
ANTIKA IR SENEKA 


Seneka neprilygsta didiesiems antikos mąstytojams. Pa- 
tys didžiausi — Heraklitas, Demokritas, Platonas, Aristote- 
lis, — orientavesi į kosminės esamybės reileksijas, esmingai 
skiriasi net pačia minties sklaida. Jų džiaugsmingas bekliū- 
tės proto galių plėtotės jautimas kaip būties šviesa uždengia 
tik kažkur begalybėje tegalimą nebūtį. Senekos minties bū- 
tiškoji plėtotė vyksta jau įveikiant žmogaus kūniškumo 
ir pasaulio daiktiškumo trauką, o jos prieštaros tokios dra- 
matiškos, kad ji neturi augustiniško tragizmo tik 
todėl, jog orientuota ne į būties paslapties įminimą, o į bu- 
vimo būties akivaizdoje palengvinimo paieškas. Ne veltui 
F. Engelsas pavadina Seneką „krikščionybės dėde“: su grai- 
kiškuoju realizmu Seneką sieja tiktai didžioji visų antikos 
mąstytojų tradicija ieškoti žmogui laimės šiame pasaulyje. 

Antikinės filosofijos orientaciją į Žmogų sąlygoja graikų 
filosofijos postuluotas antiteziškumas jau susiklosčiusiai grai- 
kų mitologinei religijai. Net iki hierarchiškos dievų sistemos 
racionalizuotas jusliškasis mitologijos universumas negali pri- 
lygti vis stipriau graikų išgyvenamam visuotinybės pajautimo 
tikrumui, ir klausimas, kas yra žmogus ir jo aplinka, graikų 
sąmonėje nušvinta klausimu, kas yra žmogus kaip tos visuo- 
tinybės dalis — pirmas tikrai filosofinis klausimas. Žmogaus 
paveikslas turi būti nupieštas nebe siekiamybės — mitologinio 
dieviškumo — pavidalais, o galimybės — žmogaus materialaus 
determinuotumo — formomis. Tų formų ieškojimas iškelia di- 
dingas logo, atomo, idėjos, nuso pasaulių konstrukcijas — to- 
kias fundamentalias ir gigantiškas, kad žmogus su savo gy- 
venimo tikrumo pajautos, arba laimės, menu atrodo jose tapę 
antraeiliais dalykais. Tačiau, kad ir kaip nuosekliai būtų pie- 
šiamas gamtos paveikslas, jis visose graikų koncepcijose už- 
baigiamas laimės siekiančiu žmogumi. Kelias į laimę veda 


“ 


6 


per gamtos — savo aplinkos — pažinimą. Išmintingas — save 
su aplinka suderinęs — žmogus gali prilygti dievams. Graikų 
idealas — gražus ir geras Žmogus — sugretina sportą ir filo- 
sofiją — kūno ir dvasios ugdymo menus. 

Priemonė, kuria graikai kuria naująjį savo ir savo aplin- 
kos paveikslą, yra protas. Ji pasirodo esanti paprasta, bet 
turinti su niekuo nesulyginamą galią. Paprasta ji tuo, kad, 
yra prieinama kiekvienam žmogui, o nepaprasta tuo, kad, 
tikdama doroti pačius paprasčiausius daiktus, žmogų gali 
akimoju išvesti ir į begalybę. Protas prieš nustebusias graikų 
akis skleidėsi kaip begalinumo apibrėžtumas: begalinis laikas 
dalijamas galėjo subirti eromis, metais, vasaromis, dienomis, 
akimirksniais; neaprėpiama visata — dangaus šviesuliais, že- 
me, vandeniu, oru, kalnais, medžiais, gyvūnais ir dulkėm. 
Jei begalinumo suvokimą protas skaidė taip, kad tas savo 
skaidymo formas galėjo tapatinti su realybės pavidalais, tai 
visa, kas šnekama, galėjo būti laikoma turint materialiosios 
realybės, o visa, kas prote skleidėsi kaip perėjimas iš begali- 
numo į apibrėžtumą, galėjo būti laikoma ta iki šiol neperre- 
gimą pasaulį valdančia tvarka! Pažinimo džiaugsmas buvo 
toks didelis, kad graikai tarsi užmiršo, jog apibrėžinėjimas — 
proto veikla — prasidėjo tada, kai jie suvokė, jog yra pagal 
ką apibrėžinėti, t. y. jog yra mMaterialumas. Racionalumo au- 
toritetas buvo toks, kad Demokrito atomas, materijos dalumo 
riba, kaip tikras dalykas, kaip būtis galėjo būti argumen- 
tuotas grynai logiškai. Ne tik graikų filosofija, bet ir menas 
pasaulį ir žmogų daugiau konstruoja negu vaizduoja. 

Sukūrę originalumu nepralenktą minties pasaulį, graikai 
netapo proto vergais nei filosofijoje, nei gyvenime. O neta- 
po todėl, kad filosofija, netgi pats protas niekada nebuvo 
jiems tikslas, o visada — tik priemonė: filosofijos tikslas bu- 
vo ugdyti protą, o proto tikslas — išmintis. Išminties idealą 
bene ryškiausiai sukoncentruoja graikiškoji normos samprata: 
išmintingą yra ne tai, kas protinga, o tai, kas galima žmogaus 
gyvenime kaip protinga, kitaip tariant — tai supratimas to, 
kas būtina ir kas ne. Pusiausvyros, nuosaikumo, „aukso vi- 
durio" ieškojimas — pagrindinis Aristotelio, graikų kultūros 
brandos teoretiko, filosofijos motyvas. 

Žmogus, protas ir norma — trys didieji graikų filosofijos 


atradimai. Žmogus yra kosmoso, protas — žmogaus, norma — 
proto esmės. Konkrečiai jos egzistuoja kaip gamta, valstybė 
ir dorovė. Aiškumo sklidiname gamtos pasaulyje dorai gyve- 
nantis Žmogus — toks buvo graikų dvasios socialinis uUžsa- 
kymas filosofijai, kurį ji, kurdama pati save, garbingai 
įvykdė. 

Praradus savarankiškumą ir netekus vilties suvienyti grai- 
kų miestus valstybes, prarado prasmę ir gamtos bei valstybės 
teorijų kūrimas. Graikų protas dar labiau susitelkė žmogaus, 
esančio nebe valstybei, o sau, būnančio akis į akį su savim 
ir visata, gyvenimo normų kūrimui. Tai — helenizmo epocha, 
graikų klasikinės kultūros formų plitimo pasaulyje metas, 
patiems graikams kuriant paskutiniąsias originalias — skep- 
ticizmo, epikūrizmo ir stoicizmo — koncepcijas. 

Skepticizmas — atviriausia visuomenės nevilties filosofija. 
Bravūriškai, neretai ir ciniškai, čia vertinami viso antikos 
dvasinio gyvenimo esmę sudarę graikų proto atradimai. Skep- 
tikams neįtinka nei juslinio, nei protinio pažinimo programos, 
neį indukcinis, nei dedukcinis pažinimo būdai, nei mokslinis 
pažinimas esą sveikos nuovokos atmaina. Geriausia nieko 
nežinoti: tai teiks ramybę, o ramybė ir yra laimė. 

Epikūrizmas antikinės visuomenės krizę bando įveikti siū- 
lydamas pozityvią programą: gyvenimas — gėris, nors ir ne- 
lengvas, siekiant kūno ir dvasios malonumų dermės. 

Stoikai domisi ne tiek jusliškųjų, kiek protiškųjų dvasios 
pradų diktatu žmogaus gyvenimo būdui. Žmogus turi miego- 
ti, valgyti, bendrauti su kitais. Tų būtinų poreikių ten- 
kinimas yra derami veiksmai. Tačiau tikrieji, teisingi veiks- 
mai yra tie, kurie skirti dvasiniam ugdymuisi, žmogaus 
vidinio gyvenimo tobulinimui. Jo atrama tegali būti racio- 
nalumas. Protas žmoguje vyra tai, per ką jis susijungia su 
pasaulio prigimtimi —logu, būties tvarka, kuri negyvuose 
daiktuose yra kaip jų stabilumas, augaluose — augimas, gy- 
vūnuose — judėjimas, o žmonėse — protavimas. Kadangi 
aplinką formuoja būtinis protingumas, gamtos tikslingumo 
pažinimas ir gyvenimas pagal gamtą yra žmogaus pastangų 
gyventi išmintingai kriterijus. 

Epikūrizmas, o ypač stoicizmas, plačiai paplito Romoje. 

Prisiimdamas Augusto vardą, Oktavianas manė pradedąs 
naują dar garbingesnę Romos epochą. Tačiau Romos dvasinė 

galia buvo jau praeityje. Kad romėnų papročiai nebe tie, dar 
respublikos laikais mato ir Scipionas, ir Ciceronas. Kad jie 
sugedę, kad svetimos žemės ir turtai, visa ta išorinė galybė 
ir prabanga pakirto valstybės dvasią, Senekos laikais yra 
visuotinai pripažinta nuomonė. Seneką kaip romėną, kaip 
pozityvia veikla norintį užsiimti žmogų papročiai domina 
tik kaip dvasios nuopuolio riba, svarbiausia jam — kaip šitą 
nuopuolį įveikti. Be šio romėnui būdingo siekimo Seneka 
būtų likęs vienu iš bevardžių graikiškojo stoicizmo epigonų, 
knibždėjusių visuose helenistinio pasaulio intelekto židiniuose. 

Niekas nepasakys, kada Romoje užgeso senųjų herojų — 
Mucijaus Scevolos, Decijaus, Fabricijaus — šlovė. Vir bonus, 
kuriam triumfai buvo rengiami už pergales mūšių laukuose, 
dabar dvarus siekė įgyti intrigomis. Visuomeninis gyvenimas 
virto kasdieniu klientų grumdymusi galingųjų priimamuo- 
siuose, Didžioji Romos gyventojų dalis tapo išlaikytiniais, ir 
nuo to, kas iš politikų pasiūlydavo daugiau veltui dalijamos 
duonos ir žaidimų, neretai priklausė jų sėkmė kopiant val- 
džios laiptais. Norinčiam valdyti reikėjo vis daugiau turtų, 
juos turėjo krauti vis daugiau vergų iš pavergtųjų tautų. 
Vergai gamino daiktus, kurie valdė valdančiuosius. Dvasinė 
vergovė daiktams persmelkė visą gyvenimą. Vergvaldžių 
respublika tapo vergovės imperija. Vergovė pamažu tapo 
Romos esme. 

Lucijus Anėjus Seneka, gimęs 4 mūsų eros metais Ispa- 
nijos Kordoboje Romos raitelio šeimoje, politiko ir filoso- 
fo bei rašytojo lemtį priėmė iš tėvo: jis sūnui davė politikui 
derantį išsilavinimą, jis įžiebė garbės troškimą ir padėjo 
žengti pirmuosius karjeros žingsnius valdant Kaligulai. Ir 
tėvas, ir sūnus žinojo, kad tarnauti Romai, kai tarnauti reikia 
visų pirma atstovavimą jai pasisavinusiems žmonėms — pa- 
vojinga, Iš tiesų viena jo kalba senate sukėlė tokį Kaligulos 
pavydą, kad Senekos vos nepražudė. Paskui princepso Klau- 
dijaus žmona Mesalina apkaltino Seneką ryšiais su Klaudi- 
jaus giminaite Julija, ir tremtį vietoj mirties bausmės Sene- 
kai išprašė - tik pats Klaudijus. Iš Korsikos jį parsikvietė 
naujoji Klaudijaus žmona Agripina, vyresnioji Julijos sesuo 
ir Domicijaus Agenobarbo, būsimojo imperatoriaus Nerono, 
motina, parūpindama Senekai gerą tarnybą ir paskirdama jį 
sūnaus auklėtojų. Agripina norėjo daug: jai iš tiesų pavyko 


nunuodyti Klaudijų ir padaryti Domicijų imperatoriumi, ta- 
čiau būtent Seneka, kol jaunojo Nerono užmojai buvo dar 
gana kuklūs, sutramdė Agripinos marodieriškąsias užmačias 
ir sustiprino senato vaidmenį imperijoje. Senekos pagalba 
buvo suvaržyti skundikai ir kyšininkai. Filosofas galėjo ti- 
kėti, kad jo visuomeninė veikla vis dėlto — ne bevaisė. 

Ir amžininkams, ir daug kam iš būsimųjų kartų didžiausiu 
paradoksu atrodė stoiškoji Senekos teorinė pozicija ir tiesiog 
pasakiški Senekos turtai. Ką ir kalbėti: Senekos gyvenimas 
pagrįstas kompromisu. Bet juk stoicizmas ir yra kompromiso 
filosofija! Taip, Senekos padėtis Nerono dvare labai kompli- 
kuota: sudievinus nužudytąjį Klaudijų, Seneka, Neronui už- 
sakius, sukuria Klaudijaus pašlovinimą, o savo nuomonę iš- 
reiškia satyra ,Sumoliūgėjimas“. Bet šitaip „dvigubai“ mąsto 
kone kiekvienas! Ir tyli laikydami tai gyvenimo norma. Seneka 
nuo jų skiriasi būtent tuo, kad netyli. Kiekviena nauja gy- 
venimo situacija palydima naujo traktato bandant suvokti, 
kas vyksta, paaiškinti, kodėl vyksta būtent taip. Būdamas 
pačioje gyvenimo sraunumoje, Seneka ne saugosi, o su visa 
protui įmanoma įtampa bando nustatyti, į kokius horizontus 
plaukiama. Žinoma, priimti dovanas paprasčiau negu jų 
atsisakyti, bet ką tu galį pasakyti apie daiktų sąlygiškumą 
žmogaus gyvenimui, jeigu tų daiktų tu niekada neturėjai? 

Kai vis beprotiškesniems Nerono siautėjimams Seneka 
pradėjo darytis kliuviniu, jis pasisiūlė iš Nerono gautus 
turtus grąžinti. Neronas rado kur kas tobuliau epochą išreiš- 
kiantį atsiskaitymo su savo mokytoju būdą: įsakė pačiam 
nusižudyti. 

Kaip rašo Tacitas, iš badavimu išsekinto Senekos kūno, 
prapjovus rankų venas, kraujas vonios vandenin tekėjo 
vangiai. Tada Seneka persipjovė kojų gyslas. Kad žmona, 
kurios nuo savižudybės jam nepavyko  atkalbėti, 
neprarastų dvasios tvirtybės, o ir jis pats, matydamas jos 
kančias, neprarastų ištvermės, Seneka priprašė ją žudytis 
kitame kambaryje, o pats pasikvietė raštininkus ir, įveik- 
damas skausmus, su jam būdingu iškalbingumu diktavo 
paskutines savo mintis. 

Lygiai tokios pat drąsos kupinas ir Senekos mąstymas. 

Graikų stoicizmą pagal Romos tradicines vertybes ir vi- 
suomenines normas perdirbo dar viduriniosios stojos kūrėjas 

Panctijas: romėnų pareigą (officium), pagrindinę visuomenės 
doros kategoriją, jis paskelbė esant tokiu „deramu veiksmu", 
kuris vra būtinas ir išminčiui. Tai buvo labai svarbi išvada: 
jeigu pareigų valstybei vykdymas reiškia ne tik tėvų prie- 
sakų atlikimą, bet ir gyvenimą pagal proto dėsnius, pagal 
būtiškąją žmogaus prigimtį, tai vykdyti savo pareigas, lai- 
kytis normų būtina nepaisant jokių vidinių ar išorinių kliū- 
čių. 

Bet kaip tai yra galima klestint visuotiniam amoralumui? 

Filosofinę problemą Seneka sprendžia naudodamasis ilga- 
amže romėnų patirtimi: kad tiesa būtų — ji turi būti paversta 
gyvenimu; kad ji galėtų tapti gyvenimu — ji turi būti tiesa 
ne tik protui, bet ir dvasiai turi tapti valia veiklai. Ši 
IomMėnų gyvenimo nuostata padėjo sukurti imperiją. Remda- 
masis ja, Seneka dabar imperiją mėgina atnaujinti. 

Įstatymai, papročiai, normos kaip išoriškumės yra pavei- 
kūs tiek, kiek individas paiso jų arba dėl visuomenės, arba 
dė] asmeninio įsitikinimo. Romėnų visuomenės indiferentizmo 
senosioms normoms sąlygomis veikti | jos galėjo tik per indi- 
vido įsitikinimą: tas, kuris normą priėmė kaip savastį, kom- 
promisų negalėjo daryti be galo — anksčiau ar vėliau jis 
prieidavo ribą, kurios negalima buvo peržengti, jeigu kartu 
su normos savyje sunaikinimui nenorėjo sunaikinti ir savęs, 
kartais ne tik morališkai. Ta dvasioje egzistuojanti neper- 
žengiama riba Senekos pavadinama sąžine. Sąžinė — tai protu 
priimtos ir jausmais išgyventos dorovinės normos suvokimas. 
Tai buvo originalus, normą individualiai aktualizuojantis 
problemos sprendimas. 

Kaip sąžinė egpzistuojąs visuomeninis normos racionalu- 
mas gyvenimo piktžeizdžių neišnaikino. Tačiau tai jau nebū- 
vo absoliutus bejėgiškumas: nuo normatyvinio mąstymo kont- 
rolės pabėgusiame ir į nežinomybę srūvančiame gyvenime 
ėmė kondensuotis naujo — personalistinio — racionalumo 
pradmenys, galėję tarnauti ir naujo dvasiškumo ieškojimui 
pirmiausia per valios kaip laisvos valios problemos supratimą. 
Prie jo ryškinimo deramai prisideda ir Seneka. 

Kaip politikas Seneka visų pirma rūpinasi rasti pozityvias 
laisvos valios raiškos formas. Jeigu žmonės iš prigimties 
lygūs, nes visi turi tą pačią dieviškumo kibirkštį — sielą, tai 
jiems įgimtas pakantumas kaip valinga saviraiška turi skleis- 


tis mielaširdyste, o būdas, kuriuo mielaširdystė gali realiai 
įsikūnyti, yra geradarybė. Geradarybė yra universali, nes 
paremta tiktai gera valia: mielaširdingas žmogus duoda nesi- 
tikėdamas atlygio. 

Seneka supranta, kad tai, ką jis siūlo, yra utopiška: dėl 
turto godulio apkvaitęs vergvaldys yra sociališkai kurčias. 
Štai kodėl, nepaisant visų socialinių aspiracijų, jo žvilgsnis 
nuolat kyla virš sociumo, virš Romos, virš viso žemės aps- 
kritimo, ieškodamas tik dvasios akimis pamatomo taško, ku- 
riame viskas susijungia į vieną tikslingą visatį — logą, visuo- 
tinį protą. Tai — amžinas pasaulis, tikrasis pasaulis. Sociume 
viešpataujant dvasios ir kūno vergams, tiktai šį tikrąjį pa- 
saulį matydamas ir pažindamas, žmogus ir gali būti tvirtas ir 
sąžine, ir darbais. 

Jau amžininkai pastebėjo, kad Jupiteris Senekai dvejina- 
si: yra Kapitolijaus Jupiteris — liaudžiai, ir tas, kurį gali ma- 
tyti tik filosofas. Senekai dvejinasi ne tik Jupiteris — dve- 
jinasi visa realybė: į tą, kurią Seneka mato kaip filosofas, ir 
tą, kurią Seneka mato kaip Romos pilietis. 

Toks susidvejinimas — ne naujiena antikoje. Dvigubą pa- 
saulį regi elėjiečiai, kai jų sąmonę pirmąsyk ištinka daikto 
ir jo vardo netapatumo smūgis. Dvigubas pasaulis Platonui, 
pajutusiam būtinumą gelbėti pasaulio supratimo tikrumo ga- 
limybę sofistų paskleistame reliatyvizme. Iš dvylipumo su- 
pintas ir Aristotelio pasaulis. Bet kaip šis dvilypumas ski- 
riasi nuo Senekos! Netgi Platono vykdomas žemiškumo nu- 
vertinimas, fundamentalus ir dramatiškas, daugiau panašus į 
pokalbį puotoje, reikalingą kaip intelektualams būtinas pa- 
trauklus ir net pikantiškas žaidimas, po kurio, deja, visi at- 
sikels ir išeis dirbti savo kasdienių darbų, garbinti savo se- 
nųjų dievų. Taip atrodo todėl, kad graikų idealizmas pasaulį 
sudvejina tik žmogaus protui. Senekos idealizmas pasaulį dve- 
jina visam žmogui: racionalumas, kuris graikui kaip kosminis 
vyksmas „leidosi ant jo“, dabar turi iškilti iš paties žmogaus, 
ir dar labai neaišku, kaip jis turi prisiglausti prie išorybės, 
kad ši atsilieptų jį atpažindama! Kokie nedideli racionalumo 
elementai tvyro tame veiklume, kuris kelia miestus, laimi 
mūšius, kuria ir tvarko imperijas, kiek daug valių susikerta, 
kol gimsta koks nors pastovumas, panašus į tą, kuris atsis- 
kleidžia filosofo dvasios akims! Kartais gali atrodyti, kad to 

pastovumo, to protingumo iš viso nėra, jei nežinotum, kad 
jis gali, kad turi būti. Betgi išvysti jį —ir tai antikai yra 
visiškai nauja — galima jau nebe gamtos nuošalume, o tik 
tylioje savo dvasios vienatvėje. Baltų, triukšmingų antikos 
miestų žmogui tai atrodo kraupu. Iš tos, atrodytų, rimties 
laimę turinčios duoti vienatvės į gyvenimą — tegul ir patį 
grėsmingiausią — nuolat grįžta ir Seneka. Tačiau praeis dar 
metai, dar amžius, ir katakombų tamsoj subrandinta dvasia 
tą žemiškųjų poreikių atmarinimo programą priims kaip vie- 
"nintelį teisingą gyvenimo būdą, o į begalybę savo vidiniu 
žvilgsniu jį ekstazuos šventasis Augustinas, savo transcen- 
dentalijas, vandalams jau artėjant prie Hipono sienų, užra- 
šinėdamas manuskripte „Apie dievo valstybę“. 

Senekos „Laiškai Liucilijui“ — tai stoišką moralinio to- 
bulinimosi programą dėstantis veikalas. Manydamas, kad 
doros ir valstybės reikalai priklauso visų pirma nuo dvasinio 
kiekvieno žmogaus atsparumo, Seneka, panaudodamas visas 
ir retorikos, ir epistolikos žanrines ir stilistines vingrybes, 
rūpinasį Lucilijaus — konkretaus knygą skaitančio žmogaus — 
„pažadinimu filosofijai“, pagrindinių stoicizmo postulatų iš- 
aiškinimu, išskleidimu, visapusišku aptarimu ir įtvirtinimu, 
kol pagaliau uždavinys pasiekiamas — Lucilijus tampa tikro- 
sios, visatinės valstybės piliečiu kosmopolitu. 

„Laiškai Lucilijui“ skiriami prie apibendrinamųjų filo- 
softo darbų. Ne tik jais, bet ir mažesniaisiais traktatais bei 
dramomis Seneka siekė vieno: kuo adekvačiau išreikšti gy- 
venimo pakitimų jautimą, padėti žmogui atsispirti negando- 
ms. Ir jeigu Senekos dvasinės veiklos rezultatai, nepaisant 
tilosofo intelektualinės aistros, kartais ir ne visai imponuoja, 
tai nemaža čia ir Senekos meto kaltė: laikas su jo proble- 
momis konkretiems žmonėms yra duotas, o Senekai tekęs 
pasaulio istorijos sklaidos momentas iš tiesų nėra džiugus. 
Seneka žavi žmogaus dvasios nuopuolio suvokimo drąsa ir 
žavus bandymu išsaugoti žmonijos sugyventas vertybes aiš- 
kiausios jų žūties akivaizdoje. Tai labai daug. Tačiau kaip 
ir visa, kas nėra didinga, didu atrodo ne besąlygiškai. Aišku 
viena: Senekai tvirtai priklauso vieta filosofijos klasikų 
žvaigždyne. 

ROMUALDAS OZOLAS 


Laiškai 
Lucilijui 


Ad Lucilium 
epistulae 
morales 


PIRMAS LAISKAS 


Seneka sveikina mieląjį Lucilijų 


Daryk taip, mielas Lucilijau: atsikovok save ir taupyk 
bei saugok laiką, kurį iki šiol iš tavęs pagrobdavo arba 
pavogdavo ar kuris pats pranykdavo. Patikėk, iš tiesų 
yra taip, kaip rašau: dalį laiko iš mūsų išplėšia, dalį 
atima, dalis dingsta savaime. Tačiau gėdingiausia 
didžiausia gyvenimo dalis praeina mums darant klai- 
das, didelė — nieko neveikiant, o visas gyvenimas — da- 
rant ne tai, ką reikia. Ar galėtum nurodyti man tą, 
kuris brangintų laiką, kuris įvertintų dieną, kuris su- 
voktų, jog miršta kasdien? Juk klystame laukdami at- 
eityje mirties: didžioji jos dalis jau — praeityje, nes 
prabėgusį gyvenimo tarpsnį valdo mirtis. Taigi daryk 
taip, mielas Lucilijau, kaip rašai darąs: neprarask nė 
valandos. Jeigu prie šiandienos ranką pridėsi, mažiau 
nuo rytojaus priklausysi. Beatidėliojant ir gyvenimas 
prabėgs. Viskas, Lucilijau, yra svetima, tik laikas — 
mūsų. Prigimtis mums davė galią valdyti šį vienintelį 
prabėgantį ir išnykstantį dalyką, kurią kiekvienas, kas 
tik nori, atima. Ir kokia mirtingųjų kvailybė, kai jie, ga- 
vę kokį mažmožį ar niekniekį, už kurį visai nesunku atsi- 
mokėti, rūpestingiausiai stengiasi atsilyginti, tačiau nė 
vienas žmogus, atėmęs iš kito laiką, nemano esąs dėl 
ko nors skolingas, kai tuo tarpu laikas yra vienintelis 
dalykas, kurio, net ir labai dėkingas būdamas, negali 
grąžinti. Galbūt paklausi, kaip elgiuosi aš, tas, kuris 
tave mokau? Prisipažinsiu atvirai: kaip netaupus, bet 
stropus žmogus. Aš tvarkau savo išlaidų apyskaitą. Ne- 
galiu pasakyti, kad nieko neprarandu, bet pasakyčiau, 

ką prarandu, kodėl ir kokiu būdu; paaiškinčiau savo 
skurdo priežastis. Bet man išeina kaip ir daugeliui, pa- 
tekusių į skurdą ne dėl savo kaltės: visi užjaučia, bet 
niekas nepadeda. Taigi kas yra? Nemanau, kad varg- 
šas tas, kuris tenkinasi likučių trupiniais. Tačiau norė- 
čiau, kad saugotumei savo turtą. Pats laikas pradėti, 
nes, kaip dar mūsų senoliai suprato, vėlu taupyti, kai 
dugnas matyti. Juk ant dugno lieka ne tik mažiausia, 
bet ir tai, kas prasčiausia. Lik sveikas. 


ANTRAS LAIŠKAS 
Seneka sveikina mieląjį Lucilijų 


Remdamasis tuo, ką tu man rašai, ir tuo, ką girdžiu, 
daug tikiuosi iš tavęs: tu nebėgioji ir nekeiti vietos, 
permainomis nedrumsti savo ramybės. Tas blaškyma- 
sis — ligūstos sielos požymis. Manau, kad pagrindinis 
sveiko proto bruožas yra sugebėjimas sustoti ir bend- 
rauti su savimi. Tačiau žiūrėk, kad daugelio autorių 
bei įvairių knygų skaitymas nevirstų betiksliu klaidžio- 
jimu ir blaškymusi. Ilgai verta gaišti tik dėl didžių pro- 
tų, penint jais sielą, jei trokšti perimti ką nors, kas 
tvirtai liktų joje. Niekur nėra to, kas yra visur. Tie, ku- 
rie gyvena keliaudami, turi galybes svetingų pažįstamų, 
o draugų — nė vieno. Tas pats neišvengiamai ištinka 
tuos, kurie bičiuliškai neįsigilina nė į vieną iš didžiųjų 
protų, bet viską perima greitai ir skubėdami. Neduoda 
naudos, neteikia jėgų maistas, išspjautas vos tik įdėjus 
jį į burną, niekas taip nekenkia sveikatai, kaip dažnas 
vaistų kaitaliojimas, negyja žaizda, kai, ją gydant, ban- 
domi vaistai, nesustiprėja augalas, kuris dažnai perso- 
dinamas,— taip visa, kas daroma prabėgomis, neduoda 
naudos. Knygų daugybė tik išblaško. Todėl, jei nepa- 
jėgi perskaityti tiek, kiek turi, pakanka turėti tiek, 
kiek gali perskaityti. ,„Bet,— paprieštarausi,— kartais 
aš norėčiau atsiversti tai vieną knygą, tai kitą.“ Išle- 
pintas skrandis geidžia ragauti daug valgių, kurie, bū- 

16 dami įvairūs ir skirtingo skonio, užuot maitinę, gadina 


jį. Todėl visada skaityk vertingas knygas ir, panorėjęs 
kada prie kitų pereiti, vėl grįžk prie pirmųjų. Kasdien 
ieškok ko nors prieš skurdą, mirtį bei kitas negandas ir, 
daug ką peržiūrėjęs, išsirink vieną dalyką, kurį galė- 
tum tą dieną perprasti. Aš pats taip ir darau: iš dau- 
gelio dalykų, kuriuos perskaitau, ką nors perimu. Antai 
šiandien Epikūro raštuose (mat esu įpratęs ir į priešo 
stovyklą pereiti, bet ne kaip perbėgėlis, o kaip žvalgas) 
štai ką radau: „Garbingas dalykas, — sako jis,— yra 
linksmas skurdas“, Iš tikrųjų tai nėra skurdas, jei jis 
linksmas. Skurdžius — ne tas, kuris mažai turi, bet tas, 
kuris trokšta daugiau turėti. Ar jam svarbu, kad dėžė 
kupina pinigų, kad lūžta klėtys, kad pilnos ganyklos ar 
kad gauna dideles palūkanas, jei jis trokšta svetimo, 
jei skaičiuoja ne tai, ką įgijo, bet tai, ką įgys? Klausi, 
kokia turtų riba? Žemiausia — turėti tai, kas būtiniau- 
sia, aukščiausia — tai, ko pakanka. Lik sveikas, 


TREČIAS LAISKAS 
Seneka sveikina mieląjį Lucilijų 


Rašai, jog savo draugui patikėjai man perduoti laiš- 
ką. Toliau įspėji, kad nepasakočiau jam visko apie tave, 
nes ir pats nesi įpratęs taip daryti. Taigi tame pačiame 
laiške ir pavadinai jį draugu, ir paneigei tai. Nieko 
baisaus, jei šį žodį pavartojai bendrąja prasme, pa- 
vadindamas jį draugu, kaip kad per rinkimus visus 
kandidatus vadiname garbingais vyrais arba kaip su- 
tiktąjį praeivį sveikiname kreipdamiesi „pone“, jei ne- 
prisimename jo vardo. Bet jei ką nors laikai draugu 
ir nepasitiki juo kaip pats savimi, smarkiai klysti ir 
nepakankamai žinai, kas yra tikrosios draugystės jėga. 
Viską aiškinkis su draugu, bet pirmiausia pažink jį 
patį. Draugystę reikia įvertinti prieš susidraugaujant, 
o susidraugavęs — pasitikėk ja. Atvirkščiai daro tie, 
kurie, priešingai Teoirasto nurodymams, įvertina tada, 
kai įsimyli, o įvertinę nustoja mylėti. Ilgai mąstyk, ar 
verta tau su kuo nors susidrau "EET nusprendęs 

atiduok visą širdį ir drąsiai kalbėkis su juo kaip pats 
su savimi. Gyvenk taip, kad net pačiam sau nereikėtų 
prisipažinti dėl ko nors, ko negali patikėti net priešui. 
Bet jei ir yra tokių dalykų, kuriuos paprastai slepiame, 
dalykis su draugu visais rūpesčiais, visomis mintimis. 
Manysi, jog jis ištikimas — ištikimą ir padarysi. Mat 
apgaulės baimė moko apgaudinėti kitus ir savo įtari- 
nėjimais suteikia teisę nusikalsti. Kodėl negalėčiau 
draugo akivaizdoje ištarti kokių nors žodžių? Kodėl, 
būdamas su juo, negalėčiau manyti esąs tarsi pats su 
savimi? Yra tokių, kurie tai, ką galima patikėti tik 
draugams, pasakoja pirmam sutiktam ir bet kam, kas 
tik klauso, išlieja savo rūpesčius. Kiti, priešingai, bijo, 
kad net ir artimiausi bičiuliai ko nors apie juos nesu- 
žinotų, ir, jei galėtų, nepasitikėtų net patys savimi. 
Todėl jie viską slepia savyje kuo giliau. Nedera daryti 
nei vienaip, nei kitaip. Juk yda ir pasitikėti visais, ir 
netikėti niekuo. Tik pirmoji yda, sakyčiau, garbinges- 
nė, antroji — ne taip pavojinga. Lygiai taip pat prie- 
kaištaujama ir tiems, kurie visada sunei:imę, ir tiems, 
kurie visada ramūs. Juk mėgavimasis sambrūzdžiu nėra 
uolumas, bet — netvirtos sielos blaškymasis. Kai kiek- 
vienas judėjimas laikomas našta, tai nėra ramybė, 
bet — palaidumas ir ištižimas. Tad tai, ką perskaičiau 
Pomponijaus veikale, išliks širdyje: „Kai kurie taip nu- 
lindo į tamsą, kad neaiškiai mato, kas yra šviesoje“. 
Ramybė turi kaitaliotis su veikla, veikla — su ramybe. 
Pasitark su gamta, ji tau sakys sukūrusi ir dieną, ir 
naktį. Lik sveikas. 


KETVIRTAS LAIŠKAS 
Seneka sveikina mieląjį Lucilijų 


Atkakliai tęsk tai, ką pradėjai, ir kiek įmanydamas 
skubėk, kad galėtum kuo ilgiau gėrėtis tobula ir darnia 
siela. Gali gėrėtis ir tobulindamas ją, siekdamas dar- 
nos. Tačiau visai kitoks džiaugsmas stebėti tyrą, nesu- 
teptą ir spindinčią dvasią. Turbūt prisimeni, kokį 


džiaugsmą patyrei, kai, nusivilkęs pretekstą!, užsivilkai 
vyro togą ir buvai nuvestas į forumą? Lauk dar didesnio 
džiaugsmo, kai atsikratysi vaikiško būdo ir filosofija 
įrašys tave į vyrus. Mat iki šiol mus tebelydi ne vai- 
kystė, bet, ir tai kur kas blogiau, vaikiškumas. Ir tai 
juo blogiau, nes turime senių autoritetą, o vaikų ydas, 
ir ne tik vaikų, bet ir kūdikių. Kūdikiai bijo kiekvieno 
menkniekio, vaikai — ne to, ko reikia, o mes — ir vieno, 
ir kito. Ženk pirmyn ir tu suprasi, jog daug kas ne taip 
baisu kaip tik todėl, kad daug baimės įvaro. Jokia ne- 
laimė nėra didelė, jei ji — paskutinė. Mirtis artinasi 
prie tavęs. Ji būtų baisi, jei galėtų likti su tavimi; bet 
ji arba neateis, arba pereis per tave, ne kitaip. „Sun- 
ku,— sakai, — priversti širdį niekinti gyvybę.“ O ar ne- 
matai, dėl kokių menkų priežasčių ją niekina? Vienas 
pasikorė prie meilužės durų, kitas nušoko nuo stogo, kad 
nebegirdėtų šeimininko barnių, trečias geležte persirėžė 
vidurius, kad tik nebūtų sugrąžintas bėgant. Nejaugi 
manai, jog dorybė nepadarys to, ką padaro pernelyg di- 
delė baimė? Neturi ramaus gyvenimo tas, kuris per 
daug mąsto apie tai, kaip jį pratęsti, kuris mano, jog 
didelis gėris — pergyventi daugelį konsulų. Kasdien 
mąstyk apie tai, kad galėtumei abejingai palikti gy- 
venimą, į kurį daugelis įsikimba ir laikosi tartum skęs- 
tantieji vandens verpete — už dygių krūmų ar aštrių 
uolų. Dauguma taip ir blaškosi tarp mirties baimės ir 
gyvenimo kančių; vargšai jie: ir gyventi nenori, ir mirti 
nemoka. Taigi, atsikratęs bet kokio nerimo, susikurk 
sau malonų gyvenimą. Joks turtas neteikia džiaugsmo 
šeimininkui, jei šis širdyje nepasiruošęs jo prarasti; 
ir visų lengviausia netekti tokio daikto, kurio visiškai 
negaila jį praradus. Todėl drąsink ir grūdink save, 
laukdamas to, kas ištinka ir pačius galingiausius. 
Pompėjų mirti nuteisė berniukas ir eunuchas, Kra- 
są — žiaurus ir pasipūtęs partas. Gajus Cezaris įsakė 
Lepidui padėti galvą po tribūno Dekstro kirviu, o pats 
savąją paguldė po Cherėjos smūgiu. Nė vieno likimas 
neiškėlė taip aukštai, kad grasintų ne tiek, kiek buvo 
ketinęs. Nepasitikėk ramybe: jūra įšėlsta per akimirką, 
ir ką tik smagiai sklendę laivai skęsta. Turėk galvoje, 

kad ir plėšikas, ir priešas gali įremti tau kardą į gerk- 
lę. Jei didžiūnų galia tavęs ir nepalies, kiekvienas ver- 
gas turi teisę į tavo gyvybę ir mirtį. Štai ką pasakysiu: 
kas nevertina savo gyvybės, tas — tavosios šeimininkas. 
Pavyzdžiui, prisimink tuos, kurie žuvo dėl šeimynos 
pinklių, užklupti atvirai arba klasta, ir suprasi, kad 
vergų neapykanta pražudė ne mažiau žmonių negu ka- 
ralių neapykanta. Tad, ar tau rūpi, kiek turi galios tas, 
kurio tu bijai, jeigu tai, ko bijai, gali padaryti kiek- 
vienas? Tačiau, jei tu atsitiktinai pakliūsi į priešų ran- 
kas, nugalėtojas lieps vesti tave. Kur? Žinoma, ten, kur 
tu ir taip keliauji. Kodėl gi pats save apgaudinėji, tar- 
tum tik dabar suvoktum tai, kas visada su tavim bū- 
davo? Sakau tau: esi vedamas ten, iš kur atsiradai. To- 
kius ir panašius dalykus reikia nuolatos turėti galvoje, 
jei norime ramiai laukti paskutinės valandos, kurios 
„baimė visas kitas valandas daro neramias. 

O kad laiškas turėtų pabaigą, paklausyk, kas man 
šiandien patiko (tai irgi paimta iš svetimų sodų): „Di- 
delis turtas yra prigimties dėsnį atitinkantis skurdas“. 
Ar žinai, kokias ribas mums nubrėžia šis prigimties 
dėsnis? Nealkti, netrokšti, nešalti. Norint numalšinti 
alkį ir troškulį, nebūtina stypsoti prie aukštų slenks- 
čių, kęsti slegiantį išdidumą ir įžeidžiantį meilumą, ne- 
būtina leistis į jūras ar traukti karan. Visa, ko reikia 
prigimčiai, įgyjama ir pasiekiama. Liejame prakaitą tik 
dėl dalykų, kurie nėra būtini. Dėl jų sunešiojame togą, 
dėl jų senstame žygio palapinėje, nuklystame prie sve- 
timų krantų. Tai, ko žmogui pakanka, yra po ranka. 
E tas, kam skurdas — mielas brolis. Lik svei- 

as. 


PENKTAS LAIŠKAS 
Seneka sveikina mieląjį Lucilijų 

Giriu ir džiaugiuosi, kad taip atkakliai atsidedi 
mokslui ir, viską užmiršęs, stengiesi užsiimti tik vie- 


nu — kad diena iš dienos taptum geresnis. Ne tik ra- 
20  ginu, bet netgi prašau ir toliau būti tokiam atkakliam. 


Tačiau perspėju tave: nesielk taip, kaip tie, kurie trokš- 
ta ne tobulėti, o tik atkreipti dėmesį, nedaryk taip, kad 
kas nors tavo išvaizdoje ar gyvenimo būde kristų į 
akis. Nesirodyk nesusitvarkęs, nekirptais plaukais, ne- 
skusta barzda, venk akivaizdžios paniekos sidabrui, 
guolio ant žemės ir visų tų šunkelių, kuriuos perša gar- 
bės troškimas. Užtenka, kad pats filosofijos vardas, net 
ir saikingai jį vartojant, yra nekenčiamas. O kas bus, 
jei mes pradėsime elgtis nepaisydami žmonių papročių? 
Tegu būsime iš vidaus visai kitokie, o iš išorės — pana- 
šūs į minią. Tegu toga nebus blizganti, bet ir ne pur- 
vina. Tegu neturėsime sidabrinių indų su gryno aukso 
lipdiniais, bet nemanykime, jog aukso ar sidabro sty- 
gius — saikingumo požymis. Gyvenkime geriau negu 
minia, bet ne kitaip, negu ji. Antraip atbaidysime ir ait- 
stumsime nuo savęs tuos, kuriuos norime pataisyti. 
Taip ir padarome, kad jie nenori sekti mumis, nes bijo, 
jog reikės sekti viskuo. Filosofija visų pirma žada duoti 
tarpusavio supratimą, žmogiškumą ir bendravimą. No- 
ras išsiskirti atribos mus nuo šių tiesų. Stenkimės ne- 
žadinti noro žavėtis tais dalykais, kuriuos visi išjuokia 
ir niekina. Mūsų tikslas — gyventi pagal prigimtį. Kan- 
kinti savo kūną, neapkęsti švaros, mėgti purvą, rinktis 
ne tik pigų, bet ir koktų bei šlykštų maistą — priešinga 
mūsų prigimčiai. Trokšti retų daiktų — prabanga, atsi- 
sakyti įprastų ir lengvai įgyjamų daiktų — kvailystė. 
Filosofija reikalauja saiko — ne kančios, o saikingumas 
negali būti aplaidumas. Man patinka tokia taisyklė: 
gyvenimas turi išsitekti tarp dorų Žmogaus įpročių ir 
visuomenės papročių. Tegu visi stebisi mūsų gyvenimu, 
bet tegu pripažįsta jį esant teisingą. „,„Kaipgi taip? — 
paklausi tu.— Nejaugi mes elgsimės taip, kaip visi ki- 
ti? Ir nebus jokio skirtumo tarp jų ir mūsų?“ Bus, ir 
didžiausias. Tas, kuris pažvelgs į mus atidžiau, supras, 
jog mes nesame panašūs į minią. O tas, kuris įžengs į 
mūsų namus, tegu labiau stebisi mumis negu mūsų ry- 
kais. Didis yra tas, kuris naudojasi moliniais indais 
tarsi sidabriniais. Ne mažesnis ir tas, kuris sidabriniais 
indais naudojasi tarsi moliniais. Silpnos dvasios tas, 
kuris nesugeba pakęsti turto. 

Norėčiau dar pasidalyti su tavimi ir šios dienos lai- 
mikiu. Hekatono raštuose radau pasakymą, jog troški- 
mų apribojimas — geriausias vaistas nuo baimės. ,„Pra- 
radęs viltį, — tvirtina jis,— nustosi bijoti.“ „Ką bend- 
ra,— tu paklausi, — turi šie tokie skirtingi dalykai?“ 
Bet taip ir yra, mielas Lucilijau, nors jie atrodo esą 
skirtingi, bet iš tikrųjų siejasi vienas su kitu. Panašiai 
kaip ta pati grandinė jungia sargybinį su belaisviu, 
taip baimė ir viltis, tokie skirtingi dalykai, dera tarpu- 
savy: viltį lydi baimė. Nesistebiu tuo: ir viena, ir kita — 
neramios sielos savybės, ir vieną, ir kitą kursto nerimas 
dėl laukiamos ateities. Bet svarbiausia baimės ir vilties 
priežastis — tai, kad mes nepasitenkiname dabartimi ir 
savo mintimis nukeliaujame į tolimą ateitį. Taip įžval- 
gumas, didžiausias žmogaus gėris, virsta blogiu. Žvėrys 
bėga tik matydami pavojų; pabėgę vėl būna ramūs. 
O mus kamuoja ir praeitis, ir ateitis. Mums kenkia 
daugybė gerų dalykų: atmintis sugrąžina prie išgy- 
ventų baimės kančių, o įžvalgumas iš anksto numato 
būsimas. Niekas nesijaučia esąs nelaimingas tik dėl 
šiandienos. Lik sveikas. 


ŠEŠTAS LAIŠKAS 
Seneka sveikina mieląjį Lucilijų 


Aš suvokiu, Lucilijau, jog ne tik tobulėju, bet ir 
keičiuosi. Nesakau ir netikiu, kad manyje nebeliko nie- 
ko, ką dar reikėtų keisti. Negi jau nebeturiu savybių, 
kurias reikėtų taisyti, mažinti arba stiprinti? Jeigu siela 
mato savo ydas, kurių ligi šiol nepripažino, vadinasi, 
ji pasidarė geresnė. Kai kuriuos ligonius reikia svei- 
kinti, kad jie pasijuto esą sergantys. Tad norėčiau pa- 
sidalyti su tavimi mintimis apie tokį staigų savo pasi- 
keitimą. Tada dar labiau tikėčiau mūsų draugyste — 
tikra draugyste, kurios neišardo nei viltis, nei baimė, 
nei savanaudiškumas, tokia draugyste, su kuria žmonės 

gelį, kuriems stigo ne draugų, o draugystės. Negali taip 
atsitikti tada, kai sielas jungia viena valia trokšti viso, 
kas kilnu. Kodėl tai neįmanoma? Jos žino, jog tada 
visa, ką jos turi, yra bendra, pirmiausia bendros jų ne- 
laimės. Tu net negali įsivaizduoti, kiek daug svar- 
baus, kaip man atrodo, atneša kiekviena diena. „Pasi- 
dalyk ir su manim,— sakai, — tomis priemonėmis, ku- 
rių veiksmingumą pats patyrei.“ Aš ir pats trokštu 
viską tau perteikti ir džiaugiuosi, kad, šio to išmokęs, 
galėsiu mokyti kitą. Manęs nenudžiugins joks daiktas, 
net ir labai nepaprastas ar naudingas, jei tik aš vienas 
apie jį žinosiu. Jei man kas nors padovanotų išmintį, 
bet su sąlyga, kad slėpčiau ją savyje ir su niekuo jos 
nesidalyčiau, aš jos atsisakyčiau. Joks gėris nėra mie- 
las, įei jį turi vienas. Išsiųsiu tau knygų ir, kad smar- 
kiai nevargtum ieškodamas jose naudingų patarimų, 
įdėsiu žymeklius, kurie padės tau iš karto rasti tai, 
kas man ten patinka ir žavi. Tačiau gyvas balsas ir 
bendravimas duotų tau daugiau naudos negu parašyti 
žodžiai. Reikėtų tau pačiam dabar atvykti čionai pir- 
miausia todėl, kad žmonės labiau tiki akimis, negu 
ausimis, antra, todėl, kad kelias per pamokymus yra 
ilgas, 0 per pavyzdžius — trumpas ir veiksmingas. 
Kleantas nebūtų taip gerai perteikęs Zenono mokymo, 
jei būtų tik girdėjęs jį. Bet jis gyveno kartu, žinojo jo 
paslaptis, stebėjo, ar pats Zenonas elgiasi pagal savo 
taisykles. Platonas ir Aristotelis, ir minia išminčių, vė- 
liau išsisklaidžiusių įvairiomis kryptimis, daugiau nau- 
dos gavo pažindami Sokrato būdą, negu žinodami jo 
žodžius. Metrodorą, Hermarchą ir Polieną didelius vy- 
rus padarė ne Epikūro pamokos, bet gyvenimas kartu 
su juo. Kviečiu tave čia ne tik tam, kad gautum naudos, 
bet kad ir pats būtum man naudingas. Būdami kartu, 
mes vienas kitam daugiau duosime. 

Dabar, kadangi privalau tau atiduoti kasdieninę 
duoklę, parašysiu, kas man šiandien patiko Hekatono 
raštuose. Jis sako: „Klausi, ką aš pasiekiau. Susidrau- 
gavau pats su savimi“. Pasiekė jis daug: niekada ne- 
bebus vienišas. Žinok, kad toks žmogus bus ir visų 
draugas. Lik sveikas. 

SEPTINTAS LAISKAS 
Seneka sveikina mieląjį Lucilijų 


Klausi, ko tau labiausiai reikia vengti? — Minios. 

Į ją įsimaišęs, niekada nebūsi saugus. Aš prisipažįstu 
iš tiesų esąs silpnas: niekados negrįžtu į namus toks, 
koks išėjau. Tai, ką buvau sutvarkęs, susijaukia, tai, 
ką buvau išvijęs, grįžta. Kaip ilgos negalios išsekintiems 
ligoniams visuomet kenksminga kur nors išvykti, taip 
atsitinka ir mums, kurių sielos atgauna jėgas po ilgos 
ligos. Stumdytis minioje kenksminga: kiekvienas arba 
mokys mus kokios nors ydos, arba brukte ją įbruks, 
arba apkrės ja mums nežinant. Iš tikrųjų kuo didesnė 
minia, kurioje maišomės, tuo didesnis pavojus. Bet nie- 
ko nėra pražūtingesnio doriems įpročiams kaip reginiai. 
Mat per malonumus ydos lengviau įsigauna į mūsų 
sielas. Kaip manai, apie ką aš kalbu? Apie tai, kad 
grįžtu namo godesnis, didesnis garbėtroška, labiau iš- 
troškęs prabangos ir, aišku, žiauresnis ir nežmoniškes- 
nis, nes pabuvojau tarp žmonių. Atsitiktinai patekau į 
dienos varžybas!, tikėdamasis kokios nors atvangos, 
pramogos, pokštų,— to, kas leistų pailsėti žmonių akims, 
mačiusioms besiliejantį žmogaus kraują. Kur tau! Prieš 
tai matyta kova buvo tikras gailestingumas. Dabar — 
be juoko — tikros žudynės. Prisidengti neturi kuo, plie- 
kiama į bet kurią kūno vietą, o kiekvienas kirtis pasie- 
kia tikslą. Daugeliui tai labiau patinka už paprastas 
kautynes ir mylimiausių gladiatorių kovas. Kaipgi ne- 
patiks! Nei šalmo, nei skydo kardui atremti. Kam gyny- 
ba? Kam kovos menas? Visa tai tik vilkina mirties aki- 
mirką. Rytą žmonės įmetami liūtams ir meškoms, kad šie 
juos sudraskytų, dieną — žiūrovams. Tai jie liepia nužu- 
džiusiems atstatyti krūtinės tiems, kurie juos nužudys, 
o nugalėtoją palieka kitam kruvinam mūšiui. Kovotojai 
neturi kitos išeities, išskyrus mirtį. Griebiamasi geležies 
ir ugnies. Ir taip, kol ištuštėja arena. „Bet jis plėšikavo, 
24 nužudė žmogų“. Kaipgi taip? Anas, kadangi nužudė, pats 


nusipelnė šios kančios; o tu, nelaimingasai, kuo gi nu- 
sipelnei, kad į tai žiūri? „Zudyk, plak, degink! Kodėl 
taip bailiai puola prie atstatyto kardo? Kodėl taip ne- 
drąsiai žudo? Kodėl taip nenoriai miršta? Tegul rimbo 
kirčiai varo juos lieti kraują, tegul jie nuogą krū- 
tinę atstato vienas kito smūgiams!“ Pertrauka. 
„Tegul ir dabar žudo žmones, kad tik kas nors 
vyktų.“ Na, argi dar nesuprantate, kad blogio pavyz- 
džiai atsigręžia prieš tuos, kurie juos duoda? Dėkokite 
nemirtingiems dievams, kad mokote žiaurumo žmogų, 
kuris negali to išmokti! Todėl reikia vesti tolyn nuo 
minios tą, kurio siela dar silpna ir kuris dar netvir- 
tas dėl gėrio, nes jis gali lengvai pereiti į daugumos 
pusę. Net Sokrato, Katono ir Lelijaus dorovingumui 
būtų galėjęs pakenkti į juos nepanašių žmonių sambū- 
ris, o tuo labiau mes, kad ir uoliausiai tobulindami savo 
prigimtį, negalime atlaikyti iš visų pusių plūstančių 
ydų. Daug blogio padaro net vienas prabangos ar go- 
dumo pavyzdys: dėl išpaikinto namiškio ir mes išlem- 
pame ir ištyžtame; turtingas kaimynas skatina mūsų go- 
dumą; pavydus draugas apkrečia savo puvėsiais net ir 
labai tyrą bei nuoširdų žmogų. Ko, tavo manymu, ga- 
lima tikėtis iš tokio gyvenimo būdo, prie kurio puola visa 
minia?! Tu pradėsi arba mėgdžioti ją, arba neapkęsti 
jos. Bet reikia vengti ir vieno, ir kito: nebūk panašus 
į bloguosius tik todėl, kad jų tiek daug, nebūk daugu- 
mos žmonių priešas tik todėl, kad jie nėra panašūs į 
tave. Kiek galėdamas pasinerk į patį save. Bendrauk 
su tais, kurie padarys tave geresnį. Prisileisk tuos, 
kuriuos gali padaryti geresnius. Tai vyksta drau- 
ge: žmonės, mokydami kitus, mokosi patys. Tau neverta 
brautis į minios vidurį, pasidavus troškimui išgarsinti 
savo gabumus, ką nors viešai skaityti ar aptarinėti. 
Mano nuomone, šitaip galėsi daryti tada, kai turėsi 
tinkamą šiai miniai prekę. Dabar gi nėra žmogaus, 
kuris galėtų tave suprasti. Galbūt vieną ar kitą žmogų 
tu sutiksi, bet ir juos pirmiausia tau reikės šviesti ir 
mokyti, kad suprastų tave. „Tai kam aš tiek mokiau- 
si?“ Nebijok, tavo vargas ne veltui: išmokai sau, 

O aš šiandien ne tik dėl savęs mokiausi. Pasidaly- 
siu su tavimi tuo, ką radau. Trys puikūs posakiai apie 
vieną ir beveik tą patį dalyką. Vienu iš jų išmokėsiu 
šio laiško skolą, o kitus du priimk iš anksto. Demokri- 
tas sako: „Vienas žmogus man atstoja visą tautą, o 
tauta — vieną žmogų“. Gerai pasakė ir tas, kuris [ne- 
svarbu, kad ir kas jis būtų, nes tai nėra aišku], paklaus- 
tas, kodėl taip rūpestingai užsiima menu, kurį supras 
tik keli, atsakė: ,,„Užteks man ir kelių, užteks ir vieno, 
užteks ir nė vieno“. Nuostabus ir trečiasis — Epikūro — 
pasakymas, kurį jis parašė vienam iš savo mokslo drau- 
gų: „Tai aš sakau tau, o ne miniai, nes vienas kitam 
esame sausakimšas teatras“. Šias mintis, mielas Luci- 
lijau, reikia saugoti širdyje, kad galėtum niekinti ma- 
lonumą, kurį teikia daugumos pagyrimai. Tave minia 
giria. Tad ar turi dėl ko būti patenkintas savimi, jeigu 
tave supranta daugumas? Tegul gerosios tavo savybės 
bus nukreiptos į vidų. Lik sveikas. 


AŠTUNTAS LAIŠKAS 
Seneka sveikina mieląjį Lucilijų 


„Tu liepi man,— taip atsakai,— vengti minios, atsi- 
skirti ir pasitenkinti savo sąžine. Tai kur tie jūsų pa- 
mokymai, patariantys mirti besidarbuojant?“ Betgi tai, 
ką tau patariu — pasislėpti ir užrakinti duris, — aš pats 
padariau, kad galėčiau padėti daugeliui. Nė vienos die- 
nos nepraleidžiu dykinėdamas. Dalį nakties skiriu 
mokslams. Nemetu užsiėmimų dėl miego, jis mane ka- 
riaute užkariauja, o išvargusios, limpančios akys dar 
tebebūna nukrypusios į darbą. Pasitraukiau ne tik nuo 
žmonių, bet ir nuo reikalų, pirmiausia — nuo savo as- 
meninių. Esu užsiėmęs ainių rūpesčiais. Jiems ir su- 
rašau tai, kas galėtų jiems padėti. Lyg naudingų vaistų 
rinkinius pateikiu raštu sveikus pamokymus, patyręs, 
kad jie sėkmingai gydo manąsias votis, kurios jei ir 
neišnyko, tai bent nustojo tvinkti. Rodau kitiems tą tei- 

26 singą kelią, kurį pats radau taip vėlai, pavargęs nuo 


klajonių. Šaukiu: „Venkite visko, ką vertina minia, ką 
pakiša atsitiktinumas. Įtariai ir baikščiai žvelkite į bet 
kokį atsitiktinį pasisekimą. Ir žuvys, ir žvėrys kimba 
ant saldžių vilčių kabliuko. Manote, jog tai — likimo 
dovana? Ne, tai — spąstai. Kas iš jūsų nori saugiai pra- 
leisti gyvenimą, tegu kiek galėdamas vengia šitų lyg 
paukščių gaudymo klijais išteptų gėrybių, kurios mus, 
vargšus, štai kaip apgauna: manome, kad mes suga- 
vome laimikį, o iš tikrųjų patys užkimbame. Šitoks 
kelias veda į bedugnę, o tokio nepaprastai puikaus 
gyvenimo galas — kritimas į ją. Be to, neįmanoma net 
ir priešintis, kai sėkmė pradeda mus vesti klystkeliais. 
Arba eiti tiesiai, arba iš karto suklupti. Likimas negrą- 
žina atgal, bet parbloškia ir kerta. Taigi vadovaukitės 
tokiu sveiku ir naudingu gyvenimo būdu: kūnui patai- 
kaukite tik tiek, kiek reikia gerai sveikatai. Su kūnu 
elkitės griežčiau, kad jis nenustotų paklusti sielai. Te- 
gu maistas tik alkį malšina, gėrimas — troškulį, tegu 
drabužis saugos tik nuo šalčio, o būstas — nuo visų 
kitų negandų. Visai nesvarbu, ar būstas — iš velėnos, 
ar iš įvairiausių svetimų kraštų akmenų. Žinokite, kad 
po šiaudiniu stogu žmogui nė kiek ne blogiau negu po 
auksiniu. Niekinkite visa, kas, be reikalo vargstant, 
daroma norint puošti ar parodyti. Atminkite, kad nie- 
kas, išskyrus sielą, nėra vertas nuostabos. Jei ji didelė, 
tai nieko nebėra didesnio“. Negi, tavo nuomone, kai ši- 
tai kalbu pačiam sau, kai kartoju ainiams, atrodau tei- 
kiąs mažiau naudos, negu stodamas teisman laiduoti 
arba antspauduodamas testamento lenteles!, arba se- 
nate balsuodamas už kandidatą? Tikėk manimi — kas 
iš pažiūros yra dykūnas, tas turi daug didesnių 
rūpesčių: užsiima ir žmogiškais, ir dieviškais dalykais. 

Bet laikas baigti ir, kaip esu įpratęs, atsiskaityti už 
šį laišką. Tai bus ne iš mano atsargų. Iki šiol varti- 
nėju Epikūro mintis, o šiandien perskaičiau tokį jo po- 
sakį: „Jei nori būti tikrai laisvas, vergauk filosofijai“. 
Jei tu paklusai ir atsidavei jai, tavo reikalas nebus 
atidėtas kitai dienai: būsi išlaisvintas tuojau pat. Mat 
vergauti lilosofijai — laisvė. Galbūt paklausi mane, ko- 
dėl mieliau pateikiu tiek daug gerų Epikūro negu mūsų 

pasakymų. Bet kodėl tu manai, kad šios mintys yra tik 
Epikūro, o ne visų žmonių? Kiek daug poetų pasako 
tai, kas pasakyta ar turi būti pasakyta lilosoių. Nekal- 
bu apie tragikus ir mūsų dramas?, kurios taip pat turi 
rimties ir užima tarpinę vietą tarp komedijų ir tragedi- 
jų. Kiek iškalbingiausių eilių galima rasti mimuose! 
Kiek daug Publilijaus minčių turėtų deklamuoti ne ba- 
si, bet koturnuotiš aktoriai! Pateiksiu vieną jo eilutę, 
skirtą filosofijai, ir kaip tik tai jos daliai, kuri tik ką 
čia buvo nagrinėta. Poetas tvirtina, kad atsitiktinai gau- 
tas gėris nėra mūsų turtas: 


Ne mūsų tai, kas atsirado mums staiga 
Panorus ko. 


Prisimenu, jog tu šią mintį esi pasakęs kur kas ge- 
riau ir trumpiau: 


Ne tavo tai, ką tau sumanė duot lemtis. 


Nepraleisime ir šito, galbūt net dar geresnio tavo 
posakio: 


Padovanoti turtai gali būti atimti. 


Jis skolos negrąžina: tik atidaviau tau tai, ką iš 
tavęs paėmiau. Lik sveikas. 


DEVINTAS LAIŠKAS 
Seneka sveikina mieląjį Lucilijų 


Nori žinoti, ar teisingai Epikūras viename iš laiškų 
smerkia tuos, kurie tvirtina, jog išminčius pasitenkina 
pats savimi ir todėl jam nereikia draugų. Epikūras dėl 
to priekaištauja Stilponui ir kitiems, kuriems atrodo, 
jog didžiausias gėris — tai nepakanti siela. Neišveng- 
sime dviprasmybės, norėdami graikišką ana0eva sku- 
biai išversti vienu žodžiu — nepakanta. Mat galima su- 
prasti jį visai priešingai, negu norime pasakyti. Mes 
norime pasakyti: siela, abejinga bet kokiam blogiui; o 

gio. Žiūrėk, ar ne geriau būtų pasakyti „nesužeidžiama 
siela“ arba „nepasiduodanti kančiai siela“. Tuo mes 
ir skiriamės nuo jų: mūsų išminčius nugali bet kokias 
negandas, bet jas jaučia; 0 jų — net nejaučia. Ir mums, 
ir jiems bendra tai, kad išminčius pasitenkina pats sa- 
vimi. Tačiau, nors jam ir pakanka paties savęs, jis 
nori turėti ir bičiulį, ir kaimyną, ir draugą. Atkreipk 
dėmesį, kiek jis pasitenkina pats savimi: kartais jam 
pakanka ir dalies savęs. Jei liga ar priešas atims ran- 
ką, jei dėl kokios nors nelaimės neteks akies ar abie- 
jų akių, jam užteks to, kas liko; ir su suluošintu ar su- 
žalotu kūnu bus toks pat linksmas, koks buvo sveikas. 
Nors ir neliūdi dėl to, ko neteko, bet pageidautų, kad 
nieko netrūktų. Išminčius pasitenkina pats savimi ne 
todėl, kad nenorėtų turėti draugo, bet todėl, kad galėtų 
neturėti jo. Sakydamas „galėtų“, turiu galvoje tai, kad 
draugo praradimą pakelia ramiai. Juk be draugo nie- 
kada neliks. Jis pats gali nutarti, ar greitai įsigys nau- 


ją. Kaip Fidijas, praradęs statulą, beregint kitą pa- 


darytų, taip ir išminčius, šis draugysčių kūrėjas, vietoj 
prarasto draugo turės kitą. Klausi, kokiu būdu jis ga- 
lės greitai įsigyti draugą. Pasakysiu, jei susitarsime, 
kad aš dabar atiduosiu skolą, ir dėl šio laiško būsime 
atsiskaitę. Hekatonas sako: „Aš pasakysiu tau, kaip 
sužadinti meilę be antpilų, be žodžių, be užkalbėjimų: 
jei nori būti mylimas, mylėk“. Didelį malonumą teikia 
ne tik sena, užgrūdinta draugystė, bet ir naujos pra- 
džia ar pasiruošimas jai. Kaip skiriasi pjovėjas ir sė- 
jėjas, taip skiriasi tas, kuris įsigijo draugą, ir tas, kuris 
dar įsigys jį. Filosofas Atalas mėgdavo sakyti, kad ma- 
loniau siekti draugystės negu jau draugauti, — panašiai 
„kaip menininkui maloniau piešti paveikslą negu būti jį 
nupiešus“. Tas, kuris pradeda darbą neramia siela, 
dirbdamas jaučia didelį džiaugsmą. Ne taip smagu 
tam, kuris, baigęs darbą, jau sėdi susidėjęs rankas: da- 
bar jis džiaugiasi savo meno vaisiais, o piešdamas 
džiaugėsi pačiu menu. Paaugliai duoda daugiau nau- 
dos, bet maži vaikai — mielesni. Dabar grįžkime prie 
mūsų temos. Nors išminčius pasitenkina pats savimi, 
vis dėlto jis nori turėti draugą, jei ne dėl ko kito, tai 

bent tam, kad tokia didelė dorybė neliktų be naudos. 
Tačiau ne tam, kaip sakė Epikūras tame pačiame laiš- 
ke, „kad turėtų ką nors, kas slaugytų susirgus, kas 
padėtų įkalintam ar patekusiam į skurdą“, bet tam, 
kad jis pats turėtų ką slaugyti susirgus, ką išlaisvinti 
iš priešo nagų. Nedorai mąsto tas, kas žiūri savęs ir dėl 
to ieško draugystės. Kaip pradėjo, taip ir užbaigs. Įsi- 
gijęs draugą, kad tas iš pančių jį vaduotų, pats pabėgs 
tik sužvangėjus grandinėms. Tai tokie draugystės ry- 
šiai, kuriuos žmonės vadina laikinais. Dėl naudos įsigy- 
tas bičiulis tol bus vertinamas, kol duos naudos. Todėl 
laimės kūdikius supa draugų minia, o aplink sutriuš- 
kintuosius — dykynė, draugai sprunka iš išbandymų 
lauko. Todėl yra tiek daug nelemtų pavyzdžių, kai vie- 
ni iš baimės palieka savo draugus, kiti iš baimės juos 
išduoda. Kokia pradžia, toks ir galas, kitaip ir būti ne- 
gali. Kuris pradėjo draugauti todėl, kad tai jam nau- 
dinga, ir baigs todėl, kad tai jam bus naudinga. Už bet 
kokią kainą parduos draugystę, radęs joje ką nors ver- 
tinga be jos pačios. Kam įsigyju draugą? Tam, kad tu- 
rėčiau už ką numirti, kad turėčiau paskui ką sekti į iš- 
trėmimą, kad galėčiau savo krūtine ginti jo gyvybę ir 
paaukoti savąją. Tai, ką tu aprašinėji, yra ne drau- 
gystė, o sandėris, kuriuo siekiama naudos, ir mąstoma 
tik apie tai, ką galima gauti. Be abejo, kažkas pana- 
šaus į draugystę slypi įsimylėjusiųjų aistroje. Ją ga- 
lima pavadinti pamišėlių draugyste. Kas gi myli dėl 
pelno? Arba trokšdamas garbės ar šlovės? Meilė pati 
savaime, atmesdama visa kita, uždega širdyse grožio 
geismą ir abipusės meilės viltį. Kaip? Iš tokių kilnių 
dalykų kyla niekinga aistra? Tu prieštarauji: „Kalbame 
ne apie tai, ar verta siekti draugystės dėl jos pačios“. 
Priešingai, kaip tik tai dabar reikia įrodyti. Juk jei 
reikia jos siekti dėl jos pačios, vadinasi, ir pačiu sa- 
vimi pasitenkinantis žmogus gali jos ieškoti. Kaip jis 
jos ieškos? Taip, kaip ieško paties gražiausio daikto: 
nei pelno vaikydamasis, nei likimo permainų bijoda- 
mas. Griauna draugystės didybę tas, kuris ieško draugų 
dėl viso pikto. Išminčius savimi pasitenkina. Tai, mie- 
las Lucilijau, daugelis aiškina klaidingai: išminčių iš 


visur varo ir verčia jį tūnoti savo kiaute. Tačiau rei- 
kėtų išsiaiškinti šių žodžių prasmę ir ribas. Išminčius 
pasitenkina savimi ne tik dėl to, kad gyventų, bet kad 
gyventų laimingai. Kad gyventų, jam daug ko reikia, 
o kad būtų laimingas — tik sveikos, kilnios, likimą nie- 
kinančios sielos. Noriu tau taip pat priminti Chrisipo 
nurodytą skirtumą. Jis teigia, kad išminčius nieko ne- 
trokšta, nors jam ir reikia daugybės dalykų. „Kvai- 
liui, priešingai, nereikia nieko, nes niekuo nemoka nau- 
dotis. Užtat jis trokšta visko.“ Išminčiui reikia ir rankų, 
ir akių, ir daugybės kitų kasdieniniam naudojimui bū- 
tinų dalykų, bet jam nieko netrūksta. Juk stoka — 
tai būtinybė turėti, o išminčiui nieko nėra būtina. Taigi 
nors jis pasitenkina pats savimi, bet jam reikia drau- 
gų. Nori jų turėti kuo daugiau, bet ne tam, kad laimin- 
gai gyventų. Ir be draugų jis gyvens laimingai. Di- 
džiausias gėris svetur paramos neieško: jis kuriasi 
savyje ir atsiranda tik pats iš savęs. Jei kurią nors 
dalį savęs perims iš išorės, jis jau priklausys nuo li- 
kimo. „Tačiau kaipgi gyvens išminčius, jei liks be 
draugų, įmestas į kalėjimą ar ištromtas į sve- 
timą šalį, ar užtrukęs ilgoje jūrų kelionėje, ar išmestas 
į negyvenamą krantą?“ — Kaip Jupiteris, kuris ilsisi, pa- 
sinėręs į savo apmąstymus tada, kai pasaulis išsisklai- 
do, dievai jungiasi į vieną, o gamta pamažu apmiršta!. 
Taip ir išminčius užsidaro savyje, pasilieka pats su sa- 
vimi. Tačiau jis, kol gali savo nuožiūra tvarkyti reika- 
lus, nors jam ir nieko netrūksta, bet veda žmoną, nors 
nieko netrūksta, bet augina vaikus, nors nieko netrūks- 
ta, bet negyventų, jei reikėtų gyventi be žmonių. Prie 
draugystės jį traukia ne nauda, bet natūralus potrau- 
kis. Kaip yra įgimtas kitų dalykų troškimas, taip įgim- 
tas ir draugystės troškimas. Kaip visiems būdinga 
neapkęsti vienatvės, siekti bendrauti, kaip žmogų su 
žmogumi sieja prigimtis, taip ir čia glūdi akstinas, 
verčiantis mus siekti draugystės. Bet, nors išminčius ir 
myli draugus kaip niekas kitas, nors padaro juos ly- 
gius sau, o dažnai ir iškelia virš savęs, vis dėlto jis 
tiki, kad visas gėris slypi jame pačiame. Ir jis ištars 
tą patį, ką ištarė Stilponas, tas pats Stilponas, kuriam 

laiške priekaištauja Epikūras. Kai Stilpono tėviškę už- 
kariavo priešai, jis, netekęs vaikų, netekęs žmonos, iš 
visuotinio gaisro išėjo vienas, tačiau laimingas. Pa- 
klaustas Demetrijo, kurio pravardė dėl pražudytų miestų 
buvo Poliorketas, ar ką nors praradęs, atsakė: „Visas 
mano gėris — su manimi“. Štai — kur narsus ir ryžtin- 
gas vyras! Jis nugalėjo jį nugalėjusį priešą! Atsakyda- 
mas „Nieko nepraradau“, privertė šį suabejoti savo per- 
gale! „Visa, kas mano — su manimi“, tai yra teisingu- 
mas, dora, išmintis, sugebėjimas manyti, jog tai, ką 
galima atimti, nėra gėris. Stebimės kai kuriais gyvū- 
nais, kurie pereina per pačią ugnį ir lieka sveiki. Simtą 
kartų nuostabesnis šis vyras, kuris nesužeistas ir nesu- 
žalotas prasiveržė pro kardus, griuvėsius ir ugnį! Matai, 
kiek lengviau nugalėti visą šalį negu vieną vyrą? Sie jo 
žodžiai — tai žodžiai stoiko, kuris perneša savo gėrį ne- 
paliestą per sudegintus miestus. Juk jis pasitenkina 
pačiu savimi. Tokios jo laimės ribos. Nemanyk, kad tik 
mes švaistomės kilniais žodžiais. Ir pats Stilponui 
priekaištavęs Epikūras yra panašiai prasitaręs. Prašy- 
čiau tave maloniai išklausyti jo žodžių, nors aš šiandie- 
ninę savo pareigą jau esu atlikęs. Jis sako: „Jei kam 
nors tai, ką turi, neatrodo esant pakankama, tai jis 
vargšas, nors ir būtų viso pasaulio viešpats“. Arba, jei 
tik tau atrodo, kad šitaip gali būti tiksliau pasakyta 
(mat reikia išsaugoti ne žodžių, bet minčių teisingu- 
mą): „Tas, kuris nelaiko savęs laimingiausiu žmogu- 
mi, yra vargšas, nors ir valdo pasaulį“. Zinok, jog šios 
mintys yra visuotinės, vadinasi, prigimties pakuždėtos. 
Rasi jų ir komedijose: „Belaimis, kas laimingu nevadins 
savęs“?, 

Ar svarbu, kokia tavo būklė, jei tau ji atrodo bloga? 
„Kaip,— paklausi, — jei laimingu pasivadins šitas, ne- 
sąžiningai praturtėjęs, ir anas, valdantis šimtus, bet 
vergaujantis tūkstančiams, ar jo nuomonė padarys jį 
laimingą?“ Svarbu, ne ką jis sako, bet ką jaučia, ne ką 
vieną dieną, bet ką nuolatos jaučia. Todėl nėra ko tau 
bijoti, kad toks dalykas atiteks jo nevertam:; tik išmin- 
čių patenkina tai, ką turi, o kvailys kankinasi nie- 

2 kindamas tai, ką turi. Lik sveikas. 


DEŠIMTAS LAIŠKAS 
Seneka sveikina mieląjį Lucilijų 


Taip ir yra, savo nuomonės nekeičiu: venk minios, 
venk nedaugelio, venk net ir vieno. Nėra tokio žmo- 
gaus, su kuriuo norėčiau matyti tave bendraujant. Žiū- 
rėk, kaip didžiai tave vertinu: drįstu patikėti tave tau 
pačiam. Pasakojama, jog Kratetas, klausytojas to pa- 
ties Stilpono, kurį minėjau ankstesniame laiške, kartą 
pamatė vaikštinėjant vienišą jaunikaitį ir paklausė jį, 
ką šis vienas veikiąs. „,„Snekuosi su savimi“, — atsakė 
tas. Kratetas jam tarė: „„Saugokis, meldžiu, ir gerai 
įsižiurėk: juk šnekiesi su blogu žmogumi“. Paprastai 
saugome liūdinčius ar ko nors bijančius, kad jie blo- 
gam nenaudotų savo vienatvės. Bet ir niekas iš neiš- 
mintingų žmonių neturėtų būti paliktas vienas, nes 
tada ugdomi blogi sumanymai, tada ruošiami pavojai 
kitiems ar pačiam sau, tada aplanko nedori geismai, 
tada atsiskleidžia visa, kas iš baimės ar gėdos buvo 
širdyje paslėpta, tada galandami nagai akiplėšiškumui, 
skatinamas goslumas, kurstomas pyktis. Apskritai vie- 
natvė turi vieną pranašumą: galima niekam nieko ne- 
patikėti, nebijoti skundiko; o kvailys dėl to ir žūva, nes 
pats save išduoda. Taigi matai, kaip tavimi pasitikiu, 
kaip už tave net laiduoju (nes viltis — dar nežinomo 
gėrio vardas): nerandu, su kuo labiau norėčiau tave 
matyti, išskyrus tave su pačiu savimi. Prisimenu, ko- 
kius pilnus tvirtybės žodžius tu kalbėjai, kaip didžia- 
dvasiškai juos tarei. Be perstojo džiaugiausi ir karto- 
jau sau: „Ne be reikalo burną aušina. Šie žodžiai turi 
pagrindo. Tas žmogus nėra vienas iš minios, jis trokšta 
išsigelbėti“. Taip ir kalbėk, taip ir gyvenk, tik žiūrėk, 
kad tavęs kas nepavergtų. Senąsias savo maldas palik 
dievų malonei, pradėk naujas: maldauk šviesaus proto, 
sielos, o tik paskui — kūno stiprybės. Kodėl gi tau daž- 
niau dėl to nepasimeldus? Drąsiai prašyk dievą: nieko 
svetimo tu jo neprašysi. 

Ir, kaip paprastai, norėčiau kartu su laišku išsiųsti 
kokią nors dovanėlę. Teisingą pasakymą radau Atėno- 

doro raštuose: „Žinok, kad tik tada būsi laisvas nuo 
visų geismų, kai prašysi dievą tik to, ko galėsi pra- 
šyti viešai“!. Kokie vis dėlto dabar žmonės bepročiai! 
Dievams šnabžda šlykščiausius troškimus, o jei kas 
nors tik pastato ausis — tuoj nutyla. Ir pasakoja dievui 
tai, ką slepia nuo žmonių. Taigi žiūrėk, kad ir tau ne- 
praverstų šis pamokymas: gyvenk su žmonėmis taip, 
tarsi dievas tave matytų, kalbėkis su dievu taip, tarsi 
žmonės tave girdėtų. Lik sveikas. 


VIENUOLIKTAS LAIŠKAS 
Seneka sveikina mieląjį Lucilijų 


Su manimi šnekėjosi prigimties dosniai apdovano- 
tas tavo draugas. Jau pirmieji jo žodžiai parodė, kiek 
jis turi dvasios, kiek proto, kiek yra pasiekęs. Ko nau- 
jas puodas prigeria, tuo ir senas atsiduos. Juk kalbėjo 
jis ne iš anksto pasiruošęs, bet užkluptas staiga. Ir net 
susikaupęs jis vos galėjo valdyti drovumą — gerą jau- 
nystės bruožą: raudonis jį pylė ir pylė. Kiek numanau, 

„ šitaip bus ir tada, kai jis sustiprės ir atsikratys visokių 
ydų, net kai taps išminčiumi. Juk jokia išmintis neiš- 
gydo įgimtų kūno ir sielos ydų. Jos menas susilpnina, 
bet nenugali to, kas įgyta gimstant. Kai kuriuos, net ir 
labai ištvermingus vyrus, žmonių akivaizdoje išpila 
prakaitas, lyg jie būtų nuvargę ar sušilę. Kai kuriems, 
besiruošiant kalbėti, dreba keliai, kitiems dantys barš- 
ka, liežuvis pinasi, lūpos neprasiveria. Šito nusikratyti 
niekada nepadės nei mokslas, nei praktika, čia net ir 
patiems stipriausiems savo jėgą rodo prigimtis, pri- 
mindama apie save tokiomis ydomis. Tikiu, kad šiems 
trūkumains priklauso ir raudonis, nejučiomis nutvies- 
kiantis ir oriausius vyrus. Dažniau jis ištinka jaunuo- 
lius, nes šie karštesni, ir jų oda švelnesnė. Bet ne re- 
čiau jis būna ir patyrusiems bei seniems žmonėms. Kai 
kurių labiausiai ir reikia bijotis tada, kai jie parausta, 
tarsi būtų pametę visą gėdą. Sula labiausiai būdavo 

34 pašėlęs tada, kai kraujas plūstelėdavo jam į galvą. Nie- 


kas neturėjo jautresnio veido už Pompėjaus; jis visada 
rausdavo žmonių akivaizdoje, ypač susirinkimuose. 
Prisimenu nuraudus Fabianą, kai jis liudininku buvo 
įvestas į senatą, ir tas drovumas nuostabiai jam tiko. 
Taip būna ne dėl silpnos dvasios, bet dėl naujų daly- 
kų, kurie nors ir nebaugina, bet jaudina neužsigrūdinu- 
sius ir turinčius įgimtą kūno polinkį raudonuoti. Mat 
vieni — ramaus kraujo, o kiti — veržlaus, judraus, grei- 
tai mušančio į galvą. Kaip sakiau, šito nepadės atsi- 
kratyti jokia išmintis: priešingu atveju, jeigu ji galėtų 
išrauti bet kokias ydas, valdytų visą gamtą. Kas mums 
buvo duota gimstant ir ką lėmė kūno sandara, išliks, 
nors siela ir smarkiai, ir ilgai save tobulintų. Nuo tokių 
dalykų negalima nei apsisaugoti, nei laisvai jų gauti. 
Aktoriai, kurie pamėgdžioja aistras, kurie gerai išreiš- 
kia baimę ir drebulį, kurie vaizduoja liūdesį, mėgina 
mėgdžioti gėdinimąsi šitaip: nuleidžia galvą, kalba ty- 
liai, įsmeigia akis į žemę ir nudelbia jas. Tačiau nepa- 
jėgia nei priversti save parausti, nei įveikti raudonį. Čia 
išmintis nieko nežada, niekuo nepadeda: tokie dalykai 
niekam nepavaldūs — ateina be įsakymo ir neliepti 
dingsta. | 
Jau laiškas prašo pabaigos. Priimk naudingą ir iš- 
ganingą posakį ir įsidėk jį giliai į širdį: ,,Mums reikią 
išsirinkti kokį nors dorą žmogų ir visada turėti jį prieš 
akis, kad gyventume taip, tarsi jis mus stebėtų, ir viską 
darytume taip, tarsi jis matytų“. Šitaip, mielas Luci- 
lijau, moko Epikūras. Jis duoda mums sargą ar vado- 
vą —ir teisingai: daugelis netampa nusidėjėliais, kai, 
besiruošiant nusidėti, atsiranda liudininkas. Tegul mū- 
sų siela išsirenka ką nors, ką gerbtų, kad jo autoritetas 
padėtų doriau tvarkyti net slapčiausius reikalus. Lai- 
mingas tas, kuris taiso kitą ne tik šalia stovėdamas, 
bet ir būdamas tik mintyse. Laimingas tas, kuri gali kitą 
taip gerbti, kad, vien prisiminęs jį, tobulėja ir tvarkosi. 
Kas sugeba taip gerbti, tas greitai pats bus gerbiamas. 
Taigi išsirink Katoną. O jei jis tau atrodo per griežtas, 
išsirink nuolaidesnį vyrą — Lelijų. Išsirink tokį, kurio 
ir gyvenimas, ir kalba, ir veidas, atspindintis sielą, tau 
patiks. Tegu jis visada bus ar tavo sargas, ar pavyzdys 

tau. Kartoju, mums reikia žmogaus, kurio pavyzdžiu 
Klostytųsi mūsų būdas, nes tik liniuotė ištiesina kreivas 
linijas. Lik sveikas. 


DVYLIKTAS LAIŠKAS 
Seneka sveikina mieląjį Lucilijų 


Kad ir kur pasisukčiau — matau savo senatvės po- 
žymius. Atvykęs į savo užmiesčio dvarą, pradėjau skųs- 
tis dėl išlaidų sukiužusiam pastatui išlaikyti. Val- 
dytojas sako man, kad dėl to kaltas ne jo ne- 
rūpestingumas ir kad jis darąs viską, ko reikia, bet 
vila esanti jau sena. O juk šią vilą mano rankos išau- 
gino. Kas gi laukia manęs, jei su manimi vienmečiai 
akmenys jau sudūlėję? Supykęs griebiu pirmą pasitai- 
kiusią progą niršti: „„Atrodo,— sakau, — niekas nepri- 
žiūri šių platanų: jie visai be lapų. Kokios gumbuotos 
ir išdžiūvusios šakos, kokie tamsūs ir šiurkštūs kamie- 
nai! To nebūtu, jei kas nors būtų purenęs ir laistęs 
žemę“. Valdytojas prisiekinėja man, kad darąs viską 
ir negailįs jiems savo vargo, — betgi medžiai jau se- 
nyvi. Tačiau, telieka tai tarp mūsų, aš pats juos sodi- 
nau, ragėjau pirmą jų lapą. Pasukęs durų link, su- 
šunku: „O kas čia? Koks čia karšinčius išvarytas į 
tarpdurį?! Teisingai padaryta, nes jis jau žvelgia ana- 
pus. Iš kur tu jį gavai? Koks tau malonumas 
tampyti svetimą numirėlį?“ O anas prabyla: „Ar ma- 
nęs jau nebepažįsti? Aš gi Felicionas, kuriam per sa- 
turnalijas dovanodavai statulėlių. Aš gi tavo numylė- 
tinis, valdytojo Filosito sūnus“. ,Jis aiškiai kliedi, — 
sakau.— Jis, dar būdamas vaikas, tapo mano numylė- 
tiniu? Labai gali būti: jam kaip tik krinta dantys.“ 

Esu dėkingas savo užmiesčio dvarui, nes, kad ir kur 
pasisukčiau, mano senatvė išdygsta prieš mane. Apka- 
binsiu įą ir pamilsiu: juk ji sklidina malonumų, tik 
reikia mokėti ja naudotis. Vaisiai skaniausi tada, kai 
jau baigiasi. Vaikystė gražiausia tada, kai ji praeina. 

36 Vyno mėgėjams mieliausia paskutinioji taurė, toji, kuri 


gramzdina, kuri visiškai apsvaigina. Smagiausia bet 
kokio malonumo akimirka paprastai esti pabaigoje. Ir 
pats maloniausias amžius yra tas, kuris jau ritasi Že- 
myn, bet dar nekrenta į bedugnę. Manau, jog ir stovin- 
tis ant paskutinės pakopos turi savo malonumų arba 
juos pakeičia nenoras jų turėti. Kaip saldu, kai mus 
apleidžia pavargusios aistros! ,„Sunku,— sakai, — kai 
mirtis — prieš pat akis.“ Pirma, jaunuoliams ji turi būti 
taip pat prieš akis, kaip ir seniams. Juk ne pagal są- 
rašą ji mus pašaukia. Antra, niekas nėra toks senas, 
kad nedrįstų tikėtis dar vienos dienos. O viena die- 
na — tai gyvenimo žingsnis. Visas mūsų amžius susi- 
deda iš didesnių ir mažesnių dalių, kurios — tarytum 
vienas kitą apimantys vis didesni ratai. Vienas iš jų 
apglėbia ir supa visus kitus. Jis tęsiasi nuo gimimo 
dienos iki mirties dienos. Yra toks, kuris atskiria pa- 
auglystės metus, yra ir toks, kuris užskliaudžia vai- 
kystę. Yra dar ir metai, turintys keturis metų laikus, 
kurie pasikartodami sudaro gyvenimą. Mėnuo apjuostas 
trumpesniu lanku. Mažiausią ratą turi diena, bet ir ši 
tęsiasi nuo pradžios iki pabaigos, nuo saulės patekėji- 
mo iki jos nusileidimo. Todėl Heraklitas, kuris gavo 
pravardę dėl neaiškaus minčių dėstymo, yra pasakęs: 
„Viena diena prilygsta bet kuriai kitai“. Kiekvienas šį 
posakį supranta savaip. Vienas tvirtina, jog visos die- 
nos turi vienodą valandų skaičių, ir nemeluoja. Jei 
diena yra dvidešimt keturių valandų laiko tarpas, tai 
aišku, jog visos dienos lygios, nes naktis pasiima tai, 
ką praranda diena. Kitas mano, kad viena diena lygi 
visoms kitoms dėl panašumo: net ilgiausias laiko tar- 
pas neturi nieko, ko nebūtų vienoje paroje,— tai yra 
nieko, išskyrus dieną ir naktį. Ir kitus pasaulio pasikei- 
timus labiau veikia toji, ne kita <...>, vienais atve- 
jais trumpėja, kitais — ilgėja. Todėl kiekvieną die- 
ną reikia praleisti taip, tarsi ji nutrauktų dienų virtinę 
ir įkūnytų bei užbaigtų visą gyvenimą. Pakuvijus, 
kuris viešpataudamas užvaldė Siriją, pats sau atnašau- 
davo šermenų vyną ir valgius, 0 po puotos būdavo 
nešamas į miegamąjį. Berniukai plodavo ir pritariant 
muzikai giedodavo: BeBiorai, BepuoTar, tai yra: „Jis nu- 


37 


38 


gyveno! Jis nugyveno!“ Jis laidojo save kasdien. Tai, 
ką jis darė iš sąžinės graužimo, mes darykime dora 
širdimi ir, eidami miegoti, linksmai ir džiugiai saky- 
kime: 

Prigyvenau ir baigiau man laimės skirtą kelionę!. 


Jei dievas pridės dar ir rytojaus dieną, priimkime 
ją su džiaugsmu. Nepaprastai laimingas ir pats sau 
priklauso tas, kuris be nerimo laukia rytojaus. Kas sako 
„Aš nugyvenau“, tas kasdien atsikelia praturtėjęs. 

Bet jau reikia baigti laišką. ,„Ar,— klausi, — be jo- 
kios dovanos jis pas mane atkeliaus?“ Nebijok: šį tą 
nuneš. Bet kodėl gi „šį tą“? Ne šį tą, bet daug. Kas gali 
būti gražesnio už mintį, kurią perduodu tau nunešti: 
„Bloga gyventi iš būtinumo, bet nėra būtina gyventi 
iš būtinumo“. Kodėl nebūtina? Todėl, kad į laisvę visur 
yra daugybė trumpų ir lengvų kelių. Dėkokime dievui, 
kad niekas negali sulaikyti mūsų šiame pasaulyje ir 
mes galime niekinti būtinumą. „Tai — Epikūro žo- 
džiai, — pasakysi man.— Kam tau reikia svetimų?“ Kas 
yra tiesa, tas mano. Ir toliau tau cituosiu Epikūro min- 
tis, kad tie, kurie vertina ne žodžių prasmę, o jų auto- 
riaus vardą, žinotų, jog gėris priklauso visiems. Lik 
sveikas. 


TRYLIKTAS LAIŠKAS 
Seneka sveikina mieląjį Lucilijų 


Žinau, kad esi stiprios dvasios. Juk ir anksčiau, kai 
dar nebuvai apsiginklavęs naudingais, padedančiais 
nugalėti sunkumus pamokymais, tu pakankamai pasi- 
kliaudavai savimi kovodamas su likimu ir tuo labiau 
vėliau, kai susidūrei su juo akis į akį ir išmėginai savo 
jėgas, kuriomis negalima tvirtai pasikliauti tol, kol iš 
visų pusių nepasirodo daugybė nelaimių, o kartais, kol 
jos visai arti neprisėlina. Taip išmėginama tikroji dva- 
sios tvirtybė, nepakenčianti svetimos savivalės. Taip ji 
išbandoma. Nė karto negavęs mėlynių atletas negali 


narsiai stoti į kovą. Tik tas, kuris regėjo savo kraują, 
kurio dantys traškėjo nuo kumščio smūgių, kuris, už- 
kliuvęs už pakištos kojos, visu kūnu laikė priešininko 
svorį ir suklupęs nepaklupdė savo dvasios, kuris, tiek 
kartų kritęs, dar atkakliau stodavo,— tik tas, drąsiai 
pasitikėdamas savimi, ryžtasi mūšiui. Taigi, remdama- 
sis šiuo palyginimu, pasakysiu, kad likimas dažnai tave 
prispausdavo, bet tu nepasiduodavai, o pašokdavai ir 
dar tvirčiau jį atremdavai. Nemaža jėgų įgauna nuolat 
kiršinamas ryžtas. Tačiau, jei tau reikia, priimk mano 
pagalbą, kuri tave sustiprintų. Daug kas, Lucilijau, ne 
tiek kankina mus, kiek gąsdina, ir dažniau vargstame 
tik dėl įsitikinimo, kad mums sunku, negu dėl to, kaip 
yra iš tikrųjų. Šnekuosi su tavim ne stoikų kalba, bet 
daug atlaidžiau. Juk mes tvirtiname, jog visa, kas ver- 
čia mus ir dejuoti, ir aimanuoti, yra lengva ir niekinga. 
Palikime šiuos skambius, bet, dievaži, teisingus Žo- 
džius. Aš tik mokau tave nebūti nelaimingam anks- 
čiau laiko, nes kaip tik tai, kieno grėsmės bijai, galbūt 
niekada neateis, ir iš tikrųjų dar neatėjo. Taigi, kai kas 
kamuoja mus labiau negu turėtų kamuoti, kai kas — 
anksčiau negu reikėtų, kai kas kamuoja, nors apskritai 
neturėtų kamuoti. Mes arba patys padidiname kančias, 
arba prasimanome jas, arba sielvartaujame dėl jų iš 
anksto. Pirmo teiginio kol kas nenagrinėsime, nes tai — 
ginčytinas dalykas, o byla tik prasideda. Tu priešta- 
rausi tam, ką aš sakysiu esant lengvą, sakydamas, kad 
tai nepaprastai sunku. Žinau, jog vieni juokiasi čaižo- 
mi botagais, o kiti verkia ir antausį gavę. Vėliau pama- 
tysime, ar šie dalykai patys savaime stiprūs, ar mes 
silpni. 

Pažadėk man, kad, kai tave visi pradės įtikinėti, jog 
esi nelaimingas, tu mąstysi ne apie tai, ką girdi, bet 
apie tai, ką jauti, kantriai apsvarstysi savo reikalus, nes 
tu pats geriausiai juos išmanai, ir paklausi save: „Kas 
yra? Kodėl jie mane apverkia? Kas yra? Kodėl dreba 
ir bijo su manimi susitikti, tartum nelaimė galėtų per- 
eiti pas juos? Ar čia yra kiek blogio, ar daugiau ne- 
garbės negu blogio?“ Paklausk pats save: „Gal be prie- 
žasties kankinuosi ir liūdžiu, gal manau esant blogiu 

tai, kas nėra blogis?“ „Kaip man sužinoti,— sakai, — 
ar tuščiai, ar pagrįstai nerimauju?“ Vadovaukis tokia 
taisykle: mus kamuoja arba dabartis, arba ateitis, arba 
ir viena, ir kita. Apie dabartį spręsti nesunku: pakanka, 
kad tavo kūnas laisvas ir sveikas, kad negelia jokia 
skriauda. Aptarkime, kas yra ateitis. Šiandienai ji vi- 
sai nerūpi. „Bet ateitis juk bus.“ Pirma išsiaiškink, ar 
yra tikrų įrodymų, kad artėja nelaimė. Daugiausia juk 
vargstame dėl spėliojimų ir save mulkinti leidžiame 
gandams, kurie paprastai užbaigia karą, o dar dažniau 
pražudo žmones po vieną. Taip jau yra, mielas Lucili- 
jau, mes greitai perimame viešąją nuomonę. Neišsiaiš- 
kiname, kas kelia mums baimę, nieko neišnagrinėjame, 
bet drebame ir leidžiamės bėgti kaip tie kareiviai, ku- 
riuos iš stovyklos išveja avių bandos sukeltos dulkės, 
ar tie, kuriuos gąsdina kokia nors nežinia kieno pa- 
skleista pasaka. Nežinau kodėl, bet prasimanymai la- 
biau baugina. Juk tiesa turi saiką, o iš kažin kur at- 
plaukusios žinios patenka spėliojimų ir išsigandusios 
sielos valion. Nieko nėra žalingesnio, labiau nepataiso- 
mo, kaip paniška baimė. Bet kokia kita baimė — kvaila, 
o ši — beprotiška. Todėl išsamiau patyrinėkime šį daly- 
ką. Galbūt ir atsitiks nelaimė, betgi ne tuojau pat. Kiek 


„daug netikėtumų pasitaiko! Kiek daug tikėtinų dalykų . 


niekada neįvyksta! Net jei ir įvyksta, koks malonumas 
bėgti pasitikti kančios? Prisikankinsi, kai ji ateis; 
tuo tarpu tikėkis ko nors geresnio. Ką tu pelnysi? Lai- 
ko. Gali susidėti daug aplinkybių, kurios čia pat esantį 
ar artėjantį pavojų gal sulaikys, gal išsklaidys, o gal 
perkels ant kito galvos. Kai kada gaisras atveria kelią 
pabėgti, griūvantis namas nesmarkiai nubloškia ką nors 
į šalį!'; kartais kardas atitraukiamas nuo pat gerklės, 
o kažkam pavyko pergyventi savo budelį. Net ir blogas 
likimas nėra pastovus. Gal nelaimė atsitiks, gal ir ne- 
atsitiks, tuo tarpu jos nėra. Tikėkis ko nors geresnio. 
Kartais, kai nėra akivaizdžių nelaimę pranašaujančių 
ženklų, siela kuria pramanvtus jos vaizdinius: arba dvi- 
reikšmį Žodi aiškina blogesne prasme, arba žmogus 
mano ką nors iskaudinęs labiau negu iš tikrųjų yra ir 
mąsto ne apie tai, ar smarkiai įžeistasis supykęs, bet 


apie tai, ką tas supykęs gali padaryti. Neverta ir gy- 
venti, ir vargams galo nebus, jei bijosi visko, kas gali 
atsitikti. Tegu daugiau čia padeda išmintingumas; su- 
telkęs visas dvasios jėgas, spjauk netgi į akivaizdų 
siaubą. Jei per silpnas, nugalėk ydą yda: tramdyk bai- 
mę viltimi. Vargu, ar tai, kas mus gąsdina, ateis, dar 
tikriau, kad tai, ko laukiam su siaubu,— išnyks, o tai, 
ko laukiam su viltim,— apgaus. Taigi tyrinėk viltį ir 
baimę ir kiekvieną kartą, kai viskas bus neaišku, būk 
palankus sau: tikėkis to, ko labiau nori. Net kai baimė 
tau atrodys labiau pagrįsta, vis tiek labiau link į ge- 
resnę pusę ir liaukis nerimauti. Nuolatos turėk galvoje, 
kad daugumas žmonių karščiuojasi ir nerimsta, kai ne- 
laimės dar nėra ir neaišku, ar bus ateityje. Juk niekas, 
pradėjęs nerimauti, nesugeba savęs įveikti ir teisingai 
įvertinti savo siaubo. Niekas nesako: „Plepio darbas. 
Jis arba pats tai išgalvojo, arba tuščiakalbiu patikėjo“. 
Linkstame, kur vėjas papučia, ir krūpčiojame nuo abe- 
jonių tartum nuo tikrų žinių. Nepaisome nuoseklumo. 
Dvejonės tuoj virsta siaubu. Man gėda su tavimi taip 
kalbėti ir tokiais silpnais vaistais tave gaivinti. Tegul 
kas nors kitas sako: „Gal tai neateis“. O tu sakyk: 
„Na ir kas, jeigu ir ateis? Pamatysime, kuris nugalė- 
sime. Gal ateina mano naudai, gal tokia mirtis išgar- 
sins mano gyvenimą“. Cikuta padarė Sokratą didį. 
Atimk iš Katono kardą, kuris tapo jo laisvės gynėju, ir 
tu išplėši iš jo didelę dalį šlovės. Pernelyg ilgai tave 
raginu, nors tavęs ir nereikia raginti, o tik priminti tau. 
Nevedu tavęs tolyn nuo tavosios prigimties: esi gimęs 
tam, apie ką kalbu. Savo gėrį dar labiau gausink ir 
puošk. 

Bet jau baigsiu laišką, užantspauduodamas jį savo 
antspaudu, tai yra pavesiu jam perduoti tau kokį nors 
puikų posakį. „Be kitų ydų, kvailys turi dar ir tokią: 
visą laiką pradeda gyvenimą iš naujo.“ Susimąstyk, 
Lucilijau, nuostabus vyre, ką šis pasakymas reiškia, ir 
tu suprasi, koks šlykštus lengvabūdiškumas žmonių, 
kurie kasdien deda gyvenimui naujus pamatus, kurie 
net ant mirties slenksčio daigina naujas viltis. Įsižiū- 
rėk į kiekvieną, ir į akis tau kris seniai, kurie kuo rū- 

pestingiausiai ruošiasi tarnyboms, kelionėms, prekybai. 
Kas gali būti bjauriau už senį, pradedantį gyvenimą?! 
Aš nepridurčiau, kas taip pasakė, jei ši mintis nebūtų 
žinoma mažiau, negu paplitę Epikūro posakiai, kuriuos 
leidau sau girti ir savintis. Lik sveikas. 


KETURIOLIKTAS LAISKAS 
Seneka sveikina mieląjį Lucilijų 


Sutinku, kad iš prigimties mes mylime savo kūną. 
Sutinku, kad turime jį saugoti. Neneigiu, jog reikia juo 
rūpintis, bet manau, jog nereikia jam vergauti. Juk 
daug kam vergaus tas, kuris vergauja savo kūnui, kuris 
dėl jo per daug bijo, kuris jam viską atiduoda. Turime 
elgtis ne taip, tarsi privalėtume gyventi dėl kūno, o 
taip, tarsi negalėtume gyventi be jo. Per didelė meilė 
jam vargina mus baime, apsunkina rūpesčiais, pasmer- 
kia įžeidimams. Kam pernelyg brangus kūnas, tam do- 
rybė pigi. Rūpinkis juo uoliausiai, tačiau, kai protas, 
garbė, ištikimybė pareikalaus, sudegink jį ant laužo. 
Kiek įmanoma venkime ne tik pavojų, bet ir nepa- 
togumų, ir, radę saugią vietą, nuolatos svarstykime, 
kaip nuginti tai, kas baugina. Jei neklystu, baimę ke- 
lia trys dalykai: bijome skurdo, bijome ligos, bijome 
galingesniųjų valios. Iš jų niekas taip negąsdina, kaip 
svetimos galios grėsmė. Juk ji kelia didelį triukšmą ir 
sąmyšį. Mano minėtos natūralios nelaimės — skurdas ir 
liga sėlina tyliai, nekeldamos jokio siaubo nei ausims, 
nei akims. O trečioji nelaimė turi didelę palydą: ji at- 
eina su kardais, įkaitinta geležimi, grandinėmis, mus 
pjudančių žvėrių gauja. Nepamiršk dar kalėjimo, kry- 
žiaus, kankinimo suolų, karties su kabliu, persmeigto 
kiaurai per žmogų ir išlendančio per burną baslio, kūno 
plėšymo į priešingas puses važiuojančiais vežimais, aki- 
mirksniu užsiliepsnojančioje dervoje išmirkyto audinio 
tunikos! ir viso kito, ką dar yra išradęs žiaurumas. Nie- 
ko nuostabaus, kad labiausiai bijome to, kas gąsdina 


didele įvairove ir įrankiais. Kaip budelis, kuris kuo dau- 
giau kankinimo įrankių parodo, tuo daugiau pasiekia, 
nes vien jų vaizdas nugali netgi tuos, kurie ištvertų 
kankinimą, taip ir mūsų sielas lengviau užvaldo ir su- 
tramdo ta grėsmė, kuri turi, ką parodyti. Kitos negan- 
dos ne mažiau sunkios — turiu galvoje alkį ir troškulį, 
ir pilvo pūlinius, ir vidurius deginantį drugio karštį, — 
bet jos slypi viduje ir neturi kuo grūmoti, ką iš anksto 
parodyti. O čia, kaip dideliame mūšyje, nugali vaizdo 
įspūdingumas ir įrankiai. Todėl stenkimės nieko ne- 
įžeisti. Kartais privalome bijoti liaudies, kartais, jei to- 
kia valstybės tvarka, kad daugumą reikalų tvarko se- 
natas, — įtakingiausių jo vyrų, kartais — atskirų Žžmo- 
nių, kuriems duota prieš tautą nukreipta tautos valdžia. 
Susidraugauti su jais sudėtinga, užtenka, kad jie ne- 
būtų priešai. Todėl išminčius ir galingųjų pykčio- neža- 
dins, ir nevengs jo, lyg laivas audros. Vykdamas į Si- 
ciliją, tu plaukei per sąsiaurį. Karštagalvis vairininkas 
nepaisė pietų vėjo, šiaušiančio ir verpetais sukančio Si- 
cilijos jūrą, ir pasiekė ne kairįjį krantą, o tą, arčiau 
kurio verda Charibdės verpetai. Atsargesnis vairininkas 
klausinėja pažįstančių vietovę, koks bangavimas, ko- 
kius ženklus rodo debesys, ir tęsia kelionę toli nuo sū- 
kuriais garsios vietos. Tą patį daro išminčius: vengia 
pavojingo valdovo, bet visų pirma saugodamasis neat- 
rodyti vengiąs. Juk šiek tiek saugumo galima laimėti 
nesiekiant jo atvirai, nes paprastai vengiame to, ką 
smerkiame. Dar mums reikia aptarti, kaip apsisaugoti 
nuo prastuomenės. Pirmiausia netrokškime to paties, 
ko trokšta ji, nes varžovai dažniausiai nesutaria. Po 
to, neturėkime nieko, ką atimti pasalūnui būtų labai 
pelninga. Tebus kuo mažiau grobio iš tavo lavono. 
Niekas arba tik nedaugelis nelieja žmogaus kraujo 
dėl paties kraujo. Dauguma pirma apsvarsto, kodėl ne- 
apkęsti. Nuogą ir plėšikas paleidžia, vargšui ramu ir 
gaujos apgultame kelyje. Senas pamokymas pataria 
vengti trijų dalykų: neapykantos, pavydo ir paniekos. 
Kaip tai padaryti, parodys tik išmintis. Mat sunku iš- 
laikyti saiką: reikia saugotis, kad, bijodami pavy- 
do, nesužadintume paniekos, kad, nenorėdami sutryp- 

ti kito, neatrodytume taip, lyg mus pačius galima 
sutrypti. Daugelis bijo todėl, kad jų pačių galima bi- 
joti. Taigi būkime saikingi: būti niekinamam taip pat 
negerai, kaip ir būti įtariamam. Reikia ieškoti prie- 
globsčio filosofijoje: jos raštai — tarsi šventieji raiš- 
čiai? ne tik doriems, bet ir ne per daug blogiems žmo- 
nėms. Mat forumo iškalba ir visa kita, kas jaudina 
liaudį, turi priešininkų, o filosotija, rami ir besido- 
minti tik savimi, neužsitraukia paniekos, nes, skirtin- 
gai nuo kitų mokslų, ją gerbia net blogieji. Niekada 
niekšiškumas nejįgaus tiek jėgų, niekada prieš dorybę 
nesusidarys toks sąmokslas, kad iilosofijos vardas ne- 
bebūtų gerbiamas ir šventas. Tačiau ir pačia liloso- 
fija reikia užsiiminėti tyliai ir saikingai. „Kaipgi 
taip? — paklausi.— Ar tau atrodo, kad saikingai iilo- 
sotavo ir Markas Katonas, kuris savo nuosprendžiu 
užgesino pilietinį karą? Kuris atsistojo tarp įtūžusių 
vadų kariaunų? Kuris, vieniems puolant Pompėjų, ki- 
tiems — Cezarį, smogė abiem?“ Tačiau galima ginčy- 
tis, ar reikėjo tada išminčiui imtis valstybės reikalų. 
Ko tu nori, Markai Katonai? Jau nekalbama apie lais- 
vę: ji seniai pražudyta. Klausimas kyla tik dėl to, 
Cezaris ar Pompėjus valdys valstybę. Ką turi bend- 
ra tu su jų varžybomis? Nė viena iš šalių nėra tavoji: 
renkamas viešpats. Kas tau darbo, kuris nugalės? Nu- 
galėti gali geresnis, bet laimėjęs jis negalės netapti 
blogesnis. Prisiminiau paskutiniuosius Katono žygius, 
bet ir ankstesni metai nebuvo tokie, kad išminčiui būtų 
buvę galima dalyvauti šioje kovoje apiplėšiant respub- 
liką. Kas, jeigu ne rėksnys, buvo Katonas, kuris bergž- 
džiai šaukė, kai, nešamas minios rankų ir apspjau- 
dytas, buvo velkamas iš forumo ar kai iš senato buvo 
vedamas į kalėjimą*? Bet vėliau pamatysime, ar reikia 
išminčiui patikėti valstybės reikalus. Tuo tarpu kvie- 
čiu tave pas tuos stoikus, kurie, nušalinti nuo vals- 
tybės reikalų, pasitraukė tobulinti gyvenimo ir kurti 
įstatymų žmonių giminei, visai nepiktindami galingų- 
jų. Išminčius negriaus visuomenės papročių ir neat- 
kreips tautos dėmesio neįprastu savo gyvenimo bū- 
44 du. „Kaip? Ir bus saugus tas, kuris vadovausis šiuo 


pamokymu?“ Negaliu tau to pažadėti, kaip ir to, kad 
saikingas žmogus visada bus geros sveikatos; ir vis 
dėlto saikingumas duoda gerą sveikatą. Kai kurie lai- 
vai nuskęsta ir uoste. Kodėl gi tu manai, kad tai gali at- 
sitikti tik atviroje jūroje? Pavojus, aišku, dažniau tykos 
nepaprastai veiklaus žmogaus,. nes net ir dykinėti nė- 
ra saugu. Kartais žūva ir nekalti — kas tai paneigs? 
Tačiau kaltieji — dažniau. Kariui lieka kovos menas, 
net jei jo šarvai ir pramušti. Pagaliau išminčius krei- 
pia dėmesį tik į sumanymą, o ne į padarinį. Pradžia 
yra mūsų galioje, o baigtį lemia likimas, bet kuriam 
aš neduodu teisės spręsti apie save. „Bet vis dėlto 
jis atneš ir kančių, ir negandų.“ Plėšikas nebaudžia- 
mas tada, kai žudo... 

Jau tiesi ranką į kasdieninį mokestį. Užmokėsiu 
tau auksu. Kadangi užsiminiau apie auksą, tad pa- 
sakysiu, kaip galima jį maloniau panaudoti. „Labiau- 
siai turtais mėgaujasi tas, kuriam mažiausiai jų rei- 
kia.“ „Pasakyk,— prašai,— kas šių žodžių autorius.“ 
Kad tu žinotumei, koks esu nuoširdus ir jau seniai 
pasirengęs girti net ir svetimas mintis: šie žodžiai 
arba Epikūro, arba Metrodoro, arba kurio nors kito iš 
jų mokyklos. Argi svarbu, kas tai pasakė? Pakanka, 
kad visiems pasakė. Kas stokoja turtų, tas bijo dėl jų. 
Kas dreba dėl turto, tas negali juo mėgautis, vis sten- 
giasi dar ką nors prie jo pridėti, o mąstydamas, kaip 
jį pagausinti, užmiršta juo naudotis. Tvarko sąskai- 
tas, trinasi turguje, varto kalendorių — ir ponas tam- 
pa ūkvedžiu. Lik sveikas. 


PENKIOLIKTAS LAIŠKAS 
Seneka sveikina mieląjį Lucilijų 


Senovėje buvo paprotys, išlikęs iki mano laikų, pra- 
dėti laišką žodžiais: ,Jei tu sveikas, tai gerai; aš esu 
sveikas“. Mes tiksliau sakome: „Jei tu filosofuoji, tai 
gerai“. Būli sveikam — tai filosofuoti. Be šito siela 
serga. Taip pat ir kūnas, net ir labai daug jėgų turė- 

damas, yra sveikas tik tiek, kiek sveiki padūkėliai ar 
pamišėliai. Todėl pirmiausia rūpinkis šia [kūno] svei- 
kata, o paskui ir ana antrąja, kuri nedaug tau tekai- 
nuos, jei norėsi būti sveikas. Kvailai atrodo, mielas 
Lucilijau, ir visai netinka išsilavinusiam vyrui stip- 
rinti rankas, platinti pečius, tvirtinti klubus. Jei ir pa- 
vyktų tau užsiauginti lašinius ir išvystyti raumenis, 
vis tiek nei jėga, nei svoriu neprilygsi nupenėtam 
jaučiui. Be to, vis didesnis kūno svoris slegia sielą, 
kuri pasidaro nebe tokia judri. Todėl kiek gali su- 
spausk savo kūną ir palik daugiau vietos dvasiai. Daug 
nepatogumų laukia kūnu besirūpinančių žmonių. Pir- 
miausia — varginanti, sielą iščiulpianti mankšta, po 
kurios sunku besukaupti dėmesį ir ką nors išsamiau 
nagrinėti. Antra, gausus maistas trukdo minčiai būti 
tiksliai. Prie šito prisideda prasčiausios rūšies vergai, 
kurie priimami kaip mokytojai, žmonės, kuriems, be alie- 
jaus! ir vyno, niekas nerūpi, kurie patenkinti pra- 
bėgusia diena, jei gerai išprakaitavo, jei vietoj pra- 
rasto skysčio dar daugiau gėrimo pripylė į ištrošku- 
sią gerklę. Gerti ir prakaituoti — tai skrandžiais ser- 
gančių žmonių lemtis. Yra lengvų ir trumpų pratimų, 
kurie greitai nuvargina kūną ir neatima daug laiko, o 
jį reikia ypač tausoti. Tokie pratimai yra bėgimas, 
kokių nors sunkumų kilnojimas rankomis ir šuo- 


liai — arba tokie, kurie kūną kelia į aukštį, arba 


tokie, kurie meta jį į tolį, arba tokie, kuriuos pava- 
dinčiau salijųž arba, šiurkščiau tariant, milo vėlėjų 
šuoliais“. Išsirink kurį nori iš šių pratimų, paprastą 
ir lengvą. Kad ir ką darytum, greitai grįžk nuo kūno 
prie sielos, lavink ją naktį ir dieną. Saikingas darbas 
ją maitina. Tokiai mankštai netrukdys šalčiai, karš- 
čiai, netgi senatvė. Rūpinkis tokiu turtu, kuris senda- 
mas gerėja. Neliepiu tau visą laiką lyg prikaltam sė- 
dėti prie knygų bei lentelių: ir sielai reikia duoti atil- 
sio, tačiau taip, kad ji ne atsipalaiduotų, bet atsigau- 
tų. Kelionė neštuvais ir kūną pakrato, ir užsiėmimams 
netrukdo: gali skaityti, gali diktuoti, gali šnekučiuo- 
tis, gali klausytis. Pasivaikščiojimas taip pat netruk- 
do nė vienam iš šių dalykų. Gali ir gerklę palaidyti, 


bet draudžių tau laipsniškai, pagal tam tikrą ritmą 
kelti balsą, o paskui jį žeminti. O gal tu nori išmokti, 
kaip reikia vaikštinėti? Tuomet pasiimk tuos, kuriuos 
badas išmokė nematytų gudrybių: atsiras toks, ku- 
ris matuos tavo žingsnius ar valgant stebės skruostus 
ir išdrįs tiek, kiek jo įžūlumui nesipriešins tavo kant- 
rybė ir patiklumas. Kaip? Ar tavo kalba turi prasidėti 
šauksmu ir didžiausia įtampa? Juk įprasta sukrusti 
pamažu, net ir besipykstantys pradeda nuo pokalbio, 
tik paskui pereina prie rėkimo; niekas iš karto ne- 
šaukia kviritų“ būti liudytojais. Todėl, nors ir labai 
tave kurstytų sielos protrūkiai, ginčykis kartais karš- 
čiau, kartais ramiau, priklausomai nuo to, ką tau pa- 
tars balsas. Kai jį žemini ir slopini, tegu jis tyla pa- 
mažu, o ne krinta. Tegu jis plaukia iš santūraus žmo- 
gaus, o ne iš nemokšos ar prasčioko lūpų. Taip elgia- 
mės ne tam, kad balsas lavintųsi, bet tam, kad jis 
lavintų kitus. 

Nuėmiau nuo tavo pečių nemaža vargo. Tegu šią 
geradarystę papildys dar viena dovanėlė — puikus 
graikiškas pamokymas: ,„Kvailio gyvenimas nemalo- 
nus ir sklidinas baimės: viskas atidedama ateičiai“. 
„Kas tai pasakė?“ — paklausi. Tas pats, kurio Žodžiai 
minėti anksčiau. Kieno gyvenimą, tavo nuomone, čia 
vadina kvailu? Ar Babos ir Isiono? Ne! Mūsų gyve- 
nimą. Tai mus aklas ir niekada nepasotinamas godu- 
mas nusviedžia į ydų liūną, tai mums galėtų būti 
gana, jei ko nors užtektų, tai mes nemąstome, kaip 
malonu nieko nereikalauti, kaip puiku būti patenkin- 
tam ir visiškai nepriklausyti nuo likimo. Neužmiršk, 
Lucilijau, kiek daug dalykų trokšti, o pamatęs, kiek 
žmonių tave pralenkė, pamąstyk, kiek jų atsiliko nuo 
tavęs. Jei nori būti dėkingas dievams ir savo gyve- 
nimui, mąstyk apie tai, kiek daug jų pralenkei. Ar 
tau rūpi kiti? Tu pralenkei pats save. Pasižymėk ri- 
bą, kurios nenorėtum peržengti, net jei ir galėtum. 
Tegu vieną kartą prasmenga tie pavojingi turtai, pa- 
trauklesni tiems, kurie jų siekia, negu tiems, kurie jų 
jau įsigijo. Jei juose būtų kokios nors tvirtybės, tai 
kartais žmogui jų užtektų, o dabar tik didina troš- 

kulį. Tepražūva įspūdinga prabanga. Kam man pra- 
šyti likimą, kad duotų tai, ką žada nežinomi ateities 
burtai, užuot prašius save, kad nieko negeisčiau? Kam 
gi geisti? Ar kaupti pamiršus laikinumą viso to, 
kas žmogiška? Dėl ko vargti? Štai ši diena — jau pa- 
skutinė. O jeigu ir ne, tai paskutinė vis tiek netoli. 
Lik sveikas. 


ŠEŠIOLIKTAS LAIŠKAS 
Seneka sveikina mieląjį Lucilijų 


Žinau, Lucilijau, jog tau aišku, kad niekas negali 
ne tik laimingai, bet ir pakenčiamai gyventi neužsi- 
iminėdamas filosofija ir kad gyvenimą laimingą pa- 
daro tik tikroji išmintis, o pakenčiamą — jos pradai. 
Bet ir tai, kas aišku, reikia įtvirtinti ir kasdieniniais 
apmąstymais giliau įsikalti, nes dorus sumanymus 
daug sunkiau išsaugoti negu juos planuoti. Reikia 
būti atkakliam ir nuolatinėmis pastangomis kaupti jė- 
gas, kol geri norai virs dvasios vertybėmis. Apskritai 
tau jau nereikia daugelio mano žodžių ar raginimų. 
Suprantu, kad esi daug pasiekęs. Žinau, iš kur plau- 
kia tai, ką man rašai: nėra tai nei išgalvota, nei pa- 
gražinta. Tačiau pasakysiu, ką jaučiu: viliuosi, bet 
kol kas dar nesu tikras dėl tavęs. Noriu, kad ir tu 
tą patį darytumei: nėra pagrindo taip greitai ir leng- 
vai pasitikėti savimi. Ištyrinėk save, iš visų pusių pa- 
žink ir stebėk save. Pirmiausia žiūrėk, ar pažan- 
gą darai filosofijoje, ar pačiame gyvenime. Fi- 
losotija nėra kiekvienam įkandamas ar parodai skir- 
tas užsiėmimas. Ji slypi ne žodžiuose, bet darbuose. 
Ji skirta ne tam, kad kaip nors prastumtume dieną, 
kad iki šleikštumo neįkyrėtų nuobodulys. Ji kuria ir 
formuoja sielą, tvarko gyvenimą, valdo poelgius, ro- 
do, ką reikėtų daryti ir ko vengti, stovi prie vairo ir 
randa kelią plaukiant abejonių jūra. Be jos niekas ne- 
gali gyventi be baimės, niekas negyvena ramiai. Kiek- 
vieną valandą atsitinka daugybė įvykių, reikalaujančių 


patarimo, kurio galima ieškoti tik filosofijoje. Kas 
nors pasakys: „Ką man padės filosofija, jei yra 
likimas? Ką ji padės, jei viskas yra dievo valioje? 
Ką padės, jei viešpatauja atsitiktinumas? Negalime 
nei pakeisti to, kas neišvengiama, nei iš anksto pasi- 
ruošti tam, kas nežinoma; mano sumanymus arba 
dievas pasiima nuspręsdamas, ką turiu daryti, arba 
jiems priešinasi likimas“. Jei vienas iš šių teiginių 
teisingas, Lucilijau, arba jei visi jie teisingi, reikia 
būti filosofu. Ar likimas suriša mus savo nepermal- 
daujamu įstatymu, ar visatos teisėjas dievas viską 
paskirstė, ar atsitiktinumas be jokios tvarkos stumdo 
ir mėto žmonių reikalus — mus turi saugoti tilosotija. 
Ji paragins mus, kad dievui būtume paklusnūs, o li- 
kimui — nenuolaidūs. Ji išmokys mus vykdyti dievo 
valią ir kantriai kęsti atsitiktinumus. Nėra reikalo da- 
bar svarstyti, kas mūsų valioje, jei tai valdo apvaizda 
ar jei surištus mus tempia likimų grandinė, ar jei 
viešpatauja staigmenos ir netikėtumai. Grįžtu dabar 
prie to, kad tave paraginčiau ir paakinčiau neleisti 
savo sielos polėkiui nusilpti ir atšalti. Saugok jį ir pa- 
daryk, kad polėkis taptų nuolatine sielos būsena. 

Jau iš pat pradžių, jei gerai tave pažįstu, dairaisi, 
kokių lauktuvių atneš šis laiškas. Ieškok ir rasi. Nėra 
pagrindo stebėtis mano širdies gerumu: iki šiol dos- 
niai duodu iš svetimų aruodų. Bet kodėl gi iš sveti- 
mų? Visa, ką kas nors gerai pasakė, yra mano. Taip 
pat ir šis Epikūro pasakymas: „Jei gyvensi pagal pri- 
gimtį, niekada nebūsi vargšas, jei pagal kitų nuomo- 
nę — niekada nebūsi turtingas“. Prigimčiai mažai te- 
reikia, žmonių nuomonei — be galo daug. Net jei tu 
sukaupsi tiek gėrybių, kiek turi daugelis turtuolių, net 
jei likimas iškels tave virš privačiam turtui skirtos 
ribos, net jei jis apipils auksu, aprengs purpuru ir 
duos tiek malonumų ir lobių, kad tu išklosi žemę mar- 
muru, net jei tu galėsi ne tik turėti, bet ir trypti savo 
lobius, net jei tu dar turėsi statulų, paveikslų ir visa, 
ką tik menas sukūrė prabangai,— tai išmoksi tik dar 
daugiau norėti. Natūralūs troškimai yra riboti, o troš- 
kimai, atsiradę dėl klaidingos žmonių nuomonės, yra 

beribiai. Keleivis pasiekia kelionės galą, o paklydė- 
lis amžinai klaidžioja. Taigi pasitrauk nuo tuštybių 
ir, jei, ko nors siekdamas, norėsi sužinoti, ar tavo 
troškimas yra natūralus ar aklas, pažiūrėk, ar gali jis 
kur nors baigtis. Jei, ir toli pažengęs, matysi, kad iki 
tikslo lieka dar ilgesnis kelias, žinok, kad tavo troški- 
mas nėra natūralus. Lik sveikas. 


SEPTYNIOLIKTAS LAIŠKAS 


Seneka sveikina mieląjį Lucilijų 


Mesk visa tai, jei esi išmintingas. Ne, tiksliau, 
kad būtum išmintingas. Iš visų jėgų skubėk prie dva- 
sios vertybių. Jei kas nors trukdo, išsilaisvink iš to 
arba nustumk tai į šalį. ,„Mane gaišina,— sakai, — 
namų reikalai. Noriu sutvarkyti juos taip, kad, ir nie- 
ko neveikiant, visko užtektų, kad ir manęs skurdas ne- 
vargintų, ir aš niekam nebūčiau našta.“ Kai šitaip 
kalbi, neatrodai pažįstąs jėgą ir galią gėrio, apie kurį 
mąstai. Nors apskritai supranti, kodėl filosofija nau- 
dinga, tačiau dar nepakankamai tiksliai suvoki, koks 
jos poveikis, dar nežinai, kiek ji visur mums pa- 
deda; nežinai, kad ji, Cicerono žodžiais tariant, ir 
svarbiausiuose dalykuose padeda, ir iki mažiausių nu- 
sileidžia. Patikėk manimi, pakviesk ją patarti: ji įti- 
kins tave nesėdėti prie sąskaitų. Iš tikrųjų tu kaip 
tik šito ieškai, bet vis atidėlioji todėl, kad nereikėtų 
bijoti skurdo. O jei mums kaip tik reikia jo siekti? 
Turtai daugeliui sukliudė užsiimti filosofija, o skurdo 
neslegia jokia našta, jokie rūpesčiai. Kai suskamba 
karo trimitas, varguolis žino, kad šis jo nekviečia; 
kai žmonės šaukia: ,„Potvynis!“, jis mąsto apie tai, 
kaip pačiam išeiti, o ne apie tai, ką išsinešti; kai rei- 
kia leistis jūron, uostas neūžia, nekelia sąmyšio pa- 
krantėje būrys, išlydintis vieną žmogų; nesupa jo ver- 
gų minia, kurią norint prišerti, reikia užjūrio kraštų 
derliaus. Lengva išmaitinti nedaug pilvų, jeigu jie ne- 
išlepinti, netrokšta nieko kito, o tik prisikimšti. Badas 


kainuoja pigiai, pasipūtimas — labai brangiai. Skur- 
dui užtenka patenkinti būtiniausius poreikius. Kaip čia 
yra? Kodėl krataisi bendrakeleivio, kurio įpročius mėg- 
džioja ir protingas turtuolis? Jei nori turėti laisvą 
sielą, būk arba skurdžius, arba panašus į skurdžių. 
Jokie užsiėmimai neduos naudos, jei nesirūpinsi sai- 
kingumu.  Saikingumas — tai savanoriškas skurdas. 
Mesk tokius atsikalbinėjimus: „Dar neturiu tiek, kiek 
reikia. Kai sukaupsiu štai tiek pinigų, tada atsiduosiu 
filosofijai“. O juk tai, ką tu atidėlioji ir ruošies įsigyti 
paskiausiai, reikia įsigyti pirmiausia. Nuo šito ir reikia 
pradėti. Tu sakai: „Noriu įsigyti lėšų pragyventi“. 
Kartu ir mokykis jų įsigvti. Jei kas trukdo tau gerai 
gyventi, tai gražiai numirti niekas netrukdo. Neįma- 
noma, kad skurdas, netgi elgetystė, galėtų mus ati- 
traukti nuo filosofijos. Tiems, kurie skuba prie jos, 
reikia iškęsti net badą. Juk kentė jį ir apsuptieji, ku- 
rių už ištvermę laukė tik vienas atlyginimas — gali- 
mybė išvengti priešo valios. O čia žadama daug dau- 
giau: būti amžinai laisvam, nebijoti nei žmonių, nei 
dievo. Žinoma, verta šito siekti net badmiriaujant. 
Kariuomenės kentė įvairius nepriteklius, mito žolių šak- 
nimis ir malšino alkį tokiu maistu, kurį šlykštu ir 
minėti. Ir visa tai iškentėjo dėl karalystės ir — tai 
ypač nuostabu — dėl svetimos karalystės. Ar gali kas 
atsisakyti pakelti skurdą, kad išlaisvintų savo sielą iš 
pamišimo? Vadinasi, nieko nereikia įsigyti iš anksto: 
į filosofiją galima ateiti ir neturint kelionpinigių. Tai 
kaip? O tu, kai turėsi viską, tada norėsi turėti ir iš- 
minties? Ar ji bus tarsi paskutinė gyvenimo priemo- 
nė, sakyčiau, priedėlis? Tačiau užsiimk filosofija ir 
šiek tiek turėdamas, nes iš kur žinai, ar ne per daug 
jau turi? O ir nieko neturėdamas, ieškok pirmiausia 
jos, o ne ko kito. „Bet man stigs būtiniausių dalykų.“ 
Pirma, negalės jų stigti, nes prigimtis reikalauja la- 
bai nedaug, o išminčius prisitaiko prie prigimties. Kai 
ir būtiniausių neliks, jis išeis iš gyvenimo ir nebus 
pats sau našta. O jeigu turės kuo pratęsti gyvenimą, 
nors tai bus maža ir menka, laikys tai turtu ir, dėl 
nieko nesijaudindamas įr nesirūpindamas, išskyrus bū- 

tiniausius dalykus, atiduos viską, ko reikia pilvui bei 
pečiams, ir juoksis iš turtuolių rūpesčių arba bėgioji- 
mo tų, kurie trokšta praturtėti. Jis pasakys: „,„Kam taip 
ilgai atidėlioji patį save? Ar nelauki pelno iš palūka- 
nų, prekybos pajamų arba turtingo senio testamento, 
kad staiga praturtėtum? Išmintis duoda turtų ir juos 
tuoj pat padaro nereikalingus“. Bet tai — apie kitus, 
tu gi esi greičiau pasiturintis. Jei būtum gyvenęs ki- 
tame. amžiuje, būtum buvęs labai turtingas. Tačiau 
visais amžiais mums užtenka to, kas yra. 

Galėčiau šitaip ir užbaigti laišką, jei pats nebūčiau 
tave išlepinęs. Partų karaliaus negalima sveikinti be 
dovanos. O su tavim negalima atsisveikinti bę lauk- 
tuvių. Kas čia? Vėl pasiskolinsiu iš Epikūro: „Daugelis, 
įgiję turtų, rado ne nelaimių pabaigą, bet kitas nelai- 
mes“. Tai nestebina. Yda slypi ne daiktuose, o sieloje. 
Kam skurdas našta, tam ir turtas bus našta. Nėra skir- 
tumo, ar paguldysi ligonį į medinę ar į auksinę lovą, 
nes kad ir kur jį neštum — visur jis nešis ir savo ligą. 
Taip pat neturi reikšmės, ar ligota siela atsidurs tarp 
a ar tarp skurdo: jos yda visur ją lydi. Lik svei- 

as. 


AŠTUONIOLIKTAS LAISKAS 
Seneka sveikina mieląjį Lucilijų 


Gruodis. Mieste — sujudimas ligi devinto prakaito. 
Visuotinės pramogos gavo teisėtą laisvę. Visur skamba 
didžioji ruoša, lyg tarp saturnalijų ir kasdienybės būtų 
koks nors skirtumas. Nėra jokio, ir, man regis, teisus 
buvo tas, kas pasakė, jog kadaise gruodis tęsėsi mėnesį, 
o dabar — metus. Jei būtum čia, mielai su tavim pa- 
svarstyčiau, ką, tavo nuomone, reikia daryti: ar nė kiek 
nekeisti kasdieninių įpročių, ar, kad neatrodytume besi- 
šaliną nuo visuomenės papročių, smagiau puotauti ir 
nusivilkti togą. Juk tai, kas seniau buvo įprasta daryti 
tik per sąmyšį ir pavojų valstybei!, dabar keičiame dra- 

52 bužį dėl pramogų ir švenčių. Jei gerai tave pažįstu, 


tu, atsidūręs teisėjo vaidmeny, nenorėtum nei kad mes 
būtume panašūs į kepurėtą minią?, nei kad būtume vi- 
siškai nepanašūs į ją. Kaip tik šiomis dienomis reikia 
griežčiausiai valdyti savo sielą, kad ji susilaikytų nuo 
pramogų, nes į jas panirusi visa minia. Ji geriausiai 
įrodo savo stiprybę tada, kai ir pati neina, ir niekas 
neįstengia jos įtraukti į šiuos viliojančius pasismagini- 
mus. Daug tvirtesnis tas, kuris, visiems geriant ir ve- 
miant, lieka blaivus ir santūrus; daug saikingesnis tas, 
kuris nesusimaišo su visais, neišsiskiria, neišsišoka 
ir daro tą patį, ką kiti, bet kitaip. Mat galima 
šventą dieną praleisti ir be lėbavimų. Bet man taip no- 
rėtysi išmėginti tavo sielos tvirtumą, kad, remdamasis 
didžių vyrų patarimu, ir tau patariu: keletą dienų ten- 
kinkis nedideliu pigiausio maisto kiekiu bei šiurkščiu 
ir prastu drabužiu. Tada paklausi savęs: „Nejaugi čia 
tai, ko visi taip bijo?“ Tegul siela ruošiasi sunkumams 
jau tada, kai gyvena ramiai, ir tegul grūdinasi prieš 
likimo skriaudas jau tada, kai patiria jo geradarystes. 
Kariai ir taikos metu leidžiasi į žygį; nematydami prieš 
save jokio priešo, jie pila pylimus ir nuvargina save 
nereikalingu darbu, kad, esant reikalui, galėtų susido- 


roti ir su reikalingu. Jei nenori, kad kas nors drebėtų,. 


atėjus pavojui, mankštink jį iš anksto. Sia taisyk- 
le vadovaujasi tie, kurie kiekvieną mėnesį; mėgdžioja 
skurdžiaus ar net elgetos gyvenimą, kad ateityje nebi- 
jotų to, prie ko bus pripratę. Nemanyk, kalbu ne apie 
Timonos pietus bei vargšų kambarėlius ir kitus pana- 
šius dalykus, kuriais žaidžia prabanga persisotinę tur- 
tuoliai. Tegul iš tikrųjų bus ir kietas guolis, ir milo ap- 
siaustas, ir rupi, prasta duona. Gyvenk taip tris ke- 
turias dienas, kartais ir ilgiau, bet ne dėl žaidimo, 
kad sukauptum patyrimo. Tada, tikėki manimi, Lucili- 
jau, pats džiaugsies, kad pasisotini už du asus“, ir su- 
prasi, jog ramybei nereikia likimo malonės. Mat būti- 
niausius dalykus jis duoda ir būdamas rūstus. Tačiau 
nereikia manyti, kad darysi kažką nepaprasto. Darysi tą 
patį, ką daro tūkstančiai vergų, tūkstančiai vargdienių. 
Gali save pagirti tik už tai, kad darysi taip ne per prie- 
vartą, kad dabar tau visada bus lengva iškęsti tai, ką 

kadaise išmėginai. Mankštinkimės pasidarę iškamšas. 
Kad likimas neužkluptų nepasiruošusių, tegu skurdas 
tampa mūsų broliu. Ir turėdami turtų, būsime ramesni, 
kai žinosime, kad ne taip sunku būti vargšams. Epi- 
kūras, tas malonumų mokytojas, turėjo pasiskyręs die- 
nas, kai vos malšindavo alkį, norėdamas sužinoti, ar 
ko trūks jo pilnam, tobulam malonumui, kiek trūks 
ir ar verta už jį mokėti sunkiais darbais. Kaip tik apie 
tai jis pasakoja laiškuose Polienui, kuriuos parašė ta- 
da, kai Charinas buvo archontas. Juose jis giriasi, kad 
privalgęs už pusę aso, o Metrodoras, kuris dar nebuvo 
tiek pasiekęs,— už visą asą. Kaip manai, ar galima 
pasisotinti turint tiek maisto? Taip, ir netgi jaučiant 
malonumą. Tai yra ne tas lengvas ir nepastovus malo- 
numas, kurį vis reikia patirti iš naujo, bet tvirtas ir 
tikras. Ne vanduo, košė, miežinės duonos plutelė tei- 
kia tą malonumą. Didžiausias malonumas yra tai, kad 
galima jį jausti net iš šių dalykų, pasitenkinant tuo, 
ko negalės išplėšti jokia likimo neganda. Kalėjime 
maistas geresnis; net pasmerktuosius mirti budelis mai- 
tina ne taip šykščiai. Kokią dvasios didybę rodo sava- 
noriškos pastangos pasiekti tai, kad nereikia bijoti net 
išgirdus apie baisiausią nuosprendį! Tai ir yra mokė- 
jimas užkirsti kelią likimo smūgiams. Taigi pradėk, 
mielas Lucilijau, sekti tų žmonių įpročiais ir skirk ke- 
letą dienų tam, kad, atidėjęs savo reikalus, galėtum 
tenkintis mažų mažiausiu. Pradėk draugauti su skurdu. 


„Žvelk iš aukšto, svety, į turtus, žinok, kad prilygsti 
Dievui, ir nesididžiuok į prastą pastogę užeiti“. 


Niekas kitas nėra vertas dievo, išskyrus tą, kuris 
paniekino turtus. Nedraudžiu tau jų turėti, bet noriu 
padaryti taip, kad turėdamas dėl jų nebijotum. Tai gali 
pasiekti tik vienu būdu: įtikindamas save, kad ir'be jų 
galima laimingai gyventi laikant juos laikinais. 

Jau buvau pradėjęs vynioti šį laišką, bet tu sakai 
man: „Pirma atiduok, ką privalai“. Siųsiu tave pas 
Epikūrą, jis sumokės už mane. „Besaikis pyktis gimdo 
beprotybę.“ Tu turi žinoti, jog tai — tiesa: juk esi tu- 

54 rėjęs ir vergų, ir priešų. Ši aistra gali užsiliepsno- 


ti prieš bet ką. Ji gimsta tiek iš meilės, tiek ir iš 
neapykantos, tiek iš rimtų dalykų, tiek iš žaidimų bei 
pokštų. Reikšmės turi ne tai, ar dėl svarbios priežas- 
ties ji atsiranda, bet tai, į kokią sielą ji įsigauna. Juk 
visai nesvarbu, kokio dydžio liepsna, svarbu — ką ji ap- 
gobia. Labai tvirti daiktai nedega, o sausi ir trapūs net 
nuo kibirkšties užsiliepsnoja gaisru. Taip, mielas Luci- 
lijau, didelis pyktis pereina į beprotybę, todėl reikia 
jo vengti ne tik dėl santūrumo, bet ir dėl sveikatos. Lik 
sveikas. 


DEVYNIOLIKTAS LAIŠKAS 
Seneka sveikina mieląjį Luciliių 


„ Džiūgauju kiekvieną kartą gavęs tavo laiškus. Jie 
teikia man gerų vilčių; ne tik žada, bet ir laiduoja už 
tave. Padaryk štai ką, prašau tave ir užkeikiu. Ar ga- 
lima prašyti draugą ko nors geresnio, negu prašyti dėl 
jo paties. Jei gali, išsilaisvink iš savo reikalų, jei ne- 
gali — išsiveržk jėga. Užtenka, jau daug laiko iššvais- 
tėme, tad pradėkime nors senatvėje ruoštis žygiui. Ko 
čia galima pavydėti? Praleidome gyvenimą jūroje, tad 
nors mirkime uoste. Aš nepatarinėju tau siekti dykinė- 
tojo šlovės, nei ginkis ja, nei slėpk ją. Nors ir smerkiu 
žmonių giminės beprotybę, bet nesiruošiu tau siūlyti 
slėptis užmarštyje. Elkis taip, kad tavo dykinėjimas į 
akis nekristų, bet būtų matomas. Tie, kurie pirmą kartą 
brandina dar neįgyvendintus sumanymus, paskui pa- 
matys, ar norėtų praleisti gyvenimą nežinioje. Tu nesi 
nepriklausomas. Tavo gabumų galia, kūrinių patrauk- 
lumas, garsūs bei kilmingi draugai išvedė tave į patį 
rato vidurį. Tave jau pasigavo šlovė. Net jei pasiner- 
tum į gelmes ar pasislėptum labai toli, vis tiek tave 
išduos ankstesni darbai. Tu nebegali būti patamsyje: 
kad ir kur bėgtum, tave lydės ankstesnės šlovės švie- 
sa. Bet gali reikalauti sau ramybės, niekam dėl to ne- 
pykstant, neliūdint ir be savo sąžinės graužimo. 
Ką tu paliksi? Ar tokius žmones, apie išsisky- 

rimą su kuriais negali ir pamanyti? Gal klien- 
tus!? Nė vienam iš jų tavęs nereikia, jiems tik reikia 
ko nors iš tavęs. Kadaise klientai buvo bičiuliai, da- 
bar — plėšikai. Pakeis vienišas senis testamentą — ir 
visi ateinantys jo sveikinti pereis prie kito slenksčio. 
Didelis dalykas negali pigiai kainuoti. Pasvarstyk, ką 
norėtum prarasti: ar patį save, ar ką nors iš to, kas 
tau priklauso? O, kad tau būtų pavykę pasenti taip 
kukliai kaip tavo tėvams, kad likimas nebūtų tavęs iš- 
kėlęs aukštyn! Bet greitakojė laimė nunešė tave toli 
nuo sveiko gyvenimo būdo: tau buvo duota provinci- 
ja2, vietininko pareigos ir visa, kas iš jų išplaukia. Po 
to tave pasigrobs dar aukštesnės tarnybos, o po jų — 
dar. Kurgi pabaiga? Ko lauki? Ar kol liausies norėjęs 
turėti? Niekada neateis toks laikas! Sakome, jog iš 
priežasčių virtinės susipina likimas, tokia pati yra ir 
troškimų virtinė: iš vieno gimsta kitas. Esi pasmerktas 
tokiam gyvenimui, kuris pats niekada nepadarys galo 
tavo nelaimėms ir tavo vergijai. Ištrauk iš jungo jau 
nutrintą sprandą. Geriau tegul vienąkart jį nukirs 
negu visą laiką spaus. Jei tu nukrypsi į asmeninį gy- 
venimą, visko bus mažiau, bet pakankamai. O dabar 
tavęs nepasotina daugybė iš visur plaukiančių turtų. 
Ko labiau norėtum: ar sotumo skurde, ar bado pertek- 
liuje? Laimė godi ir neapdrausta nuo kitų godumo. 
Kol tau vis nebus gana, tol kitiems nebus gana tavęs. 
Klausi: „Kur išeitis?“ Visur. Prisimink, kiek daug gal- 
votrūkčiais lakstei dėl pinigų, kiek daug vargo paty- 
rei dėl garbės. Reikia išdrįsti ką nors padaryti ir dėl 
ramybės, arba tau reikės pasenti vietininkavimo bruz- 
desyje, o paskui maišalynėje einant pareigas mies- 
te, plūstant vis naujoms bangoms, kurių negali at- 
remti nei saikingumas, nei ramus gyvenimo būdas. Ne- 
svarbu, ar tu nori pailsėti. Tavo likimas šito nenori! 
Kitaip ir būti negali, kai leidi jam klestėti. Kuo dau- 
giau sėkmės, tuo daugiau baimės. Norėčiau tau paci- 
tuoti pasakymą Mecenato, kuris, kamuojamas tos pa- 
čios kančios, pasakė teisingus žodžius: „Mat pati aukš- 
tybė perkūnais viršūnes tranko“. Gal įdomu, kokioje 
knygoje jis tai pasakė? Toje, kurios pavadinimas ,„Pro- 


metėjas“. Jis norėjo pasakyti, kad perkūnas trenkia į 
viršūnes. Ar verta būti galingam, jei pradedi kalbėti 
lyg įkaušęs? Tai buvo talentingas vyras ir galėjo duoti 
puikių romėnų iškalbos pavyzdžių, jeigu sėkmė nebūtų 
jo išlepinusi, netgi išsekinusi. Ir tavęs laukia toks pat 
galas, jei nenuleisi burių, jei neplauksi į krantą, į kurį 
grįžti anas panoro per vėlai. 

Galėjau atsiskaityti su tavimi, pateikdamas šį Me- 
cenato pasakymą. Bet, kiek tave pažįstu, tu pradėsi 
ginčytis su manim ir nenorėsi imti kaip skolos tokio ne- 
dailaus ir netinkamo dalyko. O kadangi tokie dalykai, 
reikia vėl skolintis iš Epikūro. Jis sako: „Pirma žiū- 
rėk, su kuo tu valgai ir geri, o jau po to — ką valgai 
ir geri. Tik liūtas ir vilkas punta be draugo“. Pats 
šito nepatirsi, kol nepasitrauksi į vienatvę. O iki to 
laiko puotos svečiai bus tie, kuriuos nomenklatorius3 
tau išrinks iš ateinančių tavęs sveikinti minios. Klys- 
ta tas, kuris draugo ieško prieškambaryje, o išmėgina 
jį prie stalo. Užimtas ir atsidavęs savo turtams žmo- 
gus daro pačią didžiausią klaidą laikydamas draugais 
tuos, kuriems jis nėra draugas, ir tikėdamasis, kad sa- 
vo geradarybėmis suranda draugų, tuo tarpu pastarie- 
ji tuo labiau jo nekenčia, kuo daugiau yra jam sko- 
lingi. Maža skola daro žmogų skolininką, didelė — 
priešą. „Kaip? Ar geradarybės nepritraukia draugų?“ 
Pritraukia, jei galima pasirinkti, kam jas teikti, ir jei 
jos paskirstomos tiems, kuriems reikia, o ne išbarsto- 
mos. Todėl, kol įgysi proto, remkis išminčių patarimu: 
svarbu ne ką, bet — kam davei. Lik sveikas. 


DVIDESIMTAS LAIŠKAS 
Seneka sveikina mieląjį Lučilijų 


Džiaugiuosi, jei tu sveikas ir manai, kad esi vertas 
tapti paties savęs valdovu. Man bus garbė, jei ištrauk- 
siu tave iš ten, kur plaukioji be vilties išsikapstyti. To- 
dėl, mielas Lucilijau, prašau ir raginu tvirtai į širdį 
priimti filosofiją ir įrodymų, kad tobulėji, ieškoti ne 

kalboje ar raštuose, bet stiprinant sielą ir apribojant 
troškimus. Žodžius patvirtink darbais! Vienokį tikslą 
turi publikos pagyrimų siekiantys kalbėtojai, kitokį — 
tie, kurie stengiasi sužavėti jaunuolių ir dykūnų ausis 
samprotavimų įvairove ar sklandumu. Filosofija moko 
veikti, o ne kalbėti, ir reikalauja, kad kiekvienas gy- 
ventų pagal jos taisykles, kad gyvenimas nesiskirtų 
nuo žodžių ir kad pats gyvenimas <...>, būtų visų 


jo veiksmų ir samprotavimų spalva. Didžiausia iš- 


minties pareiga ir jos požymis — siekti, kad dar- 
bai atitiktų žodžius, kad išminčius visados būtų 
pats savimi. „Kas tai gali pasiekti?“— Ne daug kas, 
bet kai kurie pasieks. Mat tai nėra lengva. Aš ir ne- 
sakau, kad išminčius visada turi eiti vienodu žingsniu. 
Svarbu, kad eitų vienu keliu. Taigi pažiūrėk, ar tavo 
apranga atitinka namų aplinką, ar nesi sau dosnus, o 
namiškiams — šykštus, ar tavo pietūs nėra per kuklūs, 
o pastatai — pernelyg prabangūs. Išsirink kartą visam 
laikui kokią nors vieną taisyklę, pagal kurią gyven- 
tum, ir taikyk ją savo elgesiui. Kai kurie namuose 
susispaudę, o švetur leidžia sau eikvoti ir švaistyti. 
Toks priešingumas yra neapsisprendusios, dar pusiau- 
svyros neturinčios sielos yda ir požymis. Net ir dabar 
galėčiau pasakyti, iš kur toks nepastovumas ir poelgių 


"bei sprendimų skirtumas: niekas neužsibrėžia, ko siekti, 


o jei ir užsibrėžia, tai ne atkakliai to siekia, blaškosi. 
Žmonės ne tik keičia sumanymus, bet ir grįžta atgal 
prie to, ką kažkada jau paliko ir pasmerkė. Taigi, jei 
palikčiau nuošaly senuosius išminties apibrėžimus ir 
norėčiau aprėpti visas žmonių gyvenimo taisykles, ga- 
lėčiau pasitenkinti tokia taisykle: kas yra išmintis? — 
Visada norėti ir nenorėti to paties. Galima ir neminėti 
tos mažos sąlygos, jog tai, ko nori, turi būti dora, nes 
niekam negali visada patikti nedorybė. Mat žmonės 
nežino, ko nori, iki tos akimirkos, kol panori. Niekam 
nelemta visą laiką ko nors norėti arba nenorėti. Spren- 
dimai keičiasi kasdien ir virsta savo priešybe, todėl 
daugelis gyvena tarsi krėsdami juokus. Taigi tesk, ką 
pradėjęs, ir galbūt pasieksi viršūnę, arba nueisi taip 
toli, kad tik tu vienas suprasi, kad tai — dar ne vir- 


šūnė. „O kas bus,— paklausi, — su artimųjų minia, kai 
nebeliks namų turto?“ Ši minia, kai nustosi ją mai- 
tinti, pati išsimaitins. Arba per skurdą sužinosi tai, 
ko pats negali žinoti: skurdas paliks tik tikrus ir pa- 
tikimus draugus; pasitrauks nuo tavęs kiekvienas, ku- 
riam reikėjo ne tavęs, bet ko nors kito. Argi ne verta 
mylėti skurdo vien todėl, kad jis parodo, kas tave iš 
tikrųjų myli?! O kada ateis diena, kai niekas nebeme- 
luos norėdamas pagerbti svarbias tavo pareigas?! Te- 
gu tik šia kryptimi plaukia tavo mintys, tik šituo rūpin- 
kis, tik to norėk, visas kitas maldas palikęs dievo va- 
liai: prašyk, kad galėtum tenkintis pats savimi ir iš 
tavęs kylančiu gėriu. Kokia laimė begali būti arčiau?! 
Link prie mažų dalykų, kurių negalima netekti. O kad 
ūpas būtų geresnis, padės ir šio laiško duoklė, kurią 
tuoj atiduosiu. 

Gal pyksi, bet ir dabar mielai už mane sumokės 
Epikūras. „,„Tikėk manimi, tavo samprotavimai atrodys 
didingesni, jei dėstysi išsitiesęs ant kieto guolio ir 
skarmaluose. Mat jie bus ne tik ištarti, bet ir įrody- 
ti.“ Iš tiesų aš visai kitaip klausausi mūsų Demetrijo 
žodžių nuo tada, kai pamačiau jį pliką gulintį net be 
paklodės. Jis — ne tiesos mokytojas, bet liudyto- 
jas. „Kaip? Ar negalima niekinti turto turint jį 
savo glėbyje?“ Kodėl gi negalima? Didelės dvasios yra 
ir tas, kuris, apsuptas turtų, daug ir ilgai stebėjęsis, 
kad jie jam atiteko, juokiasi iš jų ir daugiau iš nuo- 
girdų žino negu pats supranta, kad jie priklauso jam. 
Didis dalykas yra neištvirkti gyvenant tarp turtų. Di- 
dis tas, kuris, turėdamas turtų, yra skurdžius. „Neži- 
nau,— sakai, — kaip jis pakeltų skurdą, jei iš tikrųjų 
nuskurstų.“ Ir aš nežinau, Epikūre, <...>, ar tas el- 
geta sugebės paniekinti turtus, jei jie jam atitektų. 
Taigi abiem atvejais reikia juos vertinti pagal jų sie- 
las ir žiūrėti, ar anas nusilenks skurdui ir ar šis ne- 
nusilenks turtui. Antraip kietas guolis ir skarmalai — 
nedidelis geros valios įrodymas, jeigu nepaaiškės, kad 
kas nors kenčia tai ne iš būtinybės, o pats to norėda- 
mas. Tačiau didelės dvasios savybė nėra skubėti prie 
to kaip prie kažko geresnio, bet ruoštis tam kaip kaž- 

kam lengvesniam. Neturtas, Lucilijau, nėra sunkus, O 
jeigu prieisi prie jo po ilgų apmąstymų, jis bus netgi 
malonus. Mat jame glūdi saugumo jausmas, be kurio 
niekas nemalonu. Todėl, manau, būtina daryti tai, ką — 
kaip esu tau rašęs — dažnai darydavo dideli vyrai: 
paskirti keletą dienų tam, kad įsivaizduotume skurdą 
ir pasiruoštume tikrajam skūrdui. Tai daryti reikia tuo 
labiau, kad mes išlepome ir viskas mums atrodo var- 
ginga ir sunku. Reikia pažadinti sielą iš miego, pa- 
purtyti ir priminti jai, jog prigimtis mums paskyrė la- 
bai nedaug. Niekas negimsta turtingas. Pasaulį išvy- 
dusiam žmogui liepta tenkintis pienu ir skuduru. Taip 
mes pradedame, o vėliau mums nebepakanka ir kara- 
lysčių. Lik sveikas. 


DVIDEšŠIMT PIRMAS LAIŠKAS 
Seneka sveikina mieląjį Lucilijų 


Tu manai, kad tau reikia rūpintis tuo, apie ką ra- 
šei? Didžiausias tavo rūpestis — tu pats, tu pats sau 
esi našta. Nežinai, ko nori. Mieliau gėrį giri negu jo 
sieki. Matai kur slypi laimė, bet nedrįsti prie jos eiti. 
Kadangi pats menkai teįžvelgi, kas tau trukdo, tai aš 
tau pasakysiu: didžiai vertini tai, ką turi palikti. Nors 
pasirinkai ramybę, ketindamas jai atsiduoti, tave sulai- 
ko šito gyvenimo, nuo kurio ruošiesi pasitraukti, spin- 
desys — tarytum rengtumeisi kristi į purvą ir tamsą. 
Klysti, Lucilijau. Iš šio gyvenimo kopiama aukštyn 
prie ano. Kaip blizgesys skiriasi nuo šviesos (šviesa 
turi tikrą, savą pradžią, o blizgesys atspindi svetimus 
spindulius), taip šis gyvenimas — nuo ano: šis atspin- 
di išorės spindulius ir, vos kas nors juos užstoja, tuoj 
apsiblausia, o anas žėri sava šviesa. Tavo užsiėmimai 
padarys tave garsų ir žinomą. Paimsiu pavyzdį iš Epi- 
kūro. Jis, kviesdamas Idomenėją, kuris tada tarnavo 
pas rūstų valdovą ir tvarkė svarbius reikalus, atgal 
nuo iš išorės blizgančio gyvenimo prie patikimos ir 
tvirtos šlovės, rašė: „Jei tave traukia garbė, tai mano 
laiškai padarys tave garsesnį negu visa tai, ką tu gar- 


bini ir dėl ko tave garbina“. Ar jis melavo? Kas ži- 
notų apie Idomenėją, jei Epikūras nebūtų įbrėžęs jo 
vardo savo laiškuose?! Visi tie didžiūnai, satrapai ir 
pats karalius, davęs Idomenėjui titulą, paskendo gi- 
lioje užmarštyje. Cicerono laiškai neleidžia išnykti 
Atiko vardui. Nieko jam nebūtų padėjęs nei jo žentas 
Agripa, nei anūkės vyras Tiberijus, nei proanūkis Dru- 
zas Cezaris. Tarp šitiek garsių vardų Atikas būtų nu- 
tylėtas, jei Ciceronas nebūtų jo susiejęs su savo var- 
du. Mus praris gili laiko bedugnė, tik keli patys talen- 
tingiausieji iš jos išnirs ir priešinsis bei ilgai ginsis nuo 
užmaršties, kuri ir juos kada nors nusineš. Tai, ką 
Epikūras galėjo žadėti savo draugui, aš žadu tau, Lu- 
cilijau. Ainiai mane gerbs, tad aš galiu atsivesti su sa- 
vim ir įamžinti kitų vardus. Mūsų Vergilijus pažadėjo 
amžiną atmintį dviem žmonėms ir išpildė savo pa- 
žadą: 

Kaip jūs laimingi abu! Jei mano giesmė ką nors gali, 

Jūs atminimo žmonėms iš širdies neišdildys joks laikas, 

Ko! Enėjo namai ties uola Kapitolijaus tvirta 

Saugiai stovės ir pasaulį valdyti bus lemta romėnui!. 

Tie, kuriuos sėkmė iškelia, kurie esti dešinė sveti- 
mos valdžios ranka, gerbiami ir lankomi tol, kol gyve- 
na, o kai jų nebelieka, miršta ir jų atminimas. Talen- 
tingųjų šlovė vis auga, ir gerbiami ne tik jie patys, 
bet ir visa, kas susiję su jų atminimu. 

O Idomenėjas, atsilygindamas už tai, kad pakliuvo 
į mano laišką, tegu užmoka iš savo lėšų. Kaip tik jam 
Epikūras parašė tą garsų posakį, kuriame ragina pa- 
daryti Pitoklį pasiturintį, bet ne įprastu, abejotinu 
būdu. „Jei nori, — sako, — padaryti Pitoklį turtingą, ne 
pinigų jam pridėk, bet atimk godumą.“ Šis pasakymas 
per daug aiškus, kad reikėtų jį dar aiškinti, ir per 
daug puikus, kad reikėtų jį dar puošti. Perspėju tave 
tik dėl vieno: nemanyk, jog čia kalbama tik apie turtą; 
kad ir kam taikytum šiuos žodžius, jie nepraras savo 
prasmės. Norint padaryti Pitoklį vertą pagarbos, reikia 
ne garbingų pareigų jam pridėti, o sumažinti jo troš- 
kimus. Norint, kad Pitoklis smagiai gyventų, reikia ne 
malonumų jam pridėti, bet sumažinti jo troškimus. No- 

rint, kad Pitoklis, nugyvenęs skirtą laiką, sulauktų 
senatvės, reikia ne metų jam pridėti, bet sumažinti 
jo troškimus. Nemanyk, kad šie žodžiai — tik Epikūro 
mintys; jie — visų turtas. Aš manau, kad ir iilosofams 
dera elgtis taip, kaip senatoriams: kai kieno nors pa- 
siūlymas man tik iš dalies patinka, aš prašau išskai- 
dyti jj ir tada prisidedu tik prie tos jo dalies, kuriai 
pritariu. Mielai prisimenu puikius Epikūro posakius, 
jog visiems, kurie kreipiasi į jį turėdami nedorų su- 
manymų, tikėdamiesi įsigyti priedangą savo ydoms, 
įrodyčiau, jog reikia gyventi dorai, kad ir kur jie eitų. 
Kai ateisi prie jo sodelių ir pamatysi užrašą „Svety, 
čia tau bus gera, čia malonumas — didžiausias gėris“, 
svetingas ir malonus šio būsto saugotojas bus pasiruo- 
šęs pavaišinti miežiniu paplotėliu ir, dosniai įpylęs 
vandens, paklaus: „Na, ar ne puikiai priimu?“ Ir tars: 
„Šie sodai ne žadina alkio, bet malšina, ne skatina troš- 
kulio gėrimų gausa, bet mažina paprastu ir veltui 
gautu vaistu. Aš pasenau tarp šių malonumų“. Kalbu 
su tavimi apie tuos poreikius, kurių negalima žodžiais 
numalšinti, kuriuos reikia kuo nors nuraminti, kad iš- 
nyktų. O dėl kitų ypatingų troškimų, kuriuos galima 
atidėti, pažaboti ir užgniaužti, priminsiu tik vieną da- 
lyką: šis malonumas natūralus, bet nebūtinas. Tu jam 
nieko neskolingas, o jei ką skiri, darai tai iš geros va- 
lios. Pilvas pamokymų neklauso; jis reikalauja ir pra- 
šo. Bet tai nėra įkyrus skolintojas: jis tenkinasi mažu, 
kai tik atiduodi jam, kiek esi skolingas, o ne kiek gali. 
Lik sveikas. 


DVIDEŠIMT ANTRAS LAIŠKAS 
Seneka sveikina mielgiį Lucilijų 


Tu jau supranti, kad tau reikia išsilaisvinti nuo šitų 
iš išorės įspūdingų, o iš tikrųjų niekam nereikalingų 
darbų. Klausi, kaip tai padaryti. Kai ką patarti galima 
tik asmeniškai. Gydytojas negali per laiškus nurodyti 
valgymo ar vonių laiko: jis turi pačiupinėti pulsą. 


Šena patarlė sako, kad gladiatorius nusprendžia are- 
noje. Atidžiai stebint priešininką, šį tą pasako jo vei- 


das, šį tą — rankos judesys, šį tą — kūno laikysena. 
Tai, kas paprastai daroma ir ką reikėtų daryti — ap- 
skritai galima patarti ir parašyti. Tokių pamokymų 
įmanoma duoti ne tik nesantiems greta, bet ir ainiams. 
Kitas dalykas — pasakyti, kada ir kaip ką nors daryti; 
šito per atstumą niekas nenurodys, tai reikia spręsti 
atsižvelgiant į aplinkybes. Ir reikia ne tik būti greta, 
bet ir budriam, kad nepraleistum progos akimirkos. 
Taigi dairykis jos, o ją pamatęs, čiupk ir karštai iš 
visų jėgų stenkis atsikratyti savo pareigų. Išklausyk 
mano nuosprendį: esu įsitikinęs, kad tau reikia palikti 
arba tokį gyvenimą, arba gyvenimą apskritai. Bet ma- 
nau, jog žingsniuoti reikia pamažu. Geriau atrišk su- 
narpliotą mazgą, o ne nutrauk jį, bet jeigu jokiu būdu 
nebebus galima jo atrišti, tada nutrauk. Nėra tokio 
bailio, kuris labiau norėtų visą laiką kyboti negu kartą 
nukristi. O kol kas — tai svarbiausia — netrukdyk pats 
sau. Būk patenkintas darbais, kuriais esi užsiėmęs, 
arba, kaip tu linkęs manyti, į kuriuos įklimpęs. Nerei- 
kia griebtis dar didesnių, nes prarasi galimybę šitaip 
atsikalbinėti, ir paaiškės, kad tu visai neįklimpęs. Mat 
žmonės paprastai sako netiesą: „Kitaip negalėjau. 
Kas, kad nenorėjau. Buvo būtina“. Niekam nėra būtina 
vytis sėkmę; jau šis tas, jei nesipriešini, o bent su- 
stoji ir nusileidi paskui jos viliones. Gal nesupyksi, 
jei ne tik pats ateisiu tau patarti, bet pakviesiu ir ke- 
letą už save protingesnių vyrų, į kuriuos paprastai 
kreipiuosi ką nors svarstydamas. Perskaityk su šiuo 
reikalu susijusį Idomenėjui skirtą Epikūro laišką, ku- 
riame jis prašo, kad tas kiek galėdamas skubėtų pa- 
bėgti, kol neįsimaišė kokia nors viršesnė jėga ir ne- 
atėmė galimybės išeiti. Tačiau jis priduria, jog nerei- 
kia mėginti, kol nebus patogaus laiko. Bet ragina tuoj 
pat veikti, kai ilgai laukta proga ateis. Jis draudžia 
snausti mąstančiam apie pabėgimą ir tiki, kad net iš 
sunkiausios padėties galima laimingai išeiti, jei nesku- 
bėsime prieš laiką ir negaišime, kai bus laikas. Ma- 
nau, dabar norėsi sužinoti, kokia stoikų nuomonė apie 

tai. Niekas negali tau peikti jų dėl skubotumo: jie grei- 
čiau atsargūs negu narsūs. Galbūt lauki, kad šitaip 
tau pasakytų: „Mesti naštą — gėda. Pareigingai įvyk- 
dyk, jeigu jau apsiėmei. Tas, kuris vengia vargo, kurio 
dvasia, daugėjant darbų, nestiprėja, nėra narsus ir 
ryžtingas vyras“. Jie taip kalbėtų, jei tavo vargas būtų 
vertas pastangų, jei nereikėtų atlikti ar iškęsti doram 
žmogui nederančių dalykų. Priešingu atveju stoikai 
nesekins savęs nešvariu ir žeminančiu darbu, neužsi- 
ims reikalais dėl reikalų. Jie nedarys taip, kaip tu ti- 
kiesi juos darysiant, nes, įsivėlę į garbėtroškiškus rei- 
kalus, neiškęstų jų permainų. Tačiau pamatę, jog tai, 
į kur jie ritasi, yra sunku, neaišku ir abejotina — pa- 
sitraukia. Nepuls bėgti, bet patyliukais nuslinks į sau- 
gią vietą. Lengva, Lucilijau, išvengti reikalų pradėjus 
niekinti jų duodamą naudą. Mus gaišina ir sulaiko 
štai kas: „„Kaipgi? Atsisakyti tokių didelių vilčių? Pa- 
likti prinokusį grūdą? Tuščia bus šalia? Nieko nebus 
prie neštuvų? Niekas nelauks prieškambaryje?“ Tokių 
minčių paveikti žmonės nenoriai traukiasi ir, keikdami 
nelaimes, smaguriauja jų vaisiais. Jie skundžiasi gar- 
bės troškimu tarsi meiluže, o jeigu įžvelgtume tikrąjį 
jų jausmą, pamatytume, kad tai — ne pyktis, o tik 
trumpas vaidas. Išmėgink tuos, kurie apverkia savo 
troškimus ir kalba, kad pabėgtų nuo visų reikalų, be 
kurių negali išsiversti, ir tu pamatysi, kad jie savo 
noru gaišta, nors sakosi besiplūkią ir vargstą. Taip 
esti, Lucilijau: vergija retai kurį laiko, dauguma patys 
įsikibę vergijos. Bet jei tu nori nusimesti ją ir iš tiesų 
tau patinka laisvė, o patarėjo ieškai tik tam, kad tau 
pasisektų tai padaryti nepatiriant dėl to amžino ne- 
rimo, tada tave pagirs visa stoikų kohorta. Visi zeno- 
nai ir chrisipai patars tau veikti protingai, dorai ir 
tavo naudai. Bet jeigu sukinėjiesi dairydamasis, kiek 
turi išsinešti, kokios pinigų sumos reikia, kad 
užsitikrintum poilsį, tu niekada nerasi išeities. Su 
našta niekas neišplaukia. Tu išnerk geresniam gyveni- 
mui, ir tegu dievai bus palankūs; bet tegu nebūna tai 
toks dievų palankumas, kurį jie rodo tiems, kuriems 
geru ir maloniu veidu skiria prašmatnias nelaimes, tei- 


sindamiesi tik tuo, kad ugnis ir kančios duodamos jų 
meldžiantiems. 

Jau užantspaudavau laišką, bet reikia vėl jį at- 
plėšti norint, kad pas tave nukeliautų su įprastą dova- 
nėle, nuneštų kokį nors reikšmingą pasakymą. Štai ra- 
dau tokį. Nežinau, ar jame daugiau tiesos ar gražby- 
lystės. „Kieno?“ — paklausi. Epikūro. Mat kol kas te- 
begarbinu svetimų ryšulėlių turinį. „Kiekvienas išeina 
iš gyvenimo taip, lyg būtų ką tik įėjęs.“ Paimk ką tik 
nori: jaunuolį, senį ar vidutinio amžiaus Žmogų; ma- 
tysi, kad visi jie vienodai bijo mirties, vienodai nepa- 
žįsta gyvenimo. Niekas nieko nėra nuveikęs, nes visus 
savo darbus mes atidėliojame ateičiai. Šiame posaky- 
je man labiausiai patinka tai, kad peikiamas senių 
vaikiškumas. „Kiekvienas,— sako, — išeina iš gyvenimo 
toks, koks gimė.“ Netiesa. Mirštame blogesni negu 
gimstame. Tai — mūsų, o ne prigimties kaltė. Kaip tik 
ji turi mumis skųstis sakydama: „Kaipgi taip? Aš pa- 
gimdžiau jus be aistrų, be baimės, be prietarų, be 
klastos ir kitų blogybių. Išeikite tokie, kokie atėjote“. 
Išmintį pasiekė tas, kuris miršta toks pat ramus, koks 
ir gimė. O mes dabar, artėjant pavojui, drebame: ne- 
lieka nei dvasios, nei veido spalvos, byra nieko ne- 
gelbstinčios ašaros. Kas gali būti gėdingesnio už neri- 
mą prie paties ramybės slenksčio? Priežastis štai ko- 
kia: neturime jokių dvasios gėrybių, <...> vargstame 
dėl gyvenimo. O iš jo nė trupinio mums nelieka: nu- 
plaukė ir viską nusinešė. Visi rūpinasi ne kaip gyvena, 
o kiek gyvens, tuo tarpu gerai gyventi gali visi, il- 
gai — niekas. Lik svėikas. 


DVIDESIMT TREČIAS LAISKAS 
Seneka sveikina mielęjį Lucilijų 


Manai, pradėsiu rašyti, kokia mums maloni buvo 
ši švelni ir trumpa žiema, koks bjaurus pavasaris, ko- 
kie vėlyvi šalčiai ir kitokias nesąmones — lyg tie, ku- 
rie neturi ko pasakyti? Ne, aš parašysiu, kas ir man, 
ir tau gali būti naudinga, Tai bus ne kas kita, kaip 

raginimai teisingai mąstyti. Klausi, koks šio mokslo 
pagrindas. Nesidžiaugti be reikalo. Pavadinau pagrin- 
du. Ne, tai — viršūnė. Viršukalnę pasiekia tasai, kuris 
žino, dėl ko reikia džiaugtis, kuris neatiduoda savo 
laimės kito galiai. Kokios nors vilties gundomas žmo- 
čia pat, nesunkiai pasiekiamas, net jei anksčiau tikėji- 
mas niekada neapgavo. Štai ką pirmiausia daryk, Lu- 
cilijau: išmok džiaugtis. Manai, kad aš atimu iš tavęs 
daug malonumo,— aš, kuris alsisakau visų atsitiktinių 
dalykų, kuris manau, jog reikia vengti vilties — sal- 
džiausios mūsų paguodos? Kaip tik priešingai, noriu, 
kad tau niekada nestigtų linksmybės. Noriu, kad ji 
gimtų tavo namuose. Ir ji gims, jei tik glūdės pačiame 
tavyje. Kitokie džiaugsmai neužpildo širdies, o tik iš- 
lygina raukšles. Jie trumpalaikiai. Tu juk nemanai, jog 
linksma tam, kuris juokiasi. Siela turi įgauti pasitikė- 
jimo sparnus ir pakilti virš visko. Tikėk manimi, tik- 
rasis džiaugsmas yra rūstus. Negi tu manai, jog anas 
nerūpestingo veido ir, kaip sako saldžialiežuviai, besi- 
juokiančių akių žmogus gali niekinti mirtį, įsileisti į 
namus skurdą, pažaboti malonumus, mąstyti, kaip 
kantriai iškęsti skausmą? Kas tai gali, patiria didelį, 
bet griežtą džiaugsmą. Noriu, kad tave valdytų šitoks 
džiaugsmas; jo niekad nepritrūksi, jeigu kartą atrasi 
jo šaltinį. Pigūs metalai guli paviršiuje, o brangiau- 
si — tie, kurių gyslos slypi gelmėje ir kurie dosniai 
apdovanoja ieškotoją. Tai, kas džiugina minią, teikia 
menką bei paviršutinišką malonumą, bet koks iš šalies 
atėjęs džiaugsmas neturi stipraus pagrindo. Bet tai, 
apie ką aš kalbu ir prie ko stengiuos tave patraukti, 
yra tvirta ir neaprėpiama tavo viduje. Meldžiu tave, 
brangiausias Lucilijau, daryk tai, kas tik ir gali tave 
padaryti laimingą: nusviesk ir sumindyk visa, kas bliz- 
ga tik iš išorės, ką žada tau kiti ar kas žadama iš kitų, 
skubėk prie tikrojo gėrio ir džiaukis tik tuo, kas tavo. 
66 Kas yra „tavo“? Tu pats ir geriausia tavo dalis. Ma- 


nyk, jog kūnas, nors be jo nieko negalima daryti, yra 
daugiau būtinas negu svarbus. Jis teikia tuščius, trum- 
pus malonumus, dėl kurių vėliau apgailestaujama ir 
kurie — kai nežabojami didelio santūrumo,-- virsta sa- 
vo priešybe. Štai ką pasakysiu: kai nepaisoma saiko, 
malonumai nusirita į skausmo prarają. Sunku būti sai- 
kingam atžvilgiu to, kas atrodo esąs gėris. Tikrojo gė- 
rio godulys yra nepavojingas. „Bet kas yra tikrasis 
gėris ir iš kur jis kyla?“ — paklausi. Atsakysiu: iš gry- 
nos sąžinės, iš dorų ketinimų, iš teisingų poelgių, iš 
atsitiktinumų niekinimo, iš ramaus bei nuoseklaus gy- 
venimo bėgsmo, neiškrypstančio iš to paties kelio. O 
tie, kurie nuo vienų ketinimų peršoka prie kitų arba 
net ne peršoka, o būna permetami kokio nors atsitik- 
tinumo, kaip gali jie, svyruojantys ir klajojantys, tu- 
rėti ką nors tikra ir pastovaus? Maža yra tokių, kurie 
protingai tvarko save ir savo reikalus, kiti — tarytum 
upėje plūduriuojantys šiekštai: ne patys eina, o srovė 
juos neša. Vienus silpnesnė banga plukdo lėčiau, kitus 
pačiumpa veržlesnė, trečius nurimusi tėkmė išmeta į 
krantą, ketvirtus įtūžęs srautas nusineša į jūrą. Todėl 
reikia nuspręsti, ko norime, ir atkakliai to siekti. 

Jau laikas mokėti skolą. Galiu tau grąžinti tavojo 
Epikūro posakį ir išpirkti šį laišką: „Sunku nuolatos 
pradėti gyvenimą iš naujo“. Arba, jei taip galima ge- 
riau išreikšti mintį: „Blogai gyvena tie, kurie nuolatos 
pradeda gyvenimą iš naujo“. „Kodėl?“ — paklausi, nes 
šiuos žodžius reikia paaiškinti. Todėl, kad jų gyveni- 
mas amžinai lieka nebaigtas. Negali būti pasiruošęs 
mirčiai tas, kuris tik pradeda gyventi. Reikia elgtis 
taip, lyg būtume pakankamai gyvenę. Tas, kuris tik 
pradeda gyventi, apie tai visai nemąsto. Nėra pagrin- 
do manyti, kad tokių žmonių nedaug: beveik visi tokie. 
O kai kurie pradeda gyventi tada, kai reikia baigti. 
Jei tau atrodo, kad tai nuostabu, tai nustebinsiu tave 
dar labiau štai kuo: kai kurie nustoja gyventi taip ir 
nepradėję. Lik sveikas. 


33 


67 


68 


DVIDEŠIMT KETVIRTAS LAISKAS 
Seneka sveikina mieląjį Lucilijų 


Rašai, jog nerimauji dėl to, kaip baigsis teismas, 
kuriuo grasina tau priešo įtūžis. Manai, kad patarsiu 
tikėtis geresnio ir ramintis malonia viltimi. Iš tiesų, 
ar būtina šauktis nelaimių? Jas ir taip greitai reikės 
kęsti, kai užgrius. Kam dabartį gadinti ateities baime? 
Be abejo, kvaila būti nelaimingam dabar todėl, kad 
kada nors būsi nelaimingas. Bet aš nuvesiu tave į ra- 
mybę kitu keliu. Jei nori nusikratyti bet kokio nerimo, 
įsivaizduok, kad tai, ko bijai, tuoj pat įvyks, ir, kad 
ir kokia būtų toji nelaimė, prilygink ją sau ir įvertink 
savo baimę. Turbūt suprasi, jog nelaimė, kurios bijai, 
nėra nei reikšminga, nei ilgalaikė. Nereikia ilgai ieš- 
koti pavyzdžių, kurie tave padrąsintų: jų duoda visi 
laikai. Kad ir kur nukreiptum savo atmintį — į mūsų 
valstybės ar į svetimų šalių įvykius,— visur sutiksi 
žmonių, kurie tapo didžiadvasiai tobulindamiesi arba 
dėl stiprių aistrų. Jei tave nuteis, ar gali tau tekti kas 
nors sunkesnio už ištrėmimą arba kalėjimą? Ar galima 
ko nors daugiau bijoti negu būti kankinamam ugnimi 
arba žūti? Imk šias gelaimes po vieną ir vardyk tuos, 
kurie jas paniekino: jų nereikės ieškoti, greičiau reikės 
juos pasirinkti. Rutilijus priėmė savo nuosprendį taip, 
lyg pats sunkiausias dalykas jam buvo šio nuospren- 
džio neteisingumas. Metelas narsiai pakėlė ištrėmimą, 
o Rutilijus — netgi noriai. Pirmasis taip padarė dėl 
valstybės gerovės, kad vėliau galėtų grįžti, o antra- 
sis atsisakė grįžti pakvietus pačiam Sulai, kuriam tais 
laikais niekas nieko neatsakydavo. Sokratas ir kalėji- 
me diskutavo. Nors buvo žadančių padėti pabėgti, jis 
nepanoro išeiti ir pasiliko, kad išvaduotų žmones iš 
baimės dviejų sunkiausių dalykų: mirties ir kalėjimo. 
Mucijus įkišo į ugnį ranką. Baisu būti deginamam. 
Bet kur kas baisiau tai iškęsti savo noru! Štai, žiūrėk, 
žmogus be išsilavinimo, nežinantis jokių pamokymų 
apie mirtį ir skausmą, apginkluotas tik kario narsa, 
baudžia pats save už nepavykusį bandymą. Jis stovi 


Ir žiūri, kaip iš jo dešinės rankos varva lašai | priešo 
židinį, ir neatitraukia jos, sudegusios iki kaulų, kol 
priešas pats nuneša ugnį. Galbūt jis galėjo ką nors 
sėkmingiau padaryti toje stovykloje, bet narsiau — 
nieko. Matai, kiek smarkiau drąsa linkusi susidurti su 
pavojais, negu žiaurumas juos skirti: Porsena leng- 
viau atleido Mucijui, kad šis norėjo jį nužudyti, negu 
Mucijus atleido sau, kad nenužudė. Tu sakai: „Šios 
pasakos šimtus kartų sekamos visose mokyklose. Pra- 
dėjęs kalbėti apie panieką mirčiai, tu papasakosi apie 
Katoną“. O kodėl gi nepapasakojus, kaip jis pasku- 
tiniąją naktį skaitė Platono veikalą pasidėjęs galvūga- 
lyje kardą? Būdamas ant pražūties krašto, jis pasirū- 
pino dviem ginklais: vienu — kad norėtų numirti, ant- 
ru — kad galėtų numirti. Sutvarkęs visus reikalus, kiek 
jie, pairę ir paskutiniai, galėjo būti sutvarkyti, nu- 
tarė veikti taip, kad niekas negalėtų nei nužudyti 
Katono, nei išgelbėti. Ištraukęs ligi tos dienos krauju 
nesuteptą kardą, jis tarė: „Nieko tu nelaimėjai, likime, 
priešindamasis mano siekimams. Ligi šiol koviausi ne 
dėl savo, o dėl tėvynės laisvės, o dariau tai labai at- 
kaliai ne todėl, kad pats būčiau laisvas, o todėl, kad 
tarp laisvųjų gyvenčiau. Dabar, kadangi tokie apverk- 
tini žmonių giminės reikalai, tegul Katonas pasitrau- 
kia į saugią vietą“. Ir jis kirto sau mirštamą smūgį. 
O kai gydytojai perrišo žaizdą, jis, turėdamas mažiau 
kraujo ir mažiau jėgų, bet narsumo tiek, kiek ir anks- 
čiau, supykęs ne tik ant Cezario, bet ir ant savęs, 
perplėšė ją plikomis rankomis ir net ne iškvėpė, o 
svieste išsviedė savo garbingą, bet kokią valdžią nie- 
kinusią sielą. Šiuos pavyzdžius pateikiu ne tam, kad 
lavinčiau protą, bet kad tave padrąsinčiau gresiant 
tam, kas atrodo baisiausia. Tai padarysiu dar leng- 
viau, jei tau įrodysiu, kad ne tik narsūs vyrai niekino 
šią paskutinio atodūsio akimirką, bet ir kai kurie ap- 
skritai ištižę Žmonės drąsa prilygo narsiausiems. Taip 
Gnėjaus Pompėjaus uošvis Scipionas, kai, nepalankaus 
vėjo nuneštas į Afriką, išvydo, kad jo laivas užimtas 
priešų, persismeigė durklu, o klausiamas, kur esąs va- 
das, atsakė: „Vadas laikosi puikiai“. Šie Žodžiai pa- 

darė jį lygų protėviams ir neleido išblėsti Afrikoje pel- 
nytai Scipionų giminės šlovei. Didelis dalykas buvo 
nugalėti Kartaginą, bet dar didesnis — nugalėti mirtį. 
„Vadas,— tarė jis,— laikosi puikiai.“ Argi ne taip pri- 
valėjo mirti karvedys, be to, paties Katono karvedys? 
Nekviečiu tavęs gilintis į praeitį ir nerenku iš visų 
laikų mirtį paniekinusiųjų, kurių tiek daug. Pažvelk į 
mūsų laikus, kuriems priekaištaujame dėl išlepimo ir 
silpnumo; jie pristatys tau visų luomų, skirtingos pa- 
dėties, įvairaus amžiaus žmonių, kurie savo nelaimes 
užbaigė mirtimi. Tikėk manimi, Lucilijau: mirtis tokia 
nebaisi, kad jos dėka niekas nebaisu. Taigi klausykis 
priešo grasinimų ramiai. Nors gryna tavo sąžinė įkve- 
pia pasitikėjimo, tačiau bylos baigčiai įtakos turi dau- 
gelis atsitiktinių dalykų, todėl tikėkis leisingiausio 
sprendimo, bet ruoškis ir neteisingiausiam. Pirmiausia 
atmink, kad, atskyręs nuo reikalų juos gaubiantį są- 
myšį, pamatysi, kokie jie iš tikrųjų. Įsitikinsi, jog nie- 
ko nėra juose baisaus, išskyrus pačią baimę. Kas atsi- 
tinka vaikams, tas atsitinka ir mums, dideliems vai- 
kams: jie išsigąsta pamatę su kaukėmis tuos, kuriuos 
myli, prie kurių pripratę, su kuriais žaidžia. Ne tik 
žmonėms, bet ir aplinkybėms reikia nuplėšti kaukes ir 
grąžinti jų tikrąjį veidą. Kam tu man rodai kardus, 
ugnį ir ūžiančią aplink tave kailialupių minią? Nusi- 
imk šitas puošmenas, po kuriomis slepiesi ir baidai 
kvailius. Tu esi mirtis, kurią neseniai paniekino mano 
vergas, mano tarnaitė. Kam tu vėl man rodai rykštes, 
kankinimo suolų įrengimus? Kam tie prietaisai, dras- 
kantys atskiras kūno dalis, kam daugybė kitų įrankių, 
plėšiančių žmogų gabalais? Atmesk visa, kas varo 
mums siaubą. Liepk nutilti dejonėms, šauksmams ir 
klaikiems- kankinamųjų klyksmams. Argi tu nesi tas 
pats skausmas, į kurį nekreipia dėmesio podagros ka- 
muojamas žmogus, kurį sergąs skrandžiu pakelia net 
esant malonumams, kurį kenčia gimdanti moteris? Tu 
lengva, jei galiu tave iškęsti, tu trumpa, jei negaliu 
iškęsti. Svarstyk sieloje tai, ką dažnai girdėdavai ir 
dažnai pats sakydavai. Bet ar gerai išgirdai, ar gerai 
70 pasakei, patikrink darbais. Juk gėdingiausia tai, kad 


mums paprastai priekaištaujama, jog mes — filosofai 
tik žodžiais, o ne darbais. Kaipgi taip? Nejaugi tik da- 
bar sužinojai, kad tau gresia mirtis, ištrėmimas, 
skausmas? Tam ir esi gimęs! Manykime, kad visa, kas 
gali įvykti, iš tikrųjų įvyks. Žinau, kad tai, ką raginu 
tave daryti, tu iš tiesų jau padarei. Dabar patariu tau 
neskandinti savo sielos nerime. Ji nusilps ir nebeturės 
jėgų, kai reikės pakilti. Nukreipk ją nuo asmeninių rei- 
kalų prie viešųjų. Sakyk sau, kad turi mirtingą ir tra- 
pų kūną, kurį skaudina ne tik skriauda ar galingųjų 
jėga, bet patys malonumai virsta jam kančia. Puotos 
gadina skrandį, nuo girtuokliavimo stingsta ir dreba 
gyslos, nuo gašlumo iškrypsta kojos, rankos ir visi są- 
nariai. Nuskursiu — būsiu kaip daugelis. Ištrems ma- 
ne — manysiu, kad esu gimęs ten, kur siunčiamas. Su- 
kaustys mane grandinėmis? Na ir kas? Argi dabar esu 
nesukaustytas? Prigimtis mane sukaustė sunkia kūno 
našta. Mirsiu? Vadinasi, nebegalėsiu susirgti, nebega- 
lėsiu būti supančiotas, nebegalėsiu numirti. Nesu toks 
bukagalvis, kad čia užtraukčiau Epikūro giesmelę ir 
tvirtinčiau, jog požemio pasaulio baimė yra tuščia, jog 
nei Iksionas nesuka rato, nei Sizifas neridena pečiais 
akmens aukštyn, nei niekieno kepenys neatauga kas- 
dien ir nėra vėl jos lesamos!. Tik vaikai bijo Cerberio, 
tamsos ir šmėklų su griaučių kūnais. Mirtis mus arba 
sunaikina, arba išlaisvina. Išlaisvintiems, nuėmus nuo 
jų naštą, lieka kažkas geresnio, sunaikintiems nieko 
nelieka; pražūva ir gera, ir bloga. Leisk man čia įterpti 
tavo eilių, bet pirmiausia patarsiu manyti, jog jas pa- 
rašei ne tik kitiems, bet ir sau. Gėda sakyti viena, o 
jausti kita. Dar gėdingiau rašyti viena, o jausti kita! 
Prisimenu, kadaise šią vietą aiškinai taip: mes ne staiga 
patenkame į mirties glėbį, bet pamažu, žingsnis po 
žingsnio, kad kasdien mirštame. Mat kasdien nuplau- 
kia dalelė gyvenimo, ir netgi dar tada, kai augame, 
gyvenimas trumpėja. Netenkame kūdikystės, po to vai- 
kystės, po to jaunystės. Laikas, prabėgęs iki vakarykš- 
tės dienos, jau dingo. Ir šią dieną dalijamės su mir- 
timi. Kaip vandens laikrodį ištuština ne paskutinis 1a- 
šelis, bet pirma ištekėjęs vanduo, taip ir mirtį atneša ne 

vien paskutinė gyvenimo akimirka. Ji tik viską užbaigia. 
Mirtį prieiname ilgai iki jos keliavę. Kai tu rašai apie 
tai su tau būdinga gražbylyste, visuomet esi didis, bet 
daug stipresnis atrodai, kai kalbi tiesą, sakydamas: 


Daug mus aplanko mirčių, pagrobia — mirtis paskutinė. 


Patarčiau geriau skaityti patį save, o ne mano laiš- 
ką. Tada tau paaiškės, kad mirtis, kurios mes bijom, 
yra paskutinė, bet ne vienintelė. 

Matau, kur žiūri: ieškai, ką į šį laišką įdėjau,— 
ar kieno nors aistringą posakį, ar kokį nors naudin- 
gą patarimą. Nusiųsiu tau ką nors iš to paties molio, 
kurį ką tik minkėme. Epikūras ne mažiau peikia trokš- 
tančius mirties negu jos bijančius. Jis sako: „Juokin- 
ga bėgti į mirtį pasišlykštėjus gyvenimu, jei kaip tik 
dėl tavo paties gyvenimo būdo reikia bėgti į mirtį“. 
Panašiai jis kalba ir kitoje vietoje: ,,Kas gali būti juo- 
kingesnio kaip siekti mirties po to, kai visą gyvenimą 
tau nedavė ramybės mirties baimė“. Prie šių pasaky- 
mų gali pridėti ir kitą su tokiu pačiu prekyženkliu: 
„Žmonių kvailybė, netgi beprotybė tokia didelė, kad kai 
kuriuos iš jų mirties baimė priverčia mirti“. Apsvars- 
tęs bet kurį iš šių pasakymų, sustiprinsi savo sielą, 
kad ji galėtų pakęsti ir mirtį, ir gyvenimą. Privalome 
sukaupti drąsos ir jėgų vienam ir kitam: ir kad 
ne per daug mylėtume gyvenimą, ir kad ne per 
daug neapkęstume jo. Net kai protas pataria 
baigti gyventi, negalima elgtis neapgalvotai ir karšta- 
košiškai. Narsus ir protingas vyras privalo ne bėgti iš 
gyvenimo, bet išeiti. Bet pirmiausia reikia vengti dau- 
gelį apėmusios aistros — troškimo numirti. Mat be ki- 
tų sielos polinkių, mielas Lucilijau, yra ir nesąmonin- 
gas polinkis mirti, dažnai patraukiąs garbingus ir stip- 
rios dvasios vyrus, o dažnai ir ištižėlius bei dykūnus: 
pirmieji niekina gyvenimą, antriesiems jis per sunkus. 
Kai kuriems įgrysta tie patys darbai ir vaizdai, ir kyla 
ne neapykanta gyvenimui, bet pasišlykštėjimas juo. 
Grimztame į pasišlykštėjimą kurstomi pačios filosofi- 
jos, kai sakome: „Kaip ilgai dar kartosis tas pats? Pa- 


busiu ir vėl miegosiu, alksiu...,, šalsiu, šilsiu. Niekas 
nesibaigia, viskas susipynę tarsi į ratą, išeina ir vėl 
ateina. Naktis veja dieną, diena — naktį, vasara bai- 
giasi rudeniu, po rudens skuba žiema, o ją užbaigia 
pavasaris. Viskas praeina tam, kad grįžtų. Nieko nauja 
nedarau, nieko nauja nematau. Vieną kartą tai gali la- 
bai įkyrėti“. Yra nemaža tokių, kuriems gyvenimas at- 
rodo ne žiaurus, bet nereikalingas. Lik sveikas. 


DVIDEšSIMT PENKTAS LAIŠKAS 
Seneka sveikina mieląjį Lucilijų 


O dėl dviejų mūsų draugų, tai su jais reikia eiti 
pirmyn skirtingais keliais: mat vieno ydas reikia tai- 
syti, kito — išrauti. Naudosiuos visiška veiksmų laisve. 
Kam neįkyriu, to nemyliu. „„Kaipgi taip? — sakysi.— 
Ar tu tikiesi globoti keturiasdešimtmetį berniuką? At- 
kreipk dėmesį į jo amžių, jau sutvirtėjęs ir neperkal- 
bamas. Jo nepakeisi, lenkti galima tik jaunas atžalas.“ 
Nežinau, ar pavyks ką nors pasiekti, bet esu labiau lin- 
kęs, kad man nepasisektų, negu prarasti pasitikėjimą. 
Nenusimink, ir įsisenėjusias ligas galima gydyti, jeigu 
stosi prieš nesusilaikymą, jeigu priversi ligonius daug 
ką daryti ir iškęsti prieš jų valią. Ir dėl antrojo nesu 
visiškai tikras — tik tiek, kad iki šiol dar gėdinasi nu- 
sidėti. Reikia kurstyti šį drovumą, nes kol jis išliks jo 
širdyje, tol bus šiek tiek geros vilties. Manau, jog su 
prityrusiu žmogum reikia elgtis atsargiau, kad jis ne- 
nusiviltų savimi. Pats tinkamiausias laikas prie jo pri- 
eiti buvo tada, kai atrodė, kad jis nusiramino, lyg 
ir pasitaisė. Kitus tokia pertrauka suklaidino, bet 
manęs neapgausi. Laukiu, kada jo ydos grįš su 
kaupu, nes žinau, kad jos tik atsitraukė, bet neiš- 
nyko. Skirsiu keletą dienų šiam dalykui ir pabandysiu, 
ar galima ką nors padaryti, ar ne. O tu rodyk drąsą, 
kaip kad ir darai, ir nusimesk savo nešulius. Nieko iš 
to, ką turime, nėra būtina. Grįžkime prie prigimties 
dėsnio, ir gatavi turlai laukia. Tai, ko mums reikia, 


arba nieko nekainuoja, arba labai pigiai: prigimtis rei- 
kalauja tik duonos ir vandens. Dėl to niekas nenu- 
skurs. Kas tiek apribojo savo troškimus, tas dėl laimės 
galės varžytis su pačiu Jupiteriu. Taip tvirtina Epi- 
kūras Kurį nors jo posakį įvyniosiu ir į šį laišką. Jis 
sako: „Viską daryk taip, lyg Epikūras tai matytų“. 
Be abejo, naudinga sau pasiskirti sargą ir turėti į ką 
žvalgytis manant, kad jis žino visus tavo sumany- 
mus. Dar didingiau gyventi taip, lyg į tave žiūrėtų 
koks nors visada čia pat esantis doras vyras, bet man 
pakanka ir to, kad tu, kad ir ką darytum, darai taip, 
lyg kas tave matytų. Vienatvė mus stumia į visas blo- 
gybes. Kai jau pasieksi tiek, kad pats sau būsi vertas 
pagarbos, galėsi atleisti palydovą. Iki to laiko tesaugo 
tave koks nors tavo gerbiamas asmuo, gali jis būti ar 
Katonas, ar Scipionas, ar Lelijus, ar kas nors kitas, 
kuriam pasirodžius net žuvę žmonės tramdo savo ydas, 
ir tebūna taip iki tol, kol pats netapsi toks, kurio aki- 
vaizdoje nedrįstum nusidėti. Kai tai pasieksi, kai pra- 
dėsi pats save šiek tiek gerbti, tada ir aš pradėsiu tau 
leisti tai, ką pataria tas pats Epikūras: „„Pasinerk į 
save ypač tada, kai esi priverstas būti tarp žmonių“. 
Reikia, kad tu būtum nepanašus į daugelį. O kol ne- 
„gali savyje saugiai pasislėpti, apsidairyk: kiekvienam 
geriau būti su bet kuo negu vienam. „Pasinerk į save 
ypač tada, kai esi priverstas būti tarp žmonių“-- bet 
tik jei esi vyras doras, ramus ir santūrus. Jeigu ne, eik 
nuo savęs į minią, nes len būsi toliau nuo blogo žmo- 
gaus. Lik sveikas. 


DVIDESIMT ŠEŠTAS LAISKAS 
Seneka sveikina mieląjį Lucilijų 


Neseniai sakiau, jog mano senatvė čia pat. Dabar 
bijau, kad senatvė pasiliko užpakaly manęs. Tokiems 
mano metams, o tuo labiau tokiam mano kūnui tiktų 
kitas pavadinimas, nes senatve vadiname pavargus, 

741 bet dar ne bejėgį amžių, o mane priskirk prie pasku- 


tines dienas gyvenančių karšinčių. Tačiau, prisipažin- 
siu tau, džiaugiuosi savimi: mano siela nejaučia am- 
žiaus jungo, jį jaučia tik kūnas. Paseno tik ydos ir 
visa, kas joms padeda, o siela tebėra gyva ir džiau- 
giasi, kad maža bendra turi su kūnu. Didelę naštos 
dalį ji jau nusimetė ir džiūgauja bei ginčijasi su ma- 
nim dėl senatvės. Sako, kad dabar pats jos žydėjimas. 
Tikėkime ja: tegu naudojasi savo gėrybėmis. Ji lie- 
pia pasinerti į apmąstymus ir atskleisti, kiek dėl šios 
ramybės ir saikingų įpročių esu skolingas išminčiai, 
o kiek — amžiui, liepia išsamiai išnagrinėti, ko negaliu 
daryti, o ko nenoriu <...>, tikėdamasis būti naudin- 
gas <...>. Kai ko nors nenoriu, džiaugiuosi, kad ne- 
galiu to padaryti. Ar yra kuo skųstis, ar tai — nelai- 
mė, jeigu baigiasi tai, kas ir taip turėjo baigtis? „Di- 
džiausia nelaimė,— sakai, — yra mažėti, nusilpti ir, 
tiesą sakant, išsekti. Juk ne staiga būname užklupti 
ir parblokšti. Mus pamažu iščiulpia. Kiekviena diena 
atima iš mūsų šiek tiek jėgų.“ Bet ar yra geresnė iš- 
eitis, negu prieiti galą pamažu silpstant įgimtoms jė- 
goms? Ne todėl, kad būtų negerai staiga ir iš karto 
išeiti iš gyvenimo, bet todėl, kad šis lėtas kelias yra 
švelnesnis. O aš žvelgiu į save taip, tarsi artėja išban- 
dymas ir ateina la diena, kuri turi paskelbti nuospren- 
dį apie visus mano gyvenimo metus. Sakau sau: „Nie- 
kai yra visa, ką iki šiol tvirtiname žodžiais ir darbais. 
Tai tik menki ir apgaulingi sielos žygių įkaitai, įvy- 
nioti į vilionių drobulę. Tik mirtis įtikins, ko esu pa- 
siekęs. Taigi be baimės ruošiuosi tai dienai, kada, at- 
sisakęs gudrybių ir melo, teisiu pats save: ar tik kal- 
bėjau, ar ir mąsčiau drąsiai, ar nebuvo apsimetimas ir 
vaidyba žodžiai, kuriuos akiplėšiškai svaidžiau likimui. 
Nekreipk dėmesio į žmonių nuomonę, ji visada nepa- 
tikima ir dvilypė. Palik mokslus, kuriais užsiiminėjai 
visą gyvenimą: mirtis paskelbs tau nuosprendį. Sakau 
tau: ginčai bei moksliški pašnekesiai, išminčių pamo- 
kymų rinkinys ir išlavinta kalba neparodys dvasios 
tvirtybės. Mat drąsiai kalbėti gali ir bailiausias. Ką 
nuveikei — paaiškės tada, kai liks paskutinis atodūsis. 
Priimu šią sąlygą, nebijau teismo.“ Taip kalbu su savi- 


75 


76 


mi, bet gali manyti, kad taip kalbėjau ir su tavimi. 
Tu jaunesnis. Na ir kas? Metai čia nesvarbu. Nežinia, 
kur tavęs laukia mirtis, tad lauk jos visur. 

Norėjau jau baigti laišką, ir ranka brėžė atsisveiki- 
nimo žodžius, bet reikia atlikti apeigas ir šiam laiškui 
duoti kelionpinigių. Net jei nesakyčiau, iš ko skolin- 
siuos, ir taip žinai, kieno skrynią atidarysiu. Palauk 
truputėlį, ir aš atsilyginsiu savais; o kol kas paskolą 
duos Epikūras, kuris sako: ,„Mąstyk apie mirtį, arba, 
jei taip patogiau, iš karto pereik pas dievus“. Šių Žžo- 
džių reikšmė aiški: puikus dalykas išmokti mirti. Gal- 
būt, tavo nuomone, nėra prasmės mokytis to, ko rei- 
kės tik vieną kartą? Kaip tik todėl ir privalome mąs- 
tyti: kai negalime patikrinti, ar ką nors gerai išmoko- 
me, visada reikia to mokytis. ,,Mąstyk apie mirtį.“ Kas 
taip sako, liepia mąstyti apie laisvę. Kas išmoko mirti, 
tas nebemoka vergauti. Jis iškyla virš bet kokios val- 
džios, iš tikrųjų jis niekieno valdžioje. Kas jam dar- 


„bo kalėjimas, sargai, užraktai! Jis turi laisvą išėji- 


mą. Yra tik viena grandinė, laikanti mus pririštus, 
tai — gyvenimo meilė. Nors nereikia visai jos nusikra- 
tyti, bet reikia bent susilpninti, kad, pareikalavus ap- 
linkybėms, niekas mūsų nelaikytų ir netrukdytų tuoj 
pat padaryti tai, ką ir taip kada nors reikės padaryti. 
Lik sveikas. 


DVIDESIMT SEPTINTAS LAISKAS 
Seneka sveikina mieląjį Lucilijų 


„Tu mane mokai? — klausi. — O pats ar jau išmo- 
kai, ar jau pasitaisei? Ir todėl dabar turi laiko kitus 
taisyti?“ Nesu toks nedorėlis, kad, pats sirgdamas, im- 
čiausi gydyti kitus, bet šnekučiuojuos su savim apie 
bendrą mūsų negalavimą ir tariuosi dėl vaistų, lyg 
gulėčiau su tavimi tame pačiame kambaryje. Taigi 
klausykis manęs taip, tarsi kalbėčiau pats su savimi. 
Įsileidžiu tave į savo paslaptis ir tavo akivaizdoje 
svarstau pats sau. Šaukiu sau: „„Suskaičiuok savo me- 


tus, ir tau bus gėda, kad trokšti to paties, ko troškal 
būdamas vaikas, kad ketini daryti tą patį. Artinantis 
mirties dienai, pagaliau padaryk štai ką: tegu tavo 
ydos numirs pirma tavęs. Atsikratyk tų neramių 
daug kainuojančių malonumų: kenkia ne tik bū- 
simieji, bet ir buvusieji malonumai. Kaip nusi- 
kaltimai ir neišaiškinti nenusineša su savimi neri- 
mo, taip ir nedori malonumai ilgam palieka atgailą. Jie 
nei tvirti, nei pastovūs, net ir tie, kurie nekenkia, greit 
išnyksta. Geriau paieškok nepraeinančio gėrio. Nėra 
jokio kito, išskyrus tą, kurį siela randa savyje. Tik 
dorybė duoda amžiną ir tikrą džiaugsmą, o kliūtys, 
kurias ji sutinka, panašios į žemai plaukiantį ir saulės 
šviesos neužtemdantį debesį“. Kada galima pasiekti 
tokį džiaugsmą? Nors ir iki šiol nedelsėme, bet reikia 
dar smarkiau skubėti. Liko dar daug darbo, kurį pats tu- 
ri uoliai ir atkakliai atlikti, jeigu nori ko nors pasiekti. 
Kitam šio reikalo pavesti neįmanoma. Tik kitos mokslo 
rūšys leidžia kam nors padėti. Prisimenu turtuolį Kal- 
vizijų Sabiną. Ir paveldėtu turtu, ir siela jls buvo at- 
leistinis. Niekados nebuvau matęs taip nevykusiai lai- 
mingo žmogaus. Jis turėjo tokią blogą atmintį, 
kad užmiršdavo tai Ulikso, tai Achilo vardą, tai 
Priamo vardą, nors žinojo juos taip gerai, kaip 
mes žinome savo auklėtojų vardus. Joks nusenęs 
nomenklatorius, kuris, užuot atsiminęs vardus, sugal- 
voja naujus, taip klaidingai nesveikindavo piliečių, 
kaip jis painiojo trojėnus su achajais. Ir vis tiek jis 
norėjo atrodyti esąs mokytas. Sumanė jis štai kokią 
išeitį: už didelius pinigus nusipirko vergų; vienas iš jų 
turėjo mokėti Homerą, kitas —- Heziodą, o dar devynis 
paskirstė po vieną kiekvienam lyrikui. Nenuostabu, kad 
išleido nemaža pinigų: tokių vergų nerado, užsakė juos 
išmokyti. Kai ši šeimyna buvo paruošta, jis pradėjo įky- 
rėti savo svečiams. Prie Sabino kojūgalio stovėdavo 
tie, kurie akimirksniu pasakydavo eiles, kurias jis no- 
rėjo pakartoti, bet vis tiek, tai darydamas, jis dažnai 
užsikirsdavo žodžio vidury. Salelijus Kvadratas, tur- 
tingų kvailių duonos rijūnas ir, aišku, pataikūnas 
bei — prie dviejų tinka trečias — pašaipūnas, patarė 

pristatyti mokovus rinkti nuograužas iš pastalės. Kai 
Sabinas pasakė, kad kiekvienas vergas jam kainavęs po 
šimtą tūkstančių, jis tarė: „Tiek pat dėžių su kny- 
gomis būtų pigiau atsiėjusios“. Tačiau anas vis tiek 
manė, kad visa, ką tik žino kiekvienas iš jo namiškių, 
žino ir jis pats. Tas pats Satelijus pradėjo Sabiną, li- 
gotą, išbalusį, liesą žmogų, raginti dalyvauti imtynėse. 
Kai Sabinas atsakė: „Kaip aš pajėgsiu? Ir taip vos gy- 
vas...“, jis tarė: „Dievaži, nekalbėk taip. Ar ne- 
matai, kiek turi stipriausių vergų?“ Gero proto nei pa- 
siskolinsi, nei nusipirksi. Jei jis ir būtų pardavinėja: 
mas, manau, nesulauktų pirkėjų. O prastas protas per- 
kamas kasdien. 

Bet imk, ką turiu atiduoti, ir lik sveikas. „Turtas — 
tai pagal prigimties dėsnį sutvarkytas skurdas.“ Šią 
mintį dažnai kartoja Epikūras, bet visada vis kitais 
žodžiais. Tačiau niekada nebus per daug pakartota tai, 
ko niekada pakankamai neišmokstame. Vieniems reikia 
nurodyti vaistus, kitiems — juos įbrukti. Lik sveikas. 


DVIDESIMT ASŠTUNTAS LAIŠKAS 
Seneka sveikina mieląjį Lucilijų 


Manai, kad tik tau vienam taip atsitiko, ir lyg kaž- 
kuo nauja stebiesi, kad, tiek nukeliavęs, tiek vietų ap- 
lankęs, neatsikratai liūdnų ir sunkių minčių. Keisk sie- 
1ą, o ne dangų. Kad ir perplauktum plačiąją jūrą, kad 
ir, kaip sako mūsų Vergilijus, „tolsta pakrantės ir 
miestai“!, kad ir kur nuvyktum, tave lydės tavo ydos. 
Ir Sokratas, kažkam paklausus, atsakė tą patį: „Nesi- 
stebėk, kad kelionės tau nepadeda, kai visur tampai 
patį save. Tave slegia ta pati priežastis, kuri išvijo 
į kelionę“. Kuo gali padėti naujos šalys? Kuo — nema- 
tytų miestų ir vietovių pažinimas? Bergždžias dalykas 
toks blaškymasis. Klausi, kodėl šis bėgimas tavęs ne- 
gelbsti? Nuo savęs nepabėgsi. Reikia nusiimti nuo sie- 
los naštą; iki tol tau jokia vieta nepatiks. Suprask, 

78 dabar tavo būklė tokia kaip tos pranašės, kurią mūsų 


poetas Vergilijus pavaizdavo susijaudinusią, užsidegu- 
sią ir turinčią daug svetimos sielos: 


Biaškosi, šėlsta: gal jos krūtinei pavyktų galingu 
Nusikratyti dievu?. 


Tu vaikštai šen bei ten, tikėdamasis nusipurtyti sle- 
giantį nešuiį, kuris besiblaškant darosi dar sunkesnis. 
Taip ir laivą nejudantys kroviniai mažiau gramzdina, 
o krūvomis sumesti — greičiau jį skandina į tą pusę, 
kurią nusveria. Kad ir ką darytum, darai prieš save, 
savo veikla kenki pats sau, nes neduodi ramybės ligo- 
niui. Bet, kai išvysi šį blogį, bus malonus bet koks vie- 
tos pakeitimas. Nors ir ištremtų tave į patį žemės pa- 
kraštį ar priverstų gyventi barbarų krašto užkampy, 
tau atrodys svetinga bet kokia buveinė. Svarbu, koks 
atvažiuoji, o ne kur atvažiuoji, todėl neprivalome nė 
prie vienos vietos prisirišti visa širdimi. Reikia gyventi 
su tokiu įsitikinimu: „Nesu gimęs tik vienam kampe- 
liui. Mano tėvynė — visas pasaulis“3. Kai tai bus tau 
aišku, nesislebėsi, kad nepadeda tau nauja vietovė, į 
kurią atkeliauji atsibodus kitoms. Be to, pirma pasi- 
taikiusi būtų tau patikusi, jei manytum, kad ji — tavo- 
ji. Dabar ne keliauji, o klaidžioji ir blaškaisi, keis- 
damas vietą po vietos, nors tai, ko ieškai — geresnio 
gyvenimo, galima rasti bet kur. Ar gali būti didesnė 
sumaištis už forumą? Bet net ir ten, jeigu reikia, ga- 
lima gyventi ramiai. Tačiau, jei būtų galima elgtis pa- 
gal savo norą, aš bėgčiau ir nuo forumo vaizdo, ir 
nuo jo kaimynystės. Juk kaip kenksmingos vietovės 
sugadina net ir stipriausią sveikatą, taip kai kurios 
vietos žalingos dorai, bet dar netobulai, sveikstančiai 
sielai. Aš nepritariu tiems, kurie puola į patį verpeto 
vidurį ir, pamėgę gyvenimo nerimą, kasdien narsiai 
kaunasi su sunkumais. Išminčius iškęs juos, bet savo 
noru jų nesirinks ir labiau trokš taikos negu mūšio. 
Nedaug padeda savo ydų atsikratymas, jei rei- 
kia kovoti su svetimomis. „Trisdešimt tironų“, — pa- 
sakojama,— apsupo Sokratą, bet nepajėgė palaužti jo 
dvasios.“ Ar svarbu, kiek yra ponų? Vergija viena. Kas 
ją paniekino, tas ir valdovų minioje laisvas, 

Laikas baigti, bet pirma užmokėsiu muitą. „Žinoti 
klaidą — tai pradėti gelbėtis.“ Man atrodo, Epikūras 
nuostabiai tai pasakė. Kas nežino savo ydų, tas nega- 
li jų išrauti. Pirma reikia sučiupti save blogai da- 
rant, o tik po to — taisytis. Kai kurie giriasi savo ydo- 
mis. Ar tu manai, kad tie, kurie savo blogybes laiko 
dorybėmis, nors kiek mąsto apie vaistus nuo jų? Todėl 
kiek galėdamas priekaištauk sau ir ieškok įkalčių prieš 
save. Pirma būk sau kaltintoju, po to — teisėju ir Lik 
paskiausiai — gynėju. Kartais reikia pačiam save už- 
sipulti. Lik sveikas. 


DVIDESIMT DEVINTAS LAIŠKAS 
Seneka sveikina mieląjį Lucilijų 


Klausinėji apie mūsų Marceliną ir nori žinoti, ką 
jis veikia. Retai jis pas mus ateina, ir kaip tik todėl, 
kad bijo išgirsti tiesą. Bet šis pavojus jam jau nebe- 
gresia. Kalbėti galima tik tam, kuris klauso. Todėl 
kyla abejonė, ar Diogenas ir tuo labiau kiti kinikai, 
kurie su visais laisvai elgdavosi ir mokydavo kiek- 
vieną sutiktąjį, turėjo taip daryti. Kas iš to, jei prie- 
kaištausi kurčiam arba nebyliui iš prigimties ar dėl 
ligos. ,„,Kodėl,— pasakysi,— turėčiau gailėti žodžių? 
Jie nieko nekainuoja. Negaliu žinoti, ar padėsiu tam, 
kurį mokau, bet žinau, kad, mokydamas daugelį, vis 
dėlto kam nors padėsiu. Reikia ištiesti ranką. Negali 
būti, kad, daug kartų bandant, niekada nepasiseks.“ 
Nemanau, mielas Lucilfjau, kad didis vyras privalo taip 
elgtis: jo autoritetas sumažės ir nebeturės pakankamai 
didelės reikšmės tiems, kuriuos galėtų pataisyti, jei 
nebūtų sumenkėjęs. Saulys privalo ne retkarčiais pa- 
taikyti, bet retkarčiais prašauti pro šalį. Ne menas tai, 
kas tikslą pasiekia atsitiktinai. O išmintis yra menas: 
tegu ji pataiko taikliai, tegu pasirenka tokius, kurie ką 
nors sugeba, ir atsiskiria nuo tų, kuriais nusivylė, ta- 
čiau, net ir visiškai nusivylusi, tegu jų greitai nepa- 
lieka, tegu išbando paskutines priemones, Mūsų Mar- 


celinu aš kol kas dar nenusivyliau. Jį ir dabar dar 
galima išgelbėti, jei kas nors nedelsdamas ištiestų jam 
ranką. Tiesa, yra pavojus, kad jis ir gelbėtoją patrauks 
prie savęs: jo prigimtis nepaprastai stipri, bet jau 
linkstanti į blogį. Vis dėlto aš leisiuos į šį pavojingą 
žygį ir išdrįsiu parodyti jam jo ydas. Jis elgsis kaip 
paprastai; pasitelks į pagalbą pokštus, kurie gali pra- 
juokinti net verkiantį, ir pirmiausia šaipysis iš savęs, 
o paskui — iš mūsų. Jis iš anksto išdės viską, ką aš 
ruošiuosi sakyti. Išlandžios visas mūsų mokyklas ir 
priekaištaus filosofams dėl] kyšių, meilužių, smaguria- 
vimo. Jis parodys man vieną — lovoje, kitą — smuklė- 
je, trečią — menėje. Jis primins man Marko Lepido 
filosofą Aristoną, kuris, tik būdamas neštuvuose, sam- 
protaudavo, nes neturėjo kito laiko skleisti savo min- 
tims. Kai Skauro paklausė, kuriai mokyklai priklauso 
Aristonas, tas atsakė: „Aišku, kad ne peripatetikų“!. 
Kai žymaus vyro Julijaus Grecino paklausė, ką ma- 
nąs apie jį, šis atsakė: „Negaliu pasakyti, nes nežinau, 
ko jis vertas pėsčias“. Lyg būtų klausiama apie ve- 
žime kovojantį gladiatorių. Jis [Marcelinas] badys 
man akis visokiais juokdariais, kuriems geriau būtų vi- 
sai neužsiiminėti iilosofija negu pardavinėti ją. Tačiau 
nusprendžiau iškęsti įžeidimus. Jis mane prajuokins, 
o aš galbūt jį pravirkdysiu. O jeigu nenustos juoktis, 
tai aš guosiuos, kaip kad guodžiuos užklupus negan- 
doms, kad jį ištiko tokia smagi beprotybė. Bet tokia 
tysi jį smarkiausiai juokiantis, o po valandėlės bai- 
siausiai šėlstant. Nutariau prieiti prie jo ir įrodyti, kad 
jis būtų daug vertingesnis tada, kai dauguma mažiau 
jį vertintų. Gal jo ydų ir neišrausiu, tačiau bent pa- 
žabosiu. Gal jos neišnyks, tai bent laikinai atsitrauks, 
o gal ir išnyks, jei įpras dažnai trauktis. Nereikia ir 
tokių pertraukų niekinti, nes sunkiems ligoniams lai- 
kinas pagerėjimas būna tarsi sveikata. Kol ruošiuos 
užsiimti juo, tu, turintis jėgų, suprantantis, iš kur ir į 
kur atėjai, ir todėl numanantis, kur veršies toliau, to- 
bulink savo būdą, stiprink dvasią, drąsiai atremk vis- 
ką, kas tave baugina. Nedrįsk vardyti tų, kurie tau 

kelia baimę. Tik kvailys bijo gaujos ten, kur gali- 
ma praeiti tik po vieną. Taip pat ir į tavo mirtį nedaug 
kam atviras kelias, nors daugelis tau ir grasina ja. 
Taip jau gamta sutvarkė: kaip vienas tau davė gyvy- 
bę, taip tik vienas ją ir išplėš. 

Jei turėtumei gėdos, leistumei man nemokėti pasku- 
tiniojo mokesčio. Bet ir aš nebūsiu šykštuolis ir baig- 
damas atiduosiu skolą, paklosiu tiek, kiek privalau. 


„„Niekados nenorėjau patikti miniai, nes to, ką moku, 


minia negiria, o to, ką ji giria, aš nemoku.“ „Kieno šie 
žodžiai?“ — paklausi. Tarytum nežinai, kam aš įsakinėju. 
Epikūro. Bet 1ą patį tau sušuks visi bet kokios mokyk- 
los filosofai: peripatetikai, akademikai, stoikai, kinikai. 
Kaip gali patikti miniai tas, kuriam patinka dorybė?! 
Minios palankumas įgyjamas nedorais būdais. Be to, 
reikia būti panašiam į minią: nepripažinusi savu, ji 
nepritars tau. Daug svarbiau, koks atrodai pačiam sau, 
o ne kitiems. Tik gėdingu būdu galima įgyti begėdžių 
meilę. Ką gi tau duos ta išgirtoji ir už visus mokslus 
bei menus labiau vertintina tilosotiją? Tai, kad norėsi 
labiau patikti sau, o ne miniai, kad sprendimus ver- 
tinsi, o ne skaičiuosi, kad gyvensi nebijodamas nei 
dievų, nei žmonių, kad arba nugalėsi nelaimes, arba 
padarysi joms galą. Tačiau jei pamatysiu, jog tave 
šlovina palankūs minios balsai, jei, tau pasirodant, 
skambės šūksniai ir plojimai, kuriais apdovanojami 
mimai, jei lave visame mieste garbins moterys ir ber- 
niūkščiai, kaipgi aš galėsiu tavęs nesigailėti, kai ži- 
nau, koks kelias veda į tokį garbstymą?! Lik sveikas. 


TRISDESIMTAS LAISKAS 
Seneka sveikina mieląjį Lucilijų 

Puikų vyrą Aufidijų Basą išvydau palaužtą, besi- 
galuojantį su amžiaus našta, kuri taip sunkiai slegia, 


kad jis negali jos išlaikyti. Senatvė užgulė dideliu, vis- 
ką gniuždančiu svoriu. Tu žinai, jog jo kūnas visada 

buvo silpnas ir išdžiūvęs, tačiau ilgai nepasidavė, tiks- 
liau pasakius, laikėsi,— ir staiga išseko. Kaip būna su 
laivu, į kurį sunkiasi vanduo: vieną ar kitą skylę ga- 
lima užkimšti, o kai daugelyje vietų jis pradeda trū- 
kinėti ir plyšti, suirusiam laivui padėti neįmanoma; taip 
ir senio kūno silpnumą galima kęsti ir net ramstyti 
tik iki tam tikro laiko. Panašiai, kai sukežusiame pastate 
išsiskiria visos sijos ir, vieną paspyrus, griūva kitos, 
tada reikia dairytis, kaip išeiti. Bet mūsų Basas žva- 
ios sielos. Štai ką duoda filosofija: linksmumą mirties 
akivaizdoje, stiprybę ir džiaugsmą, jėgą netekusiam 
jėgų žmogui. Geras vairininkas plaukia ir su suplyšu- 
sia bure ir, net likęs be įrangos, iriasi ant laivo nuo- 
laužų. Taip elgiasi ir mūsų Basas, kuris savo galo lau- 
kia tokia ramia širdimi ir akimis, kad jei kas nors ki- 
tas šitaip lauktų net svetimo mirties, manytum, jog jis 
pernelyg jau abejingas. Tai didelis dalykas, Lucilijau, 
ir ilgai reikia mokytis, kad, atėjus tai neišvengiamai 
valandai išeitum su ramia siela Kitais atvejais mir- 
tis palieka vilties: liga pracina; gaisras užgęsta; griū- 
vantis pastatas tik į šalį nubloškia tuos, kuriuos ga- 
lėjo prispausti; jūra, prarijusi plaukikus, išmeta juos 
sveikus atgal taip pat stipriai, kaip buvo juos įtrau- 
kusi; karys atitraukia kardą nuo aukos kaklo. Tačiau 
tas, kurį į mirtį veda senatvė, nebeturi ko tikėtis. Kaip 
tik tokiai mirčiai niekas negali pastoti kelio. Ši mir- 
ties rūšis pati švelniausia, bet ir pati ilgiausia. Man 
rodos, mūsų Basas pats save palydėjo, pats save palai- 
dojo ir gyvena lyg būtų pergyvenęs pats save, išmin- 
tingai pakeldamas paties savęs netekimą. Jis daug kal- 
ba apie mirtį ir daro tai lyčia, norėdamas mus įtikinti, 
jog, jeigu ir yra čia kas nors nemalonaus ar baisaus, 
dėl to kaltas mirštantysis, o ne mirtis, jog mirties aki- 
mirką ne sunkiau negu po jos. Tas, kuris bijo to, ko 
nereikės kentėti, toks pat kvailas kaip ir tas, kuris bijo 
to, ko nejaus. Nejaugi kas nors gali tikėtis pajausti 
mirtį, dėl kurios nustojame jausti? „Todėl mirtis, — sa- 
ko jis,— yra už bet kokio blogio, vadinasi, ji yra ir už 
bet kokios blogio baimės.“ Aš žinau, kad šie Žodžiai 
buvo dažnai sakomį ir kad reikia juos dažnai sakyti; 


6J 


64 


bet jie man nepadėjo, nei kai skaičiau Juos, nei kal 
girdėjau juos iš žmonių, sakančių esant nebaisų tą, ko 
jiems patiems dar neteko bijoti. Basas padarė man di- 
džiausią įspūdį, nes kalbėjo apie savo artėjančią mirtį. 
Pasakysiu, ką manau: man atrodo, jog ant paties mir- 
ties slenksčio žmogus narsesnis negu šalia jo. Juk at- 
keliavusi mirtis net apkiautėliams įkvepia ryžto pri- 
imti tai, kas neišvengiama. Taip gladiatorius, kuris per 
visą kovą atrodė kaip didžiausias bailys, pats nulenkia 
kaklą priešininkui ir netaiklų jo kardą nukreipia į save. 
O toji mirtis, kuri netoliese ir kuri vis tiek ateis, rei- 
kalauja ilgalaikės sielos tvirtybės. Si tvirtybė aptinka- 
ma rečiau ir ją tegali rodyti išminčius. Taigi nepa- 
prastai mielai klausiausi žmogaus, kuris skelbė nuo- 
sprendį mirčiai ir aiškino jos, tarytum iš arčiau apžiū- 
rėtos, prigimtį. Manau, daugiau pasitikėjimo ir dėmesio 
iš tavęs sulauktų tas, kuris prisikeltų ir, remdamasis 
savo patyrimu, papasakotų, kad mirtis visai nėra blo- 
gybė. O kokį sąmyšį kelia artėjanti mirtis, geriausiai 
tau pasakys tie, kurie buvo šalia jos, kurie matė ją 
ateinant ir sutiko ją. Prie jų priskirk ir Basą, kuris ne- 
nori, kad mes nežinotume tiesos. Jis sako, jog koks 
kvailys tas, kuris bijo mirties, toks pat ir tas, kuris 
bijo senatvės. Kaip senatvė ateina po jaunystės, taip 
ir mirtis ateina po senatvės. Kas nenori mirti, tas ne- 
norėjo gyventi. Gyvenimas mums duotas su mirties 


„sąlyga, ir prie jos mes einame. Todėl neprotinga jos 


bijoti, nes žinomų dalykų laukiam, o bijome tik neži- 
nomų. Mirties būtinybė yra visiems vienoda ir nenuga- 
lima. Kaip galima skųstis savo dalia, jei kitokios nie- 
kas neturi? Pirmoji lygybės sąlyga yra lygiava. Bet 


nėra reikalo ginti prigimties, kuri pageidauja, kad mes 


gyventume pagal jos įstatymus. Ji tai, ką sukūrė, su- 
naikina ir tai, ką sunaikino, vėl sukuria. Jeigu ką nors 
senatvė išveda palengva, ne staiga atplėšia nuo gyve- 
nimo, bet pamažu atitraukia,— argi neprivalo jis dė- 
koti visiems dievams, kad, pasisotinęs gyvenimo, atve- 
damas į poilsį, būtiną žmogui, o pavargusiam — net ir 
mielą? Tu gi matai, jog kai kurie trokšta mirties la- 
biau negu papraslai meldžiama gyvybės. Tačiau nežį- 


nau, iš kurių semiamės daugiau narsumo: ar iš tų, 
kurie siekia mirties, ar iš tų, kurie linksmai ir ramiai 
laukia jos; nes pirmuosius kartais pagauna įsiūtis ar 
staigus pasipiktinimas, o antrųjų ramybė plaukia iš 
tvirto nusistatymo. Ne vienas ant mirties slenksčio 
žengia įtūžęs. Linksmai sutinka sėlinančią mirtį tik 
tas, kuris ilgai jai ruošėsi. Taigi prisipažįstu, kad šį 
man brangų žmogų dažniau aplankau, nes, be kitų 
priežasčių, noriu žinoti, ar rasiu jį vis tokį pat, ar 
kartu su kūno jėgomis senka ir jo dvasios tvirtumas. 
Bet jis vis stiprėjo, kaip kad matome didėjant vežėjo 
džiaugsmą, kai jis septintame rate artėja prie tikslo!, 
Būdamas ištikimas Epikūro pamokymams, jis sakė ma- 
nąs, jog pirmiausia paskutinis atodūsis nesąs skaus- 
mingas, o jei ir būtų, tai yra vilties, kad jis trumpas. 
Juk didelis skausmas negali ilgai tęstis. Be to, sielos ir 
kūno atsiskyrimo akimirką, jei ji nebūna be kančių, 
jam padėsianti mintis, kad po šito skausmo nieko ne- 
beskaudės. Jis neabejoja, jog senio siela kybo ant plau- 
kelio ir nesunkiai atsiplėšia nuo kūno. „Ugnį, radusią 
daug grobio, reikia gesinti vandeniu, o kartais reikia 
net namus nugriauti; kai ji neturi ko ryti, užgęsta pati 
savaime.“ Mielas Lucilijau, noriai klausausi tokių žo- 
džių ne todėl, kad jie būtų nauji, bet todėl, kad aki- 
vaizdūs. Kaipgi yra? Ar nemačiau žmonių, nutraukian- 
čių gyvybės siūlo? Aš iš tiesų esu jų regėjęs, bet la- 
biau vertinu tuos, kurie eina prie mirties be neapy- 
kantos gyvenimui, kurie priima mirtį, o ne prisišaukia. 
Basas sakė, jog dėl tos kančios kalti mes patys, nes 
drebame pamanę, jog mirtis jau nebetoli. O nuo ko ji, 
tykojanti visur ir visada, būna toli? „Kai tik atrodys, 
kad dėl kokios nors priežasties artėja mirtis,— sako 
jis,— pamąstykime apie kitas, daug arčiau esančias 
jos priežastis, kurių nebijome.“ Kažkam priešas grasi- 
no mirtimi, bet jį aplenkė skrandžio liga. Jeigu tirtum 
mūsų baimės priežastis, sužinotum, kad vienos iš jų 
iš tikrųjų yra, o kitos — tik tariamos. Ne mirties bijo- 
me, bet minties apie mirtį. Mirtis visuomet per žingsnį 
nuo mūsų. Taigi jei reikia bijoti mirties, tai reikia bi- 
joti jos visą laiką. Ar kada nors ji negresia? Tačiau aš 

turiu jau baimintis, kad tu nepradėtum tokių ilgų laiš- 
kų nekęsti labiau negu mirties. Taigi aš baigiu. O tu, 
kad niekada nebijotum mirties, visuomet mąstyk apie 
ją. Lik sveikas. 


TRISDESIMT PIRMAS LAISKAS 
Seneka sveikina mieląjį Lucilijų 


Pažįstu savo Lucilijų: pradeda būti toks, koks būti 
žadėjo. Ir toliau vadovaukis tuo savo sielos polėkiu, su 
kuriuo ėjai prie aukščiausio gėrio, paniekinęs visų pri- 
pažintus turtus. Netrokštu, kad pasidarytum didesnis 
ir geresnis negu ketinai. Tavo statinio pamatai jau 
užėmė daug vietos. Pasiek tiek, kiek užsimojai, įvyk- 
dyk tai, ką išnešiojai savo širdyje. Būsi didžiausias 
išminčius, jei užsikimši ausis. Bet nepakanka užlipdyti 
jas vašku, reikia tvirtesnio kamšalo negu tas, kurį, 
kaip pasakojama, panaudojo Uliksas savo draugams!. 
Balsas, kurio jis bijojo, buvo viliojantis, bet vieninte- 
lis, o šis, kurio tau reikia bijotis, skamba ne nuo vie- 
nos uolos, bet iš visų žemės kraštų. Taigi iš tolo api- 
plauk ne pavojingai malonią vieną vietą, bet visus 
miestus. Būk kurčias net labiausiai tave mylintiems 
žmonėms: geriausi jų linkėjimai — kad tave ištiktų blo- 
gis. Jei nori būti laimingas, melsk dievų, kad neišsi- 
pildytų jų linkėjimai. Ne gėris tai, kuo jie nori tave 
apipilti. Yra tik vienas gėris, laimingo gyvenimo pa- 
grindas ir stiprybė — tai pasitikėjimas savimi. Jo ne- 
pasieksi, jei neniekinsi sunkumų ir nelaikysi jų nei 
gėriu, nei blogiu. Juk negali būti, kad tas pats daik- 
tas būtų tai blogas, tai geras, tai lengvas ir pakelia- 
mas, tai bauginantis. Sunkumai nėra gėris. O kas yra 
gėris? Sunkumų niekinimas. Todėl aš smerkiu žmones, 
užsiėmusius tuščiais dalykais, ir priešingai, tuos, kurie 
veržiasi prie garbingų dalykų, girsiu tuo labiau, kuo 
daugiau jie stengsis ir kuo mažiau leis sau pralaimėti 
ar atsikvėpti. Tokiems aš šauksiu: „Puiku! Pakilk, 
įkvėpk oro ir šią įkalnę, jei gali, įveik vienu atsikvė- 


pimu!“ Sunkumai stiprina kilnias sielas. Taigi nedera 
tau iš to, ko [meldė] tavo senieji tėvai, rinktis, ko 
norėtum, kad išisipildytų, ir ko trokštum. Apskritai 
gėda didžiausių dalykų pasiekusiam vyrui dar ir 
dabar trukdyti dievus. Kam tau reikia maldų? Pats 
padaryk save laimingą. Padarysi, jei suprasi, kad gėris 
yra tai, kame slypi dorybės, gėda — tai, kas susiję su 
blogiu. Kaip be šviesos niekas nespindi, kaip niekas 
nebūna juodas, jeigu neturi savyje prieblandos ar ne- 
įtraukė tamsos, kaip be ugnies nėra šilumos ir be 
oro — šalčio, taip dorybės ir blogio sąjunga viena 
daro garbingą, kita — gėdingą. Taigi kas yra gėris? 
Pasaulio pažinimas. Kas yra blogis? Pasaulio ne- 
pažinimas. Įžvalgus bei sumanus žmogus pagal ap- 
linkybes viena atmeta, kita renkasi. Tačiau jis nebijo 
to, ką atmeta, ir nesižavi tuo, ką išsirenka, jei tik jo 
siela didi ir nenugalima. Draudžiu tau nusiminti ir 
sielvartauti. Maža nevengti darbo, ieškok jo. „Kaipgi 
taip? — sakysi tu.— Ar bevertis ir nereikalingas, dėl 
niekingų paskatų dirbamas darbas nėra blogis?“ Ne 
didesnis už tą, kuris dirbamas dėl kilnių dalykų, nes 
vertinga sielos savybė yra pati ištvermė. Dėl jos 
siela pati save ragina imtis sunkių ir nemalonių daly- 
kų sakydama: „Ko gaišti? Vyrui netinka bijoti prakai- 
to“. Kad dorybė būtų tobula, dar reikia veiksmų dar- 
nos ir nuoseklaus gyvenimo būdo; tai neįmanoma be 
žinių ir meno, leidžiančio pažinti visa, kas žmogiška ir 
kas dieviška. Tai yra didžiausias gėris. Jį pasiekes, 
prilygsi dievams, o ne keliaklūpsčiausi. „Kaip ga- 
lima tai pasiekti?“ — paklausi. Nei per Peninų ar 
Graikijos kalnagūbrį, nei per Kandavijos dykumas; ne- 
reikės tau plaukti nei prie Sirčių, nei prie Scilės su 
Charibde, pro kurias keliavai dėl pasigailėtinos pro- 
kuratoriaus vietos?. Kelias saugus ir malonus, į jį tave 
išruošė prigimtis. Ji davė tau viską, ir, jeigu neatsisa- 
kysi to, iškilsi prilygdamas dievui. Ne pinigai tave 
padarys lygų dievui: dievas nieko neturi. Nepadarys to 
ir pretekstaš: dievas nuogas. Nepadarys to nei garbė, 
nei mokėjimas pasirodyti, nei visame pasaulyje išgar- 
sėjęs tavo vardas: dievo niekas nepažįsta, daugelis 

apie jį blogai mano, ir niekas už tai jų nebaudžia. Ne- 
padės tau ir minia vergų, tempiančių tavo neštuvus 
miesto ar kaimo keliais: didžiausias ir galingiausias 
dievas pats viską neša. Net grožis ir jėga negali pa- 
daryti tavęs laimingo: jie pasiduoda senatvei. Reikia 
ieškoti tokio dalyko, kuris netampa kasdien vis labiau 
priklausomas nuo to, kam negalima priešintis. Kas tai? 
Siela, bet tiesi, kilni, didelė siela. Ar galima kitaip ją 
pavadinti, jei ne dievu, apsigyvenusiu žmogaus kūne? 
Tokią sielą gali turėti ir romėnų raitelis*, ir atleistinis, 
ir vergas. Kas gi yra romėnų raitelis, atleistinis ar 
vergas? Tai yra tik vardai, atsiradę dėl garbės troški- 
mo ar neteisybės. Į dangų galima pakilti ir iš ankštos 
kamarėlės. Tik atsitiesk ir ryžkis, 


Zvelk iš aukšto, svety, į turtus, žinok, kad prilygsti 
Dievui, ...5 


Kurk ne iš aukso ar sidabro, iš jų negali gimti pa- 
našus į dievą atvaizdas. Prisimink, jog tada, kai dievai 
mums rodė malonę, jie buvo lipdomi iš molio. Lik 
sveikas, “ 


TRISDESIMT ANTRAS LAIŠKAS 
Seneka sveikina mieląjį Lucilijų 


Visų, kurie atvyksta iš to krašto, klausinėju apie 
tave, teiraujuos jų, ką veiki, kur ir su kuo leidi laiką. 
Tu negali manęs apgauti: aš visuomet su tavimi. Gy- 
venk taip, lyg aš girdėčiau ir netgi matyčiau viską, ką 
darai. Klausi, kas iš to, ką apie tave girdėjau, mane 
labiausiai džiugina. Ogi tai, kad nieko negirdžiu, 
kad daugelis iš tų, kuriuos klausinėju, nežino, ką tu 
veiki. Labai sveika nebendrauti su žmonėmis, kurie 
nepanašūs į mus ir turi kitokių troškimų. Aš, žinoma, 
tikiu, jog tavęs negalima išvesti iš kelio, jog tu pasi- 
liksi prie savo sumanymo net apsuptas suvedžiotojų 
būrio. Tai kas gi yra? Nebijau, kad tave pakeis; bijau, 


kad tau sutrukdys. Kiek žalos sau padaro tas, kurls 
gaišta, tuo labiau kad gyvenimas toks trumpas. Mes jį 
dar trumpiname būdami nepastovūs ir vis kartkartė- 
mis pradėdami gyventi iš naujo. Suskaldome jį ir su- 
plėšome į mažas dalis. Taigi skubėk, brangiausias Lu- 
ciliiau, ir pamąstyk, kaip pasparlintum žingsnį, jei už 
nugaros stovėtų priešas, jei pamatytum atjojantį bėg- 
lius besivejantį raitelį. Iš tikrųjų taip ir yra: tave ve- 
jasi. Paskubėk ir išsiveržk. Pasislėpk saugioje vietoje 
ir mąstyk, kaip gražu užbaigti gyvenimą prieš mirš- 
tant, o po to ramiai laukti likusios savo laiko dalies 
nieko netrokštant, nes tu jau pasiekei laimę, o gyve- 
nimas nepasidarys laimingesnis, jei bus ilgesnis. Ir kai 
ateis metas, kada suprasi, jog laikas tau nerūpi, kada 
būsi ramus ir romus ir visiškai pasitenkinsi savimi, 
tada nepaisysi rytojaus! Nori žinoti, kodėl žmonės taip 
trokšta ateities? Todėl, kad niekas nepriklauso pats 
sau. Tavo tėvai linkėjo tau kitko. O aš priešingai, lin- 
kiu tau niekinti visą tą gausybę, kurios jie tau troško. 
Jų maldos apiplėšia daugelį kitų Žmonių, kad tik 
"tave praturtintų: tai, ką jie nori atiduoti tau, turi būti 
atimta iš kito. Aš linkiu tau valdyti save, kad tavo 
siela, kankinama klaidžių minčių, pagaliau pasipriešin- 
tų jiems, pasitikėtų ir pasitenkintų savimi, kad, paži- 
nusi tikrąjį gėrį, kurį galima turėti tik jį pažinus, ne- 
norėtų pratęsti savo amžiaus. Tik tas atsikratė visų 
reikmių, tas atsistatydino ir yra laisvas, kuris gyvena 
jau užbaigęs gyvenimą. Lik sveikas. 


TRISDESIMT TREČIAS LAISKAS 
Seneka sveikina mieląjį Lucilijų 


Prašai, kad ir prie šių laiškų, kaip ir prie ankstes- 
nių, pridėčiau kokių nors mūsų įžymybių posakių. Bet 
jie juk nesirūpino, kaip gražinti pasakymus, visi jų 
kūriniai kupini vyriškumo. Tu gi žinai: kur kas nors 
kyšo ir krinta į akis, ten yra nelygybė. Nėra ko žavėtis 
vienu medžiu, jei aukščiu jam lygus visas miškas. 

Tokių posakių pilna eilėraščiuose, pilna istorijos raš- 
tuose. Nemanyk, jog jie tik Epikūro, jie — visų, o dau- 
giausia — mūsų. Bet jo veikaluose jie labiau išsiskiria, 
nes aptinkami retai, nes randami netikėtai, nes skai- 
biantis žmogus. Taip bent apie jį mano daugelis. Man 
Epikūras bus narsus, net apsivilkęs ilgarankove tunika!. 
Narsumas, uolumas ir kovinga dvasia būdingi ir per- 
sams, ne tik aukštajuosčiams?, Taigi nėra ko tau prašyti 
ištraukų ir apskritai kartojamų žodžių. Mūsų rašytojų 
veikaluose jie randami nuolat, o iš kitų reikia rankioti. 
Mes neturime į akis krintančio jauko, neapgaudinėjame 
pirkėjo, kuris įėjęs nieko neras, išskyrus tai, kas iška- 
binta prie durų. Mes leidžiame patiems skaitytojams im- 
ti ištraukų iš kur tik nori. Įsivaizduok, jog norime iš vi- 
sos tos šūsnies išrinkti keletą posakių. Kam juos priskir- 
sime? Zenonui, Kleantui, Chrisipui, Panetijui ar 
Poseidonijui? Mes neturime valdovo, kiekvienas tvarkosi 
savaip. O anie viską, ką yra pasakęs Hermarchas ar 
Metrodoras, priskiria vienam. Kas tik ką nors yra pa- 
sakęs jų stovykloje, pasakė vadovaujant vienam ir jo 
vieno valia. O mes, kartoju, negalime, nors ir kiek 
stengtumės, ko nors išskirti iš tokios daugybės vieno- 
dų daiktų. 


Skurdžiaus žymė skaičiuot galvijus. 


Visur, kur pažvelgsi, rasi tai, kas galėtų būti ypa- 
tingai puiku, jeigu tik to neperskaitytum tarp vieno- 
dai puikių pasakymų. Todėl nesitikėk, kad tau per trum- 
pa laiką pavyks paragauti didžiųjų vyrų talento vai- 
siaus: reikia viską peržiūrėti, viską ištyrinėti. Viskas 
čia esminga, iš kiekvieno brūkšnio susiaudžia talen- 
tingas kūrinys, iš kurio nieko negalima ištraukti ne- 
suardžius visumos. Nedraudžiu tau tyrinėti ir atskirų 
sąnarių, bet tik kad turėtum galvoje visą žmogų. 
Gražuolė ne ta, kurios blauzdas ar rankas visi 
giria, bet ta, kurios išvaizda neleidžia žavėtis atskirais 
jos bruožais. Tačiau, jeigu reikalauji, nešykštėsiu, pil- 
nomis saujomis bersiu posakius, kurių visur labai gau- 
su, ir reikia juos semti, o ne po vieną rinkti. Ne lašais 


jie laša, bet plaukia begaliniu, vieningu srautu. Neabe- 
joju, kad jie daug padeda dar nepatyrusiems, besiklau- 
santiems už durų žmonėms. Mat užbaigtos ir lyg eilė- 
raščio eilutė glaustos mintys lengviau įsimenamos. To- 
dėl mes ir liepiame berniukams atmintinai išmokti ir 
posakių, ir tų, ką graikai vadina chrijomis*, nes jas 
gali suvokti vaiko protas, dar nesugebantis kažko dau- 
giau aprėpti. O šiek tiek išsilavinusiam vyrui gėda 
skainioti posakių žiedelius, ramstytis keletu atmintinai 
iškaltų pačių žinomiausių pasakymų. Tegul geriau pa- 
sikliauja savimi, pats kalba, o ne svetima įsidėmi. Gėda 
seniui ar pagyvenusiam žmogui semtis išminties iš 
svetimų užrašų. „Zenonas tai pasakė.“ O ką tu pasa- 
kei? „Kleantas tą pareiškė.“ O ką tu? Kaip ilgai būsi 
veikiamas kitų? Vadovauk pats sau ir pasakyk žodį, ver- 
tą įsiminti. Pareikšk ką nors ir savo. Mano nuomone, 
visi šie ne kūrėjai, o aiškintojai, besislapstantys kitų 
šešėlyje, visiškai neturi kilnumo ir niekada neišdrįs 
padaryti tai, ko taip ilgai mokėsi. Jie įprato įsidėmėti 
svetimas mintis. Bet viena yra atsiminti, kita — Ži- 
noti. Atsiminti — tai saugoti atminty tai, ką tau kiti 
pavedė, o žinoti — priešingai, — daryti savaip nepri- 
klausomai nuo pavyzdžio ir nesižvalgant kiekvieną kar- 
tą į mokytoją. „Tai pasakė Zenonas, o tai — Klean- 
tas.“ Nebūk antroji knyga. Kaip ilgai dar mokysics? 
Laikas jau pačiam kitus mokyti. Kam ir kodėl aš turiu 
klausytis to, ką galiu pats perskaityti? „Gyvas bal- 
sas,— sakoma,— daug padaro.“ Bet ne toks, kuris tik 
pakartoja svetimus žodžius ir eina raštininko pareigas. 
Be to, nesugebantieji atsikratyti globos mėgdžioja savo 
pirmtakus pirmiausia tada, kai šiems niekas nepritaria, o 
antra, tada, kai dar patys tebeieško. Niekada nebus 
atradimų, jei pasitenkinsime tuo, kas atrasta. Be to, 
sekdamas kitu, žmogus nieko neatranda, nes neieško. 
Kaipgi čia yra? Ar apskritai man neiti pirmtakų pė- 
domis? Ne, aš keliausiu išmintu keliu, bet, jeigu rasiu 
trumpesnį ir lygesnį kelią, pats jį išgrįsiu. Visi, kurie 
žingsniavo prieš mus, yra ne mūsų valdovai, bet vado- 
vai. Tiesa prieinama visiems, ji dar neužkariauta. Di- 
delė jos dalis liks ir ainiams. Lik sveikas. 

TRISDESIMT KETVIRTAS LAISKAS 


Seneka sveikina mieląjį Lucilijų 


Aš pražystu iš džiaugsmo, kunkuliuoju ir kaistu 
pamiršęs senatvę, kai iš tavo laiškų ir poelgių sužinau, 
kaip tu pranokai pats save ir jau seniai toli už savęs 
palikai minią. Valstietį džiugina pirmieji užauginto 
medžio vaisiai, piemeniui smagu dėl bandos jauniklių, 
kiekvienas savo augintinio jaunystę suvokia ne kitaip 
kaip savo jaunystę. Tad ką, tavo manymu, jaučia tie, 
kurie lavino kito gabumus, kai staiga pamato, jog pri- 
noko tai, ką formavo kaip visiškai dar nesubrendusį? 
Aš savinuosi tave, nes tu esi mano kūrinys. Kai įžvel- 
giau tavo įgimtus gabumus, aš prikišau prie tavęs ran- 
kas. Tave aš raginau, skatinau ir, neleisdamas tau eiti 
lėtai, nuolatos skubinau. Ir dabar tą patį darau, bet 
raginu jau bėgantį ir savo ruožtu raginantį patį mane. 
Klausi, ko aš dar noriu. Noras čia — svarbiausia. 
Sakoma, jog gera pradžia — pusė darbo. Čia yra kitaip. 


Viskas priklauso nuo geros valios. Noras pasidaryti 


geram yra didžioji gerumo dalis. Ar žinai, kokį žmogų 
vadinčiau geru? Visiškai tobulą žmogų, kurio jokia jė- 
ga, jokia prievarta negali padaryti blogo. Tokį aš ma- 
tau tave ateityje, jei tik būsi atkaklus ir stengsies, jeigu 
elgsies taip, kad visi tavo darbai ir žodžiai atitiktų 
vieni kitus ir derėtų tarpusavy, lyg būtų pažymėti tuo 
pačiu antspaudu. Neina tiesiu keliu siela žmogaus, ku- 
rio poelgiai yra prieštaringi. Lik sveikas. 


TRISDESIMT PENKTAS LAISKAS 
Seneka sveikina mieląjį Lucilijų. 


Primygtinai prašydamas tave užsiimti filosofija, rū- 
pinuosi savimi: noriu, kad būtumei mano draugas; o 
taip nebus, jei tu toliau taip nelavinsi savęs, kaip kad 
pradėjai. O dabar tu myli mane, bet nesi mano drau- 
gas. „Kaip? — klausi. — Argi tai ne tas pats?“ Ne, yra 


skirtumas. Draugas visada myli, bet tas, kas myli, ne- 
būtinai yra draugas. Draugystė visada duoda naudos, 
o meilė kartais net kenkia. Jei nieko kito nesieki, to- 
bulink save tam, kad išmoktum mylėti. Skubėk, kol to- 
bulini save dėl manęs, kad neišmoktum mylėti ko nors 
kito. Aš jau dabar matau vaisių, įsivaizduoju, kad mes 
būsime vienminčiai ir kad gyvenimo jėgos, nuplauku- 
sios su mano amžiumi, sugrįš pas mane iš tavęs, nors 
tu ir nedaug esi jaunesnis. Tačiau norėčiau džiaugtis 
ne tik svajonėse. Tie, kuriuos mylime, džiugina mus 
ir tada, kai jų nėra greta, bet šis džiaugsmas nedidelis 
ir trumpas. Matyti, būti kartu, kalbėtis — štai tikrai 
didelis malonumas, ypač tada, kai išvys ne tik tą, kurį 
nori matyti, bet ir tokį, kokį jį nori išvysti. Taigi pa- 
dovanok man didžiausią dovaną — patį save. Ir pasi- 
stenk kuo greičiau, nepamiršk, jog tu esi mirtin- 
gas, o aš senas. Skubėk pas mane, bet pirmiausia — 
pas save. Tobulink save ir pirmiausia rūpinkis tuo, kad 
neprieštarautum pats sau. Kiekvieną kartą, kai norėsi 
patikrinti, ar kas nors padaryta, apsvarstyk, ar šian- 
dien tebetrokšti to paties, ko troškai vakar. Troškimų 
kaita rodo, kad siela svyruoja kiekvienąkart linkdama 
vis į kitą pusę, ten, kur pučia vėjas. Tai, kas tvirta ir 
pagrįsta, niekada nesvyruoja. Tai būdinga tik tobu- 
lybę pasiekusiam išminčiui, o iš dalies ir žmogui, toli 
pažengusiam tobulėjant. Kuo jie skiriasi? Antrasis ju- 
da, nors ir nepereina prie ko nors kito, bet svyruoja 
likdamas savo vietoje, o pirmasis net nejuda. Lik svei- 
kas. 


TRISDESIMT ŠEŠTAS LAIŠKAS 
Seneka sveikina mieląjį Lucilijų 


Paragink savo draugą didžiadvasiškai niekinti tuos, 
kurie jam priekaištauja, kad trokštąs pasislėpti ir ilsė- 
tis, atsisakąs garbės ir, galėdamas daug pasiekti, už 
viską labiau vertinąs ramybę. Tegul jis kasdien vis 
aiškiau jiems rodys, kaip gerai sutvarkė savo reika- 

lus. Tų, kuriems pavydima, likimas nuolatos keičiasi: 
vieni bus išgrūsti, kiti kris patys. Sėkmė — netikras 
dalykas: ji save gainioja iš vietos į vietą įvairiai veik- 
dama žmonių protus. Vienus ji varo į valdžią, kitus — 
į prabangą. Pirmuosius padaro pasipūtėlius, antruo- 
sius — ištižėlius, tačiau visus vienodai pražudo. „Bet 
kai kurių ji neapsvaigina.“ Taip. kaip ir vynas. Taigi 
neleisk jiems įtikinti tavęs, jog laimingas yra tas, kurį 
supa daugybė žmonių: visi prie jo bėga kaip prie eže- 
ro, iš kurio semia vandenį, bet kartu ir sudrumsčia jj. 
„Bet jį [mano draugą] vadina niekdirbiu ir neveikliu.“ 
Tu žinai, jog kai kurie kalba atvirkščiai vartodami 
priešingos reikšmės žodžius. Seniau jį vadino laimin- 
gu. Ir ką gi, ar jis iš tikrųjų loks buvo? Man nerūpi, 
kad kai kam jis atrodo per daug rūstus ir paniuręs. 
Aristonas sakydavo, kad labiau vertina liūdną jaunuolį 
negu linksmą minios numylėtinį. Geras vynas būna 
tada, kai šviežias jis atrodo rūgštus ir aitrus, o kai jis 
skanus vos užraugtas, tada ilgai nestovės. Tegul vadins 
jį paniurėliu ir savo sėkmės priešu. Senatvėje šis būdo 
griežtumas jam išeis į gera, jeigu tik jis ir toliau gar 
bins dorybę, siurbs į save kilniuosius mokslus — ne 
tuos, kuriais užtenka pasidažyti iš viršaus, bet tuos, 
kurie nuspalvina sielą. Dabar laikas mokytis. „Kaip? 
Ar kada nors nereikia mokytis?“ Visai ne. Užsiimti 
mokslu garbinga bet kokio amžiaus žmogui, bet pra- 
dėti mokytis — ne visada. Šlykštu ir juokinga matyti 
pradedant mokytis senį. Jaunystėje reikia kaupti, o se- 
natvėje — naudotis. Padarydamas jį kiek galima geres- 
nį, tu atliksi nepaprastai naudingą darbą sau. Sakoma, 
kad pačios didžiausios geradarybės (ių labiausiai rei- 
kia teikti ir siekti) yra tos, kurias duoti taip pat nau- 
dinga, kaip ir gauti. Pagaliau tavo draugas nebėra lais- 
vas: juk davė žodį. Ne taip niekšiška sužlugdyti sko- 
lintoją, kaip sužlugdyti geras viltis. Pirkliui, norinčiam 
sumokėti skolą, reikia sėkmingo plaukiojimo, žemdir- 
biui — derlingos dirbamos žemės ir gerų orų, o jam — 
tik noro grąžinti tai, ką privalo. Žmogaus būdas ne- 
pavaldus likimui. Tegu jis taip jį sutvarko, kad siela 
galėtų kuo ramiausiai tobulėti nejausdama, ar kas nors 


iš jos atimama, ar jai pridedama, ir jokiomis aplinky- 
bėmis nekeistų savo būsenos. Kai tokiam žmogui teuka 
visų vertinamos gėrybės, jis sugeba pakilti virš susi- 
klosčiusių aplinkybių; o kai likimas atima dalį jų arba 
ir visas, jo didybė nesumažėja. Jei jis būtų gimęs partų 
krašte, nuo kūdikystės mokytųsi įtempti lanką, jei Ger- 
manijoje — dar vaikas būdamas, svaidytų lengvą ietį, 
jei būtų gyvenęs mūsų protėvių laikais, būtų mokęsis 
jodinėti ir parblokšti sutiktą akis į akį priešą. Kick- 
vienam savos genties papročiai pataria ir įsako. O apie 
ką mąstyti jam? Apie tai, kas apsaugo nuo visų sirė- 
lių ir visos priešo giminės — apie panieką mirčiai. Nie- 
kas neabejoja, kad ji slepia kažką, kas kelia baimę, 
gniuždančią mūsų sielas, kurioms prigimties yra skir- 
ta mylėti save. Nereikėtų jam ruoštis ir mankštintis, 
jei ten eitume savanoriškai, kaip kad stengiamės iš- 
saugoti gyvybę. Niekas nesimoko ramiai gulėti ant ro- 
žių, net jeigu lo reikėlų. Tačiau kiekvienas privalo grū- 
dintis, kad net kankinamas nesuterštų ištikimybės ir, 
esant reikalui, galėtų per naktį, kartais net sužeistas, 
stovėti ant pylimo net nesiremdamas ietimi, nes miegas 
paprastai sėlina prie į kokį nors baslį besiremiančio 
žmogaus. Mirtis nėra blogis. Juk tada turėtų būti kas 
nors, kas tą blogį jaustų. Jei tu didžiai trokšti ilgesnio 
gyvenimo, manyk, kad niekas iš to, kas dingsta iš 
akių, nežūva, bet slapta grįžta į prieglobstį gamtos, iš 
kurios kilo ir iš kurios greitai vėl išeis. Viskas baigia- 
si, bet nežūva. Mirtis, kurios labiausiai bijome ir ven- 
giame, nutraukia gyvybę, bet jos neatima. Vėl ateis 
diena, kuri mus sugrąžins į saulės šviesą. Daugelis jos 
nenorėtų, jei nebūtų užmiršę savo ankstesniojo buvimo. 
Bet vėliau smulkiau paaiškinsiu, jog visa, kas atrodo 
žuvę, tik keičiasi. Ramia širdimi turi išeiti tas, kuris 
Pamatysi, jog niekas šiame pasaulyje neišnyksta, o tik 
pakaitomis leidžiasi ir kyla. Vasara praeina, bet kiti 
metai ją vėl atves. Ziema baigiasi, tačiau jos mėnesiai 
vėl ją sugrąžins. Naktis užtemdo saulę, bet diena ją 
tuojau vėl atgins. Ir išsisklaidę žvaigždžių takai karto- 
ja kelią, kurį nuėjo: dalis dangaus nuolatos pateka, da- 

lis leidžiasi. Pagaliau baigsiu šį laišką pridurdamas 
vieną dalyką: kūdikiai, vaikai ir pamišėliai nebijo inir- 
ties, ir didžiausia gėda, kai protas neduoda tokios ra- 
mybės, kokią duoda kvailumas. Lik sveikas. 


TRISDESIMT SEPTINTAS LAIŠKAS 
Seneka sveikina mieląjį Lucilijų 


Tavo pažadas būti doram geriausiai užtikrina kil- 
nias tavo mintis ir šaukia tave į tarnybą. Juoksis iš ta- 
vęs tas, kas pasakys, jog šios pareigos yra malonios 
ir lengvos. Neleisk savęs apgaudinėti. Ir tavosios, pa- 
čios garbingiausios, ir pačios gėdingiausios priesaikos 
žodžiai yra tie patys: „Leidžiu save deginti, pančioti ir 
kardu žudyti“!. Tie, kurie išnuomoja rankas arenai 
ir krauju moka už savo valgį bei gėrimą, pažada, kad 
kentės ir nenoromis, o tu pažadėk, kad kentėsi noriai ir 
mielai. Anie gali nuleisti ginklą ir mėginti prašyti mi- 
nią pasigailėjimo, o tu nei ginklą nuleisi, nei maldausi 
dėl savo gyvybės. Tu turi mirti stovėdamas ir nenuga- 
lėtas. Kokia nauda tau laimėti keletą dienų ar metų? 
Jeigu jau gimėme, nebus mūsų pasigailėta. Tu paklau- 
si: „Tai kaip man išsipainioti iš viso šito?“ Tu negali 
išvengti būtinybės, bet gali ją nugalėti. „Kelią kerta 
kardais“?. Sį kelią tau nurodys lilosotija. Atsigręšk į ją, 
jei nori būli sveikas, ramus, laimingas, pagaliau — 
ir tai yra svarbiausia — laisvas. Kilaip šito pasiekti ne- 
galima. Kvailumas yra bjaurus dalykas: niekingas, 
menkas, vergiškas, atsidavęs daugybei žiauriausių aist- 
rų. Tik išmintis, kuri vienintelė yra laisvė, nuvaro nuo 
tavęs šiuos slegiančius, kartais pakaitomis, o kartais ir 
drauge tave valdančius šeimininkus. Prie jos veda vie- 
nas kelias, ir labai tiesus; tad nepasiklysi. Ženk tvirtu 
žingsniu. Jei nori, kad viskas paklustų tau, tu paklusk 
protui. Daug ką valdysi, jei tave valdys protas. Jis išmos 
kys, ko ir kada imtis, nebeliks atsitiktinių reikalų. Tu 
man neparodysi to, kuris žinotų, iš kur kilo jo noras, 
nes jis atsirado ne mąstant, o dėl kokios nors aistros. 

96 Atsitiktinumas ne rečiau mus sutinka negu mes jį. Gė- 


da yra ne pačiam eiti, o būti nešamam srovės ir staiga 
apstulbus sūkurio vidury klausti: „„Kaipgi aš čia pate- 
kau?“ Lik sveikas. 


TRISDEŠIMT ASTUNTAS LAIŠKAS 
Seneka sveikina mieląjį Lucilijų 


Pagrįstai reikalauji, kad mudu dažniau vienas ki- 
tam rašytume. Pašnekesys duoda daugiausia naudos, 
nes pasiekia sielą pamažu. Miniai skaitomi iš anksto 
paruošti ir išpūsti samprotavimai kelia daug triukšmo, 
bet jie nebūna nuoširdūs. Filosofija yra geras patari- 
mas, 0 patarimo niekas neduoda pakeltu balsu. Kai no- 
rima padrąsinti abejojantį, kartais reikia naudotis ir 
tais, sakyčiau, minios sambūriais. Tačiau, kai siekiama 
ne sužadinti norą mokytis, bet paskatinti mokytis iš 
esmės, pereinama prie tylesnių žodžių. Jie lengviau įei- 
na ir užsilaiko, jų ir reikia nedaug, bet veiksmingų. 
Juos reikia sėti kaip sėklas, kurios, nors ir visai smul- 
kutės, radusios tinkamą dirvą, išugdo savo jėgas: ma- 
žas grūdelis dideliu medžiu užauga. Tą patį daro pro- 
tingi pamokymai. Iš pirmo žvilgsnio jie toli nesiekia, 
tačiau pamažu išsikeroja. Nors ir keletą žodžių teišta- 
riama, bet, jeigu jie įkrinta giliai į širdį, stiprėja ir 
tarpsta. Kartoju, pamokymų dalia tokia pati, kaip ir 
sėklų: ir nedideli būdami, jie daug padaro. Tik reikia, 
kaip sakiau, kad jie patektų ir įsiskverbtų į tinkamą 
sielą. Savo ruožtu ji pati duos vaisių ir grąžins daugiau 
negu gavo. Lik sveikas. 


TRISDESIMT DEVINTAS LAIŠKAS 
Seneka sveikina mieląjį Lucilijų 


Tavo prašomas aš rengiu savo samprotavimus: 
trumpai juos išdėstau ir stropiai dėlioju iš eilės. Bet 
žiūrėk, ar paprastas dėstymas nebūtų tau naudingesnis 
už šį būdą, kurį dabar visi vadina breviarium, arba 

santrauka, o kadaise, kai dar kalbėjome gryna lotynų 
kalba, buvo vadinamas summarium, arba susumavimu. 
Pirmasis labiau reikalingas besimokančiam, antrasis — 
žinančiam, nes pirmasis moko, o antrasis tik primena. 
Ir vieno, ir kito dalyko duosiu tau iki soties. Bet tu 
nereikalauk iš manęs nuorodų: tas, kuris pasako, kas jį 
įkvėpė, pats lieka nežinomas. Taigi aš rašysiu tau vis- 
ką, ko nori, bet savaip. O kol kas tu turi daugelį kitų, 
tik nežinau, ar jų raštai prisilaiko nuoseklaus dėsty- 
mo. Paimk į rankas tilosoių sąrašą; jau tai privers 
tave pažvalėti, kai pamatysi, kiek daug žmonių vargo 
dėl tavęs. Panorėsi ir pats būti vienas iš jų. Matyt, 
pati geriausia taurios sielos savybė yra ta, kad galima 
ją skatinti siekti kilnių dalykų. Nė vienas didis vyras 
nesižavi tuo, kas menka ir prasta. Tik didingų dalykų 
vaizdas šaukia paskui save ir kelia aukštyn. Kaip lieps- 
na šauna į viršų negalėdama gulėti ant žemės ir tuo 
labiau nurimti, taip mūsų siela nuolatos juda: kuo ji 
karštesnė, tuo neramesnė ir veiklesnė. Laimingas tas, 
kuris savo veržlumą nukreipia į gėrį. Jis nusimeta li- 
kimo valdžią, išlaiko saiką sėkmės atveju, mažina ne- 
gandas ir niekina visa, kuo žavisi kiti. Trokšti geriau 
vidutinių negu per daug didelių dalykų ir niekinti šiuos 
yra kilnios sielos požymis. Vidutiniai dalykai yra nau- 
dingi ir reikalingi gyvenimui, o per dideli kenkia, nes 
peržengia saiką. Todėl išgula labai derlingi javai, o 
nuo per didelės naštos lūžta vaismedžių šakos, ir per- 
nelyg gausus derlius nepribręsta. Tas pats atsitinka ir 
sieloms, kurias gniuždo begalinė sėkmė, kai, ja pikt- 
naudžiaujant, daromos skriaudos ne tik kitiems, bet ir 
sau. Koks priešas padaro tiek blogio, kiek kai kuriems 
žmonėms padaro savi malonumai? Už jų nesusivaldy- 
mą ir beprotišką gašlumą galima atleisti tik todėl, kad 
jie patys kenčia nuo savo darbų. Ne be pagrindo juos 
kamuoja tokia beprotybė. Peržengęs natūralias saiko 
ribas, geidulingumas pasidaro begalinis. Saikas turi 
ribas, o iš gašlumo kilusi beprotybė yra beribė. 
Būtinų dalykų matas yra jų nauda, o kur dėsi 
perviršį? Todėl daugelis ir skęsta malonumuose, 
98 be kurių negali apsieiti, nes prie jų įprato. Tokie yra 


patys nelaimingiausi, nes nuėjo taip toli, kad tai, kas 
jiems kadaise buvo nereikalinga, dabar pasidarė būti- 
nybė. Taigi jie ne naudojasi malonumais, bet jiems 
vergauja ir žavisi savo ydomis. O tai jau yra didžiau- 
sia blogybė. Nelaimės bedugnę pasiekia tas, kuriam 
šlykštynės ne tik malonios, bet ir patinka. Nėra vaistų 
tam, kurio nusižengimai virto įpročiais. Lik sveikas. 


KETURIASDESIMTAS LAIŠKAS 
Seneka sveikina mieląjį Lucilijų 


Dėkoju, kad dažnai man rašai, nes tai yra vienin- 
telis būdas, kuriuo man pasirodai. Kiekvienąkart, kai 
gaunu tavo laišką, jaučiu, kad mes vėl kartu. Mums 
malonūs nesančių šalia draugų atvaizdai, kurie prime- 
na juos ir palengvina išsiskyrimo ilgesį netikra ir tuščia 
paguoda. Bet daug mielesni laiškai, kurie atneša tikrus 
šalia nesančio draugo ženklus — tikrą jo laišką. Mat 
draugo rankos braižas teikia tokį pat džiaugsmą, koks 
būna susitikus — atpažinimo džiaugsmą. Rašai, jog 
klauseisi filosofo Serapiono, kai šis buvo atplaukęs pas 
jus: „Jis paprastai sujaukia Žodžius taip greitai, kad jie 
ne liejasi jam, bet stumdosi ir grūdasi, nes jų prisirin- 
kę daugiau negu gali ištarti vienas balsas“. Nepritariu 
tokiam filosofui. Filosofo kalbėsena, kaip ir jo gyveni- 
mas, turi būti tvarkinga. Ten, kur blaškomasi bei sku- 
bama, nėra jokios tvarkos. Homero veikale greita, be 
pertraukų, lyg krintantis sniegas kalba būdinga jau- 
nesniam oratoriui, o senio kalba liejasi lėtai ir yra 
saldesnė už medų!. Taigi žinok, kad veržli daugiažodė 
šneka labiau tinka bastūnui negu didelių ir rimtų da- 
lykų aiškintojui bei mokytojui. Ji neturi nei vos vos 
tekėti, nei bėgti, nei įtempti klausančiojo ausų, nei jų 
užgriūti. Mat kalbos skurdumas ir blankumas ne per 
daug atidų klausytoją atbaido dėl lėto ir trūkčiojančio 
dėstymo, nors laukiami žodžiai ir lengviau įstringa gal- 
voje negu skriejantys pro šalį. Pagaliau, kaip sakoma, 
žmonės mokiniams pamokymus „perduoda“, o to, kas 
pabėga, neperduosi. Be to, kalba, kuri stengiasi sakyti 

tiesą, turi būti nesudėtinga ir paprasta. Miniai sako- 
mose kalbose — nė lašo teisybės. Jų tikslas — paveikti 
minią, akimirksniu patraukti neįgudusias ausis, jos nu- 
plaukia neleisdamos išsamiai savęs apsvarstyti. Kaip 
gali valdyti kitus tai, kas savęs nesuvaldo? Ar dvasiai 
gydyti skirta kalba neturi įeiti į mūsų vidų? Vaistai 
nepadeda, jeigu neįsiskverbia į kūną. Be to, tokia kal- 
ba pilna tuštybės ir beprasmiška, ji tik skamba, bet 
nieko nereiškia. Reikia sušvelninti tai, kas mane bau- 
gina, pašalinti tai, kas erzina, išsklaidyti tai, kas ap- 
gauna; reikia pažaboti prabangos troškimą, sutramdyti 
godumą. Ar įmanoma tai padaryti greitai? Kuris gy- 
dytojas gydo ligonius prabėgomis? Ir ar gali teikti kokį 
nors malonumą toks be atrankos užgriūvančių žodžių 
tarškesys? Kaip su daugeliu nejįtikimų dalykų užtenka 
tik susipažinti, taip iki soties užtenka vieną kartą pa- 
klausyti šių žodžio meistrų. Kas gi norės to mokytis 
ar tai mėgdžioti? Ką žmonės pamanys apie jų sielą, 
jei jų kalba sumišusi, palaida, nesuvaldoma?! Lekiant 
nuokalne negalima sustoti ten, kur buvo numatyta, nes 
įsibėgėjęs kūnas veržiasi pirmyn ir toliau negu norė- 
jome. Lygiai taip pat nesivaldo ir greita kalba. Ji nela- 
bai tinka filosotijai, kuri turi tvarkingai dėlioti žodžius, 
o ne svaidyti juos, ir pamažu eiti į priekį. „Kaip? Ar 
jai niekados nedera pakelti balso?“ Kodėl gi ne? Ta- 
čiau reikia išsaugoti savigarbą, kurią išguja tas stip- 
rus ir per didelis polinkis kalbėti. Tegu kalba turi daug 
jėgos, bet toji jėga privalo būti pažabota. Tegu ši kal- 
ba liejasi nesibaigiančia srove, bet ne griaudžiančiu 
kriokliu. Manyčiau, jog vargu ar leistina oratoriui kal- 
bėti taip greitai, be jokios atvangos ir tvarkos. Kaip jį 
galės sekti teisėjas, ypač jeigu jis būtų nepatyręs ir nej- 
gudęs? Jei kalbėtoją ir apima noras pasirodyti ar ne- 
suvaldoma aistra, jam leistina skubėti ir ištarti tiek, 
kiek gali sugauti žmonių ausys. Taigi teisingai darysi, 
jeigu nekreipsi dėmesio į tuos, kurie teiraujasi, kiek 
100 pasakyta, o ne kaip pasakyta; esant reikalui, kalbėsi 


kaip Publijus Vinicijus. „Kas?“ Kai Azelijų paklausė, 
kaip kalbėdavo Publijus Vinicijus, jis atsakė: „Labai 
ištęstai“. O Geminas Varijus taip pasakė: „Nesupran- 
tu, kodėl jūs vadinate jį iškalbingu: jis trijų Žodžių 
negali suregzti“. Kodėl tu nenori kaip Vinicijus? Tegu 
tavo kalbą ir pertrauks koks nors neišmanėlis, toks, 
kuris Vinicijui, tariančiam žodį po žodžio, tarsi šis ką 
nors diktuotų, o ne sakytų kalbą, sušuko: „Sakyk gi, o 
tai niekados nepasakysi“. Manyčiau, garsiausio tų lai- 
kų oratoriaus Kvinto Haterijaus skubėjimas visai ne- 
tinka sveiko proto žmogui: jis niekada nesuabejojo, 
niekada nestabtelėjo, vienu ypu pradėdavo ir užbaig- 
davo. Mano nuomone, įvairūs kalbėjimo būdai vienoms 
tautoms tinka daugiau, kitoms mažiau. Graikijoje to- 
kią laisvę galima būtų pakęsti, o mes, netgi paprastai 
rašydami žodžius, juos vieną nuo kito skiriame taškais. 
Ir mūsų Ciceronas, kuris pradėjo romėnų iškalbą, buvo 
žinginės šalininkas. Romėnų kalba labiau žvalgosi ap- 
linkui, vertina ir leidžia save įvertinti. Fabianas, ne- 
priekaištingu gyvenimu, išsilavinimu ir iškalba, o jai 
tenka paskutinė vieta, pagarsėjęs vyras, samprotau- 
davo lengvai, bet ne paskubomis. Galima pasakyti, 
kad jo kaiba buvo sklandi, o ne greita. Aš pritariu, 
jog išmintingo vyro kalba tokia ir turi būti, bet to 
nereikalauju. Tegul ji niekur neužkliūva, bet norėčiau, 
kad ji būtų lėta, o ne tekėtų kaip srautas. Tuo labiau 
siekiu atbaidyti tave nuo šitos ligos, nes ji prikimba 
tada, kai pradedama nebesigėdinti, nustojama rausti ir 
nebeįsiklausoma į save. Ši nepastebima tėkmė nusineš 
tai, ką vėliau pats norėsi susigrąžinti. Kartoju: ši liga 
aplenks tave, jeigu neprarasi gėdos. Be to, kasdien 
reikia lavintis ir, tik ištyrinėjus daiktus, pradėti tyrinėti 
žodžius. Jei šių nereikia ieškoti ir jie patys laisvai lie- 
jasi, vis tiek reikia juos prilaikyti. Išmintingam vyrai 
labiau tinka lėtesnė eisena, kaip ir glausta, santūri kal- 
ba. Taigi išvadų išvada yra tokia: kalbėk tėiai. Lik 
sveikas. 

KETURIASDESIMT PIRMAS LAIŠKAS 


Seneka sveikina mieląjį Lucilijų 


Elgiesi puikiai ir deramai, jeigu, kaip rašai, atkak- 
liai sieki sielos tobulumo, kurio melsti kvaila, nes gali 
pats tobulėti. Nereikia tiesti rankų į dangų ir maldauti 
los ausies, tarytum taip būtume geriau išklausyti. 
Dievas visuomet yra šalia tavęs, jis yra su tavimi, jis 
yra tavyje. Aš sakau taip, Lucilijau: mumyse glūdi die- 
viškoji dvasia — mūsų gerų ir blogų poelgių ste- 
bėtoja ir sargė. Kaip mes elgiamės su ja, taip ir ji 
su mumis elgiasi. Niekas negali būti doras be dievo. 
Argi kas nors įstengia, jam nepadedant, iškilti virš li- 
kimo? Jis duoda didingų ir teisingų patarimų. Bet ku- 
riame dorame žmoguje „nepasakysiu koks, bet dievas 
gyvena...“! Jei tu atsidursi giraitėje senų, didesnių 
negu paprastai būna medžių, kurių susipynusių šakų 
skraistė užstoja dangų, toji miško aukštybė, ta slėpi- 
ninga aplinka, nuostabiai tamsūs ištįsę aikštelių šešė- 
liai įtikins tave, jog čia yra dievybė. Jei kalnas kybos 
ant kokios nors akmenyse išgraužtos olos, kurią tokią 
plačią išskaptavo ne rankos, bet gamta, tavo sielą su- 
krės kažkokios šventenybės nuojauta. Mes garbiname 
didžiųjų upių versmes, stalome aukurus ten, kur iš 
žemės gelmių išsiveržia plačios srovės, šloviname karš- 


"tųjų vandenų šaltinius, o kai kurie ežerai mums šventi 


dėl jų tamsumo ar neišmatuojamos gilybės. Kai išvysi 
neišsigandusį pavojų žmogų, kuriam svetimos aistros, 
kuris laimingas negandų verpetuose, ramus audrų sū- 
kuriuose ir iš aukšto žiūri į žmones ir kaip į lygius 
sau — dievus, ar neapims tavęs noras jį garbinti? Ar 
netarsi: „Čia yra kažkas pernelyg didaus ir aukšto, 
kad būtų galima patikėti, jog jam tinka šis menkas 
kūnas, kuriame jis tūno!“ Į jį nusileido dieviška jėga. 
Jeigu siela yra kilni ir santūri, jeigu ji mano visa 
esant niekinga ir išjuokia mūsų baimę bei troškimus, 
vadinasi, tokią sielą valdo dangiška jėga. Tokia didi 
esybė negali egzistuoti be dievybės paramos. Taigi 


didesnė šios esybės dalis priklauso tam pasauliui, iš 
kurio ji nužengė. Kaip saulės spinduliai, nors ir pasie- 
kia žemę, būna ten, iš kur išeina, taip didelė ir šventa 
siela yra čia atsiųsta tam, kad mes iš arčiau pažintume 
dievybę. Nors ji ir bendrauja su mumis, bet yra susi- 
jusi su savo pradžia: nuo jos priklauso, į ją žiūri ir į ją 
veržiasi, o mūsų gyvenime ji dalyvauja kaip kažkas 
geresnio. Kokia tai yra siela? Tai tokia, kuri nespindi 
jokiu kitu gėriu, išskyrus savąjį. Ar gali būti kas nors 
kvailesnio, kaip girti žmogų už tai, kas yra ne jo?! 
Ar yra didesnis pamišėlis už tą, kuris stebisi daiktu, 
kuris akimirksniu gali atitekti kitam?! Arklys netampa 
geresnis, jeigu jo kamanos auksinės. Vienas dalykas, 
kai liūtas išleidžiamas paauksuotais karčiais, kai jis, 
sutramdytas bei iškamuotas, leidžiasi glostomas ir pa- 
kenčia uždėtą papuošalą, ir visai kitas dalykas, kai jis 
išeina nesulaižytas ir nepalaužtos dvasios. Tuomet jis 
žiauriai puola, nes prigimtis norėjo, kad jis būtų toks. 
Jo šiurpumas yra gražus, 0 jį puošia tai, kad į jį nega- 
lima žvelgti be baimės, ir tuo jis pranoksta aną aukso 
blizgučiais papuoštą ištižėlį. Niekas neturi didžiuotis 
tuo, kas jam nepriklauso. Vynuogę giriame už tai, kad 
jos šakelės aplipusios uogomis, o ramsčiai virsta nuo 
jų svorio. Kas gi labiau vertins tokią vynuogę, nuo ku- 
rios svyra aukso uogos bei lapai?! Tikrasis vynuogės 
vertingumas — jos derlingumas. Kalbant apie žmogų, 
taip pat reikia girti tik tai, kas būdinga jam pačiam. 
Štai anas turi gražuolių vergų ir puikų namą, jis daug 
sėja, gauna daug palūkanų, bet visa tai yra ne pačia- 
me jame, o šalia jo. Girk tai, ko negalima nei atimti, 
nei duoti, kas yra jo paties. Tu paklausi: kas tai? Siela 
ir joje tobulas protas. Juk žmogus — protinga būtybė. 
Didžiausias gėris jam — įvykdyti užduotį, dėl kurios 
jis gimė. Ir ko gi reikalauja iš jo protas? Nepaprastai 
lengvo dalyko: gyventi pagal savo prigimtį. Bet visuo- 
tinė beprotybė padaro šį dalyką sunkų: mes visi vienas 
kitą stumiame į ydas. Kaipgi galima atvesti į protą 
tuos, kurių niekas nebando sulaikyti, o pirmyn gena 
visa minia?! Lik sveikas. 

KETURIASDEšŠIMT ANTRAS LAISKAS 
Seneka sveikina mieląjį Lucilijų 


Nejaugi jis tave jau įtikino esąs doras vyras? Ta- 
čiau neįmanoma taip greitai nei doram vyrui pasida- 
ryti, nei pažinti jį. Ar žinai, ką vadinu doru vyru? Ant- 
ros rūšies žmogų. Tikras žmogus — kaip feniksas, jis 
galbūt gimsta vienąkart per penkis šimtus metų. Ne- 
nuostabu, kad tai, kas didu, nedažnai atsiranda. Mi- 
nios vidutinybes fortūna sukuria dažnai, o išimtys pa- 
traukia dėmesį jau tuo, kad būna jų retai. O jam dar 
labai toli iki to, kuo esant jis save skelbia. Jeigu jis 
žinotų, kas yra doras vyras, ne tik nelaikytų savęs to- 
kiu, bet galbūt prarastų ir viltį juo tapti. „Bet jis blo- 
gai mano apie nedoruosius.“ Taip daro ir nedorieji, nes 
jie patys užsitraukia didžiausią bausmę: jie pradeda 
nebepatikti patiems sau ir savo šalininkams. „Bet jis 
nekenčia tų, kurie, staiga gavę didelę valdžią, nesai- 
kingai ja naudojasi.“ Jis darytų tą patį, jei tik galėtų. 
Daugelio žmonių ydos tūno pasislėpusios, nes jos ne- 
turi jėgų, bet, įgavusios jų, išdrįstų ne mažiau negu 
tos, kurioms laimė jau nuplėšė kaukę. Joms stinga 
priemonių parodyti savo niekingumą. Net nuodingą gy- 
vatę galima be pavojaus čiupinėti, kai ji sušalusi: jai 
netrūksta nuodų, bet jie sustingę. Daugeliui žiaurių, 
garbės ir prabangos ištroškusių žmonių trūksta tik for- 
tūnos palankumo, kad jie išdrįstų prilygti patiems di- 
džiausiems nedorėliams. Duok tik jiems galią, kokios 
jie nori, ir tu pamatysi, kad jie nori to paties. Ar atsi- 
meni, kaip tvirtinai, jog vieną iš'tokių tu valdai? Aš 
sakiau, kad jis lengvabūdis skrajūnas ir kad tu jį lai- 
kai ne už letenos, o už plunksnos. Ar aš melavau?! 
Tu laikei jį už plunksnos, kurią jis paliko tavo ranko- 
se ir nuskrido. Juk žinai, kokių pokštų jis tau iškrėtė, 
kiek ant tavo galvos mėgino suversti nelaimių, kurios 

104 Vėliau prislėgė jį patį. Jis nesuprato, kad, kasdamas 


duobę kitiems, pats į ją griūva. Nemąstė apie tai, ko- 
kie sunkūs, nors apskritai ir ne visiškai beprasmiški, 
visi jo siekimai. Taigi, ko nors imdamiesi ir sunkiai 
siekdami, turime žiūrėti, ar iš to yra kokios nors 
naudos, ar tik vieni nemalonumai. Kai kas yra apskri- 
tai nereikalinga, kai kas neverta tokių pastangų. Bet 
mes šito nepastebime. Mums atrodo, kad gauname 
veltui tai, kas iš tikrųjų kainuoja brangiausiai. Mūsų 
bukaprotystę rodo toks dalykas: mes manome, jog per- 
kame tik tai, už ką mokame pinigus, o dovanomis va- 
diname tai, už ką atlyginame savimi. Tai, ko nenorė- 
tume įsigyti mainais už savo namą ar už gražų ir 
pelningą dvarą, esame pasirengę siekti nerimo ir pa- 
vojaus kaina, prarasdami gėdą, laisvę ir laiką. Kiekvie- 
nas save vertina pigiau už bet ką kitą. Taigi, ką nors 
sumanę ar darydami, elkimės taip, kaip esame įpratę 
elgtis atėję pas kokį nors krautuvininką. Pažiūrėkime, 
kiek jis prašo už tai, ko mes trokštame. Dažnai už di- 
džiausią kainą nieko negauni. Galiu tau nurodyti dau- 
gelį dalykų, kurių pasiekę ar gavę prarastume laisvę: 
jeigu jie mums nepriklausytų, mes priklausytume pa- 
tys sau. Apie tai vienas sau pamąstyk ir ne tik tada, 
kai bus kalbama apie pelną, bet ir tada, kai bus kal- 
bama apie žalą. Tu pasakysi: „Šito man reikės 
atsisakyti“. Bet juk tai buvo atklydęs daiktas. Be jo 
gyvensi taip pat lengvai, kaip gyvenai iki jį turėda- 
mas. Jeigu ilgai jį turėjai, prarandi jį jau iki soties 
juo pasinaudojęs; jeigu — neilgai, prarandi jį, kol dar 
prie jo neprisirišai. Turėsi mažiau pinigų? Bet ir vargo 
bus mažiau. Mažiau garbės? Vadinasi, mažiau bus ir 
radę mes labiausiai verkiame. Pamatysi, kad sunkiausia 
yra ne pats nuostolis, bet įsitikinimas, jog patiriame 
nuostolį. Praradimo niekas nepajunta; apie jį tik 
mąsto. Kas išsaugo save, tas nieko nepraranda. 
2 ar daugeliui pavyko išsaugoti save?! Lik svei- 
as. 

KETURIASDEŠSIMT TREČIAS LAIŠKAS 
Seneka sveikina mieląjį Lucilijų 


Klausi, kaip aš sužinau ir kas man papasakoja apie 
tai, ką tu mąstai, nes pats šito niekam nesi pasakojęs. 
Tas, kas žino daugiausia, tai — gandai. „Kaip? — tu 
paklausi. — Nejaugi aš esu toks žymus, kad galiu duoti 
peno gandams?“ Kai vertini save, nesižvalgyk į šias 
vietas. Žiūrėk į tas, kuriose esi. Kas išsiskiria iš savo 
aplinkos, tas yra didelis ten, kur išsiskiria. Mat didybė 
neturi vieno mato: palyginimai ją arba dar labiau iške- 
lia, arba sumenkina. Didelis upės laivas jūroje pasi- 
daro mažutėlis. Vairas vienam laivui gali būti per di- 
delis, o kitam — per mažas. Nors pats savęs ir nelaikai 
svarbiu asmeniu, provincijoje esi didelis. Visi domisi 
ir žino, ką veiki, kaip valgai, kaip miegi. Tuo apdairiau 
tau reikia gyventi. Laikyk save laimingu tada, kai ga- 
lėsi gyventi visiems matant, kai tavo sienos tave gins, 
bet neslėps. Dažniausiai manome, jog jos statomos ne 
tam, kad saugiai gyventume, bet tam, kad galėtume 
slapčia nusidėti. Pasakysiu, pagal ką galima spręsti 
apie mūsų dorovę: vargu ar rasi tokį, kuris galėtų gy- 
venti atvėręs duris. Iš gėdos, o ne iš puikybės apsista- 
tėme durininkais. Gyvename taip, kad, kai kas nors 
netikėtai mus pamato — tarytum užklumpa darant nuo- 
dėmę. Bet kokia nauda slapstytis ir vengti žmonių 
akių ir ausų? Gryna sąžinė nebijo sušaukti visos mi- 
nios, o negryna sąžinė net ir vienumoje graužia ir ne- 
duoda ramybės. Jeigu tavo poelgiai garbingi, visi apie 
juos težino, o jeigu begėdiški, kas iš to, kad niekas apie 
tai nežino, jei tu pats žinai?! Vargšas tu, jei nekreipi 
dėmesio į šitokį liudytoją! Lik sveikas. 


KETURIASDEŠIMT KETVIRTAS LAISKAS 


Seneka sveikina mieląjį Lucilijų 


Vėl tu žeminies prieš mane, sakydamas, jog tau pir- 
miausia buvo priešiška prigimtis, o paskui — likimas. 
106 Juk galėtum išsiveržti iš minios ir pasiekti didžiausią 


žmogui prieinamą laimę. Jei filosofijoje yra kas nors 
gera, tai yra kaip tik tai, kad ji nežiūri kilmės. Visi, 
jeigu grįšime į pačią pradžią, yra kilę iš dievų. Tu — 
romėnų raitelis, į šį luomą tave atvedė uolumas. Bet 
daugeliui, dievaži, yra uždaryta keturiolika eilių!, ne 
visus įsileidžia kurija, net karo stovykla, šaukdamą į 
vargą ir pavojų, taip pat išdidžiai renkasi. Visi galime 
tobulinti sielą, todėl visi esame kilmingi. Filosotija nie- 
ko neatstumia ir nieko nesirenka; ji šviečia visiems. 
Sokratas nebuvo patricijus. Kleantas nešiojo vandenį, 
parsisamdęs laistyti sodą. Filosofija Platoną ne gavo 
kilmingą, bet tokį jį padarė. Kodėl gi tu nesitiki jiems 
prilygti? Jie visi — tavo proseneliai, jeigu tu pasirodysi 
esąs jų vertas. Vertas būsi tik įtikinęs save, kad kilmin- 
gumu niekas tavęs nepralenkia. Visų mūsų protėvių bu- 
vo tiek pat kartą, ir niekas neatsimena savo kilmės. 
Platonas sako, jog visi karaliai kilę iš vergų, o visi 
vergai — iš karalių. Viską sumaišė begalinė kaita, vis- 
ką aukštyn ir žemyn mėtė likimas. Kas yra aukštos kil- 
mės žmogus? Tas, kurį prigimtis apdovanojo dorybe. 
Reikia žiūrėti vien šito. Priešingu atveju, jeigu ieško- 
sime senolių, tai suprasime, jog visi esame iš tų laikų, 
prieš kuriuos nieko nebuvo. Nuo pat pasaulio pra- 
džios į šiuos laikus mus vedė nenutrūkstama kili- 
mų ir smukimų grandinė. Pilnas prosenių aprūkusių 
atvaizdų atriumas* nedaro žmogaus kilmingo. Niekas 
negyveno dėl mūsų šlovės. Tai, kas buvo prieš mus, 
yra ne mūsų. Siela padaro kilmingą tą, kuris, būdamas 
bet kurio luomo atstovas, gali pakilti virš likimo. Įsi- 
vaizduok, kad tu esi ne romėnų raitelis, o atleistinis. Ir 
tada galėtum pasiekti, kad tarp laisvai gimusių būtum 
vienintelis laisvas. „Kaip?“ — paklausi. Jeigu gėrį nuo 
blogio skirsi nesivadovaudamas minios nuomone. Rei- 
kia žiūrėti ne į kelio pradžią, bet į jo pabaigą. Jei yra 
toks dalykas, kuris gali padaryti gyvenimą laimingą, 
tai jis yra gėris pats savaime. Jis negali virsti blogiu. 
Kaip čia yra? Kur klaida, jeigu visi trokštame laimingo 
gyvenimo? Klaida yra manyti, kad priemonės, kuriomis 
jį pasiekiame, yra jis pats, ir kuo labiau jo siekiame, 

tuo labiau tolstame nuo jo. Laimingo gyvenimo esmė 
yra visiška ramybė ir tvirtas tikėjimas, o žmonės ieško 
priežasčių nerimti ir ne neša, o velka savo naštą pavo- 
jingais gyvenimo keliais. Todėl jie nuolatos vis labiau 
tolsta nuo tikslo ir kuo daugiau stengiasi, tuo labiau 
kliudo sau ir traukia save atgal. Taip būna tiems, kurie 
skuba ištrūkti iš labirinto ir beskubėdami susipainioja. 
Lik sveikas. 


KETURIASDESIMT PENKTAS LAIŠKAS 
Seneka sveikina mieląjį Lucilijų 


Skundies, kad tau ten trūksta knygų. Tačiau svarbu 
turėti jų ne daug, o gerų. Skaitymas atsirenkant duoda 
naudos, o bet koks skaitymas — tik malonumą. Tas, ku- 
ris užsibrėžęs pasiekti tikslą, renkasi vieną kelią ir ne- 
sibasto daugybe kelių, nes tai būtų ne ėjimas, o klai- 
džiojimas. Tu sakai: „Labiau norėčiau, kad duotumei 
man patarimų, o ne knygų“. Aš esu pasiruošęs išsiųsti 
visus, kiek tik turiu, iššluodamas visą savo sandėlį. Jei 
galėčiau, pats tenai vykčiau. Jei neturėčiau vilties, kad 
greitai baigsi savo tarnybą, pašaukčiau save, senį, į 
žygį, ir manęs nejstengtų išgąsdinti nei Charibdė su 
Scile, nei tas sakmėse apdainuotas sąsiauris. Ne laivu, 
o pats plaukte jį perplaukčiau, kad tik galėčiau tave 
apkabinti ir, būdamas šalia, įvertinti, kaip išaugo tavo 
siela. Tavo prašymas, kad atsiųsčiau ir savo kūrinių, 
nežadina man minties, jog pasidarysiu iškalbingas, kaip 
nemanyčiau, jog pasidarysiu gražus, jeigu tu pageidau- 
tum mano atvaizdo. Suprantu, kad tai yra ne įvertinimo, 
o tavo atlaidumo požymis. Jeigu tai yra ir įvertinimas, 
jį tau įkvėpė atlaidumas. Tačiau kad ir kokios būtų 
mano knygos, skaityk jas manydamas, jog iki šiol te- 
beieškau tiesos, nors nežinau, kas ji, ir atkakliai mėgi- 
nu ją rasti. Juk nesu išsilaisvinęs iš kieno nors valdžios, 
nepasivadinau kieno nors vardu!. Labai pasitikiu didžių- 
jų vyrų nuomone, bet ginu ir kai kurias savo mintis. Jie 


paliko mums ne tik atradimų, bet ir tai, kas ieškotina. 
Galbūt jie būtų atradę reikalingiausių dalykų, jei nebūtų 
ieškoję beprasmiškų. Daug laiko iš jų atėmė žodžių žais- 
mas ir painūs svarstymai, lavinantys tuščią sąmojį. Mes 
sunarpliojame mazgus, suteikiame žodžiams dvejopą 
prasmę, o paskui juos atnarpliojame. Ar tiek jau daug 
turime laisvo laiko? Ar jau mokame gyventi ir mirti? 
Visos mintys turėtų būti nukreiptos ten, kur reikia rū- 
pintis, kad mūsų neklaidintų ne žodžiai, bet daiktai. 
Kam man nurodinėji panašių pasakymų skirtumus, ku- 
rie niekada nieko neklaidina, jei tik nepradedama sam- 
protauti? Klaidina daiktai: juos skirk. Užuot mylėję gė- 
rį, mes mylime blogį. Trokštame visai priešingų dalykų, 
negu troškome anksčiau. Mūsų troškimai prieštarauja 
troškimams, sumanymai — sumanymams. Padlaižiavi- 
mas labai panašus į draugystę. Jis ne tik mėgdžioja 
ją, bet nugali ir pralenkia. Jo klausomasi įdėmiai ir pa- 
lankiai, jis prasiskverbia į širdies gelmes, yra malonus 
tuo, kuo yra kenksmingas. Pamokyk mane, kaip atskirti 
šį panašumą. Užuot atėjęs draugas, pas mane ateina 
meilus priešas. Prisidengusios dorybe, atšliaužia ydos. 
dinamas santūrumu, bailumas laikomas atsargumu. Čia 
mes klaidžiojame labai pavojingai, todėl kiekvieną da- 
lyką paženklink aiškiai. Nė vienas nebus toks kvailas, 
kad, paklaustas, ar turi ragus, imtų čiupinėti kaktą?, ir 
toks žioplas ar bukas, kad nežinotų tiesos. nors tu ji 
įtikintum gudriausiais išvedžiojimais. Čia toks pat ne- 
žalingas sukčiavimas, kaip ir akių dūmimas taurėmis ir 
akmenėliais, kada linksmina pati apgaulė. Padaryk, kad 
aš suprasčiau, kodėl taip būna, ir aš nebesidomėsiu tuo. 
Tą patį galima pasakyti apie anas žodžių pinkles 
(kaip man geriau pavadinti sofizmus?!). Nežinančiam 
jie nekenkia, o žinančiam nepadeda. Jeigu nori išsklai- 
dyti dviprasmybes, mokyk mus, kad laimingas 
yra ne tas, kurį minia vadina laimingu ir kuriam plau- 
kia daug pinigų, bet tas, kurio visas gėris glūdi jo 
sieloje; kuris yra tiesus, kilnios dvasios; kuris niekina 
visa, kas keičiasi; kuris nemato nieko, su kuo norėtų 

pasikeisti vietomis; kuris žmogų vertina tik kaip žmogų; 
kuris savo mokytoja pasirenka prigimtį ir gyvena pagal 
jos įstatymus taip, kaip ji liepia; kurio gėrio neatims 
jokia jėga; kuris bloga paverčia geru; kuris yra tvirto 
nusistatymo, nesujaudinamas ir bebaimis; kurį gali ko- 
kia nors jėga paveikti, bet negali išmušti iš vėžių; ku- 
rio likimas, stipriai įsmeigęs nuodingiausią ietį, nesu- 
žeidžia, o tik apdrasko, ir tai retai, nes kitos žmonių 
giminę parbloškiančios jo ietys atšoka tarsi ant stogo 
užkritusi kruša: nekenkdama namo savininkui, ji tik 
barbena ir tirpsta. Kam tu mane gaišini tuo, ką pats 
vadini melagio išprotavimais ir apie ką parašyta tiek 
daug knygų*? Man meluoja visas gyvenimas. Tu paro- 
dyk jo klaidas ir nukreipk jį į tiesos kelią, jei esi toks 
gudrus. Jis laiko būtinu tai, kas dažniausiai yra nerei- 
kalinga. Netgi tai, kas nėra nereikalinga, negali pada- 
ryti žmogaus laimingo ir patenkinto. Juk tai, kas būtina, 
nebūtinai yra gėris. Mes pažeminsime gėrį, jeigu va- 
dinsime jo vardu duoną, miežinę košę ir kitus daiktus, 
be kurių negalime gyventi. Tai, kas yra gėris, yra bū- 
tina; tai, kas būtina, ne visada yra gėris, nes būtini yra 
ir patys niekingiausi dalykai. Nė vienas nemenkina gė- 
rio reikšmės tiek, kad imtų jį lyginti su kasdienybės 
daiktais. Kaipgi tad yra? Ar ne geriau tau stengtis įro- 
dyti visiems, jog sugaištame daug laiko, ieškodami ne- 
reikalingų dalykų, jog daugelis praleidžia gyvenimą, 
kurdamiesi gyvenimo sąlygas? Prisimink kiekvieną 
žmogų, pamąstyk apie visus: kiekvieno gyvenimas už- 
imtas rytdiena. Tu paklausi, ar yra čia kas nors bloga. 
Be galo daug. Juk jie ne gyvena, o tik rengiasi gyventi 
ir viską atidėlioja. Kiek besistengtume, gyvenimas vis 
tiek mus pralenks. Dabar jis pro mus, begaištančius, iš 
tiesų prabėga lyg svetimas ir, kasdien taip praeidamas, 
baigiasi paskutiniąja diena. Bet tam, kad laiškas, kuris 
privalo tilpti kairėje skaitančiojo rankoje, nebūtų per di- 
delis, ginčą su dialektikais, per daug subtiliais ir besi- 
rūpinančiais vien tuo ir niekuo kitu, atidėsu kitai die- 
nai. Lik sveikas. 


KETURIASDEŠSIMT SŠEŠTAS LAISKAS 
Seneka sveikina mieląjį Lucilijų 


Gavau knygą, kurią buvai man žadėjęs. Ramiai ją 
skaityti ruošiausi vėliau, o dabar tik atsiverčiau no- 
rėdamas truputį į ją žvilgtelėti. Ji mane sudomino skai- 
tyti toliau. Apie jos iškalbingumą gali spręsti štai pa- 
gal ką: man ji pasirodė tokia sklandi, tarsi ji būtų ne 
mano ir ne tavo, iš pirmo žvilgsnio primenanti Tito Li- 
vijaus ar Epikūro kūrinį. Ji paveikė ir patraukė mane 
tokia saldybe, kad perskaičiau ją neatidėliodamas. Saulė 
viliojo, alkis ragino, debesys grasino, bet prarijau ją 
visą. Ji man suteikė ne tik pasitenkinimo, bet ir džiaugs- 
mo. Kiek čia talento, kiek dvasios! Sakyčiau, kad čia 
daug polėkio, jeigu ji, kartais nurimusi, po pertraukos 
vėl pakiltų. Bet tai ne polėkis, tai — nenutrūkstamas 
skrydis! Kūrinys vyriškas ir tvirtas, nors įsiterpia ir ža- 
vingumas, ir visai derantis švelnumas. Tu esi didis ir kil- 
nus. Būk toks ir taip eik toliau. Šį tą padarė ir knygos 
turinys, todėl visada rinkis tik dėkingą temą, kuri pa- 
žadintų kūrybines tavo jėgas ir uždegtų jas. Daugiau 
apie knygą parašysiu tada, kai ją apmąstysiu. Dabar 
apie ją dar negaliu spręsti, nes lyg būčiau tik išklausęs 
ją, o ne skaitęs. Tau leidus, prie kai ko ir prikibsiu. 
Bijoti nėra ko: išgirsi tiesą. Laimingas tu, kad niekas 
neturi dėl ko tau meluoti iš taip toli. Nebent meluojame 
be priežasties, tik iš įpročio. Lik sveikas. 


KETURIASDESIMT SEPTINTAS LAISKAS 
Seneka sveikina mieląjį Lucilijų 


Malonu buvo sužinoti iš atkeliaujančių tavo krašto 
žmonių, kad draugiškai gyveni su savo vergais. Toks 
elgesys dera tavo išminčiai ir tavo išsilavinimui. „Jie 
vergai.“ Bet jie — ir žmonės! „Jie vergai.“ Bet jie — 
namiškiai! „Jie vergai.“ Bet jie — ir nuolankūs bičiuliai! 

„Jie vergai.“ Bet jie — vergijos draugai, jei turėsime 
galvoje, kad likimas vienodai valdo ir juos, ir tave. Man 
kelia juoką tie, kurie mano, jog gėda pietauti su ver- 
gu. Kodėl jie taip mano? Todėl, kad puikybė įpratino 
pietaujantį šeimininką apsistatyti būriu vergų. Jis valgo 
daugiau negu gali ir, be saiko prisirydamas, apkrauna 
ir taip prikimštą skrandį, jau atpratusį nuo skrandžio pa- 
reigų, nes jam daug sunkiau viską suvirškinti negu pri- 
sikimšti. O nelaimingiesiems vergams šeimininkas ne- 
leidžia net burnos praverti, nė puse žodžio persimesti. 
Rykštės nuslopina mažiausią murmesį, jos gresia net 
atsitiktinai kostelėjus, sučiaudėjus, krenkštelėjus. Kančia 
jie užmoka už tylą, pertrauktą keliais žodžiais; alkani 
ir nebylūs jie stovi ištisas naktis. Taip jau būna, kad 
tie, kuriems neleidžiama šnekėtis šeimininko akivaizdo- 
je, šneka apie šeimininką kitur. O tie, kurie kalbėdavosi 
ne tik prie šeimininko, bet ir su juo pačiu, kurių liežuvis 
nebuvo atpratęs vartytis, yra pasiruošę kišti savo spran- 
dą po kirviu už šeimininką, ant savo galvos užsitraukti 
jam gresiantį pavojų. Prie stalo jie kalba, kankinami — 
tyli!. 

Dažnai yra kartojamas to paties išdidumo pagimdy- 
tas priežodis: kiek vergų — tiek priešų. Jie — ne priešai, 
mes patys juos padarome priešais. Jau nekalbant apie 
žiaurumo ir nežmoniškumo apraiškas, mes ir taipgi juos 
laikome ne žmonėmis, o gyvuliais. Kai sugulame pietau- 
ti?, vienas iš jų valo spjaudalus, kitas, susirietęs po 
įkaušusių puotautojų guoliais, renka valgių likučius. 
Trečias pjausto brangius paukščius, tiksliais išlavintos 
rankos judesiais atkirsdamas krūtinės ir pasturgalio 
gabalus. Vargšas, jis gyvena vien tam, kad kaip reikiant 
kapotų paukštieną. Bet kažin ar tas, kuris šito reikalau- 
ja savo malonumui, nėra didesnis vargšas už tą, kuris 
šito mokosi priverstas. Ketvirtas, išpuoštas lyg moteris 
vyno pilstytojas, grumiasi su savo amžiumi: negali at- 
sisakyti vaikystės, nes yra tempiamas atgal į ją. Iš stuo- 
mens jis — karys, o iš odos su nutrintais ar išpešiotais 
plaukais — vaikas. Jis nemiega, ištisas naktis atiduoda 
šeimininko girtuoklystei arba geiduliams: miegamajame 


jis atlieka vyro, puotoje — berniuko pareigas. Penktas, 
kuriam pavesta įvertinti puotautojus, stovi nelaimingas 
ir žiūri, kuriuos dėl jų pataikavimo, apsirijimo ar plepu- 
mo galima pakviesti rytdienai. O kur dar maisto prista- 
tytojai, iki smulkmenų žinantys pono skonį: jie žino, 
koks kvapas jį erzina, kieno vaizdas džiugina, kokia 
naujove galima jį, viskuo besišlykštintį, sudominti, nuo 
ko jis iki kaklo sotus ir ką geistų tą dieną suvalgyti. 
Ir su tokiais žmonėmis šis negali pietauti manydamas, 


kad pažemins save, jeigu atsisės prie vieno stalo su 


vergais. Bet, dievaži, kiek esama ponų, kurie kilę 
iš vergų! Prie Kalisto namų slenksčio mačiau 
stoviniuojant jo buvusį šeimininką, kuris Kalistui ka- 
daise buvo užkabinęs skelbimą, dėl kurio šis buvo atsi- 
dūręs tarp pačių prasčiausių parduodamų vergų. Dabar 
jo neįleido į namus, kai į juos ėjo kiti žmonės. Jam 
atsilygino vergas, kadaise įmestas į pirmąjį dešimtuką?, 
kurį skelbdamas šauklys bando balsą. Jis pats savo 
ruožtu atstūmė jį nepriimdamas namuose kaip verto 
svečio. Šeimininkas pardavė Kalistą, bet kiek daug par- 
davė Kalistas šeimininkui! 

Truputį pamąstyk apie tą, kurį vadini vergu. Juk jis 
gimęs iš tokios pat sėklos, vaikšto po tuo pačiu dangumi 
kaip ir tu, taip pat kvėpuoja, taip pat gyvena, taip pat 
miršta. Kaip tu gali jį matyti kilmingą, taip jis gali 
tave matyti vergą. Sutriuškinus Marijų, laimė nusigrę- 
žė nuo daugybės aukštos kilmės asmenų, kurie per ka- 
ro tarnybą ketino pasidaryti senatoriais. Vienus ji pa- 
darė piemenimis, kitus — lūšnos sargybiniais. Štai ir nie- 
kink žmogų tos padėties, kurioje beniekindamas pats 
gali atsidurti. Nenoriu leistis į platesnius samprotavi- 
mus apie tai, kaip elgiamės su vergais. Jiems esame 
be galo išdidūs, nepaprastai žiaurūs ir įžūlūs. Stai mano 
pamokymų esmė: su mažesniu elkis taip, kaip norėtum, 
kad didesnis elgtųsi su tavimi. Kai tau į galvą ateis 
mintis, kaip tau leista elgtis su savo vergu, visada 
pamąstyk apie tai, kaip tavo šeimininkui leista elgtis su 
tavimi. „O aš,— tu sakai, — neturiu šeimininko.“ Tu dar 
jaunas, gal ir turėsi jį. Ar nežinai, kokio amžiaus 

pradėjo vergauti Hekuba, Krezas, Darijaus motina, Pla- 
tonas, Diogenas? Su vergu elkis maloniai, netgi drau- 
giškai, kalbėk su juo, tarkis, pietauk. Čia visas išran- 
kiųjų būrys suriks man: „Koks pažeminimas! Kokia 
gėda!“ O aš sučiupsiu juos bučiuojančius ranką sveti- 
mam vergui. Argi nematote, kaip mūsų protėviai sten- 
gėsi, kad ant ponų galvų nekristų neapykanta, o ant 
vergų — įžeidinėjimai? Šeimininką vadindavo šeimos tė- 
vu, o vergus — namiškiais, kaip ligi šiol jie tebevadina- 
mi mimuose. Senoliai įvedė šventę“, per kurią, ir ne tik 
per ją, vergai būtinai valgydavo kartu su šeimininkais, 
jiems būdavo rodoma pagarba, leidžiama naudotis tei- 
sėmis, įstatymais, ir namuose viskas vykdavo taip, tarsi 
mažoje valstybėlėje. Kaip? Visus vergus leisti prie sta- 
lo? Ne, taip, kaip ir laisvuosius. Tu klysti manydamas, 
jog aš varysiu šalin užsiimančius nešvaresniu darbu, 
pavyzdžiui, mulų varovą arba artoją. Vertinsiu juos ne 
pagal užsiėmimą, o pagal sielos gerumą. Kiekvienas 
savo dvasią sukuria pats, o tarnybą skiria atsitiktinu- 
mas. Taigi tegu vieni pietaus su tavimi todėl, kad jie 
to verti, o kiti — kad pasidarytų to verti. Jeigu jų elge- 
syje ir bus vergiško nevalyvumo, jis išnyks bendraujant 
su kilnesniais žmonėmis. Mielas Lucilijau, neieškok 
draugo iorume ar kurijoje. Atidžiai apsižvalgęs rasi jį 
ir namie. Dažnai gera medžiaga pražūva be meistro 
rankos; bandyk ir tyrinėk. Kvailas tas, kuris, pirkdamas 
arklį, apžiūrinėja ne jį, bet kamanas ir vadeles. Dar 
kvailesnis tas, kuris vertina žmogų pagal drabužį ar 
padėtį, kuri pridengia mus taip, kaip ir drabužis. „Jis 
vergas.“ Bet gal laisva jo dvasia? „Jis vergas.“ Ar tai 
jam kenkia? Parodyk tokį, kuris nevergauja. Vienas 
vergauja geiduliams, kitas — godumui, trečias — garbės 
troškimui, o apskritai visi yra vilties ir baimės vergai. 
Galiu parodyti buvusį konsulą, vergaujantį senei, ir tur- 
tuolį, vergaujantį tarnaitei, galiu išvardyti labai kilmin- 
gus jaunuolius — artistų vergus. Nėra gėdingesnės ver- 
gijos už savanorišką vergiją. Neleisk tiems išrankie- 
siems tavęs įgąsdinti. Su vergais būk linksmas ir ne- 
ryškink savo pranašumo: tegul geriau tave gerbia negu 


bijo. Kas nors priekaištaus, jog šaukiu vergus užsimauti 
veltinę kepurę?, o ponus verčiu nuo paaukštinimo, kai 
sakau, kad tegu geriau vergai gerbia šeimininką negu 
jo bijo. „Nejaugi jis taip tiesiai ir sako, kad tegul ver- 
gai mus gerbia, tarytum jie būtų klientai ar sveikin- 
tojai? Kas šitaip kalbės, tas bus pamiršęs, jog šeiminin- 
kams nėra per maža to, ko užtenka dievui — pagarbos 
ir meilės. Meilė nebūna kartu su baime. Manau, jog 1a- 
bai teisingai darai stengdamasis, kad tavo vergai ne- 
bijotų tavęs, ir bausdamas tik žodžiais. Rykštėmis tik 
gyvuliai raginami. Ne visa, kas yra žalinga, įžeidžia. 
Bet išlepimas mus veda prie tokio įniršio, kad visa, kas 
prieštarauja mūsų norams, kelia mums pyktį. Taip ir 
įgyjame karalių įpročių. Juk šie tiek užmiršta savo jė- 
gą ir kitų silpnumą, kad dėl menkniekių taip užsidega, 
tarsi juos būtų kas nors nuskriaudęs, nors nuo šio pa- 
vojaus juos saugo jų padėties didybė. Jie patys supran- 
ta tai, bet ieško progos pakenkti: nuoskauda jiems rei- 
kalinga tam, kad galėtų skriausti kitus. Nenoriu tavęs 
ilgiau gaišinti. Nereikia tavęs raginti. Dorybė turi tokią 
savybę: ji pasitenkina pati savimi ir nesikeičia. Blo- 
gis — nepastovus dalykas, jis dažnai keičiasi, tik ne į 
gerąją, o tiesiog į kitą pusę. Lik sveikas. 


KETURIASDEŠIMT AŠTUNTAS LAIŠKAS 
Seneka sveikina mielgiį Lucilijų 


Į laišką, kurį tu atsiuntei iš kelionės ir kuris toks 
pat ilgas kaip ir pati kelionė, atsakysiu vėliau. Turiu 
pasitraukti į vienatvę ir mąstyti, ką tau patarti. Juk, 
prašydamas patarimo, tu taip pat ilgai mąstei, ar jo 
prašyti. Tuo labiau privalau tai daryti, nes, norint at- 
sakyti į klausimą, reikia daugiau laiko negu paklausti, 
ypač kai vienas dalykas patenkins tave, o kitas — mane. 
Ar ir vėl kalbu kaip epikūrininkas? Mane patenkina tai, 
kas ir tave, ir aš nebūčiau tavo draugas, jeigu tai, kas 
rūpi tau, nerūpėtų man. Draugystė daro visus mūsų rei- 
kalus bendrus: ir sėkmė, ir nelaimės, ir visas mūsų gy- 

venimas yra bendras. Negali būti laimingas tas, kuris 
žiūri tik savęs, viską kreipia savo naudai. Jeigu nori 
gyventi dėl savęs, gyvenk dėl kito. Šis stropiai ir šventai 
saugomas ryšys, kuris jungia žmones su žmonėmis ir 
rodo, kad yra kažkoks bendras žmonių giminės įstaty- 
mas, labiausiai skatina ugdyti aną anksčiau mano mi- 
nėtą draugystės ryšį. Viską dalysis su draugu tas, kuris 
daug ką pasidalys su kiekvienu žmogumi. Lucilijau, ge- 
riausias vyre, aš labiau norėčiau, kad tie gudrūs mo- 
kytojai paaiškintų man, ką aš turiu duoti draugui ir 
ką — kiekvienam žmogui, užuot aiškinę, kaip išreikšti 
sąvoką „draugas“ ir kiek reikšmių turi žodis „žmogus“. 
Štai išmintis ir kvailybė išsiskiria į priešingas puses. 
Paskui kurią eiti man? Kuria kryptimi man liepsi eiti? 
Vienam kiekvienas žmogus — draugas, kitam draugas — 
ne bet koks žmogus. Pirmasis draugauja dėl savęs, ant- 
rasis — dėl draugo. O tu kankini žodžius, skirstydamas 
juos skiemenimis. Nejaugi, nemokėdamas sugalvoti suk- 
tų klausimų ir neatskirdamas, esant klaidingai išvadai, 
tiesos nuo apgaulės, aš negalėsiu suprasti, ko vengti ir 
ko siekti? Man gėda: toks rimtas dalykas, o mes, se- 
niai, žaidžiame: „Šuo — skiemuo. Šuo ėda mėsą. Va- 
dinasi, skiemuo ėda mėsą“. Tarkim, jog aš negaliu šito 
išspręsti. Kuo pavojinga ir kuo žalinga man tai, kad aš 
šito nežinau? Be abejo, man reikia bijoti, kad vietoj 
šuns kada nors nepaglostyčiau skiemens arba kad dėl 
mano neatsargumo knyga nesurytų mėsos! Dar gudres- 
nis yra toks išprotavimas: „Šuo — skiemuo. Skiemuo 
mėsos neėda. Vadinasi, šuo mėsos neėda“. Vaikų tauš- 
kalai! Ir todėl mes raukome kaktą?! Todėl mes užsiau- 
giname barzdą?! Ir to mes, rimti ir išbalę, mokome ki- 
tus? Ar nori“žinoti, ką filosofija žada žmonių giminei? 
Patarimą. Vieną jau šaukia mirtis, kitą slegia skur- 
das, trečiam ramybės neduoda savi ar svetimi turtai. 
Anas bijo blogos lemties, šis trokšta atsikratyti savo 
sėkmės. Šiam priešiški žmonės, anam — dievai. Kam 
man pasakoji apie šiuos žaidimus? Čia ne vieta juo- 
kams. Tu esi pašauktas padėti nelaimingiesiems. Žadė- 
jai padėti skęstantiems, belaisviams, ligoniams, elge- 


toms, tiems, kurie pakišę kaklą po iškeltu kirviu. Kodėl 
išsisukinėji? Ką veiki? Tam, su kuriuo juokauji, baisu. 
Padėk <...>. Iš visų pusių į tave tiesia rankas, mal- 
dauja gelbėti pražudytą ar žūvantį gyvenimą; tu — jų 
viltis ir parama. Prašo tave, kad ištrauktum iš verpeto, 
kad išblaškytiems ir klaidžiojantiems parodytum ryškią 
tiesos šviesą. Paaiškink jiems, ką prigimtis padarė bū- 
tina, o ką nereikalinga; kokius lengvus įstatymus ji 
įtvirtino, kaip malonu ir lengva gyventi vadovaujantis 
jais ir kaip žiauru ir painu gyventi tiems, kurie labiau 
tiki žmonių nuomone, o ne prigimtimi. Manyčiau, kad 
šie žaidimai galėtų palengvinti žmonių nelaimes, jeigu 
pirmiausia nurodytum, kurias iš jų reikia palengvinti. 
Kas numalšins aistras? Kas jas pažabos? O, kad šie pokš- 
tai tik neduotų naudos! Bet jie kenkia! Kadangi tu pats 
nori, tad kuo aiškiausiai tau parodysiu, jog, jais užsi- 
emęs, ir gausiai apdovanotas talentas mažėja bei silps- 
ta. Gėda sakyti, kokius ginklus jie duoda besiruošian- 
tiems grumtis su likimu, kaip juos aprūpina. Argi šituo 
keliu einama prie aukščiausiojo gėrio? Šitais filosofų 
„arba — arba“ ir kitokiais šlykščiais ir gėdingais įsta- 
tymų žinovų išvedžiojimais? Juk sąmoningai klaidinda- 
mi žmogų klausimais, darote tą patį, kaip ir tas, kuris 
nori nors dėl akių atmesti ieškinį. Bet vienus pretorius, 
o kitus filosotija grąžina į buvusią vietą. Kodėl trau- 
kiatės nuo didžiulių savo pažadų ir, gražiai pakalbėję, 
kad padarysite taip, jog aukso spindesys mane akins ne 
daugiau už kardo žibėjimą, jog nepaprastai ištvermingai 
niekinsiu tai, ko visi trokšta ir ko visi bijo, nusileidžia- 
te iki gramatikos pradmenų? Ką jūs sakote? „Taip pa- 
siekia žvaigždynus.“! Padaryti mane lygų dievui — štai 
ką man žadėjo filosotija. Tam ji mane kvietė, tam aš 
atėjau. Tad išlaikyk žodį! Taigi, mielas Lucilijau, kiek 
gali, eik tolyn nuo tokių filosofų išvedžiojimų ir gudry- 
bių. Gėriui dera tai, kas aišku ir paprasta. Net jeigu 
tau liko gyventi dar daug metų, reikia juos naudoti 
taupiai, kad užtektų tam, kas būtina. O dabar kokia 
kvailystė tyrinėti nereikalingus dalykus, kai taip trūks- 
ta laiko. Lik sveikas. 

KETURIASDEŠSIMT DEVINTAS LAIŠKAS 
Seneka sveikina mielgiį Lucilijų 


Mielas Lucilijau, tas, kuris prisimena draugą tik ta- 
da, kai jį primena kokia nors vietovė, yra abejingas 
tinginys. Tačiau pažįstamos apylinkės vis dėlto kelia 
mūsų sieloje glūdintį ilgesį, ne atgaivindamos mirusius 
atsiminimus, bet žadindamos užsnūdusius. Panašiai lai- 
ko nuslopintą gedinčiųjų skausmą atnaujina ar mylimas 
velionio vergas, ar jo drabužis, ar namas. Štai Kampa- 
nija, o labiausiai — Neapolis ir tavosios Pompėjos vaiz- 
dai neįtikėtinai smarkiai privertė mane vėl pasiilgti ta- 
vęs: kaip gyvas tu stovi man akyse. Nors aš jau esu 
toliausiai nuo tavęs, bet tarsi matau, kaip tramdai aša- 
ras ir net valdydamasis negali sulaikyti besiveržiančių 
jausmų. Atrodo, jog netekau tavęs ką tik. Bet, kai pa- 
mąstai, argi kas nors nebuvo „ką tik“? Ką tik aš buvau 
vaikas ir sėdėjau pas tilosofą Sotioną, ką tik pradėjau 
vesti bylas teisme, ką tik nustojau norėti tuo užsiimti, 
ką tik nustojau tai galėti daryti. Laikas bėga be galo 
greitai. Tai ypač akivaizdu pažvelgus į praeitį. Prie 
dabarties prikaustytą žvilgsnį laikas apgauna: atrodo, 
kad taip lėtai jis bėga galvotrūkčiais. Tu paklausi, ko- 
dėl taip yra. Kad ir kiek būtų praėję laiko, jis visas 
sustingsta vienoje vietoje, visada vienodai matomas ir 
yra nedalomas. Viskas krinta į tą pačią gelmę. Kita ver- 
tus, negalima dalyti ilgomis atkarpomis tokio dalyko, 
kuris apskritai yra trumpas. Visas mūsų gyvenimo 
tarpsnis yra tik taškas ir dar mažesnis už tašką. Bet 
ir iš šio trupinėlio gamta pasityčiojo duodama jam kaž- 
ko ilgesnio požymių: iš vienos jo dalies sukūrė kūdi- 
kystę, iš kitos — vaikystę, iš trečios — jaunystę, iš ket- 
virtos — kažkokį posūkį nuo jaunystės link senatvės, iš 
penktos — pačią senatvę. Tiek pakopų tokioje ankšty- 
bėje! Ką tik palydėjau tave, tačiau šis „ką tik“ — 
didelė mūsų gyvenimo dalis. Pamąstykime apie tai, jog 
kada nors išseks ir dar likęs gyvenimo lašelis. Anksčiau 
laikas man neatrodė toks greitas, dabar atsiskleidžia, 


kaip pašėlusiai jis bėga, gal todėl, kad jaučiuosi artėjąs 
prie ribos, o gal todėl, kad pradėjau kreipti dėmesį į sa- 
vo nuostolius ir juos skaičiuoti. Todėl smarkiai pykstu 
ant žmonių, kad jie nereikalingiems dalykams atiduoda 
didesniąją dalį laiko, kurio negali užtekti net būtiniau- 
siems, net ir uoliausiai jį taupant. Ciceronas sako, kad 
jeigu jam būtų duotas dar vienas gyvenimas, jis vis 
tiek neturėtų laiko perskaityti lyrikų. Aš čia sakau — 
„dialektikų“!, nes šių kvailumas dar liūdnesnis. Anie 
išdykauja atvirai, šitie mano apie save, kad šį tą dirbą. 
Nesakau, kad nereikia į juos žvilgtelėti, bet tik žvilg- 
telėti ir pasisveikinti iš tolo, kad jie neįtikintų mūsų ir 
kad mes nemanytume, jog jų žodžiuose slypi kažkoks 
didelis gėris. Kam tu plėšaisi ir kankiniesi dėl to klau- 
simo, kurį išmintingiau atmesti negu stengtis į jį at- 
sakyti? Ramiai ir savo malonumui keliaujant galima 
raustis smulkmenose, bet, kai priešas — už nugaros ir 
kariui įsakyta žygiuoti, būtinybė iškrato visa, ką buvo 
sukaupęs taikus laisvalaikis. Aš neturiu laiko tyrinėti 
dviprasmiškų žodžių ir išmėginti savo apsukrumo. 


Tu pažiūrėk, kaip renkas pulkai, kiek miestų, uždarę 
Aukštus vartus, galanda kirvius prieš mane ir manuosius?. 


Man reikia narsiai klausytis šito aplinkui žvangančio 
karo skambesio. Iš tiesų teisingai mane visi laikytų be- 
pročiu, jei tada, kai seniai ir moterys neša akmenis, kad 
sutvirtintų mūrus, kai ginkluota jaunuomenė prie vartų 
laukia ir reikalauja ženklo pulti, kai virpa į vartus įsmi- 
gusios priešo ietys ir net žemė dreba nuo išraustų grio- 
vių ir apkasų, aš ramiai sėdėčiau ir kelčiau tokius klau- 
simėlius: „Tai, ko nesi pametęs, turi. Ragų nesi pame- 
tęs. Vadinasi, turi ragus“, — ir kitokias į šitą panašias 
sąmojingos kvailybės sukurtas nesąmones. Ir toks pat 
beprotis atrodyčiau tau, jeigu ir dabar jomis užsiimčiau. 
Juk ir dabar esu apsuptas. Tačiau tada, kai būčiau ap- 
suptas, pavojus grėstų tik iš išorės, nes nuo priešo skirtų 
siena. O dabar mirties pavojus šalia manęs. Neturiu 
laiko tokioms paikystėms: mano rankose didžiulis dar- 
bas. Ką man daryti? Mane persekioja mirtis, nuo manęs 

bėga gyvenimas. Pamokyk mane su tuo grumtis. Pa- 
daryk, kad aš nebėgčiau nuo mirties, o gyvenimas ne- 
sprūstų man iš rankų. Paragink priešintis sunkumams, 
suteik sielos ramumo pasitinkant tai, kas neišvengiama. 
Padėk susitaikyti su tuo, kad gyvenimas trumpas. Iš- 
aiškink, kad gyvenimo gėris slypi ne tame, kiek gyven- 
sime, o tame, kaip gyvensime. Išaiškink, jog būna, ir 
labai dažnai, kad tas, kuris ilgai gyveno, yra mažai nu- 
gyvenęs. Man einant miegoti, sakyk: „Gali ir nepabus- 
ti“. Pabudusiam sakyk: „Gal jau nebeteks miegoti“. 
Man išeinant, sakyk: „Gali ir nebegrįžti“. Sugrįžusiam 
sakyk: „Gal jau nebeteks išeiti“. Klysti, jeigu manai, 
kad tik plaukiant laivu tarp gyvybės ir mirties yra siau- 
riausias plyšys. Visur šis atstumas toks pat mažas. 
Ne visur vienodai mirtis pasirodo esanti arti, bet visur 
ji yra arti. Išsklaidyk šią miglą, ir tu lengviau perteiksi 
man tai, kam aš iš anksto esu pasiruošęs. Gamta sukūrė 
mus nuovokius, ir nors mus apdovanojo netobulu pro- 
tu, tačiau jį galima tobulinti. Snekėk man apie teisin- 
gumą, apie pareigos jausmą, apie saikingumą, apie dvi 
gėdos rūšis: apie tą, kuri neleidžia kėsintis į kito kūną, 
ir apie tą, kuri liepia rūpintis savuoju. Jei nevesi manęs 
šunkeliais, aš lengviau nueisiu ten, kur veržiuosi, nes, 
kaip pasakyta tragiko, „tiesos kalba paprasta“?. Todėl 
nereikia jos painioti. Siekiantiems didelių tikslų labiau- 
siai nedera suktai gudrauti. Lik sveikas. 


PENKIASDEŠIMTAS LAIŠKAS 
Seneka sveikina mielgiį Lucilijų 


Tavo laišką gavau praėjus daugeliui mėnesių, kai 

Jį išsiuntei. Supratau, jog nėra prasmės klausinėti jį 
atnešusį žmogų, ką tu veiki. Jis privalėtų turėti nepa- 
prastą atmintį, jeigu tai prisimintų. Tačiau tikiuosi, jog 

tu jau taip gyveni, kad aš, kad ir kur tu būtum, žinosiu, 

ką tu veiki. Ar galėtum dar kuo nors užsiimti, išskyrus 

120 tai, kad tobulini savo sielą ir kasdien stengies atsikra- 


tyti kokios nors klaidos, suvokdamas, kad tavo ydos 
glūdi pačiame tavyje ir nepriklauso nuo susiklosčiusių 
aplinkybių? Juk kai kurias iš jų teisiname aplinka ar 
laikais, nors jos eina paskui mus visur, kur tik keliau- 
tume. Tu žinai, kad Harpastė, žmonos juokdarė, kaip 
paveldėta našta atsidūrė mano namuose. Pats aš labai 
nemėgstu tokių išsigimėlių, o kai noriu, kad mane links- 
mintų juokdarys, neieškau toli: juokiuosi iš savęs. Toji 
Harpastė staiga apako. Gal nepatikėsi, bet tai — tikra 
teisybė: ji nesupranta, kad nemato. Nuolatos prašo savo 
palydovą keliauti kitur. Sako, jog šie namai labai niū- 
rūs. Tebūnie tau aišku, kad savybės, dėl kurių mes 
juokiamės iš jos, būdingos mums visiems: niekas nepri- 
sipažįsta esąs šykštus ar godus. Aklieji nors vedlio 
šaukiasi, o mes be vedlio klaidžiojame ir sakome: „Aš 
nesu garbėtroška, bet kitaip Romoje neįmanoma gyven- 
ti. Aš — ne švaistūnas, bet miestui reikia didelių išlai- 
dų. Ne mano yda, kad esu ūmus ir kad neturiu teisingo 
gyvenimo būdo: kalta jaunystė“. Kodėl apgaudinėjame 
patys save? Mūsų ydos — ne išorėje, jos — mumyse pa- 
čiuose, jos glūdi mūsų širdyse, ir sunku nuo jų išsigy- 
dyti, nes nesijaučiame sergą. O pradėję gydytis, kada 
gi įveiksime tiek daug sunkių ligų?! Dabar mes dar 
neieškome gydytojo, nors šiam būtų mažiau vargo, jei 
imtųsi ydos, kuri dar neįsisenėjo. Jauna, nepatyrusi sie- 
la eitų paskui tą, kuris rodo tiesą. Sunku prie prigim- 
ties grąžinti tiktai tą, kuris labai nuo jos nutolo. Mes gė- 
dijamės mokytis gėrio. Bet, dievaži, jeigu raustame ieš- 
kodami tokio dalyko mokytojo, tai nesitikėkime, kad gė- 
ris atsitiktinai apims mūsų sielas. Reikia tik dirbti, nors, 
tiesą sakant, tai yra nedidelis vargas, jeigu tik, kaip mi- 
nėjau, pradėsime savo sielą formuoti ir taisyti pirmiau 
negu joje įsitvirtins blogis. Bet ir įsisenėjusios ydos man 
neatrodo beviltiškos. Nuolatinis darbas, uolumas ir 
kruopštumas viską nugali. Net ir kreivą medį galima iš- 
tiesinti: kreivus, savaip išaugusius rąstus išlygina šilu- 
ma, ir jie įgauna tokį pavidalą, kokio mums reikia. 
Dar lengviau formuoti lanksčią mūsų sielą, kuri paslan- 
kesnė už bet kokį skystį. Juk siela — ne kas kita, o tam 

tikros būsenos oras. Juk žinai, kad orą lengviau formuo- 
ti už bet kokią kitą medžiagą, nes jis yra retesnis. Mie- 
las Lucilijau, patikėk, jog ne bėda, kad mus valdo blo- 
gis, kad jis mumyse seniai glūdi. Nieko gėris neaplanko 
anksčiau negu blogis: visus mus seniai valdo ydos. 
Mokytis dorybės — tai reiškia išsižadėti ydų. Tad tuo 
karščiau turime taisyti save, nes vienąkart gautas gėris 
lieka mūsų amžinai. Dorybės negalima išsižadėti. Prie- 
šingai, blogis yra mums svetimas, todėl galima jį pa- 
šalinti ar išguiti. Tvirta yra tik tai, kas yra savo vie- 
toje. Dorybės atitinka žmogaus prigimtį, o ydos yra jai 
priešiškos ir nekenčiamos. Vieną kartą įgytos dorybės 
negali išnykti, todėl puoselėti jas lengva, tačiau įdiegti 
jas nepaprastai sunku, nes ligota siela bijo viso, kas 
nauja. Todėl reikia ją priversti to imtis, o paskui gydy- 
mas jau nebūna skausmingas. Atgaivindamas jis teikia 
ir malonumo. Visi kiti vaistai pasidaro malonūs tada, 
kai nebereikia jų vartoti, o filosofija kartu ir gydo, ir 
vilioja. Lik sveikas. 


PENKIASDEŠIMT PIRMAS LAISKAS 
Seneka sveikina mieląjį Lucilijų 


Kaip kam išeina, mielas Lucilijau! Tu ten turi Etną, 
aukštą ir garsų Sicilijos kalną. Nesuprantu, kodėl Me- 
sala ar Valgijus (mat apie tai skaičiau jų knygose) 
pavadino jį vieninteliu. Juk daugybė vietų spjaudo ug- 
nimi. Ir yra ne tik aukštų vietų, kurių pasitaiko dažniau, 
nes, aišku, ugnis kyla į viršų, bet ir žemų. Mes, kiek 
galime, stengiamės tenkintis Bajais. Vos atvažiavęs 
palikau juos rytojaus dieną. Nors ta vieta ir turi šiokių 
tokių gamtos pranašumų, jos reikia vengti, nes ją išsi- 
rinko palaidumas, kad galėtų čia viešpatauti. „Kaip? 
Argi reikia kokiai nors vietai rodyti neapykantą?“ Ne. 
Bet kaip išmintingam ir doram vyrui labiau tinka vie- 

122 nas drabužis negu kitas, kaip, neniekindamas nė vienos 


spalvos, jis mano, kad kai kurios iš jų nelabai dera 
skelbiančiam saikingumą, taip yra ir apylinkių, kurios 
netinka geriems papročiams ir kurių vengia išmintingas 
ar išminties siekiąs vyras. Taigi svajojantis apie vie- 
natvę žmogus niekada nepasirinks Kanobo, nors Kano- 
bas niekam neuždraus būti santūriam, nei tuo labiau 
Bajų, nes jie pasidarė visų ydų prieglobsčiu. Ten pra- 
banga ištvirksta daugiau negu kitur, ten ji labiausiai 
atsipalaiduoja, tarsi pati vieta jai suteiktų tokią laisvę. 
Turime išsirinkti vietas, išganingas ne tik kūnui, bet ir 
sielai. Nenorėčiau gyventi nei tarp budelių, nei tarp 
smuklės lankytojų. Ar būtina žiūrėti į šlitinėjančius pa- 
krantėmis girtuoklius, į besiirstančius puotautojus, į 
nuo muzikos ir dainų plyšojantį ežerą ir visa kita, kuo 
ne tik nusideda, bet ir giriasi visų suvaržymų atsikra- 
čiusi lėbavimo aistra? Turime kuo toliau bėgti nuo vis- 
ko, kas kursto ydas. Sielą reikia grūdinti atitraukus ją 
nuo gundančių malonumų. Hanibalą ištvirkino vienas 
žiemojimas. Jį, sniegynų ir Alpių nepalaužtą vyrą, iš- 
lepino Kampanijos malonumai. Nugalėjęs kardu, jis pats 
buvo nugalėtas ydų. Mes taip pat turime būti kareiviai 
ir eiti tarnybą, kuri niekada neduoda nei ramybės, nei 
poilsio. Pirmiausia reikia įveikti malonumų troškimą, 
kuris, kaip matai, pavergia net ir atšiaurios prigimties 
žmogų. Jeigu kas nors gali įsivaizduoti, kokio didelio 
žygio ėmėsi, tegu žino, kad švelnumu ir minkštumu nie- 
ko nepasieks. Kam man tie karšti purvai? Kam man 
prakaitą varančios pirtys, kuriose sausas oras įščiulpia 
kūno drėgmę? Tegu visas prakaitas išeina dirbant. Visi 


pagrįstai pradėtų mums priekaištauti dėl ne laiku ap- ' 


ėmusio ištižimo, kuris pavojingas ne tik nugalinčiam, 
bet ir nugalėjusiam, jeigu darytume taip, kaip Haniba- 
las: mestume pradėtus reikalus, nutrauktume karą ir 
stengtumės rūpintis savo kūnais. Mums leista dar ma- 
žiau negu tiems, kurie ėjo su pūnų vėliavomis: mums 
gresia didesnis pavojus traukiantis ir daugiau vargo 
tęsiant žygį. Likimas kariauja su manimi. Nevykdysiu 
jo įsakymų! Neužsitrauksiu jungo ir net (o tam reikia 
daugiau ryžto) nusimesiu jį. Nereikia silpninti dvasios: 

jei nusileisiu malonumui, reikės nusileisti skausmui, 


. reikės nusileisti vargui, reikės nusileisti skurdui. Tokių 


pat teisių į mane užsinorės ir garbės troškimas, ir pyk- 
tis. Tiek aistrų draskys ir net plėšys mane! Man paža- 
dėta laisvė. Dėl tokios dovanos verta stengtis. Tu klau- 
si, kas yra laisvė. Tai — sugebėjimas niekam nevergauti: 
nei aplinkybėms, nei būtinybei, nei atsitiktinumui, su- 
gebėjimas neleisti likimui stovėti aukščiau už save. Kai 
aš suprasiu, jog galiu daugiau už jį, jis nebegalės nie- 
ko. Nejaugi kęsiu jo jungą, kai mirtis mano rankose?! 
Taip bemąstančiam žmogui geriau pasirinkti santūrias 
ir skaisčias vietas. Per didelis jų žavesys silpnina dva- 
sią; vietovė, be abejo, gali ir tvirkinti. Galvijai, kurių 
kanopos sukietėjusios nuo grumstų, ištveria bet kokį 
kelią, o tie, kurie ganėsi minkštose pelkėtose ganyklose, 
beregint nusitrina kojas. Kalniečiai būna drąsesni kariai, 
o miestiečiai ir ponų namuose išaugę vergai — ištižė- 
liai. Rankos, kurios, palikusios plūgą, paėmė kardą, ne- 
atsisako jokio darbo. Dulkėse pirmiausia netenka kvapo 
tas, kuris net blizga nuo alyvos. Atšiauresnė vietovė 
stiprina dvasią ir parengia ją dideliems žygiams. Ištrem- 
tam Scipionui buvo garbingiau gyventi Literne negu 
Bajuose: po savo kritimo jis negalėjo įsikurti tarp jų 
prabangos. Taip pat ir tie, kuriems romėnų tautos for- 
tūna pirmiesiems atidavė valstybės valdžią: nors Gajus 
Marijus, Gnėjus Pompėjus, Gajus Cezaris ir pasista- 
tė Bajų apylinkėse dvarus, bet įkėlė juos į pačias 
kalnų viršūnes. Jiems atrodė, jog karo žmonėms labiau 
tinka nuo aukštumų žvelgti į plačias, toli nusidriekian- 
ir kokius pastatus išdėstė, ir tu pamatysi, jog tai — ne 
dvarai, o-tvirtovės. Ar tu manai, jog Katonas būtų kada 
nors gyvenęs trobelėje, skaičiuodamas pro šalį plaukian- 
čias paleistuves, įvairius ir visokiomis spalvomis išmar- 
gintus laivelius, visame ežere plūduriuojančias rožes ir 
klausęsis naktibaldų triukšmingų dainų? Nejaugi jis ne- 
būtų labiau troškęs pasilikti tarp pylimų, supiltų savo 
rankomis per vieną naktį? Ar kiekvienas tikras vyras 
nenorėtų, kad jo sapnus nutrauktų karo trimito, o ne 


fleitos garsas?! Tačiau jau gana kariauti su Bajais. Bet 
ne su ydomis! Prašau tave, Lucilijau, persekiok jas be 
galo ir be saiko, nes jos taip pat neturi nei galo, nei 
saiko. Mesk šalin jas, draskančias tavo širdį, o jeigu 
negali kitaip jų išrauti, išplėšk su pačia širdimi. Vyk 
šalin malonumus ir labiausiai jų nekęsk, nes jie pana- 
šūs į galvažudžius, kurie Egipte vadinami filetais!: mus 
apkabina tam, kad pasmaugtų. Lik sveikas. 


PENKIASDEŠIMT ANTRAS LAIŠKAS 
Seneka sveikina mieląjį Lucilijų 


Lucilijau, kas mus, besiveržiančius vienur, traukia 
kitur ir stumia ten, iš kur norime išeiti? Kas grumiasi 
su mūsų siela ir neleidžia mums ko nors panorėti vieną- 
kart visam laikui? Blaškomės tarp įvairių sumanymų. 
Neturime nei laisvų, nei didelių, nei amžinų norų. Tu 
sakai: „Paikas tas, kuriam nėra nieko pastovaus, kuriam 
niekas ilgiau nepatinka“. Bet kaip ir kada šito kvailu- 
mo atsikratysime? Nė vienas nėra toks stiprus, kad 
galėtų pats jo atsikratyti. Reikia, kad kas nors ištiestų 
ranką, kad kas nors ištrauktų. Epikūras sako, jog kai 
kurie pasiekė tiesą be padėjėjo, patys sau nutiesdami 
kelią. Tokius jis labiausiai giria, nes jie puolė savo jė- 
gomis, pačiuose savyje rado jėgų skrydžiui. Kai ku- 
riems reikia kitų pagalbos. Jeigu niekas nežengia prie- 
kyje, jie neis, bet stropiai seks iš paskos. Tokiems jis 
priskiria Metrodorą. Tai taip pat ne eilinis, bet jau 
antros rūšies sugebėjimas. Mes nesame iš pirmosios 
gretos, mums pasiseks, jeigu būsime priimti į antrąją. 
Neniekink žmogaus, kuris gali išsigelbėti padedant ki- 
tam; didis dalykas jau pats noras išsigelbėti. Be to, 
rasi dar vieną žmonių grupę, kurios taip pat nereikėtų 
niekinti. Tai tokie, kuriuos į dorybę galima tik varu 
atvaryti, kuriems reikia ne tik vado, bet ir pagalbinin- 
ko, sakyčiau, — prievaizdo. Tokie sudaro trečiąją grupę. 

Jeigu tau reikia pavyzdžio, toks, Epikūro nuomone, bu- 
vo Hermarchas. Taigi vienus jis labiau sveikina, kitus 
labiau gerbia. Nors ir vieni, ir kiti eina prie to paties 
tikslo, tačiau daugiau garbės tiems, kurie tą patį darė 
iš kietesnės medžiagos. Įsivaizduok du pastatus, nepa- 
našius nuo pat pamatų, bet abu vienodai aukštus ir didin- 
gus. Vienam buvo rastas geras pagrindas ir jis beregint 
išaugo. Antrojo pamatai buvo suleisti į minkštą, birią 
žemę. Todėl buvo daug vargta, kol buvo prisikasta iki 
tvirto pagrindo. Žiūrint, kas padaryta, nematyti, jog ant- 
rajam pastatui buvo atiduota didesnė ir sunkesnė viso 
vargo dalis. Kai kurių žmonių prigimtis lanksti ir pa- 
slanki, o kai kuriuos, kaip sakoma, reikia apdoroti savo 
rankomis ir keisti juos iš esmės. Taigi tą, kuris nevargo 
dėl savęs, aš pavadinčiau laimingesniu, bet mano aky- 
se vertingesnis tas, kuris nugalėjo savo prigimties trū- 
kumus ne vesdamas, o tiesiog nutempdamas save prie 
išminties. Žinok, jog mums duota sunki ir varginga pri- 
gimtis. Mes braunamės pro kliūtis. Taigi kovokime ir 
šaukimės ką nors pagalbon. Tu sakai: „Ką man pasi- 
šaukti?“ Sį arba aną. Kreipkis ir į prosenelius, juk jie 
turi laiko. Mums gali padėti ne tik dabar gyvenantys, 
bet ir anksčiau gyvenę. Iš dabar gyvenančių išsirin- 
kime ne tuos, kurie be paliovos švaistosi žodžiais ar 


"kartoja bendruosius teiginius, telkdami savo namuose 


būrelius, bet tuos, kurie moko savo gyvenimu, kurie, 
pasakę, ką reikia daryti, įrodo tai darbais, kurie aiškina, 
ko reikia vengti, ir kurie niekados nebus užklupti da- 
rant tai, ko aiškino vengti. Pagalbininku išsirink tą, ku- 
riuo labiau Žaviesi jį matydamas negu jį girdėdamas. 
Taip pat nedraudžiu klausytis ir tų, kurie yra įpratę 
prisileisti žmones ir samprotauti. Kad tik jie eitų į mi- 
nią, norėdami patys pasidaryti geresni ir padaryti ge- 
resnius kitus ir samprotautų netrokšdami garbės. Kas 
gali būti šlykščiau už liaupsių ieškančią filosofiją? Ar 
ligonis kada nors giria gydytoją, mėgstantį pjaustyti? 
Tylėkite, gerbkite ir leiskite jus gydyti. O jeigu pradėsi- 
te šaukti, tegu aš išgirsiu tik dejones prisilietus prie 
jūsų ydų. Norite parodyti, kad jūs labai atidūs, kad jus 


jaudina didingumas dalykų, kuriuos svarstome? Tebū- 
nie! Kaip galiu neleisti jums patiems spręsti ir balsuo- 
ti už geresnį dalyką?! Pitagoro mokiniai privalėjo ty- 
lėti penkerius metus. Nejaugi manai, jog jiems būdavo 
leidžiama iš karto ir kalbėti, ir girti? Koks kvailas tas, 
kurį nemokšų liaupsės linksmą išlydi iš klausytojų bū- 
rio! Ko džiaugies, kai tave giria žmonės, kurių pats ne- 
gali girti? Fabianas taip pat samprotaudavo viešai, bet 


jo klausydavo santūriai. Kartais prasiverždavo garsios. 


pagyros, bet jas skatindavo dalyko didingumas, o ne 
sklandžios ir malonios kalbos skambesys. Tegul bus 
koks nors skirtumas tarp teatro ir mokyklos plojimų, 
pagaliau turi būti kažkoks padorumas ir giriant. Ati- 
džiai įsižiūrėdami, pamatysime, jog kiekvienas daiktas 
yra kito daikto požymis. Pagal smulkmenas galima 
spręsti apie žmogaus būdą: begėdį išduoda eisena ir 
rankos judesiai, o kai kada — vienintelis atsakymas, 
piršto kėlimas prie galvos arba šaudymas akimis. Ne- 
dorėlį parodo juokas, beprotį — veido išraiška ir laiky- 
sena. Taigi žymės viską atskleidžia. Kas yra kas, suži- 
nosi pamatęs, kaip jis giria ir kaip priima pagyras. 
Klausytojai iš visų pusių tiesia filosofui rankas, suža- 
vėta minia tiesiog sustingsta virš jo galvos. Supranta- 
ma, tai — jau ne pagyrimai, o tiesiog liaupsinimai. Te- 
gul šie liaupsinimai liks menams, turintiems tikslą pa- 
tikti miniai; o filosofija tebus gerbiama. Kartais reikia 
jaunuoliams leisti pasiduoti sielos polėkiui, bet tik tada, 
kai tas polėkis iš tiesų juos pagaus, kai jie nebegalės 
prisiversti tylėti. Toks pagyrimas šiek tiek paragina 
pačius klausytojus ir pažadina jaunuolių sielas. Bet 
tegul juos jaudina pats dalykas, o ne sklandūs žodžiai. 
Priešingu atveju iškalba gali jiems ir pakenkti sukel- 
dama troškimą ne veikti, o sakyti kalbas. Tuo sykiu aš 
atidėsiu šį klausimą, kuriam reikia ilgo tyrinėjimo: kaip 
kalbėti viešai, ką galima sau leisti atsidūrus prieš žmo- 
nes ir ką žmonėms — prieš tave. Be abejo, tilosofija, 
besisiūlanti visiems lyg gatvės merga, yra žalinga. Bet 
jai leidžiama pasirodyti savo šventovėje, jei čia ras ne 
prekiją, o žynį. Lik sveikas. 

PENKIASDESIMT TREČIAS LAIŠKAS 
Seneka sveikina mieląjį Lucilijų 


Matyt, mane galima prikalbinti daryti viską, jeigu 
jau buvau prikalbintas plaukti jūra. Išplaukiant jūra 
buvo rami. Tiesa, dangų slėgė juodi debesys, žadantys 
lietų ar vėją, bet keletą mylių nuo tavosios Partenopė- 
jos iki Puteolų tikėjausi prasmukti, nors ir esant neaiš- 


'kiam bei grasiam orui. Taigi norėjau kuo greičiau nu- 


vykti ir tiesiai per jūrą pasukau Nesidės link, ketinda- 
mas kirsti visas įlankas. Kai jau nukeliavau tiek, kad 
buvo tas pats, ar plaukti tolyn, ar grįžti atgal, beregint 
dingo ta mane apgavusi tyla. Audros dar nebuvo, bet 
vanduo pradėjo šiauštis ir smarkiau vilnyti. Ėmiau pra- 
šyti vairininką, kad mane kur nors išlaipintų. Tas atsakė, 
jog krantas esąs uolėtas, be uosto, o pats jis nieko taip 
nebijąs per audrą kaip žemės. Tačiau aš per daug ka- 
mavausi, kad kreipčiau dėmesį į pavojų: mane be per- 
stojo kankino lėta jūros liga, tąsanti tulžį ir niekaip 
neįstengianti jos išvaryti. Užsipuoliau vairininką ir pri- 
verčiau jį norom nenorom pasukti į krantą. Kai priplau- 
kėme prie jo, aš nelaukiau, kol pradėsime vykdyti Ver- 
gilijaus pamokymus: „priekiu į jūrą apgręžia laivus ir 
pririša lynais“!, arba „inkarus jūron įmetę“2, atsiminęs 
savo patirtį, aš, senas ledinių maudynių mėgėjas, šokau 
į jūrą, apsisupęs, kaip ir dera lipant į šaltą vandenį, 
pūkuotu drabužiu. Kaip manai, ką aš patyriau, kol bro- 
viausi pro uolas, ieškodamas kelio ir jį skindamasis? Su- 
pratau, jog ne be pagrindo jūrininkai bijo žemės, Ne- 
įtikima, kad tai iškenčiau aš, pirma negalėjęs iškęsti 
pats savęs. Tebūnie tau žinoma: jūra nebuvo įtūžusi ant 
Ulikso, nors be paliovos ir daužė jo laivus. Jis sirgo 
jūros liga! Ir aš, jeigu man reikėtų kur nors plaukti, 
nuvykčiau ten tik po dvidešimties metų. Kai tik skran- 
dis atsigavo nuo pykinimo, kurio, išlipęs iš vandens, 
atsikračiau dar ne iš karto, kai atgaivinau kūną, išsi- 
tepdamas alyva, pradėjau mąstyti, kaip lengvai mes 
užmirštame savo ydas, net ir dažnai save primenan- 
čias kūno ydas ir, žinoma, visas tas, kurios sle- 


piasi tuo giliau, kuo yra didesnės. Lengvas drebulys gali 
kai ką apgauti, bet kai jis sustiprėjęs suliepsnoja tikra 
karštine, jos negali nuslėpti ir stiprus bei kantrus žmo- 
gus. Kojas gelia, sąnariuose duria, o mes kažkiek laiko 
tai dar slepiame: sakomės ar kulną išsisukę, ar nuvargę 
nuo mankštos. Kol liga neaiški ir tik prasidėjusi, ieško- 
me jai pavadinimo, o kai jau išsipučia pentinai ir abi 
kojos pasidaro dešinės, būtina pripažinti podagrą. Su 
ligomis, apimančiomis sielą, būna priešingai: kuo di- 
desnis ligonis, tuo geriau jaučiasi. Nėra ko stebėtis, 
brangiausias Lucilijau. Kas nekietai- miega, tas ir snaus- 
damas mato vaizdus, tas kartais ir sapne supranta, jog 
miega, o kietas miegas išvaiko net sapnus, nugramzdin- 
damas sielą į tokią gelmę, kad ji užmiršta pati save. 
Kodėl niekas neprisipažįsta savo ydų? Todėl, kad ir 
dabar jose skęsta. Sapną papasakos tik pabudęs žmogus, 
o ydas pripažins tik sveikstantis. Tad pabuskime, kad 
galėtume pasmerkti savo paklydimus! Tik filosofija mus 
pažadins, tik ji išblaškys sunkų sapną. Jai visas atsi- 
duok. Tu jos vertas, o ji verta tavęs, pulkite vienas ki- 
tam į glėbį. Nuo visų kitų dalykų atsisakyk narsiai ir 
atvirai. Negalima studijuoti tilosoiijos prabėgomis. Jei 
susirgtum, nustotum rūpintis namų reikalais, apleistum 
teismo reikalus ir nemanytum, jog kas nors vertas, kad 
"už jį laiduotum net palengvėjimo dienomis. Ne, visom 
dvasios galiom stengtumeis kuo greičiau išsivaduoti iš 
ligos. Kaipgi yra? Ar tu ir dabar ne tą patį turi daryti? 
Atsikratyk visko, kas tau trukdo, ir įgyk laiko kilniems 
apmąstymams: kas apsikrovęs reikalais, tas jo neturės. 
Filosofija yra karalienė: ji skiria laiką, o ne tu. Ji yra 
ne pagalbinis dalykas, o svarbiausias, ji — valdovė, ir 
ji liepia nuolatos būti šalia. Kažkokiai valstybei, pasiū- 
liusiai dalį savo žemių ir pusę visų savo turtų, Alek- 
sandras taip atsakė: „Aš atėjau į Aziją ne tam, kad im- 
čiau, ką man duosite; jūs turėsite tai, ką aš paliksiu“. 
Tą patį filosofija sako kitiems užsiėmimams. „Ne aš im- 
siu likusį nuo jūsų laiką, bet jūs turėsite jo tiek, kiek aš 
jums jo paliksiu.“ Į ją nukreipk visas savo mintis, ne- 
siskirk su ja, garbink ją. Greitai padidės skirtumas tarp 

tavęs ir kitų žmonių. Tu smarkiai pralenksi visus mirtin- 
guosius, o dievai tave nedaug tepralenks. Tu klausi, kuo 
jie skirsis nuo tavęs? Jų amžius bus ilgesnis. Tačiau, 
garbės žodis, didelis menas viską sutalpinti laiko at- 
karpėlėje. Išminčiui jo gyvenimas toks pat ilgas, kaip 
dievui — visa amžinybė. Kai kuo išminčius ir pralenkia 
dievą: šis nepažįsta baimės dėl savo prigimties, o iš- 
minčius — dėl savęs paties. Dieviškas silpno žmogaus 
romumas — didelis dalykas. Net sunku patikėti, su ko- 
kia jėga filosofija atremia atsitiktinę prievartą. Jos kūno 
nesužeidžia joks ginklas, ji saugi ir tvirta. Kai kurias ietis 
ji atbukina nublokšdama tarsi lengvas strėles plačiu 
drabužiu, kai kurias atmuša ir paleidžia į tą, kuris buvo 
jas metęs. Lik sveikas. 


PENKIASDESIMT KETVIRTAS LAIŠKAS 


Seneka sveikina mieląjį Lucilijų 


Ligos ilgam buvo palikusios mane ramybėje, bet 
staiga vėl užpuolė. „Kokia liga?“ — tu paklausi, Visai 
pagrįstai klausi, nes jos man visos pažįstamos, o viena 
tarytum užkeikė mane. Nesuprantu, kam vartoti graikiš- 
ką jos vardą, jei pakankamai tiksliai ją galima vadinti 
dusuliu. Trumpi, tačiau stiprūs ir audringi jo priepuo- 
liai tęsiasi apie valandą. Kas gi ilgiau ištvertų neatga- 
vęs kvapo?! Mano kūną kamavo įvairūs sopuliai ir pa- 
vojingos ligos, bet už šitą, man rodos, sunkesnės nėra. 
Kodėl? Mat visais kitais atvejais, kad ir kaip būtų, 
žmogus serga, o šiuo — trūkinėja kvėpavimas. Ne vel- 
tui gydytojai šią ligą vadina „mirties pratybomis“, Juk 
vieną kartą alsavimas sustodamas padaro tai, ką nuo- 
latos mėgina padaryti. Manai, kad, rašydamas tau, aš 
džiūgauju, nes išvengiau blogiausio? Juokingai dary- 

tų tas pats, kaip manytl, jog laimėjau bylą, kal atidėta 
tik teismo data. Aš ir labiausiai dusdamas nesilioviau 
guostis linksmomis ir tvirtomis mintimis. „Kas gi čia, — 
kalbėjau sau,— kodėl taip dažnai mirtis mane bando? 
Tegul, aš ją jau seniai esu išbandęs.“ „Kada?“ — tu pa- 
klausi. Prieš gimdamas. Mirtis yra nebūtis. Aš jau ži- 
nau, kokia ji yra. Po manęs bus tai, kas buvo prieš 
mane. Jei po mirties esama kiek nors skausmo, jis neiš- 
vengiamai turėjo būti ir prieš mums išvystant pasaulį. 
O tada nejutome jokios kančios. Sakyk, ar nepavadinsi 
kvailu to, kuris mano, kad žibintui būna blogiau po 
to, kai jį užgesina, negu prieš tai, kai jį uždega. Mes 
taip pat užsidegame ir užgęstame; šiek tiek kenčiame tuo 
laikotarpiu tarp mūsų užsidegimo ir užgesimo, o iki to 
ir po to viešpatauja ramybė. Mielas Lucilijau, jei neap- 
sirinku, mes klystame manydami, jog mirtis laukia atei- 
tyje, nes juk mes jau esame buvę jos valdžioje ir dar 
būsime. Tai, kas buvo prieš mus, yra mirtis. Koks gi 
skirtumas, ar nepradėsi gyvenimo, ar jį užbaigsi, jeigu 
abiem atvejais išdava ta pati — nebūtis. Nesilioviau sa- 
ve įtikinėti tokiais ir panašiais padrąsinimais, aišku, ty- 
lomis, nes kalbėti negalėjau. Paskui pamažu dusulys, 
virtęs sunkiu kvėpavimu, užeidavo vis rečiau, retėjo ir 
pagaliau išnyko. Dabar, nors jis ir liovėsi, mano kvėpa- 
vimas dar nėra taisyklingas; iškvepiu su pertrūkiais, 
užspringdamas. Tegu jis sau žinosi, kad tik sieloje 
nedūsaučiau! Taigi įsidėmėk: nedrebėsiu paskutinę va- 
landą, jau iš anksto esu jai pasiruošęs ir net negalvoju 
apie visą dieną. Tu šlovink ir mėgdžiok tą, kuriam 
neapmaudu mirti, nors gyventi dar miela. Argi 
vyriška išeiti varomam? Vyriškumas štai kas: nors mane 
ir išvaro, elgiuosi taip, tarsi išeičiau savo noru. Išmin- 
čiaus niekas niekada neišvaro, nes būti išvarytam — tai 
būti išvytam iš ten prieš tavo norą. Išminčius nieko 
nedaro prieš savo norą. Jis išvengia prievartos, trokšda- 
mas to, kas neišvengiama. Lik sveikas. 

PENKIASDESIMT PENKTAS LAIŠKAS 
Seneka sveikina mielgiį Lucilijų 


Dabar kaip tik grįžtu iš išvykos neštuvais. Sėdėda- 
mas pavargau tiek pat, kiek būčiau pailsęs eidamas pės- 
čias. Mat ilgai būti nešamam — taip pat vargas, ir net 
didesnis, nes jis nenatūralus. Prigimtis mums davė 
kojas, kad patys vaikščiotume, ir akis, kad patys žiūrė- 
tume. Išlepimas pasmerkė mus silpnumui: nebepajėgia- 
me padaryti to, ko ilgai nenorėjome daryti. Tačiau man 
buvo būtina pakratyti kūną, kad išsikratytų gerklėje 
įstrigusi tulžis ar išretėtų nuo kratymo kažkodėl kvė- 
pavimo takuose susigrūdęs oras. Pajutau, kad tai pa- 
deda. Todėl ilgai ir atkakliai keliavau tolyn. Be to, 
viliojo pakrantė, išsirietusi vingiu tarp Kumų ir Servili- 
jaus Vatijos dvaro tarytum siauras kelias, kurį iš vienos 
pusės spaudžia jūra, o iš kitos — ežeras. Smėlis buvo su- 
plaktas neseniai praūužusios audros. Juk žinai, be persto- 
jo besiritančios įsibėgėjusios bangos suplūkia jį, o il- 
gesnė ramybė vėl padaro jį birų, nes išeina smiltis lip- 
danti drėgmė. Kaip esu įpratęs, pradėjau žvalgytis, ar 
nerasiu Ko nors, kas man praverstų, ir nukreipiau akis į 
Vatijai kadaise priklausiusį dvarą. Jame nuseno tas 
turtingas pretorius, nepagarsėjęs niekuo kitu, tik ne- 
veiklumu, dėl kurio buvo laikomas laimingu. Kai kitųs 
paskandindavo Azinijaus Galo draugystė arba Sejano 
neapykanta, o po to ir meilė (nes įžeisti jį buvo taip 
pat pavojinga, kaip ir mylėti), žmonės šaukdavo: „O 
Vatija! Tu vienas moki gyventi!“ Tačiau jis mokėjo 
slėptis, o ne gyventi. Juk didelis skirtumas, ar tu gyveni 
neapsikrovęs reikalais, ar nieko neveikdamas. Kai Vati- 
ja dar buvo gyvas, kiekvieną kartą, praeidamas pro 
šį dvarą, aš negalėdavau neištarti: „Čia palaidotas Va- 
tija“. Bet, mielas Lucilijau, filosofija yra tokia šventa 
ir gerbiama, kad net tai, kas yra tik apgaulingai panašu 
į ją, traukia žmones. Nieko neveikiantį žmogų minia 
laiko ramiu, patenkintu savimi, tik dėl savęs gyvenan- 
čiu atsiskyrėliu, tuo tarpu visi šie dalykai neprieinami 

112 niekam, išskyrus išminčių. Šis, ir apimtas didelio neri- 


mo, moka gyventi dėl savęs, ir apskritai, o tai — svar- 
biausia, jis moka gyventi. Tas, kuris vengia reikalų ir 
žmonių, kurį ištrėmė jo paties nesėkmingi troškimai, 
kuris negalėjo matyti kitų sėkmės, kuris lyg bailus ir 
tingus gyvulys iš baimės pasislėpė, tas gyvena ne dėl 
savęs, bet, ir tai — pati didžiausia gėdą — dėl pilvo, 
miego ir geidulių. Tas, kuris negyvena dėl kitų, negy- 
vena ir dėl savęs. Tačiau užsispyrimas ir ištvermė sie- 
kiant savo tikslo yra toks didelis dalykas, kad net ir 
nuolatinė tinginystė susilaukia pagarbos. 

Apie patį dvarą aš negaliu tau parašyti nieko tikra. 
Mat ištyrinėjau tik priekinę jo pusę ir tai, kas matyti 
einant pro šalį. Ten yra dvi rankomis išraustos ir daug 
triūso pareikalavusios olos, abi plataus atriumo dydžio. 
Į vieną iš jų saulė visai neįsiskverbia, o kitoje šviečia 
ligi vakaro. Platanų giraitę kerta upelis, tarsi sąsiauris 
jungiantis jūrą ir Acherūzijos ežerą. Jo Žuvies sočiai 
užtektų ir visą laiką ją gaudant, bet, kol galima plaukti 
į jūrą, ji taupoma, o kai audra duoda žvejams atostogų, 
gatavas laimikis — po ranka. Tačiau didžiausias dvaro 
pranašumas — tai, kad už jo tvoros — Bajai. Čia nepra- 
siskverbia jų trūkumai, bet galima naudotis jų malonu- 
mais. Šias dvaro teigiamybes pats esu patyręs. Manau, 
kad jame galima gyventi ištisus metus. Mat jis yra 
atsisukęs į šiltus vakarų vėjus, net Bajams juos už- 
stoja, Atrodo, Vatija buvo nekvailas, nes tingios savo 
senatvės dykinėjimui išsirinko tokią vietą. Bet ramybei 
ne taip jau svarbu vieta: viską lemia siela. Esu matęs 
liūdnų žmonių linksmuose ir jaukiuose dvaruose, esu 
matęs atsiskyrėlių, kurie niekuo nesiskiria nuo labiau- 
siai užimtų žmonių. Tad nemanyk, jog tau nelabai ra- 
mu todėl, kad nesi Kampanijoje. Kodėl gi joje nesi? 
Nuolat kreipk savo mintis į ją. Galima bendrauti ir su 
šalia nesančiais draugais, be to, kada nori ir kiek nori. 
Būdami atskirti, mes dar labiau mėgaujamės šiuo ma- 
lonumu, už kurį nėra didesnio. Mat, būdami kartu, mes 
išlempame: dažnai šnekamės, kartu vaikštinėjame ir sė- 
dime, o išsiskyrę nebemąstome apie tuos, su kuriais ką 
tik matėmės. Išsiskyrimą turime ištverti ramiai, nes 

kiekvienas dažnai esti toli netgi nuo tų, kurie yra šalia, 
Pirmiausia suskaičiuok naktis, praleidžiamas atskirai, 
po to — savus kiekvieno rūpesčius, mokslo studijas, iš- 
vykas į priemiesčio dvarus, ir tu pamatysi, kad, būdami 
svetur, prarandame visai nedaug. Draugas turi būti šir- 
dyje, o ji — visuomet su mumis ir kasdien mato tą, kurį 
nori matyti. Taigi su manimi mokykis, su manimi pie- 
tauk, su manimi vaikštinėk. Jeigu kas nors būtų ne- 
pasiekiama mūsų mintims, gyventume labai ankštai. 
Aš matau tave, mielasis Lucilijau, netgi girdžiu. Aš taip 
arti taves, kad net suabejoju: gal pradėti rašinėti tau 
ne laiškus, o raštelius? Lik sveikas, 


PENKIASDEšIMT SEŠTAS LAIŠKAS 
Seneka sveikina mieląjį Lucilijų 


Galiu dėti galvą, kad mokslui atsidėjusiam žmogui 
tyla iš tikrųjų nėra tokia būtina, kaip atrodo. Štai apie 
mane iš visų pusių gaudžia įvairiabalsis ūžesys. Mat 
gyvenu visai prie pirties. Įsivaizduok įvairiausią erzely- 
nę, nuo kurios pats gali pradėti nekęsti savo ausų; kai 
stipruoliai mankštinasi kilnodami rankomis svorius, kai 
jie pluša ar vaizduoja plušančius, girdžiu juos stenant, 
o kai iškvepia sulaikytą orą — aštrių atodūsių švilpesį. 
Kai pasitaiko koks nors dykūnas, pasitenkinantis pa- 
prastu įtrynimu, aš girdžiu plekšint alyvuotas rankas 
per nugarą, o garsas keičiasi pagal tai, ar daužoma 
skiausčiu delnu, ar plaštaka. O kai ateina žaidėjai su 
sviediniu ir pradeda skaičiuoti metimus — tada baigta. 
Pridėk dar barnius, vagies gaudymą ir tą, kuriam ma- 
lonu klausytis savo baiso pirtyje. Pridėk dar ir tuos, 
kurie šoka į baseiną triukšmingai taškydami vandenį. 
Be šių, šiaip ar taip, įprastų balsų, turėk galvoje ploną 
ir čaižų pažastų plaukų pešiotojo spiegimą; jis, norėda- 
mas atkreipti dėmesį, be paliovos žviegia, nutildamas 
nebent tik tada, kai pešioja pažastis ir vietoj savęs pri- 
verčia rėkti kitą. Plyšauja dešrininkas, pyragų pardavė- 
jas ir kiti krautuvėlių prekiautojai, kiekvienas savaip 


šaukdamas apie savo prekę. Tu pasakysi: „Tai tu gele- 
žinis arba kurčias, jei tarp daugybės tokių įvairių ir ne- 
darnių garsų neišeini iš proto. O juk mūsų Chrisipą 
nuolatiniai sveikinimo šūksniai atvestų beveik prie mir- 
ties!“ Bet, garbės žodis, man tas triukšmas rūpi ne 
daugiau, kaip tekančio ar krintančio vandens pliuške- 
nimas, nors ir esu girdėjęs apie kažkokią gentį, kuri sa- 
vo miestą perkėlė į kitą vietą vien todėl, kad negalėjo 
pakęsti Nilo krioklio ūžesio. Man atrodo, jog žodis la- 


biau išblaško negu triukšmas. Mat jis atitraukia dėmesį, 


o triukšmas tik užgula ir plėšo ausis. Man netrukdo 
susikaupti važiuojantys pro šalį vežimai ir mano namuo- 
se gyvenantis kalvis, ir kaimynystėje esanti lentpjūvė 
arba dūdelių bei švilpynių bandytojas prie Prakaituo- 
jančio stulpo!. Jis ne dainuoja, bet rėkauja. Be to, 
mane labiau vargina staiga nutrūkstantis, o ne pastovus 
garsas. Tačiau esu jau taip užsigrūdinęs, kad galėčiau 
klausytis ir irkluotojų viršininko, palaida gerkle skai- 
čiuojančio taktą yrėjams. Prisiverčiu sukaupti dėmesį 
ir nesiblaškyti. Tegu išorėje viskas žvanga, kad tik 
viduje nebūtų sąmyšio: kad nesirietų tarpusavy noras 
ir baimė, kad nesipyktų ir vienas kito nekankintų šykš- 
tumas ir išlaidumas. Kokia nauda, kai aplink tylu, o 
aistros šėlsta?! 


Viską nutildė naktis, malonųjį atilsį davus, 


Netiesa. Nėra jokio kito malonaus atilsio, išskyrus 
tą, kurį duoda protas. Naktis nepašalina mūsų vargų, 
o iškelia juos į paviršių, ir vieną nerimą tik pakeičia 
kitas. Juk miegant sapnai esti tokie pat neramūs, kaip 
ir dienos rūpesčiai. Tikra yra tik ta ramybė, kuri re- 
miasi tobula dvasia. Pažvelk į žmogų, kurį stengiasi 
užmigdyti erdvių namų tyla, kurio klausos nedrumsčia 
joks garsas, nes nutilusi vergų minia vaikšto ant pirš- 
tų galų: jis vartosi nuo šono ant šono ir, būdamas 
susikrimtęs, nori bent truputį užsnūsti, skundžiasi gir- 
dėjęs tai, ko iš tikrųjų negirdėjo. Kaip manai, kodėl taip 
yra? Triukšmas — jo sieloje. Reikia ją raminti ir mal- 
šinti jos maištą. Nemanyk, kad ji nurimo, jeį kūnas 


135 


136 


ilsisi. Kartais ir ramybė esti nerami. Todėl, kai mus 
pradeda valdyti pati savęs nekenčianti tinginystė, tu- 
rime pabusti ir imtis reikalų arba užsiimti kilniaisiais 
mokslais. Didieji karvedžiai, matydami, jog kariai pras- 
tai klauso, nualina juos kokiu nors darbu ir sutramdo 
žygiais. Užimti žmonės neturi kada išdykauti. Tikrų 
tikriausia tiesa, jog darbas išrauna ydas, kurias gimdo 
dykinėjimas. Mums dažnai atrodo, jog, įkyrėjus visuo- 
meniniams reikalams ar pajutus apmaudą dėl svarbios 
padėties, kuri neša vien nesėkmes ir nemalonumus, mes 
pasitraukiame į šalį. Tačiau slėptuvėje, į kurią mus 
nusviedžia likimas, kartais vėl pabunda garbės troški- 
mas. Mat jo nebuvo matyti ne todėl, kad buvome jį 
išrovę, bet todėl, kad jis buvo nuvargęs ar supykęs 
dėl prastų galimybių pasireikšti. Tą patį pasakysiu apie 
prabangą. Kartais atrodo, kad ji mus apleido, o po to 
vėl neduoda ramybės saikingumo skelbėjams: prasidė- 
jus pačiam taupumo įkarščiui, ji siekia ne pasmerktų, 
bet tik trumpam paliktų malonumų, ir tuo karščiau, 
kuo slapčiau. Mat visos viešos ydos yra ne tokios pa- 
vojingos. Net galima tikėtis, kad liga pasitrauks tada, 
kai ji iš gelmės išsiveržia į paviršių ir parodo savo jė- 
gą. Žinok, jog ir godumas, ir garbės troškimas, ir kitos 
žmogaus dvasios negalios pražūtingesnės tada, kai 
slepiasi po sveikatos kauke. Mes tik atrodome ramūs. 
Jei būsime sąžiningi, jei trimituosime, kad traukiamės iš 
blogo kelio, jei išmoksime niekinti tai, kas spindi iš 
išorės, tai, kaip jau sakiau, mūsų niekas neišblaškys, 
joks žmonių balsas ar paukščių giedojimas nepertrauks 
mūsų dorų, sustiprėjusių ir nebesikeičiančių minčių. 
Lengvabūdė ir dar nepasiekusi savo gelmių yra ta 
prigimtis, kurią bet koks balsas ar atsitiktinis garsas 
išmuša iš vėžių, vadinasi, joje slypi nerimas ir kažkokia 
seniau atsiradusi baimė, kurie daro ją juokingą. Kaip 
sako mūsų Vergilijus: į 


Ir nors zvimbiančių iečių baisu man niekad nebuvo, 

Nei surikiuoti danajų pulkai nekeldavo siaubo, — 
Šiandien krūpčioja, vėjui padvelkus, ir garsas kiekvienas 
Siurpuliu krečia: drebu dėl naštos ir savų palydoyųs, 


Pirmasis — tai išminčius, kurio nebaugina nei vir- 
pančios ietys, nei glaudaus didelio būrio ginklų žvangė- 
jimas, nei griaunamo miesto dundesys. Antrasis — ne- 
patyręs ir dreba dėl savo turto bei krūpčioja nuo kiek- 
vieno krebždesio. Jį išmuša iš pusiausvyros kiekvienas 
triukšmu palaikytas garsas, jam kvapą užgniaužia ma- 
žiausias judėjimas — turtai daro jį bailų. Išsirink bet 
kurį iš tų tariamai turtingų, tiek daug su savimi tem- 
piančių, tiek daug nešančių, ir tu pamatysi žmogų, ku- 
ris dreba „dėl naštos ir savų palydovų“. Kai joks gar- 
sas tavęs nepasieks, kai tavęs neblaškys joks balsas — 
nei meilus, nei grasinantis, nei tuščiai skambantis, ta- 
da žinok, jog esi susikaupęs. „,„Kaipgi yra? Argi kartais 
ne geriau negirdėti triukšmo?“ Tu teisus. Todėl aš ir 
išsikelsiu iš šios vietos. Aš tik norėjau išbandyti ir už- 
grūdinti save. Ar būtina toliau kankintis, jei Uliksas 
savo bendrakeleiviams surado tokį paprastą vaistą net 
nuo sirenų?! Lik sveikas, . 


PENKIASDEŠIMT SEPTINTAS LAIŠKAS 
Seneka sveikina mieląjį Lucilijų 


Kai man reikėjo iš Bajų grįžti į Neapolį, lengval 
patikėjau, jog jūroje — audra, kad tik nebereikėtų vėl 
plaukti laivu. Tačiau visą kelią buvo tiek purvo, kad 
vis tiek atrodė, jog plaukiu. Tą dieną patyriau visa, 
kas lemta atletui!: išsitepusius mus nugulė dulkės Nea- 
polio požemyje2. Nieko nėra ilgesnio už tą kalėjimą ir 
nieko juodesnio už jo deglus, kurie neleidžia tamsoje 
įžvelgti nieko kito, išskyrus pačią tamsą. Net jeigu ši 
vieta ir būtų apšviesta, dulkės viską užtemdytų. Ir at- 
virame lauke jos sunkiai pakeliamos, o ką kalbėti apie 
tą vietą, kur jos kyla sūkuriais, yra uždarytos, ir nėra 
jokio vėdinimo. Jos sėda ant to, kuris jas sukėlė. Taigi 
vienu kartu teko iškentėti du priešingus nemalonumus: 
tame pačiame kelyje ir tą pačią dieną vargino ir purvas, 
ir dulkės, Tačiau šiokių tokių minčių ši tamsa man su- 


137 


138 


kėlė. Mat pajutau tam tikrą permalną sieloje: ne balmę 
jutau, o buvau prislėgtas dėl neįprastos vietos naujumo 
ir bjaurumo. Aš nekalbu apie save, man dar labai toli 
iki kantraus, o tuo labiau tobulo žmogaus. Bet siela 
bus prislėgta, o veidas pabals net ir to, kuriam likimas 
prarado savo valdžią. Mat kai ko, mielas Lucilijau, ne- 
gali išvengti jokia narsa; pati žmogaus prigimtis pri- 
mena apie savo mirtingumą. Kiekvieną nuliūdins niūrus 
vaizdas, kiekvieną išgąsdins netikėtumas ir kiekvienam 
aptems akys pažvelgus nuo bedugnės krašto į jos gel- 
mę. Tai — ne baimė, bet natūralus ir proto nevaldomas 
jausmas. Kai kurie drąsuoliai, pasiryžę pralieti savąjį 
kraują, negali žiūrėti į svetimą, kai kurie praranda 
sąmonę, pažvelgę į naują ar seną supūliavusią žaizdą 
ar pačiupinėję ją. Kitiems lengviau patirti kardo kirtį 
negu matyti jį. Tad, kaip sakiau, pajutau ne sumišimą, 
o permainą sieloje. Bet vos tik vėl pasirodė šviesa, žva- 
lumas nelauktai grįžo savaime. Tuomet pradėjau svars- 
tyti, kaip kvaila vieno bijoti labiau negu kito, kai vis- 
kas baigiasi vienodai. Koks skirtumas, ar ant tavęs už- 
grius sargybos būdelė, ar kalnas? Jokio! Tačiau yra 
tokių, kurie labiau bijo kalno užgriūvimo, nors abu 
atvejai tiek pat mirtini. Baimė tokia akla, kad žiūri ne 
padarinių, o tik padarinius sukeliančių priežasčių. Tu 
manai, kad aš kalbu kaip stoikai, kurie mano, jog di- 
delio svorio sutraiškyta žmogaus siela negali išlikti, nes, 
neturėdama laisvo išėjimo, beregint išsisklaido? Nel 
Man atrodo, klysta tie, kurie šitaip sako. Kaip negalima 
užspausti liepsnos, nes ji išsiveržia ir apsupa ją 
slegiantį daiktą, kaip neįmanoma perkirsti rykšte ar 
pradurti durklu oro, nes, šiek tiek pasitraukęs, jis vėl 
susilieja, taip ir sielos, susidedančios iš subtiliausios 
medžiagos, negalima nei sučiupti, nei sunaikinti kūne, 
nes ji dėl savo subtilumo prasiskverbia pro viską, kas 
ją slegia. Kaip žaibas, kuris trenkia ir plačiai aplink 
viską nušviečia, praeina pro patį siauriausią plyšį, taip 
ir siela, būdama dar subtilesnė už ugnį, gali pabėgti 
pro bet kurią kūno vietą. Tad klausimas kyla tik dėl 
to, ar ji yra nemirtinga. Šituo gali neabejoti: jei ji per- 


gyvena kūną, tai jokiu būdu negali žūti dėl tos pačios 
priežasties, dėl kurios nežūva: nemirtingumas neturi iš- 
imčių. Tam, kas amžina, pakenkti neįmanoma. Lik svei- 
kas. 


PENKIASDESIMT ASTUNTAS LAISKAS 
Seneka sveikina mieląjį Lucilijų 


Tik šiandien supratau, kokia neturtinga, tiesiog skur- 

di mūsų kalba. Atsitiktinai pradėję šnekėti apie Platoną, 
užkliuvome dėl šimtų daiktų, kuriems reikia vardų, o 
jų nėra. Kai kurie iš tų daiktų turėjo vardus, bet 
jų neteko dėl mūsų pasipūtimo. Tačiau ar galima pa- 
kęsti skurdžiaus pasipūtimą? Vabzdį, vaikantį gyvulius 
ir gainiojantį juos po visus slėnius, graikai vadina est- 
ru, 0 mūsų protėviai vadindavo sparva. Gal patikėsi 
Vergilijum: 

Ir Silaro šiluos, ir Alburno žaliuos ąžuolynuos. 

Skraido galybė sparvų, kurias romėnai iš seno 

Saukia „azilų“ vardu, o grajai vadina jas „estrais“; 

Skvarbiai zvimbia sparva, ir, jos nusigandę, galvijai 

Slėptis išlaksto miškuos; sudrebintas karvių mūkimo!, „„ 


Tikiuosi, kad supratai, jog tas žodis dingo. Kad ne- 
reikėtų ilgai laukti, pateiksiu dar vieną pavyzdį: seno- 
vėje buvo vartojami nesudėtingi pasakymai, pavyzdžiui, 
„susiremti“. Vergilijus ir tai tau įrodys: 

Lotynas pats stebis, 


Kaip du galingi kariai milžinai, užaugę pasaulio 
Priešinguos šonuos, nūn susirėmę sprendžia kivirča?, 


O dabar sakome: „spręsti ginčą kardu“. Nesudėtin- 
gi pasakymai nebevartojami. Senoliai sakydavo „jei 
liepsiu“, užuot sakę „jei paliepsiu“, Tikėk ne manimi, 
bet tuo pačiu Vergilijumi: 


O dalis Isi bus prie manęs ir puls, kur tik liepsius. 


Šitaip uoliai stengiuosi'ne trokšdamas parodyti, kiek 
laiko ešu praradęs pas gramatikos mokytoją, bet tam, 

kad tu suprastum, kiek Enijaus ar Akcijaus žodžių ap- 
traukė rūdys, jei pamiršome net pasakymus poeto, kurio 
veikalus kasdien naršome. Tu paklausi, kam man 
tokia įžanga ir kur aš suku. Neslėpsiu: trokštu, jeigu tai 
įmanoma, kad tu palankiai išklausytum žodį „būtis“, 
o jeigu tai nelabai įmanoma, ištarsiu jį ir tau rūstau- 
jant. Mane apgins šio žodžio kūrėjas Ciceronas. Aš ma- 
nau, jis jau patikimas gynėjas. Jei tu reikalausi ko nors 
naujesnio, aš pasiūlysiu iškalbingą ir grakštų, net mūsų, 
pasipūtėlių, dailiu laikomą Fabianą. Ką gi daryti, mielas 
Lucilijau? Kaip kitaip išreikšti tokią reikalingą sąvoką 
ovota, kuri savo prigimtimi apima visų dalykų pagrin- 
dą? Prašau tavęs leisti vartoti šį Žodį, aš stengsiuos 
man duotąja teise naudotis kuo saikingiausiai, gal net 
pasitenkinsiu tik ją turėdamas. Tačiau kas man iš tavo 
atlaidumo, jei niekaip negaliu lotyniškai išreikšti to, dėl 
ko ir peikiau mūsų kalbą?! Tu dar labiau smerktum 
romėnų kalbos skurdumą, jeigu žinotum, jog yra vienas 
skiemuo, kurio aš apskritai negaliu išversti. „Kokio?“ — 
tu paklausi. To ov, Tikriausiai atrodau bukaprotis: aiš- 
ku, kad jį galima išversti „tai, kas yra“. Bet, man 
regis, čia toli gražu ne tas pats: vietoj daiktavardžio esu 
priverstas vartoti veiksmažodį. Tačiau, jeigu jau taip 
reikia, vartosiu „tai, kas yra“. Vienas iš mano draugų, 
nepaprastai išsilavinęs žmogus, šiandien sakė, kad Pla- 
tonas šį žodį vartoja šešiomis prasmėmis. Visas jas aš 
išdėstysiu tau, bet pirma išaiškinsiu, jog egzistuoja 
giminės ir rūšies sąvokos. Dabar ieškosime pirmosios 
giminės, nuo kurios priklauso visos rūšys, nuo kurios 
prasideda bet koks dalijimas ir kuri apima viską. Ra- 
sime ją, jeigu pradėsime nagrinėti kiekvieną rūšį iš ei- 
lės, grįždami prie pirmosios. Kaip sako Aristotelis, žmo- 
gus yra rūšis, arklys — rūšis, šuo — rūšis. Vadinasi, 
reikia ieškoti kažko bendresnio, kas jas sieja ir 
apima. Kas tai yra? Gyvūnas. Vadinasi, visų tų, 
kuriuos aš ką tik išvardijau: žmogaus, arklio, 
šuns giminė bus gyvūnas. Tačiau kai kas turi 
gyvybę, bet nėra gyvūnai. Juk mes pripažįstame, kad 
medžiai turi gyvybę: sakome, jog jie ir gyvena, ir miršta, 


Vadinas!, aukštesnę vletą užims „gyviai“, nes į šią klasę 
įeis ir gyvūnai, ir augalai. Bet yra ir gyvybės neturinčių 
daiktų, pavyzdžiui, akmenys. Vadinasi, bus kažkas dar 
ankstesnio už „gyvį“, tai yra „kūnas“. Šią giminę pa- 
dalysiu į rūšis, sakydamas, kad visi kūnai yra gyvi ar- 
ba negyvi. Bet ir tuomet lieka kažkas aukščiau už kūną. 
Juk sakome, jog vienos būtybės yra kūniškos, o kitos — 
bekūnės. O kokia gi giminė, iš kurios jas kildiname? 
Ji bus tai, kam davėme nelabai kokį vardą — „tai, kas 
yra“. Ją skirstome į rūšis, sakydami: „tai, kas yra“ yra 
arba kūniškas daiktas, arba bekūnis. Taigi ši giminė 
yra pirmoji ir pati seniausia, sakyčiau, bendroji giminė. 
Visos kitos giminės nors ir yra giminės, bet turi rūšies 
požymių. . Pavyzdžiui, „žmogus“ yra tokia giminė. Juk 
ji apima rūšies sąvokas — tautų: graikai, romėnai, par- 
tai; odos spalvos: baltieji, juodieji, geltonieji; ji apima 
atskirų žmonių sąvokas: Katonas, Ciceronas, Lukreci- 
jus. Vadinasi, tai, kas apima daugybę įvairiausių daiktų, 
yra giminė, o visa, kas pajungta kažkam kitam, priklau- 
so rūšiai. Bendroji giminė „tai, kas yra“ neturi nieko 
aukščiau savęs. Ji yra visų daiktų pradžia, viskas pri- 
klauso nuo jos. Stoikai nori virš jos iškelti kitą, dar 
pirmesnę giminę. Apie ją tuoj pasakysiu, bet pirma pa- 
rodysiu, jog mano minėta giminė pagrįstai laikoma 
pirmąja, nes ji aprėpia visus daiktus. „Tai, kas yra“. 
aš skirstau į dvi rūšis: kūniškas ir bekūnes būtybes. 
Trečios rūšies čia nėra. Kaip skirstyti kūnus? Sakau: 
jie esti arba gyvi, arba negyvi. Kaip skirstyti gyvus 
kūnus? Aš sakau: vieni turi dvasią, o kiti — tik gyvybę. 
Arba taip: vieni gali judėti, vaikščioti, keisti vietą, kiti 
auga prisitvirtinę prie žemės ir maitindamiesi šaknimis. 
Toliau kyla klausimas, į kokias rūšis skirstyti gyvūnus? 
Jie yra arba mirtingi, arba nemirtingi. 

Kai kurie stoikai pirmąja gimine laiko „kažką“. Pri- 
dursiu, kodėl jiems taip atrodo. Jie tvirtina: „Pa- 
saulyje yra daiktai, kurie yra, ir yra daiktai, kurių 
nėra. Pasauliui priklauso ir tie, kurių nėra, kurie tik 
įsivaizduojami, pavyzdžiui, kentaurai, gigantai ir visa 

kita, kas yra sukurta tuščioje žmogaus vaizduotėje Ir 
joje įgavo tam tikrą pavidalą, kuris realiai neegzis- 
tuoja“. 

Dabar grįžtu prie to, ką esu tau žadėjęs išdėstyti: 
kaip visa „tai, kas yra“ Platonas suskirsto į šešias 
grupes. Pirmosios „to, kas yra“ grupės negalima pažin- 
ti nei regėjimu, nei lytėjimu, nei jokia kita jusle. Ji 
suvokiama tik mąstant. Bendrybė, pavyzdžiui, žmogaus 
apskritai sąvoka, nepagaunama akimis, bet atskiri žmo- 
nės, pavyzdžiui, Ciceronas ar Katonas — pagaunami. 
Negalima pamatyti gyvūno apskritai: apie jį galima 
tik mąstyti. Matoma tam tikra jo rūšis: arklys ar šuo. 
Antrajai „to, kas yra“ grupei Platonas priskiria tai, 
kas iškyla virš visko ir viską pranoksta. Jis sako, jog 
tai egzistuoja ypatingu būdu. Poetas yra bendras var- 
das, duodamas visiems, kurie rašo eiles. Bet jau grai- 
kų krašte jis įgavo tokią prasmę, jog reiškia vieną 
žmogų: išgirdęs sakant „poetas“, supranti, jog kalbama 
apie Homerą. Kas gi yra ši antroji grupė? Aišku, tai 
yra dievas, už visus didesnis ir galingesnis. Trečiajai 
grupei priklauso tie, kurie iš tikrųjų egzistuoja ir kurių 
yra be galo daug, bet mūsų regėjimui jie neprieinami. 
Tu paklausi, kas tai? Tai — Platono rakandai. Jis juos 
vadina idėjomis, Iš jų atsiranda visa, ką tik matome, 
ir pagal jų pavyzdį viskas įgauna pavidalą. Jos yra 
nemirtingos, nekintamos, nepažeidžiamos. Tu paklausyk, 
kas yra idėja, arba, tiksliau, kas ji atrodo esanti Pla- 
tonui: idėja yra amžinas pavvzdys visko, kas atsiranda 
gamtoje. Kad tau pasidarytų aiškiau, prie šio apibrė- 
žimo pridėsiu paaiškinimą. Noriu nupiešti tavo atvaiz- 
dą. Tu būsi mano paveikslo pavyzdys, iš tavęs mano 
dvasia perims tam tikrus bruožus ir perkels juos į savo 
kūrinį. Tavo vaizdas, kuris mane nukreipia ir man va- 
dovauja, kurį aš stengiuos pamėgdžioti, ir bus idėja. 
Pasaulyje yra be galo daug tokių žmonių, žuvų, medžių 
pavyzdžių, pagal kuriuos atgaminama tai, ką turi su- 
kurti gamta. Ketvirtoje grupėje yra eidos. Atidžiai klau- 
syk, kas yra tos eidos, o jeigu bus sunku suprasti, kal- 
tink ne mane, o Platoną. Apskritai bet koks subtilumas 


nėra lengvai įkai:damas. Ką tik aš pasinaudojau tapy- 
tojo pavyzdžiu. Norėdamas nupiešti spalvotą Vergili- 
jaus atvaizdą, jis žiūrėtų į patį Vergilijų. Vergilijaus 
išvaizda — būsimo kūrinio pavyzdys — būtų idėja. O 
tai, ką menininkas iš jos perima ir perkelia į savo kū- 
rinį, yra eidos. Tu paklausi, kuo jos skiriasi? Idėja yra 
pavyzdys, eidos — perimtas iš pavyzdžio ir perkeltas į 
kūrinį pavidalas. Idėją menininkas mėgdžioja, eidos su- 
kuria. Statula turi tam tikrą vaizdą, tai ir yra eidos. 
Tam tikrą vaizdą turi ir pats pavyzdys, kurį stebėda- 
mas skulptorius iškalė statulą: tai yra idėja. O jeigu 
reikalauji dar vieno skyrimo, tai eidos yra kūrinyje, o 
idėja — už kūrinio, ir ne tiek už kūrinio, kiek prieš kū- 
rinį. Penktajai grupei priklauso tai, kas apskritai eg- 
zistuoja. Tai jau — ir apie mus, ir apie viską: Žmones, 
galvijus, įvairius daiktus. Seštoji grupė — tai, kas lyg 
ir egzistuoja, pavyzdžiui, tuštuma ir laikas. Viso to, ką 
mes matome ir liečiame, iš tikrųjų Platonas nepripažįs- 
ta egzistuojančiais daiktais. Juk jie kinta ir nuolatos 
mažėja arba didėja. Nė vienas iš mūsų senatvėje ne- 
same toks pat, koks buvome jaunystėje, nė vienas iš 
mūsų rytą nesame toks pat, koks buvome vakar vakare, 
Mūsų kūnai tarsi upe garma pirmyn. Visa, ką tik 
regime, laikui bėgant, praeina, nė vienas matomas daik- 
tas nestovi vietoje. Besvarstydamas, jog viskas kinta, 
aš pats pasikeičiau. Apie tai ir kalba Heraklitas, saky- 
damas: „Į tą pačią upę dukart įbrendame ir neįbren- 
dame“. Mat lieka upės vardas, o vanduo jau nutekėjo. 
Upė yra aiškesnis pavyzdys negu žmogus. Tačiau ir 
mus išneša ne mažiau greita tėkmė, todėl aš ir stebiuo- 
si mūsų kvailumu, kad taip mylime savo kūną — patį 
nepastoviausią iš daiktų ir bijome mirti, nors kiekviena 
akimirka yra prieš buvusios mūsų būklės mirtis. Ko tau 
bijoti, kad vieną kartą neatsitiktų tai, kas įvyksta 
kasdien. Aš čia kalbėjau apie žmogų, sudarytą iš ne- 
tvirtos, menkos, visoms aplinkybėms paklūstančios me- 
džiagos. Bet ir pasaulis, amžinas ir nesunaikinamas, kei- 
čiasi ir nepasilieka toks pat. Nors jis turi viską, ką 
turėjo anksčiau, bet turi kitaip, negu turėjo: keičiasi 

daiktų tvarka. Tu sakai: „Kokia man nauda iš šių subti- 
lumų?“ Jei tu klausi manęs, aš atsakysiu: „Jokios“. 
Bet kaip tas raižytojas, kuris užmerkia pavargusias nuo 
įtempto žiūrėjimo akis arba nukreipia jas kitur, kaip 
sakoma, pagano, taip ir mes kartais turime leisti atsipa- 
laiduoti sielai ir atgaivinti ją kokiomis nors pramogomis. 
Tačiau tos pramogos tegul kartu bus ir darbas. Tuomet, 
gerai įsižiūrėjęs, galėsi iš jų paimti ką nors sveiko. Aš, 
Lucilijau, taip paprastai ir darau: iš kiekvieno, net ir la- 
bai filosofijai tolimo žinojimo, bandau šį tą išgauti ir 
padaryti naudingą. Kas bendra yra tarp papročių per- 
tvarkymo ir dabar mūsų nagrinėtų klausimų? Kaip Pla- 
tono idėjos gali padaryti mane geresnį? Ar galima iš jų 
gauti ką nors, kas pažabotų mano norus? O kad ir štai 
kas: Platonas neigia, kad iš tikrųjų egzistuoja visi daik- 
tai, kurie kaip vergai tarnauja mūsų pojūčiams, kurie 
uždega ir skatina mus. Vadinasi, jie yra laikinai kokį 
nors pavidalą įgavę atvaizdai, ir nė vienas iš jų nėra 
pastovus ar tvirtas. O mes jų trokštame taip, tarsi jie 
visados bus arba mes visados juos turėsime, Silpni ir 
neištvermingi mes stovime tarp tuštybių. Nukreipkime 
sielą į tai, kas amžina. Stebėkimės aukštybėse skrajojan- 
čiais visų daiktų pavyzdžiais ir tarp jų esančiu dievu, 
mąstančiu apie tai, kaip apginti nuo mirties visa, ko 
jis dėl materijos pasipriešinimo neįstengė padaryti ne- 
mirtingų, ir apie tai, kaip protu nugalėti kūno ydas. 
Mat viskas lieka ne todėl, kad yra amžina, bet todėl, 
kad viską apgina pasaulio valdovo rūpestis. Tam, kas 
nemirtinga, nereikia sergėtojo, o visa kita saugo kūrė- 
jas, savo jėga įveikdamas medžiagos laikinumą. Nie- 
kinkime visa, kas neturi vertės tiek, kad neaišku, ar 
apskritai egzistuoja. Kartu mąstykime štai apie ką: jei 
apvaizda gelbsti nuo pavojų pasaulį, kuris ne mažiau 
mirtingas už mus, tai mūsų pačių įžvalgumas gali šiek 
tiek pratęsti mūsų apgailėtino kūno gyvavimą, jei su- 
gebėsime valdyti ir pažaboti malonumus — pagrindinę 
mūsų žūties priežastį. Pats Platonas per savo pastangas 
sulaukė gilios senatvės. Jis buvo apdovanotas sveiku ir 
stipriu kūnu, net savo vardą gavo dėl plačios krūti- 


nės*, tačiau kelionės per jūras bei pavojai atėmė iš jo 
daug jėgų. Ir vis dėlto, nepaisant daugybės vargų, san- 
tūriai gyvendamas, vengdamas godumą žadinančių da- 
lykų, uoliai rūpindamasis savimi, jis sulaukė senatvės. 
Manau, tu žinai, jog Platonas per savo pastangas pa- 
siekė tai, kad mirė savo gimimo dieną, pragyvenęs ly- 
giai aštuoniasdešimt vienerius metus. Todėl atsitiktinai 
tuo metu Atėnuose buvę magai paaukojo mirusiam auką, 
nutarę, jog velioniui buvo tekęs aukštesnis negu žmo- 
gaus likimas, nes jis nugyveno tobulą metų skaičių: 
devyniskart po devynis. Neabejoju, jog jis <...> bū 
tų sutikęs atiduoti iš šio skaičiaus keletą dienų, kad 
išlaisvintų juos nuo šios aukos. Saikingumas gali pra- 
tęsti senatvę, kurios, mano nuomone, nereikia nei geis- 
ti, nei kratytis. Malonu kuo ilgiau pabūti su savimi, jei 
padarai save vertą draugijos. Tad turime nutarti, ar 
reikia niekinti tai, kas dar liko senatvėje, ir, nelaukiant 
galo, savo rankomis jį pasidaryti. Tas, kuris laukia sa- 
vo likimo, nedaug kuo skiriasi nuo bailio, kaip be saiko 
mėgstančiu vyną laikomas tas, kuris ištuština amforą, 
išsiurbdamas ir nuosėdas. Tačiau pažiūrėkime, ar pasku- 
tinioji gyvenimo atkarpa yra nuosėdos, ar kažkas skaid- 
riausio ir švariausio: gal protas blaivus ir neatbukę 
jausmai padeda sielai, o kūnas nenusilpęs ir per anks- 
ti nemiręs. Didelis skirtumas, ką žmogus nori pratęsti: 
gyvenimą ar mirtį. Jei kūnas nebetarnauja, ar neverta 
iš jo išleisti kenčiančią sielą? Ir galbūt tai reikia pada- 
ryti truputį anksčiau negu ateis laikas, nes, kai jis at- 
eis, tu gali nebeįstengti to padaryti. Kai nedorai gy- 
veneti yra pavojingiau negu greitai mirti, tik kvai- 
lys nepaaukoja trumpos laiko atkarpos, kad iš- 
sipirktų iš didelio pavojaus. Tik nedaugelį labai ilga 
senatvė atveda prie mirties nenuskriaudusi, o daugu- 
mos neveiklus gyvenimas kėpso nenaudojamas. Ar, 
tavo nuomone, gyvenime esti žiauresnių praradimų ne- 
gu teisės jį užbaigti praradimas?| Neklausyk manęs, 
jei nenori, nemanyk, kad mano sprendimai skirti tau, 
bet apsvarstyk mano žodžius. Aš nepaliksiu senatvės, 
jei ji man išsaugos mane visą, aišku, visa tai, kas many 

geriausia. O jei ji pradės silpninti mano protą, atiminė- 
dama jį dalimis, jei paliks man ne gyvenimą, o tik gy- 
vybę, iššoksiu iš šio sukiužusio, griūvančio pastato. Ne- 
bėgsiu į mirtį nuo ligos, jei ji išgydoma ir negadina 
sielos. Nekelsiu rankos prieš save dėl skausmo: tokia 
mirtis būtų pralaimėjimas. Tačiau, jei žinosiu, kad man 
jį reikės kęsti nuolatos, išeisiu ne dėl jo paties, bet 
todėl, kad jis trukdys viskam, dėl ko gyvena žmogus. 
Silpnas ir bailus yra tas, kuris miršta dėl skausmo, 
kvailas — tas, kuris gyvena tam, kad kęstų skausmą. 

Bet jau smarkiai užsišnekėjau. Be to, ir pats da- 
lykas toks, kad jį būtų galima svarstyti visą dieną., 
Kaip galės laiku užbaigti gyvenimą tas, kuris negali 
užbaigti laiško?! Taigi lik sveikas: Šiuos žodžius skai- 
tysi mieliau negu svarstymus apie mirtį. 


PENKIASDEŠIMT DEVINTAS LAIŠKAS 
Seneka sveikina mieląjį Lucilijų 


Tavo laiškas suteikė man daug malonumo. Leisk 
man vartoti įprastus žodžius ir nepriskirk jiems stoikų 
teikiamos reikšmės. Mes manome, jog malonumas yra 
yda. Tegul bus taip. Tačiau šį Žodį vartojame ir tam, 
kad išreikštume sielos linksmumą. Žinau, kad, rikiuo- 
jant žodžius pagal mūsų liniuotę, malonumas yra gė- 
dingas dalykas, o džiaugsmas — pasitikinčios savaisiais 
ir tikraisiais turtais sielos pakilimas — tenka tik išmin- 
čiui. Bet paprastai kalbėdami, sakome, jog mums daug 
džiaugsmo suteikė ano žmogaus išrinkimas konsulu, 
vestuvės ar žmonos gimdymas, nors visa tai visai nėra 
tikras džiaugsmas, o dažnai — net būsimo liūdesio pra- 
džia. Tikrajam džiaugsmui būdinga tai, kad jis nie- 
kada nesibaigia ir nevirsta savo priešybe. Taigi, anot 
mūsų Vergilijaus, „širdies džiaugsmai nelabieji“!. Pa- 
sakyta vaizdžiai, bet nelabai tiksliai. Mat joks džiaugs- 
mas nėra nelabas; jis šitaip pavadino malonumus ir taip 
išreiškė viską, ką norėjo. Jis turėjo galvoje žmones, 

146 patenkintus savo nelaime. 


Ir vis dėlto aš ne be pagrindo tvirtinau, kad tavo 
laiškas man suteikė didelį malonumą. Nors neišmanan- 
tis džiaugiasi ir dėl rimtos priežasties, tačiau jo neval- 
domą ir akimirksniu galintį virsti savo priešybe jausmą 
aš vadinu ne džiaugsmu, o malonumu. Jį kelia klaidin- 
gas gėrio supratimas, jis yra nesuvaldomas ir besaikis. 

Bet grįžtu prie pradžios. Paklausyk, kas mane pra. 
džiugino tavo laiške: tu valdai žodžius. Kalba tavęs 
nekelia į aukštybės, neneša toliau negu buvai ketinęs. 
Daugelį koks. nors patikęs gražus žodis suvilioja paras 
šyti tai, ko nebuvo ketinę rašyti. Tau taip neatsitinka, 


rašai glaustai ir dalykiškai. Kalbi tiek, kiek nori, o iš- 


reiški daugiau negu pasakai. Yra kažko dar svarbesnio 
požymis, lzuris rodo, jog tavo sieloje nėra nieko nerei- 
kalingo, nieko išpūsto. Randu ir perkeltinės reikšmės 
žodžių, bet ne tiek neapgalvotų, kad jie būtų pavojingi. 
Randu vaizdingų pasakymų, kuriuos kai kas draudžia 
mums vartoti ir tvirtina, kad jie leistini tik poetams. 
Man regis, tokie žmonės nėra skaitę senųjų rašytojų, 
kurie dar nesivaikė visų liaupsinamo iškalbingumo. Jie 
šnekėjo paprastai, norėdami tik įrodyti dalyką, ta- 
čiau jų kalba pilna perkeltinės reikšmės posakių. Mano 
nuomone, mums jie reikalingi ne dėl to, dėl ko jie rei- 
kalingi poetams: jie paremia mus atskleisdami kalbė- 
tojui ir klausytojui dalyko esmę. Stai labai atidžiai skai- 
tau Sekstijų, aštraus proto vyrą, graikiškai rašiusį, bet 
romėniškai mąsčiusį filosoią. Mane sujaudino vienas jo 
pateiktas vaizdas: ten, kur galima tikėtis priešą pul- 
si:nt iš visų pusių, mūšiui pasiruošusi kariuomenė žy- 
giuoja keturkampiu. „Tą patį, — sako jis,— turi daryti 
išminčius: tegul visas savo dorybes jis išdėsto aplinkui, 
kad ten, kur iškils koks nors pavojus, būtų paruošta 
apsauga, be sąmyšio paklūstanti vado mostui.“ Mato- 
me, jog garsių karvedžių vadovaujamos kariuomenės 
yra taip surikiuotos, kad iš karto visos pajėgos galėtų 
sužinoti vado įsakymą, kad vieno trimitininko duotas 
signalas iš karto nuskrietų ir per pėstininkus, ir per 
raitelius. Mums to dar labiau reikia,— tvirtina jis. Mat 
kariai dažnai be priežasties bijo priešo, ir labiausiai 

įtartinas jlems atrodęs kelias pasirodo esąs sauglausias, 
nes kvailybė niekada neturi ramybės. Baimė ją gaubia 
ir iš viršaus, ir iš apačios, kelia jai nerimą iš visų pu- 
sių. Pavojai ir paskui ją seka, ir užbėga jai už akių. 
Viskas ją baugina, niekam ji nepasiruošusi, krūpčioja 
net nuo pagalbos. O išminčius apsiginklavęs prieš bet 
kokį puolimą ir visada pasirengęs pavojui. Jis nesitrauks 
užgiuvus skurdui, sielvartui ar nešlovei, o drąsiai žengs 
per juos ir kiaurai juos pereis. Daug kas mus varžo, 
daug kas silpnina. Ilgai buvome nugrimzdę į ydas, ir 
mums sunku jų atsikratyti. Mes ne tik išsitepėme, bet 
ir užsikrėtėme jomis. Kad nešokinėtume nuo vienos min- 
ties prie kitos, iškelsiu dažnai mano svarstomą klausi- 
mą: kodėl kvailumas taip atkakliai mus apgulęs? Pir- 
miausia todėl, kad nedrąsiai jį atremiame ir prie sveiko 
proto veržiamės ne iš visų jėgų. Antra, mes per mažai 
tikime išmintingų vyrų atradimais, nepriimame jų at- 
vira širdimi, ir, esant tokiam svarbiam reikalui, mums 
trūksta užsispyrimo. Kaip gali išmokti kovoti su ydomis 
žmogus, kuris šito mokosi tik tada, kai neatsiduoda 
ydoms? Nė vienas nepasinėrėme į gelmę, nuskynėme tik 
pačias viršūnes ir, būdami užsiėmę reikalais, manėme, 
jog filosofijai užtenka, ir net per daug, skirti truputį 
laiko. Ypač mums kliudo tai, kad per greitai pradedame 
gėrėtis savimi. Radę tokių, kurie vadina mus dorais, 
protingais, tyrais žmonėmis, tuojau pat jiems pritaria- 
me. Nesitenkiname saikingais pagyrimais, o lyg priva- 
lomą dalyką priimame visa, kad ir ką mums duotų be- 
gėdiškas padlaižiavimas. Mes sutinkame su tais, kurie 
tvirtina, jog mes geriausi ir išmintingiausi, nors žino- 
me, kad jie dažnai meluoja. Esame tokie atlaidūs sau, 
kad norime būti giriami net už dorybes, kurioms ypač 
prieštarauja visi mūsų poelgiai. Kankintojas noriai klau- 
sosi apie savo švelnumą, plėšikas — apie savo dosnu- 
mą, girtuoklis ir paleistuvis — apie savo santūrumą. Va- 
dinasi, mes nenorime pasitaisyti todėl, kad tikime esą 
patys geriausi. Kai Aleksandras jau klaidžiojo Indijoje, 
puolimais niokodamas net savo kaimynams ne visai 
žinomas gentis, jis apsupo kažkokį miestą. Apjodamas 


jo sienas ir ieškodamas silpniausios įtvirtinimų vietos, 
jis buvo sužeistas strėlės, tačiau išsilaikė balne ir tęsė 
ką pradėjęs. Po to, nustojus bėgti kraujui, sausą žaizdą 
ėmė smarkiau skaudėti ir nuo arklio nukarusi blauzda 
pamažu nutirpo. Priverstas sustoti, jis tarė: „Visi pri- 
siekinėja, jog aš — Jupiterio sūnus, bet ši žaizda sako, 
kad aš esu žmogus“. Ir mes darykime tą patį. Pataika- 
vimas kiekvieną savaip sukvailina. Sakykime: „Jūs 
tvirtinate, kad aš esu protingas. Tačiau aš pats matau, 
jog trokštu daugelio nenaudingų ir geidžiu daugelio 
kenksmingų dalykų. Juk aš net nesuvokiu to, ką gy- 
vuliams parodo sotumas — koks turi būti valgymo ir 
gėrimo saikas. Ligi šiol nežinau, kiek man galima“, 
Pamokysiu tave, kaip suvokti, jog dar nesi išminčius. 
Išminčius yra kupinas džiaugsmo, linksmas, patenkin- 
tas, nesugniuždomas, jis gyvena taip, kaip dievai. Da- 
jeigu jokia viltis nejaudina tavo sielos ateities lauki- 
mu, jeigu ir dieną, ir naktį tavo kilnios, savimi paten- 
kintos dvasios būsena yra pastovi ir vienoda, tu pa- 
siekei žmogui prieinamo gėrio viršūnę. Bet jeigu tu 
visur ieškai įvairių malonumų, tebūnie tau žinoma, jog 
išminties tau trūksta tiek pat, kiek ir tikro džiaugsmo. 
Tu nori juos pasiekti, bet klysti tikėdamasis surasti juos 
pasinėręs į turtus, svarbias pareigas, žodžiu, ieškoda+ 
mas džiaugsmo jų sukeltuose rūpesčiuose. Tu trokšti 
jų, vildamasis linksmybės ir malonumo, o jie yra skaus- 
mų priežastis. Kartoju: visi veržiasi prie džiaugsmo, bet 
nežino, iš kur jis, pastovus ir didelis, kyla. Vienas jo 
ieško puotose ir lėbavimuose, antras — trokšdamas gar- 
bės ir klientų minioje, trečias — meilužėje, ketvirtas — 
tuščiai girdamasis laisvajam pritinkančiais mokslais ir 
žinojimu nieko negelbstinčių kūrinių. Visi šios mela- 
gingos ir trumpalaikės paguodos dalykai apgauna kaip 
girtumas, už linksmą vienos valandos beprotybę reika- 
laujantis mokėti ilgomis pagiriomis, kaip sužavėtos mi- 
nios plojimai ir palankūs pritarimo šūksniai, įgyjami ir 
perkami didelių rūpesčių kaina. Tad nepamiršk, jog pa- 
stovus džiaugsmas yra išminties dovana. Išminčiaus 

siela yra tarsi pasaulis mėnesienoje — ten visados gied- 
ra. Vadinasi, yra dėl ko siekti išminties: išminčių vi- 
suomet lydi džiaugsmas. Toks džiaugsmas gimsta tik 
iš dorybių įsisąmoninimo. Džiaugtis gali tiktai drąsus, 
tiktai teisingas, tiktai santūrus. „Kaipgi yra, — tu .pa- 
klausi.— Argi kvaili ir nedori nesidžiaugia?“ Ne daus 
giau už grobį sučiupusį liūtą. Kai jie pavargsta nuo vy- 
no ir paleistuvysčių, kai jiems pritrūksta naktų paten- 
kinti savo ydoms, kada nuo priverstinių malonumų, ku- 
rie netelpa ankštame kūne, atsiranda vočių, tada nelai- 
mingieji sušunka -šiuos Vergilijaus žodžius: 

Kaip, apsigavę džiaugsmu, paskutinę naktį mes leidom, 

Nors tu visa žinai, bet reikia darsyk pakartoti2, 


Lėbautojai visas naktis praleidžia tarp apgaulingų 
džiaugsmų, tarytum kiekviena iš jų būtų paskutinė. O 
tikrasis džiaugsmas, lydintis dievus ir su jais besivar- 
žančius žmones, niekuomet nenutrūksta ir nesibaigia. 
Jis baigtųsi, jei būtų iš ko nors gautas. Tačiau kadangi 
jis nėra svetima dovana, tai nepavaldus svetimai galiai. 
Likimas negali išplėšti to, ko nebuvo davęs. Lik svei- 
kas, 


SESIASDEŠIMTAS LAISKAS 
Seneka sveikina mieląjį Lucilijų 


Aš skundžiuos, ginčijuos ir širstu. Ar ir dabar te- 
benori to, ko tau troško tavo žindyvė, auklėtojas ar 
motina? Ar tu suvoki, kiek bloga jie tau linkėjo? Kokios 
priešiškos mums esti mūsų artimųjų maldos! Ir tuo pa- 
vojingesnės, kuo laimingiau išsipildo. Jau nebesistebiu, 
kad nuo pat vaikystės mus persekioja visokeriopas blo- 
gis: išaugome tarp tėvų prakeikimų. Tegu dievai Išgirs- 
ta ir nesavanaudišką mūsų maldą! Ar ilgai dar prašysi- 
me ko nors dievų, tarsi patys negalėtume prasimaitin- 
ti? Ar ilgai dar mūsų pasėliai užims tokį plotą, kuris 

150 galėtų išmaitinti višą miestą? Kaip ilgai dar mums 


Javus pjaus visa tauta? Ar ilgai dar patiekalus viene- 
riems pietums gabens daugybė laivų, ir net ne iš vienos 
jūros?! Jaučiui užtenka keleto margų ganyklos, vienas 
miškas išmaitina daug dramblių, o žmogus ieško maisto 
ir sausumoje, ir jūroje. Kaipgi yra? Ar prigimtis, do- 
vanojusi mums tokį nedidelį kūną, davė tokį nepasoti- 
namą pilvą, kad rajumu pralenkiame didžiausius ir ėd- 
riausius žvėris? Visai ne. Ar ne trupinėlį skiriame pri- 
gimčiai? Ji tenkinasi mažu! Ne pilvo alkis mums daug 
kainuoja, bet išpuikimas. Tuos, kurie, pasak Salusti- 
jaus!, „paklusnūs pilvui“, turime priskirti prie Žvėrių, 
o ne prie žmonių. O kai kuriuos net ne prie žvėrių, bet 
prie numirėlių. Gyvena tas, kuris daug kam reikalingas, 
gyvena tas, kuris reikalingas pats sau. O tas, kuris sle- 
piasi ir stingsta nejudėdamas, lieka savo namuose kaip 
kape. Gali prie slenksčio marmure įrašyti jo vardą: jis 
pralenkė savo mirtį. Lik sveikas. 


SEŠIASDESIMT PIRMAS LAISKAS 
Seneka sveikina mieląjį Lucilijų 


Nustokime norėti to, ko norėjome kadaise. Aš iš 
tiesų stengiuos senatvėje nebenorėti to, ko norėjau 
vaikystėje. Mano dienos ir naktys, mano darbas ir ma- 
no mintys skirti vienam dalykui — aš stengiuos padaryti 
galą senoms blogybėms. Aš elgiuosi taip, kad viena 
diena man būtų tarsi visas gyvenimas. Dievaži, aš ne- 
griebiu jos, lyg ji būtų paskutinė, bet žiūriu į ją taip, 
tarytum ji galėtų būti ir paskutinė. Ir šį laišką rašau 
taip nusiteikęs, tarsi įnikusį rašyti mane pašauks mir- 
tis. Esu pasiruošęs išeiti, bet gyvenimu mėgaujuos to- 
dėl, kad nelabai rūpinuos, ar ilgai jis tęsis. Prieš pa- 
sendamas rūpinausi, kad dorai gyvenčiau, senatvėje 
rūpinuosi, kad gerai numirčiau. Mat gerai numirti — 
tai noriai numirti. Ir tu stenkis nieko nedaryti prieš 
savo valią. Kas besipriešinančiam yra prievarta, norin- 
čiam — nėra prievarta. Aš taip pasakysiu: kas noriai 

vykdo įsakymus, tas išvengia sunkiausios vergijos da- 
lies — daryti tai, ko jis nenori. Ne tas vargšas, kuris 
atlieka ką nors lieptas, bet tas, kuris atlieka tai neno- 
romis. Tad nusiteikime norėti to, ko reikalauja aplin- 
kybės, ir pirmiausia be liūdesio mąstyti apie savo galą. 
Mirčiai turime pasiruošti anksčiau negu gyvenimui. Gy- 
venimas visko duoda pakankamai, bet mes esame go- 
dūs jo reikmių: mums atrodo ir visada atrodys, jog 
kažko trūksta. Ar mes pakankamai nugyvenome — nu- 
stato ne metai, ne dienos, bet mūsų protas. Aš, bran- 
giausias Lucilijau, gyvenau pakankamai ir sotus laukiu 
mirties. Lik sveikas. 


SEŠIASDEŠIMT ANTRAS LAIŠKAS 
Seneka sveikina mieląjį Lucilijų 


Meluoja tie, kurie nori įrodyti, kad studijuoti lais- 
vuosius menus jiems trukdo krūvos darbų. Apsimeta 
užsiėmę, susigalvoja rūpesčių patys save pralenkdami. 
Aš turiu laiko, Lucilijau, turiu laiko ir, kad ir kur bū- 
čiau, priklausau pats sau. Savo reikalams neatsiduodu 
visiškai, tik paskolinu save jiems ir neieškau progų 
tuščiai leisti laiką. Kad ir kur apsistočiau, nepalieku sa- 
vo apmąstymų ir savo sieloje svarstau apie ką nors, 
kas jai išganinga. Paskirdamas save draugams, aš vis 
tiek nepalieku savęs ir negaištu su tais, su kuriais su- 
sitikau dėl kokios nors aplinkybės ar pilietinės parei- 
gos, o tik su pačiais geriausiais. Jiems atiduodu širdį 
nepaisant, kokioje vietoje jie būtų, kokiame amžiuje 
gyventų. Prie savęs turiu puikų vyrą Demetriją if, pa- 
likęs apsisiautusius purpuro rūbais žmones, šnekučiuo- 
juos su juo, pusiau nuogu, ir žaviuosi juo. Ir kaipgi juo 
nesižavėti?! Pamačiau, kad jam nieko netrūksta. Ne 
vienas gali viską niekinti, bet niekas negali turėti visko. 
Trumpiausias kelias į turtą — niekinti turtą. O mūsų 
Demetrijas gyvena ne viską niekindamas, bet tarsi vis- 
ką palikdamas kitiems. Lik sveikas, 


SESIASDESIMT TREČIAS LAISKAS 
Seneka sveikina mieląjį Lucilijų 


Man labai liūdna dėl tavo draugo Flako mirties, ta- 
čiau nenorėčiau, kad tu sielvartautum daugiau negu 
dera. Vargu ar drįsčiau reikalauti, kad visai nesielvar- 
tautum, nors ir žinau, kad taip būtų geriau. Bet argi 
tokia dvasios stiprybė prieinama kam nors kitam, iš- 
skyrus aukštai virš likimo pakilusį žmogų?! Toks da- 
lykas ir jį gnybteltų, bet tik gnybteltų. Mums puolus į 
ašaras, gali būti atleista, jeigu jų ne per daug ir jeigu 
mes patys/jas sutramdome. Į mirusį draugą žvelk ne sau- 
somis akimis, bet ir ne paplūdusiomis. Reikia ašaroti, 
bet ne verkti. Ar tau atrodo, kad aš tau siūlau per 


griežtą įstatymą. Bet juk ir didžiausias graikų poetas!- 


leido verkti tik vieną dieną, sakydamas, jog net Niobė 
prisimindavo valgį. Ar žinai, kodėl aimanuojame ir be 
saiko raudame? Ašaromis siekiame įrodyti savo širdgė- 
14: nejaučiame skausmo, bet jį rodome. Niekas negedi 
pats sau. O nelaimingas kvailumas! Esama ir kažkokio 
puikavimosi sielvartu. Tu sakysi: „,„Kaipgi tad yra? Ar 
man pamiršti draugą?“ Trumpą atminimą jam žadi, jei- 
gu jis išnyks kartu su tavo sielvartu. Juk netrukus rūš- 
kanas tavo veidas dėl kokio nors atsitiktinio dalyko 
nušvis šypsena. Aš jau nekalbu apie ilgesnį laiko tar- 
pą, sušvelninantį visus sielvartus, raminantį didžiausią 
skausmą. Vos tik tu liausies save stebėjęs, liūdesio iš- 
raiška veide dings. Dabar pats saugai savo sielvartą. 
Tačiau net ir saugant jis išnyksta, ir tuo greičiau, kuo 
buvo didesnis. Pasistenkime, kad būtų smagu prisiminti 
mirusius. Niekas noriai mintimis negrįžta prie to, ko 
neįmanoma prisiminti be skausmo. Taip ir turi būti, kad 
mirusių, kuriuos mylėjome, vardas keltų širdgėlą. Tačiau 
ir ši širdgėla yra savaip maloni. Kaip mėgdavo sakyti 
mūsų Atalas: „Iš gyvųjų tarpo pasitraukusius draugus 
miela prisiminti, kaip miela ragauti kai kuriuos maloniai 
aitrius vaisius ar džiaugtis seno vyno kartumu. Laiko 
toliai ištirpdo visa, kas mus kankino, ir mums lieka 
tikras malonumas“, Jo nuomone, mąstyti apie gyvuo- 

sius draugus yra tas pats, kalp smagurlauti medumi ir 
pvragaičiais, o prisiminti tuos, kurių jau nebėra — taip 
pat malonu, nors ir ne be kartėlio. Tačiau kas gi tvir- 
tins, jog kartūs ar aštrūs valgiai nežadina skrandžio?! 
Mano jausmai kiek kitokie: man mirusius draugus pri- 
siminti miela ir gera. Kol jie buvo šalia, žiūrėjau į juos 
tarytum greitai jų neteksiu, o kai netekau — taip, tarsi 
jie būtų šalia. Taigi, mielas Lucilijau, elkis taip, kaip 
reikalauja tavo susivaldymas, liaukis blogai aiškinęs li- 
kimo geradarybes: jis atėmė, bet ir davė. Godžiai mė- 
gaukimės draugyste, nes neaišku, ar ilgai galėsim tai 
daryti. Pamąstykime, kaip dažnai palikdavome draugus 
išvykdami į kokią nors ilgą kelionę, kaip dažnai nesi- 
matydavome su jais, gyvendami toje pačioje vietoje, ir 
suprasime, jog daugiau laiko praradome jiems dar esant 
gyviems. O ar galima nepriekaištauti tiems, kurie, nu- 
moję ranka į draugus, paskui gailiai rauda ir pradeda 
Juos mylėti tik po to, kai jau prarado. Jie taip smarkiai 
gedi todėl, jog bijo, kad kas nors nesuabejotų, ar jie 
mylėjo, ieško pavėluotų savo jausmo įrodymų. Jeigu tu- 
rime dar kitų draugų, tai mažai jais rūpinamės ir men- 
kai juos vertiname, nes jie neįstengia mūsų paguosti 
pakeisdami vieną palaidotą. O jeigu neturime kitų drau- 
gų, tai mes patys save nuskriaudėme labiau, negu mus 
nuskriaudė likimas: jis atėmė vieną, o mes netekome 
visų, kurių neįsigijome. Be to, žmogus, negalėjęs mylėti 
daugiau kaip vieną, ir to vieno nemylėjo. Ar neatrodys 
tau paskutinis kvailys tas, kuris, plėšikui atėmus iš jo 
kaip apsisaugoti nuo šalčio, ir rūpinęsis, kuo pridengti 
pečius? Palaidojai mylimą žmogų? Ieškok, ką galėtum 
pamilti. Geriau vėl įsigyti draugą negu verkti. Zinau, 
jog pasakymas, kurį dabar pridursiu, yra jau nuvalkio- 
tas, tačiau vis tiek pakartosiu jį vien todėl, kad taip 
visi sako: „Ko protas nenuramina, tą laikas nu- 
maldo“. Tačiau protingam žmogui gėda gydytis nuo 
liūdesio pavargus liūdėti. Taigi palik sielvartą pir- 
miau, negu jis tave paliks, ir kuo greičiau liaukis daryti 
tai, ko ilgai negalėsi daryti net ir norėdamas. Senoliai 


nustatė moterims metus gedulo ne tam, kad jos taip 
ilgai gedėtų, bet kad negedėtų ilgiau; vyrams nėra to- 
kio termino, nes joks laiko tarpas nėra jiems garbingas. 
Tačiau ar galėtum ir tarp tų, sunkiai nuo laužo ati- 
trauktų, vos vos nuo lavono atplėštų moterėlių parodyti 
man tokią, kuriai ašaros lietųsi visą mėnesį? Skausmo 
pradedame nekęsti greičiau negu bet ko kito. Jis, bū- 
damas šviežias, randa guodėjų ir patraukia kai kuriuos 
žmones, o įsisenėjęs kelia pajuoką, ir ne be pagrindo. 
Mat toks skausmas esti arba veidmainingas, arba kvai- 
las. Ir šitaip tau rašau aš, kuris savo brangiausią bi- 
čiulį Anėjų Sereną apraudojau taip smarkiai (to visai 
nenorėjau), kad galiu būti laikomas skausmo sugniuž- 
dyto žmogaus pavyzdžiu. Tačiau šiandien smerkiu savo 
poelgį, suprasdamas, jog svarbiausia mano sielvarto 
priežastis buvo tai, kad nemaniau jį galint numirti anks- 
čiau už mane. Mąsčiau tik apie vieną dalyką: jis už 
mane jaunesnis, ir daug jaunesnis. Tarsi likimas žiūrėtų 
eilės! Taigi niekados nepamirškime, jog mirtingi esame 
ir mes patys, ir mūsų mylimi žmonės. Man tuomet rei- 
kėjo kartoti: „Mano mielasis Serenas jaunesnis už ma- 
ne. Na ir kas? Turi mirti po manęs, bet gali mirti ir prieš 
mane“. Kadangi to nepadariau, likimas mane užklupo 
nepasiruošusį. Dabar žinok, kad viskas yra mirtinga, if 
mirtinga pagal neaiškius dėsnius. Siandien gali atsitikti 
visa tai, kas gali atsitikti bet kada. Tad atminkime, 
brangiausias Lucilijau, kad greitai išeisime ten, kur 
išėjo mūsų apraudotieji. Be to, galbūt, jeigu tik išmin- 
čių spėliojimai yra teisingi, mūsų laukia kokia nors 
bendra vieta, ir tuos, kuriuos laikome pražuvusiais, mes 
tik praleidome į priekį. Lik sveikas, 


SESIASDEŠIMT KETVIRTAS LAISKAS 
Seneka sveikina mieląjį Lucilijų 
Vakar tu buvai su mumis. Gali paklausti, ar tik 


vakar. Todėl aš ir pridūriau: su mumis. Su manimi tu 
esi visados. Susirinko draugai, dėl kurių ėmė kilti smar- 

kesni dūmai: ne tokie, kurie veržiasi iš lėbautojų vir- 
tuvių, gasdindami gaisrininkus, bet saikingi, rodantieji, 
jog atėjo svečių. Kalbėjomės apie įvairius dalykus, kaip 
paprastai per puotą nė vieno dalyko neišnagrinėdami iki 
galo, šokinėdami nuo vieno prie kito. Vėliau buvo skai- 
toma Kvinto Sekstijaus tėvo — didžio, patikėk manimi, 
vyro ir stoiko (nors jis pats savęs juo nelaiko) — knyga. 
Gerieji dievai, kiek joje stiprybės, kiek dvasios! Tai rasi 
ne visų filosofų raštuose: kai kurių garsų vardą turin- 
čių autorių kūriniai yra bekraujai. Jie moko, ginčijasi, 
išvedžioja, bet nestiprina dvasios, nes patys jos neturi. 
O perskaitęs Sekstijų, tu pasakysi: „Jis gyvas, stiprus, 
laisvas, jis — daugiau negu Žmogus, jis palieka mane 
kupiną milžiniško pasitikėjimo“. Prisipažinsiu tau, kad 
ir kaip būčiau nusiteikęs, jį skaitant, norisi mesti iššūkį 
bet kokiam įvykiui, norisi sušukti: „Likime, ko delsi? 
Pulk! Matai, aš pasiruošęs!“ Savo drąsa tampu pana- 
šus į tą, kuris ieško, kur išmėginti save, kur parodyti 
savo narsumą, kuriam 
O Kaip būtų smagu, kad tarpan žvėrių pabaidytų 
Sernas putotas nuo kalno ar liūtas rusvas nušoktų! ! 

Aš norėčiau, kad būtų ką nugalėti, lavinti iš- 
tvermę. Mat Sekstijus ypatingas dar tuo, kad jis tau 
ir parodo laimingo gyvenimo didybę, ir nežadina nusi- 
vylimo savimi, nes sužinai, jog šis gyvenimas aukštai, 
bet pasiryžusiam yra pasiekiamas. Tą patį daro ir do- 
rybė: žaviesi ja vis tiek tikėdamasis ją įgyti. Aš pa- 
prastai daug laiko prarandu stebėdamas pačią išmintį. 
Ziūriu į ją apstulbęs, kaip ir į patį pasaulį, kurį daž- 
nai išvystu tarsi iš naujo. Juk aš garbinu ir išminties 
kūrinius, ir jos kūrėjus — malonu ją priimti lyg dau- 
gelio žmonių paliktą paveldėjimą. Dėl manęs tai įgyta, 
dėl manęs vargta! Bet elkimės kaip gera šeimos galva: 
didinkime gautą turtą. Tegul mano palikuonys gaus 
didesnį paveldėjimą. Daug dar yra darbo ir daug jo 
bus visada, nė vienam po šimto tūkstančių metų gi- 
musiam žmogui nebus atimta galimybė ką nors prie 
to pridėti. Net jeigu senolių viskas atrasta, kiti visados 
naujai pritaikys ir supras jų atradimus, kitaip juos tvar- 


kys. Įsivalzduokime, kad protėviai paliko mums vaistų 
akims gydyti. Man nereikia išradinėti naujų, tačiau tu- 
rimus privalau pritaikyti ligoms ir įvairioms aplinky- 
bėms. Vieni iš jų gelbsti nuo akių graužimo, kiti ne- 
leidžia sudribti vokams, treti apsaugo nuo staigių už- 
degimų ir ašarojimų, ketvirti padidina regėjimo aštru- 
mą. Reikia juos sutrinti, parinkti vartojimo laiką, kiek- 
vienam vaistui nustatyti dozę. Senoliai išrado vaistų ir 
sielai gydyti, o kaip ir kada juos vartoti, turime išsi- 
aiškinti mes patys. Mūsų pirmtakai padarė daug, bet 
dar ne viską. Tačiau juos vis tiek turime vertinti ir 
garbinti beveik taip pat, kaip dievus. Kodėl gi man na- 
muose nelaikyti didžiųjų vyrų atvaizdų, kurie pakelia 
sielą? Kodėl man nešvęsti jų gimimo dienų? Kodėl gi 
iš pagarbos jiems neprisiekti jų vardu? Kaip privalau 
nusilenkti savo mokytojams, taip privalau nusilenkti ir 
žmonių giminės mokytojams, kuriuose slypi didžiulio 
gėrio šaltinis. Jeigu pamatysiu konsulą ar pretorių, pa- 
darysiu visa, ka* dera pagerbiant svarbias jų pareigas: 
nulipsiu nuo arklio, nusiimsiu galvos apdangalą, už- 
leisiu kelią. Tai ar ne su pačia didžiausia pagarba tu- 
riu priimti į savo širdį abu Markus Katonus, išmintin- 
gąjį Lelijų, Sokratą su Platonu, Zenoną ir Kleantą?! 
Lenkiuosi jiems, didūs jų vardai išaukština ir mane 
patį. Lik sveikas. 


ŠEŠIASDESIMT PENKTAS LAIŠKAS 
Seneka sveikina mieląjį Lucilijų 


Vakar dieną pasidalijau su liga: pirmąją pusę die- 
nos ji pasiėmė, o antrąją — užleido man. Taigi pirmiau- 
sia išbandžiau savo dvasią skaitydamas, Kai ji tai iš- 
tvėrė, išdrįsau jai įsakyti, tiksliau, jai daugiau leis- 
ti: šį tą parašiau ir dirbau net labiau įtempęs jėgas 
negu paprastai, nes grumiausi su sunkiu dalyku neno- 
rėdamas jam nusileisti. Taip tęsėsi, kol atskubėjo drau- 
gai ir jėga pažabojo nesantūrų ligonį. Rašiklį pakeitė 
pašnekesys. Tai, dėl ko kilo ginčas, aš papasakosiu tau, 

nes tave Išsirinkome teisėju. Vargo bus daugiau, negu 
tu tikiesi, nes byloje dalyvauja trys šalys. Kaip žinai, 
mūsų stoikai tvirtina, jog gamtoje yra du pradai, iš 
kurių viskas atsiranda: priežastis ir materija. Materija 
yra neveikli, pasiruošusi virsti bet kuo, bet tokia ji bū- 
tų, jei niekas jos neišjudintų. O priežastis, tai yra pro- 
tas, formuoja materiją ir, pakreipdama ją, kur nori, 
padaro iš jos įvairių daiktų. Vadinasi, pirmiausia turi 
būti tai, iš ko daiktas atsiranda, paskui — tai, dėl ko 
jis atsiranda. Šis dalykas yra priežastis, o pirmasis — 
materija. Kiekvienas menas yra gamtos mėgdžiojimas. 
Ką apskritai pasakiau, galima pritaikyti ir žmogaus 
veiklai. Norint sukurti statulą, reikia ir menininkui pa- 
klusnios medžiagos, ir menininko, suteikiančio materijai 
pavidalą. Vadinasi, „statulos materija yra bronza, o 
priežastis — skulptorius. Taip atsiranda visi kiti daiktai. 
Juos sudaro tai, iš ko jie kuriami, ir tai, kas juos ku- 
ria. Stoikai mano, kad egzistuoja viena priežastis, arba 
tai, kas kuria. Aristotelis mano, jog priežastis nusakoma 
trim būdais'. Jis tvirtina: „Pirmoji priežastis yra pati 
materija, be kurios negali būti sukurtas joks daiktas. 
Antroji — kūrėjas. Trečioji — forma, kuri tarsi statulai 
suteikiama kiekvienam kūriniui“. Ją Aristotelis vadina 
eidos. „Prie šių, — sako jis,— prisideda dar ketvirtoji — 
tai kūrimo tikslas.“ Paaiškinsiu, kas tai yra. Bronza — 
pirmoji statulos priežastis. Statula niekuomet nebūtų 
sukurta, jei nebūtų to, iš ko ji išliejama ar iškalama. 


"Antroji priežastis — kūrėjas, nes toji bronza neįgautų 


statulos išvaizdos, jei prie to neprisidėtų įgudusios ran- 
kos. Trečioji priežastis — forma. Juk statula negalėtų 
būti vadinama „ĮIetininku“ ar „Kaspinuotuoju“2, jeigu 
jai nebūtų suteikta tokia išvaizda. Ketvirtoji priežastis 
yra kūrimo tikslas. Jeigu jo nebūtų, statula nebūtų pa- 
daryta. Kas yra tikslas? Tai — kas skatino menininką, 
kuo vadovaudamasis, jis dirbo. Tai gali būti pinigai, 
jeigu jis ką nors gamino ketindamas parduoti, arba 
garbė, jeigu triūsė dėl šlovės, arba tikėjimas, jeigu ruo- 
šė dovaną šventyklai. Vadinasi, tai ir yra priežastis, pa- 
dedanti atsirasti daiktui. Ar, tavo nuomone, nereikia 


" viena iš kūrinio priežasčių laikyti to, ką atėmus nebūtų 
daikto? Prie visų šių priežasčių Platonas* priskiria ir 
penktąją, kurią pats vadina idėja. Tai — pavyzdys, į 
kurį žvelgdamas kūrėjas padarė, ką buvo sumanęs. Ne- 
svarbu, ar tas pavyzdys, į kurį jis kreipia akis, yra iš- 
orėje, ar jis pradėtas ir išnešiotas sieloje. Sie visų daik- 
tų pavyzdžiai slypi dievuje. Jo prote yra visa, kas turi 
būti sukurta, kiek ir kaip. Jis kupinas tų nemirtingų, 
nekintamų ir nesunaikinamų pavidalų, kuriuos Platonas 
vadina idėjomis. Taigi žmonės miršta, bet pati žmogaus 
idėja, pagal kurią kuriamas žmogus, lieka, ir, nors 
žmonės kenčia ir žūva, ji niekada nesikeičia. Vadinasi, 
Platono žodžiais tariant, esama penkių priežasčių: tai, 
iš ko; tai, kas, tai, kame; tai, pagal ką; tai, kam, 
Ir pagaliau tai, kas iš viso šito sukuriama. Sta- 
tuloje, kadangi apie ją pradėjome kalbėti, „tai, iš 
ko“ yra bronza, „tai, kas“ — menininkas, „tai, kame“ — 
jai suteikta forma, „tai, pagal ką“ yra meistro mėgdžio- 
jamas pavyzdys, „tai, kam“ — kūrėjo tikslas, „tai, kas 
iš jų visų“ — statula. Tą patį, anot Platono, turi ir pa- 
saulis. Kūrėjas čia yra dievas; tai, iš ko pasaulis su- 
kurtas — materija; forma — tai mūsų matomo pasaulio 
vaizdas ir tvarka; pavyzdys, aišku,— tai, pagal ką die- 
vas sukūrė šį nepaprastai gražų ir didingą kūrinį; ir 
tikslas — kam sukūrė. Tu klausi, koks dievo tikslas? 
Gerumas. Platonas aiškiai sako: „Dėl kokios priežas- 
ties dievas sukūrė pasaulį? Jis yra geras. O geras ne- 
pavydi jokio gėrio. Todėl jis ir padarė tai, ką galėjo 
geriausia padaryti“. Tad štai, teisėjau, padaryk nuo- 
sprendį ir paskelbk, kuris tvirtinimas tau atrodo ar 
čiausiai tiesos. Aš neklausiu, kas tvirtina teisingiausiai, 
nes tai nustatyti yra virš mūsų galimybių, kaip ir nu- 
statyti pačią tiesą. 

Aristotelis ir Platonas pateikia arba per daug prie- 
žasčių, arba per mažai. Mat jei jie vadina kūrimo prie- 
žastimi tai, be ko daiktas negali būti padarytas, tai 
suminėjo jų per mažai. Tegu jie prie priežasčių priski- 
ria laiką, nes be laiko niekas negali būti padaryta. Te- 
gul priskiria ir vietą, nes kai nėra kur daryti, tai ne- 

įmanoma ką nors daryti. Tegul priskiria judėjimą 
nes be jo nieko neatsiranda ir nežūva, be judėjimo nėra 
nei meno, nei kitimo. Tačiau mes dabar ieškome pir- 
mosios ir bendrosios priežasties. Ji turi būti paprasta, 
nes ir materija yra paprasta. Kas yra ta priežastis? 
Aišku, ji yra kuriantis protas, tai yra dievas. Mat tai, 
ką jūs pateikėte, nėra skirtingos ir savarankiškos prie- 
žastys, jos visos priklauso nuo vienos — tos, kuri iš 
tikrųjų kuria. Tu sakai, kad forma yra priežastis? Bet 
kūriniui formą suteikia tas, kas jį kuria. Taigi tai yra 
dalinė, o ne svarbiausia priežastis. Pavyzdys taip pat 
nėra priežastis, o būtinas priežasties įrankis. Pavyzdys 
menininkui būtinas taip pat, kaip kaltas ar dildė, nes 
be jų menas negali išsiversti, tačiau jie nėra nei sude- 
damosios meno dalys, nei jo priežastys. „Priežastis yra 
menininko tikslas, dėl kurio jis imasi ką nors daryti.“ 
Tegul bus priežastis, bet tai — ne pagrindinė, kurian- 
čioji, o antrinė priežastis. Tokių neįmanoma suskaičiuo- 
ti, o mes juk ieškome bendrosios priežasties. Be įprasto 
subtilumo jie sako, jog priežastis yra visas pasaulis kaip 
sukurtas kūrinys. Bet juk kūrinys ir kūrinio priežastis 
labai skiriasi. 

Arba padaryk nuosprendį, arba (tai tokiose bylose 
yra lengviau) pasakyk, kad tau neaišku, ir liepk mums 
grįžti prie pradžios. Tačiau tu tarsi: „Koks tau malo- 
numas švaistyti laiką dalykams, kurie tavęs nevaduoja 
iš jokių aistrų, neužgniaužia jokio geismo?“ Aš taip 
pat pripažįstu šiuos dalykus menkesniais ir tyrinėju tai, 
kas nuramino dvasią: pirmiausia stengiuos pažinti sa- 
ve, o po to — pasaulį. Bet ir dabar aš neprarandu laiko, 
nors tau taip atrodo. Juk kai visi šie samprotavimai 
nėra pernelyg smulkmeniški ir neišskaidomi iki nenau- 
dingų subtilumų, jie pakelia ir stiprina sielą, kuri, pri- 
spausta sunkios naštos, nori atsitiesti ir grįžti į tą 
pasaulį, kuriame ji kažkada buvo. Mat kūnas dvasiai 
yra našta ir bausmė: jis ją slegia ir laiko supančiojęs, 
kol pasirodo filosofija ir leidžia jai atsikvėpti tyrinėjant 
daiktų esmę ir atgręžia nuo žemiškųjų dalykų prie die- 
viškųjų. Tai — jos išlaisvinimas, tai — jos išeitis. Ap- 


gavusi ją sergstinčią sargybą, dvasia danguje atsigau- 
na. Kaip menininkai su pavargusiomis nuo įtampos, ku- 
riant kokį nors sunkiai įžiūrimą daiktą, akimis išeina iš 
silpnai ir netinkamai apšviestų dirbtuvių į viešumą ir 
kokioje nors žmonių poilsiui skirtoje vietoje džiaugiasi 
laisvai sklindančia šviesa, taip ir liūdname bei tam- 
siame būste uždaryta siela kiek galėdama veržiasi į 
laisvę ir ilsisi tyrinėdama visų daiktų esmę. Išminčius 
ar siekiantis išminties žmogus, nors ir turi savo kūną, 
geriausia savo dalimi yra labai nutolęs nuo jo ir savo 
mintis nukreipęs aukštyn. Lyg karys, susaistytas prie- 
saikos, gyvenimą jis laiko privaloma tarnyba. Jis taip 
nusistatęs, kad gyvenimą priima be meilės ir be neapy- 
kantos bei kantriai kenčia mirtingųjų dalią, žinodamas, 
kad jo laukia geresnė dalia. Tu draudi man tyrinėti 
daiktų esmę, atitrauki nuo visumos ir palieki tik dalį? 
Ar man negalima ieškoti visko pradžios? Ir kas yra vi- 
sų daiktų kūrėjas? Kas išskirstė visa, kas buvo kadaise 
sulydyta į visumą ir paslėpta neveiklioje materijoje? 
Kodėl man nepaklausti, kas yra šio pasaulio statytojas? 
Ir kaip toks didelis kūrinys yra dėsningas ir tvarkin- 
gas? Kas surinko tai, kas buvo išblaškyta, išskyrė tai, 
kas buvo sumaišyta, kas sutvarkė beformę masę? Iš 
kur sklinda tokia ryški šviesa? Ar tai ugnis, ar kažkas 
šviesesnio už ugnį? Man šito netyrinėti? Nesužinoti, iš 
kur esu nužengęs? Ar man skirta tai pamatyti vieną 
kartą, ar lemta gimti daug kartų? Kur aš iš čia išei- 
siu? Kokia buveinė laukia sielos, išsivadavusios iš žmo- 
gaus vergiškos būsenos? Jeigu draudi man susilieti su 
dangumi, vadinasi, liepi gyventi nuleidus galvą. Aš 
esu didesnis ir gimęs dėl kilnesnių dalykų negu ver- 
gauti kūnui, į kurį žiūriu kaip į savo laisvės pančius. 
Jį atstatau likimui, kad šis neitų toliau, ir neleidžiu 
per mano kūną praėjusiems likimo smūgiams sužeisti 
manęs. Jei manyje gali būti kas nors nuskriausta, tai 
tik kūnas. Bet tokiame nuolankiame būste gyvena laisva 
siela. Niekuomet šis kūnas neprivers manęs bijoti, ne- 
privers imtis negarbingo doram žmogui apsimetinėjimo. 
Niekuomet nemeluosiu dėl šito niekingo kūno gerovės! 

Kai man atrodys, kad reikia, nutrauksiu su juo ryšius. 
Tačiau ir dabar, kol esame susiję vienas su kitu, ne- 
būsime lygiateisiai sąjungininkai: visos teisės atiteks 
sielai. Tikroji laisvė yra savo kūno paniekinimas. Grįž- 
damas prie mūsų temos, pasakysiu, jog šiai laisvei daug 
padės ir tie tyrinėjimai, apie kuriuos ką tik kalbėjome: 
juk viskas susideda iš materijos ir dievo. Dievas su- 
tvarko sumaištį, ir viskas jam, valdovui, paklūsta. Tas, 
kuris veikia, tai yra dievas, yra galingesnis ir vertinges- 
nis už tai, kas jam paklūsta. Kokia dievo vieta pasau- 
lyje, tokia sielos vieta žmoguje. Tai, kas pasaulyje yra 
materija, mumyse — kūnas. Vadinasi, tegul blogesnieji 
tarnauja geresniesiems. Narsiai sutikime atsitiktinius 
dalykus. Nedrebėkime prieš skriaudas, žaizdas, pančius, 
skurdą. Kas yra mirtis? Arba buvimo galas, arba persi- 
kėlimas kažkur kitur. Nebijau baigti gyventi, nes tai 
yra tas pats, kaip visai nepradėti būti ar persikelti 
kitur, nes niekur nebūsiu taip suvaržytas kaip čia. Lik 
sveikas. 


SESIASDEŠIMT SŠEŠTAS LAIŠKAS 
Seneka sveikina mieląjį Lucilijų 


Po daugelio metų sutikau savo mokslo draugą Kla- 
raną. Tikiuosi, tu nelauki, kad pridurčiau: „senį“. Ne, 
dievaži, jo dvasia vis dar yra jauna, žydi ir grumiasi 
su niekingu kūnu. Neteisingai pasielgė gamta, tokią 
didelę dvasią įkurdindama prastame būste. Gal ji norė- 
jo mums parodyti, kad stipriausia ir puikiausia prigim- 
tis gali slėptis po bet kokia oda? Tačiau ji nugali 
visas kliūtis ir, paniekindama save, paniekina visa kita. 
Man regis, klysta tas, kuris „gyrė jį už šaunumą ir 
grožį“!. Dorybei nereikia jokio papuošalo. Ji pati save 
puošia papuošdama ir savo kūną. Į mūsų Klaraną aš 
pradėjau žiūrėti iš tiesų kitaip: jis man atrodo gražus 
ir tiesus tiek kūnu, tiek ir dvasia. Ir lūšnelėje gali gim- 
ti žymus vyras, o nedailiame ir menkame kūne — graži 
ir kilni siela. Man atrodo, kai kuriuos žmones gamta 


tyčia pagimdė tokius, siekdama įrodyti, jog dorybė 
gali gimti bet kur. Jeigu ji galėtų paleisti į pasaulį 
nuogas sielas, tikrai taip ir padarytų. O dabar daro dar 
daugiau: kai kurioms sieloms sukuria tokias kliūtis kaip 
kūnai, bet jos vis tiek pro jas prasiveržia. Mano nuo- 
mone, Klaranas yra sukurtas kaip pavyzdys, kad žino- 
tume, jog kūno nedailumas nesubjauroja sielos, o sielos 
grožis papuošia kūną. Kartu mes praleidome vos kele- 
tą dienų, tačiau daug kalbėjomės. Papasakosiu ir tau, 
apie ką visą laiką šnekėjome. Pirmąją dieną mes sam- 
protavome, kaip gali būti lygus gėris, jei jis esti trijų 
rūšių. Vienas iš jų, mūsiškių nuomone, yra pirmos rū- 
šies gėris. Tai — džiaugsmas, taika, tėvynės gerovė. 
Kitas — antros rūšies gėris, jis atsiskleidžia tik nelai- 
mėje. Tai — tvirtybė kankinant ar valdymasis sunkiai 
sergant. Pirmos rūšies gėrio visi trokštame besąlygiš- 
kai, o antros rūšies — tik esant būtinybei. Be to, yra 
ir trečios rūšies gėris. Tai — paprasta eisena, ramus ir 
doras veidas bei protingam vyrui tinkantys judesiai. 
Kaip šios gėrio rūšys gali būti lygios, jeigu vienos 
reikia trokšti, o kitų — vengti? Jeigu norime suvokti, 
kuo jos skiriasi, grįžkime prie pirmojo gėrio ir aptar- 
kime, kas jis yra. Tai — siela, įžvelgianti tiesą, suvo- 
kianti, ko vengti ir ko siekti, vertinanti daiktus ne pa- 
gal žmonių nuomonę, bet pagal jų prigimtį, įsiskver- 
bianti į visą pasaulį ir stebinti visa, kas jame vyksta, 
dėmesingai apmąstanti ir veikianti, kiek galinga ir kilni, 
tiek ir neįveikiama nei sunkumų, nei sėkmės, nepasiduo- 
danti jokiems likimo smūgiams, iškilusi virš visko, kas 
su ja įvyksta ar jai atsitinka, labai graži, turinti tiek 
grožio, tiek ir galių, sveika ir blaivi, nesujau- 
dinama ir bebaimė siela, kurios nepalaužia jokia jėga, 
kurios nei iškelia, nei prislegia nenumatyti įvykiai. To- 
kia siela yra dorybė. Bet dorybė taip atrodytų, jeigu 
įstengtume ją aprėpti vienu žvilgsniu, jeigu ji pasirody- 
tų visa iš karto. Tačiau jos esama daug pavidalų, at- 
siskleidžiančių gyvenimo ir poelgių įvairovėje. Pati do- 
rybė dėl to nei sumažėja, nei padidėja. Mano nuomone, 
aukščiausiasis gėris negali augti, o dorybė negali trauk- 
62 


163 


164 


tis atgal, ji tik įgauna vis kitų bruožų, keisdama pa- 
vidalą pagal tai, ką reikės daryti. Visa, ką ji paliečia, 
padaro panašų į save, nudažo savo spalva: poelgius, 
draugystę; ji nuspalvina net namus, į kuriuos įžengusi 
viską surikiuoja. Kad ir kuo ji užsiimtų, tą padaro mie- 
lą, išvaizdų, nuostabų. Taigi jos jėga ir didybė nebegali 


„augti, nes pats didžiausias dalykas nebeauga, nėra nie- 


ko tiesesnio už tiesumą, teisingesnio už teisingumą, sai- 
kingesnio už saikingumą. Kiekviena dorybė nėra beribė, 
o jos riba — tam tikras saikas. Ištvermė, kaip ir ištiki- 
mybė, teisingumas ar pasitikėjimas, nebeturi kur dau- 
giau plėstis. Ką galima pridėti prie tobulybės? Nieko, 
arba tai — ne tobulybė, jei įmanoma ką nors pridėti. 
Taip pat kažko trūksta ir dorybei, prie kurios kas nors 
gali būti pridėta. Garbingumas taip pat nepakenčia jo- 
kio priedo. Visa, ką minėjau aukščiau, ir daro jį gar- 
bingumu, Kas toliau? Ar grožis, teisingumas, įstatymų 
laikymasis taip pat turi ribas? Galimybė augti — neto- 
bulumo požymis. Bet kokį gėrį valdo tie patys dėsniai: 
asmeninė ir visuomeninė nauda yra susijusios taip, die- 
važi, kaip neatskiriama yra tai, ką reikia girti, ir tai, 
ko reikia siekti. Vadinasi, kad ir kokia būtų dorybė, 
ji yra lygi, ir lygūs dorybės darbai, ir visi Žmonės, 
kuriems ji atitenka. Augalai ir gyvūnai turi gerų savy- 
bių, bet kadangi jos yra mirtingos, tai silpnos, laikinos 
ir netikros. Jos tai padidėja, tai sumažėja ir todėl yra 
nevienodai vertinamos. Tik žmonių dorybėms — viena 
vertė. Mat kilnus ir paprastas protas yra vienas. Nėra 
nieko dieviškesnio už tai, kas dieviška, ir dangiškesnio 
už tai, kas dangiška. Visa, kas mirtinga, mažėja, krinta, 
nyksta, auga, senka ir vėl prisipildo. Daiktų nelygybę 
sąlygoja skirtinga jų lemtis, o dieviškumo prigimtis — 
viena. Protas yra ne kas kita, kaip žmogaus kūne įkur- 
dinta dieviškos sielos dalis. Jei protas yra kažkas die- 
viška, o jokio gėrio nebūna be proto, tai bet koks gėris 
yra dieviškas. Tarp dieviškų dalykų nėra jokio skirtu- 
mo, tad nėra jo ir tarp įvairių gėrio formų. Vadinasi, 
lygiaverčiai yra ir džiaugsmas, ir narsus, atkaklus el- 
gesys kankinant. Čia reiškiasi ta pati sielos didybė: 


esant džiaugsmui, ji rami ir linksma, o esant narsu- 
mui kankinant — kovinga ir įsitempusi. Ar tu manai, 
jog nevienodai narsūs kariai, kurių vienas drąsiai puola 
priešo sienas, o kitas nepaprastai ištvermingai pakelia 
apsupimą? Didis yra Scipionas, apsupęs ir užėmęs Nu- 
manciją, priversdamas apgultuosius pakelti prieš save 
nepavergtas rankas, bet didžiadvasiai ir apsiaustieji, 
supratę, jog nėra apsuptas tas, kuriam atviras kelias 
į mirtį, ir paskutinį atodūsį išleidę laisvės glėbyje. Taip 
pat tarpusavy lygios ir kitos dorybės: ramumas, kuklu- 
mas, dosnumas, ištvermingumas, susitvardymas, kantru- 
mas. Visų jų pagrindas — viena dorybė, kuri sielą pa- 
daro kilnią ir nepalenkiamą. ,„Kaipgi yra? Ar nėra skir- 
tumo tarp džiaugsmo ir nepalaužiamos kantrybės ken- 
čiant skausmą?“ Dorybės požiūriu — jokio, o pagal tai, 
kur ji reiškiasi — labai didelis. Pirmuoju atveju sielos 
ramumas ir atsipalaidavimas yra natūralus, antruoju — 
skausmas prieštarauja prigimčiai. Šitie vienas kitam la- 
bai tolimi dalykai nėra nei gėris, nei blogis, o dorybė 
abiem atvejais vienoda. Aplinkybės nepakeičia dorybės: 
sunkios ir vargingos aplinkybės jos nepablogina, o 
linksmos ir džiaugsmingos — nepagerina. Vadinasi, do- 
rybė visuomet bus vienoda. Kad ir kas atsitiktų, abiem 
atvejais viskas vyksta taip pat teisingai, taip pat pro- 
tingai, taip pat garbingai. Taigi gėris yra tas pats, jei- 
gu neįmanoma pasielgti dar geriau nei džiaugsme, nei 
kančiose. Du dalykai, už kuriuos nebegali būti nieko 
geriau, yra lygūs. Jei būtų kas nors aukščiau už dory- 
bę ir galėtų ją sumažinti ar padidinti, tai garbingumas 
nebebūtų vienintelis gėris. Jeigu su tuo sutinki, tai ap- 
skritai nebėra garbingumo. Kodėl? Pasakysiu tau: mat 
nėra garbinga tai, kas atsiranda nenorom ar per prievar- 
tą. Garbingumas yra savanoriškas. Įmaišyk į jį tingėji- 
mo, aimanų, traukimąsi atgal, baimės, ir jis praras ge- 
riausią savo savybę — pasitenkinimą savimi. Negali būti 
garbingumo ten, kur nėra laisvės. Kas bijo, tas vergauja. 
Garbingumas tikras dėl savęs ir ramus. Jeigu jis ką nors 
atmeta, jeigu skundžiasi kuo nors, jėigu laiko ką nors 
blogiu, tai į jį įsiskverbia nerimas ir drasko dideli vidaus 

prieštaravimai, Teisingumo reginys jį šaukia ten, o ne- 
laimės baimė traukia atgal. O jeigu kas nors ketina kaž- 
ką daryti garbingai, tegul visas sutiktas kliūtis laiko ne 
nelaime, bet nepatogumu ir tegul daro tai noriai ir 
džiaugsmingai. Kiekvienas garbingas veiksmas būna ne- 
įsakytas ir laisvas, jis yra tikras ir nesumišęs su jokiu 
blogiu. Žinau, kad šioje vietoje man gali būti atsakyta: 
„Tai tu nori mus įtikinti, jog nėra jokio skirtumo, ar 
žmogus džiaugiasi, ar guli ant kankinimų suolo, var- 
gindamas savo budelį?“ Aš galėčiau atsakyti taip: „Epi- 
kūras taip pat tvirtina, jog išminčius ir Falarido jauty- 
jež kepdamas sušuks: „Tai malonu, ir manęs visai ne- 
liečia!“ Kodėl tu stebies, kai aš sakau, jog gėris yra 
tas pats, [kai vienas protauja|, o kitas nepaprastai 
narsiai ištveria kančias, jeigu Epikūras teigia (o tai 
dar nejtikinamiau), kad kepti malonu. Tačiau aš at- 
sakysiu šitaip: tarp džiaugsmo ir skausmo yra didžiulis 
skirtumas. Jeigu manęs klaustų, ką aš renkuosi, vieno 
geisčiau, o kito vengčiau. Pirmasis gėris atitinka pri- 
gimtį, antrasis — jai prieštarauja. Taip vertinant, nuo- 
tolis tarp jų milžiniškas, o perėjus prie dorybės, abi 
jos rūšys bus lygios: ta, kuri atsiskleidžia džiaugsme, 
ir ta, kuri — skausme. Kančia, skausmas ir visi kiti 
nemalonumai neturi jokios reikšimės. Juos gaubia dory- 
bė. Kaip mažesnius šviesūlius aptemdo saulės šviesa, 
taip skausmus, nesėkmes ir skriaudas savo didingumu 
sutriuškina bei prispaudžia dorybė, ir kur tik ji sužėri, 
ten dingsta visa, kas su ja nesusiję. Dorybę užgriuvu- 
siam nemalonumui tenka tokia pat dalia, kaip į jūrą 
lyjančiam lietui. Stai kaip yra: doras vyras nedvejoda- 
mas veršis prie visko, kas gražu, nors jo ir lauks kai- 
lialupys budelis ir kankinimas ugnimi. Jis nesitrauks 
atgal ir žiūrės ne į tai, ką turės iškęsti, bet į tai, ką 
nuveiks, ir pasitikės garbingu reikalu lyg doru žmo- 
gumi, ir laikys jį naudingu, saugiu, laimingu. Šis gar- 
bingas, bet nelinksmas ir varginantis reikalas jo širdyje 
užims tokią pat vietą, kaip ir doras, tačiau skurdo ar 
tremties išsekintas vyras. Nagi doram ir turtų perteku- 
siam žmogui priešpriešink žmogų, nieko neturintį, išsky- 


rus dvasinį pasaulį — abu jie bus tiek pat dori, nors ir 
nevienodo likimo. Poelgiai vertinami taip pat, kaip ir 
žmonės: stipraus ir laisvo kūno dorybė nusipelno tokios 
pat pagarbos, kaip ir ligoto ar negalinčio pajudėti kūno 
dorybė. Tu nepradėsi labiau girti savo dorybės už tai, 
kad likimas tau dovanojo sveiką, o ne suluošintą kūną. 
Priešingu atveju tai būtų tas pats, kaip vertinti šeimi- 
ninką pagal jo vergų išvaizdą. Mat visa, ką valdo at- 
sitiktinumas, turi vergiškumo atspalvį: ir pinigai, ir 
kūnas, ir svarbios pareigos yra silpni, nepastovūs, pa- 
sikeičiantys ir nepatikimai valdomi dalykai. O dorybės 
darbai laisvi ir nenugalimi, jų nereikia karščiau siekti, 
kai likimas žiūri į juos maloniai, ir negalima mažiau 
siekti, kai juos sunkina nepalankios aplinkybės. Šių da- 
lykų siekimas yra panašus į žmonių draugystę. Nema- 
nau, jog tu stipriau mylėtum dorą turtingą vyrą negu 
skurdžių, o plačiapetį galiūną — labiau negu išsekusį 
sudžiūvėlį.: Vadinasi, smagaus ir ramaus dalyko nesieksi 
ir nemylėsi labiau negu neramaus ir sunkaus. Priešingu 
atveju iš dviejų vienodai dorų vyrų tu pasirinksi šva- 
rutėlį ir įtrintą tepalais, o ne apskretusį purvais ir at- 
stumiantį. Ir galų gale sveiką ir nesužeistą pradėsi ver- 
tinti labiau už luošą ar vienaakį. Pamažu tavo išranku- 
mas nueis taip toli, kad iš dviejų vienodai teisingų ir 
protingų žmonių mieliau rinksies sugarbanotą ir ilga- 
plaukį. Kai dorybės abiejuose yra tiek pat, nereikia 
žiūrėti, kiek skiriasi kiti dalykai. Mat visa kita vyra 
ne asmenybės sudedamosios dalys, bet jos priedai. Kas 
gi tarp savųjų bus toks neteisingas cenzorius, kad sveiką 
sūnų mylės stipriau už sergantį, tiesų ir aukštą — stip- 
riau už žemo ar vidutinio ūgio? Žvėrys neskirsto savo 
vaikų ir išsitiesia taip, kad visus lygiai žindo, o paukš- 
čiai dalija maistą iš eilės. Uliksas skubėjo prie Itakės 
uolų taip pat, kaip Agamemnonas prie aukštųjų Mikėnų 
sienų. Tėvynę mylime ne todėl, kad ji didelė, bet todėl, 
kad ji — tėvynė. Kur aš suku? Žinok, jog dorybė į vi- 
sus savo darbus žiūri vienodai, tarsi į savo vaikus, vi- 
sais lygiai rūpinasi, o vargingais — net labiau, nes juk 
ir tėvai stipriau myli tuos vaikus, kurių gaili. Dorybė 

ne labiau myli tuos savo darbus, kuriuos ji mato esant 
kančioje ir varge, bet, kaip geras tėvas, labiau juos 
glaudžia ir globoja. Kodėl vienas gėris nėra didesnis 
už kitą? Todėl, kad nebūna tinkamesnio už tinkamą, ly- 
gesnio už lygų. Tu negali pasakyti, kad šitas ir tas vie- 
nodi, bet anas vienodesnis. Vadinasi, nėra garbingesnio 
už garbingą. Jei visų dorybių prigimtis vienoda, tai ir 
visos trys gėrio rūšys yra lygios. Tad aš pasakysiu taip: 
saikingas džiaugsmas ir saikingas skausmas yra tas 
pats. Linksmumas niekuo nepralenkia dvasios tvir- 
tybės, praryjančios savo dejonę kankinant budeliui. 
Pirmasis gėris yra geistinas, antrasis — kelia susiža- 
vėjimą, ir vis tiek abu jie yra lygūs, nes visus ne- 
malonumus gaubia tuo didesnio gėrio jėga. Kam atrodo, 
jog tai nėra lygu, tas nusuka akis nuo pačios dorybės 
ir žiūri tik į išorės aplinkybes. Tikrasis gėris yra vie- 
nodo svorio ir dydžio. O tariamasis gėris turi daug 
tuštybės. Iš šalies žvelgiant, tariamas gėris įspūdingas 
ir didžiulis, o įvertinant pasirodo jis esąs apgaulingas. 
Taip yra, mielas Lucilijau. Tai, ką patvirtina tikrasis 
mąstymas, yra tvirta ir amžina, stiprina dvasią ir pa- 
kelia ją visam laikui į aukštybės. O tai, kas yra bepro- 
tiškai giriama, ką minia laiko gėriu, teikia sielai tuščio 
džiaugsmo. Antra vertus, tai, ko žmonės bijo kaip blo-' 
gio, sukausto jų sielas baime ir gainioja juos kaip 
žvėris gainioja tariamas pavojus. Taigi abu dalykai 
vargina ir kankina sielą be priežasties: pirmasis yra 
nevertas džiaugsmo, o antrojo — neverta bijoti. Tik 
protas nekeičia savo sprendimų. Mat jis ne vergauja 
jausmams, o įsakinėja jiems. Protas yra lygus protui, 
kaip teisingumas — teisingumui, tad ir dorybė — dory- 
bei. Dorybė yra ne kas kita, kaip tikras protas. Kiek- 
viena dorybė yra proto pasireiškimas. Ji yra proto pasi- 
reiškimas, jei ji tikra. O jei tikra, tai lygi kitoms. 
Koks protas, tokie ir poelgiai. Vadinasi, ir jie visi 
yra lygūs, nes, atitikdami protą, yra panašūs vienas 
į kitą. Aš turiu galvoje, kad poelgiai yra lygūs savo 
garbingumu ir teisingumu. Kiti jų skirtumai bus dideli, 
Jie priklausys nuo aplinkybių, kurios esti dosnesnės ar 


šykštesnės, reikšmingos ar nereikšmingos, liečiančios 
daugelį žmonių ar tik keletą. Bet visais atvejais geriau- 
sias dalykas yra tas pats: tai — garbingumas. Taip, kaip 
dori žmonės visi yra lygūs, nes visi dori. Esti amžiaus 
skirtumų — vienas senesnis, kitas jaunesnis, esti kūno 
skirtumų — vienas gražus, kitas bjaurus, esti likimo skir- 
tumų — anas turtingas, šis vargšas, anas mylimas, ga- 
lingas, žinomas įvairiems miestams ir tautoms, o šis 
beveik niekam nežinomas ir nepastebimas. Bet jie lygūs 
dorybe. Jausmai nesugeba spręsti apie gėrį ir blogį, 
jie nežino, kas naudinga, o kas žalinga. Jie negali skelb- 
ti nuosprendžio, jei tiesiogiai nesusiduria su byla. At- 
eities jie nenumato, praeities neatsimena, nesupranta, 
kas iš ko plaukia. O juk tik taip daiktų tvarka ir gran- 
dinė susipina į teisingu keliu einančią gyvenimo vie- 
nybę. Taigi protas yra gėrio ir blogio teisėjas. Visa, 
kas švetima ir išoriška, jis laiko nieku, o tai, kas nei 
gera, nei bloga — mažai reikšmingais ir nesvarbiais 
priedais. Mat jam visas gėris slypi sieloje. Toliau. Tokį 
gėrį, kurio žmogus siekia sąmoningai, jis vertina 1a- 
biausiai. Tai — pergalė, geri vaikai, tėvynės gerovė. To- 
kį gėrį, kuris pasireiškia tik esant nelaimei, jis vertina 
kaip nelabai svarbų. Tai — ramus sunkios ligos ar iš- 
trėmimo pakėlimas. Yra gėris, kuris, lyg tarpinis, nei 
prieštarauja prigimčiai, nei atitinka ją. Tai — kukli ei- 
sena ar padorus sėdėjimas. Juk sėdėjimas taip pat ati- 
tinka prigimtį, kaip stovėjimas ar vaikščiojimas. Pirmas 
gėris skiriasi nuo antro. Mat džiaugsmas dėl vaikų mei- 
lės ar tėvynės klestėjimo atitinka prigimtį. Narsus el- 
gesys per kankinimus ar kantrus troškulio kentimas 
karščiui deginant paširdžius prieštarauja jai. „„Kaipgi 
yra? Ar gėris gali prieštarauti prigimčiai?“ Ne. Tačiau 
kartais prigimčiai prieštarauja aplinkybės, kuriomis tas 
gėris reiškiasi. Žaizdos, ugnies liežuvių kandžiojimas, 
slegianti nesveikata prieštarauja prigimčiai, bet pri- 
gimtį atitinka nepalaužiamos dvasios išsaugojimas per 
šias nelaimes. Trumpai tariant, aplinkybės, kuriomis 
reiškiasi gėris, kartais prieštarauja prigimčiai, bet pats 
gėris — niekados, nes gėrio nėra be proto, o protas ati- 

tinka prigimtį. „Tai kas gi yra protas?“ Vadovavimasis 
prigimtimi. „Kas yra didžiausias žmogaus gėris?“ El- 
gesys pagal prigimties įstatymą. „Tačiau, be abejo,— 
pasakys kas nors, — laimingesnė būtų niekad netrikdo- 
ma negu krauju iškovota taika. Be abejo, geriau yra 
tvirta negu ypatingomis priemonėmis ir kantrybe iš- 
plėšta iš sunkių, mirtimi gresiančių ligų sveikata. Taip 
pat, be abejo, didesnis gėris yra džiaugsmas negu sie- 
la, priversta iškęsti žaizdų ir ugnies kančias.“ Visai ne. 
Labausiai skiriasi atsitiktiniai dalykai: mat jie vertina- 
mi pagal naudą, kurią gauna jais besinaudojantys. 
Apskritai gėrio tikslas yra vienas — atitikti prigimtį. 
Tas atitikimas visada vienodas. Kai senate pritariame 
kieno nors nuomonei, negalime pasakyti, kad šitas pri- 
taria labiau negu anas — juk visi yra tos pačios nuo- 
monės šalininkai. Tą patį sakau apie dorybę: visos jos 
rūšys vienodai atitinka prigimtį. Tą patį sakau apie 
gėrį: visos jo rūšys pritaria prigimčiai. Vienas miršta 
jaunuolis, kitas senis, trečias vos spėjęs gyvenimą iš- 
vysti kūdikis — visi vienodai mirtingi, tik mirtis leido 
vieno gyvenimui paėjėti toliau, kito — nukirto pačiame 
žydėjime, trečio — nutraukė vos užsimezgusį. Vienas 
mirė pietaudamas, kitą mirtis aplankė miegant, trečias 
užgeso meilužės glėbyje. Pailygink juos su persmeig- 
tais durklu, žuvusiais nuo gyvatės įkandimo, sutraišky- 
tais tarp griuvėsių ar tais, kuriuos pamažu užkamavo 
lėtas gyslų stingimas. Vienų galą galima pavadinti ge- 
resniu, kitų — blogesniu, tačiau mirtis visiems vienoda. 
Žmonės baigia skirtingais būdais, bet pabaiga yra viena. 
Mirtis nebūna nei didesnė, nei mažesnė. Visiems ji — 
gyvenimo baigtis. Tą patį tau sakau apie gėrį: vienas 
paskendęs tikruose malonumuose, kitas — liūdesy ir sun- 
kumuose, šis tvarko likimo malones, o anas tramdo jo 
įtužį. Bet ir vienas, ir kitas yra gėris, nors pirmasis 
žengia lygiu ir minkštu, o antrasis — gruoblėtu keliu. 
Jų tikslas tas pats, jie yra gėris, girtinas, susijęs su 
dorybe ir protu. Dorybė sulygina visa, ką tik ji pri- 
pažįsta esant savo. Nėra ko stebėtis tokia mūsų nuo- 
mone. Ir Epikūras nurodo dvi gėrio rūšis, kurios suku- 


ria didžiausią palaimą: nekenčiantį skausmo kūną ir 
nejaučiančią nerimo sielą. Šis gėris yra didžiausias, to- 
dėl jis neauga. Kaip gali augti tai, kas pasiekė savo to- 
bulumą?! Kūno neskauda. Ką dar galima pridurti prie 
šio skausmo nebuvimo? Siela harmoninga ir rami. Ką 
galima pridėti prie šios ramybės? Kaip skaisčiai spin- 
dinti dangaus žydrynė nebegali spindėti labiau, taip 
būsena žmogaus, kuris rūpinasi kūnu ir siela ir juose 
mato savo gėrio šaltinį, yra tobula. Jis pasiekia savo 
norų viršūnę, jeigu nejaučia sielos nerimo ir kūno skaus- 
mų. Jei pasitaiko koks nors malonumas iš šalies, jis 
nepadidina aukščiausiojo gėrio, bet, sakyčiau, pagardina 
ir pasaldina jį. Mat šis didžiausias žmogaus prigimties 
gėris patenkintas kūno ir sielos ramybe. Aš tau dar 
paaiškinsiu, kaip Epikūras skirsto gėrį, beje, daro tai 
panašiai kaip mes. Kai ką jis pats norėtų turėti, pa- 
vyzdžiui, jokių nepatogumų netrikdomą poilsį ir sa- 
vojo gėrio stebėjimu besidžiaugiančios sielos ramybę. 
Kai ko jis pats nenorėtų turėti, bet vis tiek giria ir 
šlovina, pavyzdžiui, mano šiek tiek anksčiau minėtą 
kantrumą kenčiant ligą bei stiprių skausmų pakėlimą, 
kurį pats Epikūras parodė savo paskutinę ir laimingiau- 
sią dieną. Nors jis sakosi kentėjęs pūslės ir pūliuojančio 
kūno skausmus, už kuriuos nebegali būti didesnių, vis 
tiek ta diena jam buvusi laiminga. O laimingai pragy- 
venti dieną gali tik tas, kuris pasiekė aukščiausiąjį gėrį. 
Taigi ir Epikūras pripažįsta gėrį, kurio geriau nepatirti, 
bet jeigu taip susiklostytų aplinkybės, reikėtų sutikti 
jį, girti jį ir prilyginti aukščiausiajam gėriui. Juk nega- 
lima pasakyti, kad neprilygsta aukščiausiajam tas gė- 
ris, kuris užbaigė laimingą gyvenimą ir kurį Epikūras 
šlovina paskutiniuosiuose savo žodžiuose. Leisk man, 
Lucilijau, puikiausias vyre, šį tą ir drąsiau pasakyti: 
jei koks nors gėris galėtų būti didesnis už kitą, tai 
tokį, kuris atrodo nemalonus, aš labiau vertinčiau už 
malonų ir žavingą ir pavadinčiau jį didesniu. Įveikti 
sunkumus yra didesnis dalykas negu pažaboti linksmy- 
bę. Zinau, kad tas pats protas suteikia jėgų laimę 
sutikti gerai, o negandą — narsiai. Vienodai narsūs ga- 

li būti ir tas, kuris ramiai eina sargybą anapus pylimo 
priešams nepuolant stovyklos, ir tas, kuris sužeistais 
pakinkliais kaunasi atsiklaupęs ant kelių, nepaleisda- 
mas ginklo. „Garbė tavo šaunumui!“ — šaukiama tiems, 
kurie, paplūdę krauju, grįžta iš mūšio. Aš labiau lin- 
kęs šlovinti tokį užgrūdintą, narsų, su likimu besi- 
grumiantį gėrį. Ar aš galiu suabejoti, jog labiau turiu 
šlovinti sužalotą ir sudegintą Mucijaus, o ne kurio nors 
kito narsaus žmogaus sveiką ranką?| Jis stovėjo pa- 
niekinęs priešus ir ugnį ir žiūrėjo į savo varvančią 
priešų lauže ranką, kol Porsena pradėjo pavydėti gar- 
bės tam, kurio bausme mėgavosi, ir paliepė prieš jo 
norą nunešti ugnį! Kodėl gi šio gėrio man nepriskirti 
prie pirmojo ir nemanyti, kad jis už ramų ir likimo 
neišbandytą gėrį yra didesnis tiek, kiek retesnis daly- 
kas yra nugalėti priešą nukirsta, o ne ginkluota ranka. 
„Kaip čia yra? — tu paklausi.— Ar tu sau trokšti šito- 
kio gėrio?“ O kodėl gi ne? Juk tai padaryti sugeba tik 
tas, kas sugeba to trokšti. Ar geriau man trokšti, kad 
mano sąnarius masažuotų ištvirkę berniukai? Ar kad 
kokia nors moterėlė, ar koks nors vyras, paverstas mo- 
terėle, glostytų mano pirštelius? Kodėl gi man nema- 
nyti, jog Mucijus laimingesnis, nes į ugnį žiūrėjo taip, 
tarsi būtų savo ranką ištiesęs įtrynėjui? Jis ištaisė klai- 
dą: beginklis ir luošas padarė galą karui nugalėdamas 
su ta sužalota ranka du karalius. Lik sveikas. 


ŠEŠIASDEŠIMT SEPTINTAS LAIŠKAS 
Seneka sveikina mieląjį Lucilijų 


Pradėsiu nuo bendresnių dalykų. Pavasaris buvo 
įpusėjęs ir jau krypo į vasarą, tačiau tuo metu, kai 
turėjo prasidėti karščiai, vėl atšalo, ir ligi šiol dar ne- 
galima juo pasitikėti: per dažnai grįžta atgal į žiemą. 
Žinai, orai kol kas tokie nepastovūs, kad nedrįstu mau- 
dytis šaltame vandenyje jo nepašildęs. „Vadinasi, — 
pasakysi tu,— nepakeli nei karščio, nei šalčio.“ Taip, 
mielas Lucilijau, mano amžiuje užtenka ir savojo šal- 
čio. -Vos ne vos sušylu vidurvasarį. Taigi didesniąją 


laiko dalį praleidžiu lovoje. Dėkoju senatvei, kad ji pri- 
kaustė mane prie lovos. Kodėl gi jai už tai nepadėkojus? 
Nebepajėgiu to, ko ir privalėčiau nenorėti. Daugiausia 


bendrauju su knygomis. Kai ateina tavo laiškai, man 


atrodo, jog tu šalia, ir mano nuotaika būna tokia, lyg 
aš ne rašau tau, bet atsakinėju balsu. Taigi ir šį tavo 
klausimą patyrinėsime kartu, tarytum šnekučiuodamie- 
si. Tu klausi, ar reikia trokšti kiekvieno gėrio. Tu sa- 
kai: „Jei gėris yra narsa per kankinimus, drąsa degant 
ir kantrybė sergant, vadinasi, tų dalykų reikia trokšti. 
Tačiau aš nematau, ko čia verta melsti! Iki šiol nepa- 
žinojau nė vieno, kuris dėkotų dievams už išplakimą 
rimbais ar podagros iškraipytus sąnarius, ar už ištem- 
'pimą ant kankinimų suolo“. Mielas Lucilijau, nesuplak 
visko į viena ir tu suprasi, jog ir čia esama ko trokšti. 
Pageidaučiau, kad kančios mane aplenktų, bet, jei rei- 
kės, norėčiau ištverti jas kantriai, garbingai ir didžia- 
dvasiškai. Kodėl gi turėčiau trokšti, kad kiltų karas? 
Tačiau, jei jis kils, norėčiau garbingai pakelti žaizdas, 
badą ir visa, kas ateina su juo. Nesu tiek kvailas, kad 
geisčiau sirgti, bet jei teks sirgti, nenorėsiu pasirodyti 
nekantrus ar išlepęs. Reikia trokšti ne vargų, bet do- 
rybės, kuri padeda juos įveikti. Kai kurie mūsų šalinin- 
kai mano, jog nereikia trokšti narsiai iškęsti visas šias 
nelaimes, bet taip pat nedera dėl jų drebėti, reikia siek- 
ti tikro ir ramaus, laisvo nuo visų sunkumų gėrio. Aš 
nesutinku su šia pažiūra. Kodėl? Pirmiausia todėl, kad 
negali būti, jog koks nors geras daiktas būtų negei- 
stinas. Antra, jei dorybė yra geistina, o be dorybės 
nėra jokio gėrio,. tai kiekvienas gėris yra geistinas. 
Trečia, jei reikia norėti narsiai kęsti kankinimus, aš dar 
kartą klausiu: ar reikia geisti narsumo? Jis niekina 
pavojus mesdamas jiems iššūkį. Gražiausiai ir nuosta- 
biausiai jis reiškiasi nesitraukdamas nuo ugnies, pasi- 
tikdamas žaizdas ir ne vengdamas smūgių, bet atstaty- 
damas jiems krūtinę. Jei narsumas yra geistinas, tai 
reikia geisti narsiai pakelti kankinimus. Jų pakėlimas 
yra narsumo dalis. Kaip jau sakiau, nepainiok nieko, ir 
nebus, kas tave priverstų suklysti. Reikia norėti ne 

kankinimų, bet narsumo juos kęsti. Šito narsumo aš 
ir noriu, nes jis ir yra dorybė. „Tačiau kas gi šito kada 
nors troško?“ Kai kurie norai ir maldos yra išsakomi 
atvirai, ir, vardijant kiekvieną iš jų, kai kurie slypi 
vienoje, daugybę dalykų apimančioje maldoje. Aš trokš- 
tų gyventi garbingai. O juk garbingą gyvenimą su- 
daro įvairūs poelgiai: čia ir Regulo dėžė!, ir Katono 
savo paties ranka perplėšta žaizda, ir Rutilijaus ištrė- 
mimas, ir nuodų taurė, perkėlusi Sokratą iš kalėjimo 
į dangų. Taigi, trokšdamas garbingo gyvenimo, trokš- 
tu ir viso to, be ko jis negali būti garbingas. 
Laimė tų vyrų, kurie prie mūrų aukštų Iliono 
Mirė tėvų akyse! 2 

Tas pats, ar kam nors šito linki, ar pripažįsti, jog 
šito verta linkėti. Decijus pasiaukojo valstybei: paragi- 
nęs arklį, įsiveržė į patį priešo vidurį, pasiruošęs padėti 
galvą. Kitas Decijus, varžydamasis narsa su tėvu, su- 
šuko iškilmingus, jau šeimos nuosavybe tapusius žo- 
džius ir puolė glaudžiomis gretomis sustojusią rikiuotę, 
rūpindamasis tik tuo, kad jo auka užtikrintų sėkmę, ir 
manydamas, jog graži mirtis yra trokštamas dalykas. 
Ar tau dar kyla abejonių, kad yra gražu numirti pa- 
garsėjus drąsiu žygiu? Kas narsiai ištveria kankinimus, 
tam padeda visos dorybės. Viena iš jų galbūt atsisklei- 
džia akivaizdžiausiai: tai — kantrybė. Bet ten pasirodo 
ir narsumas. Kantrybė, tvirtumas ir ištvermė yra tary- 
tum jo šakos. Ten pasirodo ir protingumas, be kurio 
neįmanoma apsispręsti, kuris pataria kuo narsiausiai 
sutikti tai, kas neišvengiama, Ten — ir tvirtybė, kurios 
negalima išmušti iš vėžių ir kurios jokia jėga nepri- 
verčia atsisakyti savo nusistatymo. Žodžiu, ten vra 
visa nedaloma dorybių sankaupa. Kiekvieną garbingą 
darbą atlieka kuri nors viena dorybė, bet tik visoms 
kartu nutarus. O ką visos dorybės giria, to reikia trokš- 
ti, net jei atrodo, jog tai yra tik vienos iš jų reikalas. 
Nejaugi tu manai, kad reikia norėti tik to, ką mums 
atneša malonumai ir dykinėjimas, ką mes sutinkame 
pravėrę duris? Yra gėris, turintis liūdną veidą, yra 
norų, kurių išsipildymą šlovina ne sveikintojų būrys, 


bet žemai besilenkiančių pagarba. Ar tu manai, jog 
Regulas nenorėjo sugrįžti pas pūnus? Persiimk didžio 
vyro dvasia ir trumpam nutolk nuo minios prietarų, 
kaip dera įsijausk į gražią ir didingą dorybę, kurią 
turime garbinti ne smilkalais bei vainikais, o prakaitu 
ir krauju. Pažvelk į Marką Katoną, keliantį švariausias 
rankas prie šventos kritinės ir plėšiantį žaizdą! Ar tuo- 
met jam sakytum: „Linkiu, kad išsipildytų tavo norai!“ 
arba „Sunku žiūrėti...“ Ar sakytum: „Sėkmės tavo Žy- 
giui“? Čia prisimenu mūsų Demetriją, kuris ramų, jo- 
kių likimo smūgių nepatyrusį gyvenimą vadina mirusia 
jūra. Neturėti dėl ko sunerimti ar dėl ko jaudintis, ne- 
patirti grasinimų ir užpuolimų, išbandančių dvasios tvir- 
tybę, nieko neveikti netrikdomai tinginiaujant — tai nė- 
ra jūros ramybė, o tik bevėjė tyla. Stoikas Atalas mėg- 
davo sakyti: „Norėčiau, kad likimas man skirtų ne pra- 
mogas, o karo stovyklą. fen aš kankinsiuos, bet kan- 
kinsiuos narsiai. Tai puiku! Ten žūsiu, bet žūsiu nar- 
siai. Tai puiku!“ Paklausyk Epikūro, jis tau pasakys: 
„Tai saldu!“ Aš niekada tokio garbingo ir rimto rei- 
kalo neapibūdinčiau taip švelniai. Degu, bet lieku ne- 
nugalėtas! Kodėl gi to nereikėtų trokšti?! Ne to, kad 
ugnis mane degintų, bet to, kad likčiau nenūgalėtas. 
Nieko nėra vertingesnio ir gražesnio už dorybę. Visa, 
kas vyksta jai įsakius, yra ir gėris, ir trokštamas da- 
lykas. Lik sveikas. 


ŠESIASDESIMT AŠTUNTAS LAISKAS 
Seneka sveikina mieląjį Lucilijų 


Pritariu tavo sprendimui: slėpkis nuo veiklos. Ta- 
čiau slėpk ir neveiklumą. Žinok, taip pasielgsi jeigu 
ne pagal stoikų pamokymus, tai bent pagal jų pavyz- 
dį. Beje, ir pagal jų pamokymus: tu tai įrodysi ir sau, 
ir tam, kuriam norėsi įrodyti. Mes liepiame užsiimti ne 
bet kokiais valstybės reikalais, ne visada ir ne be 
pabaigos. Be to, kadangi išminčiui davėme jo paties 
vertą valstybę, tai yra pasaulį, jis nepasitrauks iš vals- 175 

tybės, net jei atsistatydintų. Priešingai, palikęs savo 
kampą, jis gabūt pereis į aukštesnes ir platesnes erd- 
ves ir, pakilęs ligi dangaus, supras, jog labai žemai 
sėdėjo užimdamas krėslą senate ar teisme. Atsimink 
štai ką: išminčius labiausiai veiklus tada, kai tyrinėja 
dieviškus ir žmogiškus dalykus. Dabar grįžtu prie to, 
ką tau patariau iš pradžių: apie tavo neveiklumą nie- 
kas neturi žinoti. Nėra ko sau priskirti filosofijos ar 
ramybės troškimo. Savo sumanymui duok kitą vardą: 
vadink jį liga, negalia, gali vadinti net tingėjimu. Gy- 
rimasis neveiklumu yra tuščias pasipūtimas. Kai kurie 
žvėrys, kad jų negalima būtų rasti, paslepia savo pėd- 
sakus prie pat guolio. Tu privalai daryti tą patį. Ki- 
taip neatsiginsi persekiotojų. Daugelis praeina pro tai, 
kas ant akių padėta, o rausiasi tame, kas uždengta ir 
gerai paslėpta; vagį vilioja tai, kas užrakinta. Visa, kas 
atvira, atrodo be vertės; įsilaužėlis praeina pro atida- 
rytas duris. Taip pat elgiasi ir minia, ir kiekvienas ne- 
išmanėlis, nes kiekvienas trokšta įsibrauti į slėptuves. 
Taigi geriausia nesigirti laisvu laiku. Bet per didelis 
slaptumas, žmonių akių vengimas taip pat yra gyri- 
masis: vienas slepiasi Tarente, kitas užsidaro Neapo- 
lyje, trečias daugelį metų neperžengia savo namų 
slenksčio. Minios dėmesį traukia tas, apie kurio ne- 
veiklumą sklinda legendos. Pasitraukus iš veiklos, ne- 
reikia elgtis taip, kad apie tave kalbėtų žmonės. Reikia 
elgtis taip, lyg pats su savimi kalbėtumeis. Apie ką? 
Apie tai, ką žmonės su didžiausiu noru kalba apie ki- 
tus — stenkis save vertinti blogai. Taip priprasi ir sa- 
kyti tiesą, ir išgirsti ją. Daugiausia tyrinėk silpniau- 
sias savo vietas. Kiekvienas pažįsta savo kūno trūku- 
mus, todėl vienas lengvina savo skrandį išsivemdamas, 
kitas jį stiprina dažnai valgydamas, trečias džiovina ir 
išvalo savo kūną sotaus valgymo dienas kaitaliodamas 
su badavimu. Kam skauda kojas, tas susilaiko nuo vy- 
no ir vonių. Dėl visų kitų dalykų elgdamiesi lengva- 
būdiškai, žmonės rūpinasi tuo, kas dažnai jiems neduo- 
da ramybės. Panašiai yra ligotos ir kai kurios mūsų 
sielos dalys, kurias reikia gydyti. Ką aš veikiu atsisakęs 


veiklos? Gydau savo opą. Jei tau parodyčiau ištinusią 
koją, pamėlynavusią ranką ar sutrauktas blauzdos saus- 
gysles, leistum man gulėti vienoje vietoje ir rūpintis 
savo liga. Dabar nelaimė didesnė, bet negaliu jos 
tau parodyti: pačioje širdyje votis ir susikaupę pūliai. 
Nenoriu, netrokštu pagyrimų, nenoriu, kad tu sakytum: 
„Koks didis vyras! Viską paniekinęs, bėga nuo pašė- 
lusio gyvenimo, kurį smerkia!“ Aš nieko nesmerkiu, 
išskyrus patį save! Nėra ko tau eiti pas mane tikintis 
naudos. Klysti vildamasis surasti pagalbą: čia gyvena 
ne gydytojas, o ligonis. Labai norėčiau, kad išeidamas 
tu tartum: „„Aš maniau, jog tai — laimingas ir išsila- 
vinęs žmogus. Jau buvau beištempiąs ausis, tačiau 
esu nuviltas. Nieko nemačiau, nieko negirdėjau iš to, 
ko geidžiau ir dėl ko norėčiau sugrįžti“. Jei tai pajusi, 
jei taip pasakysi, vadinasi, šiek tiek naudos buvo: no- 
riu, kad verčiau atleistum man dėl neveiklumo, o ne 
pavydėtum jo. „Seneka,— priekaištausi man,— piršda- 
mas neveiklumą, tu nusileidi iki Epikūro.“ Aš peršu 
tau laisvalaikį, kurio metu nuveiksi didesnių ir gra- 
žesnių darbų už paliktuosius. Belstis į išdidžių galiūnų 


duris, sudarinėti bevaikių senių sąrašus, turėti įtakos— 


forume —tai visų nekenčiama, trumpalaikė ir, tiesą 
pasakius, niekšiška veikla. Vienas tegul toli mane pra- 
lenks forumo lankytojų meile, antras — karo tarnybos 
ilgumu ir gautomis pareigomis, trečias — klientų minia. 
Verta būti tiek kartų įveiktam visų, jeigu tik aš įveikiu 
likimą. <...> Minioje negalėčiau su juo net susilygin- 
ti, nes jis ten labiau gerbiamas. O, kad tu kur kas 
seniau būtum nutaręs įvykdyti šį ketinimą! O, kad 
laimingu gyvenimu pradėtume rūpintis ne mirties aki- 
vaizdoje! Bet nors dabar negaiškime! Jeigu nenorėjo- 
me tikėti protu, jog daug kas mums nereikalinga ir ža- 
linga, tai dabar patikėkime patyrimu. Paspauskime pen- 
tinais kaip tie vėliau išjojusieji, kurie skubėdami nori 
atgauti prarastą laiką. Mūsų amžius geriausiai tinka 
tokiems užsiėmimams: kraujas jau perdegė, ydos, nesu- 
tramdomos jaunystės įkarštyje, pavargo, ir nedaug berei- 
kia, kad jos visai užgestų. „O kada ir kam,— tu pa- 

klausi, — tau pravers gyvenimo pabaigoje įgytos ži- 
nios?“ Tam, kad iškeliaučiau geresnis. Nemanyk, jog 
yra koks nors kitas labiau tinkantis dorai sąžinei am- 
žius už tą, kuris sutramdė save įvairiapuse patirtimi, 
ilga ir dažna atgaila, kuris, nuraminęs aistras, atėjo 
prie išganingų minčių. Dabar pats laikas šiam gėriui: 
kas pasiekė išmintį senatvėje, pasiekė ją savo amžiaus 
dėka. Lik sveikas. 


ŠEŠIASDESIMT DEVINTAS LAIŠKAS 
Seneka sveikina mieląjį Lucilijų 


Nenorėčiau, kad tu keliautum ir bastytumeis iš vie- 
nos vietos į kitą. Pirma, dažnas persikėlinėjimas yra 
nepastovios sielos požymis. Kai reikia nuolatos dairy- 
tis į šonus ir klaidžioti, ji neįstengia priprasti prie sa- 
vo ramybės. Kad galėtum suvaldyti sielą, pirmiausia 
sustabdyk kūną. Antra, labiausiai padeda be pertraukos 
vartojami vaistai. Nereikia drumsti ramybės, teikian- 
čios ankstesnio gyvenimo užmarštį. Leisk savo akims 
atprasti žvalgytis, pripratink savo ausis. prie išganingų 
žodžių. Kai tik pajudėsi į priekį, kelyje susitiksi ką 
nors, kas atnaujins tavo geismus. Kaip bandančiam 
užgniaužti meilę žmogui reikia vengti bet kokių myli- 
mo kūno prisiminimų, nes niekas neatsinaujina leng- 
viau už meilę, taip ir norintis atsisakyti visų ankstes- 
nių troškimų turi nusukti akis ir ausis nuo to, kas 
palikta. Aistros kaipmat pradeda maištauti. Kad ir kur 
jos pasisuktų, tuoj pastebi kokį nors masalą išsikeroti. 
Blogis kupinas pažadų: godumas siūlo pinigų, ištvirki- 
mas — daug įvairių malonumų, garbės troškimas — pur- 
purą, plojimų, galybę ir visa, ką gali duoti galybė. 
Ydos vilioja tave užmokesčiu, o čia teks gyventi be 
atlyginimo. Vargu ar ir per šimtą metų įmanoma pa- 
siekti, kad taip ilgai vešėjusios ydos paklustų ir būtų 
sutramdomos, jau nekalbant apie tai, kad tokį trumpą 
laiką dar suskaldome į tarpus. Kiekvieną dalyką tobulą 
padaro tik nuolatinė priežiūra ir atkaklios pastangos. 


Jei tau rūpi mano nuomonė, pasakysiu: mąstyk apie mir- 
tį ir ruoškis ją sutikti, o jeigu reikės, tai ir paspartinti 
ją. Nesvarbu, ar ji pas mus ateis, ar mes pas ją. Įtikink 
save, kad neišmanėliai klysta sakydami: „Gražu mirti 
savo mirtimi“. Niekas nemiršta svetima mirtimi! Be to, 
pamąstyk vienas ir apie tai, kad visi miršta savo laiku. 
Savo laiko tu neprarandi. O tai, ką palieki — svetima. 
Lik sveikas. 


SEPTYNIASDESIMTAS LAIŠKAS 
Seneka sveikina mieląjį Lucilijų 


Po ilgos pertraukos vėl išvydau tavąją Pompėją. 
Atmintyje iškilo jaunystės vaizdai. Man rodėsi, kad ir 
dabar galiu grįžti prie tų užsiėmimų, kuriuos, atrodo, 
taip neseniai apleidau. Praplaukėme, Lucilijau, gyveni- 
mu lyg jūra ir, kaip sako Vergilijus, „tolsta pakrantės 
ir miestai“!. Taip per keletą akimirkų praleidžiame 
vaikystę, po to — jaunystę, dar vėliau — brandos am- 
žių, esantį tarp jaunystės ir senatvės ir besišliejantį 
prie jų, ir pagaliau — geriausius senatvės metus. Tada 
jau gali matyti žmogaus gyvenimo galą. Klystame 
laikydami jį povandeninė uola. Tai — uostas. Kartais 
verta jo trokšti, tačiau niekados neverta niekinti. Per 
anksti į jį atvykęs žmogus turi skystis ne daugiau už 
sparčiai plaukiantį keliautoją. Juk vienus jūrininkus 
apgaudinėja ir sulaiko silpni vėjeliai, vargindami nuo- 
bodžia ir tingia ramybe, o kitus be atvangos pučiantis 
vėjas beregint nuneša į vietą. Žinok, jog ir mums tas 
pats skirta: vienus gyvenimas žaibiškai nuveda ten, 
kur reikia ateiti net ir labai delsiant, o kitus ilgai kan- 
kina ir vargina. Ne visada reikia atidėlioti. Ne pati 
gyvybė, bet doras gyvenimas yra gėris. Taigi išminčius 
gyvena tiek, kiek privalo, o ne kiek gali gyventi. Jis 
supras, kur gyventi, su kuo, kaip ir ką daryti. Jis visą 
laiką svarsto, kaip privalo gyventi, o ne kiek gyventi. 
Kai užgriūva daugybė vargų ir nerimą keliančių ap- 
linkybių, jis pasitraukia. Jis taip elgiasi ne tik bevil- 

tišku atveju, bet, kai tik likimas jam pasirodo įtartinas, 
jis tuoj pat įdėmiai dairosi, ar ne verta baigti gy- 
venti. Jam nesvarbu, ar pats galą pasidarys, ar kitas 
padarys, ar jis ateis vėliau, ar anksčiau. Jis 
nebijo, jog gali turėti didelių nuostolių: elgetos 1az- 
da — nedidelis turtas. Anksčiau ar vėliau mirsi — ne- 
svarbu; svarbu — kaip mirši: gerai ar blogai. Gerai mir- 
ti — tai išvengti pavojaus blogai gyventi. Man rodos, 
silpnadvasiškai skamba žodžiai rodiečio, kuris, kai jį 
tironas įmetė į narvą ir maitino lyg kokį Žvėrį, į pata- 
rimą nevalgyti atsakė: ,„Kol žmogus gyvas, neturi pra- 
rasti vilties“. Jeigu tai ir būtų tiesa, negalima pirkti 
gyvenimo už bet kokią kainą. Tegul manęs laukia kaž- 
kas didaus, kažkas tikro, bet nesistengsiu tai prieiti gė- 
dingai pripažindamas savo silpnumą. Kodėl turėčiau 
manyti, jog tam, kuris gyvena, likimas viską gali pa- 
daryti, užuot manęs, jog tam, kuris moka mirti, likimas 
nieko negali padaryti? Tačiau kartais išminčius, nors 
mirtis kybos virš jo galvos, nors jis žinos, jog pa- 
smerktas mirti, nesmeigs durklo sau į širdį, kad nepasi- 
tarnautų budeliui. Jis stengsis padėti sau. Kvaila nu- 
mirti iš mirties baimės. Štai ateina žudikas, kuris žudo. 
Lauk. Kodėl tu skubi? Kodėl prisiimi atlikti žiaurų kito 
darbą? Gal tu pavydi savo budeliui, o gal jo gailiesi? 
Sokratas galėjo baigti gyvenimą, atsisakydamas valgy- 
ti, ir mirti nuo bado, o ne nuo nuodų. Tačiau jis, lauk- 
damas mirties, praleido kalėjime trisdešimt dienų, ne- 
mąstydamas apie tai, kad viskas dar gali pasikeisti, 
kad toks ilgas laiko tarpas leidžia viltis, bet norėda- 
mas paklusti įstatymams, duoti draugams galimybę pas- 
kutinį kartą pasinaudoti Sokratu. Kas gali būti kvailiau 
kaip, niekinant mirtį, bijoti nuodų! Garbinga moteris 
Skribonija buvo Druzo Libono, kilmingo, bet silpno jau- 
nunolio, teta. Jis vylėsi daugiau, negu bet kas kitas ga- 
lėjo viltis tais laikais, o pats jis negalėjo viltis bet ku- 
riais kitais laikais. Kai jį, sergantį išgabeno neštuvais iš 
senato be gausios palydos, nes visi bičiuliai negarbingai 
jį apleido jau ne kaip kaltinamąjį, o kaip pasmerktąjį, jis 
pradėjo prašyti patarimo, ar jam nusižudyti, ar laukti 


mirties. Skribonija atsakė: „Ar tau malonu atlikti sve- 
timą darbą?“ Bet ji neįtikino: jis pasidarė galą, ir ne 
be priežasties. Juk jeigu tas, kurį nuteisė mirti, gyvena 
dar tris ar keturias dienas, tai, priešo nuomone, jis at- 
lieka svetimą darbą. Apskritai sunku pasakyti, kaip 
reikia elgtis, kai svetima galia grasina mums mirtimi: 
reikia ją aplenkti ar laukti? Yra daug dalykų, galinčių 
patraukti tiek į vieną, tiek ir į kitą pusę. Jeigu viena 
mirtis yra kančia, o kita yra lengva ir paprasta, kodėl 
gi nepasirinkus šios antrosios? Kaip renkuosi laivą, 
ruošdamasis išplaukti į jūrą, arba išsirenku namą, no- 
rėdamas apsigyventi, taip, baigdamas gyvenimą, aš 
rinkčiausi, kaip numirti. Be to, kaip ilgas gyvenimas ne- 
būtinai yra geresnis, taip ilga mirtis neišvengiamai yra 
blogesnė. Niekada neturime labiau pataikauti savo dva- 
siai kaip mirdami. Tegu ji palieka kūną tuo keliu, koks 
jai patiks: ar ji žus nuo kardo, ar kilpoje, ar nuo kokio 
nors kraują užkrėtusio nuodo — vis viena, tegul tik ju- 
da pirmyn ir sutrauko vergijos grandines. Gyvendami 
privalome taikytis prie kitų, mirdami — tik prie savęs. 
Geriausia ta mirtis, kuri tau labiau patinka. Kvaila taip 
manyti: „Gal kas nors pasakys, jog aš pasielgiau ne- 
vyriškai, kas nors kitas sakys, kad lengvabūdiškai, dar 
kas nors manys, kad galima buvo išsirinkti gražesnę 
mirtį“. Nejau tu nesupranti, jog yra nutarimų, prie ku- 
rių negali kibti jokios apkalbos? Rūpinkis tik tuo, kaip 
greičiau ištrūkti iš likimo valdžios. Antraip atsiras to- 
kių, kurie pasmerks tavo poelgį. Tu sutiksi net žmonių, 
skelbiančių išminties mokslą, kurie neigia teisę sa- 
vanoriškai baigti gyvenimą ir laiko savižudybę nusikal- 
timu. Jų nuomone, reikia laukti gamtos skirto galo. Kas 
taip kalba, nemato, jog pats sau užtveria kelią į laisvę. 
Amžinasis įstatymas nieko geresnio nesukūrė, išskyrus 
tai, kad davė mums vieną kelią į gyvenimą ir begaly- 
bę kelių iš jo. Nejaugi man laukti kančios dėl ligos ar 
dėl žmogaus, kai galiu išvengti skausmo ir negandų?! 
Yra vienas dalykas, dėl kurio negalime skųstis gvve- 
nimu: gyvenimas nieko nelaiko. Puikiai sutvarkyti žmo- 
nių reikalai, jeigu kiekvienas nelaimingasis yra nelai- 

mingas tik dėl savo kaltės. Tau malonu gyventi? 
Gyvenk! Nemalonu — gali grįžti ten, iš kur atėjai. Norė- 
damas atsikratyti galvos skausmų, tu dažnai nuleisda- 
vai kraują. Norint atimti kūno jėgas, perpjaunamos gys- 
los. Nereikia giliai smeigti durklo krūtinėn; mažas pei- 
liukas atveria kelią į didžiąją laisvę, o vienas įdūrimas 
išgelbsti nuo rūpesčių. Tai kodėl mes esame nerangūs 
ir nedrąsūs? Todėl, kad niekas iš mūsų nemąsto apie 
tai, jog kada nors reikės iškeliauti iš šio būsto. Taip 
seni įnamiai prisiriša ir pripranta prie namo, kad net 
skriaudžiami jie nepalieka jo. Tu nori ištrūkti į laisvę 
iš šito kūno? Gyvenk taip, lyg rengtumeis greitai jį 
apleisti. Atsimink, jog kada nors tau reikės palikti 
šį prieglobstį, o tada ryžtingiau priimsi būtinybę išeiti 
iš savo kūno. Bet kaip mąstyti apie gyvenimo pabaigą 
tiems, kurie nori visko be galo? Mirčiai būtina rengtis 
labiau negu bet kam kitam. Mat ruoštis kitiems daly- 
kams ne visada reikia. Galima pripratinti dvasią prie 
skurdo, o būti turtuoliu. Galima apsiginkluoti kantrybe 
ir niekinti skausmą, o laimė turėti sveiką ir stiprų kūną 
niekada nepareikalauja iš mūsų parodyti šios dorybės. 
Galima išmokti tvirtai pakelti kitų mirtį, o likimas vi- 
siems, kuriuos mylime, lemia ilgesnį gyvenimą negu 
mums. Bet neišvengiamai ateis diena, kuri pareikalaus: 
iš mūsų būti pasirengusiems tam vienam dalykui. Ne- 
manyk, jog tik didvyriai turėjo jėgų sutraukyti žmonių 
vergijos grandines. Netikėk, jog tik Katonas sugebėjo 
rankomis išplėšti iš savo krūtinės gyvybę, kai kardui 
pritrūko galios. Žemiausių sluoksnių žmonės nepapras- 
tai karštai ieškodavo išsigelbėjimo mirtyje, ir, kai jie 
negalėjo nei mirti taip, kaip norėjo, nei pasirinkti mir- 
ties įrankio savo nuožiūra, jie griebdavosi to, kas pa- 
sitaikydavo, ir daiktus, iš esmės nepavojingus, pavers- 
davo ginklu. Neseniai prieš kovą su žvėrimis vienas iš 
germanų, kurį ruošė rytiniam spektakliui, nuėjo išsi- 
tuštinti, nes niekur kitur be sargybos jis negalėjo eiti. 
Ten jis paėmė prie pagalio pririštą kempinę nešvaru- 
mams valyti ir įsikišo ją į burną. Taip užspaudęs gerk- 
lę, kad nekvėpuotų, jis uždusino save. Tai buvo. 


mirties įžeidimas! Taip, iš tiesų tai nelabai gražu ir 
padoru, bet ar gali būti kas nors kvailiau, kaip būti 
išrankiam mirštant? Koks narsus vyras! Jis buvo ver- 
tas, kad likimas jam duotų pasirinkti mirtį! Kaip tvirtai 
jis būtų pakėlęs kardą, kaip drąsiai jis būtų nušokęs 
nuo uolos viršūnės arba pasinėręs į jūros gelmes! Bet, 
viską praradęs, jis rado ir mirties būdą, ir ginklą. 
Žinok, kad, trokštant mirti, nėra kitos kliūties, išskyrus 
mūsų valią. Tegu kaip kas nori vertina šio nepaprastai 
ryžtingo žmogaus poelgį, bet kiekvienam turėtų būti 
aišku, kad pati šlykščiausia mirtis vertingesnė už skais- 
čiausią -vergystę. Kadangi pradėjau teikti nešvarius 
pavyzdžius, teiksiu jų ir toliau. Juk kiekvienas daugiau 
pareikalaus iš savęs, kai pamatys, jog ir labiausiai pa- 
niekintieji gali paniekinti tą dalyką. Mes manome, jog 
mes nepajėgiame sekti Katonais, Scipionais ir kitais, ku- 
rių vardus įpratome tarti su pagarba. Aš įrodysiu, kad 
tarp kovotojų su žvėrimis galima rasti tiek pat narsumo 
pavyzdžių, kiek ir tarp pilietinio karo vadų. Neseniai, 
kai į rytines kautynes vežė sargybos saugomus gladia- 
torius, vienas iš jų, tarsi snausdamas pradėjo linguoti 
ir nuleido galvą taip žemai, kad įkišo ją tarp stipinų 
ir tol sėdėjo ant savo suolo, kol besisukantis ratas nu- 
suko jam sprandą. Jis išsigelbėjo nuo kančios tame 
pačiame vežime, kuris vežė jį į kančią. Tam, kas nori 
išsiveržti ir išeiti, niekas nestoja skersai kelio. Gamta 
nelaiko mūsų uždarytų. Kuriam likimas leidžia, tegul 
tas dairosi lengvos mirties; kuris turi visus būdus iš- 
silaisvinti po ranka, tegul tas renkasi ir sprendžia, kaip 
geriausia ištrūkti. Tačiau, kuriam sunku surasti progą, 
tegul griebiasi pirmos pasitaikiusios kaip geriausios, 
nors tai būtų negirdėta ir nauja proga. Kuriam už- 
tenka drąsos, tam užteks ir išradingumo mirti. Ar ne- 
žinai, kad net prasčiausi vergai, kai juos smaugia kan- 
čia, skuba veikti ir apgauna budriausius sargus? Didis 
tas, kuris ne tik įsakė sau mirti, bet ir sugebėjo nu- 
mirti. Aš pažadėjau tau keletą tokių pavyzdžių. Per 
antrąjį jūrų mūšio spektaklį? vienas iš barbarų persi- 
smeigė sau gerklę ietimi, kuri buvo duota kovoti su 

priešu. „,„Kodėl,— pasakė jis,— kodėl iš karto neišvengti 
visų patyčių ir kančių? Kodėl, turėdamas ginklą, laukiu 
mirties?“ Šis reginys buvo tuo įspūdingas, kad pamokė 
žmones, jog garbingiau mirti, negu būti nužudytam. 
Kaipgi tada? Nejaugi to, ką turi didžiausių menkystų ir 
net nusikaltėlių sielos, neturės tie, kurie taip ilgai mąs- 
tydami ruošėsi tokiai lemčiai ir kuriuos išminties mokė 
protas? Juk protas moko mus, kad mirtis gali ateiti įvai- 
riais keliais, bet galas visada tas pats. Tad, ar svarbu, 
kaip prasideda tai, kas artėja? Tas pats protas ragina, 
kad, jeigu galima, reikia mirti taip, kaip patinka, o jei 
negalima, reikia mirti taip, kaip sugebi— griebiant pir- 
mą pasitaikius; būdą numirti. Pasivogtas gyvenimas — 
negarbingas, pasivogta mirtis — graži. 


SEPTYNIASDESIMT PIRMAS LAIŠKAS 
Seneka sveikina mieląjį Lucilijų 


Tu nuolatos prašai mane patarti kiekvienu klausimu, 
užmiršdamas, jog mus skiria plati jūra. Kadangi pata- 
riant svarbiausia — patarti laiku, tai neišvengiamai 
bus taip, jog mano patarimas pasieks tave tada, kai 
geriausias bus jau priešingas jam sprendimas. Pata- 
rimai priklauso nuo reikalų, o mūsų reikalai juda ir 
net lekia. Vadinasi, kasdien reikia naujo patarimo. Bet 
ir tada jis gali vėluoti: patarimas, kaip sakoma, turi 
būti visada po ranka. Aš tuoj pasakysiu, kaip jį rasti. 
Kiekvieną kartą, kai norėsi žinoti, ko turi vengti ar ko 
siekti, žiūrėk į aukščiausiąjį gėrį, kuris yra viso tavo 
gyvenimo tikslas. Visa, ką mes darome, turime derinti 
su tuo- gėriu. Tik tas, kuris turi didžiausią gyvenimo 
tikslą, įstengia tinkamai tvarkyti kiekvieną dalyką. Nie- 
kas, net turėdamas paruoštus dažus, nenutapys nieko, 
jei iš anksto nežinos, ką nori nupiešti. Klystame todėl, 
kad visi mąstome apie gyvenimo dalis, o apie visą 
gyvenimą niekas nemąsto. Šaulys, norintis paleisti strė- 
lę, privalo žinoti, kur šauna, ir tik tada prisitaikyti ir 
nukreipti ją. O mūsų sumanymai klaidžioja neturėdami 


taikinio. Negali būti palankaus vėjo jūrininkui, neži- 
nančiam, į kurį uostą plaukia. Atsitiktinumas būtinai 
svarbus mūsų gyvenime, nes mes gyvename juo vado- 
vaudamiesi. Kai kurie patys nežino, kad šiek tiek žino. 
Kaip dažnai mes ieškome tų, kurie yra greta mūsų, taip 
dar dažniau nesuprantame, kad mūsų tikslas — aukš- 
čiausiasis gėris yra visai netoli mūsų. Norint pasakyti, 
kas yra aukščiausiasis gėris, nereikia nei daugybės Žžo- 
džių, nei ilgų išvedžiojimų: reikia, sakyčiau, tik pirštu 
bakstelėti jį neskaldant jo į daugybę dalių. Bet ir kam įį 
dalyti į gabalėlius, jeigu galima tiesiog pasakyti, kad 
aukščiausiasis gėris yra tai, kas garbinga. Tuojau dar 
labiau nustebsi: gėris yra tik tai, kas garbinga, bet koks 
kitas gėris yra melagingas ir netikras. Jeigu patikėsi tuo 
ir jeigu labai pamilsi dorybę (tiesiog ją mylėti — per 
maža), tada visa, prie ko ji prisilies, bus tavo laimė ir 
sėkmė, nepaisant to, kaip tai kitiems atrodys. Ir kan- 
kinimai, jei būsi ramesnis už patį kankintoją, ir liga, 
jei nekeiksi likimo ir nepasiduosi negalavimui, ir visa, 
kas kitiems atrodo bloga, sušvelnės ir virs gėriu, jei 
iškilsi aukščiau virš tų dalykų. Tegul tau bus aišku, 
kad niekas, išskyrus garbingumą, nėra gėris ir kad visos 
negandos, jeigu jas sutaurina dorybė, teisėtai vadinamos 
gėriu. Daugeliui atrodo, kad mes žadame daugiau negu 
leidžia žmogaus galimybės. Ne be pagrindo. Juk jie 
kreipia dėmesį tik į kūną. Tegu atsigręžia į žmogaus 
sielą, ir jie matuos žmogų dievo matu. Išsitiesk, 
Lucilijau, puikiausias vyre, ir mesk tą filosofų žaidimą 
žodžiais, nes jie patį didingiausią dalyką suskaido skie- 
menimis ir, mokydami sielą tokių smulkmenų, žemina ir 
vargina ją. Tada tu pats tapsi panašus į filosotijos kū- 
rėjus, o ne į tuos, kurie jos moko ir kurie padarė taip, 
kad ji atrodo greičiau kažkas sunkaus negu didingo. 
Sokratas, kuris visą lilosotiją suprato kaip papročius, 
o mokėjimą atskirti gėrį nuo blogio pripažino didžiau- 
sia išmintimi, sako: „Jeigu mano žodžiai tau svarbūs, 
tad, kad būtum laimingas, skubėk paskui anuos ir ne- 
prieštarauk, jeigu kam nors atrodysi kvailas. Tegul kas 
norės tave įžeidžia ir skriaudžia, tu vis tiek nekentėsi, 

jeigu tik tave lydės dorybė. Jei trokšti būti laimingas, 
jeigu iš tiesų nori būti doras žmogus, leisk kitiems tave 
niekinti“. Su tuo nesutiks niekas, išskyrus tą, kuriam 
kiekvienas gėris yra toks pat, nes nėra gėrio be garbin- 
gumo, o garbingumas kiekviename gėryje yra tas pats. 
„Kaipgi yra? Ar nėra jokio skirtumo, ar Katonas išrink- 
tas pretoriumi, ar ne!? Nėra skirtumo, ar Farsalo kauty- 
nėse2 Katonas nugalėjo ar buvo nugalėtas? Ar tas gėris, 
kad jis pralaimėjęs vis tiek nebuvo nugalėtas, prilygsta 
tam gėriui, kad jis būtų kaip nugalėtojas grįžęs į tė- 
vynę ir pasiekęs taiką?“ O argi neprilygsta? Juk ta 
pati dorybė ir piktą likimą nugali, ir palankų tvarko. 
Dorybė negali būti nei didesnė, nei mažesnė: ji visuo- 
met to paties dydžio. „Bet Gnėjus Pompėjus praras 
kariuomenę, o puikiausias respublikos papuošalas — 
geriausieji piliečiai, pirmoji Pompėjaus šalininkų gre- 
ta, ginklą pakėlęs senatas — bus sumušti viename 
mūšyje, ir tokios didžiulės valdžios nuolaužos išsisklai- 
dys po visą pasaulį: dalis žus Egipte, dalis — Afrikoje, 
dalis — Ispanijoje. Vargšei respublikai nebus lemta net 
sugriūti iš karto*“. Tegu būna viskas: tegu Jubai ne- 
padeda nei vietovės pažinimas savo karalystėje, nei 
didžiausia narsa valdinių, kovojančių už savo karalių, 
tegu nelaimės palauš utikiečių ištikimybę, o Scipion3 
išduos Afrikoje jo vardą lydėjusi laimė: jau seniai pa- 
daryta viskas, kad Katonas nebūtų nuskriaustas. „Ta- 
čiau vis dėlto jis nugalėtas!“ Tuomet prie Katono pra- 
laimėjimo per rinkimus pridėk dar štai ką: jis vienodai 
didžiadvasiškai pasitiks kliūtis, trukdančias ir pergalei, 
ir pretūrai. Tą dieną, kai pralaimėjo per rinkimus, jis 
žaidė sviediniu, o tą naktį, kai turėjo žūti, jis skaitė 
knygą. Jam buvo tas pats: išeiti iš pretūros ar iš gy- 
venimo. Jis buvo įsitikinęs, jog viską, kad ir kas atsi- 
tiktų, reikia pakelti. Tai kodėl gi jis neturėjo ištverti 
valstybės perversmo drąsiai ir ramiai? Kas gi apsau- 
gotas nuo pasikeitimo?! Nei Žemė, nei dangus, nei visa 
ši tarpusavy susijusių daiktų visuma, nors ir valdoma 
bei tvarkoma dievo. Ne visados išsilaikys dabartinė jos 
tvarka, kokia nors diena išmuš ia iš šio kelio. Viskas 


vyksta tam tikru laiku: viskas turi gimti, išaugti ir iš- 
nykti. Visa, ką tu matai, kas sukasi virš mūsų, kas 
supa mus ir ant ko stovime kaip ant tvirčiausių daiktų, 
išnyks ir baigsis. Kiekvienas daiktas turi savo senatvę: 
nors ir ne vienu laiku, tačiau gamta viską išsiunčia į 
tą pačią vietą. Tai, kas yra, to nebebus; niežus, bet iš- 
sisklaidys. Mums atrodo, kad išsisklaidyti reiškia žūti. 
Juk mes žiūrime labai netoli. Bukas mūsų protas, kuris 
pasidavė kūnui, neįžvelgia tolesnių dalykų. Jis narsiau 
pakeltų savo ir artimųjų mirtį, jei tikėtų, kad visa, taip 
pat gyvenimas ir mirtis, vyksta pakaitomis; kad tai, kas 
vientisa, išsisklaido, o tai, kas išsisklaidė, vėl sudaro 
visumą, kad šioje kaitoje ir glūdi amžinasis viską val- 
dančio dievo menas. Kiekvienas, kai mintimis apžvelgs 
amžinybę kaip Markas Katonas, pasakys: „Visa žmonių 
giminė — ir esančioji, ir būsimoji — pasmerkta mirti. 
Apie visus galingus miestus, puošusius svetimas vals- 
tybes, kada nors bus klausinėjama, kur jie buvo, nes 
visi jie išnyks dėl įvairių priežasčių. Vienus iš jų su- 
tusi ramybė bei prabanga — pražūtingiausias didelių 
"turtų padarinys. Visus derlingus laukus apsems staigus 
jūros potvynis ar palaidos netikėtai atsivėręs žemės 
plyšys. Tai ko man skųstis ar sielotis, jei truputį pra- 
lenksiu bendrą visų pražūtį?!“ Didelė dvasia paklūsta 
dievui ir nedelsdama priima tai, ką liepia visatos įsta- 
tymas. Arba ji išsilaisvina geresniam gyvenimui if 
šviesesnei bei ramesnei būčiai tarp dievų, arba, nejaus- 
dama nieko nemalonaus, vėl susimaišo su gamta ir 
grįžta į visumą. Vadinasi, Markui Katonui garbingas 
gyvenimas nėra didesnis gėris negu garbinga mirtis, 
nes dorybė negali didėti. Sokratas sakydavo, jog do- 
rybė ir tiesa yra tas pats. Kaip tiesa neauga, taip ir 
dorybė. Ji visada visa ir tobula. Taigi nėra ko stebėtis, 
jog lygūs yra ir gėris, kurio sąmoningai ieškome, ir 
gėris, kurį mums siūlo koks nors atsitiktinumas. Jeigu 
tu pripažinsi esant tarp jų nelygybę ir teigsi, kad nar- 


sumas kankinant yra mažesnis gėris, tai galėsi pripa-. 


žinti jį blogiu, o įkalinta Sokrata pavadinti nelaimingu, 


187 


188 


nelaimingu vadinti ir Katoną, draskantį savo žaizdą 
drąsiau negu ją padarė, o iš visų labiausiai pasigailė- 
tinu galėsi vadinti Regulą, pelniusį mirtį už ištikimybę 
priesaikai, duotai priešams. Tačiau niekas, net iš la- 
biausiai ištežusių, nedrįso taip pasakyti. Nors jie neigia, 
kad jis buvo laimingas, jie neteigia ir to, kad jis buvo 
nelaimingas. Senieji akademikai* pripažįsta, kad įma- 
noma būti laimingam ir esant kankinamam, bet ne visiš- 
kai ir ne visai. Su tuo jokiu būdu negalima sutikti. Kas 
nėra laimingas, tas nepasiekia aukščiausiojo gėrio. Aukš- 
čiausiasis gėris nebeturi dar aukštesnio lygio, jeigu tik 
jame slypi dorybė, jeigu negandos jos nemažina, jeigu 
ji išlieka nepasikeitusi net suluošinus kūną. O ji iš 
tikrųjų išlieka! Dorybė, mano supratimu, yra narsi ir 
kilni, o sunkumai ją dar smarkiau kursto. To narsu- 
mo, kuris dažnai būdingas taurios prigimties jaunuo- 
liams, kuriuos taip paveikė kokio nors kilnaus poelgio 
grožis, kad jie niekina bet kokį atsitiktinumą, išmintis 
tikrai neatmes ir neišduos. Ji įtikins, jog gėris yra tik 
tai, kas garbinga, jog neįmanoma to nei sumažinti, nei 
padidinti — kaip neįmanoma sulenkti liniuotės, kuria tik- 
rinamas tiesumas. Jei joje ką nors pakeisi, pažeisi tie- 
sumą. Tą patį pasakysime apie dorybę: ir ji yra tiesi, 
ir negalima jos lenkti. Ji gali pasidaryti tvirtesnė, bet 
didesnė — ne. Ji skelbia nuosprendį viskam, -bet jai — 
niekas. Jei ji pati negali būti tiesesnė, tai ir dalykai, 
kurie nuo jos priklauso, negali būti vieni už kitus tie- 
sesni: viskas atitinka ją, todėl viskas yra lygu. „Kaipgi 
taip? — paklausi.— Gulėti prie stalo per puotą ir būti 
kankinamam — tas pats?“ Tai stebina tave? Tad ste- 
bėkis dar smarkiau: tysoti prie stalo per puotą — blo- 
gis, o būti ant kankinimo suolo — gėris, jeigu pirmuoju 
atveju elgiamės šlykščiai, o antruoju — garbingai. Tai — 
ne gėris ar blogis pats savaime, bet dorybė tai daro gerą 
arba blogą. Kur tik ji pasirodo, viskas yra to paties 
dydžio ir tos pačios vertės. Tegul tas, kuris visų nar- 
sumą vertina pagal savo, bado man akis, nes aš sakau, 
jog garbingai teisėjauti ir garbingai sutikti pavojų — tai 
toks pat gėris; sakau, jog lygūs yra gėris to, kuris pa- 


siekė triumfą, ir gėris to, kuris supančiotą velka prieš 
vežimą, jeigu jis tebėra nepalaužtos dvasios. Žmonės, 
kurie patys to neįstengia padaryti, net nenumano, jog 
taip gali būti ir skelbia nuosprendį dorybei remdamiesi 
savo pačių silpnumu. Kas čia nuostabaus, kad malonu 
būti deginamam, sužeistam, žudomam ar supan- 
čiotam, o kartais net ir norisi? Lėbautojui susilaiky- 
mas yra bausmė, tinginiui darbas yra kankinimas, išle- 
pėliui gaila darbštaus, o dykūnui triūsas yra kančia. 
Taip ir mes tai, ko nepajėgiame, laikome nemaloniu ir 
nepakeliamu, užmiršę, kad daugeliui yra kančia netu- 
rėti vyno arba keltis auštant. Ne tie dalykai patys sa- 
vaime sunkūs, bet mes esame silpni ir bejėgiai. Norint 
spręsti apie didžius dalykus, reikia didžios dvasios, 
antraip mes jiems priskirsime ir savo ydas. Taip kai 
kurie labai tiesūs daiktai, panardinti į vandenį, atrodo 
kreivi ir įlūžę. Svarbu ne tik tai, ką matai, bet ir kaip 
matai: migloje skendintis mūsų protas neįstengia pa- 
matyti tiesos. Parodyk man nepriekaištingo elgesio ir 
guvaus proto jaunuolį. Jis pasakys, jog jam atrodo lai- 
mingiausias tas, kuris pakelta galva išlaiko negandų 
naštą, kuris iškyla virš likimo. Nenuostabu, kad kas 
nors ramus, kai visiškai ramu, stebėkis tuo, kad kas 
nors pilnas vilties ten, kur visi prislėgti, ir rodo narsą 
ten, kur visi parblokšti. Kas bloga yra kančiose ir tame, 
ką vadiname negandomis? Mano nuomone, bloga yra 
tai, kad dėl jų naštos mūsų dvasia palūžta, sulinksta 
ir žlunga. Išminčiui taip negali atsitikti: slegiamas bet 
kokios naštos, jis nesulinksta, niekas jo nepadaro ma- 
žesnio ir visa, ką reikia iškęsti, nekelia jam nepasiten- 
kinimo. Jis nesiskundžia, kad ant jo užgriūva tai, kas 
gali užgriūti ant kiekvieno žmogaus. Jis pažįsta savo 
jėgas, žino, jog jis yra tam, kad neštų sunkumus. Aš 
neišskiriu išminčiaus iš žmonių būrio, nesakau, jog jis 
nejunta skausmo, tarsi kokia bejausmė uola. Nepamirš- 
tu, jog jis sudėtas iš dviejų dalių: viena iš jų yra ne- 
protinga, ji junta dūrį, ugnį, skausmą, kita — protinga, 
ji yra tvirtų įsitikinimų, be to, bebaimė ir nenugalima. 
Joje ir slypi tas didžiausias žmogaus gėris, Kol jis dar 

netobulas, žmogaus mintys dvejoja, o kai jis pasidaro 
galutinai tobulas, minčių tvirtybė būna nepajudinama. 
Taigi, pradėjęs žengti viršūnės link, dorybės gerbėjas, 
net jei ir prisiartino prie tobulo gėrio, bet dar nepasiekė 
jo viršūnės, kartais gali pasitraukti atgal ir sumažinti 
dvasios įtampą. Mat jis dar neperėjo dvejonių ruožo, 
dar tebėra ant slidaus pagrindo. O laimingas žmogus, 
kuris pasiekė tobulą dorybę, labiausiai patenkintas sa- 
vimi tada, kai narsiausiai ryžtasi išmėginimams. Ir kai 
reikia kuo nors sumokėti už kokią nors garbingą pa- 
reigą, ne tik pakelia tai, ko bijo kiti, bet mielai tai 
priima, labiau norėdamas išgirsti apie save, kad yra 
„daug geresnis už kitus“, negu kad yra „daug laimin- 
gesnis“. Dabar pereinu prie to, ko tu lauki. Nemanyk, 
jog mūsų dorybė peržengia prigimties galimybes; ne, 
ir išminčius drebės, ir skaudės jam, ir išbals. Mat visa 
tai yra kūno pojūčiai. Tad kurgi nelaimė, kur tikrasis 
blogis? Aišku ten, kur sunkumai palaužia dvasią, kur 
ji pripažįstama esant vergė, kur kyla nepasitenkinimas 
savimi. Išminčius nugali likimą savo dorybe, tačiau 
kiek išminties skelbėjų dažnai išsigąsta net mažiausios 
grėsmės! Tai irgi yra mūsų klaida, kad to paties rei- 
kalaujame ir iš išminčiaus, ir iš besiveržiančio prie iš- 
minties. Aš stengiuosi įtikinti save tuo, ką garbinu, bet 
dar neįtikinau. Net jei ir įtikinčiau, vis tiek dar nesu 
tiek pasiruošęs ir užsigrūdinęs, kad galėčiau sutikti vi- 
sas permainas. Kaip vilna kai kuriomis spalvomis nusi- 
dažo iš karto, o kitomis — tik ilgai mirkoma ir virinama, 
taip ir protas kitus mokslus perima vos tik jų gavęs, 
o šis išminties mokslas, jei neįsmigo giliai ir ilgam ir 
nenudažė dvasios, o tik ištepė ją, neduoda nieko iš to, 
ką buvo žadėjęs. Jį galima išdėstyti greitai ir keliais 
žodžiais: vienintelis gėris yra dorybė, apskritai nėra 
gėrio be dorybės, o pati dorybė glūdi geresnėje, tai yra 
protingoje, mūsų dalyje. Kas yra toji dorybė? Tikras ir 
tvirtas sprendimas. Iš jo kyla minties polėkis, jis pada- 
ro aiškią tą polėkį skatinančią regimybę. Pagal šį 
sprendimą, visa, kas susiję su dorybe, yra gėris, ir jis 
lygus kitam gėriui. Kūno gėrybės yra gėris tik kūnui, 


bet ne gėris apskritai. Jos turi šiokią tokią vertę, bet 
neturi taurumo ir gerokai skiriasi vienos nuo kitų: vie- 
nos iš jų didesnės, kitos mažesnės. Būtina pripažinti, 
jog didelių skirtunių esama ir tarp pačių išminties ša- 
lininkų. Vienas iš jų jau patobulėjo tiek, kad drįsta pa- 
kelti akis į likimą, bet neilgam, tuoj nuleidžia jas, apa- 
kintas per didelio blizgesio; kitas — tiek, kad gali keis- 
tis su juo žvilgsniais, jei jau pasiekė viršūnę ir yra 
kupinas pasitikėjimo. Visa, kas netobula, negali būti 
patvaru: tai arba juda pirmyn, arba smunka, arba griū- 
va. Tegu sau svyruoja, kad tik nenustotų eiti ir veržtis 
į priekį, nes, kai tik sumažins pastangas ir nuolatinę 
įtampą, teks sukti atgal. Niekas, pasukęs atgal, nebe- 
randa to, ką buvo pasiekęs. Tad būkime uolesni ir at- 
kaklesni. Lieka daugiau negu nuveikėme, bet pats no- 
ras judėti į priekį jau yra didelis žingsnis pirmyn. Tik- 
rai žinau: noriu, visa širdimi noriu. Matau, kad ir tu 
įkvėptas ir skubi prie gražiausių dalykų. Skubėkime! 
Tik toks gyvenimas bus geradarybė, o priešingu atveju 
jis bus gaišatis ir bjauriai prabėgs. Stenkimės, kad 
visas laikas būtų mūsų. Nebus, jei nepradėsime priklau- 
syti patys sau, Ar įstengsime kada nors niekinti palan- 
kų ir nepalankų likimą? Ar galėsime kada nors, užslo- 
pinę ir paėmę savo valdžion visas aistras, sušukti: 
„Nugalėjau!“? Tu paklausi, ką nugalėjau? Ne persus, 
ne tolimus medus, nei už Dakijos gyvenančią kokią nors 
karingą gentį, bet godumą, puikybę, mirties baimę, ku- 
ri nugalėdavo net tautų nugalėtojus. Lik sveikas. 


SEPTYNIASDESIMT ANTRAS LAISKAS 


Seneka sveikina mieląjį Lucilijų 


Tai, apie ką tu klausi, man buvo savaime aišku, kai 
tyrinėjau tą dalyką. Bet jau seniai lavinau savo atmintį, 
tad ji nelengvai manęs klauso. Jaučiu, jog man atsi- 
tiko tas pats, kas atsitinka nuo ilgo gulėjimo sulipu- 
sioms knygoms: dvasią reikia ištiesinti ir retkarčiais 

išpurtyti tai, kas joje susikaupė, kad ji būtų pasiruo- 
šusi, kai tik prireiks. Taigi kol kas tai atidėkime, nes 
tam reikia daug darbo, daug pastangų. Imsiuos šio 
Klausimo tada, kai tik atsiras vilčių ilgiau užtrukti toje 
pačioje vietoje. Mat apie kai kuriuos dalykus galima 
rašyti ir važiuojant ratais, o yra ir tokių, kuriems reikia 
gulto, laisvo laiko ir vienatvės. Bet reikia ką nors dirb- 
ti ir tomis dienomis, kai užsiėmę, ir dirbti kasdien. Nau- 
jų rūpesčių niekada nestigs, mes patys juos sėjame: 
iš vieno išdygsta daugybė. Po to patys leidžiame sau 
atidėlioti: „Kai tai baigsiu, visa širdimi atsidėsiu“ arba: 
„Kai sutvarkysiu šį nemalonų reikalą, pasinersiu į 
mokslą“. Ne! Filosofuoti reikia ne tik laisvalaikiu. Pri- 
valome atmesti visus kitus dalykus, kad prisėstume prie 
filosofijos, kuriai nebus per ilgas joks laikas, net jeigu 
mūsų gyvenimas nusitęstų iki toliausios žmogaus am- 
žiaus ribos. Beveik tas pats, ar visai filosofijos atsisa- 
kysi, ar padarysi pertrauką: ji nepasiliks ten, kur ją 
nutraukei, nes, kaip išsitiesia tai, kas suspausta, taip 
grįžta į savo pradžią tai, kas neina pirmyn. Reikia at- 
remti kitus reikalus, ne tvarkyti juos, bet atmesti. Nėra 
laiko, netinkamo išganingiems užsiėmimams, nors dau- 
gelis ir meta juos dėl tokių dalykų, prie kurių triūsiant 
labai praverstų tie užsiėmimai. „Bet būna, kad kas 
nors trukdo.“ Trukdo, bet ne tam, kurio siela, ir bet 
kokių rūpesčių prislėgta, yra linksma ir gyva. Netobu- 
lų žmonių linksmybę galima pertraukti, o išminčiaus 
džiaugsmas pastovus, jo nenutraukia jokia aplinkybė, 
joks atsitiktinumas. Išminčius visada ir visur ramus. 
Jis nepriklauso nuo nieko kito, nelaukia malonės nei iš 
likimo, nei iš žmonių. Jis turi savo laimę. Ji galėtų pa- 
likti jo sielą, jei būtų į ten įėjusi, bet ji ten gimė! 
Kartais iš išorės ją pasiekia kažkas, kas primena, jog 
mirtis neišvengiama, bet jai tai yra menkas dalykas, 
kuris tik lengvai įbrėžia odos paviršių. Koks nors ne- 
malonumas, kartoju, gali ją paliesti, bet aukščiausias 
jos gėris yra tvirtas. Pasakysiu tau taip: nemalonumai 
lieka išorėje, ir atrodo tai taip, kaip kartais ant stip- 
raus ir tvirto kūno atsiradę spuogai bei žaizdos, o kūno 


viduje nėra nieko bloga. Pasiekęs brandžią išmintį vy- 
ras ir tas, kuris eina prie jos, skiriasi taip, kaip sveikas 
žmogus ir atsigaunantis po ilgos ir sunkios ligos, kuris 
dar nepasveiko, bet jau pasitaisė. Jeigu jis nebus atsar- 
gus ir nesisaugos, tuoj pablogės jo būklė, ir liga vėl 
atkris. O išminčius nebegali nei atkristi, nei susirgti 
dar smarkiau. Kūnas sveikas būna tik laikinai; jei gy- 
dytojas ir sugrąžina sveikatą, tai ne visam laikui, ir 
dažnai gydytoją šaukia tas pats ligonis, kuris jau buvo 
jį kvietęs; o dvasia pasveiksta kartą ir visam laikui. 
Pasakysiu, kaip suprantu sveikos dvasios žmogų. Jis 
patenkintas savimi, pasitiki savimi, supranta visus mir- 
tingųjų norus. Visos daromos ir siekiamos geradarybės 
nėra svarbios laimingam gyvenimui. Tai, kam galima 
dar ką nors pridėti, yra dar netobula, o tai, iš ko galima 
ką nors atimti, nėra amžina. Kam reikia amžino džiaug- 
smo, tegu džiaugiasi savimi. Visa, ko taip godžiai lau- 
kia minia, atplaukia ir nuplaukia. Likimas nieko ne- 
atiduoda mūsų valdžion. Bet net ir atsitiktinės jo do- 
vanos džiugina tik tuomet, kai protas jas sumažina ir 
paruošia. Tai jis paskanina net tas išorės gėrybes, ku- 
rias godžiai ryti taip nemalonu. Atalas dažnai pateik- 
davo tokį vaizdingą palyginimą: „Ar matei kada nors, 
kaip šuo, pražiojęs nasrus, gaudo šeimininko sviestą 
duonos ar mėsos gabalėlį? Pačiupęs akimoju praryja 
jį ir vėl Žiojasi vildamasis dėl ateities. Taip būna ir su 
mumis: kai likimas ką nors numeta mums belaukian- 
tiems, beregint tai praryjame be jokio malonumo ir vėl 
tykojame pasiruošę čiupti naują grobį“. Išminčiui taip 
nebūna: jis visada sotus. O jeigu ir jam kas nors pa- 
sitaiko, ramiai paima tai ir atideda į šalį. Jis mėgau- 
jasi didžiule, amžina, sava linksmybe. O jeigu kas nors 
ir turi gerą valią, ir padarė pažangą, bet yra dar toli 
nuo viršūnės, pakaitomis tai sugniūžta, tai vėl išsitie- 
sia, tai į dangų kyla, tai į žemę krinta. .Neišmanėliai 
ir tamsuoliai blaškosi be galo, jie įpuola į tuščią ir 
beribį Epikūro chaosą. Be to, yra ir trečios rūšies žmo- 
nių, kurie artėja prie išminties. Jie dar nepasiekė jos, 
bet jau mato ją, ir, kaip sakoma, ji ranka pasiekiama. 

Tokių neišmuši iš vėžių, tokie neplaukia pasroviui. Jie 
dar nestovi ant žemės, bet jau yra uoste. Taigi, kadan- 
gi tarp užkopusių į viršūnę ir stovinčių papėdėje yra 
tokių didelių skirtumų, kadangi esančius vidūry neša 
sava srovė ir jiems gresia didelis pavojus nusiristi Že- 
myn, neturime nuolaidžiauti kasdieniams reikalams. Rei- 
kia juos atmesti: jei nors vienas įsibrauna, į savo vietą 
pritraukia šimtą kitų. Raukime jų daigus, geriau tegu 
visai neauga, užuot laukus, kol nuvys. Lik sveikas. 


SEPTYNIASDEŠIMT TREČIAS LAIŠKAS 
Seneka sveikina mieląjį Lucilijų 


Mano nuomone, klysta tie, kurie mano, jog žmonės, 
ištikimai atsidavę filosofijai, yra užsispyrę ir maištingi, 
jog jie niekina valdininkus, karalius ir visus valstybės 
tvarkytojus. Priešingai, niekas nėra jiems toks dėkin- 
gas kaip filosofai. Ir pagrįstai: niekam jie nedovanoja 
nieko daugiau kaip tiems, kurie gauna iš jų tylią 
ramybę. Todėl tie, kuriems visuomenės ramybė yra 
ypač svarbus dalykas jų tikslui — laimingam gyvenimui, 
neišvengiamai turi garbinti kaip tėvą tą, kuris duoda 
šią gėrybę, be to, kur kas labiau negu reikalų tam- 
pomi žmonės, kurie smarkiai skolingi vadams, bet ir 
daug kuo juos kaltina, kurių apetitas auga valgant, ku- 
rių pasotinti neįstengia joks dosnumas. Kas galvoja 
apie tai, ką gauti, tas neprisimena, ką yra gavęs. Di- 
džiausia godumo blogybė — nedėkingumas. Be to, nie- 
kas iš tų, kurie užsiima valstybės reikalais, nežiūri į 
tai, kiek jis pats yra pranašesnis, bet į tai, kas pra- 
našesnis už jį. Jiems ne tiek malonu matyti, kad dau- 
gelis yra už jų, kiek sunku, kad dar kažkas yra prieš 
juos. Tai yra visų garbėtroškų yda — nesižvalgyti at- 
gal. Ne tik garbės troškimas, bet ir bet koks godumas 
negali nustygti vietoje, nes galas jam visuomet tampa 
pradžia. O sąžiningas ir skaistus vyras, kuris paliko 
kuriją, forumą ir įvairių valstybės reikalų tvarkymą, 
norėdamas pasitraukti prie svarbesnių dalykų, myli 


tuos, kurių dėka gali saugiai tai daryti; ir tik įis ne- 
savanaudiškai įrodo savo dėkingumą jiems ir, šiems net 
neįtariant, jaučiasi esąs skolingas už tokį didelį dalyką. 
Kaip garbina ir vertina savo geradarius mokytojus, ku- 
rie padėjo išeiti iš šunkelių, taip ir tuos, kurių globo- 
jamas studijuoja kilniuosius mokslus. „Bet juk karalius 
savo jėga gina taip pat ir kitus!“ Kas tai neigia? Bet 
kaip iš visų, kuriems reikia ramios jūros, tas, kuris 
veža daugiau ar vertingesnių prekių, mano esąs 1a- 
biausiai skolingas Neptūnui, kaip pirklys vykdo įžadus 
širdingiau negu keleivis, kaip ir iš pačių pirklių dos- 
niau dėkingumą rodo tas, kuris gabena aukso vertės 


kvepalus bei purpurus, negu tas, kuris prisikrovė tik“ 


laivo balastui prilygstančių prekių, taip ir taikos gera- 
darybė, nors ji ir visiems skirta, daugiau atitenka tiems, 
kurie ja tinkamai naudojasi. Mat tarp toga apsisiautusių 
vyrų daug tokių, kuriems taika vargingesnė už karą. 
Ar tu manai, jog už taiką jaučiasi esą skolingi tie, 
kurie naudoja ją girtuokliavimui, paleistuvystei ar ki- 
toms nedorybėms, kurias reikėtų sutriuškinti karu? Ne- 
jaugi tu manai, jog išminčius toks niekšiškas, kad tiki 
nesąs skolingas už geradarybes, skirtas visiems. Aš 
skolingas saulei ir mėnuliui, nors jie ne man vienam 
pateka. Aš dėkingas metams ir metų laikus tvarkančiam 
dievui, nors visa tai sutvarkyta ir ne mano garbei. Tik 
kvailas mirtingųjų godumas skiria turėjimą ir nuosa- 
vybę ir nelaiko sava to, kas yra visų. O išminčius laiko 
sava tik tai, kuo dalijasi su visa žmonių gimine. Tos 
gėrybės nebūtų bendros, jei kiekvienas neturėtų savo 
dalies, ir nors ta dalis būtų labai maža, ji vis tiek 
visus daro bendrininkais. Be to, didelis ir tikras gėris 
ne taip skirstomas, kad kiekvienam žmogui tektų tik 
menka dalis: kiekvienam atitenka viskas. Iš maisto pro- 
duktų davinio kiekvienas gauna tiek, kiek skirta 
vienam. Puotų valgiai, aukojamų gyvulių mėsa ir visa 
kita, ką galima paimti ranka, skirstoma dalimis. Ne- 
dalomos gėrybės — taika ir laisvė — priklauso tiek vi- 
siems, tiek kiekvienam žmogui. Išminčius nepamiršta, 
kieno dėka jis gali jomis naudotis, kieno dėka jis ne- 

siima kardo, neina sargybon, nesaugo sienų, nekenčia 
įvairiausių kitų karo vargų, ir jis dėkoja savo vairi- 
ninkui. Filosofija ir moko būti dėkingam už geradary- 
bes ir atsimokėti už jas gėriu. Kartais tas atsimokėjimas 
yra ko nors pripažinimas geradarybe. Išminčius pripa- 
žins esąs smarkiai skolingas tam, dėl kurio valdymo ir 
įžvalgumo jis turi sotų poilsį, galimybę savo nuožiūra 
tvarkyti laiką ir ramybę, nedrumsčiamą visuomeninių 
reikalų. 


O Melibėjau, ramiai čia tįsoti davė mums dievas. 
Aš jį visad laikysiu dievu... 


Jeigu taip smarkiai dėkojama net už tokį poilsį, ku- 
rio didžiausia dovana yra tai, kad 


- 


Mano karvėms, antai, jis leido pievose klaidžiot, 
O man pačiam piemens dūdele švilpiniuoti, ką noriu?, 


tai kaip mes turime įvertinti savo poilsį, leidžiamą 
tarp dievų ir mus pačius darantį dievais? Aš taip sa- 
kau, Lucilijau, ir kviečiu tave į dangų trumpiausiu 
keliu. Sekstijus dažnai tvirtindavo, jog Jupiteris gali 
ne daugiau už dorą žmogų. Jupiteris turi daug tokių 
dalykų, kurių galėtų duoti žmonėms, bet iš dviejų do- 
rųjų nėra doresnis tas, kuris turtingesnis, kaip iš dvie- 
jų vienodai išmanančių vairavimo meną nepavadinsi 
geresniu to, kurio laivas didesnis ar puošnesnis. Kuo 
Jupiteris pranašesnis už gerą žmogų? Tuo, kad ilgiau 
yra dorybingas. Išminčius nelaiko savęs nė kiek men- 
kesniu dėl to, kad jo dorybėms duotas trumpesnis laiko 
tarpas. Kaip iš dviejų išminčių tas, kuris mirė senesnis, 
nėra laimingesnis už tą, kurio dorybę ribojo mažesnis 
metų skaičius, taip dievas nepralenkia išminčiaus laime, 
nors ir pralenkia amžiumi. Ilgiau gyvenanti dorybė ne- 
tampa didesnė. Jupiteris turi viską, bet viską atidavė, 
kad kiti tai turėtų. Jam rūpi tik viena nauda: duoti 
visa, kuo naudojasi žmonės. Išminčius su tokia pat 
ramia panieka, kaip ir Jupiteris, žiūri į viską, kas yra 
kitų rankose, ir vertina save labiau, nes Jupiteris negali 
naudotis visais tais dalykais, o išminčius nenori. Ti- 
kėkime Sekstijumi, kuris rodo mums patį gražiausią 


kelią ir šaukia: „Taip pasiekia žvaigždynus...“* Čia ke- 
lias paskui nuosaikumą, čia kelias paskui saikingumą, 
čia kelias paskui narsumą. Dievai neišdidūs ir nepavy- 
dūs: jie leidžia priartėti prie jų ir ištiesia ranką besi- 
artinantiems. Ar tu stebiesi, kad žmogus eina pas die- 
vą? Tai dievas ateina pas Žmones, teisingiau, į žmones. 
Jokia siela negali būti gera be dievo. Dieviškos sėklos 
subertos į žmonių kūnus, ir jei jų gauna geras žem- 
dirbys, išdygsta daigai, panašūs į tuos, iš kurių prasi- 
dėjo, ir augantys taip, kaip tie, iš kurių gimė; jei blogas 
žemdirbys, jos sunaikinamos lyg prastoje pelkėtoje že- 
mėje, kuri vietoj derliaus užaugina piktžoles. Lik svei- 
kas. 


SEPTYNIASDESŠIMT KETVIRTAS LAIŠKAS 
Seneka sveikina mieląjį Lucilijų 


Tavo laiškas mane pradžiugino, išjudino iš sugle- 
bimo ir pažadino mano atmintį, jau apsiblaususią ir 
sulėtėjusią. Kodėl gi tu, mielas Lucilijau, abejoji, jog 
geriausias kelias į laimingą gyvenimą — tai įsitikinimas, 
kad gėris yra tik tai, kas garbinga? Tas, kuris kitus 
dalykus laiko gėriu, patenka likimo valdžion ir pradeda 
priklausyti nuo svetimos valios; o kas visą gėrį apri- 
bojo tik dorybe, tas laimingas pats savaime. Vienas 
liūdi praradęs vaikus, kitas jaudinasi dėl jų ligos, tre- 
čias kremtasi dėl jų gėdos ar skriaudų. Aną pamatysi 
kankinantis iš meilės svetimai žmonai, o šitą — iš mei- 
lės savajai. Nestinga tokių, kurie kamuojasi dėl pra- 
laimėjimo per rinkimus, ir tokių, kuriems neteikia ra- 
mybės ir svarbios pareigos. Tačiau iš visos mirtingųjų 
minios didžiausią nelaimingųjų grupę sudaro tie, kurie 
neramiai laukia visur jiems grasinančios mirties. Mat 
nėra vietos, iš kur ji negalėtų ateiti. Vadinasi, lyg 
esant priešo žemėje, reikia žvalgytis į visas puses ir 
įsiklausyti į kiekvieną krepštelėjimą. Ir jeigu ši baimė 
neišvaikoma iš krūtinės, reikia gyventi su drebančia 
širdimi. Rasime tremtinių ir nuvarytų nuo turto. Rasime 

ir sunkiausią skurdo rūšį — elgetystę pertekus gėrybių. 
Rasime sudužusio laivo keleivių arba patyrusių kažką 
panašaus į sudužimą. Liaudies neapykanta arba pavy- 
das, didžiausia pražūtis geriausiems žmonėms, išblaško 
juos visus, nieko nelaukusius ir ramius tarytum audra, 
kuri paprastai užklumpa kaip tik tada, kai pasitikima 
giedra, arba smogia tarytum netikėtas žaibas, savo 
trenksmu sudrebinantis visa aplinkui. Kaip kiekvienas, 
stovėjęs arčiau žybsnio vietos, apstulbsta lyg nutrenk- 
tas, taip užgriuvus kieno nors galiai, vieną gniuždo pati 
neganda, o kitus — negandos baimė ir, be to, apima 
toks pat, kaip ir nedalios ištiktuosius, liūdesys. Visų 
širdis baugina staigios svetimos nelaimės. Kaip paukš- 
čius gąsdina net tuščios laidynės garsas, taip ir mes 
bėgame ne tik nuo smūgio, bet ir nuo brazdesio. Nie- 
kas, kas patikėjo tokiais manymais, negali būti laimin- 
gas. Nėra laimės be narsumo, ir bloga gyventi apsup- 
tam nuogąstavimų. Kas labai pasidavęs atsitiktinu- 
mams, tas pats susikuria didžiausią prielaidą nerimui, 
iš kurio neįmanoma išsipančioti. Į saugią vietą veda 
tik vienas kelias: niekinti visa, kas yra išorėje, ir pa- 
sitenkinti tuo, kas garbinga. Kas mano, jog esama dides- 
nio gėrio už dorybę ar kokio nors gėrio be jos, tas tary- 
tum ištiesia sterblę likimo išmaldai ir neramus laukia, ką 
jis atsiųs. Nusipiešk sau tokį vaizdą: fortūna surengia 
mums šventę ir į susirinkusių mirtingųjų būrį paberia 
svarbių pareigų, turtų ir garbės; bet kai ką sudrasko 
besipešančios rankos, kai ką reikia dalytis su nesąžinin- 
gais bendrais, o kai kurie pasičiupti daiktai padaro di- 
delių nuostolių tiems, kuriems atiteko. Šis'tas pakliūva 
užsiimantiems visai ne tuo, šis tas prarandama todėl, 
kad per smarkiai griebiama arba, godžiai stveriant, 
nustumiama į šalį. Net tas, kuriam pavyko prisiplėšti 
sėkmingiau, nesidžiaugia prisiplėštu ilgai. Taigi kiek- 
vienas protingesnis žmogus, vos tik pamatęs, kad pra- 
deda dalyti dovanas, bėga iš teatro, žinodamas, jog jos 
labai mažai vertos. Niekas nesikauna su išeinan- 
čiu, niekas nemuša pasitraukiančio: visi pešasi dėl 
grobio. Tas pats atsitinka ir toms dovanoms, kurias 


mums iš viršaus žeria likimas: mes, vargšai, šėlstame, 
blaškomės, gailimės turį tik dvi rankas, žvalgomės tai 
į vieną, tai į kitą pusę. Mums atrodo, kad per vėlai 
siunčiama tai, kas kursto mūsų norus, kad tai, ko 
laukia visi, gauna tik nedaugelis. Trokštame pulti prie 
to, kas krinta. Džiaugiamės, kai ką nors iškovojame pa- 
tys ir kai viltis iškovoti apgauna kitus. Už menką grobį 
mokame kokiais nors dideliais nemalonumais, arba jis 
apgauna mus, palikęs be nieko. Taigi pasitraukime iš 
šios šventės ir užleiskime vietą plėšikams: tegu jie ty- 
koja tų netikrų vertybių, tegu jų pačių gyvenimas pa- 
sidaro dar netikresnis. Tegu tas, kuris nutarė būti 
laimingas, mano, kad yra tik vienas gėris — garbingu- 
mas. O jei jis mano, jog gėris yra kas nors kita, tai pir- 
miausia jis blogai galvoja apie apvaizdą, nes ir teisin- 
giems žmonėms atsitinka daug nemalonumų, o tai, ką ji 
mums duoda, yra trumpa ir menka, palyginti su pasaulio 
amžinybe. Tokie verkšlenimai ir padaro mus nedėkingais 
dievybės valios aiškintojais: skundžiamės, kad gauname 
ne visada, mažai, nepatikimai ir neilgam. Vadinasi, mes 
nenorime nei gyventi, nei mirti: gyvenimo nekenčiame, 
mirties bijome. Kiekvienas mūsų sumanymas plūduriuo- 
ja neįleisdamas šaknų, jokia sėkmė neįstengia mūsų 
pasotinti. Taip yra todėl, kad dar nepriėjome prie di- 
džiulio ir neprilygstamo gėrio, prie kurio mūsų norai 
tikrai sustos, nes už viršūnę nieko nebėra aukštesnio. 
Tu klausi, kodėl dorybei nieko nestinga? Ji džiaugiasi 
tuo, ką turi, ir netrokšta, ko neturi. Jei yra tiek, kiek 
reikia, tai jai nėra maža. O atmesk tokį sprendimą — 
„neliks nei pareigos, nei ištikimybės. Norintis jas iš- 
saugoti turės iškęsti daug ką, kas vadinama blogiu, 
daug. paaukoti iš to, kuo rūpinamės kaip gėrybėmis. 
Nebeliks drąsos, kurios pareiga ir yra pastūmėti mus 
į pavojų; nebeliks didžiadvasiškumo, išryškėjančio tik 
paniekinus kaip menką daiktą tai, ko minia trokšta kaip 
didžiausio; nebeliks paslaugumo ir dėkingumo, jei bi- 
josime vargo, jei rasime ką nors vertingesnio už išti- 
kimybę, jei nesiveršime prie paties geriausio. Tačiau 
atidėkime tai. Arba tai, kas vadinama gėriu, nėra gėris, 

arba žmogus yra laimingesnis už dievą, nes dievas 
neturi to, kas duota mums. Jam svetima ir paleistuvys- 
tė, ir puotų prašmatnumas, ir turtai, ir visa, kas žmogų 
vilioja ir traukia pigiais malonumais. Tad arba reikia 
patikėti, jog dievui stinga gėrio, arba tai kaip tik ir 
įrodo, jog tai, ko neturi dievas, nėra gėris. Be to, daug 
dalykų, norinčių atrodyti gėriu, gyvūnams duota dos- 
niau negu žmonėms. Jie ėdresni, mažiau nuvargsta nuo 
kūniškos meilės, turi daugiau jėgų ir patvaresnės stip- 
rybės. Vadinasi, jie daug laimingesni už žmogų. Ir 
gyvena jie be niekšybių ir klastų, ir malonumų jie pa- 
tiria daugiau ir lengviau, nebijodami nei gėdos, nei 
atgailos. Taigi tu pamąstyk, ar galima vadinti gėriu 
tai, kuo žmogus pralenkia dievą. Saugokime aukščiau- 
siąjį gėrį sieloje: jis praranda vertę, jeigu iš geriausios 
mūsų dalies pereina į blogiausią ir persikelia į jutimus, 
kurie nebylių gyvūnų yra aštresni. Negalima manyti, 
kad didžiausia mūsų laimė glūdi kūne. Tikrasis gėris 
yra tas, kurį mums duoda protas. Jis tvirtas ir amžinas, 
negali nei išnykti, nei mažėti, nei siaurėti. Visos kitos 
gėrybės yra tik tariamos, nors jų vardas toks pat, kaip 
ir tikrųjų, bet jos neturi gėrio savybių. Jas reikėtų va- 
dinti patogumais arba, kalbant mūsų kalba, antrinėmis 
gėrybėmis. Tačiau žinokime, jog jos — mūsų nuosavy- 
bė, o ne mūsų asmenybės dalys. Tegu jos priklauso 
mums, bet neužmirškime, jog jos yra už mūsų. Net 
jeigu jos —ir mūsų nuosavybė, priskirkime jas prie 
menkniekių ir mažmožių, dėl kurių niekas neturi riesti 
nosies. Kas gali būti kvailiau kaip didžiuotis tuo, ką 
ne pats padarei?! Tegu visi šie dalykai atitenka mums, 
bet tegu nesuauga su mumis, kad, jeigu juos kas nors 
atims iš mūsų, išsiskirtume su jais be skausmo. Naudo- 
kimės jais, bet nesigirkime; naudokimės jais taupiai, 
lyg laikinai patikėtu, bet kada nors mus paliksiančiu 
turtu. Kas naudojasi jais neprotingai, neilgai teturi. 
Mat besaikė laimė smaugia pati save. Kas patikėjo aki- 
mirkos gėrybėmis, tą jos pačios beregint palieka, o jei 
nepalieka, sutriuškina. Nedaugeliui pavyksta ramiai at- 
sisakyti laimės; daugumas krinta kartu su tuo, kas juos 


iškėlė, ir juos užgriūva tas pats, kas kažkada juos 
išaukštino. Todėl reikia akylumo, nurodančio saiką 
bei taupumą, nes lengvabūdiškumas pats griauna 
ir trypia savo gerovę. Nesaikingumas kaipmat iš- 
sisemia, jei į rankas jo nepaima tramdantis pro- 
tas. Tai įrodo likimas daugelio miestų, kurių pra- 
bangi valdžia žlugo pačiame žydėjime ir nesaikin- 
gumas sugriovė visa, ką buvo pasiekusi dorybė. Turime 
apsidrausti nuo tokių nelaimių. Likimas įveikia bet ko- 
kias sienas; tad apsiginkluokime iš vidaus. Jei čia sau- 
gu, žmogui galima smogti, bet negalima jo paimti ne- 
laisvėn. Nori žinoti, koks yra tas vidinis apsiginklavi- 
mas? Kad ir kas atsitiktų, nesipiktink ir suprask, jog 
visa, kas iš pirmo žvilgsnio mums atrodo žalinga, pa- 
deda išsaugoti visatą ir lemia būtiną pasaulio bėgsmą 
ratu. Tegul žmogui patinka tai, kas patinka dievui. Tegu 
stebisi savimi ir savo darbais tik todėl, kad negali būti 
nugalėtas, kad nelaimes pats valdo, kad nuo proto, už 
kurį nėra nieko galingesnio, priklauso atsitiktinumas, 
skausmas ir skriauda. Mylėk protą! Si meilė apgink- 
luos tave sunkiausiems išmėginimams. Meilė jaunik- 
liams varo laukinius žvėris ant medžiotojų iečių, o 
beprotiškas noras pulti daro juos žiaurius ir nesutram- 
domus. Garbės troškimas kartais jaunuoliams įkvepia 
panieką kankinimams geležimi bei ugnimi, dorybės 
vaizdinys ar šešėlis pastūmėja kai kuriuos savanoriškai 
mirti. Tačiau kuo protas stipresnis ir ištvermingesnis 
už visa tai, tuo ryžtingiau jis peržengs visas baimes 
ir pavojus. ,„Niėko nelaimėsite,— pasakys kas nors,— 
tvirtindami, jog nėra kito gėrio, išskyrus garbingumą: 
tokia tvirtovė neapsaugos ir neapgins nuo likimo. Juk jūs 
pripažįstate, kad gėris yra ir vaikų pareiga tė- 
vams, ir geri darbai tėvynės labui, ir savo priedermes 
atliekantys tėvai. Negalėsite ramiai žiūrėti, kai visam 
tam iškils pavojus: jus jaudins ir tautiečių apgulimas, 
ir vaikų mirtis, ir tėvų vergija.“ Iš pradžių išdėstysiu 
tai, ką mes paprastai atsakome gindami savo pažiūras, 
o paskui pridursiu, ką, mano nuomone, reikia atsakyti. 
Vienas dalykas, kai tai, ko netenkame, mainais palieka 

ką nors nemalonaus: sugadinta sveikata virsta paliegi- 
mu, nusilpus akims, ateina aklumas, dėl pakirstų pa- 
kinklių ne tik vikrumą prarandame, bet ir tampame 
luoši. Kitas dalykas — tai, ką minėjome anksčiau. Čia 
toks pavojus negresia. Kodėl? Jeigu neteksiu gero 
draugo, man nereikės kęsti jo išdavystės, jeigu palai- 
dosiu vaikus, jie negalės pasidaryti nedori. Prarandame 
ne draugus ar vaikus, o tik jų kūnus. Gėris gali žūti tik 
virsdamas blogiu. Bet prigimtis to neleidžia, nes do- 
rybė ir kiekvienas dorybės darbas yra nepažeidžiami. 
Toliau. Net jeigu žuvo draugai arba verti pagyrimo ir 
pagal tėvų norą išaugę vaikai, vis tiek yra kam užimti 
jų vietą. Kam? Ogi tam, kas juos padarė gerus — do- 
rybei. Ji nepakenčia tuštumos, apima visą dvasią, ne- 
leidžia jai liūdėti. Jos vienos mums užtenka, nes ji — 
visų gėrių esmė ir pradžia. Nesvarbu, ar bėgantis van- 
duo užtvenkiamas, ar jis nuteka, jei šaltinis, iš kurio 
jis plaukia, tebėra. Nepasakysi, kad, esant vaikams 
gyviems, gyvenimas teisingesnis, tvarkingesnis, pro- 
tingesnis ar garbingesnis, taigi geresnis, negu tada, kai 
jų nebėra. Jei atsiras naujų draugų, nepasidarysi išmin- 
tingesnis, o jų netekęs — kvailesnis; taigi netapsi nei 
laimingesnis, nei nelaimingesnis. Kol dorybė gyva, ne- 
sijausi ką nors praradęs. „„Kaipgi yra? Argi žmogus, 
apsuptas draugų ir vaikų būrio, nėra laimingesnis?“ 
O kodėl gi taip turėtų būti? Aukščiausiasis gėris nei 
mažėja, nei didėja. Kad ir kaip elgtųsi likimas, jis 
visada lieka toks pat. Ar kam nors duota ilga senatvė, 
ar galas jo laukia dar nepasenus, aukščiausiasis gėris — 
toks pat, nors amžius ir bus skirtingas. Ar nubrėši ap- 
skritimą didesnį, ar mažesnį, skirsis tik jų dydis, bet 
ne torma. Jeigu vienas iš jų išliks ilgai, o kitą tuoj 
pat ištrinsi sulygindamas smėlį, kuriame buvai jį nu- 
brėžęs, vis tiek abiejų pavidalas yra tas pats. Kas yra 
teisinga, vertinama ne pagal dydį, ne pagal skaičių, ne 
pagal laiką. Tai, kas teisinga, negalima nei ištempti, 
nei suspausti. Garbingą šimto metų gyvenimą trumpink 
kiek tik nori, suspausk net į vieną dieną: jis vis tiek 
202 bus toks pat garbingas. Kartais dorybė išsiplečia dau- 


giau, ji valdo karalystes, miestus, provincijas, leidžia 


įstatymus, brangina draugystę, vykdo pareigas artimie- 


siems ir vaikams, o kartais ją varžo ankštos skurdo, 
ištrėmimo, vienatvės ribos. Tačiau, nusileidusi iš aukš- 
tos vietos į asmeninį gyvenimą, iš karališko rūmo į 
lūšnelę, netekusi plačių valstybinių teisių ir uždaryta 
menkame name ar kampelyje, ji netampa mažesnė. Ji 
nepraranda didybės net iš visur išvyta ir grįžusi į save. 
"Ji vis tiek išsaugo didžiulę, nepalaužiamą dvasią, to- 
bulą protingumą, nuolatinį teisingumą. Vadinasi, ji te- 
bėra tokia pat laiminga. Laimė slypi tik vienoje vie- 
toje — pačioje sieloje. Ji yra kilni, pastovi ir rami, jos 
negalima pasiekti nepažįstant dieviškų ir žmogiškų da- 
lykų. 

Toliau bus mano atsakymas, apie kurį buvau užsi- 
minęs. Išminčius nesugniūžta praradęs vaikus ar drau- 
„gus. Jų mirtį pakelia taip pat ramiai, kaip ramiai laukia 
savosios. Šios jis nebijo, o dėl anų nesielvartauja. Do- 
rybės stiprybė — nuoseklumas, visi jos darbai derinasi 
su ja ir ją atitinka. Si darna suyra, kai siela, kuri turi 
būti pakili, pasiduoda sielvartui ir liūdesiui. Bet koks 
drebėjimas ir nerimas, tinginystė ką nors dirbant ne- 
suderinami su garbingumu. Garbingumas yra ramus, 
pastovus, bebaimis, visada pasiruošęs kovai. ,„Kaipgi 
yra? Argi išminčius nepatiria net nerimo šešėlio? Ar jis 
neišbąla, ar jo veidas nesuvirpa, ar nepašiurpsta jo kū- 
nas? Argi jis nejaučia ir viso kito, kas vyksta ne pagal 
sielos įsakymą, bet nesąmoningai, dėl kažkokio pačios 
prigimties poveikio? Zinoma, jaučia. Tačiau jis būna įsi- 
tikinęs, kad tai — ne blogis, dėl kurio reikėtų pamesti 
sveiką protą. Visa, ką reikės daryti, jis darys drąsiai 
ir ryžtingai. Kas nesutiks, jog kvaila viską daryti van- 
giai ir užsispyrus, kūną stumti vienur, o sielą — kitur, 
plėšytis į visas puses? Kvailys niekinamas kaip tik už 
tai, kuo jis pats giriasi ir žavisi, nenoriai daro net tai, 
kuo didžiuojasi. O jeigu jis bijo kokios nors nelaimės, 
tai, belaukdamas jos, kankinasi, lyg ši jau būtų atėjusi, 
o kai jis jaučia kokios nors kančios baimę, tą kančią 
patiria jau vien "dėl šios baimės. Kaip kūne iš anksto 

reiškiasi negalavimo požymiai: bejausmis ištižimas, 
nuovargis net ir nedirbant, žiovulys, kūno drebulys, 
taip silpna siela ima drebėti kur kas anksčiau, negu ją 
prislegia nelaimė. Ji iš anksto sutinka ją ir prieš laiką 
palūžta. Bet ar yra kas nors beprotiškesnio kaip kan- 
kintis iš baimės dėl ateities ir, užuot kaupus jėgas prieš 
kančią, raginti ir artinti nelaimes? Jeigu negalima jų iš- 
vengti, tai bent jau reikia jas tolinti. Ar tu nori įsiti- 
kinti, kad niekas neturi kankintis dėl ateities? Įsivaiz- 
duok, jog kas nors, turėdamas penkiasdešimt metų, su- 
žinojo, kad po penkiasdešimties metų jo laukia mirties 
bausmė. Jis nesijaudins, jeigu tik peršoks per tą lai- 
ko tarpą ir pats nepasiners į kančią, kuri bus taip ne- 
greit. Panašiai atsitinka ir tada, kai seni ir užmiršti 
dalykai liūdina savanoriškai sergančias bei ieškančias 
priežasčių sielvartauti sielas. Dabar nėra nei praeities, 
nei ateities. Nejaučiame nei vienos, nei kitos. O skauda 
tik tuomet, kai jauti. Lik sveikas. 


SEPTYNIASDESIMT PENKTAS LAIŠKAS 
Seneka sveikina mieląjį Lucilijų 


Tu skundiesi, kad aš siunčiu nelabai gražiai sura- 
šytus laiškus. Bet kas gi kalba gražiai, jeigu ne tas, 
kuris nori gražbyliauti?! Kaip natūraliai ir paprastai 
aš šnekėčiau tada, kai mes kartu sėdėtume ar vaikš- 
čiotume, tokie tebus ir mano laiškai, neturintys jokių 
įmantrybių ar netikrumo. Jei tai būtų įmanoma, aš 
labiau norėčiau tau parodyti, ką jaučiu, negu kalbėti. 
Net ir ginčydamasis su tavimi netrypčiau kojomis, ne- 
mojuočiau rankomis, nekelčiau balso palikdamas visa 
tai oratoriams ir būčiau patenkintas perteikęs tau savo 
nei papuoštus, nei pažemintus jausmus. Norėčiau tau 
aiškiai įrodyti, jog iš tikrųjų sakau tai, ką jaučiu, ir 
ne tik jaučiu, bet visa tai ir myliu. Vienaip bučiuojama 
meilužė, kitaip — vaikai, tačiau ir šitaip šventai ir kuk- 
liai apkabinant taip pat atsiskleidžia meilė. Dievaži, 

204 nenoriu, kad kalba apie tokius didžius dalykus būtų 


skurdi ir sausa. Filosofija neatmeta talento, tik nereikia 
per daug vargti su žodžiais. Svarbiausias mūsų tikslas 
tebus toks: kalbėkime, ką jaučiame, ir jauskime, ką kal- 
bame. Tegul mūsų kalbos atitiks gyvenimo būdą. Iš- 
pildė savo pažadą tas, kuris yra toks pat ir žiūrint į jį, 
ir klausant jo. Tegul žmogus visada būna toks pat, ir 
tada mes suprasime, koks jis ir kiek jis didis. Tegul 


mūsų žodžiai ne linksmins, bet duos naudos. O jeigu. 


gražbylystė lengvai pasiekiama, jeigu ji yra čia pat ir 
mažai kainuoja, tegul ji būna šalia, bet tegul lydi gra- 
žesnius dalykus. Tegul ji atskleis juos, o ne save. Kiti 
menai ugdo gabumus, o čia reikia darbuotis dėl sie- 
los. Ligonis neieško iškalbingo gydytojo, bet, jei atsi- 
tinka taip, kad sugebantis gydyti gražiai pašneka apie 
tai, ką reikia daryti, jis būna patenkintas. Tačiau 
nėra ko ypatingai džiaugtis, kad gydytojas iškalbingas. 
Tai būtų tas pats, kai patyręs vairininkas kartu yra 
ir gražuolis. Kodėl glostai mano ausis? Kodėl mane 
linksmini? Ne apie tai reikia kalbėti. Degink, kapok, 
neduok maisto! Tam esi pašauktas. Turi gydyti seną, 
sunkią ir visuotinę ligą. Turi tiek darbo, kiek gydytojas 
jo turi maro metu. Tau rūpi žodžiai? Džiaukis, jeigu 
įveiki savo darbus. Kada mokysies ko nors daugiau? 
Kada įsikalsi tai, ką išmokai, kad tai nedingtų? Kada 
visa tai išbandysi? Neužtenka įsidėti tai į galvą kaip 
kitus dalykus. Filosofiją reikia patikrinti darbais. Lai- 
mingas ne tas, kuris ją išmano, bet tas, kuris veikia pa- 
gal jos nurodymus. „Kaipgi yra? Argi nėra žemesnių 
išminties laiptelių? Nejaugi anapus išminties iš karto — 
kritimas į bedugnę?“ Man atrodo, ne. Juk tobulėjantis 
žmogus nors ir tebėra tarp kvailių, bet jau gerokai juos 
pralenkęs. Tarp pačių tobulėjančių taip pat esama di- 
delių skirtumų. Kai kas tuos, kurie siekia išminties, 
skirsto į tris grupes: pirmieji — tai tie, kurie dar nepa- 
siekė išminties, bet jau stovi šalia jos. Ji, būdama gre- 
ta, dar nėra juose. Tu klausi, kas jie. Tai — tie, kurie 
atsikratė aistrų ir ydų, kurie suprato tai, ką reikia su- 
prasti. Antra vertus, jie dar nepatikrinti, jie dar nesi- 
naudoja savo gėriu, bet nebegali nuslysti ten, iš kur 

pabėgo. Jie jau tokioje vietoje, nuo kurios nebegali 
nukristi, tačiau jie patys šito dar nesupranta; kaip 
kažkuriame laiške, atsimenu, rašiau: „jie nežino šį tą 


žiną“. Kartais jie pasinaudoja savo gėriu, bet dar ne- 


pasikliauja juo. Kai kas šią mano minėtą tobulėjančių 
žmonių grupę apibūdina taip: jie jau atsikratė sielos 
ligų, bet dar ne aistrų, ir iki šiol tebestovi -slidžioje 
vietoje, nes blogis nebegresia tik tam, kuris visai jo 
atsikratė. Niekas jo neišguja, išskyrus tą, kuris vietoj 
blogio įgyja išminties. Jau keletą kartų esu sakęs, kuo 


“sielos ligos skiriasi nuo aistrų. Dabar tik priminsiu 


tai. Ligos — tai įsisenėjusios ir sunkios ydos; pavyz- 
džiui, godumas ir besaikis garbės troškimas. Jos ap- 
raizgo sielą ir pasidaro nuolatiniu jos blogiu. Trumpiau 
tariant, liga yra klaidingas, bet nuolatinis sprendimas, 
pavyzdžiui, kad reikia iš visų jėgų siekti to, kuo iš tik- 
rųjų neverta domėtis. Arba, jei nori, apibrėšime taip: 
per didelis veržimasis prie to, ko verta siekti nelabai 
arba apskritai neverta siekti; arba didžiai vertinti tai, 
ką turime vertinti menkai arba apskritai nevertinti. O 
aistros — tai netikę, staigūs ir veržlūs sielos protrūkiai. 
Jeigu jie yra dažni ir negydomi, pereina į ligą taip, 
kaip nuolatinė sloga sukelia kosulį, o lėtinė ir įsisenė- 
jusi — džiovą. Taigi toliausiai pažengusiems nebegre- 
sia ligos, o aistras junta ir beveik tobuli žmonės. Ant- 
roji grupė — tie, kurie atsikratė didžiausių sielos ne- 


-galių bei aistrų, bet jų ramybė dar neužtikrinta. Mat 


jie gali vėl ten pat nuslysti. Trečioji grupė — tai įvei- 
kusieji daugelį didžiųjų savo ydų, bet dar ne visas. 
Jie išvengia godumo, bet pyktį dar jaučia. Jų nebede- 
gina gašlumas, bet dar jaudina garbės troškimas. 
Jie nieko netrokšta, bet dar bijo. Ir pati jų 
baimė nevienoda, nes kai ką jie tvirtai pasitinka, 
nuo kai ko traukiasi: niekina mirtį, bet dar 
baidosi skausmo. Truputį pasvarstykime apie tai. Mums 
būtų neblogai, jeigu patektume į šią trečią grupę. 
Antrąjį laiptelį užkariauja tik labai laimingos prigim- 
tys didelių ir nuolatinių pastangų kaina. Bet nereikia 
niekinti ir trečiosios grupės. Pagalvok, kiek blogio 


matai aplink save, atkreipk dėmesį į tai, kad nėra 
piktadarybės be pavyzdžio, pažvelk, kaip kasdien žen- 
meniškai, ir tu suprasi, jog pakanka pasiekti tiek, kad 
neatsidurtume tarp blogiausiųjų. „O aš,— tu pasaky- 
si, — viliuosi turįs jėgų prasibrauti ir į geresnę eilę.“ 
Norėčiau, bet negaliu mums šito pažadėti: mes jau 
apimti blogio. Skubame prie dorybės plėšomi ydų. Gė- 
da sakyti, bet garbingumu rūpinamės tik tiek, kiek esa- 
me laisvi nuo kitų užsiėmimų. O koks didelis atlygini- 
mas laukia mūsų, kai išsilaisvinsime iš savo reikalų ir 
išsiveršime iš šio klampaus ydų liūno! Mūsų negainios 
nei norai, nei baimė. Nekamuojami nerimo, nesugadinti 
malonumų, mes nebijosime nei mirties, nei dievų. Ži- 
nosime, jog mirtis nėra blogis, jog dievai nedaro blo- 
gio, jog tai, kas kenkia, yra taip pat silpna, kaip ir 
tas, kam kenkia. Kas labai gera, tas nežalinga. Jei ka- 
da nors iš šio purvo išeisime ir pasieksime aukštą vir- 
šūnę, ten mūsų lauks dvasios ramybė ir, atsikračius 
klaidžiojimų, visiška laisvė. Tu klausi, kas ji yra? — 
Tai yra nebijoti nei žmonių, nei dievų, nenorėti nieko 
gėdingo ar nereikalingo, visiškai valdyti patiems save. 
Valdyti save — neįkainojamas gėris. Lik sveikas. 


SEPTYNIASDEŠIMT ŠEŠTAS LAIŠKAS 
Seneka sveikina mieląjį Lucilijų 


Grasini atsisakyti mano draugystės, jeigu nežinosi, 
ką aš kasdien veikiu. Žiūrėk, kaip nuoširdžiai mes su 
tavimi sugyvename: pranešu tau ir apie tai. Klausau 
filosofo. Jau penkta diena einu į mokyklą ir nuo aštun- 
tos klausau jo samprotavimų. Tu pasakysi: „Nieko sau, 
tinkamo amžiaus esi“. O kodėl gi netinkamo? Kas gali 
būti kvailiau kaip nutarti nesimokyti todėl, kad ilgai 
nesimokei?! „Kaipgi yra? Ar ir man daryti tą patį, 
ką daro puošeivos ir jaunikliai?“ Ne tokie prasti mūsų 
reikalai, jei senatvei nedera tik tas vienas dalykas. 
Ši mokykla priima bet kokio amžiaus žmones. „Tai 

mes tam nusenome, kad sekiotume paskui jaunuolius?“ 
Į teatrą eisiu ir pasenęs, į cirką būsiu nešamas neštu- 
vais, ir be manęs nesikaus nė viena gladiatorių pora, 
o pas filosofą gėda eiti? Mokytis reikia tol, kol ko nors 
neišmanai, o jei patikėsime patarle— tol, kol gyveni. 
Čia labiausiai tinka priežodis: reikia mokytis gyventi tol, 
kol gyveni. O aš tenai šio to ir pamokau. Ko? — tu pa- 
klausi. Ogi to, kad ir seniui reikia mokytis. Kai tik einu į 
mokyklą, mane visada apima gėda dėl žmonių giminės. 
Kaip žinai, traukiant į Metronakto namus, reikia praeiti 
pro Neapolio teatrą. Ten — grūstis, visi užsidegę svarsto, 
kas yra geras pūtikas. Fleitistas ar šauklys taip pat 
sutraukia didžiausius spiečius, o ten, kur tyrinėjama, 
kas yra doras žmogus, kur mokoma pasidaryti doram 
žmogui, sėdi vos keletas, o ir tie daugeliui atrodo neturį 
jokio geresnio užsiėmimo, ir todėl jie vadinami žiop- 
liais bei tingiais. Tegul sau iš manęs juokiasi, neiš- 
manančių priekaištus reikia išklausyti ramiai ir, siekiant 
to, kas garbinga, niekinti pačią panieką. Plušėk, Lu- 
cilijau, skubėk, kad tau netektų senatvėje mokytis kaip 
man. Dar labiau skubėk todėl, kad tik dabar ėmeisi 
to, ką pasenęs vargu ar išmoksi. Tu klausi: „Kiek aš 
patobulėsiu?“ Tiek, kiek stengsies. Ko lauki? Išminties 
niekas neįgyja atsitiktinai. Pinigai ateis savaime, svar- 
bias pareigas pasiūlys kiti, galbūt tau bus suteikta 
malonė ir garbė. Bet dorybė nenukris iš dangaus. Leng- 
vai padirbėjęs ar mažai vargęs, jos neįgysi. Tačiau 
verta ir smarkiai pavargti, jeigu iš karto užkariausi 
visas gėrybes. Mat gėris yra tik tai, kas garbinga. 
Nieko tikra, nieko teisinga nerasi tame, kuo žavisi mi- 
nia. Pasakysiu, kodėl gėris yra tik tai, kas garbinga, 
nes tu priekaištausi, jog per mažai pasakiau ankstes- 
niame laiške daugiau tą dalyką išgirdamas negu jį 
įrodydamas. Glaustai pakartosiu, kas buvo sakyta. Vis- 
kam savas gėris. Vynuogė vertinama pagal derlumą 
ir vyno skonį, elnias — pagal eiklumą. Tu teiraujies, 
ar stiprios nešulinių jaučių nugaros. Kai šuns dar- 
bas yra aptikti žvėrių pėdsakus, tada svarbiausia — 
uoslė, kai persekioti juos —kojos, o kai kąsti ir pulti — 


piktumas. Kiekviename daikte geriausia yra tai, dėl ko 
jis atsirado, dėl ko branginamas. O kas yra geriausia 
žmoguje? Protas! Juo jis pralenkia gyvūnus ir pri- 
lygsta dievams. Tobulas protas yra tik jo gėris, o visa 
kita būdinga ir gyvūnams. Jis stiprus. Liūtai taip pat! 
Jis gražus. Povai taip pat! Jis eiklus. Arkliai taip pat! 
Jau nekalbu apie tai, kad čia visi gyvūnai jį pralenkia. 
Aš neklausiu, ką jis turi didžiausia, bet klausiu, ką jis 
turi sava. Turi kūną. Ir medžiai turi. Gali judėti pa- 
siekdamas, ką nori. Ir gyvūnai, ir kirmėlės tai gali. 
Turi balsą. Bet šunų balsas skardesnis, erelių — aiškes- 
nis, jaučių — žemesnis, lakštingalų — švelnesnis ir pla- 
tesnis. Ką ypatingo turi žmogus? Protą. Būdamas tei- 
singas ir tobulas, jis sukuria žmogaus laimę. Taigi kiek- 
vienas nepriekaištingai geras daiktas vertas pagyrimo 
tada, kai priartėja prie savo prigimties tikslo. Žmogaus 
gėris yra protas. Jei jis tobulas, tai yra vertas pagyri- 
mo, ir jis pasieka savo prigimties tikslą. Sis tobulas 
protas vadinamas dorybe, jis ir yra garbingumas. Tai — 
vienintelis žmogaus gėris, nes tik jis vienas priklauso 
žmogui. Mes dabar tyrinėjame ne tai, kas yra gėris, 
bet apskritai, kas yra žmogaus gėris. Jeigu, išskyrus 
protą, nėra nieko kito žmogiška, tai jis bus vienintelis 
žmogaus gėris, tačiau prilygs visiems kitiems dalykams. 
Jei žmogus bus blogas, manau, jis bus papeiktas, jei 
geras — manau, jis bus pagirtas. Taigi svarbiausias ir 
vienintelis žmogaus požymis yra tai, už ką jis giriamas 
ar peikiamas. Tu neabejoji, jog tai — gėris, bet abe- 
joji, ar tai — vienintelis gėris. Tarkime, kas nors turi 
viską: sveikatos, turtų, daugybę protėvių atvaizdų, mi- 
nią lankytojų, tačiau, jeigu jis pripažintas blogu žmo- 
gumi, peiksi jį. O jei kas nors neturi nieko iš minėtų 
dalykų: nei pinigų, nei klientų būrio, nei kilmingumo, 
nei senelių bei prosenelių virtinės, bet pripažintas do- 
ru žmogumi, girsi jį. Vadinasi, tai — vienintelis Žmo- 
gaus gėris. Kas turi jį, tas, net kitų daiktų stokoda- 
mas, yra giriamas; o kas neturi, tas, ir būdamas visko 
pertekęs, yra smerkiamas ir atstumiamas. Žmonių pa- 
dėtis tokia kaip daiktų: geru vadinamas ne brangiais 

dažais nudažytas laivas, ne tas, kurio priekis iš si- 
dabro ar aukso, ne tas, kurio dievo globėjo statula 
išpjaustyta iš dramblio kaulo, ne laivas, prikrautas 
pinigų ar karališkų turtų, bet patvarus, stiprus, su 
vandens nepraleidžiančiomis siūlėmis, tvirtas, pasiruošęs 
atremti bangų antpuolius, lengvai vairuojamas, grei- 
tas, nenešamas vėjo laivas. Geru pavadinsi ne ant pa- 
auksuoto diržo kabantį su brangakmeniais nusagstyto- 
mis makštimis kardą, bet tokį, kurio ašmenys ploni ir 
patogūs kirsti, o smaigalys sutrupina bet kurį šarvą. 
Apie liniuotę neklausiama, ar ji graži, bet klausiama, 
ar ji tiesi. Visi daiktai giriami pagal tai, dėl ko įgy- 
jami, kas jiems būdinga. Taigi žmogui nesvarbu, kiek 
jis turi žemės, pelno, sveikintojų!, ar prabangus jo 
guolis, ar jis geria iš krištolo taurės, bet svarbu, ar 
jis doras. O doras jis tuomet, kai jo protas šviesus, 
teisingas, atitinka prigimties valią. Jis vadinamas do- 
rybe arba garbingumu ir yra vienintelis žmogaus gėris. 
Vien tik protas tobulina žmogų, vien tik tobulas pro- 
tas daro jį laimingą. Vadinasi, vienintelis gėris yra 
tai, kas padaro žmogų laimingą. Sakome, jog gėris 
yra dorybės pasiekimai bei sankaupos, tai yra jos dar- 
bai. Bet kaip tik ji ir yra vienintelis gėris todėl, kad 
be jos nėra nieko. Jei visas gėris sieloje, tai visa, kas 
ją stiprina, iškelia, turtina, yra gėris. Juk dorybė daro 
sielą stipresnę, kilnesnę, turtingesnę. Visi kiti dalykai, 
kurstantys mūsų geismus, sielą prislegia, skurdina, iš 
pažiūros pakelia, o iš tiesų ją tik išpučia apgaudami 
įvairiomis tuštybėmis. Vadinasi, gėris yra tik tai, kas 
daro sielą geresnę. Visi mūsų gyvenimo veiksmai ver- 
tinami pagal jų garbingumą ir niekšiškumą. Pagal tai 
protas sprendžia, ką daryti ar ko nedaryti. Pasakysiu, 
kaip yra: sumanęs nuveikti ką nors garbinga, doras 
vyras darys tai, net jeigu grės skurdas ar vargas; da- 
rys, net jeigu grės bausmė; darys, net jeigu tai bus 
pavojinga. Antra vertus, jis nepadarys niekšybės, net 
jeigu ji Žadėtų pigiau, net jeigu teiktų malonumo, net 
jeigu duotą valdžią. Niekas neatbaidys jo nuo garbingu- 
210 mo, niekas nepavilios prie niekšybės. Vadinasi, bet kokia 


kaina jis eis paskui garbingumą, bet kokia kaina vengs 
niekšybės ir, kad ir ką veiktų, žiūrės tik šių dviejų daly- 
kų: gėris yra ne kas kita, kaip garbingumas, o blogis — 
ne kas kita, kaip niekšybė. Jei neįmanoma dorybės iš- 
vesti iš kelio, jei ji viena išlaiko jai derantį pastovumą, 
tai dorybė yra vienintelis gėris, ir negali atsitikti, kad 
ji nustotų buvusi gėris. Jai negresia joks pavojus pasi- 
keisti. Kvailumas gali užsiropšti iki išminties, bet iš- 
mintis niekada nenusirita iki kvailumo. Gal kartais at- 
simeni, aš esu sakęs, jog daugelis nesąmoningo polėkio 
apimtų vyrų pamynė miniai būdingus troškimus ar 
nuogąstavimus: atsirado toks, kuris įkišo savo ranką 
į laužą, ir toks, kurio juoko nenuslopino budelis, ir toks, 
kuris neliejo ašarų savo vaikų laidotuvėse, ir toks, ku- 
ris nedrebėdamas sutiko mirtį. To reikalavo meilė, pyk- 
tis, troškimas, pavojai. Jeigu tai įstengia kažkokio aks- 
tino skatinamas trumpalaikis sielos užsispyrimas, tai 
tuo labiau įstengs dorybė, besisemianti jėgų ne iš stai- 
gaus polėkio, bet būdama vienodai galinga ir amžinai 
stipri. Vadinasi, tie kai kurių Žmonių nesąmoningai, o 
išminčių visados niekinami dalykai nėra nei gėris, nei 
blogis. Vienintelis gėris yra pati dorybė, išdidžiai žen- 
gianti tarp palankaus ir pikto likimo ir smarkiai abu 
niekinanti. Sutikus su nuomone, kad, be garbingumo, 
vra koks nors kitas gėris, nukentės dorybė. Neįmanoma 
jos pasiekti žvalgantis į šonus. Kas taip daro, priešta- 
rauja protui, iš kurio kyla dorybė, ir tiesai, kurios nebū- 
na be proto. O tiesai prieštaraujanti nuomonė yra klai- 
"dinga. Tu sutiksi, jog doras vyras būtinai turi būti 1a- 
bai pamaldus. Vadinasi, visa, kad ir kas atsitiktų jis 
atlaikys ramiai, nes žinos, jog tai atsitiko pagal dieviš- 
ką dėsnį, iš kurio viskas kyla pasaulyje. Jei taip yra, 
garbingumas jam bus vienintelis gėris. Jame glūdi ir 
klusnumas dievams, ir sugebėjimas neliepsnoti pykčiu 
dėl netikėtumų, neapverkti savo dalios, bet kantriai su- 
tikti lemtį ir vykdyti jos įsakymus. Jei esama kokio nors 
kito gėrio, išskyrus garbingumą, tai mes neatsikratysi- 
me gyvenimo geismo ir nepakeliamo, amžino, nepasto- 
vaus gyvenimo patogumų troškimo. Vadinasi, garbin- 

gumas yra vienintelis gėris, nes jis turi saiką. Jau sa- 
kėme, kad jeigu gėris būtų tai, kuo nesinaudoja dievai: 
pinigai, svarbios pareigos, tai žmonių gyvenimas būtų 
laimingesnis už dievų. Be to, pridėk, kad jeigu išsilais- 
vinusios iš kūnų sielos nežūva, tai jų laukia laimin- 
gesnė būklė, negu kol jos kūne. O jei gėris yra visa, 
kuo naudojasi kūnas, tai, to netekus, išlaisvintoms sie- 
loms bus blogiau. Tačiau neįtikima, kad uždarytos bei 
atitvertos sielos būtų laimingesnės už laisvas, gavusias 
visatos erdves. Esu ir taip sakęs: jei gėriu laikytumei 
visa, kas lemta tiek žmogui, tiek nebyliems gyvūnams, 
tai ir nebylūs gyvūnai gyvena laimingai, o tai jokiu 
būdu negali būti. Dėl garbingumo reikia iškęsti viską. 
To nereikėtų daryti, jei būtų koks nors kitas gėris, iš- 
skyrus garbingumą. 

Plačiau tai esu išdėstęs ankstesniame laiške, o čia, 
trumpai peržvelgdamas, visa tai sutraukiau. Tačiau tau 
ši nuomonė niekados neatrodys teisinga, kol pakilsi 
visa dvasia ir pats save paklausi: jei aplinkybės parei- 
kalautų mirti už tėvynę išperkant visų piliečių gyvybes 
savosios kaina, ar nepadėtum galvos ne tik narsiai, bet 
ir noriai? O jei taip pasielgsi, vadinasi, nėra jokio kito 
gėrio, išskyrus garbingumą. Viską palieki norėdamas jį 
turėti. Matai, kokia garbingumo jėga: už valstybę mir- 
tum akimirksniu, vos tik sužinojęs, kad tau reikia taip 
pasielgti. Nepaprastai gražus žygis kartais teikia didelio 
džiaugsmo ir neilgai, ir trumpam; nors atlikto darbo 
vaisius nebeatitenka mirusiam, palikusiam gyvuosius 
žmogui, tačiau džiugina pati galimybė numatyti žygio 
išdavas, ir drąsų bei teisingą vyrą, įžvelgiantį visa, 
už ką jis moka gyvybe — tėvynės laisvę, piliečių išgel- 
bėjimą,— apima nepaprastas pasitenkinimas, jis mėgau- 
jasi net savo pražūtimi. Bet ir anas, iš kurio atimtas 
toks apmąstymų apie milžinišką paskutinį žygį teikia- 
mas džiaugsmas, nedelsdamas veržiasi į mirtį, paten- 
kintas, kad elgiasi teisingai ir dorai. Pateik jam dau- 
gybę nuo narsumo atbaidančių teiginių. Sakyk: „Ta- 
vo žygį lydės užmarštis ir prasta piliečių nuomonė“. 

į jį. Žinau, kad jis garbingas. Taigi einu, kur jis ve- 
da ir šaukia“. Vadinasi, tai ir yra vienintelis gėris, kurį 
jaučia ne tik tobula siela, bet ir kiekvienas garbingos 
bei doros prigimties vyras. Visa kita — nepastovu ir 
keičiasi. Jų ramiai nevaldysi. Net jei palankus likimas 
suneša kam nors viską, tos dovanos spaudžia, slegia, 
o kartais ir pragaišina savo šeimininką. Nė vienas iš 
vilkinčiųjų purpuro drabužius nėra laimingesnis už 
tuos, kuriems karaliaus lazdą ir apsiaustą scenoje duo- 
da vaidinimo turinys: žiūrovų minios akivaizdoje jie 
žengia orūs ir koturnuoti, o pasišalinę tuoj nusiauna 
ir vėl pasidaro tokio ūgio, kokio yra. Nė vienas iš tų, 
kuriuos į aukštas viršūnes užkėlė turtai ar pareigos, 
nėra didis. O kodėl gi atrodo didis? Tu jį matuoji 
kartu su pakyla. Neūžauga nepasidaro didis net ir at- 
sistojęs ant kalno, o milžinas nepraranda savo didybės 
ir stovėdamas duobėje. Vargstame dėl šios klaidos, nė 
vieno nevertindami pagal tai, kas jis yra, bet pridėdami 
visus jo pagražinimus. Jei nori įžvelgti tikrąją žmo- 
gaus vertę ir pažinti, koks jis, apžiūrėk jį nuogą: tegu 
nusiima paveldėtą turtą, svarbias pareigas, kitokias ap- 
gaulingas likimo dovanas, tegu nusivelka patį kūną. 
Žvelk į jo dvasią: kokia ji ir kokio dydžio, ar didi dėl 
kokio nors priedo, ar pati savaime. Jei, regėdamas kar- 
do žvilgesį, žmogus nenudelbia akių, jei jis supranta, 
kad nesvarbu, ar siela išlėks pro lūpas ar pro per- 
kirstą gerklę, vadink jį laimingu. Arba jei pranešimą 
apie kūno kankinimus, užgriuvusius atsitiktinai arba 
dėl valdovo neteisingumo, apie pančius, ištrėmimą ir 
kita, ko žmonės tuščiai bijo, jis išklauso ramiai tar- 
damas: 


„Nelaimės tokios aš, mergele, 
Įsivaizduot negaliu, kad būtų nauja, netikėta. 
Viską numatęs esu ir širdy apsvarstęs-iš anksto2. 


Tu praneši tai man šiandien, o aš seniai jau esu tai 
sau pranešęs ir parengęs žmogų žmogaus daliai“. Iš 
anksto numatytos nelaimės smūgis esti švelnesnis. O 
likimu pasikliaujantiems kvailiams kiekviena naujovė 
atrodo netikėta ir nematyta. Neišmanėliams naujumas 

yra pusė nelaimės. Žinok, jog iš anksto apmąstytas 
negandas žmonės pakelia narsiau, nes spėjo priprasti. 
Todėl išminčius įpranta prie būsimų nelaimių ir, ką 
kiti palengvina ilgai tverdami, jis sušvelnina ilgai 
mąstydamas. Kartais girdime neišmanėlius sakant: „Ži- 
nojau, kad tik šitai manęs laukia!“ Išminčius žino, kad 
jo laukia viskas. Kad ir kas įvyktų, jis sako: „Aš Ži- 
nojau“. Lik sveikas. 


SEPTYNIASDEŠIMT SEPTINTAS LAISKAS 


Seneka sveikina mieląjį Lucilijų 


Šiandien netikėtai pas mus pasirodė Aleksandrijos 
laivai, kurie paprastai siunčiami pirma ir paskelbia 
apie iš paskos plaukiančio laivyno artėjimą!. Jie vadi- 
nami laiškavežiais. Kampanija džiūgauja juos išvydusi: 
ant Puteolų krantinės sustojusios minios pagal bures, 
nors ir dideliame laivų būryje, atpažįsta Aleksandrijos 
pasiuntinius. Mat jiems vieniems leista įtempti viršu- 
tinę burę, kiti laivai ją išskleidžia tik jūroje. Niekas 
neprideda tiek greičio, kaip aukštutinė burių dalis; ji 
labiausiai stumia laivą. Todėl, kai vėjas įsisiautėja ir 
darosi stipresnis negu reikia, pratiesinė nuleidžiama: 
žemiau jis silpniau pučia. Praplaukus Kaprį ir įlanką, 
iš kurios 

Zvelgia Paladė didi nuo uolos ant vėjų pagairės?, 


kitiems laivams įsakyta tenkintis viena bure, todėl pa- 
gal viršutinę burę lengva atskirti atvykėlius iš Alek- 


sandrijos. 


Visiems galvotrūkčiais lekiant prie kranto, pajutau 
didelį malonumą dėl savo tingėjimo: žinodamas, jog 
gausiu artimųjų laiškų, neskubėjau patirti, kaip ten 
mano reikalai, kokių naujienų jie neša. Jau seniai man 
nei kas pražūva, nei prisideda. Taip reikėtų manyti, 
net jei nebūčiau sukriošęs, o dabar — tuo labiau. Kad 
ir kiek skatikų teturėčiau, man vis tiek daugiau liktų 
kelionpinigių negu kelio, ypač kai pradėjau tokį kelią, 
kurį pabaigti nebūtina. Kelionė bus nebaigta, jei sustosi 


viduryje arba nepasiekęs numatytos vietos, o gyveni- 
mas negali būti nebaigtas, jei jis garbingas. Kad ir kur 
jį nutrauktum, jei tik nutrauksi deramai, jis bus praėjęs 
visas. O drąsiai nutraukti jį dažnai reikia ir ne dėl 
pačių svarbiausių priežasčių. Tos, kurios sulaiko mus, 
nėra svarbiausios. Tavo geras pažįstamas Tulijus Mar- 
celinas buvo ramus vaikinas, tačiau greitai paseno ir, 
užpultas pagydomos, bet ilgos, sunkios, daug pastangų 
reikalaujančios ligos, pradėjo mąstyti apie mirtį. Su- 
sišaukė jis būrį draugų. Vieni, gal todėl, kad buvo 
bailiai, jam patarė tą patį, ką būtų patarę sau, kiti, 
gal todėl, kad buvo šunuodegiautojai ir palaižūnai, 
siūlė tai, ką manė jam būsiant maloniau, tik mūsų 
draugas stoikas, neeilinis žmogus (pagirsiu jį tokiais 
žodžiais, kokių vertas), narsus ir ryžtingas vyras, man 
regis, padrąsino jį geriausiai. Jis pradėjo taip: „Nesi- 
kankink, mielasis Marcelinai, tarsi mąstydamas apie 
labai svarbų dalyką. Gyvenimas — nedidelis dalykas. 
Gyvena tavo vergai, gyvena visi gyvūnai. Garbinga, pro- 
tinga, narsi mirtis — štai kas didu. Pamąstyk, kaip se- 
niai tu darai vieną ir tą patį: valgai, miegi, myliesi. 
Šiame rate viskas ir sukasi. Norėti numirti gali ne 
tik išminčius, narsuolis ar vargšas, bet ir viskuo be- 
sibodintis žmogus“. Vis dėlto Marcelinui reikėjo ne 
tik patarėjo, bet ir padėjėjo: vergai nenorėjo jo klau- 
syti. Pirmiausia jis padrąsino juos, pareikšdamas, jog 
bausmė šeimynai gresia tik tada, kai neaišku, ar šei- 
mininko mirtis savanoriška, o priešingu atveju šeimi- 
ninko nužudyme slypi tiek pat kaltės, kiek ir atkalbinė- 
jant jį nuo mirties. Paskui pačiam Marcelinui priminė, 
jog kaip, pasibaigus puotai, tauru yra išdalyti likučius 
aplink stovintiems patarnautojams, taip, baigus gyve- 
nimą, yra gražu šį tą duoti tiems, kurie tarnavo visą 
gyvenimą. Tvarkydamas savo turtą, Marcelinas buvo 
nešykštus ir dosnios širdies, po nedidelę saują pinigų 
jis atžėrė verkiantiems savo vergams ir dar juos pa- 
guodė, Nereikėjo jam nei kardo, nei kraujo. Tris dienas 
nevalgė liepęs prie lovos pakabinti užuolaidą. Paskui 
buvo įnešta vonia, kurioje ilgai gulėjo ir, pilant šiltą 

vandenį, pamažu silpo, kaip jis pats sakėsi, ne be tam 
tikro malonumo, kurį paprastai teikia lėtas atsipalai- 
davimas, gerai pažįstamas mums, kai kartais netenkame 
sąmonės. Šis nukrypimas turėtų tau būti malonus, nes 
sužinojai, jog tavo bičiulio mirtis nebuvo nei sunki, 
nei apgailėtina. Nors jis ir pats ją susirado, bet gyvuo- 
sius paliko labai lengvai, tarytum slyste išslydo. Be 
to, šis pasakojimas tau ir naudingas. Mat aplinkybės 
dažnai reikalauja tokių pavyzdžių. Dažnai būna taip, 
kad turime mirti, o nenorime; mirštame nenorėdami. 
Kiekvienas neišmanėlis žino, jog kada nors mirs, ta- 
čiau, kai ateina laikas, jis bėga, dreba, verkia. Ar tau 
neatrodo, jog tik didžiausias avigalvis rauda, kad ne- 
gyveno prieš tūkstantį metų? Toks pat kvailys yra tas, 
kuris rauda, kad negyvens po tūkstančio metų. Juk 
viena ir tas pats: nebūsi ar nebuvai. Ir vienas, ir kitas 
laikas — ne mūsų. Tu esi apribotas tik šia akimirka. 
Nors ir tempdamas, kiek gi ją ištempsi? Ko verki? Ko 
trokšti? Veltui eikvoji jėgas, 
Nesitikėki maldom dievų lėmimą palenksiąs?. 


Yra nuspręsta ir nepakeičiama: ir didelius, ir amži- 
nus dalykus valdo būtinumas. Ir tu eisi ten, kur viskas 
eina. Kas čia tau naujo? Pagal šį dėsnį esi gimęs tu, 
taip buvo tavo tėvui, motinai, tavo protėviams, taip 
buvo visiems prieš tave ir bus visiems po tavęs. Nenu- 
traukiama ir jokios jėgos nepakeičiama virtinė tempia 
viską surišusi. Be galo daug būsimųjų numirėlių eis 
paskui tave, ir be galo daug tave lydės. Manau, pasi- 
darytum drąsesnis, jeigu drauge su tavimi mirtų šim- 
tai. O juk šimtai žmonių ir gyvūnų tą pačią akimirką, 
kai tu nesiryžti mirti, išleidžia sielą įvairiais būdais. 
Ar tu nemanai, jog kada nors pasieksi tai, prie ko 
visada ėjai? Visi keliai turi pabaigą. Manai, kaip pa- 
vyzdį pateiksiu didžiuosius vyrus? Ne, vaikus. Žmonių 
atmintyje išliko tas paauglys spartietis, kuris, paimtas 
į nelaisvę, savo dorietiška tarme šaukė: „Aš nevergau- 
siu!“ ir savo žodžius įrodė darbais: kai tik jam buvo 
liepta vykdyti žeminančias vergo pareigas — atnešti 

ti! Tačiau kai kas vergauja. Ar labiau norėtum, kad ta- 
vo sūnus taip žūtų, ar kad iš baimės pasidarytų ištižęs 
senis? Kas yra, ko jaudintis, jei narsiai mirti įmanoma 
net vaikui? Tarkim, kad tu nepanorėsi nusilenkti mir- 
čiai. Būsi priverstas! Padaryk, kad tavo valioje būtų 
tai, kas yra svetimose rankose. Ar tu nejgysi to berniu- 
ko drąsos, kad ištartum: „Aš nevergausiu!“? O, nelai- 
mingasai! Tu vergauji žmonėms, vergauji daiktams, 
vergauji gyvenimui. Kai stinga drąsos numirti, gyveni- 
mas — vergija. Ar turi ko nors laukti? Malonumais, ku- 
rie tave gaišina ir sulaiko, jau prisimėgavai. Nė vienas 
iš jų tau nėra naujas, visi jie iki soties įkyrėjo. Žinai, 
koks vyno ir koks midaus skonis. Nesvarbu, ar per tavo 
šlapimo pūslę praplauks šimtas, ar tūkstantis amiorų: 
tu tik koštuvas. Puikiai žinai, kokio skonio austrė, ko- 
kio — raudonbarzdė. Tavo pomėgis lėbauti nepaliko nie- 
ko, kas neragauta, ateinantiems metams. O juk nuo 
viso šito tu ir nenori atsiplėšti. Su kuo gi dar išsi- 
skirdamas kentėtum? Su draugais? Bet kas gi gali būti 
tavo draugas? Su tėvyne? Ar tu ją vertini tik tiek, kad 
sutinki vėliau papietauti? Su saule? Jei galėtum, ją 
užgesintum. Kokį darbą, vertą parodyti šviesoje, esi 
kada nors padaręs? Prisipažink, jog delsi numirti ilgė- 
damasis ne kurijos, ne forumo, ne paties pasaulio: tu 
nenori palikti mėsos turgavietės, kurioje nieko nepali- 
kai. Tu bijai mirties. Kaipgi įstengsi ją paniekinti lė- 
baudamas? Tu nori gyventi, bet ar žinai, kaip gyventi? 
Bijai numirti. Tačiau kodėl? Argi toks gyvenimas — 
ne mirtis? Kai Gajų Cezarį, einantį Lotynų gatve“, vie- 
nas iš sargybinių būrio, su nukarusia ligi krūtinės žila 
barzda, paprašė mirties, tas atsakė: „O argi tu dabar 
gyveni?“ Taip reikia atsakyti tiems, kuriems mirtis bus 
palengvėjimas. „Bijai mirti. Bet argi dabar gyveni?“ 
„Tačiau aš,— pasakys kas nors,— noriu gyventi. Aš, 
kuris daug ką darau garbingai. Nenoromis palieku gy- 
venimo pareigas, nes vykdau jas ištikimai ir stropiai.“ 
Kaip? Ar tu nežinai, jog mirtis yra viena iš gyvenimo 
pareigų? Tu nepalieki jokios pareigos. Nėra nustatyto 
privalomo jų skaičiaus. Kiekvienas gyvenimas yra trum- 

pas. Palyginti su pasauliu, trumpas gyvenimas net Nes- 
toro ir Satijos, kuri liepė užrašyti ant paminklo, jog 
išgyvenusi devyniasdešimt devynerius metus. Matai, 
senutė giriasi ilga senatve. O jeigu jai būtų pasisekę 
nugyventi šimtą metų, kas būtų galėjęs ją pakęsti? 
Gyvenimas — kaip spektaklis: nesvarbu, kad jis neilgas, 
svarbu, kad būtų gerai vaidinamas. Vis tiek, kur nu- 
trauksi jį. Pabaik, kur nori, tik surask gerą atomazgą. 
Lik sveikas. 


SEPTYNIASDEŠIMT ASTUNTAS LAISKAS 
Seneka sveikina mieląjį Lucilijų 


Man liūdna žinant, jog tave vargina dažnos slogos 
ir karštinės, kurias sukelia ilgalaikės bei nuolatinės 
slogos, nes aš pats esu patyręs tokią nesveikatą, į ku- 
rią iš pradžių nekreipiau dėmesio, kol jaunystė galėjo 
pakelti jos daromą žalą ir grūmėsi su liga. Paskui pa- 
sidaviau ir taip nusibaigiau, kad pats vos neišvarvėjau 
tarsi sloga, ir nepaprastai sulysau. Dažnai švystelėdavo 
galvoje mintis baigti gyvenimą, o sulaikydavo nuo to 
tik labai mane mylinčio tėvo senatvė. Mat aš mąsčiau 
ne apie tai, kaip narsiai galėčiau numirti, bet apie tai, 
kaip jis negalėtų narsiai gedėti. Tad liepiau sau gy- 
venti. Kartais reikia drąsos ir pasiryžtant gyventi. Pa- 
sakysiu, kas tada mane paguodė, bet pirmiausia turiu 
pasakyti, kad tai, kas nuramino, turėjo ir gydomosios 
galios. Kilni paguoda — vaistai. Kas pakelia dvasią, 
naudinga ir kūnui. Man sveikatą grąžino užsiėmimai. 
Filosofijai esu dėkingas, kad atsikėliau, kad pasveikau, 
jai esu skolingas už gyvybę. O tai — pati mažiausia 
mano skola jai. Daug stiprybės pridėjo ir drąsinę, lankę, 
kalbėjęsi su manim draugai. Niekas taip, Lucilijau, 
puikiausias vyre, negydo ligonio ir nepadeda, kaip drau- 
gų jausmai, niekas taip nenugena mirties laukimo ir 
baimės. Nemaniau, jog aš galiu numirti, jeigu jie liks 
gyvi. Kartoju: tikėjausi ne su jais, o juose gyventi. 

duosiu ją. Tai suteikė man valios padėti sau ir iš- 
kęsti visas kančias. Juk netekus ryžto numirti, niekin- 
giausias dalykas yra neturėti ryžto gyventi. Išmėgink 
ir tu šituos vaistus. Gydytojas tau nurodys, kiek vaikš- 
tinėti, kiek mankštintis, primins, kad ištisai nepoilsiau- 
tum, nors prasta sveikata ir linkusi į tai, kad skaitytum 
aiškiai! ir lavintum kvėpavimą, kurio takai ir talpykla 
pasiligoję, kad plaukiotum laiveliu ir, švelniai supa- 
mas, išjudintum savo vidurius; jis patars, ką valgyti, 
kada išgerti vyno, kad sustiprėtų jėgos, ir kada jo 
atsisakyti, kad neskatintų ir neaštrintų kosulio. O aš 
tau pasakau vaistą ne tik nuo šios ligos, bet ir nuo 
visų gyvenimo ligų: niekink mirtį. Atsikračius jos bai- 
mės, nebėra kada liūdėti. Kiekvienai ligai būdingi trys 
sunkumai: mirties baimė, kūno skausmas ir malonumų 
netekimas. Apie mirtį pakankamai prišnekėta, tad pri- 
minsiu tik viena: jos baimė ne iš ligos kyla, bet iš 
prigimties. Daugelį žmonių liga net išgelbsti nuo mir- 
ties: išgelbėjo juos tai, kad jautėsi jau mirštąž. Mirsi 
ne todėl, kad sergi, bet todėl, kad gyveni. Sis dalykas 
nepaliks tavęs ir pasveikusio: išgydamas išvengsi ne 
mirties, bet negalios. Dabar pereikim prie kito nema- 
lonaus ligos dalyko — didelių kančių. Bet pertraukos ir 
jas padaro pakeliamas, nes ir.didžiausia skausmo įtam- 
pa prieina galą. Niekas neįstengia ilgai kęsti stiprų 
skausmą, taip sutvarkė nepaprastai mus mylinti pri- 
gimtis. Ji padarė skausmą arba pakeliamą, arba trum- 
pą. Stipriausi skausmai susitelkia laibiausiose kūno da- 
lyse: smarkiausiai siautėja gyslose, sąnariuose ir visur, 
kur ankšta ir siaura susikaupusiems kūne negalavi- 
mams. Bet šios dalys greitai apmiršta, iš skausmo pra- 
rasdamos sugebėjimą justi skausmą, galbūt todėl, kad, 
sutrikdžius ir suardžius natūralią dvasios apytaką, ji 
netenka jėgos, kuri mus daro žvalesnius ir ragina, o 
gal todėl, kad pūvantis skystis, nebeturėdamas kur su- 
tekėti, telkiasi, ir ten, kur jo per daug prisirenka, už- 
gniaužia pojūčius. Podagra, cheragra, klubų ir saus- 
gyslių skausmai nurimsta, kai tik nusilpnina kankinamą 
kūno dalį: iš pradžių vargina geliantis niežulys, po 

to karštis atlėgsta ir apmirštant skausmas baigiasi. 
Dantų, akių, ausų skausmas esti labai aštrus todėl, kad 
„kyla ankštose vietose: taip pat, dievaži, kaip ir galvos 
skausmas, kuris, pasidarąs per daug stiprus, virsta pro- 
to netekimu ir apkvaišimu. Taigi, kai sopuliai yra bai- 
sūs, gali pasiguosti, jog nustosi juos jausti, kai šie ims 
per daug šėlti. Neišmanančius kūno negalavimai labai 
slegia, nes jie nepripratę tenkintis siela. Jie labai rū- 
pinasi kūnu. O didis ir protingas vyras sielą atskiria 
nuo kūno daugiau bendraudamas su geresne, dievišką- 
ja savo dalimi, o su ana — pasigailėtina ir laikina — 
jis bendrauja tik tiek, kiek yra būtina. „Tačiau sun- 
ku,— tvirtins kas nors, — neturėti įprastų malonumų, at- 
sisakyti valgio, trokšti, alkti.“ Sunkiausia susilaikyti 
iš pradžių. Paskui geismai nurimsta, kai pa- 
vargsta ir nusilpsta tai, kas juos skatina: pamažu skran- 
dis pradeda atrodyti esąs aikštingas, pamažu imame 
šlykštėtis maistu, kurį ryte rydavome. Troškimai nu- 
miršta patys. Nesunku neturėti to, ko nebenori. Be to, 
kiekvienas skausmas baigiasi arba bent jau sumažėja. 
Antra vertus, galima išvengti skausmų atremiant juos 
vaistais. Juk paprastai esti tam tikrų būsimo skausmo 
požymių, ypač tada, kai jis nuolat sugrįžta. Ligą pa- 
kelti lengviau tada, kai įstengi paniekinti mirties 
grasinimą. Nesunkink pats savo nelaimių, nepasinerk 
į aimanas. Skausmas bus nesunkus, jeigu jo nedidins 
įsitikinimas, kad skauda. Priešingai, jeigu pradėsi save 
drąsinti ir kalbėti, kad neskauda, arba kad nelabai 
skauda, kad pakentėsime, ir praeis. Taip manydamas 
padarysi jį lengvą. Viskas — ne tik garbės troškimas, 
prabanga, godumas, bet ir skausmas — priklauso nuo 
įsitikinimo. Kiekvienas yra nelaimingas tiek, kiek tiki 
toks esąs. Mano nuomone, nereikia nei skundų dėl anks- 
tesnių skausmų, nei tokių žodžių: „Niekam niekados 
nebuvo blogiau. Kokias kančias, kokias baisias nelai- 
mes ištvėriau! Niekas nemanė, jog pasitaisysiu. Kiek 
kartų artimieji apverkė mane, kiek kartų paliko gydy- 
tojai! Ant kankinimų suolo taip nelaužo“. Net jeigu tai 
220 būtų tiesa, visa tai jau praėjo. Koks tau malonumas vėl 


mąstyti apie buvusius skausmus ir vėl jaustis nelai- 
mingam todėl, kad esi kažkada toks buvęs? Kas gi yra, 
kad visi labai padidina savo nelaimes meluodami patys 
sau? Malonu jausti pakėlus sunkiai ištveriamas negan- 
das, natūralu džiaugtis pasibaigus nelaimei. Vadinasi, 
reikia mažinti ir ateities baimę, ir buvusių nelaimių at- 
siminimus. Jų jau nebėra, o ateitis dar neatėjo. Tegul 
didžiausios nelemties ištiktas žmogus sakys: 


Paniurusią baimę 
Vykit šalin: smagu gal kada bus tai prisiminti?. 


Tegul kausis su jomis iš visų jėgų, nes atsitraukdamas 
pralaimės, o jeigu puls savo skausmą — nugalės jį. 
O dabar daugelis patys užsitraukia griūtį, kuriai reikia 
priešintis. Jeigu mėginsi pasprukti nuo tave slegiančios 
ir spaudžiančios naštos, ji pasivys tave ir dar stipriau 
užguls, o jeigu jai priešinsies, iš visų jėgų stengda- 
masis ją atremti — nusimesi ją. Kumštininkai gauna 
daugybę smūgių į veidą ir į visą kūną. Trokšdami šlo- 
vės, jie ištveria visas kančias ne tik todėl, kad kovoja, 
bet ir todėl, kad galėtų kovoti. Pati jų mankšta yra 
kančia. Mes taip pat turime viską nugalėti. O atlygi- 
nimas mums bus ne vainikas, ne palmės šakelė, ne visa 
nutildantis fleitos garsas prieš iškilmingai paskelbiant 
mūsų vardą, bet dorybė, sielos tvirtybė ir ramybė vi- 
siems laikams, jei vienąkart nugalėsime savo likimą. 
„Kokie smarkūs skausmai!“ Kaipgi yra? Kai aimanuoji 
lyg moteriškė, nejauti jų? Kaip priešas yra pavojinges- 
nis bėgančiam, taip kiekviena nelaimė labiau gresia 
atsitraukiančiam, nugarą atsukusiam žmogui. „Bet man 
juk sunku.“ Kaip? Argi mes stiprūs tik tam, kad ne- 
šiotume lengvas naštas? Ar tu nori, kad liga būtų ilga, 
ar kad sunki, bet trumpa? Jeigu ji ilga, tai turi per- 
trauką, leidžia šiek tiek atsigauti dovanodama daug 
laiko, kol pakyla ir baigiasi. Trumpa ir aštri liga pa- 
darys viena iš dviejų: arba numarins, arba pati numirs. 
Nesvarbu, ar nebus jos, ar manęs. Abiem atvejais aš 
nekentėsiu. Naudinga nukreipti dėmesį nuo skausmo 
prie kitų minčių. Galvok, ką tu padarytum garbingai ar 
narsiai, vienas sau mąstyk apie tai, kas tavo gyvenime 

buvo gera. Prisimink, kuo labiausiai žavėjaisi. Tuomet 
tau padės kiekvienas narsus ar skausmą nugalėjęs vy- 
ras: ir tas, kuris skaitė knygą, kai jam pjaustė išsiplė- 
tusius gyslų mazgus, ir tas, kuris nenustojo šypsotis, 
kai įtūžę budeliai su juo išbandė visus savo žiaurumo 
įrankius. Nejaugi protas neįstengs nugalėti skausmo, 
jei jį nugali juokas? Kad ir ką tu sakytum apie slogas 
ir nepaliaujamą, krūtinę draskantį kosulį, paširdžius de- 
ginantį karštį ir troškulį bei į visas puses išklaipytus 
sąnarius, vis tiek baisiau yra ugnis, kankinimų suolas 
ir įkaitintos metalo plokštelės, spaudžiamos prie ištinu- 
sių žaizdų, kad jos vėl atsivertų ir pagilėtų. Tačiau 
kai kurie ir dėl šių kančių nedejavo. Maža to, jie ne- 
prašė pasigailėti. Maža to, jie neatsakinėjo į klausimus. 
Maža to, jie juokėsi iš visos širdies! Ar tu po viso 
šito negali pasijuokti iš skausmo? „Bet liga neleidžia 
nieko daryti, atitraukia nuo visų pareigų.“ Liga už- 
kariavo tavo kūną, bet ne sielą. Bėgikas ne taip leng- 
vai kilnos geliančias kojas, batsiuvio ar kalvio rankos 
pasidarys negrabios, o jei tu esi įpratęs dirbti galva, 
tai patarsi ir pamokysi, išklausysi ir mokysies pats, 
tyrinėsi ir prisiminsi. Kaip, nejaugi tu manai, jog ne- 
sunkus ligonis turi nieko neveikti? Tu įrodysi, kad li- 
gą įmanoma nugalėti ar bent ištverti ją. Patikėk ma- 
nimi, dorybei yra vietos ir ligonio lovoje. Ne tik karo 
žygiai parodo sparnuotą, baimės nepalaužiamą sielą. 
Narsus gali būti ir apklotais apmūturiuotas vyras. Ta- 
vo darbas — narsi kova su liga. Jeigu ji tavęs nepalauš, 
jeigu nieko iš tavęs negaus, tu rodysi puikų pavyzdį. 
„O ar daug bus šlovės, jei pelnysime ją sirgdami?“ 
Pats į save žiūrėk, pats save girk! Be to, malonumai 
būna dviejų rūšių. Kūno malonumus liga suvaržo, ta- 
čiau nepašalina jų: Teisybę sakant, net skatina juos: 
ištroškus maloniau gerti, išalkus skaniau valgyti, po 
susilaikymo viskas godžiau čiumpama. O sielos malo- 
numų, kurie didesni ir tikresni, joks gydytojas ligo- 
niui nedraudžia. Tas, kuris jiems atsidavęs ir gerai 
juos supranta, niekina visas juslių viliones. „Vargšas 

vyne? Kad, atlaužęs ledo gabalėlį, nešaldo plačiame 
inde atskiesto gėrimo? Kad ant jo stalo nededamos 
Lukrino austrės*? Kad, jam pietaujant, aplink nešoka 
virėjai, atitempiantys į valgomąjį net krosneles su žu- 
vies kepiniais? Ko tik neprasimano prabanga: kad val- 
gis neatauštų, kad įkaitusiam gomuriui jis neatrodytų 
drungnas, virtuvė eina paskui patiekalą! „Vargšas li- 
gonis!“ Jis valgo tiek, kiek įstengia suvirškinti. Neguli 
priešais jį šernas, kurį dėl prastos mėsos reikėtų siųsti 
atgal, nėra nė ant daugiaaukščio padėklo sukrautos 
krūvos paukščių krūtinėlių, nes jį pykina žiūrint į visą 
paukštį. Kas čia blogo? Pietausi kaip ligonis, tai yra 
kaip sveikas. Lengvai ištversime nuovirus, šiltą van- 
denį ir visa, kas atrodo nepakeliama prabangoje pa- 
skendusiems lepūnams, negaluojantiems daugiau dva- 
sia negu kūnu. Tik liaukimės bijoję mirties. Liausimės, 
jei suvoksime, kokios yra gėrio ir blogio ribos. Tuomet 
nebereikės nei mirtinai nuobodžiauti gyvenant, nei dre- 
bėti mirštant. Įvairiausius, didžius, dieviškus dalykus 
nagrinėjantis žmogus negali persisotinti gyvenimu; pa- 
prastai pradeda jo nekęsti tik ištižę dykinėtojai. Gamtos 
tyrinėtojui niekada neateis į galvą bjaurėtis tiesa. Per- 
sisotinama tik melu. Antra vertus, jei artėja ir šaukia 
mirtis, jei ji pirmalaikė, jeigu ji pakerta vidutiniame 
amžiuje, vis tiek Žmogus paragavo paties ilgiausio gy- 
venimo vaisiaus. Didžioji pasaulio dalis jau pažinta: 
jis žino, jog laikas garbingumo neprideda, Bet koks 
gyvenimas atrodys trumpas tam, kuris jį matuoja be 
galo tuščiais malonumais. Stiprinkis tokiomis mintimis, 
o kartkartėmis skirk laisvalaikį mano laiškams. Kada 
nors vėl ateis laikas, kuris mus sujungs ir suartins. Te- 
gu tai bus tik akimirka: mokėdami ja naudotis, padary- 
sime ją ilgą. Juk, Poseidonijo žodžiais tariant, viena iš- 
simokslinusio vyro diena duoda daugiau negu pats il- 
giausias neišmanėlio amžius. Įsidėk į širdį ir nepamiršk 
štai ko: nenusileisk negandoms, nepasitikėk džiugiomis 
žiniomis, visada turėk galvoje likimo savivaliavimus, 
tarsi jis tikrai padarys tai, ką gali padaryti. Nelaimė, 
kurios laukiame, puola švelniau. Lik sveikas. 

SEPTYNIASDESIMT DEVINTAS LAIŠKAS 
Seneka sveikina mieląjį Lucilijų 


Laukiu tavo laiškų su žiniomis, ką nauja atskleidė 
kelionė po visą Siciliją, ir pirmiausia tikresnių dalykų 
apie Charibdę. Puikiausiai žinau, kad Scilė yra uola, 
visai nebaisi jūrininkams, bet labai prašyčiau tave smul- 
kiai aprašyti, ar atitinka tikrovę pasakojimai apie Cha- 
ribdę. Jeigu kartais būsi ją matęs,— o pamatyti ver- 
ta,— pranešk, ar sūkurius sukelia vienos krypties vė- 
jas, ar audra visaip urduliuoja marių paviršių ir ar 
teisybė, kad visa, ką tik jūros verpetas pačiumpa, nu- 
tempia po vandeniu tūkstančius mylių ir išmeta ant 
kranto prie Tauromenijaus. Jei tai smulkiai aprašysi, 
tada išdrįsiu tau pavesti mano garbei užkopti ir į Etną. 
Kai kas sako, jog ji žemėja ir tarytum sėda, nes se- 
niau, plaukiant jūra, ją buvo galima matyti iš toliau. 
Taip gali būti ne todėl, kad sumažėjo kalno aukštis, 
bet todėl, kad prigeso ugnis ir kyla nebe tokia karšta 
ir plati liepsna; taigi ir dūmai kasdien darosi skystes- 
ni. Abu reiškiniai tikėtini: ir kad diena iš dienos ry- 
jamas kalnas mažėja, ir kad jis tebėra toks pat, nes 
ugnis ne ėda jį, bet liepsnoja kažkur požemių kiaury- 
mėse, ai ten peno, ir kad pats kalnas — ne ėde- 
sys jal, o tik kelias išsiveržti. Likijoje yra labai garsi, 
vietos gyventojų Heiaistionu vadinama vietovė. Ten 
žemėje yra daug plyšių, pro kuriuos skverbiasi nekenks- 
minga, jokiam daiktui nedaranti žalos ugnis. Toji vie- 
tovė naši bei derlinga, liepsnos ten ne degina, o tik 
šaltai ir abejingai švyti. Tačiau šiuos samprotavimus ati- 
dėsime, kol tu parašysi, ar toli nuo kalno žiočių guli 
sniegas, kurio karštis neįstengia ištirpdyti; guli jis 
sau ramus, nors šalia liepsnoja ugnis. Dėl šių rū- 
pesčių manęs nekaltink. Tu būtum tai padaręs ir savo 
aistros kurstomas, net jei niekas nelieptų. Ką tau da- 
vus, kad neaprašinėtum Etnos savo eilėse, kad nebelies- 
tum šios visų poetų minimos vietos? Ovidijaus nesu- 
laikė tai, kad jau Vergilijus užtektinai buvo prirašęs. 
Nei vienas, nei kitas neatbaidė Severo Kornelijaus! 


Be to, visiems poetams šią vietą pavyko puikiai 
aprašyti, ir pirmtakai, man atrodo, ne pasiglemžė, o 
tik atskleidė tai, ką galima pasakyti, Ne tas pats, ar 
imiesi išsemtos, ar tik pradėtos temos: ji kasdien auga, 
platėja, o atradimai netrukdo būsimiems atradėjams. 
Be to, paskutiniojo padėtis yra geriausia: jis randa 
paruoštus žodžius, kurie, kitaip surikiuoti, sukuria nau- 
ją vaizdą. Ranka į juos tiesiasi, kaip į savus, nes žo- 
džiai — visų turtas. Tačiau teisės žinovai sako, jog 
naudojimasis visuomeniniu daiktu neduoda teisės jį 
pasisavinti. Arba aš tavęs nepažįstu, arba, pamačius 
Etną, tau ima varvėti seilė: trokšti sukurti didį, pirm- 
takų darbams prilygstantį veikalą. Daugiau tikėtis tau 
neleidžia kuklumas. Jis toks didelis, kad, man rodosi, 
tu pats sumažintum savo talento jėgas, jei iškiltų 
pavojus nugalėti pirmtakus. Tokia didelė yra tavo pa- 
garba. Be kitų, išmintis turi ir tokį pranašumą: kiekvie- 
ną gali nugalėti kitas, kol dar kopiama, o užlipus į 
viršūnę — viskas yra lygu, viskas stovi vietoje, nebėra 
kur stiebtis. Argi saulė kada nors didėja? Ar mėnulis 
kada nors pateka pilnesnis negu paprastai? Jūros ne- 
siplečia. Pasaulis išlaiko tą pačią formą ir dydį. Kas 
pasiekė sau deramą dydį, tas nebedidėja. Kad ir kiek 
būtų išminčių, visi jie yra lygūs ir vienodi. Kiekvienas 
turės tik jam būdingų savybių: vienas bus lipšnesnis, 
kitas — veiklesnis, trečias neieškos žodžio kišenėje, ket- 
virtas — gražbylys, tačiau tai, apie ką dabar kalbame, 
kas daro žmogų laimingą,— visiems vienoda. Aš ne- 
žinau, ar gali tavoji Etna žemėti ir suslūgti, ar šią 
iškilnią, toli iš plačiosios jūros matomą viršūnę glem- 
žia nesiliaujanti ugnis. O dorybės nepažemins nei lieps- 
na, nei griūtis. Tik šis vienas didis dalykas negali su- 
mažėti: nei jai ką nors pridėsi, nei ką nors iš jos 
atimsi. Kaip ir dangaus būtybių, jos didumas pastovus, 
Nors, teisybę pasakius, nelabai daug. Mat jei tu ir do- 
resnis už bloguosius, tai dar nereiškia, kad tu doras. 
Nėra ko girtis akimis tam, kuris šiek tiek nutuokia, 
kad yra diena. Tas, kuriam saulė spindi lyg per miglą, 

kartais būna patenkintas, kad išvengė visiško aklumo, 
bet jis nesinaudoja regėjimo gėriu. Mus galima bus 
sveikinti tuomet, kai siela, išsiveržusi iš ją supančios 
tamsos, ne vos vos įžvelgs žydrynę, bet regės visą 
dienos vaiskumą, sugrįš į dangų ir užims tą pačią 
vietą, kurią turėjo prieš gimdama. Pati jos kilmė šau- 
kia ją aukštyn. Dar neišsilaisvinusi iš šio kalėjimo, ji 
jau bus ten, jeigu įveiks savo ydas ir skaisti bei leng- 
va pasiners į dieviškuosius apmąstymus. Brangiausias 
Lucilijau, mums malonu taip darbuotis ir dėl to kautis, 
nors mažai kas apie mus težinotų arba ir niekas neži- 
notų. Šlovė — tik dorybės šešėlis. Ji lydi dorybę net 
prieš jos valią. Bet kaip šešėlis kartais žengia prieky- 
je, kartais — už nugaros, taip ir garbė kartais esti prie- 
šaky ir mums pasirodo, o kartais slenka užpakaly ir 
būna tuo didesnė, kuo vėlesnė, nes tada jau nebekliudo 
pavydas. Kaip ilgai Demokritas buvo laikomas bepro- 
čiulž Vargais negalais viešoji nuomonė susitaikė su 
Sokratu. Kaip ilgai piliečiai nevertino Katono! Atstūmė 
ir nesuprato jo, kol neteko. Rutilijaus nepaperkamumas 
ir dorybė nebūtų išryškėję, jei jis nebūtų buvęs nu- 
skriaustas: jis sušvytėjo dėl įžeidimo. Argi jis nedėko- 
jo savo likimui, ar nesidžiaugė ištrėmimu? Vardiju 
tuos, kuriuos likimas išgarsino kankindamas. O ar ma- 
ža tokių, kurių tobulumas tapo žinomas tik po mirties?! 
O ar maža tokių, kuriuos šlovė ne pripažino, bet at- 
kasė?! Ziūrėk, juk ne tik mokytesni, bet ir neišmanėlių 
minia žavisi Epikūru. O juk jis buvo nežinomas net 
pačiuose Atėnuose, nors glaudėsi prie jų. Daug metų 
ilgiau gyvenęs už Metrodorą, viename laiške maloniais 
atsiminimais garbstydamas draugystę su juo, pabaigoje 
jis pridūrė, jog, turint tokių vertybių, jam ir Metro- 
dorui visai nepakenkė, kad kilnioji Graikija ne tik jų 
nepripažino, bet net beveik nebuvo apie juos girdėjusi, 
Tai argi jis buvo atrastas ne po to, kai atsisveikino su 
gyvenimu? Ar nesužėrėjo jo pažiūros? Metrodoras vie- 
name laiške taip pat prisipažino, jog jis ir Epikūras 
nepakankamai garsūs, bet vėliau ir jo, ir Epikūro didį 
226 vardą kartos tie, kurie norės eiti jų pėdomis. Dorybė 


negali neišryškėti, o jeigu ji ilgai nematoma, tai jai 
nekenkia. Ateis diena, kuri išgarsins ją, palaidotą ir 
prislėgtą jos amžiaus blogybių. Nedaug kam gimęs tas, 
kuris turi galvoje tik savo laikų žmones. Daug tūkstan- 
čių metų, daug kartų dar atkeliaus,— žiūrėk į juos. 
Net jei amžininkams pavydas įsakys tylėti, ateis tie, 
kurie vertins be neapykantos ir šališkumo. Jei dorybei 
šlovė yra kažkoks atlyginimas, tai jis nežūva. Nors 
ainių kalbos mūsų nepasieks, tačiau mus garbins ir 
minės tada, kai nieko nebejausime. Nėra tokio, kuriam 
gyvam ar mirusiam dorybė nepadovanotų šlovės, jei 
tik jis ėjo paskui ją pasitikėdamas, jei ja nesipuošė ir 
nesidažė, bet visados atrodė toks pat, ar įspėtas iš 
anksto, ar užkluptas nelauktai. Apsimetinėjimas nieko 
nepadeda. Užsidėta dorybės kaukė apgauna tik nedau- 
gelį — tiesa visur ta pati. Apgavystė neturi jokios tvir- 
tybės. Melas — plonasienis daiktas: gerai įsižiūrėjus, jis 
persišviečia. Lik sveikas. 


ASTUONIASDEŠIMTAS LAIŠKAS 
Seneka sveikina mieląjį Lucilijų 


Tai, kad šiandien turiu laiko, yra ne tik mano pa- 
ties, bet ir reginio nuopelnas. Visus gaišintojus sušau- 
kė rutulių varžybos!. Niekas neįsiverš, niekas nesutruk- 
dys mano mintims, ir jos, pasitikėdamos ramybe, bus 
drąsesnės, Nesubildės staiga durys, nepakils užuolaida, 
tad galima saugiai žengti, o tai labai svarbu einant 
vienam, Žygiuojant savo keliu. Ar aš neinu pirmtakų 
pėdomis? Taip, bet leidžiu sau ir kai ką atrasti, ir pa- 
keisti, ir palikti. Aš — ne jų vergas, o bendramintis. 
Tačiau per daug pasakiau žadėdamas sau tylą bei 
netrikdomą vienatvę. Štai iš stadiono atsklinda milži- 
niškas gausmas. Jis neišmuša manęs iš vėžių, bet ver- 
čia samprotauti apie šį reiškinį. Mąstau sau vienas, kiek 
daug žmonių lavina kūną, o sielą — vos keletas. Kokia 
didelė minia subėga į nepatikimą akimirkos reginį ir 
kokia dykuma plyti aplink mokslus ir dailiuosius me- 227 

nus! Kokie silpnadvasiai yra tie, kurių rankomis ir 
pečiais mes žavimės! Daugiausia ir mąstau vienas: jei 
kūno mankšta gali padaryti žmogų tokį ištvermingą, 
kad jis pakelia smūgius ir daugybę spyrių, kad, savo 
krauju permirkęs, visą dieną, kepinant saulei, išbūna 
tarp įkaitusių dulkių, tai daug lengviau užgrūdinti dva- 
sią, kad ji nenugalėta sutiktų ir likimo smūgius, ir jo 
dovanas, kad parblokšta ir sutrypta vėl pakiltų. Mat 
kūno stiprybei reikia daugelio dalykų, o dvasia auga 
pati iš savęs, pati save maitina, pati save mankština. 
Kūnui reikia daug maisto, daug gėrimo, daug aliejaus, 
pagaliau daug darbo, o dorybė tau teks be jokių prie- 
monių ir be išlaidų. Su tavimi — tai, kas gali padaryti 
tave dorą. Ko reikia, kad būtum doras? — Noro. O ko 
labiau begalėtum norėti negu išsiveržti iš šios visus 
slegiančios vergijos, kurios atsikratyti įvairiausiais bū- 
dais bando net paskutiniai purve gimę vergai?! Visus 
savo pinigus, sutaupytus apvagiant pilvą, jie atiduoda 
už laisvę. Tai nejaugi tu, kuris tariesi gimęs laisvas, 
netrokšti bet kokia kaina išsivaduoti? Ko tu žvalgaisi 
į savo piniginę? Laisvės nenusipirksi. Į išlaisvintų as- 
menų sąrašus patenka tik laisvės vardas?. Iš tikrųjų jos 
neturi nei tie, kurie ją pirko, nei tie, kurie ją pardavė. 
Tu pats sau turi duoti šį gėrį, iš savęs jį pasiimti. 
Pirmiausia išsilaisvink iš mirties baimės — ji mums už- 
deda jungą. Paskui išsilaisvink iš skurdo baimės. Jei 
nori įsitikinti, kad jis neturi nieko bloga, palygink 
skurdžių ir turtingųjų veidus. Neturtingas šypsosi daž- 
niau ir nuoširdžiau, jo širdies gelmėje nėra jokio neri- 
mo, o atsiradęs koks nors rūpestis praplaukia lyg 
lengvas debesėlis. O laimingais vadinamų žmonių links- 
mumas yra apsimestinis, liūdesys — slegiantis tarsi 
votis ir tuo sunkesnis, kad jiems negalima viešai ro- 
dytis vargšais, bet būtina vaidinti laimingus tarp širdį 
graužiančių sielvartų. Man dažniau reikės naudotis mi- 
mo, kuris paskirsto mums vaidmenis, bet kuriuos mes 
blogai vaidiname, pavyzdžiu (niekas įtaigiau nevaiz- 
duoja žmogaus gyvenimo). Tas, kuris pasipūtęs ĮEBEi 
į sceną ir, užrietęs sprandą, taria: 


Ėsu valdovas Argo. Jį Pelopas man 
Paliko ten, kur Helės jūros suspausta 
Ir marių Jonijos Korinto sąsmaukaš,— 


tėra vergas, gaunantis penkis saikus grūdų ir penkis 
denarus. O anas, kuris nepaprastai išdidžiai, puikuoda- 
masis savo jėgomis, sako: 

Nutilki, Menelajau, nes nuo dešinės 

Manosios žūsi*i—, 


tėra skarmaluose miegantis padienininkas. Tą patį 
galima pasakyti apie visus virš Žmonių galvų, virš 
minios neštuvuose iškeliamus išlepėlius: jų laimė — 
tik kaukė. Nuplėšk ją ir tu imsi juos niekinti. Ketinda- 
mas pirkti arklį, prašai nuo jo nutraukti gūnią, par- 
duodamiems vergams liepi nusirengti, kad nebūtų pa- 
slėpta kokia nors jų kūno yda, o žmogų vertini apsitū- 
lojusį. Visa, kas gali nepatikti, vergų pirkliai dangsto 
kokia nors gudrybe. Todėl papuošimai pirkėjams būna 
įtartini: pastebėję raištį ant rankos ar kojos, liepia nusi- 
rišti jį ir parodyti patį kūną. Matai tą Skitijos ar 
Sarmatijos karalių su puikiu galvos papuošalu? Jei 
nori jį įvertinti, pažinti, koks jis yra, atrišk raištį: po 
juo slypi daug blogio. Bet kam šnekėti apie kitus? 
Perkainok pats save: atmesk pinigus, namus, garbę, 
apžiūrėk savo vidų. O dabar apie save sprendi rem- 
damasis kitų žodžiais. Lik sveikas, 


ASTUONIASDESIMT PIRMAS LAISKAS 
Seneka sveikina mieląjį Lucilijų 


Tu skundiesi, jog sutikai nedėkingą žmogų. Jeigu 
tai — tik pirmas kartas, dėkok likimui arba savo ap- 
dairumui. Beje, apdairumas šiuo atveju nieko nepajė- 
gia, nebent jis tik gali padaryti tave piktą, o tokio 
pavojaus vengdamas, geradarys nebūsi. Taigi bijoda- 
mas, kad geradarybė nežūtų kitame žmoguje, tu pra- 
žudysi ją savyje. Geriau jau nesulaukti padėkos negu 
visai nedaryti geradarybės. Ir neužderėjus javams, 


vis tiek reikia sėti: nuolatinius nenašios žemės nuo- 
stolius dažnai atlygina vienerių metų derlius. Norint 
rasti dėkingą, vcrta išmėginti ir nedėkinguosius. Joks 
geradarys neturi taiklios, niekad neapgaunančios ran- 
kos. Prašaukime ir pro šalį, kad tik retkarčiais patai- 
kytume. Ir laivui sudužus, jūrininkai vėl leidžiasi į 
jūrą. Išlaidūnas neatbaido palūkininko nuo sandėrio. 
Dykinėjant gyvenimas greitai sustings, jei trauksimės 
nuo kliūčių. Tegul šis atsitikimas padaro tave dar dos- 
nesnį. Mat jeigu kokios nors veiklos rezultatas nėra 
aiškus, reikia jos imtis dažniau tam, kad kada nors ji 
pasisektų. Bet apie tai pakankamai esame kalbėję kny- 
goje, pavadintoje „Apie geradarybes“. Atrodo, dabar 
reikia patyrinėti tai, kas, man regis, dar ne visai iš- 
aiškinta: ar iš pradžių mums padėjęs, o vėliau paken- 
kęs Žmogus atliko lygiaverčius darbus ir- atpalaidavo 
mus nuo dėkingumo skolos? Jei nori, pridurk ir tai, jog 
vėliau jis daugiau pakenkė negu anksčiau buvo pa- 
dėjęs. Jei tu paprašysi griežtą teisėją teisingai nu- 
spręsti, tai jis, atskyręs viena nuo kito, tars: „Nors 
skriauda ir nusveria, tačiau skriaudos likutį reikia pri- 
skirti geradarybei“. Pakenkė daugiau, bet anksčiau pa- 
dėjo. Taigi reikia turėti galvoje ir laiką. Aišku, tau 
galima ir nepriminti, jog reikia atsižvelgti ir į tai, 
ar noriai tau padėjo, ar pakenkė nenoromis, nes ir ge- 
radarybės, ir skriaudos vertinamos pagal nusistatymą. 
„Nenorėjau daryti gera; tai daryti mane privertė gėdos 
jausmas, nuolatiniai prašymai ir viltis“ Už vis- 
ką reikia atlyginti ne pagal tai, kiek buvo duo- 
ta, o pagal tai, kaip noriai tai buvo mums 
duota. Dabar atidėkime šiuos samprotavimus, ir tegul 
tai bus geradarybė, o šitai — skriauda, didesnė už anks- 
tesnę geradarybę. Doras žmogus abu akmenėlius sudės 
ant svarstyklių taip lyg pats save apgautų: geradary- 
bei kažkiek pridės, o nuo skriaudos kažkiek nuims. Ki- 
tas, gailestingesnis teisėjas, kuriuo aš labiau norėčiau 
būti, lieps užmiršti skriaudą ir atsiminti tik gerą dar- 
bą. „Tačiau iš tiesų, — sakai tu,— teisingumas privalo 

bei — padėką, skriaudai — kerštą arba bent jau nedė- 
kingumą.“ Tai bus teisinga, jei vienas mus nuskriaudė, 
o kitas padarė mums gera, o jei tai — vienas ir tas 
pats žmogus, tal geradarybė sunkina skriaudos galią. 
Tam, kuriam vis tiek reikės atleisti, net jeigu jis ne- 
turėtų nuopelnų, dar labiau reikla dovanoti dėl gero 
jo darbo. Šių dviejų dalykų aš nevertinu vienodai: ge- 
radarybę vertinu labiau už skriaudą. Ne visi dėkingie- 
ji moka būti skolingi už geradarybę. Atsilyginti gali 
net žioplys, stuobrys ir prastuolis, ypač jeigu tuoj po 
geradarybės praėjo nedaug laiko, bet jie nenumano, 
kiek yra skolingi. Tik išminčius žino, kas yra kiek 
verta. Mat minėtas kvailys, net ir gerų norų kupinas, 
atlygina arba mažiau negu yra skolingas, arba <...> 
ne laiku ir ne vietoje: tai, ką reikia grąžinti, jis neš- 
damas išbarsto ir Išmėto. Kartals Žodžiai nuostabiai 
tiksliai išreiškia dalyką, kalba senu papratimu nurodo 
veiksmingais bei pamokančiais ženklais, ką daryti. Mes 
paprastai sakome: „Jis jam padėkojo“. Padėka — tai 
savanoriškas skolos atidavimas. Nesakome: „Jis užmo- 
kėjo padėka“, nes mokama tuomet, kai šito reikalauja- 
ma, mokama nenoromis, mokama bet kur, mokama per 
tarpininką. Nesakome: „Jis atsiteisė geradarybe“ arba: 
„Atsiskaitė“. Mūsų nepatenkina nė vienas žodis, api- 
būdinantis piniginę skolą. Padėka yra dėkingumas tam, 
iš kurio esi ką nors gavęs. Šis žodis reiškia grąžinti 
be prievartos. Grąžiniojas pats save šaukia. Išminčius 
vienas įvertins viską: kiek yra gavęs, iš ko, kada, kur, 
kaip. Todėl mes tvirtiname, jog niekas, išskyrus išmin- 
čių, nemoka dėkoti. Taip pat niekas kitas nemokės pa- 
daryti gero darbo, tik išminčius, tai yra tas, kuris la- 
biau džiaugiasi duodamas negu gaudamas. Kas nors 
tai priskirs prie pasakymų, kurie atrodo prieštaraują 
visuotinei nuomonei Ir kuriuos graikai vadina nagG- 
čoža, ir paklaus: „Nejaugi niekas, išskyrus išminčių, 
nemoka padėkoti? Nejaugi niekas kitas nemoka ati- 
duoti skolos savo skolintojui, o pirkdamas daiktą — 
sumokėti pardavėjui?“ Kad neužsitrauktume neapykan- 
tos tik mes, tebūnie tau žinoma, kad ir Epikūras sakė 

tą patį. Metrodoras tiesiai tvirtina, jog tik išminčius 
sugeba dėkoti. O paskui tas pats rašvtojas stebisi, kai 
sakome: „Tik išminčius moka mylėti. Tik išminčius 
sugeba būti draugas“. Bet juk padėka yra meilės ir 
draugystės dalis, ji net prieinamesnė ir tenka dides- 
niam būriui žmonių negu draugystė. Jis stebisi, kai 
mes sakome, jog ištikimybė būdinga tik išminčiui, ta- 
rytum jis pats kitaip kalbėtų. Ar tau atrodo, jog gali 
būti ištikimas žmogus, nemokantis padėkoti? Taigi te- 
gu jie nustoja mus šmeižti, kad mes nuolatos keliame 
neįtikimus teiginius, ir tegu žino, jog dorybė būdinga 
išminčiui, o miniai — tik dorybės atvaizdas ir šešėlis. 
Niekas nemoka dėkoti, išskyrus išminčių. Kvailys taip 
pat dėkoja kaip mokėdamas ir galėdamas: jam daugiau 
trūksta mokėjimo negu noro. Nereikia noro mokytis. 
Išminčius viską palygins: mat ta pati geradarybė dėl 
laiko, aplinkybių, priežasčių pasidaro tai didesnė, tai 
mažesnė. Dažnai į namus plaukiantys turtai neįstengia 
padaryti tiek, kiek laiku duotas tūkstantis denarų!. Mat 
toli gražu ne tas pats, ar tu dovanoji, ar padedi; ar tavo 
dosnumas išgelbės žmogų, ar praturtins jį. Dažnai 
dovanotas niekniekis pasidaro svarbus daiktas. Kaip tu 
manai, ar labai didelis skirtumas, kai žmogus atima 
iš savęs tai, ką duoda kitam, ir kai jis pri- 
ima labdarybę, kad galėtų duoti? Bet nebegrįž- 
kime prie to, ką esame pakankamai išnagrinėję. 
Lygindamas geradarybę su skriauda, doras žmogus pa- 
darys patį teisingiausią sprendimą, tačiau labiau pa- 
gerbs geradarybę ir labiau links į ją. Čia labai svarbu 
ir požiūris į asmenybę: „Tu padarei man gera padė- 
damas mano vergui, bet įžeidei tėvą. Tu išgelbėjai 
mano sūnų, bet pražudei tėvą!“ Taip lygindamas, jis 
peržvelgs ir kitas aplinkybes ir, jei skirtumas bus men- 
kas, nekreips į jį dėmesio. O jei šis skirtumas bus 
didelis, jis nusileis tiek, kiek tai galima padaryti ne- 
nusidedant pareigai ar ištikimybei, tai yra jei skriauda 
bus tik jam pačiam. Išvada tokia: vykstant mainams, 
jis bus nuolaidus, sutiks, kad Iš jo būtų atskaičiuojama 
daugiau, ir nenoriai priims geradarybę kaip atlygini- 


mą už skriaudą. Jis links į štai ką ir sieks štai ko: 
jaustis skolingam ir norėti atsidėkoti. Klysta tas, kuris 
mieliau priima geradarybę negu atsilygina už ją. Kaip 
yra smagiau tam, kuris grąžina pinigus, negu tam, 
kuris skolinasi jų, taip turi būti linksmiau tam, kuris 
nusimeta didžiausią skolos — gautos geradarybės — 
naštą, negu tam, kurį tokia skola prislegia. Nedėkingie- 
ji taip pat apsirinka priskaičiuodami skolintojui dau- 
giau negu pridera, tačiau manydami, jog geradarybė 
teikiama veltui. O juk ji auga bėgant laikui, ir kuo 
vėliau, tuo daugiau reikia mokėti. Nedėkingas tas, ku- 
ris be palūkanų atsilygina už geradarybę. Taigi tai 
reikės turėti galvoje skaičiuojant pajamas ir išlaidas. 
Reikia daryti viską, kad mūsų dėkingumas būtų kuo 
didžiausias. Sis dėkingumas yra mūsų gėris, kuris, kaip 
ir teisingumas, nepriklauso niekam kitam: didesnė jo 
dalis sugrįžta. Kiekvienas, kuris padeda kitam, padeda 
ir sau. Turiu omeny ne tai, kad patyręs pagalbą žmo- 
gus mielai pagelbės, o apgintas — užstos; kad doras 
darbas, apėjęs ratą, grįžta pas tą, kuris jį padarė, 
kaip ir blogas darbas atsigręžia prieš patį kaltininką; 
kad niekas nesigaili. nuskriaustųjų, kurie savo darbais 
mokė skriausti. Noriu pasakyti, kad visų dorybių ver- 
tė glūdi jose pačiose. Čia siekiama ne pelno: atlygini- 
mas už gerą poelgį — jis pats. Aš dėkingas ne todėl, 
kad kitas man mieliau patarnautų paskatintas mano 
pavyzdžio, bet todėl, kad darau labai malonų ir gražų 
darbą. Aš esu dėkingas ne todėl, kad tai naudinga, bet 
todėl, kad tai malonu. Kad taip yra, spręsk štai iš ko: 
jei padėkoti įstengsiu tik atrodydamas nedėkingas, jei 
už geradarybę galėsiu atsilyginti tik prisidengdamas 
skriaudos skraiste, tai visai ramia širdimi veršiuos prie 
garbingo sumanymo, nors kelias vestų per nešlovę. 
Man regis, jog niekas labiau nevertina dorybės, niekas 
nėra labiau jai atsidavęs už tą, kuris praranda doro 
vyro vardą siekdamas neprarasti sąžinės. Taigi, kaip 
sakiau, atsidėkojimas yra didesnis gėris tau negu ki- 
tam. Jam tenka tal, kas įprasta, kasdieniška — priimti 
tai, kas duota, o tau — tai, kas didu, kas plaukia iš 

laimingiausios sielos būklės — atsidėkojimas. Jei blogis 
daro mus nelaimingus, o dorybė — laimingus, jei at- 
sidėkojimas yra dorybė, vadinasi, tu atidavei paprastą 
daiktą, o gavai tai, ko negalima įkainoti — atsidėko- 
jimo suvokimą, kuris įsiskverbia tik į kilnią ir laimingą 
sielą. O kieno jausmai kitokie, tą slegia baisiausia 
nesėkmė; kiekvienas nedėkingas Žmogus bus nelaimin- 
gas, ką ten bus,— jis yra nelaimingas. Tad ne dėl ki- 
tų, o dėl savęs venkime būti nedėkingi. Kitiems atiten- 
ka tik mažiausia ir lengviausia mūsų niekšiškumo da- 
lis, o blogiausia, didžiausia jo dalis lieka mumyse ir 
slegia mus pačius. Anot mūsų Atalo: „Blogis pats iš- 
geria didžiąją savo nuodų dalį“. Nuodai, kuriuos gy- 
vatės, nekenkdamos sau, gamina kitiems pražudyti, yra 
kitokie. O šie labiausiai kenksmingi tiems, kurie juos 
turi. Nedėkingasis kankinasi ir kamuojasi, jis neken- 
čia ir stengiasi sumenkinti tai, ką gavo, nes turės grą- 
žinti, o patirtas skriaudas išpučia ir padidina. Vargšas 
tas, kuriam iš galvos iškrenta geradarybės, bet stip- 
riai | širdį įstringa skriaudos. Išmintis, priešingai, 
šlovina geradarybę, pati sau ją priskiria ir nuolatos 
džiūgauja ją prisiminusi. Blogas žmogus turi vieną, 
vos akimirką trunkantį malonumą — priimti geradary- 
bę, o išminčiui tai teikia ilgą, net amžiną džiaugsmą. 
Jį džiugina ne tai, kad kažką gavo, bet tai, kad įgijo 
kažką nemirtingo ir tvirto. Jis nekreipia dėmesio į įžei- 
dimus ir pamiršta skriaudas ne dėl savo nerūpestingu- 
mo, o sąmoningai. Jis neaiškina visko esant blogai, 
neieško, ką apkaltinti dėl savo nelaimių, o žmonių 
nuodėmes yra linkęs verčiau suversti atsitiktinumui. 
Jis nekimba nei prie žodžių, net prie žvilgsnių. Kad 
ir kas jam atsitiktų, jis viską palengvina priimdamas 
tal maloniai. Jis labiau linkęs prisiminti ne įžeidimus, 
bet paslaugas. Kiek galėdamas, stengiasi gyventi anks- 
tesniais ir geresniais atsiminimais ir savo požiūrį į jam 
padėjusius žmones pakeičia tik tuomet, kai labai blogi 
jų poelgial! užgožia geruosius Ir tai tampa akivaizdu. 
Tačiau net ir tuomet jis pasikeičia tik tiek, kad po di- 
džiausios skriaudos pasidaro toks pat, koks buvo iki 


geradarybės. O jei skriauda prilygsta geradarybei, siė- 
loje lieka šiek tiek buvusio palankumo. Kaip kaltina- 
mąjį išteisina, kai teisėjų balsai pasiskirsto po lygiai, 
kaip žmogiškumas abejotinus dalykus visuomet linksta 
laikyti gerais, taip išminčiaus siela, kai piktadarybės 
prilygsta geriems poelgiams, nebesijaučia esanti sko- 
linga dėkingumo, bet nenustoja norėti būti skolinga 
ir elgiasi lyg asmuo, kuris užmoka, nors jo skola ir 
panaikinta. Tačiau niekas negali būti dėkingas, jei ne- 
niekina to, dėl ko minia eina iš proto. Jei nori išreikš- 
ti padėką, reikės keliauti į ištrėmimą, lieti kraują, kęsti 
neturtą, suteršti savo gerą vardą atiduodant jį bjau- 
rioms apkalboms. Dėkingumas žmogui kainuoja nema- 
žai. Kol laukiame geradarybės, laikome ją brangiausiu 
dalyku, o kai gauname ją — pačiu pigiausiu. Klausi, 
kas atsitinka, kad užmirštame gautą paslaugą? — Trokš- 
tame gauti jų dar. Mąstome ne apie tai, ką jau ga- 
vome, bet apie tai, ką dar norime gauti. Turtai, svar- 
bios pareigos, valdžia ir visa kita, kas, mūsų nuomone, 
yra vertinga, iš tikrųjų yra beverčiai dalykai, kurie 
veda mus iš kelio. Nemokame vertinti daiktų, kurių 
kainos reikia klausti ne minią, bet jų pačių prigimtį. 
Jie neturi nieko puikaus, kad patrauktų mūsų mintis, 
neturi nieko didaus, tik mes pripratome jais žavėtis. 
Tie dalykai giriami ne todėl, kad jų reikėtų geisti, bet 
jie geidžiami todėl, kad giriami; kai klystama pavie- 
niui, pradedama klysti visuotinai, o kai klystama vi- 
suotinai, pradedama klysti pavieniui. Jei tikime tuo, ti- 
kėkime ir žmonėmis, ir štai kodėl: nieko nėra garbin- 
giau už dėkingą sielą. Tai pasakys visi miestai, visos, 
net barbarų kraštų, tautos. Dėl to nesiginčys nei dorie- 
ji, nei blogieji. Kai kurie girs malonumus, bet bus ir to- 
kių, kurie rinksis vargą, kai kurie didžiausiu blogiu 
laikys skausmą, bet bus ir tokių, kurie apskritai nepri- 
pažins skausmą esant blogiu, Vienas turtus pri- 
skirs prie aukščiausiojo gėrio, o kitas tvirtins, jog jie 
buvo išrasti tam, kad žmonių gyvenimą padarytų ne- 
laimingą ir kad turtingiausias yra tas, kuriam likimas 
nežino, ką dovanoti. Nepaisant tokių nuomonių skirtu- 

mų, visi vienu balsu tvirtins, jog darantiems ge- 
ra reikia atsidėkoti. Dėl to sutars ir tokia įvairi 
minia, nors mes tuo tarpu už geradarybes mokame 
skriaudomis. Pagrindinė nedėkingumo priežastis yra tai, 
kad nesugebame deramai atsidėkoti. Pamišimas tapo 
toks didelis, jog kam nors teikti didelę geradarybę 
pasidarė nepaprastai pavojinga. Tas, kuris mano, jog 
gėda nepadėkoti, nenori, kad reikėtų kam nors dėkoti. 
Turėk sau, ką esi gavęs! Aš to neprimenu ir nereika- 
lauju grąžinti. Tegul mano pagalba tau bus man 
bent nepavojinga. Pati pražūtingiausia neapykanta yra 
ta, kuri kyla iš gėdos dėl neatlygintos geradarybės. 
Lik sveikas. 


AŠTUONIASDEŠIMT ANTRAS LAIŠKAS 
Seneka sveikina mieląjį Lucilijų 


Nustojau nerimauti dėl tavęs. Kurį dievą, tu pa- 
klausi, išsirinkau savo laiduotoju? Žinoma, tą, kuris 
nieko neapgauna: teisingumą ir gėrį mylinčią tavo sie- 
lą. Geresnė tavo esybės dalis yra visiškai saugi. 
Likimas gali tave nuskriausti, tačiau — ir tai yra svar- 
biausia — aš nebebijau, kad tu pats save nuskriausi. 
Eik tuo keliu, kuriuo pradėjai eiti, ir gyvenk kaip esi 
pasiryžęs: ramiai, bet ne lengvai. Geriau tegu man bus 
bloga negu lengva. Šį „bloga“ suprask taip, kaip pa- 
prastai jį vadina žmonės: nemalonu, sunku, varginga. 
Apie tuos, kurių gyvenimas giriamas, kuriems pavydi- 
ma, paprastai girdime: „Lengvai gyvena“. Iš tikrųjų tai 
reiškia: „Jis — lepūnas“. Mat siela pamažu išpaiksta 
ir suskysta įgaudama ją supančio dykinėjimo ir tin- 
ginystės bruožų. Ar ne verčiau vyrui sukietėti į titnagą? 
Išlepėliai bijo mirties, bet savo gyvenimą padaro pa- 
našų į ją. Tačiau poilsiauti ir ilsėtis kape — toli gražu 
ne tas pats. „Kaipgi yra? — paklausi tu.— Ar ne geriau 
šitaip tysoti negu suktis įvairių pareigų sūkuriuose?“ 
Bjaurūs yra abu dalykai: ir traukuliai, ir sustingimas. 
Mano nuomone, lavonas yra ir tas, kuris guli 

236 iškvėpintas kvepalais, ir tas, kurį išvelka su kab- 


Hu!. Laisvalaikis neužsiimant mokslais yra mir- 
tis ir gyvo Žmogaus palaidojimas. Kuo tada pa- 
dės atsiskyrėliškumas?! Ir už marių mus pasivys 
nerimo priežastys. Kur yra toji slėptuvė, į kurią neįžengia 
mirties baimė? Kur toji aukšta ramaus gyvenimo tvir- 
tovė, kurios negąsdina skausmas? Kad ir kur pasislėp- 
tum, aplinkui siautės žmogaus blogybės. Daug jų iš- 
orėje, jos supa mus norėdamos arba apgauti, arba pri- 
slėgti; daug jų viduje, jos šėlsta ir esant visiškai vie- 
natvei. Reikia apsistatyti nesugriaunama filosolijos 
siena, kurios neįstengia likimas pramušti ir daužyda- 
mas daugeliu savo mašinų. Siela, palikusi išorę ir už- 
sidariusi savo pilyje, yra nenugalima: visos ietys pra- 
lekia žemiau jos. Likimas ne toks ilgarankis, kaip mes 
manome, jis čiumpa tik tuos, kurie linksta prie jo. Tai- 
gi, kiek galėdami, traukimės šalin, o tai padaryti padės 
savęs ir savo prigimties pažinimas. Tegu kiekvienas ži- 
no, kur ketina eiti, iš kur kilęs, kas jam yra gera, o 
kas — bloga, ko reikia siekti, o ko — vengti, kas yra 
tas protas, atskiriantis tai, kas siektina, nuo to, kas 
vengtina, tramdantis geismų beprotybę, numalšinantis 
baimės šėlimą. Kai kurie mano, jog jie ir be filosotijos 
tai užgniaužė. Tačiau, kai ramiai begyvenančius ištinka 
kokia nors nelaimė, tuomet išsiveržia pavėluotas prisi- 
pažinimas. Kai budelis tiesia ranką, kai artinasi mirtis, 
didingi žodžiai išlekia iš galvos. Dabar tokiam galima 
pasakyti: „Lengva tau buvo mesti iššūkį tolimoms ne- 
laimėms. Štai skausmas, apie kurį sakei, kad jis išken- 
čiamas; štai mirtis, apie priešinimąsi jai esi kalbėjęs 
daug ir su įkvėpimu; pliaukši botagai ir blykčioja ka- 
lavijas. 
Reikia dabar drąsos ir širdies tvirtumo, Enėjauž“, 


O narsi ji pasidarys nuolat mąstant, kai mankštinsi ne 
liežuvį, o sielą, kai iš anksto pasiruoši mirčiai, prieš 
kurią neišdrįs sukilti tas, kuris išvedžiojimais bandys 
įrodyti, jog mirtis nėra blogybė. Juk malonu, Lucilijau, 
puikiausias vyre, pasijuokti iš graikų kvailysčių, kurių 
dar (pats tuo stebiuosi) nesu išmetęs iš savo galvos. 
Mūsų Zenonas taip protauja: „Joks blogis nėra šlovin- 

gas. Mirtis yra šlovinga. Vadinasi, mirtis nėra blogis“, 
Tu pasiekei savo: aš išsilaisvinau iš baimės ir nesvy- 
ruodamas ištiesiu kaklą budeliui. Tačiau ar nenorėtum 
kalbėti rimčiau, nejuokindamas einančio mirti? Dieva- 
ži, nelengva pasakyti, katras kvailesnis: ar tas, kuris 
mano, jog šitokie samprotavimai ištirpdo mirties baimę, 
ar tas, kuris bando juos išpainioti, tarytum tai būtų 
svarbu. Juk ir pats Zenonas pateikė priešingų sampro- 
tavimų, besiremiančių tuo, kad mirtį laikome vienu iš 
beskirčių dalykų, kuriuos graikai vadina ačiagoga“. 
„Beskirtiškumas,— tvirtina jis,— nėra šlovingas. Mir- 
tis yra šlovinga. Vadinasi, mirtis nėra beskirtis daly- 
kas.“ Matai, kur suka toks samprotavimas. Juk ne 
bet kokia mirtis yra šlovinga, o tik narsi mir- 
tis. Kai tu tvirtini: „Beskirtiškumas nėra šlovė“, 
sutinku su tavim ta prasme, kad jokios šlovės negalima 
įgyti kitaip, kaip per beskirčius dalykus. Beskirčiais, 
tai yra nei gerais, nei blogais, aš vadinu tokius dalykus 
kaip liga, skausmas, skurdas, ištremtis, mirtis. Nė vie- 
nas iš šių dalykų pats savaime nėra šlovingas, tačiau be 
šių dalykų nebūna šlovės. Giriame ne skurdą, o žmogų, - 
kurio skurdas nepalaužia ir nepalenkia. Giriame ne iš- 
tremtį, [0 tą, kuris pats noriau išėjo tremtin], negu 
kad būtų jon išsiuntęs kitą. Giriame ne skausmą, bet 
tą, kurio skausmas neįveikė, Niekas negiria mirties, bet 
tą, kurio sielą mirtis išplėšė anksčiau negu ją sujau- 
dino. Visi šie dalykai patys savaime nėra nei garbin- 
gi, nei šlovingi, tačiau visa, prie ko prisiartina ir ką 
paliečia dorybė, tampa garbinga ir šlovinga. Tie dalykai 
tarytum vidury, svarbu tik tai, kas prie jų pridės ran- . 
ką: blogis ar dorybė. Ta pati mirtis, bet Katono mirtis 
šlovinga, o Bruto — šlykšti ir gėdinga. Juk žinodamas, 
kad žus, Brutas ieškojo progų uždelsti žūties akimirką, 
nuėjo nusilengvinti, o kai jį pašaukė mirti ir liepė pa 
dėti galvą, tarė: „Padėsiu, prisiekiu gyvybe“. Kokia 
beprotybė trauktis, kai atgal eiti nebeįmanoma! „Pa- 
dėsiu, — tarė jis,— prisiekiu gyvybe“, vos nepridurda- 
mas: „Net ir gyvybe Antonijaus rankose“. Iš tiesų ver- 
tėjo jį pasmerkti gyventi. Tačiau, kaip esu sakęs iš 


pradžių, pati mirtis nėra nei gėris, nei blogis. Katonas 
ja pasinaudojo labai garbingai, Brutas — labai gėdin- 
gai. Kiekvienas, nors ir negražus, daiktas pagražėja 
pridėjus prie jo dorybės. Sakome, jog miegamasis švie- 
sus, o naktį jame labai tamsu. Diena įlieja į jį šviesos, 
o naktis ją pasiglemžia. Taip ir mūsų vadinamiesiems 
beskirčiams, arba viduriniams, dalykams: turtams, 
jėgoms, grožiui, svarbioms pareigoms, karaliavimui, ir 
jų priešybėms: mirčiai, ištremčiai, ligai, skausmams ir 
kitiems, kurių daugiau ar mažiau bijomės, gėrio ar 
blogio vardą suteikia arba piktadarybė, arba dorybė. 
Geležies gabalas nėra nei karštas, nei šaltas, įmestas į 
krosnį, jis įkaista, o įmestas į vandenį — ataušta. Mirtį 
padaro garbingą tai, kas garbinga, o tai yra dorybė ir 
išorinį gėrį niekinanti siela. Esama, Lucilijau, didelių 
skirtumų ir tarp mūsų vadinamųjų vidurinių dalykų. 
Mirtis nėra tokia beskirtė kaip tai, lyginis ar nelyginis 
skaičius plaukų auga ant galvos. Mirtis priklauso tiems 
dalykams, kurie nėra blogi, bet turi blogio regimybę. 
Mumyse glūdi meilė sau, troškimas išlikti, nenoras iš- 
siskirti su kūnu. Mums atrodo, jog mirtis atima daug 
gėrybių, išplėšia iš mūsų gausybę daiktų, prie kurių 
esame pripratę. Mirtis mus baido ir todėl, kad jau žino- 
me, kas yra čia, bet nežinome, prie ko pereisime, kaip 
visa tai atrodo, ir bijome nežinomybės. Be to, natūralu, 
kad bijome ir tamsos, į kurią, kaip manoma, veda mirtis. 
Vadinasi, net jei mirtis yra beskirtė, ji vis tiek nėra 
daiktas, į kurį lengva nekreipti dėmesio. Reikia stipriai 
užgrūdinti sielą, kad ištvertų jos vaizdą arba artėji- 
mą. Mirtį reikia labiau niekinti, negu esame įpratę tai 
daryti. Mat ją supa daugybė prietarų, daugelis talentų 
varžėsi didindami jos nešlovę. Aprašytas ir požemių 
kalėjimas, ir amžinos nakties apgaubta šalis, kurioje 

Neneša smurto tau ginklai, tegu per amžius baisusis 

Vartsargis loja oloj ir gąsdina šmėklas bekūnes...* 

Vandenys Stikso tavęs nusigando ir vartsargis Orko, 

Urzgiąs urve kruvinam ant kaulų krūvos apgraužtųjųs. 

Net jeigu manysi, jog tai — tik pasakos ir mirusių 

nelaukia niekas, dėl ko reikėtų nuogąstauti, atsiranda 

kitokia baimė. Mat žmonės vienodai bijo atsidurti po- 
žemio karalystėje ir neatsidurti niekur. Tai argi ne šlo- 
vė, ne vienas iš didžiausių žmogaus dvasios žygių yra 
narsi mirtis, besipriešinanti tam, ką mums įdiegė seni 
įsitikinimai?! Niekada nepakils iki dorybės siela, kuri 
mirtį laiko blogiu. Ji pakils tada, kai manys, jog mir- 
tis nėra beskirtė. Prigimtis neleidžia žmogui didžiadva- 
siškai eiti prie to, ką jis laiko blogiu: jis artinsis gaiš- 
damas ir delsdamas. Visa, kas daroma nenoromis ar 
vengiant, nėra šlovinga. Dorybė nieko nedaro prie- 
varta. Nebus garbingo poelgio, jei neatsiduosime jam 
visa širdimi, jei nors truputėlį jam priešinsimės. O kai 
daroma kas nors bloga bijant kažko dar blogesnio ar 
viliantis įsigyti kokį nors gėrį, dėl kurio verta vieną 
kartą priimti ir iškęsti kokį nors blogį, tada žmoguje 
kovoja priešingos mintys: vienos ragina įvykdyti su- 
manymus, kitos stabdo ir liepia vengti įtartinų bei pa- 
vojingų dalykų. Žmogus plėšosi į skirtingas puses. Kai 
taip atsitinka, šlovė žūva. Mat dorybė savo sprendimus 
vykdo esant visiškai vidinei harmonijai ir nebijo to, 
ką daro. 


Tu nesilenk vargų, bet eik, pasitiki juos drąsiais... 


Tu nežengsi narsiau, jei manysi, kad tai — blogis. 
Išmesk šią mintį iš galvos, nes priešingu atveju joje 
įstrigs mūsų įkarštį gesinantis įtarimas. Vilkte vilksies 
prie to, ką reikia pulti. Mūsų šalininkai nori, kad Ze- 
nono samprotavimai atrodytų teisingi, o kiti, jiems 
prieštaraujantys,— apgaulingi bei klaidingi. Aš viso 
to neapriboju dialektikų dėsniu nei sukriošusių 
gudragalviavimų painiava, bet manau, jog reikia 
atmesti viską, dėl ko paklaustasis yra įsitikinęs 
esąs suklaidintas, tačiau, priverstas sutikti, jis viena 
sako, o kita mano. Dėl tiesos reikia veikti paprasčiau, 
o kovoti su baime — narsiau. Man labiau patiktų iš- 
painioti jų nagrinėjamus dalykus ir ne priversti kitus 
pritarti, bet įtikinti juos. Kaip ragina vadas savo ka- 
rius, einančius mirti už žmonas ir vaikus? Štai Fabi- 
jai" — giminė, ant savo pečių užsikrovusi visos valsty- 

spartiečiai. Jie nesitiki nei nugalėti, nei sugrįžti. Čia 
bus jų kapas. Kaip tu juos paraginsi, kad, atstatę krū- 
tines, žūtų už visą tautą, nusprendę verčiau pasitraukti 
iš gyvenimo, negu iš tos vietos? Gal taip kalbėsi: 
„Blogis nėra šlovė. Mirtis yra šlovė. Vadinasi, mirtis 
nėra blogis“? Labai veiksminga kalba! Po jos iš tiesų 
visi nedelsdami mesis ant priešų durklų ir mirs stovė- 
dami. O kaip tvirtai kreipėsi į juos Leonidas! Jis tarė: 
„Papusryčiaukime, bendražygiai, nes pietausime pože- 
mio karalystėje“. Niekam nesustojo kąsnis burnoje, ne- 
įstrigo gerklėje, nekrito iš rankų, visi žvaliai pažadėjo 
ateiti ir pusryčių, ir pietų. O romėnų vadasš, siųsdamas 
karius užimti vietovės, prie kurios reikėjo veržtis per 
priešų gretas, kreipėsi į juos šitaip: „Bendražygiai! 
Būtina ten prasiskverbti, grįžti — nebūtina!“ Matai, 
koks paprastas ir koks garbingas yra narsumas! O 
kurį jūsų išprotavimai padaro drąsesnį ar tiesesnį? 
Jie palaužia dvasią, kurios jokiu būdu negalima men- 
kinti, silpninti bei versti nagrinėti šios painiavos tada, 
kai ruošiamas didis žygis. Ne tris šimtus?, o visus mir- 
tinguosius reikia išlaisvinti nuo mirties baimės. Kaip 
tu įrodysi, kad mirtis nėra blogis? Kaip nugalėsi nuo 
kūdikystės įsišaknijusią ir visą amžių kerojusią pažiū- 
rą? Kur rasi pagalbą silpniems žmonėms? Ką pasakysi, 
kad jie užsidegę pultų į patį pavojų? Kokia kalba pa- 
šalinsi bendrą baimę, kokiomis proto jėgomis išrausi tau 
prieštaraujantį žmonių giminės prietarą? Dėliosi pai- 
nius žodžius ir regsi klastingus klausimus? Meškos 
smilga nenudursi. Baisią, siaubingesnę už patį karą 
Afrikos gyvatę romėnų legionieriai veltui bandė už- 
mušti strėlėmis ir laidyklėmis!?, Net pitijumi!! neįma- 
noma buvo jos sužeisti, nes dėl nepaprastai didelio bei 
plataus ir tvirto kūno ji nublokšdavo geležį ir visus 
sviedinius, ir tik girnapusės dydžio akmenys pagaliau 
ją suknežino. O tu tokias plonas strėles svaidai į mirtį? 
Yla nori įveikti liūtą? Tavo žodžiai aštrūs. Akuotas taip 
pat aštrus, tačiau kai kada trapumas daro daiktą ne- 
naudingą ir neveiksmingą. Lik sveikas. 

ASTUONIASDESIMT TREČIAS LAISKAS 
Seneka sveikina mieląjį Lucilijų 


Liepi man aprašyti kiekvieną dieną nuo pradžios iki 
galo. Gerai galvoji apie mane, jei manai, kad ištisomis 
dienomis neatsitinka nieko, ką norėčiau nuslėpti. Iš 
tiesų taip ir reikia gyventi, lyg gyventume kitų aki- 
vaizdoje, taip mąstyti, lyg kas nors galėtų kuo giliau- 
siai pažvelgti į mūsų širdį. Ir gali! Kas iš to, kad šį 
tą nuslėpsi nuo žmonių? Nuo dievo nieko neužrakinsi. 
Jis mūsų sielose, jis įsiskverbia į mūsų mintis. Pasa- 
kiau „įsiskverbia“, tarsi jis kada nors iš ten išeitų. 
Gerai, padarysiu tai, ko reikalauji, ir mielai tau parašy- 
siu, ką ir kada veikiu. Dabar stebėsiu save (tai bus 
nepaprastai naudinga) ir prisiminsiu savo prabėgusią 
dieną. Nedori pasidarome todėl, kad niekas neatsigręžia 
atgal ir neapžvelgia savo praėjusio gyvenimo. Vis mąs- 
tome apie tai, ką veiksime. O juk ateities sumanymai 
kyla iš praeities. Si diena priklauso tik man: niekas 
nieko iš jos neišplėšė. Visą ją praleidau gulėdamas ir 
skaitydamas. Kūno mankštai skyriau keletą akimirkų, 
ir už tai dėkoju senatvei: nelabai man jau tai svarbu, 
nes vos tik pajudu — ir tuojau pavargstu. O nuovar- 
gis — net ir didžiausių stipruolių pratybų tikslas. Tu 
klausi, kas mano progimnastas!. Man užtenka vieno 
Farijaus, mielo, kaip žinai, berniuko, bet ir jį aš pa- 
keisiu. Ieškau kokio nors jaunesnio. Tiesa, Farijus sa- 
ko, jog mes abu pereinamo amžiaus: ir vienam, ir ki- 
tam krinta dantys, tačiau bėgdamas aš vos bepaveju 
jį, o veikiai ir nebejįstengsiu to padaryti. Matai, kokia 
naudinga kasdienė mankšta! Beregint smarkiai vienas 
nuo kito nutolsta į skirtingas puses einantys keleiviai. 
Jis kopia, o aš leidžiuosi žemyn. Pats supranti, kad 
aš leidžiuosi greičiau. Netiesą sakau: mano gyveni- 
mas ne leidžiasi žemyn, o krinta. Tu paklausi, kaip 
vis dėlto baigėsi šiandieninės mūsų varžybos? Taip, 
kaip bėgikams retai atsitinka: lygiosiomis. Labiau nu- 
vargęs negu pasimankštinęs įlipau į šaltą vandenį (va- 
dinu jį drungnu). Aš, šitoks šalto vandens mėgėjas, 


sausio pirmąją sveikindavęs Euripą*, naujuosius metus 
pradėdavęs ne tik skaitydamas, rašydamas ar ką nors 
pasakydamas, bet ir pasinerdamas į Mergelės šaltinį, 
iš pradžių persikėliau prie Tibro“, o paskui į šią vo- 
nią, kurią, net kai esu sveikas ir kai viskas daroma 
sąžiningai, dar turi sušildyti saulė. Nedaug be- 
trūksta, kad pradėčiau vaikščioti į pirtį, Paskui — 
sausa duona pusryčiams (aš neinu net prie stalo), po 
kurių ir rankų plautis nereika. Miegu labai mažai. 
Žinai mano įprotį: numingų šiek tiek lyg išsi- 
kinkęs iš vežimo. Man užtenka tik užsnūsti. Kartais 
tikrai žinau, jog miegojau, o kartais tik numanau, Štai 
sugaudė cirko varžybos“, ausys plyšta nuo įvairiausių 
stiprių šūksnių, tačiau jie neatitraukia manęs nuo ma- 
no apmąstymų, netgi nepertraukia jų. Triukšmą pake- 
liu nepaprastai lengvai. Daug susiliejusių garsų — man 
lyg upės čiurlenimas, vėjo ūžimas miške ar kiti jokių 
minčių nežadinantys garsai. Kam skiriu savo mintis 
dabar? Pasakysiu. Nuo vakar dienos man iš galvos 
neišeina tokia mintis: ko siekė protingiausi vyrai, pa- 
gražindami svarbiausius dalykus tuščiais ir painiais 
įrodymais, kurie, net teisingi būdami, panašūs į melą? 
Didis vyras, šitos labai stiprios bei garbingos filosofi- 
jos mokyklos įkūrėjas Zenonas nori atbaidyti mus nuo 
girtuokliavimo. Paklausyk, kaip jis išvedžioja, kad do- 
ras vyras nebus girtas: „Girtam niekas nepatiki pa- 
slapties, o doram vyrui — patiki. Vadinasi, doras vyras 
nebus girtas“. Ziūrėk, kaip galima pasijuokti iš tokio 
įrodymo, panašiai išrikiavus kitus išprotavimus. Užten- 
ka parinkti vieną iš daugelio: „„Miegančiam niekas ne- 
patiki paslapčių, o doram vyrui — patiki. Vadinasi, do- 
ras vyras nemiega“. Poseidonijas gina mūsų Zenoną 
vieninteliu galimu būdu, tačiau ir taip, mano nuomone, 
jo neįmanoma apginti. Jis tvirtina, jog žodis „girtas“ 
turi dvi reikšmes. Viena jo reikšmė yra ta, kad žmogus 
yra prisigėręs vyno ir jau nebesivaldo, kita reikšmė — 
kad žmogus nuolatos esti girtas, jis yra pasidavęs šiai 
ydai. Pasak Poseidonijo, Zenonas turįs galvoje tą, 
kuris nuolatos esti girtas, o ne tą, kuris prisigėrė, Pir- 

majam niekas nepatikės paslapčių, kurias vynas gali 
priversti išplepėti. Bet tai juk — netiesa. Pirmasis iš- 
protavimas kalba apie tą, kuris jau yra girtas, o ne 
apie tą, kuris bus girtas. Tu, aišku, sutiksi, kad girtas 
labai skiriasi nuo girtuoklio. Žmogus girtas gali būti 
pirmą kartą ir neturėti šios ydos, o girtuoklis gali daž- 
nai ir nebūti girtas. Aš žodį „girtas“ vartoju ta jo 
reikšme, kuria jis paprastai vartojamas, ypač kai jį 
pateikia žmogus, skelbiąs tikslumą ir pasveriantis savo 
žodžius. Dabar pridurk, kad, jeigu Zenonas iš tikrųjų 
šitaip jį suprato ir norėjo, jog ir mes taip suprastume, 
pati Žodžio dviprasmybė vis tiek paliko vietos apgaulei, 
o ieškant tiesos, taip elgtis negalima. Tačiau net jei 
jis ir turėjo galvoje tokią reikšmę, vis tiek išvada, jog 
tam, kuris nuolatos girtas, nepatikimos paslaptys — 
klaidinga. Prisimink, kaip daugeliui ne visada blaivių 
karių ir imperatorius, ir tribūnas, ir centurionas yra 
pavedę tokius reikalus, apie kuriuos neleistina prasi- 
tarti nė puse žodžio. Ruošiantis nužudyti Gajų Cezarį 
(turiu omeny tą, kuris užėmė valdžią nugalėjęs Pom- 
pėjų), Tilijui Kimbrui buvo patikėta tiek pat, kiek Ga- 
jui Kasijui. Kasijus visą gyvenimą gėrė tik vandenį, o 
Tilijus Kimbras buvo į vyną įjunkęs priešgina. Net ir 
pats jis juokaudavo: „Kaip aš galėčiau išbūti ko nors 
neįveikęs, jei negaliu išbūti neįveikęs net vyno“. Tegul 
dabar kiekvienas sau išvardys tuos, kuriems vyno ne- 
galima patikėti, o paslaptį — galima. Tačiau vieną į 
galvą atėjusį pavyzdį aš pateiksiu, kad jis nebūtų už- 
mirštas. Gyvenime reikia turėti ryškių pavyzdžių ir ne 
visuomet kreiptis į senovę. Lucijus Pizonas, miesto 
sargybos viršininkas, vieną kartą nusigėręs, apskritai 
nebenustojo gerti. Didesnę dalį nakties jis praleisdavo 
puotaudamas, miegodavo beveik ligi šeštos valandos, 
nes tada jam buvo rytas. Bet miesto apsaugos reikalus 
jis tvarkydavo kuo uoliausiai. Slaptų pavedimų jam 
buvo davęs ir dieviškasis Augustas, paskyręs jį valdy- 
ti Trakiją, kurią šis sutramdė, ir Tiberijus, kuris, iš- 
vykdamas į Kampaniją, paliko Romoje daug įtartinų 
dalykų ir daug neapykantos. Vėliau, manyčiau, todėl, 


kad gerai klojosi su girtuokliu Pizonu, miesto prefektu 
jis padarė Kosą, rimtą ir kuklų vyrą, bet mirkstantį ir 
skęstantį vyne tiek, kad kartais iš senato, į kurį ateida- 
vo iš puotos, jį išnešdavo giliai įmigusį. Tačiau Tiberi- 
jus savo ranka jam parašydavo daug dalykų, kurių 
nepatikėdavo net savo patarėjams. Kosui neišsprūdo 
jokia, nei privati, nei valstybinė paslaptis. Vadinasi, 
meskite tokius šūkaliojimus: „Girtumo supančiota sie- 
la nebegali susivaldyti! Kaip vyno statinės sprogsta 
pačios, šilumos jėga išmesdamos į viršų visa, kas guli 
ant dugno, taip, kaitinant vynui, atsiskleidžia ir pasi- 
rodo giliai širdyje padėtos paslaptys. Vynui pučiant, 
girtuokliai išvaro atgal ir maistą, ir paslaptis, vienodai iš- 
lieja ir tai, kas sava, ir tai, kas svetima“. Būna ir šitaip, 
tačiau būna ir taip, kad su tais, kuriuos žinome mielai 
geriant, svarstome net svarbius reikalus. Vadinasi, Ze- 
nonui apginti pateikiamas tvirtinimas, jog girtuoklis 
nenulaiko liežuvio už dantų, yra klaidingas. Geriau at- 
virai kovoti su girtuokliavimu ir parodyti jo ydas, kurių 
turėtų vengti kiekvienas vidutinis, ne tik tobulas bei 
išmintingas žmogus. Išmintingam užtenka tik numal- 
šinti troškulį, net kai kitų suruoštos linksmybės užsi- 
tęsia ilgiau, jis kauštelėja, bet nenusigeria. Vėliau pa- 
žiūrėsime, ar nuo per didelio vyno kiekio išminčiaus 
protas apsvaigsta ir apgirsta. O dabar kyla klausi- 
mas, kam reikia išprotavimo norint įrodyti, kad doras 
vyras neturi girtuokliauti? Sakyk paprastai, jog bjauru 
prisipampti daugiau negu telpa ir nežinoti savo skran- 
džio talpumo; sakyk, jog girti žmonės padaro daug ką, 
dėl ko išsiblaivę rausta; išaiškink, jog girtumas yra ne 
kas kita, kaip savanoriška beprotybė. Pratęsk girto bū- 
seną kelioms dienoms: nebus jokių abejonių, kad jis 
pamišo. Ir dabar jis ne mažesnis, tik trumpesnis. Pri- 
mink kaip pavyzdį Aleksandrą Makedonietį, kuris savo 
brangiausią ir ištikimiausią bičiulį Klitąė užmušė puo- 
toje, o supratęs, ką padarė, norėjo mirti. Ir iš tiesų 
privalėjo mirti. Girtumas uždega ir atskleidžia kiekvie- 
ną ydą, pašalina nedoriems sumanymams besiprieši- 
nančią gėdą. Daugelis susilaiko nenusidėję daugiau iš 

gėdos negu iš geros valios. O kai protą užvaldo per 
didelė vyno jėga, visi anksčiau slėpti blogi polinkiai 
išplaukia į paviršių. Girtuokliavimas ne gimdo ydas, 
o tik išvelka jas į šviesą: gašlūnas net nenueina į mie- 
gamąjį ir neatidėliodamas leidžia savo geismams tiek, 
kiek šie nori; ištvirkėlis prisipažįsta bei pasiskelbia ser- 
gąs; akiplėša nesulaiko nei liežuvio, nei rankų. Pasi- 
pūtėliui auga išdidumas, žiaurios širdies žmogui — 
nuožmumas, pavyduoliui — piktumas, žodžiu, kiekvie- 
na yda išauga ir iškyla į paviršių. Pridurk, kad girtas 
neatsimena savęs, kalba neaiškiai ir nerišliai, jo akys 
apsiblaususios, žingsnis netvirtas, galva sukasi, jam 
atrodo, kad lubos juda tatsi koks viesulas vartytų visą 
namą, skauda skrandį, kai vynas įkaista ir drasko vi- 
durius, Visa tai dar galima pakęsti, kol nusigėręs dar 
turi jėgų. O kaip tada, kai mieguistumas atima jas ir 
girtumas virsta blogu virškinimu? Prisimink, kiek ne- 
laimių pagimdė visuotinis girtavimas: negailestingiau- 
sias ir karingiausias tautas atidavė į priešų rankas, 
atvėrė daugelio metų ryžtingoje kovoje gintas tvirto- 
ves, atkakliausiems ir nenuolankiausiems primetė sve- 
timą jungą, vynu parblokšdamas nenugalėtuosius kau- 
tynėse. Aleksandro, apie kurį ką tik užsiminiau, ne- 
pražudė daugybė kelionių, daugybė mūšių, daugybė 
šaltų žiemų, kurias įveikė nugalėjęs vietovių ir klimato 
sunkumus, daugybė nežinia iš kur tekančių upių, dau- 
gybė jūrų, o pribaigė nesaikingas lėbavimas ir toji 
lemtinga Herkulio taurė. Kokia čia garbė daug iš- 
gerti?! Kai tu jau būsi beveik pralenkęs visus ir tavo 
raginimus dar išgerti kiti atmes miegodami ar vem- 
dami, kai iš visų puotautojų tik vienas laikysies ant 
kojų, kai šia savo šlovinga savybe būsi nugalėjęs visus 
ir niekas neįstengs prisisiurbti tiek vyno, kiek tu, tave 
vis tiek nugalės statinė. Kas pražudė ir prie svetimų 
papročių bei romėnams nežinomų ydų pripratino Mar- 
ką Antonijų, didį, kilnios prigimties vyrą, jei ne gir- 
tuokliavimas ir aistra vynui, ne mažesnė už aistrą Kle- 
opatrai?! Ji padarė jį valstybės priešu, ji padarė jį 
silpnesnį už savo priešus, ji padarė jį kraugerį, kai 


per pletus prieš jį buvo sudėtos pirmųjų valstybės vyrų 
galvos, kai šalia prašmatniausių valgių ir tiesiog kara- 
liškos prabangos jis bandė atpažinti užmuštųjų pagal 
sąrašus veidus ir rankas“, kai, prisprogęs vyno, troško 
kraujo. Bjauru buvo, kad, taip darydamas, jis nusi- 
gerdavo, bet daug bjauriau, kad šitai darė būdamas 
girtas. Potraukis prie vyno gimdo žiaurumą. Mat dėl 
girtavimo sveikas protas sutrinka ir siautėja. Kaip ilgos 
ligos padaro žmones kietus, šėlstančius dėl menkiausio 
prieštaravimo, taip ir nesibaigiantis girtavimas šiurkš- 
tina protą. Net kai dažnai negirtaujama, pamišimo įpro- 
tis vis tiek įsitvirtina, ir per vyną įgytos ydos keroja 
net ir negeriant. Taigi aiškink, kodėl išminčius neturi 
nusigerti. Ne žodžiais, bet tiesiog pavyzdžiais parodyk, 
Kaip tai negražu ir žalinga. Tai labai nesunku: įrodyk, 
jog, praradę saiką, vadinamieji malonumai virsta kan- 
čia. O jei įrodinėsi, kad ir daug vyno išgėręs išminčius 
neapsvaigsta ir net girtas elgiasi gerai, tai panašiai 
galėsi padaryti išvadą, jog nuo nuodų jis nemirs, nuo 
migdomųjų neužmigs, nuo čemerio neišvems ir neišleis 
visko, kas yra viduriuose. O jei jam pinasi kojos ir 
atsipalaidavo liežuvis, kaip galima nemanyti, jog jis 
pusiau blaivus, pusiau girtas?! Lik sveikas. 


ASTUONIASDEšSIMT KETVIRTAS LAIŠKAS 
Seneka sveikina mieląjį Lucilijų 


Manau, kad šitos tinginystę iškratančios kelionės 
naudingos ir sveikatai, ir užsiėmimams. Pats matai, kaip 
jos padeda sveikatai: kai meilė mokslams padaro mane 
nepaslankų ir abejingą savo kūnui, tada mane išjudina 
kiti. Paaiškinsiu, kokia iš to nauda užsiėmimams: na 
akimirką nenustoju skaitęs. Laikau tai būtinu dalyku 
pirmiausia todėl, kad nebūčiau patenkintas vien savimi, 
o antra, kad, sužinojęs, kas ištirta kitų, galėčiau pats 
įvertinti atradimus ir pamąstyti, ką dar reikėtų atrasti. 
Skaitymas maitina ir atgaivina mąstymo nuvargintą 
protą, o kartu verčia ir mąstyti. Negalima tik rašyti 

arba tik skaityti. Pirmoji veikla sekina ir čiulpia jėgas 
(turiu galvoje rašiklį), o antroji— atpalaiduoja ir iš- 
težina. Pakaitomis reikia imtis tai vieno, tai kito, vieną 
kitu žabojant, kad rašiklis paverstų veikalu visa, kas 
surinkta beskaitant. Kaip sakoma, turime elgtis kaip 
skraidančios ir medingus žiedus skabančios bitės, ku- 
rios visa, ką turi susinešusios, išdėlioja ir išskirsto po 
korius, — pasak mūsų Vergilijaus: 
„„arba kai varvantį medų 
Krauna ir korio akis saldaus nektaro pripildo!... 


Tikrai nežinoma, ar jos iš gėlių iščiulpia sultis, ku- 
rios ir yra medus, ar, jas surinkusios, paverčia skanės- 
tu, naudodamos kažkokį mišinį bei savo kvėpavimo 
savybes. Kai kas mano, jog jos sugeba ne gaminti me- 
dų, bet tik rinkti jį. Sakoma, kad indų kraštuose medus 
randamas nendrių lapuose, jis esąs arba tenykštė rasa, 
arba tirštas ir saldus pačios nendrės gaminamas skys- 
tis. Mūsų žolynuose jo taip pat esą, tik jis ne toks 
ryškus ir pastebimas, todėl tam sukurtas gyvūnėlis ieš- 
ko jo ir čiulpia. O kai kurie mano, kad jos tai, ko 
prirenka iš švelnutėlių žaliuojančių bei žydinčių auga- 
lų, maišo su priedais ir, veikiant tam tikram raugui, 
jungiančiam skirtingas žaliavas, paverčia medumi. Ta- 
čiau, nenorėdamas nutolti nuo temos, kurią svarstome, 
pasakysiu, kad ir mes turime elgtis kaip bitės ir iš- 
skirstyti visa, ką esame surinkę iš įvairių knygų, nes 
atskyrus geriau saugoti. Paskui, pasiteikus proto su- 
gebėjimus, reikia uoliai sulieti tuos įvairius mėginius 
ir suteikti jiems vieną skonį. Net jei bus aišku, iš kur 
kas nors paimta, tai turi atrodyti kitaip negu ten, iš 
kur paimta. Tą patį, mums visai nesikišant, prigimtis 
daro mūsų kūne: prarytas maistas būna apkrovęs skran- 
dį tol, kol tebėra toks, koks buvo, ir plaukioja kąsniais, 
ir tik pakitęs virsta jėgomis ar krauju. Tą patį dary- 
kime ir su dvasios maistu: ką nors iščiulpę, neleiskime, 
kad tai liktų nepaliesta, nes tai bus mums svetima. 
Viską suvirškinkime, nes priešingu atveju tai eis į 
atmintį, bet nepraturtins proto. Būkime ištikimi ir per- 
imkime tai, kam pritariame, kad iš daugelio dalykų 


pasidarytų vienas, kaip vienas skaičius pasidaro iš ke- 
lių atskirų, kai vienas veiksmas surenka mažesnius ir 
tarpusavy skirtingus kiekius. Tegul mūsų dvasia daro 
taip pat. Tegul ji paslepia viską, kas jai padėjo, o 
rodo tik tai, ką padarė pati. O jei tavyje išryškės pa- 
našumas į tą, kurį žavėdamasis būsi iškėlęs aukščiau, 
norėčiau, kad tu būtum panašus į jį kaip sūnus, o ne 
kaip atvaizdas, nes atvaizdas — negyvas daiktas. „,Kaip- 
gi yra? Ar nebus galima suprasti, kieno kalbą mėg- 
džioji? Kieno įrodymus? Kieno mintis?“ Manau, jog 
kartais ir nebus galima suprasti, jei dideli vyrai <...> 
nes ne viskam, ką pasiskolino lyg iš pavyzdžio, suteikė 
savo pavidalą, ir atsirado darni visuma. Matai, chorą 
sudaro daug balsų, tačiau jie visi susilieja į vieną. 
Yra ten aukštų, yra žemų ir vidutinių balsų, vyrams 
pritaria moterys, įsiterpia fleitos. Bet atskirų balsų ne- 
girdime, girdime visus juos iš karto. Turiu galvoje 
chorą, kuris buvo žinomas seniesiems filosofams. Mūsų 
laikų varžybose dainininkų yra daugiau, negu kadaise 
teatruose buvo žiūrovų. Kai jie užima visus praėjimus, 
o žiūrovų vietas supa trimitininkai, nuo pakylos gau- 
džia įvairių rūšių fleitos ir vargonai, visi šie skirtingi 
garsai darniai susilieja. Norėčiau, kad tokia pat būtų 
ir mūsų dvasia: tegul joje bus daug menų, daug pa- 
mokymų, daug pavyzdžių iš įvairių amžių, tačiau tegul 
visi jie susijungs į visumą. Kaip to pasiekti? Nuolatos 
stengiantis. Darykime tik tai, ką pataria protas. Jei jo 
klausysi, jis tau pasakys: „Išsižadėk viso, ko vaikoma- 
si. Išsižadėk turtų, kurie arba pavojingi savo šeiminin- 
kui, arba slegia jį. Išsižadėk kūno ir sielos malonumų, 
kurie silpnina ir lepina. Išsižadėk svarbių pareigų troš- 
kimo, nes jos — tuščias, nepastovus, neturintis galo da- 
lykas, keliantis nerimą, kad ko nors nepamatytum prieky 
savęs ar ko nors užpakaly savęs, kenčiantis net nuo 
dvigubo pavydo. Matai, koks nelaimingas yra tas, ku- 
riam pavydima, jeigu jis pats pavydi. Ar regi tuos 
galiūnų namus, tą susirinkusių sveikinti keliamą sąmy- 
šį prie slenksčio? Daug įžeidimų sulauki, kol jeini, o 
dar daugiau — kai įeini. Apeik šiuos turtingųjų laip- 

tus bei paaukštinimų pakeltus prieškambarius: ten ne 
tik statu, bet ir slidu. Geriau pasuk prie išminties, siek- 
damas jos teikiamos ramybės ir galios. O veržiantis 
prie kilniau atrodančių žmogiškų dalykų, kad ir menkų, 
kurie pastebimi tik lyginant juos su mažiausiais, kopia- 
ma sunkiais ir stačiais takais. Į garbės viršūnes veda 
nelygus kelias. Jei tau maga užlipti į tokią viršukalnę, 
kurios nepasiekia likimas, kopdamas pamatysi, jog la- 
biausiai vertinami dalykai lieka apačioje, nors į aukšty- 
bes keliausi lyguma. Lik sveikas, 


ASTUONIASDEšŠIMT PENKTAS LAIŠKAS 
Seneka sveikina mieląjį Lucilijų 


Lig šiol aš gailėjausi tavęs apeidamas visa, kas yra 
supainiota, ir tenkindamasis tuo, kad duodu mėgautis 
mūsiškių skelbiamals teiginiais, įrodančials, jog dory- 
bė — vienintelis pakankamai veiksmingas dalykas, ga- 
lintis padaryti gyvenimą laimingą. O tu man liepi iš- 
dėstyti visus, kokių tik esama, išprotavimus — ar mū- 
siškių sukurtus, ar sugalvotus kitų mums pajuokti. Už- 
simojus tali padaryti, reikėtų rašyti ne laišką, o knygą. 
Daug kartų kartojau, kad šie įrodymai manęs nedžiu- 
gina. Gėda apsiginklavus yla kautis dėl dievų ir žmonių. 

„Protingas Žmogus yra santūrus. Kas yra santūrus, 
tas yra ištvermingas. Kas yra ištvermingas, tas yra 
ramus. Kas yra ramus, tas neliūdi. Kas neliūdi, tas yra 
laimingas. Vadinasi, protingas Žmogus yra laimingas, 
ir laimingam gyvenimui užtenka vien proto.“ 

Prieštaraudami šiam išprotavimui, kai kurie peripa- 
tetikai sąvokas „ramus“, „ištvermingas, „neliūdi“ aiš- 
kina šitaip: ramiu vadinamas tas, kuris retai sunerims- 
ta ir saikingai jaudinasi, o ne tas, kuris niekada nesi- 
jaudina. „Neliūdi“, pasak jų, reiškia nepasiduoda liū- 
desiui, nei dažnai, nei per daug linksta | šią ydą, o 
visiškai išvengti liūdesto žmonių prigimtis neleidžia 
niekam. Liūdesys išminčiaus nenugali, o tik aplanko 


jį. Ir kiti šios mokyklos teiginiai yra panašūs į minė- 
tuosius. Jie neatmeta aistrų, tik reikalauja jas tram- 
dyti. Tačiau kaip menkai vertinamas išminčius, jeigu jis 
stipresnis tik už pačius silpniausius, linksmesnis tik 
už pačius liūdniausius, santūresnis tik už pačius pa- 
laidžiausius ir didesnis už pačius mažiausius! Kas bū- 
tų, jei Ladas girtųysi greitumu, lygindamas save su 
raišais ir luošais?! 

Ir per lauką javų nepiautų praskristi galėtų, 

Neprisilietus nė šiaudo, nė varpos vienos nenumynus; 


Ji per marių bangas putotas rastų sau kelią, 
Ir nė lašas ant kojų greitų užtikšt nesuspėtų!. 


Štai koks yra greitumas, kuris vertinamas pats sa- 
vaime, o ne giriamas lyginant jį su kuo nors lėtesniu. 
Kas būtų, jei tu šiek tiek karščiuojantį vadintum svei- 
ku? Ne per daug sunki liga — dar ne sveikata! Jie sako: 
„Išminčius vadinamas ramiu taip pat, kaip bekauliais 
vadinami vaisiai, kurių kauliukai ne kieti, bet apyminkš- 
čiai“. Tai nėra teisinga. Mano supratimu, doras vyras 
ne mažiau blogybių turi, bet apskritai jų neturi, jos pri- 
valo visiškai išnykti, o ne mažėti. Jei tik kokia nors pa- 
siliks, ji išaugs ir apipins žmogų. Didelis akių valkius 
apakina, o nedidelis — trukdo matyti. Jei leisi išminčiui 
turėti kai kurių aistrų, protas su jomis nesusitvarkys, 
jos nuneš jį kaip srautas, ypač kai duosi išminčiui ne 
vieną aistrą, su kuria jis grumtųsi, bet visas. Daug 
ramių aistrų padaro daugiau negu viena didelė, nors 
ir labai galinga. Žmogus godus pinigų, bet ne taip jau 
smarkiai, jį traukia svarbios pareigos, bet ne taip jau 
stipriai, jis piktas, bet ir atlaidus, jis nepastovus, bet 
ne toks jau ir vėjo pučiamas ar besikeičiantis, gašlus, 
bet ne beprotiškai. Geriau tam, kuris apimtas vienos 
didelės ydos, negu tam, kurį valdo mažesnės, bet vi- 
sos. Be to, nesvarbu, ar aistra didelė: kad ir maža 
būdama, ji nenori paklusti ir nepriima patarimo. Kaip 
įrodinėjimai neveikia nei laukinių, nei naminių ar pri- 
jaukintų gyvulių, nes jų prigimtis kurčia patarimams, 
taip ir aistros, kad ir visai mažos, prie nieko nesitaiko 
ir niekam nepaklūsta. Tigrai ar liūtai niekada nepra- 

randa žvėriškumo; kartą juos sutramdžius, pažabotas 
jų nuožmumas pasišiaušia tada, kai mažiausiai šito ti- 
kimasi. Ir ydų neįmanoma patikimai prijaukinti. Jei 
protas ir įstengia kuo nors pagelbėti, tai tik tiek, kad 
stengiasi, jog yda neišdygtų, o jei ji, neklausydama 
proto, atsiras, tai neklausydama ir keros. Lengviau už- 
gniaužti jos gimimą negu valdyti puolimą. Taigi šitas 
saikingumas yra melagingas ir nenaudingas. Jį reikia 
vertinti kaip kvietimą saikingai eiti iš proto ar sai- 
kingai sirgti. Tik dorybei įmanoma vadovauti, bet ne 
sielos negalavimams. Siuos lengviau išrauti negu val- 
dyti. Argi galima abejoti, kad neįmanoma sutramdyti 
įsisenėjusių ir sustabarėjusių žmonių giminės ydų — 
vadinamųjų mūsų sielos ligų: šykštumo, žiaurumo, pa- 
laidumo, nepareigingumo? Vadinasi, neįmanoma su- 
tramdyti ir aistrų, nuo kurių žmonės pereina prie ydų. 
Be to, jei liūdesiui, baimei, geismui bei kitiems netiku- 
siems polinkiams duosi nors kiek teisių, nebevaldysi jų. 
Kodėl? Todėl, kad aplinkybės, kurios juos skatina, glūdi 
ne mumyse. Jie augs priklausomai nuo to, ar juos ska- 
tinančios priežastys bus didelės, ar menkesnės. Baimė 
bus tuo didesnė, kuo daugiau bus ją keliančių dalykų 
arba kuo arčiau jie bus. Geismas bus stipresnis vilian- 
tis gauti reikšmingesnį dalyką. Jei ne mūsų galioje 
yra išvengti aistrų, tai ne nuo mūsų priklauso ir jų dy- 
dis. Leidus išdygti, jos augs kartu augant jų priežas- 
tims ir bus tokios, kokias jas padarys šios priežastys. 
Pridėk dar, kad, ir menkos būdamos, jos visada auga. 
Niekada pražūtingi dalykai neišlaiko pradinio saiko. 
Pradžia ligos, kol ji sėlina, esti lengva, o kai serga 
visas kūnas, žmogų pražudo ir mažiausias jos paūmė- 
jimas. Koks beprotiškas yra tikėjimas, jog įstengsime 
valdyti baigtį tų dalykų, kurių pradžios nejstengiame 
valdyti! Kaip aš pajėgsiu užkirsti kelią tam, ko nepa- 
jėgiau sulaikyti?! O juk lengviau ko nors neleisti negu 
leidus užgniaužti. Kai kurie sako, jog taip skirstoma: 
„Nors santūrus bei išmintingas žmogus savo dvasios 
būkle ir savybėmis atrodo yra ramus, tačiau iš tikrųjų 
jis nėra ramus. Jo dvasios būklė tokia, kad jis ne- 


sijaudina, neliūdi, nebijo, tačiau atsiranda daugybė prie- 
žasčių iš išorės, kurios jį sujaudina“. Jie nori pasakyti: 
jis ne piktas, tačiau retkarčiais supyksta, jis ne bailus, 
tačiau retkarčiais bijo, tai yra jis neturi baimės ydos, 
bet turi baimės jausmą. Vadinasi, jei su tuo sutiksime, 
nuolatinė baimė pereina į ydą, o į sielą įleistas pyktis 
pakeičia ją, nors anksčiau pyktis jai buvo svetimas. 
Be to, tas, kuris nemenkina išorės priežasčių ir ko nors 
bijo, dels, kai reikės narsiai stoti prieš ginklą ir ugnį 
už tėvynę, įstatymus, laisvę, o jeigu ir eis, tai nepri- 
tariant širdžiai. Išminčiaus siela negali taip suskilti. 
Be to, aš manau, jog būtina nesupainioti dviejų dalykų, 
kuriuos reikia nagrinėti atskirai. Viena, reikia įrodyti, 
kad garbingumas — vienintelis gėris, antra, kad dory- 
bės užtenka norint pasiekti gyvenimo laimę. Jei garbin- 
gumas yra vienintelis gėris, tai visi sutiks, jog laimin- 
gam gyvenimui pakanka dorybės. Tačiau prieštarauja- 
ma dėl atvirkštinio teiginio: jei žmogų laimingą padaro 
tik dorybė, tai garbingumas — vienintelis gėris. Kseno- 
kratas ir Speusipas mano, jog tik dėl dorybės žmogus 
tampa laimingas, tačiau jie nesutinka, jog gėris yra tik 
tai, kas garbinga. Epikūras taip pat tvirtina, jog nors 
dorybę turįs žmogus yra laimingas, tačiau pačios dory- 
bės dar nepakanka laimingam gyvenimui, nes laimę 
užtikrina ne pati dorybė, o iš dorybės kylantis malonu- 
mas. Kvailas skirstymas! Juk jis pats teigia, kad dory- 
bės nebūna be malonumo. Jei ji visada su juo susijusi ir 
neatskiriama nuo jo, tai jos vienos ir pakanka. Juk ji 
kartu teikia malonumą, ir be jo nebūna dorybės net 
tada, kai ji yra pati sau. Beprasmiška tvirtinti, jog 
žmogus tik dėl dorybės bus laimingas, bet nepasieks 
tobulos laimės. Nesuprantu, kaip tai galėtų būti. Juk 
laimingas gyvenimas turi savyje tobulą, nenugalimą 
gėrį: Jeigu jis yra, tai gyvenimas — tobulai laimingas. 
Jei nėra nieko didesnio ir geresnio už dievų gyvenimą, 
o dieviškas gyvenimas yra laimingas, tai nebėra kur 
jam kilti. Be to, jei laimingam gyvenimui nieko ne- 
stinga, tai laimingas gyvenimas yra tobulas: jis yra 
ir laimingas, ir laimingiausias, Nejaugi tu abejoji, kad 

laimingas gyvenimas yra aukščiausiasis gėris? O jeigu 
jame glūdi aukščiausiasis gėris, vadinasi, jis laimin- 
giausias. Kaip neįmanoma nieko pridėti prie aukščiau- 
siojo gėrio (kas dar gali pakilti virš to, kas aukščiau- 
sia?), taip neįmanoma ko nors pridėti ir prie laimingo 
gyvenimo, kurio nebūna be aukščiausiojo gėrio. Jei tu 
surasi ką nors dar laimingesnio, reikės surasti ir ką 
nors dar aukštesnio. Mano įsitikinimu, virš aukščiausio- 
jo gėrio nebėra jokios pakopos. Jei vienas yra ne toks 
laimingas kaip kitas, tai jis labiau trokš laimingesnio 
kito gyvenimo negu savo. O laimingas žmogus nieko 
labiau nevertina už savąjį gyvenimą. Nė vienas iš dvie- 
jų teiginių neįtikina: nei tas, kad laimingam žmogui yra 
dar kas nors, ko jis labiau norėtų; nei tas, kad jis 
nenori turėti nieko geresnio už tai, ką turi. Kuo žmo- 
gus protingesnis, tuo labiau jis siekia to, kas geriausia, 
ir geidžia tai įsigyti įvairiais būdais. Kaip gali būti 
laimingas tas, kuris dar gali ir net privalo ko nors 
geisti?! Pasakysiu, iš kur kyla ši klaida: žmonės ne- 
žino, jog laimingas gyvenimas yra tik vienas. Ant 
aukščiausios pakopos jį užkelia kokybė, o ne dydis. Tad 
ilgas gyvenimas prilygsta trumpam, tekantis plačiai — 
skurdesniam, išsklaidytas į visas puses ir padalytas 
į daugelį dalių — sutelktam į visumą. Kas vertina 
jį pagal skaičius, matus ir dalis, tas atima iš jo tai, 
kas jame yra nuostabiausia. O kas gi laimingame gy- 
venime nuostabiausia? — Tai, kad jis yra tobulas. Val- 
gymo ir gėrimo tikslas — pasisotinti. Vienas valgo dau- 
giau, kitas — mažiau. Argi tai svarbu? Abu sotūs. Vie- 
nas geria daugiau, kitas — mažiau, bet argi tai svarbu? 
Abu jau nebeištroškę. Vienas gyvena ilgiau, kitas — 
trumpiau, bet tai nesvarbu, jeigu daugelis metų pir- 
mąjį padarė tokį pat laimingą, kokį laimingą antrąjį 
padarė keleri metai. Tas, kurį tu vadini mažiau lai- 
mingu, apskritai nėra laimingas: šio žodžio negalima 
laipsniuoti. 

„Kas yra drąsus, tas nepažįsta baimės. Kas nepa- 
žįsta baimės, tas neliūdi. Kas neliūdi, tas yra laimin- 
gas.“ 


Tai — mūsiškių Išprotavimas. Jam prieštarauti mė- 
ginama taip: esą mes laikome pripažintu klaidingą ir 
ginčytiną teiginį, jog drąsus nepažįsta baimės. ,Kaip- 
gi yra? Argi drąsuolis nebijo gresiančių nelaimių? Tai 
būtų pamišėlio ar bepročio, o ne drąsuolio savybė! Šis 
bijo nestipriai, tačiau visiškai nuo baimės nėra apsau- 
gotas.“ Tie, kurie taip sako, grįžta prie tos pačios klai- 
dos — dorybę pakeičia nedidele yda. Juk tas, kuris bijo, 
kad ir rečiau ar mažiau, vis tiek nėra atsikratęs blogy- 
bės, tik ji mažiau jam kenkia. ,Mano nuomone, beprotis 
yra tas, kuris neišsigąsta gresiančių nelaimių.“ Tiesa, jei 
tai iš tiesų yra nelaimės. Tačiau jeigu jis supranta, jog 
tai nėra nelaimės, o nelaime laiko tik gėdą, jis privalės 
ramiai žvelgti į pavojus ir niekinti tai, ko kiti bijo. 
Jei nebijoti nelaimių — kvailio ir bepročio savybė, va- 
dinasi, kuo žmogus protingesnis, tuo labiau jis turi 
bijoti. „Jūsų žodžiais tariant, drąsuolis pats puola į 
pavojus.“ Visai ne. Jis nebijo jų, bet vengia. Saugotis 
jam dera, bijoti — ne. „„Kaipgi yra? Argi jis nebijos 
mirties, pančių, ugnies ir kitų likimo smūgių?“ Nebijos. 
Mat jis žino, jog tai nėra nelaimės, o tik atrodo, jog 
tai — nelaimės. Jis mano, jog visa tai yra Žmogaus 
gyvenimo baubai. Nupiešk jam nelaisvę, rykštes, gran- 
dines, neturtą, ligas ar prievartos draskomą kūną ir 
visa kita, kas tau šaus į galvą: jam tai bus tuščia 
baimė. Tegul šito bijo bailiai. Ar tu laikai nelaime tai, 
prie ko mums reikia eiti savo noru? Tu klausi, kas gi 
yra nelaimė? Nelaimė — tai pasiduoti vadinamosioms 
nelaimėms ir paaukoti joms savo laisvę, dėl kurios rei- 
kia viską iškęsti. Laisvė žūva, jei neniekiname to, kas 
mus pavergia. Jie nesvarstytų, kas tinka drąsiam vyrui, 
jeigu suprastų, kas yra drąsa. Ji nėra nei skubotas 
nutrūktgalviškumas, nei pavojingų nuotykių ieškojimas, 
nei stiprių išgyvenimų potraukis. Ji yra sugebėjimas 
atskirti, kas yra blogis, o kas — ne. Drąsos esmė — uo- 
liausiai saugoti save ir ištvermingiausiai iškęsti visa, 
ką duoda apgaulinga nelaimių regimybė. „Kaipgi yra? 
Kai virš drąsaus vyro galvos pakimba kardas, kai 
viena po kitos subadomos jo kūno dalys, kai jis ant 

savo kelių išvysta išvirtusius savo vidurius, kai po ku- 
rio laiko kankinimai kartojami, kad jis stipriau juos 
justų, o iš apdžiūvusių žaizdų vėl bėga šviežias krau- 
jas, tai ar tada jis nebijo? Ar tu sakai, kad jam ne- 
skauda?“ Aišku, skauda. Narsumas negali atimti iš žmo- 
gaus jutimų. Bet jis nebijos ir nepalaužtas iš aukšto 
žvelgs į savo kančias. Tu klausi, apie ką jis tuomet 
“mąsto? Apie tą patį kaip ir tie, kurie drąsina sergantį 
draugą. 

„Nelaimė kenkia. Kas kenkia, tas daro žmogų blo- 
gesnį. Skausmas ir skurdas nedaro žmogaus blogesnio. 
Vadinasi, skausmas ir skurdas nėra nelaimės.“ 

„Šis teiginys yra klaidingas. Ne visa, kas kenkia, 
daro žmogų blogesnį. Dargana ir audra kenkia vairi- 
ninkui, tačiau nedaro jo blogesnio.“ Kai kurie stoikai 
tam prieštarauja taip: nuo darganos ir audros vairinin- 
kas pasidaro blogesnis, nes neįstengia padaryti to, ką 
buvo numatęs, ir negali vairuoti laivo reikiama kryp- 
timi. Jis nėra pamiršęs savo amato, bet tą kartą blo- 
giau atlieka savo darbą. Peripatetikai taip jiems atsa- 
ko: „Vadinasi, ir išminčių padarys blogesnį skurdas, 
skausmas ir panašūs dalykai. Dorybės iš jo neišplėš, 
bet jo darbui kliudys“. Tai būtų teisinga, jei vairininko 
ir išminčiaus padėtis būtų vienoda. Išminčiaus gyveni- 
mo tikslas yra ne užbaigti tai, kas pradėta, bet viską 
daryti teisingai. Vairininko tikslas yra būtinai nupluk- 
dyti laivą į uostą. Sugebėjimai yra tarnai, ir jie turi 
vykdyti tai, ką yra žadėję. Išmintis — valdovė ir kara- 
lienė, Sugebėjimai tarnauja gyvenimui, o išmintis jį 
valdo. Aš manau, jog reikia atsakyti kitaip: nei vai- 
rininko meno, nei jo meno pasireiškimo audra nepadaro 
blogesnio. Vairininkas tau pažadėjo ne sėkmingai plau- 
kioti, bet naudingai dirbti ir mokėti valdyti laivą, o jo 
išmanymas atsiskleidžia tuo ryškiau, kuo labiau jam 

"priešinasi kokia nors atsitiktinė jėga. Kas galėjo tarti: 
„Neptūne, šį laivą tu tik neapvirtusį...“2, tas pakanka- 
mai padarė savo menui. Audra kliudo ne vairininko 
darbui, bet jo sėkmei. „Kaipgi yra? Argi vairininkui 
255 nekenkia ta aplinkybė, kuri neleidžia jam pasiekti uos+ 


to, kuri jo pastangas padaro bergždžias, kuri arba 
padeda jam, arba sulaiko ir nuginkluoja?“ Kenkia, bet 
ne kaip vairininkui, o tik kaip jūrininkui. Antraip jis 
nebūtų vairininkas. Vairininko menui audra nekliudo, 
tik parodo jo sugebėjimus: ramiu oru, kaip sakoma, 
kiekvienas gali būti vairininku. Ji trukdo laivui, o ne 
vadui, kai šis eina vado pareigas. Vairininkas turi du 
vaidmenis: vienas iš jų yra tas pats visiems, įsėdusiems 
į šį laivą — būti keleiviu, o kitas vaidmuo yra tik jo — 
būti vairininku. Audra kenkia jam kaip keleiviui, o ne 
kaip vairininkui. Be to, vairininko menas nėra jo gė- 
ris: jis priklauso tiems, kuriuos jis veža, kaip gydytojo 
menas priklauso tiems, kuriuos šis gydo. Išminčiaus 
gėris priklauso visiems: ir tiems, su kuriais šis gyvena, 
ir jam pačiam. Galbūt pakenkti vairininkui gali tai, 
kad audra sutrukdė padaryti kitiems žadėtą paslaugą, 
tačiau išminčiui negali pakenkti nei skurdas, nei skaus- 
mas, nei kitos gyvenimo audros. Įmanoma sutrukdyti 
tik tuos jo darbus, kurie susiję su kitais žmonėmis. 
Pats jis visuomet yra veiklus, o labiausiai tada, kai 
likimas jam priešinasi. Tuomet jis daro išminties dar- 
bą, o ji, kaip sakėme, yra ir kitų, ir jo paties gėris. 
Be to, niekas netrukdo jam būti naudingam kitiems ir 
tada, kai jį prislegia kokia nors nedalia. Skurdas gali 
jam sutrukdyti parodyti, kaip reikia tvarkyti valstybę, 
tačiau jis leis mokyti, kaip reikia iškęsti neturtą. Iš- 
minties darbai trunka visą gyvenimą. Jokie atsitikti- 
numai, jokios aplinkybės neatima iš išminčiaus galimy- 
bės veikti. Jis tą patį daro ten, kur ką nors kita daryti 
uždrausta. Jis prisitaikęs prie visko: gėriui vadovauja, 
o blogį nugali. Kartoju, jis yra taip užsigrūdinęs, kad, 
ir esant sėkmei, ir nesėkmei, išsaugo dorybę žvelgda- 
mas į ją pačią, o ne į tai, ką ji pasiekė. Vadinasi, jam 
netrukdo nei skurdas, nei skausmas, nei visa kita, kas 
atbaido ir nuveja neišmanėlius. Tu manai, jog nelai- 
mės jį slegia? Ne, jos tarnauja jam. Fidijas mokėjo 
daryti statulas ne tik iš dramblio kaulo, jis darė jas 
ir iš bronzos. O jei tu būtum jam davęs marmuro ar 
net dar prastesnės medžiagos, jis būtų padaręs tai, kas 

tik geriausia gali būti padaryta iš jos. Taip ir išmin- 
čius: jei galės, rodys dorybę turtuose, jeigu ne — skur- 
de; jei galės — tėvynėje, jei ne — ištrėmime; jei ga- 
lės — būdamas karvedys, jei ne — kareivis; jei galės — 
sveikas, jei ne — luošas. Kad ir koks jo likimas būtų, 
padarys ką nors įsimintina. Yra tramdytojų, kurie pa- 
čius nuožmiausius ir didžiausią baimę keliančius žvėris 
prijaukina prie žmogaus; be to, nesitenkindami išmušę 
jų žiaurumą, prijaukina juos tiek, kad jie tampa žmo- 

“rus, sargas bučiuoja tigrą, neūžauga etiopas liepia 


drambliui atsiklaupti ir vaikščioti virve. Panašiai iš- 
minčius meniškai tramdo blogį. Kai prie jo prisiartina 
skausmas, elgetystė, nešlovė, kalėjimas, ištremtis, kurie 
kitiems kelia siaubą, jis juos prisijaukina. Lik sveikas. 


AŠTUONIASDEŠIMT ŠEŠTAS LAIŠKAS 
Seneka sveikina mieląjį Lucilijų 


Rašau tau, poilsiaudamas paties Scipiono Airikiečio 
sodyboje. Pagerbiau jo vėlę ir altorių, kuris, kaip man 
atrodo, yra šio garsaus vyro kapas. Esu įsitikinęs, kad 
jo siela grįžo į dangų, iš kurio buvo atėjusi. Jis grįžo 
ten ne todėl, kad vadovavo didžiulei kariuomenei (ją 
turėjo ir pašėlęs bei tuo pašėlimu sėkmingai naudo- 
jęsis Kambizas), bet todėl, kad buvo nepaprastai kuklus 
ir pareigingas; mano nuomone, šie jo bruožai dar nuo- 
stabiau atsiskleidė jam paliekant tėvynę negu tada, kai 
jis ją gynė. Arba Scipionas gyvens Romoje, arba Roma 
bus laisva. Jis pasakė: „Aš nenoriu pakeisti nė vieno 
įstatymo ar nuostato. Tegul lieka tos pačios teisės vi- 
siems piliečiams. Tėvyne, naudokis mano geradarybė- 
mis be manęs. Aš suteikiau tau laisvę, aš ir įrodysiu, 
kad ji yra. Išeinu, jeigu išaugau didesnis negu tau 
naudinga“. Kaip aš galėčiau nesižavėti tuo didžiadva- 
siškumu, dėl kurio jis savanoriškai pasitraukė į tremtį 
nenorėdamas apsunkinti valstybės?! Aplinkybės taip su- 
siklostė, kad arba laisvė galėjo pakenkti Scipionui, 
arba Scipionas — laisvei. Ir viena, ir kita būtų buvę 


nedora, ir jis užleido vietą įstatymams pasitraukdamas 
į Literną, nes manė, jog jo nusišalinimas valstybei yra 
toks pat naudingas, kaip ir Hanibalo pasitraukimas. 
Mačiau iš keturkampių akmenų pastatytą dvarą, mišką 
juosiančią sieną, iš abiejų dvaro pusių iškilusius gy- 
nybinius bokštus, pastatų bei žalumynų apsuptą van- 
dens saugyklą, kurios atsargų užtektų visai kariuome- 
nei, ankštą ir, pagal senolių papročius, tamsią pirtelę. 
Mūsų protėviams atrodė, kad tai, kas šviesu, nėra šil- 
ta. Taigi, mąstydamas apie Scipiono įpročius ir mūsų 
papročius, jutau didelį malonumą: šioje skylėje kai- 
mo darbų nuvargintą kūną prausė Kartaginos siau- 
bas, karvedys, kuriam Roma skolinga už tai, kad buvo 
užimta tik vieną kartą!! Jis grūdinosi darbu ir, kaip 
buvo senovėje įprasta, pats įdirbdavo savo žemę. Jis 
stovėjo po šiuo apšiurusiu stogu, tenkinosi tokiomis 
pigiomis grindimis! O kaip dabar, kas šitaip prausiasi? 
Žmogus pats sau atrodo skurdus ir menkas, jei sienos 
nežėri didžiuliais brangiais skrituliais, jei Aleksandrijos 
marmuro nerėmina Numidijos plytelių raštai, jei viso 
to nedengia kruopščiai užlietas bei tarsi paveikslas 
išmargintas dažų sluoksnis, jei stogas ne stiklinis, jei 
kadaise retai matomu kokioje nors šventykloje Taso ak- 
meniu neiškloti tvenkiniai, į kuriuos pasineriame išsi- 
sunkę nuo smarkaus prakaitavimo, jei vanduo liejasi 
ne iš sidabrinio čiaupo. Kalbu apie plebėjų vamzdžius, 
o ką reikės pasakyti, kai pereisiu prie atleistinių pir- 
čių? Kiek ten statulų, kiek kolonų, kurios nieko ne- 
laiko ir pastatytos tik dėl grožio, kad viskas atrodytų 
brangiau! Kiek laiptuotais latakais čiurlena vandens 
srovių! Pasidarėme tokie prabangos mėgėjai, kad pa- 
geidaujame vaikščioti tik ant brangakmenių. Toje Sci- 
piono pirtyje mažučiai, greičiau sakytum plyšiai, o ne 
langeliai, iškirsti akmenų sienoje, kad įleistų šviesos 
negadindami pastato. O dabar tarakonų landynėmis va- 
dinamos pirtys, jeigu jos pastatytos ne taip, kad visą 
dieną pro langus šviestų saulė, jei negalima jose ir 
maudytis, ir degintis, jei iš vonios nematyti laukų ar 
jūros. Tačiau net tų pirčių, į kurias visi bėgo ir jomis 

žavėjosi, kai buvo pastatytos, dabar jau pradedama 
vengti, jos laikomos pasenusiomis, vos tik pati save 
pralenkianti prabanga išgalvoja ką nors nauja. O ka- 
daise pirčių buvo nedaug, ir niekas jų nepuošdavo. Kam 
puošti skatiko vertą daiktą, kuris buvo išrastas naudai, 
o ne malonumui?! Nesiliedavo, nebėgdavo be perstojo 
šviežias lyg iš karšto šaltinio vanduo. Buvo manoma, 
jog visai nesvarbu, ar jis skaidrutėlis, jei tik jis nuplau- 
na purvą. Bet, dievaži, malonu įžengti į tas tamsias, 
prastu stogu dengtas pirtis, kai Žinai, kad jose patys sa- 
vo rankomis darė tvarką arba edilas Katonas, arba Fa- 
bijus Maksimas, arba kuris nors iš Kornelijų! Mat, bū- 
dami edilai, šie labai kilmingi vyrai eidavo į tas vietas, 
kur renkasi žmonės, reikalaudami švaros, naudingos 
bei sveikatai išganingos šilumos — ne tokios, kokia da- 
bar išrasta, kuri kaitina tiek, kad maudytis būtų gali- 
ma liepti kokiam nors vergui baudžiant jį už nusikal- 
timą. Man atrodo, šiais laikais nebėra skirtumo, ar 
pirtis dega, ar tik kūrenama. O kai kas Scipioną vadina 
prasčioku už tai, kad siauri langai neįleisdavo saulės 
ant jo plautų, kad jis nesikaitindavo ryškioje šviesoje 
ir nesišutindavo pirtyje. Nelaimingas žmogus! Jis 
nemokėjo gyventi. Prausėsi ne per karštu vandeniu, 
dažnai — drumzlinu, o kai stipriau lydavo — beveik 
purvinu. Jam nebuvo svarbu, kaip praustis, jis juk 
eidavo ten nusiplauti prakaito, o ne tepalų. Kaip ma- 
nai, kokie žodžiai pasigirstų dabar iš kai kurių lūpų? 
„Nepavydžiu Scipionui, jis iš tiesų buvo tremtinys, jei 
taip prausėsi.“ O ką jie pasakytų, jei žinotų, kad jis 
ir prausdavosi ne kasdien! Kaip tvirtina senųjų Romos 
papročių pasakotojai, kasdien buvo mazgojamos rankos 
ir kojos, kurios, aišku, bedirbant išsipurvindavo, o vi- 
sas kūnas — kartą per savaitę. Kas nors pasakys: „Aiš- 
ku, kad jie buvo baisiai nešvarūs“. Kaip manai, kuo 
jie atsiduodavo? — Karo tarnyba, darbu, vyru. Kai buvo 
išrastos švarios pirtys, daugelis pasidarė nešvaresni. 
Ką sako Horacijus Flakas norėdamas aprašyti šlykštų 
ir per daug išlepusį žmogų? 


Kvepia Bukilas skaniai2.., 


O paimk Bukilą šiais laikais, jis iš tolo dvoks ožiu 
ir atsistos į vietą Gargonijaus, kurį Horacijus prieš- 
priešino tam Bukilui. Dabar per maža išsitrinti tepalais, 
reikia tai kartoti du ar tris kartus per dieną, kad jie 
nespėtų išgaruoti nuo kūno. Kas yra, kad jie tuo kvapu 
giriasi kaip savo pačių? Jei visa, ką parašysiu toliau, 
tau pasirodys labai nuobodu, kaltink dvarą, kuriame iš 
Egialo, valdančio dabar šią žemę ir nepaprastai darbš- 
taus šeimynos tėvo, sužinojau, jog galima persodinti 


ir senus medžius. Šito reikia mokytis mums, seniams, 


sodinantiems alyvas kitiems. Mačiau, kad sodas, ku- 
riame auga persodinti trejų ar ketverių metų medžiai, 
duoda gausybę vaisių. Ir tave pridengs tas medis, 
kuris 


Auga lėtai, ir jo aivašoms nesulaukti šešėlio“, 
kaip rašo mūsų Vergilijus, žiūrėjęs ne kaip teisingiau, 
bet kaip gražiau pasakyti, norėdamas ne pamokyti žem- 
dirbius, o suteikti jiems malonumo skaitant. Praleisda- 
mas visa kita, nurašysiu tai, už ką man šiandien reikia 
jį peikti: 

Pupą pavasarį sėk; tuomet ir tave, o Liucerna, 

Vagos ištręšę priglaus, o sorą atminti bus laikas“... 


Ar reikia juos sodinti kartu ir ar šie augalai sėja- 
mi pavasarį, galima nuspręsti štai pagal ką: dabar, 
kai tau rašau, birželis jau baigiasi, artinasi liepa, o 
aš tą pačią dieną regėjau Žmones pjaunant pupas ir 
sėjant soras. Bet grįžtu prie alyvų, nes mačiau jas 
persodinant dviem būdais: nugenėjęs ir sutrumpinęs 
šakas iki vienos pėdos, jis perkėlė didelių me- 
džių kamienus kartu su šakniamazgiais, prieš tai 
apipjaustęs šaknis ir palikdamas tik patį gumburį, nuo 
kurio šios buvo nusvirusios. Aptepęs tokį kamieną mėš- 
lu, nuleidžia į duobę, o po to ne tik žemėmis užpila, 
bet ir apmindo, prispaudžia. Jis sako, jog suplūkti Že- 
mę labai naudinga, nes prie šaknų neprasiskverbia šal- 
tis ir vėjas. Be to, medis ne taip svyruoja ir dėl to 
leidžia išaugti ir į Žemę įsirausti naujoms šaknims, nes 
priešingu atveju jos, peršviečiamos kaip vaškas ir silp- 

nai besilaikančios, trūkinėja net ir menkai linguojant. 
Žemutinę liemens dalį prieš sodindamas jis apskuta. . 
Ten, kur žievės nėra, pasak jo, išaugančios naujos šak- 
nys. Kamienas neturi kyšoti iš žemės daugiau kaip per 
tris ar keturias pėdas. Tuomet nuo pat apačios išauga 
šakos, ir didesnė kamieno dalis nebus tokia sausa bei 
susisukusi kaip senų alyvų. Medžius galima sodinti 
dar ir taip: Egialas ėmė stiprius ūglius su dar jauna 
ir minkšta žieve ir sodino juos tokiu pat būdu. Jie auga 
šiek tiek lėčiau, bet kadangi kyla iš daigų, nėra šiurkš- 
tūs ar išstypę. Taip pat mačiau, kaip prie kito medžio 
persodinama daugiametė vynuogė: reikia pašalinti kiek 
galima visas mažas jos šaknelės, o po to laisvai pa- 
guldyti, kad šaknis leistų iš kamieno. Mačiau perso- 
dinant vynuogę ne tik vasarį, bet ir besibaigiant kovui: 
jos jau pradeda vyniotis apie naujas atramas. Tačiau 
visus vadinamuosius storakamienius medžius, jo nuo- 
mone, reikia laistyti vandeniu iš saugyklos. Jei jis 
duoda naudos, tai lietūs — mūsų valdžioje. Daugiau ne- 
ketinu tavęs mokyti, kad nepasidarytum mano varžovas, 
kaip aš pasidariau Egialo varžovas. Lik sveikas. 


—- 


AŠTUONIASDEšŠIMT SEPTINTAS LAIŠKAS 
Seneka sveikina mieląjį Lucilijų 


Dar neįlipęs į laivą, patyriau laivo sudužimą. Kaip 
viskas atsitiko, nerašau, kad nemanytum, jog ir tai 
reikia priskirti prie stoikų paradoksų. Nė vienas iš jų 
nčra klaidingas ar toks keistas kaip atrodo iš pirmo 
žvilgsnio. Aš tai įrodysiu, jeigu šito norėsi ir net jeigu 
nenorėsi. O kol kas ši kelionė atskleidė man, kiek daug 
dalykų mums nereikia ir kaip lengvai savo noru galė- 
tume atsisakyti daiktų, kurių netekimo net nejaučiame, 
kai juos atima būtinybė. Su keliais viename vežime til- 
pusiais vergais ir be jokių daiktų, išskyrus tuos, kurie 
ant mūsų kūno, aš ir manasis Maksimas leidžiame jau 
antrą nepaprastai laimingą dieną. Čiužinys guli ant 

262 žolės, o aš — ant jo. Vieną apsiaustą pasikloju, kitu— 


apsikloju. Pusryčiai tokie, kad nieko iš jų neatimsi: 
paruošiami per valandėlę, ir visada yra džio- 
vintų figų, be kurių negali išsiversti kaip ir be užrašų 
lentelių. Kai turiu duonos, figos atstoja užkandą, o 
kai neturiu, jas atstoja duoną. Kiekvieną dieną jos man 
padaro naujametinė švente!, o sėkmingą ir laimingą 
ją padarau aš pats savo geromis mintimis, didybe sie- 
los, kuri labiausiai išauga, kai, atmetusi visa, kas yra 
ne jos, ir atsikračiusi baimės, susikuria ramybę, o pa- 
žabojusi troškimus — turtus. Mano kelionės vežimas yra 
prastas. Mulai tik lėtai žengdami parodo, kad dar gyvi. 
Vežėjas basas, bet ne dėl karščio. Sunkiai prisi- 
verčiu norėti, kad šis vežimas atrodytų priklausąs man. 
Dar tebesu linkęs nepagrįstai gėdintis to, kas teisinga: 
vos tik sutinkame keleivį su prašmatnesne palyda, aš 
nenorom raustu. Tai rodo, jog principai, kuriuos giriu 
ir kuriems pritariu, dar manyje neturi tvirtos ir pa- 
istovios buveinės. Kas rausta dėl kuklaus vežimo, tas 
girsis brangesniu. Kol kas nedaug esu pažengęs į prie- 
kj. Dar nedrįstu visų akivaizdoje tenkintis mažu. Man 
teberūpi prašalaičių nuomonė. O juk reikėtų tarti prieš- 
taraujant visos žmonių giminės nuomonei: „Jūs einate 
iš proto, klystate stulbdami dėl nereikalingų dalykų, 
nieko nevertinate pagal tikrąją vertę! Vos tik iškeliami 
turto reikalai tų žmonių, kuriems ketinate paskolinti 
pinigų ar padaryti paslaugą (jūs ir paslaugas įrašote 
į išlaidų knygas), pradedate uoliausiai viską skaičiuo- 
ti: „Jis turtingas, bet turi daug skolų, jo namai gra- 
žūs, bet įrengti už svetimus pinigus, niekas greičiau už 
jį nesurinks išvaizdesnio vergų būrio, bet jis negrąžina 
skolų; jei užmokės kreditoriams, jam nieko nebeliks“. 
Taip pat turite elgtis ir spręsdami kitus klausimus: 
ištyrinėti, kiek kiekvienas yra vertas. Tu manai, kad 
anas yra turtingas, nes jis net į kelionę vežasi auksinius 
indus, nes visose provincijose turi ariamos žemės, nes 
jo skolininkų knyga stora, nes jo priemiesčio sklypas 
toks didelis, jog ir Apulijos dykynėse jam pavydėtų. 
Viską suminėsi, o juk jis — skurdžius. Kodėl? Todėl, 
kad turi skolų. Kiek? Viską. Ar tu manai, jog yra 

skirtumas, ar jis pasiskolino iš žmogaus, ar iš likimo? 
Argi svarbu, kad visi mulai nupenėti ir vienspalviai? 
Kad vežimas išpuoštas raižiniais? 

Teukrams liepia visiems po žvengiantį žirgą nuvesti, 

Purpuro gūnią užtiesus, šilkais ir auksu išsiūtą. 

Aukso šorai gražiai ant krūtinių žėrėdami karo, 

Auksu dengti, ir dantim jie kremta auksą geltoną?. 


Nei šeimininkas nuo to nepasidaro geresnis, nei mu- 
las. Buvęs cenzorius Markas Katonas, kurio gyvenimas 
valstybei buvo toks pat reikšmingas kaip Scipiono (mat 
vienas kariavo su priešais, o kitas — su blogais papro- 
čiais), važinėdavo kuinu, atsisėdęs ant dėžių, kuriose 
veždavosi mantą. Oi, kaip norėčiau, kad jis susitiktų 
kurį nors iš dabartinių turtingų dabitų, genančių prie- 
ky savęs pasiuntinius numidus ir keliančių milžinišką 
dulkių debesį! Be abejonės, jis dailesnis už Marką Ka- 
toną ir turi daugiau palydovų, tačiau tas, kuris skęsta 
tokioje prabangoje, negali spręsti, ar parsiduoti kardui, 
ar peiliui“. 

Kokie puikūs buvo laikai, kai triumfuojantis* kar- 
vedys, cerizorius, dar daugiau — pats Katonas tenkinosi 
vienu kuinu, kuris net ne visas jam priklausė, nes dar 
tempė prie abiejų šonų kabančias dėžes! Ar už visus 
tuos atšertus Žviginius, bėgūnus, ristūnus tu nevertin- 
tum labiau to vienintelio, paties Katono botagu čaižyto 
arklio?! Matau, jog šiai temai nebus galo, jei aš pats 
jos nebaigsiu. Taigi nebekalbėsiu, kad jis numatė, jog 
ateitis ir bus tokia, kokia yra mūsų laikais, ir pirmas 
pavadino ją „nešuline“. Dabar noriu tau pateikti trum- 
pų mūsiškių samprotavimų apie dorybę, kurios, mūsų 
tvirtinimu, užtenka laimingam gyvenimui. 

„Tai, kas yra gera, daro žmones gerus. Tai, kas 
gera muzikos mene, daro žmogų muzikantu. Atsitikti- 
niai dalykai nedaro žmogaus gero. Vadinasi, jie nėra 
gėris.“ 

Peripatetikai prieštaraudami tvirtina, kad pirmoji 
prielaida yra klaidinga. „Tai, kas gera, ne visuomet pa- 
daro žmogų gerą. Muzikoje kažkas gero yra fleita arba 
styginis, arba koks nors kitas tinkamas groti instrumen- 


tas, tačiau nė vienas iš jų nepadaro žmogaus muzikan- 
tu.“ Mes atsakysime taip: „Jūs nesuprantate, kuria 
prasme mes sakome „tai, kas gera muzikoje“. Mes tu- 
rime galvoje ne muzikanto instrumentus, bet tai, kas jį 
padaro muzikantu. Tu pereini prie muzikos reikmenų, o 
ne prie paties meno. Jei pačiame muzikos mene yra 
kažkas gero, tai žmogų padarys muzikantu“. Paaiškin- 
siu išsamiau. Gėris muzikos mene yra dviejų rūšių: 
vienas yra tai, kas padeda tapti muzikantu, o antras — 
tai, kas padeda atsirasti pačiam menui. Tapti muzikan- 
tu padeda instrumentai: fleitos, vargonai, styginiai, bet 
jie neturi nieko bendra su pačiu menu. Menininku 
galima būti ir be jų, tik, aišku, tada negalima naudotis 
menu. O žmogaus gėris nėra dvilypis. Ir žmogaus, ir 
jo gyvenimo gėris yra tas pats. 

„Kas tenka niekingiausiam ir šlykščiausiam, tas nėra 
gėris. Turtai tenka ir sąvadautojui, ir lanistai?. Vadi- 
nasi, turtai nėra gėris.“ 

„Jūsų teiginys neteisingas, — tvirtina anie.— Juk ma- 
tome, kad gėris tenka ir menkiausiam gramatikui, gy- 
dytojui ar vairininkui.“ Bet šitie menai ir nesiūlo dva- 
sios didybės, nepakyla į aukštybės, neniekina atsitikti- 
numų. O dorybė žmogų iškelia virš visko, ką vertina 
mirtingieji. Ji nei per daug trokšta to, kas vadinama 
gėriu, nei per daug baidosi to, kas vadinama blogiu. 
Vienas iš Kleopatros numylėtinių — Chelidonas valdė 
didelį turtą. Neseniai Natalis, tokio pat nedoro, kaip ir 
nešvaraus liežuvio žmogus (moterys apsivalydavo į jo 
burną), buvo daugelio turtuolių turto paveldėtojas, ir 
pats paliko daug paveldėtojų. Kaipgi yra? Ar pinigai 
padarė jį nešvarų, ar jis pats suteršė pinigus? Į kai 
kurių Žmonių rankas denarai patenka tarsi į pamazgų 
duobę. Dorybė yra aukščiau už visa tai, ji vertinama 
pagal jos pačios vertę. Nieko, kas atitenka pirmam 
geresniam žmogui, ji nelaiko gėriu. O gydymas arba 
laivo vairavimas nedraudžia žavėtis tokiais dalykais. 
Ir nesant doram žmogui, galima būti gydytoju, galima 
būti vairininku, galima būti gramatiku — taip pat, die- 
važi, kaip ir virėju. Kam pavyksta įsigyti ne bet kokį 

daiktą, to nepavadinsi bet kuo. Kiekvienas yra 'toks, 
kas ką turi. Pinigų dėžė verta tiek, kiek joje yra pini- 
gų, nes pati ji yra tik priedas. Kas gi pilną maišą 
vertins kitaip, ne pagal tai, kiek jame pinigų? Taip 
būna ir dideliems turtų valdytojams; jie yra tik turtų 
perviršis ar priedas. Kodėl gi išminčius yra didis? 
Todėl, kad didi jo dvasia. Vadinasi, yra tiesa tai, kad 
niekingiausiam žmogui tekęs dalykas nėra gėris. Aš 
niekada nepasakysiu, jog skausmo nejautimas yra gė- 
ris: jo nepažįsta cikada, nepažįsta blakė. Nepasakysiu,. 
jog ramybė ir gyvenimas be vargų yra gėris. Kur rasi 
nerūpestingesnį padarą už kirminą?! Tu klausi, kas 
žmogų daro išminčiumi? Tai, kas daro ir dievą. Išmin- 
'čiui reikia pripažinti kažką dieviško, dangiško, didingo. 
Ne visiems gėris tenka, ne bet ką pakenčia kaip savo 
skelbėją. Ziūrėk, 

Kas kur gali derėt ir kas kur nežada augti. 

Čia vešlesni javai, ten vynuogės bus sultingesnės, 

Vaismedžiai našūs kitur ir draug žaliuoja nesėtos 

Piktžolės. Ar nematai, kad kroko kvepalus Tinolas, 


Indai drambliakaulį duoda, smilkalą lepūs sabicčiai, 
Plieną chalibai nuogi, beprėtaukius dvokiančius Pontas“. 


Visa tai paskirstyta tarp kraštų, kad mirtingieji pri- 
valėtų tarp savęs prekiauti, kad jie pradėtų vieni iš kitų 
ko nors norėti. Ir aukščiausiasis gėris turi savo buvei- 
nę. Jis atsiranda ne ten, kur daug dramblio kaulo ar 
geležies. Tu klausi, kas yra aukščiausiojo gėrio buvei- 
nė? Siela. Tik ji, skaisti ir tyra, priima dievą. 

„Gėris neatsiranda iš blogio. Turtai atsiranda. Jie 
atsiranda iš godumo. Vadinasi, turtai nėra gėris.“ Ki- 
tas prieštarauja: „Netiesa, gėris gimsta ir iš blogio. 
Dėl šventvagysčių ir vagysčių atsiranda pinigai. Vadi- 
nasi, nors šventvagystė ir vagystė — blogis, bet tik to- 
dėl, kad daro daugiau žalos negu naudos. Jos duoda 
pelno, bet kartu su baime, nerimu, sielos ir kūno kan- 
čiomis“. Kas taip kalba, būtinai prieis išvadą, kad 
šventvagystė, būdama blogis, nes daro daug bloga, 
šiek tiek yra ir gėris, nes padaro šį tą gera, Kas gali 

266 būti siaubingiau už tai?! Tiesa, mes jau įsitikinome, kad 


ir šventvagystė, ir vagystė, ir paleistuvystė laikomos gė- 
riu. Daugelis nerausta pavogę, daugelis giriasi paleis- 
tuvaudami. Už mažas šventvagystes baudžiama, o di- 
delės — triumfuoja?. Dar pridėk, kad šventvagystė, jei 
apskritai ji šiek tiek būtų gėris, turėtų būti pavadinta 
ir garbinga, ir teisinga <...>, nes tai yra mūsų veiks- 
mas. Su tuo niekas iš mirtingųjų nesutinka net minti- 
mis. Vadinasi, gėris negali gimti iš blogio. Jeigu, kaip 
jūs sakote, šventvagystė yra blogis vien todėl, kad daro 
daug žalos, tai, išlaisvinus ją nuo bausmės, pažadėjus 
jai ramybę, ji taps visiškai gera. O juk didžiausia baus- 
mė už nusikaltimus slypi juose pačiuose. Sakau tau, 
klysti, jei bausmę suvoki kaip budelio sukeltas kančias 
ar kalėjimą: nusikaltėliai baudžiami vos tik padarę nu- 
sikaltimą. Ne! Jau darant nusikaltimą. Taigi iš blogio 
gėris negimsta, kaip figa neišauga iš alyvos. Kokios 
sėklos — tokie ir vaisiai. Gėris negali išsigimti. Kaip 
iš gėdingo dalyko negimsta garbingas, taip iš blogio 
negimsta gėris. Juk garbingumas ir gėris yra tas pats. 
Kai kurie mūsiškiai prieštaraus: „Tarkime, kad iš bet 
kur paimti pinigai yra gėris. Tačiau juk pinigai atsiran- 
da ne iš šventvagystės, net jeigu įgyjami per šventva- 
gystę. Tai suprask taip: tame pačiame inde yra aukso ir 
gyvatė. Jei auksą iš indo išimsi, tai todėl, kad ten yra 
ir gyvatė, aš nepasakysiu, jog indas auksą duoda todėl, 
kad turi ir gyvatę, bet pasakysiu, jog auksą duoda, nors 
turi ir gyvatę. Taip ir iš šventvagystės nauda būna ne 
todėl, kad šventvagystė yra gėda ir nusikaltimas, bet 
todėl, kad ji duoda ir pelno. Kaip tame inde blogis yra 
gyvatė, o ne auksas, kuris guli šalia gyvatės, taip 
šventvagystėje biogis yra nusikaltimas, o ne pelnas“. 
[Nesutinku su jais], nes šie du dalykai skiriasi iš es- 
mės: ten aš galiu auksą pasiimti be gyvatės, o čia nega- 
liu gauti pelno be nusikaltimo. Tas pelnas nėra nusi- 
kaltimo priedas, jis ištirpęs jame. 

„Jei, norėdami ką nors įgyti, patiriame didelių ne- 
laimių, vadinasi, tai nėra gėris. Norėdami įgyti turtų, 
kaip tik patiriame didelių nelaimių. Vadinasi, turtai 
nėra gėris.“ 

Jis sako: „Jūsų teiginys turi dvi reikšmes. Norėdami 
įgyti turtų, patiriame didelių nelaimių. Bet didelių ne- 
laimių patiriame ir tada, kai norime įgyti dorybę. Kai 
kas plaukdamas mokytis patiria laivo sudužimą, kai kas 
patenka į nelaisvę. Antroji teiginio reikšmė yra ši: tai, 
dėl ko patiriame nelaimių, nėra gėris. Iš šios prielaidos 
neišplaukia išvada, kad per turtus arba malonumus 
mus ištinka nelaimė; arba kad, jei per turtus patiriame 
didelių nelaimių, turtai ne tik nėra gėris, bet yra blogis. 
O jūs sakote, jog jie tik nėra gėris. Be to,— tęsia jis, — 
jūs sutinkate, kad turtai duoda šiek tiek naudos. Jūs 
juos priskiriate prie malonių dalykų, bet, samprotau- 
jant tuo pačiu būdu, jie nebus malonūs, nes per juos 
mums atsitinka daug blogo“. Į tai kai kurie atsako: 
„Jūs klystate priskirdami prie turtų nemalonumus. Jie 
niekam nedaro bloga: kiekvienam kenkia arba savas 
kvailumas, arba svetimas niekšiškumas. Juk kardas 
nieko nežudo, jis — žudiko ginklas. Jeį dėl turtų patiri 
kokių nors nelaimių, tai dar nereiškia, kad jie tau jas 
neša“. Mano nuomone, Poseidonijas atsako geriau tvir- 
tindamas, jog turtai yra blogio priežastis ne todėl, kad 
patys daro ką nors bloga, bet todėl, kad skatina tai 
daryti. Mat vienas dalykas yra veikianti priežastis, kuri 
tiesiogiai kenkia, ir kitas dalykas — pirminė priežastis. 
Tokia pirminė priežastis yra turtai. Jie įkvepia pasipū- 
timą, gimdo išdidumą, žadina pavydą ir verčia pamesti 
protą tick, kad net ir mums kenkianti turtuolio šlovė 
džiugina mus. O gėriui pridera būti laisvam nuo bet 
kokios kaltės. Jis yra tyras, negadina sielos, nekelia 
nerimo. Nors jis pakelia ją ir išaukština, bet neskatina 
jos pasipūtimo. Gėris padeda įgyti pasitikėjimo, o tur- 
tai yra įžūlumo priežastis. Gėris teikia sielai dvasios 
didybės, o turtai žadina puikybę. Puikybė yra ne kas 
kita, kaip iškreiptas didybės šešėlis. ,,Taigi,— sako jis,— 
turtai ne tik nėra gėris, bet netgi yra blogis.“ Jie 
būtų blogis, jei patys savaime kenktų, jei, kaip esu 
sakęs, savyje turėtų veikiančią priežastį. Dabar gi jie 
turi pirminę priežastį, kuri ne tiek kursto, kiek traukia 
sielą. Jie skleidžia panašią į tiesą ir daugeliui įtikimą 


gėrio regimybę. Dorybė taip pat turi pirminę blogio 
priežastį: ji kelia pavydą, nes juk daug kam pavydima 
išminties ar teisingumo. Bet dorybė savaime nėra pir- 
minė priežastis ir nepanaši į ją. Priešingai, įtikimesnis 
yra tas vaizdas, kurį dorybė duoda žmonių sieloms, ska- 
tindama mylėti ją ir žavėtis ja. 

Poseidonijas sako, jog reikia taip protauti: „Tai, 
kas neteikia sielai nei didybės, nei pasitikėjimo, nei 
ramybės, nėra gėris. Turtai, gera sveikata ir panašūs 
dalykai neteikia to. Vadinasi, jie nėra gėris“. Šį išpro- 
tavimą jis dar sustiprina šitaip: „Kas neteikia sielai nei 
didybės, nei pasitikėjimo, nei ramybės, o priešingai, 
gimdo įžūlumą, pasipūtimą, išdidumą, yra blogis. Į tai 
mus stumia atsitiktinai gauti dalykai. Vadinasi, jie 
nėra gėris“. | 

„Bet,— tvirtina kitas, — šitaip mąstant, jie nebus ir 
nauda.“ Vienas dalykas yra nauda, o kitas — gėris. Nau- 
da yra tai, kas duoda daugiau pelno negu sunkumų. 
Gėris turi būti grynas ir visiškai nekenksmingas. Gėris 
yra ne tai, kas duoda daugiau naudos negu žalos, bet 
tai, kas yra tik naudinga. Be to, naudingais dalykais 
naudojasi ir gyvūnai, ir netobuli žmonės, ir kvailiai. 
Taigi juose gali slypėti dalis žalos, bet vadiname juos 
naudingais, nes vertiname pagal tai, kas juose vyrauja. 
Gėris yra tik išminčiaus dalia, jis turi būti be trū- 
kumų. 

Gerai sutelk dvasią. Tau liko vienas mazgas, bet — 
Herkulio mazgas: „Iš blogio gėris neatsiranda. Turtai 
atsiranda iš daugelio žmonių skurdo. Vadinasi, turtai 
nėra gėris“. Šio išprotlavimo mūsiškiai nepripažįsta, jį ir 
sugalvojo, ir aiškina peripatetikai. Poseidonijas sako, 
jog šį, visų dialektikų mokyklų nuvalkiotą sofizmą An- 
tipatras atremia taip: „„Neturtas reiškia ne turėti, bet 
trūkti, arba, kaip seniau sakydavo, ko nors netekti. 
Graikai sako: xa7a GcTreonow. Tai reiškia ne tai, kad 
žmogus turi, bet tai, kad neturi. Juk daugeliu tuščių 
kibirų nieko nepripildysi. Turtus sudaro daugybė daiktų, 
o ne daug nepriteklių. Tu ne taip supranti skurdą, kaip 
reikia. Juk neturtas reiškia ne tai, kad žmogus mažai 

turi, bet tai, kad jis neturi daug. Jo vardas kilęs ne iš 
to, kad turime, bet iš to, kad stinga“. Jei būtų lotyniš- 
kas atitikmuo, lengviausiai savo mintį pasakyčiau žo- 
džiu avvnaožia. Juo Antipatras išreiškia neturtą, o aš 
nesuprantu, kas kita yra neturtas, jeigu ne mažai ko 
nors turėjimas. Jei kada nors turėsime daug laisvo 
laiko, išnagrinėsime, kokia turto ir kokia skurdo esmė. 
Bet tada taip pat pamąstysime, ar ne geriau skurdą su- 
švelninti, o turtams atimti išdidumą negu ginčytis dėl 
žodžių, tarsi dėl daiktų viskas būtų jau išspręsta. Įsi- 
vaizduokime, jog esame pašaukti į liaudies susirinki- 
mą, kuriame priimamas įstatymas dėl turtų panaikini- 
mo. Ar mes įtikinėsime ir atkalbinėsime žmones tokiais 
silogizmais? Ar, naudodamiesi jais, pasieksime, kad 
romėnų tauta vėl grįžtų prie neturto ir šlovintų jį kaip 
savo viešpatavimo pagrindą bei priežastį, o savo turtų 
baimintųsi? Kad prisimintų, jog pasiėmė juos iš nuga- 
lėtųjų, kad iš ten į mūsų nepaprastai skaistų ir santūrų 
miestą įsiveržė garbės troškimas, papirkinėjimas ir są- 
myšis? Kad pamąstytų, jog nugalėtų genčių plėšimas 
atvedė prie besaikės prabangos, jog tai, ką viena tau- 
ta atėmė iš visų kitų, gali būti dar lengviau visų kitų 
atimta iš jos vienos? Malšinant aistras, geriau įtikinė- 


ti pavyzdžiais, o ne žodžiais. Jei galime, kalbėkime 


drąsiau, jei negalime — atviriau. Lik sveikas. 


AŠTUONIASDEŠIMT AŠTUNTAS LAIŠKAS 
Seneka sveikina mieląjį Lucilijų 


Nori žinoti, ką aš manau apie mokslus ir laisvuosius 
menus!? Nė vieno negerbiu, nė vieno nelaikau gėriu, 
nes jie duoda pinigų. Tai — parsiduodantys menai, nau- 
dingi tol, kol puošia protą ir netrukdo jam veržtis į 


„priekį. Jais reikia domėtis tol, kol protas negali nuveik- 


ti nieko didesnio; jie — mūsų mokymosi priemonė, bet 
dar ne pats darbas. Pats matai, kodėl jie pavadinti 
laisvaisiais — todėl, kad verti laisvo žmogaus. Tačiau 
tik vienas mokslas yra iš tiesų laisvas, nes daro žmo- 


gų laisvą. Tai — išminties mokslas, kilnus, narsus, di- 
džiadvasiškas. Visa kita yra menka ir vaikiška. Ar tu 
tiki, kad tuose moksluose ir menuose esama gėrio, 
juk matai, jog juos skelbia begėdiškiausi ir šlykščiausi 
žmonės? Ne mokytis jų turime, bet suprasti juos. Kai 
kas manė, jog reikia tyrinėti, ar laisvieji menai daro 
žmogų dorą. Jie šito net nežada ir net neapsimeta, jog 
sugeba tai daryti. Gramatikui rūpi kalba, o jeigu jis 
nori plačiau nuklysti —istorija. Paskutinioji jo riba 
yra eilės. Kas iš jų nutiesfa kelią į dorybę? Skiemenų 
aiškinimas, žodžių parinkimas, dramų įsiminimas, eilė- 
daros ir jos normų išmokimas? Kas iš jų pašalina 
baimę, išveja godumą, pažaboja gašlumą? Pereikime 
prie geometrijos ir muzikos: čia nerasi nieko, kas draus- 
tų bijoti, draustų geisti. O kas nežino šito, tam visa 
kita yra nereikalinga. [Dabar reikia aptarti], ar šių 
menų mokytojai moko dorybės, ar ne. Jei nemoko, tai 
jos ir neperduoda; o jei moko, tai jie — filosofai. Ar 
nori žinoti, kad jie net neketina mokyti dorybės? Pa- 
žvelk, kokie skirtingi yra jų mokymai. Jie mokytų pa- 
našiai, jei mokytų to paties. Jie netgi įtikintų tave, 
kad Homeras buvo filosofas, jei šito nepaneigtų savo 
pačių įrodinėjimais. Vieni jį padaro stoiku, pripažįs- 
tančiu tik dorybę, vengiančiu malonumų ir neišsižadan- 
čiu garbingumo net dėl nemirtingumo. Kiti skelbia esant 
jį epikūrininką, giriantį ramią valstybės tvarką ir gyve- 
nantį tarp puotų ir dainų. Treti jį mato peripatetiką, 
pripažįstantį tris gėrio rūšis?. Dar kiti laiko jį akademi- 
ku, kuriam viskas yra netikra. Aišku, jeigu pripažintu- 
me, kad jis atstovauja visoms šioms mokykloms, tai, 
vadinasi, jis neatstovauja nė vienai iš jų. O juk šie mo- 
kymai skiriasi. Nusileiskime šiems žmonėms ir sutiki- 
me, kad Homeras buvo filosofas, bet išminčiumi jis ta- 
po tikriausiai dar prieš susipažindamas su eilėmis. Tad 
mokykimės to, kas Homerą padarė išminčiumi. O jei 
tu manęs klausi, kuris iš dviejų poetų buvo vyresnis — 
Homeras ar Heziodas, tai čia — toks pat niekniekis, kaip 
ir klausimas, kodėl Hekuba, būdama jaunesnė už Eleną, 
taip senai atrodė. Kartoju, ar tu nemanai, jog Patroklo 

ir Achilo amžiaus nustatinėjimas yra niekniekis? Tu 
klausi, kur klaidžiojo Uliksas, užuot mėginęs padaryti 
galą mūsų pačių klaidžiojimams? Nėra laiko klausytis 
ginčų, ar jis buvo vėjų blaškomas tarp Italijos ir Sici- 
lijos, ar už mums žinomo pasaulio, nes negalėjo taip 
ilgai klaidžioti tokiame nedideliame plote. Sielos aud- 
ros blaško mus kasdien, lengvabūdiškumas stumia į 
visas Ulikso nelaimes. Netrūksta grožio, traukiančio 
akis, netrūksta ir priešų; čia mūsų tyko pabaisos ir 
žmogėdros, ten grasina ausis viliojantys, pavojingi bal- 
sai, o dar kitur — laivo sudužimas ir daugybė negandų. 
Išmokyk mane mylėti tėvynę, žmoną, tėvą, nuplaukti 
prie šių garbingų dalykų ir laivui sudužus. Ko knai- 
siojies, ar Penelopė buvo skaisti, ar apgavo savo am- 
žininkus, ar ji numanė, kas yra Uliksas, prieš suži- 
nodama apie tai? Geriau išmokyk mane, kas yra skais- 
tybė ir kiek joje gėrio, ar ji yra kūno, ar sielos savybė. 
Pereinu prie muzikos. Tu mokai, kaip dera tarpusavy 
aukšti ir žemi tonai, kaip išgauti skirtingus garsus sklei- 
džiančių stygų sąskambį. Geriau padaryk, kad sąskam- 
bis atsirastų mano sieloje, kad mano sumanymai ne- 
prieštarautų vieni kitiems. Tu aiškini, kokie garsai yra 
liūdni. Geriau parodyk, kaip nepravirkti liūdnu balsu 
užklupus nelaimėms. Geometras mane moko matuoti 
dvarus, užuot mokęs, kaip išmatuoti, kiek pakanka 
žmogui. Jis moko mane skaičiuoti pratindamas pirštus 
prie godumo, užuot mokęs, kad tokie skaičiavimai nėra 
svarbūs, kad nėra laimingesnis žmogus, kurio turtus 
skaičiuodami sąskaitininkai pavargsta, kuris valdo ne- 
reikalingus daiktus ir būtų labai nelaimingas, jei būtų 
priverstas pats suskaičiuoti, kiek jų turi. Ką man duos 
žinojimas, kaip padalyti lauką į dalis, jei aš nemoku 
pasidalyti su broliu? Ką man duos smulkus visų margų 
suskaičavimas neprarandant net dešimties pėdų mano 
lauko, jei mane nuliūdina nesivaržantis kaimynas, ku- 
ris šį tą atsirėžia nuo mano nuosavybės. Geometras 
moko, kaip neprarasti savo ežių, 0 aš noriu žinoti, kaip 
jų atsisakyti nesielvartaujant. „Bet esu varomas nuo 
savo tėvo ir senelio žemės.“ Štai kaip! O kas valdė šią 


žemę prieš tavo senelį? Aš net neklausiu, kuriam žmo- 
gui ji priklausė, o tik — kuriai tautai. Ar gali pasakyti? 
Tu esi ne šeimininkas jos, bet nuomininkas. Nuominin- 
kas kam? Jei tau gerai klosis, tai savo paveldėtojui. 
Teisės žinovai sako, jog, ilgai naudojantis visuomeni- 
niu turtu, jis nepasidaro savas; o tai, ką tu turi, apie 
ką tu kalbi, yra visuomeninis, netgi visos žmonių gi- 
minės turtas. Nuostabus menas! Tu moki matuoti ap- 
valius kūnus, bet kokią figūrą paversti kvadratu, 
nustatyti atstumą tarp žvaigždžių. Nėra nieko, ko tu 
negalėtum išmatuoti. Jei esi toks menininkas, išmatuok 
žmogaus sielą. Pasakyk, kokia ji yra didelė, pasakyk, 
Kokia ji menka. Tu žinai, kas yra tiesė. Kokia tau iš to 
nauda, jei neįžvelgi tiesos gyvenime? Dabar einu prie 
to, kuris giriasi išmanąs dangaus reiškinius. 

Kur Saturno žvaigždė šaltoji kelią pakreipia, 

Kur padangių skliautu Kileniečio rieda žibintas“. 


Ką duoda toks žinojimas? Kad aš nerimaučiau, kai 
Saturnas su Marsu sustos priešpriešiais ar kai Mer- 
kurijus vakare leisis šviečiant Saturnui? Verčiau aš 
žinočiau, kad žvaigždės, nepaisant, kur jos yra, mums 
palankios ir šiuo požiūriu negali keistis. Nenukrypsta- 
mu keliu jas veda nesibaigianti likimų grandinė. Jos 
grįžta nustatyta tvarka arba paveikdamos visus įvy- 
kius, arba išpranašaudamos jų baigtį. Tačiau jei nuo 
jų priklauso visa, kas vyksta, ką mums padės žinoji- 
mas dalyko, kurio negalima pakeisti? Jeigu jos ir pa- 
rodo ką nors iš anksto, tai ar svarbu pirma laiko ma- 
tyti tai, ko negali išvengti? Ar tu žinai, ar nežinai, 
vis tiek tai įvyks, 

Jeigu į saulę danguj ir mėnesio kintantį veidą 
Tu netingėsi pažvelgt, tavęs nei diena būsimoji 
Nesuklaidins, nei giedros nakties neapgaus klastingumas“, 


Tačiau ir taip pakankamai iš anksto numatyta, kad 
būčiau apsaugotas nuo spąstų. „Argi niekuomet ma- 
nęs neapgauna rytdienos valanda? Juk apgauna visa, 
kas užgriūva nesitikint““ Aš iš tikrųjų nežinau, kas 
bus, bet žinau, kas gali būti. Todėl niekada nenusivilsiu; 

aš laukiu visko: jei nieko nejįvyks, būsiu patenkintas. 
Rytdiena mane nustebins, jei pasigailės, bet ir tuo ne- 
nustebins, nes, žinodamas, jog viskas gali įvykti, taip 
pat žinau, kad ne viskas būtinai įvyks. Nors laukiu ge- 
ros kloties, esu pasiruošęs nelaimėms. Čia leisk man 
nukrypti nuo tavo nurodyto kelio. Tu gi neversi manęs 
prie laisvųjų menų atstovų priskirti tapytojų, skulpto- 
rių, marmuro apdirbėjų ar kitų prabangos tarnų. Taip 
pat iš laisvųjų menų atstovų aš pašalinu imtynininkus, 
kurių visi sugebėjimai — tai įsitrinimas aliejumi ir rai- 
čiojimasis dulkėse. Antraip man reikėtų priimti ir te- 
palų gamintojus, ir virėjus, ir kitus Žmones, savo ga- 
bumais tarnaujančius mūsų malonumams. 

Ką, meldžiu pasakyti, turi bendra su laisve tie 
sios ir suvytusios? Ar manysime, jog laisvieji menai 
yra tai, ko mūsų protėviai mokė jaunimą: mėtyti ietį, 
smogti basliu, jodinėti, kautis kardu? Jie savo vaikų 
nemokė nieko, ko reikia mokytis nejudant. Bet nei 
šie, nei kiti menai nemoko ir nemaitina dorybės. Kokia 
nauda iš sugebėjimo valdyti arklį pažabojus jį vadelė- 
mis, jei esi pagautas nepažabotų aistrų?! Kokia nauda 
iš pergalės imtynėse arba kumštynėse, jei tave nugali 
pyktis? „„Kaipgi yra? Argi laisvieji menai nieko mums 
neduoda?“ Kitkam duoda daug, bet dorybei — nieko. 
Ir vadinamieji žemieji amatai, pagrįsti rankų darbu, 
duoda daug mūsų gyvenimui būtinų reikmenų, tačiau 
jie visiškai neveikia dorybės. „Tai kodėl mokome lais- 
vųjų menų vaikus?“ Ne todėl, kad šie menai gali duoti 
dorybę, bet todėl, kad paruošia sielą priimti dorybę. 
Kaip pradmenys, kuriuos seniau žmonės vadino raštu, 
berniukus supažindina su žinių pagrindais, bet neiš- 
moko laisvųjų menų, o tik duoda pagrindą, kad šie 
juos priimtų, taip laisvieji menai neatveda sielos į do- 
rybę, bet palengvina į ją kelią. Poseidonijas sako, jog 
yra keturios menų rūšys: kasdieniniai, arba žemesnieji, 
pramogų, vaikų ir laisvieji. Kasdieniniai menai — tai 
amatai, kuriuos sudaro rankų darbas ir kurių tikslas — 
tenkinti gyvenimo reikmes. Jie neapsimeta kilniais ar 


garbingais. Pramogų menų tikslas — teikti malonumą 
mūsų akims ir ausims. Prie tokių priskirk mechanikų 
sukurtus savaime pasikeliančius tiltus, tyliai aukštyn 
kylančias dekoracijas ir kitokias netikėtas įvairoves te- 
atre, kai tai, kas buvo vientisa, išsiskiria arba tai, kas 
buvo toli vienas nuo kito, savaime suartėja arba iškilę 
pamažu nusileidžia?. Tokie dalykai pribloškia neišma- 
nėlius, kurie, nesuprasdami priežasčių, stebisi viskuo, 
kas netikėta. Vaikiški menai (jie šiek tiek primena lais- 
vuosius) yra tie, kuriuos graikai vadina evxvxžiovo, O 
+ mes — laisvaisiais. Tačiau iš tikrųjų laisvieji, aš juos 
vadinčiau išlaisvinančiais, yra tie, kuriems rūpi dorybė. 
„Kaip,— tęsia Poseidonijas,— viena filosofijos dalis 
skirta gamtos, kita — dorovės, trečia — mąstymo tai- 
syklių tyrinėjimui, taip ir ši laisvųjų menų grupė rei- 
kalauja sau vietos filosotijoje. Kai pereiname prie gam- 
tos klausimų, remiamės geometrija. Vadinasi, ji yra 
dalis to, kam padeda.“ Daug kas mums padeda, bet 
nėra mūsų dalis. Dar daugiau, jei iš tikrųjų būtų mūsų 
dalis, nepadėtų: maistas padeda kūnui, bet nėra jo 
dalis. Šiek tiek mums tarnauja geometrija, bet ji tiek 
reikalinga filosofijai, kiek jai pačiai — kalvio patarna- 
vimai?. Bet nei šie yra geometrijos dalis, nei geometrija 
yra filosofijos dalis. Be to, abi turi savo tikslus. Išmin- 
čius nori pažinti ir tyrinėja gamtos reiškinių prie- 
žastis, geometras suranda ir apskaičiuoja jų kiekį ir 
dydį. Išminčius žino, pagal kokius principus juda dan- 
gaus kūnai, kokia jų jėga ir prigimtis, o matematikas 
surenka stebėjimų duomenis apie jų nutolimą bei grį- 
žimą, stengiasi išaiškinti, kodėl jie leidžiasi ir teka ir 
kaip sukuria stovėjimo vietoje regimybę, nors dangaus 
kūnai sustoti negali. Išminčius stengiasi suprasti, kodėl 
veidrodis atspindi daiktą, o geometras gali tau pasakyti, 
kiek turi būti nutolęs daiktas nuo savo vaizdo ir kaip 
atspindi įvairių formų veidrodžiai. Filosofas įrodys, kad 
saulė yra didelė, o kokio ji dydžio, tau pasakys mate- 
matikas, remdamasis tam tikrais įgūdžiais bei patyri- 
mu. Bet, norėdamas tai atrasti, jis turi remtis tam 
tikrais pamatiniais principais. Mokslas, kuris savo pa- 

grindus ima iš kitur, nėra savarankiškas mokslas. Fi- 
losofija nieko neprašo iš šalies, visą savo pastatą ji 
stato nuo pat pamatų. Matematika, sakyčiau, yra įsi- 
kūrusi paviršiuje, ji stato svetimoje žemėje. Savo pra- 
dus ji gauna iš šalies ir stato savo pastatą toliau. Jei 
ji pati savaime siektų tiesos, jei pati galėtų suprasti 
viso pasaulio prigimtį, aš pripažinčiau, kad ji daug 
duos mūsų protams, kurie auga mąstydami apie die- 
viškus dalykus ir šį bei tą pasiima iš aukštybių. Bet 
sielą tobulina tik vienas dalykas — pastovus gėrio ir 
blogio pažinimas, kurį gali pasiekti tik filosofija. Joks 
kitas mokslas netyrinėja gėrio ir blogio. Dabar aptarki- 
me kiekvieną dorybę. Drąsa yra baimės niekinimas. Į 
tai, kas mus baugina, kas uždeda jungą mūsų laisvei, 
ji žiūri iš aukšto, meta tam iššūkį ir parbloškia. Argi 
laisvieji menai ir mokslai stiprina šią dorybę? Ištikimy- 
bė yra švenčiausias Žmogaus širdies gėris, jokia būti- 
nybė nepriverčia jos meluoti, joks atlyginimas nepa- 
perka. Ji sako: „„Degink, smok, žudyk! Aš neišduosiu! 
Kuo labiau skausmas brausis prie paslapties, tuo giliau 
ją slėpsiu“. Argi laisvieji mokslai gali sielą padaryti 
tokią? Saikingumas valdo malonumus: vienų neapken- 
čia ir išveja, kitus sutramdo ir nurodo jiems sveikas 
ribas, niekuomet su niekuo nesutikdamas tik dėl jų pa- 
čių. Jis žino, kad geriausias troškimų saikas yra imti 
ne tiek, kiek nori, bet tiek, kiek privalai. Žmogiškumas 
draudžia būti išdidžiam su draugais, draudžia būti šykš- 
čiam. Jis liepia būti visiems maloniam ir žodžiais, ir 
darbais, ir jausmais, jokios nelaimės nelaiko svetima, 
o savo sėkme labiausiai džiaugiasi tada, kai ji gali būti 
naudinga kam nors kitam. Ar laisvieji mokslai moko 
tokių įpročių? Ne, kaip nemoko paprastumo, kuklumo, 
susilaikymo; kaip nemoko tenkintis mažu ir taupumo; 
kaip nemoko gailestingumo, saugančio svetimą kraują 
taip pat, kaip ir savo, ir suvokiančio, kad žmogus neturi 
išlaidžiai naudotis kito žmogaus jėgomis. Kas nors pa- 
sakys: „Kadangi tvirtinate, jog be laisvųjų. mokslų ne- 
įmanoma pasiekti dorybės, tai kodėl teigiate, kad jie 
dorybei nieko neduoda?“ Tvirtiname todėl, kad ir be 


maisto dorybės nepasieksi, tačiau maistas neturi nieko 
bendra su dorybe. Medis nieko neduoda laivui, nors 
laivai būna tik mediniai, Kartoju: nemanyk, jog daiktą 
padaro pagalbinė priemonė, be kurios jis apskritai ne- 
gali atsirasti. Galima ir taip pasakyti: išmintį įmanoma 
pasiekti ir be laisvųjų menų. Nors dorybės reikia mo- 
kytis, tačiau jos mokomės be šių menų pagalbos. Kodėl 
aš turėčiau manyti, kad nemokąs rašto žmogus nebus 
išminčius, jei išmintis glūdi ne raštuose? Ją atskleidžia 
darbai, o ne žodžiai, ir aš nežinau, ar ne tikresnis tas 
žinojimas, kuris neturi jokios paspirties iš išorės. Iš- 
mintis — didis ir platus dalykas. Jai reikia daug erdvės. 
Reikia mokytis dieviškų ir žmogiškų, praėjusių ir bū- 
simų, laikinų ir amžinų dalykų. Reikia visko mokytis 
apie laiką, kiek daug klausimų kyla vien dėl jo. Pir- 
miausia, ar jis yra kažkas savaime? Antra, ar kas nors 
buvo prieš atsirandant laikui ir ar gali kas nors egzis- 
tuoti be laiko? Ar jis prasidėjo kartu su pasauliu, ar jau 
prieš atsirandant pasauliui, nes jeigu kažkas buvo, tai 
buvo ir laikas? Nesuskaičiuojama daugybė klausimų 
kyla vien dėl sielos: iš kur ji ir kokia ji, kada atsirado 
ir kaip ilgai būna? Ar ji iš vienur pereina kitur keis- 
dama savo buveinę, įsikūnydama vis kitose būtybėse, ar 
vergauja ne daugiau kaip vieną kartą ir, išsilaisvinusi 
iš kūno, klaidžioja visatoje? Ar ji yra kūniška, ar ne? 
Ką ji darys, kai mes nustosime būti jos įrankiai? Kaip 
ji naudosis savo laisve, kai ištrūks iš šio kalėjimo? 
Ar ji pamirš, kas buvo, ar pažins save tuomet, kai, 
palikusi kūną, pakils į aukštybės? Kad ir kurią žmogiš- 
kų ar dieviškų dalykų sritį aptartum, nuvargsi nuo 
daugybės klausimų, kuriuos reikia ištirti ir pažinti. Kad 
tiek daug tokių plačių klausimų rastų mumyse laisvą 
prieglobstį, privalome iš proto pašalinti visa, kas ne- 
reikalinga. Dorybė neis ten, kur ankšta: dideliam da- 
lykui reikia didelės erdvės. Viską išvaryk, tegul visa 
širdis atsivers tik jai. „O juk malonu studijuoti daugelį 
mokslų ir menų.“ Tebūna jų atmintyje tiek, kiek būtina. 
Ar tu manai, kad reikia smerkti tik tą, kuris įsigyja 
nereikalingų bei nenaudojamų daiktų ir namuose išdės- 

to brangenybių parodą, ir nesmerkti to, kuris prisikim- 
šęs visiškai nereikalingų mokslų rakandų? Noras Ži- 
noti daugiau negu reikia yra viena iš nesaikingumo 
atmainų. Kodėl? Mat šis laisvųjų menų vaikymasis da- 
ro žmones įkyriais plepiais ir savimi patenkintais išsi- 
šokėliais. Jie nesimoko būtinų dalykų todėl, kad prisi- 
mokė nereikalingų. Gramatikas Didimas parašė keturis 
tūkstančius knygų. Aš gailėčiau net to, kuris būtų ši- 
tiek perskaitęs. Vienose knygose jis tyrinėja, kur Ho- 
mero tėvynė, kitose — sprendžia, kas buvo tikroji Enėjo 
motina, trečiose — svarsto, ar Anakreontas buvo dides- 
nis gašlūnas ar girtuoklis, ketvirtose — stengiasi išaiš- 
kinti, ar Sapfo buvo gatvės merga, nagrinėja ir kitus 
dalykus, kuriuos reikėtų užmiršti, jei ir žinotum juos. 
Dabar pamėgink man sakyti, kad mūsų gyvenimas 
trumpas! Bet jeigu tu remsies mūsiškių mokymu, aš 
parodysiu, jog ir čia daug ką reikia apkapoti kirviu. 
Nemaža laiko kainuoja ir didžiai įgrysta kitų ausims 
toks pagyrimas: „Tai — apsiskaitęs žmogus!“ Todėl 
pasitenkinkime paprastesniu vardu: „Tai — doras žmo- 
gus!“ Ar ne taip yra? Ar privalau išvynioti vi- 
sų tautų metraščius ir ieškoti, kas pirmasis pra- 
dėjo rašyti eiles? Ar privalau skaičiuoti, koks laiko 
tarpas skiria Orfėją nuo Homero, neturėdamas net tos 
epochos kalendoriaus? O gal turiu atpažinti visas kvai- 
lystes, kurių Aristarchas prikimšo į svetimus eilėraš- 
čius, ir žudyti laiką skaičiuodamas skiemenis? Ar taip 
pat turiu būti prirakintas prie geometrinių figūrų dė- 
liodamas jas smėlyje? Ar jau man iškrito iš galvos 
išganingas pamokymas: „Taupyk laiką!“ Ar visa tai 
aš privalau žinoti? O ko tada nežinosiu? Gramatikas 
Apionas Gajaus Cezario laikais išvažinėjo visą Grai- 
kiją ir visuose miestuose buvo priimtas dėl Homero 
vardo. Jis sakydavo, jog Homeras, užbaigęs „Odisėją“ 
ir „Iliadą“, vėliau prie savo kūrinio pridėjo pradžią, 
kurioje aprašė visą Trojos karą'. Jis pateikdavo tokį 
įrodymą: pirmoje eilutėje Homeras parašė dvi raides, 
reiškiančias jo parašytų knygų skaičiųš. Reikia, kad to- 
kius dalykus žinotų tas, kuris nori per daug žinoti ir 


negalvoja, kiek laiko iš jo pagrobia ligos, kiek visuo- 
meniniai ir asmeniniai reikalai, kiek kasdieniniai darbai 
ir kiek miegas. Pažvelk į savo amžių: tiek daug užsiė- 
mimų jame netilps! Ką ten kalbėti apie laisvuosius me- 
nus, jei net filosofai turi daug ko nereikalinga, daug ko 
nenaudinga. Pavydėdami gramatikams, pavydėdami ge- 
ometrams, jie patys taip pat nusileido iki skiemenų, 
jungtukų ir prielinksnių savybių aiškinimo. Tai, kas šiuo- 
se menuose buvo nereikalinga, perkėlė į savąjį. Taip ir 
įvyko, jog jie moka uoliau kalbėti negu gyventi. Tik 
paklausyk, kiek blogo padaro per didelis gilinimasis 
į smulkmenas ir koks jis pavojingas tiesai. Protagoras 
tvirtina, jog apie kiekvieną dalyką galima samprotauti 
ir vienaip, ir kitaip, kartu galima samprotauti ir apie 
tai, ar apie kiekvieną dalyką galima samprotauti ir 
vienaip, ir kitaip. Nausifanas įrodinėja, jog visa, kas 
egzistuoja, egzistuoja ne tikriau negu neegzistuoja. 
Parmenidas sako, jog iš viso to, ką matome, neegzis- 
tuoja nieko, išskyrus būtį. Zenonas Elėjietis pašalino 
visą šio sunkaus klausimo keblumą, sakydamas, kad 
nieko nėra. Beveik prie tos pačios išvados prieina ir Pi- 
rono sekėjai, ir megariečiai?, ir eretrijiečiai!?, ir akade- 
mikai papildydami ją nauju žinojimu — kad nieko ne- 
žino. Visa tai mesk į tą pačią nereikalingų laisvųjų me- 
nų krūvą: vieni skelbia man nenaudingas žinias, kiti at- 
ima viltį ką nors žinoti. Geriau jau žinoti nereikalingus 
dalykus, negu nieko nežinoti. Pirmieji neneša deglo, ku- 
ris nukreiptų mano žvilgsnį į tiesą, antrieji išduria 
man akis. Jei tikėsiu Protagoru, žinosiu, kad pasaulyje 
nėra nieko tikra; jei Nausiianu — kad vienintelis tikras 
dalykas yra tai, jog nėra nieko tikra; jei Parmenidu — 
kad nėra nieko, išskyrus vienį, jei Zenonu — kad ir 
to vienio nėra. Tai kas gi esame mes patys ir visa, 
kas mus supa, maitina, palaiko? Visas pasaulis — arba 
tuščias, arba apgaulingas šešėlis! Nelengva pasakyti, 
ant kurių aš labiau širstu: ar ant tų, kurie skelbia, kad 
mes nieko nežinome, ar ant tų, kurie nepalieka mums 
net galimybės nieko nežinoti. Lik sveikas. 

AŠTUONIASDESIMT DEVINTAS LAIŠKAS 
Seneka sveikina mieląjį Lucilijų 


Tu trokšti naudingo ir išminties siekiančiam žmo- 
gui būtino dalyko, norėdamas, kad aš parašyčiau apie 
filosofijos skirstymą ir parodyčiau milžiniško jos kūno 
dalis. Juk pažįstant dalis, lengviau suvokti visumą. O 
kad visa filosofija galėtų prieš mus iškilti taip, kaip 
pasaulis, iškylantis visas prieš mus! Kokie panašūs 
būtų šie du reginiai! Tuomet iš tiesų visi mirtingieji 
pultų ja žavėtis ir paliktų tai, ką mes dabar laikome 
didžiu, nes nepažįstame to, kas iš tikrųjų yra didu. 
Bet kadangi šitaip įvykti negali, turime į ją žvelgti taip, 
kaip žiūrime į pasaulio paslaptis. Tik išminčiaus „siela 
apima visą jos didumą, aprėpdama ją taip pat žaibiš- 
kai, kaip mūsų žvilgsnis aprėpia dangų. O mums, ku- 
riems reikia prasibrauti pro tamsą ir kurių regėjimas 
klaidina net žiūrint iš arti, lengviau apžiūrėti viską 
atskirai, nes dar nesugebame suvokti visumos. Taigi 
įvykdysiu tavo prašymą ir suskirstysiu filosoliją į da- 
lis, bet ne į gabalus. Naudinga ją suskirstyti, o ne 
sutrupinti: labai mažus dalykus taip pat sunku suvok- 
ti, kaip ir labai didelius. Tauta skaidoma į tribas!, o 
kariuomenė — į centurijas?. Didesnis daiktas lengviau 
suprantamas tada, kai skaidomas į tam tikras dalis, 
kurios, kaip sakiau, neturi būti nesuskaičiuojamos ir 
mažytės. Per smulkus skaidymas turi tų pačių trūkumų 
kaip ir visiškas neskaidymas. Tai, kas sutrinta į miltus, 
vėl panašu į painiavą. Tad pirmiausia, jei šito nori, 
pasakysiu tau, kuo skiriasi išmintis nuo filosofijos. Iš- 
mintis yra tobulas žmogaus sielos gėris, o filosofija yra 
išminties meilė bei veržimasis į ją: ji skuba ten, kur 
išmintis jau yra nukeliavusi. Aišku, iš kur kilęs filo- 
sofijos vardas. Pačiu savo vardu ji parodo, ką myliš. 
Kai kurie išmintį apibūdina kaip dieviškųjų ir žmogiš- 
kųjų dalykų pažinimą, o kai kas — ir šitaip: išmintis — 
tai dieviškųjų ir Žmogiškųjų dalykų bei jų priežasčių 
pažinimas. Man atrodo, kad to pridurti nereikia, nes 
žmogiškųjų ir dieviškųjų dalykų priežastys taip pat 


yra sudedamoji dieviškųjų dalykų dalis. Įvairūs rašyto- 
jai apibūdindavo filosotiją vis kitaip. Vieni ją vadino 
dorybingumo mokslu, kiti — sielos tobulinimo mokslu, 
o kai kurie ją vadino teisingo mąstymo troškimu. Lyg 
ir aišku buvo viena: filosolija skiriasi nuo išminties. Juk 
negali būti, kad tai, ko siekiama, ir tai, kas siekia, yra 
tas pats dalykas. Kaip skiriasi godumas nuo pinigų, nes 
godumas trokšta, o pinigai yra trokštamas dalykas, 
taip ir filosofija skiriasi nuo išminties. Mat antroji yra 
pirmosios išdava ir atlyginimas. Filosofija ateina, o prie 
išminties ateinama. Išmintis yra tai, ką graikai vadina 
cogpia. Romėnai taip pat vartodavo šį žodį, kaip iki 
šiol vartoja graikišką žodį „filosofija“. Tai gali tau 
įrodyti ir senosios togatos, ir užrašas ant Doseno pa- 
minklo: 


Keleivi, stok! Skaityk Doseno tu sofiją. 


Kai kurie mūsiškiai, nepaisydami to, kad filosofija 
yra dorybės siekimas ir kad dorybė yra filosofijos tiks- 
las, buvo tos nuomonės, jog negalima jų atskirti, nes 
filosofijos nėra be dorybės nei dorybės — be filosofijos. 
Filosotija yra rūpinimasis dorybe, bet rūpinamasi per 
pačią dorybę. Negali būti nei dorybės be dorybės moks- 
lo, nei dorybės mokslo be jos pačios. Čia yra ne taip, 
kaip būna tada, kai žmogus iš tolo taiko į kokį nors 
daiktą: besitaikantis yra vienur, o taikinys — kitur. Ke- 
liai, vedantys į dorybę — ne vieškeliai, vedantys į mies- 
tą, jie veda į dorybę tik pačios dorybės keliu. Tad filo- 
sofija ir dorybė viena nuo kitos priklauso. Daugumas 
didžiųjų autorių sako, jog filosofija skirstoma į tris 
dalis: dorovės filosofiją, gamtos filosofiją ir logiką. Pir- 
moji tobulina sielą; antroji tyrinėja visų daiktų esmę; 
trečioji atskleidžia teiginių savybes, jų struktūrą, įro- 
dymų rūšis, kad vietoj tiesos slapta neįsėlintų melas. 
Be to, buvo ir tokių, kurie filosofiją skaidė į mažiau 
dalių, ir tokių, kurie išskyrė daugiau jos dalių. Kai 
kurie peripatetikai prideda dar ir ketvirtą jos dalį — 
mokymą apie valstybę, nes šis mokslas remiasi ypatin- 
gu tyrimo būdu ir turi savarankišką tyrimo objektą. 

Kai kurie pridėjo dar vieną dalį, pavadinę ją ovxovo- 
Uixn — mokslu, kaip tvarkyti savo turtą. Kai kurie dar. 
išskyrė mokslą apie įvairius gyvenimo būdus. Tačiau vi- 
sa tai telpa į tą filosofijos dalį, kuri aiškina dorovę. 
Epikūrininkai skyrė dvi filosofijos dalis: gamtos ir do- 
rovės filosotiją, o logiką jie atmetė. Po to, kai pačios 
aplinkybės vertė juos atskirti neteisingus sprendimus ir 
išaiškinti tiesos skraiste prisidengusį melą, jie patys 
pripažino dar ir trečią filosofijos dalį, pavadinę ją fi- 
losofijos skyriumi „Apie samprotavimo sprendimus . ir 
taisykles“; taigi jie kitaip pavadino logiką, nors ją lai- 
ko gamtos filosofijos priedėliu. Kirėniečiai* atmetė I0- 
giką ir gamtos filosofiją, palikdami tik dorovės filoso- 
fiją; bet ir jie taip pat kitu pavidalu grąžina tai, ką 
buvo pašalinę. Mat jie dorovės filosofiją skirsto į 
penkias dalis: viena — apie tai, ko reikia vengti ir ko 
reikia siekti, kita — apie aistras, trečia — apie veiklą, 
ketvirta — apie priežastis, penkta — apie įrodymus. Bet- 
gi daiktų priežastis nagrinėja gamtos filosofija, 0 įro- 
dymus — logika. Aristonas Chijietis tvirtino, jog gam- 
tos Tilosofija ir logika ne tik nereikalingos, bet ir Ža- 
lingos. O pripažindamas tik dorovės tilosofiją, jis ap- 
karpė ją atmesdamas raginimų skyrių, nes, anot jo, 
tai— auklėtojo, o ne filosofo dalykas. Lyg filosofas ne- 
auklėtų žmonių giminės! 

Taigi, kadangi filosofiją sudaro trys dalys, pirmiau- 
sia pradėsime dėstyti tą jos dalį, kurioje kalbama apie 
dorovę. Ji taip pat skirstoma į tris skyrius. Pirmasis 
iš jų — apie svarstymą — yra naudingiausias, nes svar- 
stymas kiekvienam pripažįsta tai, kas jam priklauso, 
ir viską įvertina. Kas gali būti reikalingiau kaip nusta- 
tyti daiktų vertę?! Antrasis skyrius aiškina apie troški- 
mą, o trečiasis — apie veikimą. Pirmiausia reikia nu- 
spręsti, kiek kas yra verta; antra — pajusti deramą ir 
protingą troškimą; trečia — siekti, kad tavo troškimas 
atitiktų veiksmą, kad visur būtum ištikimas pats sau. 
Jei trūksta vieno iš šių trijų dalykų, griūva ir kiti. Kas 
iš to, kad tu savyje viską įvertinai, jei tavo troškimai 
per dideli? Kas iš to, kad pažaboji savo troškimus ir 


valdai savo aistras, jei savo veikimui nerandi tinkamo 
laiko, jei neišmanai, kada, ką, kur ir kaip reikia veikti? 
Mat viena yra žinoti gerąsias daiktų savybes ir jų ver- 
tę, kita — mokėti parinkti akimirką, trečia — pažaboti 
troškimus ir veikti protingai, o ne aklai veržtis prie 
veiklos. Gyvenimas harmoningas tada, kai veiksmas ne- 
apgauna troškimo, o šį skatina gerosios kiekvieno daik- 
to savybės, kurios jį pristabdo arba sustiprina priklau- 
somai nuo to, kiek verta šio daikto siekti. Gamtos filo- 
sotija skirstoma į du skyrius: viename nagrinėjami ma- 
terialūs, kitame — nematerialūs dalykai. Savo ruožtu 
abu jie dalomi į, sakyčiau, pakopas. Materialūs daiktai 
skirstomi į tuos, kurie kuria, ir tuos, kurie iš jų atsiran- 
da; o atsiranda pradai. Vienų nuomone, skyrius apie 
pradus yra nedalomas, tačiau kai kurie jame nori iš- 
skirti dalį, skirtą materijai, ir kitą dalį, kurioje aptaria- 
ma priežastis, išjudinanti viską, taip pat ir pradus. 
Dar mums reikia suskirstyti logiką. Kiekviena kalba 
yra arba ištisinė, arba išskaidyta tarp klausiančiojo ir 
atsakančiojo. Šią nutarta vadinti Ovaž.extwn, o pirmą- 
ją — onTO00MYN; onNTOPUN rūpinasi parinkti žodžius, jų 
reikšmes ir teisingai juos surikiuoti. AvalexTvuwn yra ir 
mokslas apie žodžius, ir mokslas apie sąvokas, tai yra 
mokslas apie išsakomų dalykų turinį ir mokslas apie 
šio turinio išsakymą. Visa tai galima dar daug kartų 
skirstyti. Daugiau aš nebeaptarinėsiu to ir 
Minėsiu svarbiausia“. 


Priešingu atveju, pradėjus dalis skaidyti į vis naujas 
dalis, bus visas mokslinis veikalas. 

Lucilijau, puikiausias vyre, nesiruošiu atbaidyti ta- 
vęs nuo tokių veikalų skaitymo, jei visa, ką perskaitysi, 
tuoj pritaikysi papročiams. Pažabok juos, išjudink iš 
suglebimo, sustabdyk jų irimą, sutramdyk išdidumą, 
kiek galėdamas apribok savo ir kitų aistras, o tiems, 
kurie tau sakys: „Ar ilcai dar kartosi tą patį?“, at- 
sakyk: tai aš turėčiau jus klausti: „Ar ilgai vis taip 
pat nusidėsite?“ Norite, kad vaistai baigtųsi anksčiau 
negu liga? Aš dar smarkiau ir atkakliau jums tai kar- 
tosiu, nes jūs nenorite šito girdėti. Gydymas tada pra- 

deda būti naudingas, kai apmiręs kūnas dėl jo poveikio 
ima jausti skausmą. Net jums ir nenorint, teigsiu tie- 
są, galinčią jums padėti. Tegul retkarčiais jus pasieks 
mano nemeilikaujantis balsas, o kadangi tiesos nenorite 
klausytis po vieną, klausykitės visi kartu. Ar ilgai dar 
plėsite savo valdas? Užkariavęs visą tautą, vienas šei- 
mininkas neišsitenka jos laukuose. Kiek dar plėsite savo 
dirvas, jei jums neužtenka provincijos dydžio sklypų? 

Garsios upės plaukia tik vienam žmogui priklau- 
sančioje žemėje, didelės upės, kuriomis eina didelių 
tautų sienos, nuo ištakų iki žiočių yra jūsų nuosavybė. 
Bet ir šito per maža, jūs norite savo dvarais apjuosti 
marias, norite, kad jūsų prievaizdas viešpatautų anapus 
Adrijos, Jonijos ir Egėjo jūrų, kad salos, kažkada di- 
delių valdovų buveinės, tarp jūsų valdų būtų laikomos 
menkniekiu. Valdykite kokias tik norite platybes, tegul 
jūsų žemės sklypu bus laikomas seniau valstybe va- 
dintas plotas, savinkitės, ką galite, bet vis tiek visko 
nepasiglemšite. Dabar kreipiuos į tuos, kurių praban- 
gos pomėgis išsikerojo taip plačiai, kaip anų godumas. 
Jums sakau! Ar ilgai bebus ežerų, virš kurių nestūksotų 
jūsų vilų stogai? Ar ilgai bebus upių, kurių krantų 
neužstoja jūsų vilos? Kad ir kur išsiveržtų šiltųjų van- 
denų šaltinis, ten iškyla naujas prabangos prieglobs- 
tis. Kad ir kur išsilenktų lanku jūros krantas, ten jūs 
tuojau klojate pagrindą ir, padarę dirbtinį dugną, va- 
rote marias į užtvarą. Bet, nors visur spindi jūsų na- 
mai, vienur užkelti ant kalnų ir atveriantys platų žemės 
ir jūros vaizdą, kitur lygumoje pastatyti aukštumo su- 
lig kalnu, nors ir daug, nors milžiniškų statinių dar 
suręsite, vis tiek turite tik vieną, be to, mažą kūną. 
Kas iš daugybės miegamyjų? Juk gulite viename, O 
kur jūsų nėra, tas — ne jūsų. Dabar pereinu prie tų, 
kurių bedugnės ir nepasotinamos gerklės įgeidžiai iš- 
naršo jūras ir žemes. Čia užmetami kabliukai, ten spen- 
džiami spąstai, o ten įvairiausiais tinklais ir be galo 
vargstant gaudomi įvairiausi gyvūnai. Ramybėje palie- 
kami tik tie, kuriais esate persisotinę. Ar ne trupinėlį 
iš tų daugybės rankų ruoštų valgių teparagaujate pa- 


ilsusiomis nuo malonumų lūpomis? Ar ne trupinėlį tos, 
rizikuojant gyvybe, pagautos Žvėrienos tepaskanauja 
vemiąs ir žagsintis šėimininkas? Ar ne trupinėlis iš 
taip toli atgabentų austrių nukrenta į tą nepasotinamą 
skrandį? Nelaimingieji, nejaugi nesuprantate, kad jūsų 
alkis didesnis už pilvą?! Lucilijau, kartok tai kitiems 
ir kartodamas pats klausyk. Rašyk kitiems ir berašy- 
damas pats skaityk, tokiu būdu stenkis tobulinti įpro- 
čius ir pažaboti aistrų siautėjimą. Tad stenkis žinoti 
ne daugiau, bet geriau. Lik sveikas. 


DEVYNIASDEŠIMTAS LAIŠKAS 


Seneka sveikina mieląjį Lucilijų 


Kas, mielas Lucilijau, gali abejoti, jog gyvenimas 
yra dievų dovana, o geras gyvenimas — filosofijos do- 
vana?! Taigi filosofijai esame skolingi daugiau negu 
dievams: tiek daugiau, kiek dorybingas gyvenimas yra 
didesnė geradarybė už gyvenimą apskritai. Tai būtų tie- 
sa, jei filosofija nebūtų mums siųsta dievų. Jie niekam 
nedavė filosofijos žinojimo, nors visiems davė galimy- 
bę pažinti. Jeigu jie filosofijos žinojimą būtų padarę 
visuotiniu gėriu, jeigu mes gimtume žinodami, išmintis 
prarastų tai, kas joje gražiausia — tai, kad ji nėra at- 
sitiktinumo dovana. Juk dabar joje vertinga ir didu yra 
tai, kad ji mums tenka neatsitiktinai, kad kiekvienas 
ją įgyja pats, kad iš ko nors kito jos gauti neįmanoma. 
Ką tu darytum, ko tikėtumeis iš filosofijos, jei ji būtų 
dalijama iš malonės? Vienintelis jos uždavinys — pa- 
žinti dieviškųjų ir žmogiškųjų dalykų tiesą. Nuo jos 
niekuomet nenutolsta sąžiningumas, pareigingumas, 
teisingumas ir kitos susipynusios ir viena nuo kitos pri- 
klausomos dorybės. Tai ji išmokė mus gerbti visa, kas 
dieviška, mylėti visa, kas žmogiška; ji išmokė, jog 
dievų pareiga — valdyti, o žmonių — gyventi santarvė- 
je. Toji santarvė gana ilgai buvo nepažeista, kol godu- 
mas suardė vienybę ir tapo skurdo priežastimi net tų, 


285 


kuriuos buvo padaręs pačius turtingiausius. Užsigeidę 
nuosavybės, jie prarado galimybę valdyti viską. Tačiau 
pirmieji mirtingieji bei jų vaikai, būdami nesugadinti, 
klausė prigimties ir, paklusę geresniam, pripažino jį 
savo vadu ir įstatymų leidėju. Mat blogesniųjų paklu- 
simas geresniems atitinka tai, ko reikalauja prigimtis. 
Net gyvulių bandoms vadovauja arba didesni, arba 
stipresni vadai. Galvijų bandos priekyje stovi ne išsi- 
gimęs jautis, bet toks, kuris didumu ir raumenimis 
pralenkia kitus patinus, dramblių bandą veda didžiau- 
sias dramblys. Tarp žmonių aukščiausias tas, kuris 
doriausias. Taigi vadas būdavo renkamas pagal dva- 
sios savybes, ir laimingiausios buvo tos tautos, kuriose 
galingiausiu galėjo tapti tik dorybingiausias. Nebi- 
jodamas gali daryti tai, ką nori, žmogus, kuris ne- 
mano, jog gali daugiau negu privalo. Taigi vadinama- 
jame aukso amžiuje. Poseidonijo nuomone, karaliavo 
išminčiai. Jie sulaikydavo pakeltą ranką saugodami 
silpnesnį nuo stipresnio, patardavo ir atkalbinėdavo, 
parodydavo, kas naudinga, o kas žalinga. Jų įžvalgus 
protas žiūrėdavo, kad saviesiems ko nors netrūktų, jų 
narsa atremdavo pavojus, jų dosnumas turtindavo ir 
puošdavo valdinius. Pareiga buvo valdyti, o ne viešpa- 
tauti. Niekas nebandė išmėginti savo galios prieš 
tuos, kurių dėka pasidarė galingas; skriausti nebuvo 
nei noro, nei priežasties, nes žmonės buvo paklusnūs 
gerai valdžiai, o pats didžiausias karaliaus grasinimas 
valdiniams būdavo jo pažadas pasitraukti. Bet vėliau, 
suvešėjus ydoms, karalystės virto tironijomis ir prirei- 
kė įstatymų, kuriuos iš pradžių taip pat sudarinėjo iš- 
minčiai. Lygias teises Atėnams padovanojęs Solonas 
buvo vienas iš septynių garsių išminčių!. Likurgas, jei 
būtų gyvenęs tais laikais, būtų buvęs aštuntasis šio 
švento skaičiaus narys. Šlovinami ir Zaleuko, ir Cha- 
rondo įstatymai. Ne forume, ne teisės žinovo menėje, 
bet kaip tylūs ir skaistūs atsiskyrėliai pitagorininkai 
jie mokėsi teisės principų, kuriuos perdavė tuomet kles- 
tėjusiai Sicilijai ir Italijos graikams. Apskritai aš pri- 
tariu Poseidonijui, tačiau nesutinku, kad filosofija išra- 

me. Nepripažinčiau, kad ji išrado ir amatus. „Ji,— sako 
Poseidonijas,— išmokė išsibarsčiusius ir besislapstan- 
čius arba urvuose, arba duobėse po uolomis, arba me- 
džių drevėse žmones statytis būstus.“ O aš tvirtinu, 
jog ne filosofija išgalvojo šias stogų raizgalynes, iš- 
kylančias virš kitų stogų, ir ant miestų stūksančius 
miestus, nuo jūros atitvertus žuvų tvenkinius, kad be- 
sotei gerklei negrėstų audrų pavojai ir, net smarkiau- 
siai šėlstant jūrai, prabanga turėtų savo užutėkį, ku- 
riame galėtų penėti įvairias žuvų bandas. Ką tu sakai? 
Argi filosofija išmokė žmones pasidaryti raktus ir vel- 
kes? Koks gi dar galėjo būti godumo požymis? Argi ii- 
losofija uždėjo šituos didžiausią pavojų gyventojams 
keliančius stogus? Žmogui pasidarė per maža atsitikti- 
nės pastogės ar natūralaus prieglobsčio, susirasto ne- 
statant ir nevargstant. Patikėk, laimingi buvo laikai, 
neturėję architektų ir nepažinoję stogdengių. Atsiradus 
prabangos troškimui, atsirado įprotis skaldyti rąstus į 
stačiakampius ir, įgudusia ranka traukiant pjūklą per 
pažymėtą brūkšnį, supjaustyti sienoją. 


Skalų rąstą pleištu senovėj skeldavo žmonės?, 


nes tada nebuvo statomi rūmai valgomiesiems, ku- 
riuose būtų puotaujama, ir ilga, gatves drebinanti ve- 
žimų eilė neveždavo pušų ar eglių, kad jas supjaustytų 
pagražinimais išpuoštoms ir paauksuotoms luboms pa- 
ramstyti. Dvišakiai ramsčiai iš abiejų pusių laikė pir- 
kelę, per nuolaidžiai sudėtus tankius žagarus bei šakas 
nubėgdavo žemyn net labai smarkus lietus. Nors ir 
gyveno po tokiu stogu, žmonės buvo saugūs. Tada šiau- 
dinės pastogės glaudė laisvuosius, o šiandien po mar- 
muro ar aukso stogais gyvena vergai. Nesutinku su 
Poseidoniju ir dėl to, kad geležies dirbinius sukūrė 
išminčiai. Šitaip mąstant, galima būtų tvirtinti, jog iš- 
minčiai buvo tie, kurie 

Tuosyk spęst žabangus žvėrims ir amalu masint, 

Ir su šunim apsupt kalnagūbrius žmonės pramanės, 


Visa tai išrado žmonių apsukrumas, o ne išmintis. 
Nesutinku taip pat ir su tuo, kad išminčiai buvo tie, 

kurie atrado geležį ir varį, kai nuo miškų gaisrų išde- 
gusi žemė išliejo negiliai glūdėjusias ir ištirpusias 
rūdų gyslas. Tokius dalykus paprastai atranda tie, ku- 
rie juos vertina. Ir ne toks jau sunkus kaip Poseidoni- 
jui man atrodo klausimas, ar pirma buvo pradėtas 
naudoti kūjis, ar replės. Ir viena, ir kita, ir viską, ko 
ieškoma susilenkus ir mintimis atsigręžus į Žemę, iš- 
rado kažkoks miklaus, aštraus, tačiau nedidelio ir ne- 
kilnaus proto žmogus. Išminčiui buvo lengva prasi- 
maitinti, ar ne? Juk jis net šiais laikais kratosi rūpes- 
čių. Meldžiu pasakyti, kaip tu gali žavėtis ir Diogenu, 
ir Dedalu? Kuris iš jų tau atrodo išminčius? Ar tas, ku- 
ris sumanė pjūklą, ar anas, kuris, pamatęs rieškučio- 
mis geriantį vandenį berniuką, tučtuojau išsitraukė iš 
maišelio puoduką ir sudaužė jį taip sau priekaištauda- 
mas: „O, kaip ilgai aš, kvailys, tampiausi nereikalingą 
naštą!“; kuris miegojo susirietęs statinėje? Kurį šian- 
dien tu laikai išmintingesniu: ar tą, kuris išrado, kaip, 
paslėpus vamzdžius, labai aukštai išpurkšti šairanu 
kvepiantį skystį“, kaip, akimoju plūstant vandeniui, pri- 
pildyti arba ištuštinti kanalus, kaip sujungti sukamas, 
pjaustytais pagražinimais išpuoštas valgomojo lubas, 
kad atsivertų vis kitoks vaizdas, kad jis pasikeistų kiek- 
vieną kartą, kai atnešami nauji valgiai; ar tą, kuris ir 
kitiems, ir sau rodo, kad prigimtis nereikalauja iš mū- 
sų nieko vargingo ir sunkaus, kad galime gyventi be 
marmuro meistro ir kalvio, kad galime apsirengti ne- 
pirkdami šilkų, galime turėti visa, kas reikalinga, nau- 
dodamiesi tuo, ko žemė nepaslėpė savo gelmėse?! Jei 
žmonių giminė išgirstų tokį žmogų, ji suprastų, jog vi- 
rėjas jai taip pat nereikalingas kaip ir kareivis. Išmin- 
čiai arba panašūs į juos buvo tie, kurie mažai rūpinosi 
savo kūnu. Būtiniems dalykams tereikia prasčiausio rū- 
pesčio, vargstame tik dėl malonumų. Nepasigesi jokių 
amatininkų, tik gyvenk pagal prigimtį. Ji nenorėjo, 
kad mes kankintumės, ir išmokė visko, ką verčia mus 
daryti. „Bet nuogas kūnas nepakelia šalčio.“ Kaip, ar 
žvėrių ir kitų gyvūnų kailiai negali pakankamai ir vi- 
siškai apginti mūsų nuo šalčio? Argi daugelis tautų 
nepridengia kūno medžių žieve? Argi supintos paukš- 


čių plunksnos nenešiojamos kaip drabužis? Argi ir 
šiandien daugumas skitų nesirengia lapių bei pelių 
kailiais, švelniais pačiupinėti ir neperpučiamais vėjo? 
„Bet nuo vasaros saulės karščio reikia ūksmingesnio 
šešėlio.“ Kaip? Argi senovė nepaliko daugybės nuoša- 
lių vietų, kurios dėl laiko ar kokios nors kitos priežas- 
ties virto olomis? Kaip? Argi žmonės nepynė rankomis 
rezginio iš šakelių, neaptepdavo jo paprasčiausiu mo- 
liu, po to iš sausos žolės ar kitokių miško augalų ne- 
dengė stogo ir, juo lietui nutekant žemyn, nepraleis- 
davo ramiai žiemos? Kaip? Argi nesislepia žeminėse 
ties Sirtėmis gyvenančios tautos, kurioms nėra kitos to- 
kios patikimos priedangos nuo per daug kaitrios sau- 
lės, kaip pati išdžiūvusi žemė? Gamta, dovanojusi 
visiems gyviams lengvą gyvenimą, nebuvo priešiška 
žmogui ir nenustatė, kad jis vienintelis negalėtų gyven- 
ti be daugybės amatų. Ji neliepia mums jais užsiimti, 
dėl nieko nereikia vargti, kad būtų galima pragyventi. 
Gimę randame visa paruošta, tik paniekinę, kas leng- 
va, patys sau prikuriame sunkumų. Stogai, pastogės, 
kūno dangalai, maistas ir visa, kas dabar virto di- 
džiuliu vargu, tuomet buvo čia pat, veltui ir lengvai 
pasiekiama, nes viskam saiką rodydavo būtinybė. O mes 
padarėme tai brangiais, stebėtinais, daugelio sudėtingų 
amatų pagaminamais dalykais. Juk pati prigimtis pa- 
kankamai duoda to, ko reikalauja. Prabangos pomėgis, 
kuris kasdien pats save skatina ir per daugelį amžių 
vis didėja savo išradingumu padėdamas mūsų ydoms, 
yra nutolimas nuo prigimties. Iš pradžių jis ėmė trokšti 
to, kas nereikalinga, vėliau — to, kas žalinga, ir paga- 
liau sielą padarė kūno verge įsakydamas jai tarnauti 
kūno geiduliams. Visi tie amatai, kurie mieste kelia 
tiek daug šurmulio ir triukšmo, tarnauja kūnui. Kadai- 
se jam visa buvo duodama kaip vergui, o dabar tiekia- 
ma kaip šeimininkui. Todėl atsirado audyklos ir kal- 
vės, kvepalų virėjų dirbtuvės, lanksčių kūno judesių ir 
teęsiamo bei nepertraukiamo dainavimo mokyklos. Išny- 
ko natūralus saikas patenkinant būtinus poreikius. Kas 
nori tiek, kiek jam užtenka, dabar suprantamas kaip 
netašytas stuobrys arba elgeta. Net neįtikima, mielas 

Lucilijau, kaip lengvai saldūs žodžiai net didžiausius 
vyrus išveda iš tiesos kelio. Stai Poseidonijas, mano 
nuomone, vienas iš tų, kurių indėlis į filosofiją yra 
didžiausias, pirmiausia nori aprašyti, kaip iš minkštos 
ir purios vilnos sukami ir verpiami siūlai, kaip, prika- 
binus svarsčius, staklėse išsitempia tiesūs metmenys, 
kaip perkišti ataudai, iš abiejų pusių atpalaiduojantieji 
juos spaudžiančių apmatų standumą, muštuvo verčia- 
mi prisišlieti ir priglusti vienas prie kito. Poseidonijas 
sako, jog ir audimo meną išrado išminčiai. Jis pamiršo, 
jog vėliau buvo išrastas dar subtilesnis jo būdas, kai: 


Velenas riša stakles, o metmenis praskiria nendrė, 
Ataudus šauna šeiva, pritrinta ant virbalo smailo, 
Pirštai pataiso vikriai ir, į metmenis dailiai įleidę, 
Primuša juos dantimis, tvirtai įstatytais į skietą?. 


O jeigu jis būtų matęs mūsų laikų audinius, iš ku- 
rių siuvami nieko nepridengiantys drabužiai, kurie, sa- 
kyčiau, ne tik kūno, bet ir gėdos nepaslepia?! Po to 
Poseidonijas aptaria žemdirbius ir ne mažiau iškalbin- 
gai aprašo arklo išvagotą ir atkartotą dirvą, kad į pu- 
resnę žemę lengviau skverbtųsi šaknys. Jis pasakoja, 
kaip po to sėjama sėkla ir rankomis ravimos piktžolės, 
kad kartais neišaugtų pasėliams kenkiantys laukiniai 
augalai. Ir vėl jis tvirtina, jog tai — išminčių nuopel- 
nas, tarytum dabar valstiečiai neišrastų daug žemdir- 
bystės naujovių, duodančių gausų derlių. Pagaliau, ne- 
sitenkindamas šiais amatais, jis nusiunčia išminčių į 
malūną ir pasakoja, kaip šis, mėgdžiodamas gamtą, pra- 
dėjo kepti duoną: „Įdėtus į burną grūdus sutrupina 
kąsdami kieti dantys, o kas lieka nesusmulkinta, liežu- 
vis vėl stumia prie dantų. Po to košė susimaišo, kad 
lengviau praslystų pro ryklę. Kai ji pasiekia pilvą, vie- 
noda jo šiluma suvirškina ją, ir tik tada pagaliau per- 
eina į kūną. Kažkas, remdamasis šiuo pavyzdžiu, už- 
dėjo vieną ant kito du šiurkščius akmenis. Jis nusižiū- 
rėjo į dantis, kurių viena eilė nejudėdama laukia ant- 
rajai judant. Po to, trindamas vieną akmenį į kitą, 

tų permalti, jie visai susitrynė. Tuomet, pašlakstęs mil- 
tus vandeniu, ilgai juos minkė, kol pasidarė tąsi tešla. 
Iš jos padarė kepalą, kurį iš pradžių kepė karštuose 
pelenuose ar ant įkaitusios plytos, o paskui pamažu bu- 
vo išrastos krosnys ir kiti įrengimai, leidžiantys pa- 
siekti reikiamą karštį“. To betrūksta, kad ir batsiuvys- 
tės amatą sakytų esant išrastą išminčiaus. Visa tai, 
žinoma, sumanė protas, bet ne tobulas protas. Tai — 
žmogaus, o ne išminčiaus išradimai. Taip pat, dievaži, 
ir laivai, kuriais persikeliame per upes ir jūras, pritaikę 
vėjų gūsius gaudančias bures ir pastatę į vieną ar kitą 
pusę laivą sukančius vairus. Tai padaryta pamėgdžio- 
jant žuvis, kurios vairuoja uodega ir, lengvai ją kreip- 
damos, akimoju šen ar ten pasisuka. „Visa tai,— tvir- 
tina Poseidonijas,— išrado išminčius, bet kadangi tuo 
užsiimti jam buvo per menka, viską perdavė papras- 
tiems vykdytojams!“ Betgi tai ir sumanyta ne kieno 
nors kito, o tų, kurie ir šiandien tuo užsiima! Kai ku- 
riuos išradimus mes net atsimename, pavyzdžiui, stik- 
lo plokštes, persišviečiančias ir praleidžiančias ryškią 
šviesą, pirčių skliautus ir sienose įstatytus vamzdžius, 
kuriais plūsta šiluma, įkaitinanti ir pastato viršų, ir 
apačią. Ar man minėti šventyklose ir namuose spindintį 
marmurą? Ką pasakyti apie portikus remiančius apva- 
liai nugludintus didžiulius akmenis bei rūmus, kuriuose 
telpa daugybė žmonių? Ar kalbėti apie ženklus, pakei- 
čiančius žodžius ir užrašančius net pačią greičiausią 
kalbą, kai ranka spėja judėti paskui liežuvį?? Tai su- 
galvojo patys paprasčiausi vergai! Išmintis glūdi aukš- 
čiau; ji nemoko darbuotis rankomis, bet yra dvasios 
mokytoja. Nori žinoti, ką ji išrado, ką nuveikė? Ji ne- 
kuria negražių kūno judesių, trimito ar fleitos giesmių, 
kai, veržiantis orui į vidų ar pučiant jį lauk, atsiranda 
garsas. Ji nekuria ir ginklų, ir gynybinių sienų nestato, 
ir kitų karo reikmenų nedaro, bet globoja taiką ir šau- 
kia žmonių giminę gyventi santarvėje. Ji, kartoju, nėra 
būtiniausių įrankių kūrėja. Kodėl ją vertini taip men- 
kai? Juk matai prieš save gyvenimo mokytoją. Visi kiti 
menai yra pavaldūs jai. Juk kam priklauso gyveni- 
mas, tam priklauso ir visos jo puošmenos. Išmintis 

siekia laimės, į ją eina, į ją skina kelius. Ji atskleidžia, 
kas yra blogis, o kas tik atrodo blogis. Ji veja iš žmo- 
nių galvų tuštybę; ji duoda tikrą didybę ir gniuždo 
puikybę bei nepagrįstą išdidumą; ji neleidžia, kad bū- 
tų nesuvokiama, kuo skiriasi didybė nuo puikybės; ji 
leidžia pažinti visą gamtą ir save. Ji aiškina, kas yra 
dievai ir kokie jie, kas yra požemio dievybės ir larai, 
kas yra genijai ir kas — antrosios rūšies dievybėmis 
virtusios sielos; ji aiškina, kur jos būna, ką veikia, ką 
gali ir ko trokšta. Tokie yra išminties įšventinimai, 
atveriantys mums ne miesto šventyklą, bet milžinišką 
visų dievų šventovę — patį pasaulį, kurio tikrąjį pa- 
veikslą ir tikruosius pavidalus gali įžvelgti tik dvasios, 
nes žmonių akys nepajėgia aprėpti tokių didingų regi- 
nių. Po to ji grįžta prie daiktų pradžios ir visur glū- 
dinčio amžinojo proto, prie jėgos, slypinčios visose sėk- 
lose ir kiekvienai iš jų suteikiančios tikrąjį pavidalą. 
Tada pradeda tyrinėti sielą: iš kur ji atsirado, kur 
būna, kaip ilgai egzistuoja, į kokias dalis skirstoma. 
Dar vėliau nuo kūniškųjų dalykų ji pereina prie nekū- 
niškųjų, nagrinėja tiesą ir jos įrodymus, kad po to 
mokytų atskirti gyvenimo ir kalbų dviprasmybes, nes 
ir vienur, ir kitur tiesa yra sumišusi su apgaule. Aš 
kartoju, išminčius ne pasitraukė, kaip atrodo Poseido- 
nijui, nuo anų mokslų, bet apskritai nebuvo su jais su- 
sidūręs. Jis nemanė, jog verta išradinėti tai, kuo am- 
žinai naudotis neverta, jis nesiėmė to, ką reikėtų pa- 
likti. ,„Anacharsis,— sako Poseidonijas,— išrado puo- 
džiaus ratą, kuris sukdamasis suteikia indui pavidalą.“ 
Kadangi apie puodžiaus ratą užsimenama Homero poe- 
moje, kai kas nori įtikinti, jog ne šis teiginys, o tos 
eilės yra melagingos. Aš nesiginčiju, kad ratą sukūrė 
Anacharsis. Nors jį išrado išminčius, bet išrado ne kaip 
išminčius. Daug ką išminčiai daro kaip paprasti žmo- 
nės, o ne kaip išminčiai. Įsivaizduok, kad išminčius 
yra labai greitas. Jis visus pralenks bėgdamas todėl, 
kad yra greitas, o ne todėl, kad yra išminčius. Norė- 
čiau parodyti Poseidonijui kokį nors stiklo pūtiką, ku- 
ris pūsdamas suteikia stiklui daugybę pavidalų, vargu 
ar nulipdomų ir patyrusia ranka. O juk tai atrasta tada, 


kai jau nebesutinkame išminčių. „Sakoma, jog Demokri- 
tas išrado skliautą,— tvirtina Poseidonijas,— kuriame 
vidurinis akmuo sujungia pasvirusį akmenų lanką.“ 
Sakyčiau, jog tai netiesa. Juk ir prieš Demokritą bū- 
tinai turėjo būti ir tiltų, ir vartų, kurių viršūnė iš- 
lenkta. Be to, jums išėjo iš galvos tai, kad tas pats 
Demokritas išrado būdą, kaip suminkštinti dramblio 
kaulą ir kaip lydytus akmenukus paversti smaragdu. 
Dar ir šiandien taip lydant gražinami rieduliai, kurie 
tinka šiam dalykui. Tarkim, jog tai iš tikrųjų išrado 
išminčius; bet tai jis padarė ne kaip išminčius. Juk jis 
daro daug dalykų, kuriuos taip pat, o kartais net su- 
maniau bei vikriau darant matome ir neišmintingus 
žmones. Tu klausi, ką išminčius ištyrė, ką iškėlė į die- 
nos šviesą? Pirmiausia — tiesą ir visų daiktų esmę, 
į kurią žvelgė ne taip, kaip kitos gyvos būtybės, bet su- 
gebančiomis dievybę aprėpti akimis. Antra — gyvenimo 
dėsnį, kurį suderino su visatos įstatymais, išmokyda- 
mas ne tik pažinti dievus, bet ir sekti jais, o į visa, 
kas mus ištinka, žiūrėti kaip į jų įsakymus. Jis už- 
draudė paklusti klaidingai nuomonei ir, vadovaudama- 
sis teisingu sprendimu, įvertino, kas kiek yra vertas. 
Jis pasmerkė su atgaila sumišusius malonumus ir pa- 
gyrė visada pasitenkinimą keliantį gėrį. Jis visiems pa- 
rodė, jog laimingiausias yra tas, kuriam nereikia lai- 
mės, o galingiausias — tas, kuris valdo pats save. Aš 
kalbu ne apie tokią filosofiją, kuri atskiria pilietį nuo 
tėvynės, o dievus — nuo pasaulio ir kuri dovanoja do- 
rybę malonumui, bet apie tokią, kuri tik dorybę pripa- 
žįsta gėriu, kurios negali patraukti nei žmonių, nei li- 
kimo dovanos, kurios vertė yra tai, kad jos negalima 
įsigyti už jokią kainą. 

Aš netikiu, kad tokia filosofija egzistavo tais tam- 
siais laikais, kai dar nebuvo jokių amatų ir žmonės 
dirbdami mokėsi to, kas jiems buvo naudinga. Jos ne- 
turėjo ir laimingieji laikai, kada gamtos gėrybės buvo 
prieinamos visiems, kai mirtingieji dar nebuvo susve- 
timėję dėl godumo ir prabangos ir išsibėgioję iš bend- 
ruomenės prisiplėšti. Jie dar nebuvo išmintingi vyrai, 
net jeigu ir elgėsi kaip išminčiai. Visi labiausiai Ža- 

visi šia žmonių giminės raidos pakopa, ir jeigu dievai 
kam nors pavestų tvarkyti žemės reikalus ir sudaryti 
tautų įstatymus, niekas neišsirinktų geresnių už tuos, 
kurie, kaip mename, klestėjo, kai 


„niekad artojai dirvų nespaudė, 
Ežios ženklą statyt ir lauką sklypais raižyti | 
Buvo užginta: drauge jie dirbo, o žemė savaime 
Viską davė mieliau, kai niekas nereikalavo?. 


Ar buvo žmonių giminė, laimingesnė už šitą?! Jie visi 
kartu naudojosi gamtos gėrybėmis, kurių ji, visų mo- 
tina ir globėja, duodavo pakankamai, leisdama ramiai 
valdyti bendrus turtus. 

Kodėl gi aš negalėčiau pavadinti turtingiausia tą 
žmonių giminę, kurioje neįmanoma rasti vargšo? Bet į 
tą puikią tvarką įsiveržė godumas ir, trokšdamas šį bei 
tą atskirti sau ir pasisavinti, padarė taip, kad viskas 
tapo svetima, o milžiniškas gėrybių perteklius virto jų 
trukumu. Godumas atnešė skurdą ir, daug ko trokš- 
damas, prarado viską. Tegul dabar jis mėgina susi- 
grąžinti, ką prarado, tegul prie laukų prijungia laukus, 
išstumdamas kaimyną pinigais ar skriaudomis, tegul 
žemės tęsiasi kaip provincijos ir tegul ilga kelionė per 
jas bus vadinama „valdymu“, vis tiek joks ežių plėti- 
mas nenuves mūsų ten, iš kur esame išėję. Kai visa tai 
padarysime, turėsime daug; tačiau kažkada turėjome 
visą pasaulį. Pati žemė, nors ir neįdirbta, buvo derlin- 
gesnė ir dosni neplėšikaujančioms tautoms, gamtos 
duodamas gėrybes žmonės atrasdavo ir su didžiausiu 
malonumu rodydavo jas kitiems. Sutartinai viską tar- 
pusavy dalydamiesi, jie nepatyrė nei pertekliaus, nei 
neprilekliaus. Stipresnis dar nekėlė rankos prieš silp- 
nesnį, šykštuolis nekaupė atsargų atimdamas iš kitų 
būtiniausius dalykus, kiekvienas rūpinosi kitu taip, 
kaip savimi. Ginklai gulėjo nenaudojami, žmogaus 
krauju nesuteptos rankos visą neapykantą buvo nukrei- 
pusios į žvėris. Tie, kuriuos nuo saulės dengė kokia 
nors tanki giraitė, kurie žiemos ar lietaus rūstybę sau- 
giai praleisdavo nieko nekainuojančioje lapų pastogėje, 
ramiai ir nedūsaudami praleisdavo naktį. Nerimas ver- 


čia mus vartytis nuo šono ant šono savo purpuruose, 
badydamas skaudžiausiais dygliais. O kokius saldžius 
sapnus jie sapnuodavo ant kietos žemės! Ne raižytos 
lubos kybojo virš jų, bet plaukė virš jų, gulinčių lau- 
ke, žvaigždynai ir nuostabus nakties reginys, 0 pasau- 
lis tykiai sukosi atlikdamas tokį didelį darbą. Ir dieną, 
ir naktį jiems buvo atvertas šio puikiausio rūmo vaiz- 
das. Gera jiems buvo žiūrėti į žvaigždes matant, kaip 
vienos pradeda leistis nuo dangaus vidurio, o kitos 
dar tik pateka iš savo slėptuvių. Ar jiems nebuvo ma- 
lonu klajoti tarp šių taip plačiai išsibarsčiusių stebuk- 
ly? O jus gąsdina kiekvienas stogo ar išpieštų sienų 
girgžtelėjimas; vos tik kas nors barkšteli — ir bėgate 
persigandęš. Anie neturėjo į miestą panašių rūmų. Bet 
jie turėjo orą ir laisvą erdvių vėją, lengvą uolos arba 
medžio šešėlį, skaidrių šaltinių bei upelių, nedrumsčia- 
mų nei darbų, nei vamzdžių, neverčiamų tekėti kitu, pri- 
verstiniu keliu, bet laisvai tekančių, gražių natūralių 
pievų, o tarp jų — kaimiečio rankų dailiai pastatytų 
lauko pirkelių. Toks namas atitiko prigimtį, jame buvo 
malonu gyventi nebijant nei jo, nei dėl jo. Dabar gi 
daugiausia baimės kelia mūsų būstai. Tačiau, nors jų 
gyvenimas buvo ir nuostabus, ir be apgaulės, jie nebu- 
vo išminčiai, nes šis vardas reiškia galimybę nepa- 
prastai tobulėti. Aš neneigiu, kad jie buvo kilnios dva- 
sios vyrai ir, sakyčiau, gimę iš dievų. Nėra abejonės, 
jog pasaulis, dar nepavargęs nuo kūrimo, davė geres- 
nių vaisių. Tačiau kiek jų prigimtis buvo stipresnė ir 
labiau linkusi į darbą, tiek jų išmintis dar nebuvo su- 
brendusi. Mat gamta nedovanoja dorybės, tapti dory- 
bingam — sunkus menas. Jie neieškojo žemės gelmėse 
nei aukso, nei sidabro, nei skaidrių akmenų ir gailėjosi 
net laukinių gyvūnų. Dar labai toli buvo laikai, kai 
žmogus žmogų užmuš ne iš pykčio, ne iš baimės, bet 
dėl reginio. Jie dar nenešiojo margų drabužių, neaus- 
davo auksu, net nekasė jo. Kaipgi yra? Jie buvo nekal- 
ti, nes nežinojo blogio. Juk didelis skirtumas, ar kas 
nors nenori nusidėti, ar nemoka. Jiems trūko teisingu- 
mo, trūko proto, trūko susivaldymo ir drąsos. Jų atšiau- 
rus gyvenimas turėjo tam tikrų šių dorybių bruožų, ta- 

čiau dorybė būdinga tik apšviestai, mokytai, nuolatiniu 
lavinimu aukštybes pasiekusiai sielai. Mes ir gimstame 
tam, tačiau be šito. Net patys doriausieji prieš lavin- 
damiesi turi polinkį į dorybę, bet ne dorybę. Lik svei- 
kas. 


DEVYNIASDESIMT PIRMAS LAIŠKAS 
Seneka sveikina mieląjį Lucilijų 


Manasis Liberalis nuliūdo atėjus žiniai apie gaisrą, 
sudeginusį Lugdūno koloniją. Tokia nelaimė sujaudins 
kiekvieną, o ką jau kalbėti apie labai savo gimtąjį 
miestą mylintį žmogų. Šis atsitikimas privertė jį pasi- 
remti dvasios stiprybe, kurią ugdė, kad įstengtų iškęsti 
visa, ko, jo nuomone, galima bijoti. Nesistebiu, kad 
jis net nenuogąstavo dėl šitos nelauktos ir beveik ne- 
girdėtos nelaimės, nes dar nebuvo atsitikę tokio įvykio. 
Daugelį miestų siaubė gaisrai, bet nė vieno nesunai- 
kino. Net namus padegusi priešo ugnis daug kur už- 
gęsta ir, net nuolatos kurstoma, retai kada praryja 
viską, nieko nepalikdama kardui. Ir žemės drebėjimas 
vargu ar kada nors buvo toks smarkus ir pražūtingas, 
kad sugriautų ištisus miestus. Niekuomet pagaliau ne- 
liepsnojo toks nelemtas gaisras, po kurio kitas gaisras 
būtų nebeįmanomas. Viena naktis nušlavė daugybę pui- 
kiausių pastatų, kurių kiekvienas galėjo išgarsinti bet 
kokį miestą. Taikos metu atsitiko tai, ko žmonės nebi- 
jo net per karą. Kas galėtų tuo patikėti?! Nurimus gink- 
lams, dabar, kai visame pasaulyje viešpatauja ramybė, 
paklauskite, kur yra Lugdūnas, Galijos puošmena. 

Prislėgdamas visą bendruomenę, likimas visada 
duodavo laiko pasibaiminti dėl gresiančių įvykių. Bet 
koks didelis daiktas paprastai sunaikinamas ne iš kar- 
to, o čia per vieną naktį dingo didžiausias miestas. 
Pagaliau aš ilgiau tau pasakoju apie jo pražūtį, negu 
iš tikrųjų ji truko. Visa tai pakirto mūsų Liberalio 
dvasią, tokią tvirtą ir nepalaužiamą nelaimių. Ko- 

biau slegia. Staigi neganda visuomet atrodo didesnė, 
ir, ja besistebėdami, žmonės dar smarkiau kenčia. Todėl 
nieko mums neturi būti nelaukta. Viską reikia numa- 
tyti ir visko tikėtis: ne tik to, kas paprastai įvyksta, bet 
ir to, kas gali įvykti. Ar yra kas nors, kurio panorėjęs 
likimas nepalaužia pačiame žydėjime, kurio nepuola ir 
kuriam nesmogia tuo stipriau, kuo puikiau tas žėri? 
Ar likimui yra kas nors per sunku ir neįmanoma? Jis 
užgriūva ne visados tuo pačiu keliu, kartais sustoja 
pusiaukelėje; kartais jis mūsų pačių rankas pasitelkia 
prieš mus pačius; kartais savo jėgomis randa pavojų 
be kaltininko. Neganda tyko visada. Malonumų įkarš- 
tyje gimsta skausmų priežastys, karas kyla klestint tai- 
kai, o saugumo ramsčiai virsta baimės šaltiniu, drau- 
gas tampa nedraugu, o sąjungininkas — priešu. Vasa- 
ros giedra staiga virsta audra, baisesne negu žiemą. 
Priešiškumą patiriame ir nesusidūrę su priešu, per di- 
delė sėkmė pražudo pati save. Saikingiausius užpuola 
liga, stipriausius — džiova, nekalčiamsius — bausmė, o 
didžiausius atsiskyrėlius įtraukia sumaištis. Likimas 
renkasi vis naujus kelius tarsi rodydamas savo jėgą 
primiršusiems jį žmonėms. Viena diena išbarsto ir iš- 
sklaido tai, kas su dideliu vargu buvo statoma ilgus 
metus laiminant didžiai palankiems dievams. Tas, kuris 
ištaria „viena diena“, skiria daug laiko nelaimės ke- 
lionei: valstybei sunaikinti užtenka valandos ir net aki- 
mirkos. Būtų šiokia tokia paguoda dėl mūsų silpnumo 
bei aplinkybių, jei viskas žūtų taip pat pamažu, kaip 
ir atsiranda. O dabar augama lėtai, bet žlungama 
greitai. Nei asmeniniame, nei viešajame gyvenime nė- 
ra nieko tikra, apsiverčia ir žmonių, ir miestų likimas. 
Esant ramybės palaimai, atsiranda baimė, be jokių iš- 
ankstinių priežasčių nelaimės įsiveržia iš ten, iš kur jų 
mažiausiai laukiama. Per vidaus ir išorės karus išsi- 
laikiusios karalystės žlunga be jokio smūgio. Kiek vals- 
tybių sėkmingai pragyvena laiminguosius savo metus?! 
Taigi reikia viską numatyti ruošiant dvasią tam, kas 
gali atsitikti. Ruoškis ištrėmimui, ligos kančioms, ka- 
rams, laivo sudužimui. Neganda gali tave išplėšti iš 
tėvynės arba gali tėvynę išplėšti iš tavęs; gali nuvaryti 

tave į dykumą, gali sukurti dykumą žmonių minioje. 
Tegul tau prieš akis visada bus žmogaus dalia, iš anks- 
to nuteikime dvasią ruoštis ne tik tam, kas įvyksta 
dažnai, bet ir tam, kas gali įvykti blogiausia, jei ne- 
norime sugniužti ir apstulbti dėl nematytų dalykų kaip 
dėl nebūtų. Reikia turėti galvoje visas likimo jėgas. 
Kiek Azijos ir Achajos miestų žuvo nuo vieno žemės 
drebėjimo smūgio! Kiek Sirijos ir Makedonijos tvirto- 
vių prarijo žemė! Kiek kartų ši nelaimė niokojo Kiprą! 
Kiek kartų virto dulkėmis Pafas! Dažnai sužinome apie 
ištisų miestų žuvimą, tačiau kuri pasaulio dalis esame 
mes, kuriuos pasiekia tokios žinios?! Tad pakilkime su- 
tikti atsitiktinumo ir, kad ir kas įvyktų, žinokime, jog 
nelaimė nėra tokia didelė, kaip skelbia gandai. Stai su- 
degė turtingas miestas, kelių provincijų puošmena, pa- 
našus į daugelį kitų ir kartų — išimtis, nes buvo pasta- 
tytas tik ant vieno nelabai plataus kalno. Bet laikas 
nutrins visų miestų, kuriuos dabar girdi vadinant di- 
dingais bei garsiais, pėdsakus. Tu gi matai: išnyko net 
pamatai pačių garsiausių Achajos pilių, nebeliko nė 
žymės, jog jos kadaise yra buvusios. Griūva ne tik 
žmonių kūriniai, laikas nusineša ne tik žmogaus meno 
bei darbštumo vaisius: išsiskiria kalnagūbriai, pra- 
smenga ištisos srilys, bangos užplūsta smarkiai nutolu- 
sias nuo jūros vietas. Baisi ugnies jėga išgraužia švy- 
tėjusias liepsnomis kalvas ir labai aukštas viršūnės — 
jūreivių paguodą bei kelrodžius — ir sulygina jas su že- 
me. Žūva net pačios gamtos kūriniai, todėl turime ra- 
miai iškęsti miestų pražūtį. Viskas atsiranda tam, kad 
išnyktų. Pražus viskas: ar uždarytų dujų vidinė jėga 
bei pašėlęs spaudimas susprogdins jas spaudžiantį svo- 
rį, ar gelmėje sustiprėjęs įkaitusių požeminių srovių 
išsiveržimas sulaužys jų kelyje esančias kliūtis, ar 
liepsnų išsiveržimas praplėš žemės paviršių, ar ką nors 
pamažu sunaikins senatvė, nuo kurios niekas negali 
apsisaugoti, ar pasikeitęs klimatas išvarys Žmones, pa- 
versdamas gyvenvietes dykynėmis. Ilgai reikėtų var- 
dyti visus likimo kelius. Žinau viena: visi mirtingųjų 
darbai yra pasmerkti mirčiai, gyvename tarp laikinų 
298 dalykų. Tokius ir panašius paguodos žodžius aš sakau 


Liberaliui, liepsnojančiam nejįtikima meile savo gim- 
tam miestui, kuris žuvo galbūt todėl, kad vėl išaugtų 
dar gražesnis. Dažnai nelaimė paruošia vietą didesnei 
nei buvusiai laimei. Daug kas krito tam, kad pakiltų 
dar aukščiau. Timagenas, nekentęs klestinčios Romos, 
sakydavo, kad jos gaisrai liūdina jį tik dėl vienos prie- 
žasties: jis žino, jog ji pakils dar gražesnė negu buvo 
prieš sudegdama. Ir aname mieste tikriausiai visi var- 
žysis stengdamiesi atstatyti jį dar didingesnį ir tvirtes- 
nį. Tegu jis bus neramus, tegu palankūs būrimo iš paukš- 
čių ženklai lems jam ilgaamžiškumą! Juk šiai koloni- 
jai — šimtieji metai nuo įkūrimo, o toks amžius ir žmo- 
gui — ne riba! Planko įsteigta dėl patogios vietos, ji 
sutraukė daug gyventojų ir išaugo. Tačiau kiek sun- 
kiausių nelaimių patyrė ji per tokį laiko tarpą, kurio 
užtenka susenti žmogui! Tad tegul mūsų dvasia moky- 
sis suprasti ir iškęsti savo dalią! Tegul ji žino, jog liki- 
mas išdrįsta viską, jog jis tiek pat valdo valstybes, 
kiek ir valdovus, tiek pat — miestus, kiek ir kiekvieną 


žmogų. Nereikia tuo piktintis. Mes atėjome į pasaulį, 


kuriame gyvenama pagal tokius įstatymus. Jei jie tau 
patinka, paklusk, jei nepatinka — išeik, kur nori. Pik- 
tinkis, jei kokia nors neteisybė padaryta tik tau, bet 
jeigu neišvengiama būtinybė taip pat varžo ir aukš- 
čiausiai iškilusius, ir žemiausiai nusileidusius, tada su- 
sitaikyk su likimu, kuris visa sunaikina ir visa valdo. 
Nereikia mūsų vertinti pagal nevienodą pakelėse iški- 
lusių kapų ir antkapių aukštį: pelenai visų vienodi. 
Gimstame nelygūs, o mirštame lygūs. Apie miestus ga- 
liu pasakyti tą patį, ką ir apie miestų gyventojus. Ar- 
dėja buvo paimta taip, kaip ir Roma. Žmonių teisės 
kūrėjas leido mums skirtis kilmingumu ir vardo garsu- 
mu tik tol, kol gyvename. O kai mirtingajam ateina ga- 
las, jis taria: „Išeik, pasipūtime! Visiems, ką tik ne- 
šioja žemė, tebus vienas įstatymas!“ Kentėdami esame 
lygūs: nė vienas nėra silpnesnis už kitus, nė vienas 
nėra labiau tikras dėl rytojaus. Makedonijos karalius 
Aleksandras pradėjo mokytis geometrijos. Vargšas! 

Mokėsi, kad sužinotų, kokia maža žemė, kurios tik men- 
ką dalį tebuvo užkariavęs. Aš pasakiau „vargšas“, 
nes jis buvo priverstas suvokti, koks klaidingas jo var- 
das. Kas gi gali būti didis turėdamas tokią menką da- 
1;2! Jam buvo dėstomi tikslūs ir pernelyg didelio dėme- 
sio reikalaujantys dalykai, kurių negalėjo suprasti 
pakvaišęs, mintimis net per okeaną persikėlęs žmogus. 
Jis kalbėdavo: ,„Mokyk mane ko nors lengvesnio“. Mo- 
kytojas atsakydavo: „Tai visiems vienodai sunku“. Įsi- 
vaizduok, jog ir prigimtis tau sako: „Tai, dėl ko skun- 
dies, yra visiems vienoda. Niekam negaliu duoti nieko 
lengvesnio, bet kiekvienas, kuris nori, pats gali tai sau 
palengvinti“. Kaip? Pasitelkęs sielos ramybę. Reikia, 
kad patirtum ir sielvartą, ir alkį, ir troškulį, ir senatvę, 
o jeigu tu ilgiau užsibūsi tarp žmonių, privalai ir sirg- 
ti, ir ko nors netekti, ir mirti. Tačiau netikėk tais, ku- 
rie ūžia apie tave; visa tai nėra nei nelaimė, nei nepa- 
keliama našta ar sunkenybė. Šito bijoma todėl, kad 
tokia visų nuomonė. Mirties tu bijai taip pat, kaip ir 
gandų. Tačiau argi ne kvaila bijoti žodžių?! Sąmojin- 
gai apie tai kalba mūsų Demetrijas: neišmanėlių kal- 
bos jam esą tas pats, kaip pilvo skleidžiami garsai. 
„Kas man darbo, ar jie eina iš priekio ar iš užpaka- 
lio“,— sako jis. Kokia beprotybė yra nuogąstauti, kad 
tavo garbę suterš tie, kurie patys neturi garbės! Kaip 
be priežasties baiminatės gandų, taip be priežasties 
baiminatės ir to, ko niekuomet nebijotumėte, jei šito 
bijoti neverstų visų nuomonė. Ar doras žmogus patirs 
kokią nors žalą, jei apie jį plis apkalbos? Tegul mūsų 
akyse jos nepakenkia net mirčiai, nors ir prastas apie 
ją sklinda garsas. Nė vienas iš tų, kurie ją kaltina, 
nėra jos išbandęs. Kvaila pasmerkti tai, ko nežinai. 
Bet tu puikiai supranti, kad daugeliui mirtis būna nau- 
dinga, kad daugelį ji išvaduoja iš kančių, skurdo, ai- 
manų, mirties bausmės ir nuobodulio. Kol mirtis yra 
mums pavaldi, tol mes nepavaldūs niekam. Lik svei- 
300 kas. 


DEVYNIASDESIMT ANTRAS LAISKAS 
Seneka sveikina mieląjį Lucilijų“ 


Manau, mes abu tos pačios nuomonės, jog visi iš- 
orės dalykai yra įgyjami kūnui, o kūnu rūpinamasi 
dėl sielos, jog sieloje esama pagalbinių dalių, kurios 
padeda mums judėti ir maitintis ir kurios yra mums 
duotos dėl paties pagrindo, o šį pagrindą sudaro 
neprotinga ir protinga dalys. Tai, kas neprotin- 
ga, tarnauja protingajai daliai, o ši nesitaiko prie 
nieko, bet viską verčia taikytis prie jos. Dieviškasis 
protas valdo viską, o pats nėra niekam pavaldus. Iš jo 
kilęs mūsų protas yra toks pat. Jeigu dėl to sutariame, 
vadinasi, sutariame ir dėl to, jog vienintelė laimingo 
gyvenimo sąlyga yra tobulas mūsų protas. Tik jis ne- 
sumenkina sielos ir sukyla prieš likimą, bet kokiomis 
aplinkybėmis padėdamas mums išlikti ramiems. Tai vie- 
nintelis ir niekada nepalaužiamas gėris. Aš kartoju: 
laimingas tas, kurio niekas negali pažeminti. Jis stovi 
pačioje viršūnėje ir remiasi ne kuo kitu, o tik 
savimi. Tas, kurį ramsto svetimi ramsčiai, gali nu- 
kristi. Priešingu atveju mus pradeda valdyti tai, kas — 
ne mūsų. O kas gi nori priklausyti nuo likimo, koks 
protingas Žmogus žavisi savimi, kai viskas jame yra 
svetima? Kas yra laimingas gyvenimas? Rūpesčių ne- 
turėjimas ir amžina ramybė. Ją suteiks dvasios didybė, 
suteiks nepalaužiama teisingo apsisprendimo tvirtybė. 
Kaipgi tai pasiekiama? Pažįstant visą tiesą, visuose 
veiksmuose žiūrint deramos tvarkos, saiko, padorumo 
ir geros valios: dosnios, visada paklūstančios protui ir 
niekada su juo nesiskiriančios, vertos meilės bei susi- 
žavėjimo. Pagaliau, trumpai tariant, taisyklė yra tokia: 
išmintingo žmogaus siela turi būti tokia pat, kaip die- 
vo. Ko dar gali trokšti tas, kuriam jau atiteko visa, kas 
garbinga? Jeigu, be garbingumo, dar kas nors galėtų iš- 
kelti žmogų iki palaimos, tada laimingas gyvenimas pri- 
klausytų nuo kitų dalykų, be kurių garbingumas apsiei- 
na. Kas gali būti bjauresnio ir kvailesnio už nuomonę, 
jog protingosios sielos gėrį sudaro neprotingi dalykai?! 

Tačiau kai kurie mano, kad didžiausias gėris gali augti, - 
nes jis yra nevisiškas, jeigu jam gali pakenkti atsitik- 
tinumas. Vienas iš didžiųjų šios filosofijos krypties 
kūrėjų Antipatras sakosi, jog išorės aplinkybės turin- 
čios šiek tiek reikšmės, tačiau visai nedaug. Betgi tu 
pats matai, jog tai yra tas pats, kaip nepasitenkinimas 
diena, kai papildomai nešviečia kokia nors liepsnelė. 
Ar ką nors reiškia kibirkštėlė skaisčioje saulės švieso- 
je? Jei tu nepasitenkinsi vien garbingumu, tai būtinai 
norėsi prie jos pridėti arba ramybę, kurią graikai vadina 
aoy)movav, arba malonumą. Ramybę dar galima šiaip 
taip priimti: neprislėgta siela gali laisvai atsidėti pa- 
saulio pažinimui, ir niekas jos neatitrauks nuo daiktų 
esmės tyrinėjimo. O malonumas yra gyvulių gėris. Prie 
proto pridedame neprotingumą, prie garbingumo — ne- 
garbingumą. Kūno kasymas taip pat teikia malonu- 
mo. Kodėl gi jūs nesiryžtate pasakyti, jog žmogui gera 
tada, kai gera jo gomuriui? Ir tu priskiri prie žmonių, 
nesakau jau — prie vyrų, tokį, kuriam aukščiausiasis 
gėris susideda iš gardumynų, spalvų, garsų. Te- 
gul jis nešdinasi iš puikių, užimančių antrąją 
vietą po dievų būtybių tarpo, tegul jis prisijungs prie 
gyvulių pats būdamas pašaru patenkintas galvijas. Ne- 
protingąją sielos dalį sudaro dar dvi kitos dalys: viena 
yra drąsi, garbėtroškiška, nesuvaldoma, atsidavusi aist- 
roms, kita — baili, ištižusi, atsidavusi malonumams. 
Kai kas nekalba apie pirmąją — nepažabotą, ta- 
čiau geresnę ir stipresnę, vertesnę vyro dalį, o 
laimingam gyvenimui laiko būtina antrąją dalį — silp- 
ną ir niekingą. Jie liepia protui tarnauti jai, o aukš- 
čiausiąjį tauriausios būtybės gėrį pažemino ir panieki- 
no, padarė jį kažkuo nevienalyčiu ir keistu, sudarytu iš 
įvairių, viena prie kitos nederančių dalių. Taip mūsų 
Vergilijus kalba apie Scilę: 


Veidas ir pusė žmogaus, gražiausia merga iš krūtinės 
Ir iš juosmens, o žemiau vandenynų pabaisa siaubinga, 
Pilvas vilko stambaus, uodega jai seno deliino!. 


Prie šios Scilės priaugę žiaurūs, baisūs, greiti gy- 
302 vūnai. O iš kokių pabaisų anie sukūrė išmintį?! „Pa- 


grindinis žmogaus menas yra dorybė. Jai patikėtas ne- 
naudingas ir laikinas kūnas, tinkantis tiktai priimti 
maistą“, — sako Poseidonijas. Toji dieviškoji dorybė 
pereina į kažką netikra, kai prie viršutinių, garbinamų 
ir dangiškų jos dalių prijungiamas tingus, bejėgis gyvu- 
lys. Tuoj po dorybės minima ramybė nieko sielai neduo- 
da, bet pašalina prieš ją esančias kliūtis, o malonumas 
išlepina ją ir susilpnina visą jos tvirtybę. Kur rasi to- 
kių skirtingų kūnų sąjungą? Prie stipriausios dalies 
prijungiama labiausiai ištižusi, prie griežčiausios — vi- 
sai negriežta, prie skaisčiausios — nesivaldanti tiek, 
kad nesipriešina net kraujomaišai. „Kaipgi čia yra? Jei 
dorybei netrukdo gera sveikata, ramybė, kančių neturė- 
jimas, nejaugi tu jų netrokši?“ Kodėl gi netrokšiu? 
Tačiau trokšiu ne todėl, kad jie — gėris, bet todėl, kad 
atitinka prigimtį, ir aš renkuosi juos gerai pamąstęs. 
O kas tuomet juose yra gera? Tik vienas dalykas — 
teisingas jų pasirinkimas. Kai velkuosi sau deramą 
drabužį, kai vaikščioju kiek reikia, kai pietauju kaip 
privalau, tada ne pietūs, ne vaikščiojimas, ne drabužis 
yra gėris, bet mano nusiteikimas jų atžvilgiu, mokėji- 
mas visur išsaugoti protingą saiką. Dar pridursiu, kad 
žmogus turi siekti išsirinkti švarų drabužį, nes iš pri- 
gimties Žmogus yra švari ir tvarkinga būtybė. Vadi- 
nasi, švarus drabužis savaime nėra gėris, gėris — šva- 
raus drabužio pasirinkimas, nes gėris glūdi ne daikte, 
bet mūsų pasirinkime. Garbingi yra mūsų veiksmai, o 
ne daiktai, kuriuos vartojame ką nors darydami. Tai, 
ką pasakiau apie drabužį, tinka ir kūnui. Juk juo tarsi 
kokiu drabužiu gamta apsupo sielą, jis yra jos ap- 
dangalas. Bet kas.gi vertina drabužį pagal rūbų skry- 
nią? Makštis nei pagerina, nei pablogina kardą. Taigi 
tą patį aš tau pasakysiu ir apie kūną: jei bus leista 
pasirinkti, aš imsiu ir sveikatą, ir jėgų, bet jos bus gė- 
ris dėl mano nuomonės apie jas, o ne pačios savaime. 
Kai kas sako: „Išminčius yra laimingas. Tačiau aukš- 
čiausiojo gėrio, neturėdamas atitinkamų natūralių prie- 
monių, jis nepasieks. Tas, kuris įgijo dorybę, negali 
būti nelaimingas, bet jis nėra ir labai laimingas, jeigu 
jam trūksta natūralių gėrybių: sveikatos, nesužaloto-kū- 


303 


304 


no“. Tu sutinki (nors tai atrodo visiškai neįtikinama), 
kad žmogus, be perstojo kamuojamas didžiausių skaus- 
mų, nėra nelaimingas, jis netgi jaučiasi laimingas; ta- 
čiau tu neigi tai, su kuo sutikti lengviau: kad jis gali 
būti labai laimingas. Jeigu dorybė gali padaryti taip, 
kad kas nors nebūtų nelaimingas, tai jai nieko nereiš- 
kia padaryti taip, kad jis būtų labai laimingas. Juk nuo 
laimingo iki paties laimingiausio mažesnis atstumas 
negu nuo nelaimingo iki laimingo. Jei yra toks galin- 
gas dalykas, pajėgiantis nunešti iš nelaimių išplėštą 
žmogų į laimingųjų tarpą, tai ar jis negali pridėti tiek, 
kiek trūksta, kad padarytų šį žmogų labai laimingą? 
Negi jis pristinga jėgų prie pat viršūnės? Gyvenime 
būna malonių ir nemalonių dalykų, bet ir vieni, ir kiti 
yra už mūsų. Jei doras vyras nesijaučia nelaimingas 
tada, kai jį slegia įvairiausios nesėkmės, tai ar jis ga- 
lėtų nesijausti labai laimingas, kai jam nesisektų tik 
kai kurie reikalai? Kaip nesėkmių našta jo nesugniuž- 
do, nepadaro nelaimingo, taip ir sėkmės trūkumas ne- 
atima didelės laimės jausmo. Toks žmogus yra labai 
laimingas be sėkmės, kaip kad jis nebūna nelaimingas 
slegiamas nesėkmių. Priešingu atveju, jeigu galima su- 
mažinti jo gėrį, tai galima ir visai jį išplėšti. Siek 
tiek anksčiau kalbėjau, jog liepsnelė nieko neprideda 
prie saulės šviesos, paskandinančios visa, kas žėruoja 
be jos pagalbos. ,„Bet,— kas nors prieštaraus,— kai kas 
užtemdo ir saulę.“ Tačiau saulė lieka nepaliesta, net 
jei atsiranda užtvara ar nusileidžia uždanga, truk- 
danti mums ją matyti, ji dirba savo darbą ir eina savo 
keliu. Sviesdama pro debesis, ji nepasidaro mažesnė 
ar silpnesnė negu šviesdama giedrame danguje. Mat 
yra labai didelis skirtumas, ar jai tik kliudo, ar ap- 
skritai ją uždengia. Taip užtvaros nieko neatima ir iš 
dorybės: ji nepasidaro mažesnė, tik mažiau spindi. Gal- 
būt mums ji nėra tokia matoma ir aiški, bet pati sau 
ji lieka tokia pati ir nematoma, tarsi miglų uždengta 
saulė, rodo savo jėgą. Taigi nelaimės, nuostoliai, 
skriaudos tiek tegali pakenkti dorybei, kiek debesys — 
saulei. Atsiranda tokių, kurie sako, jog nelabai žydin- 
čios sveikatos išminčius esąs nei nelaimingas, nei lai- 


mingas. Jie taip pat klysta prilygindami atsitiktinai 
žmogui tenkantį daiktą dorybėms ir garbingiems vy- 
rams priskirdami tą patį, ką priskiria ir negarbin- 
giems. Kas gali būti begėdiškiau negu pagarbos vertų 
dalykų prilyginimas tiems, kurie nusipelno paniekos! 
Teisingumas, pareigos vykdymas, ištikimybė, narsumas, 
protas — pagarbos verti dalykai. Priešingai, nieko ne- 
verta yra tai, kas dažniausiai tenka pagarbos nevertiems 
žmonėms: stiprios, sveikos ir tvirtos blauzdos, rankos 
bei dantys. Be to, jei išminčius, turintis paliegusį kū- 
ną, nebus laikomas nei nelaimingu, nei laimingu, o tik 
vidutiniškai laimingu ar nelaimingu, tai ir tokio gyve- 
nimo nebus verta nei siekti, nei vengti. Rask didesnę 
nesąmonę už teiginį, kad išminčiaus gyvenimo nerei- 
kia siekti! Kas patikės, jog esama tokio gyvenimo, ku- 
rio nereikia nei siekti, nei vengti? Pagaliau, jei kūno 
trūkumai nedaro žmogaus nelaimingo, tai leidžia būti 
laimingam. Kas neturi galios pabloginti mūsų būklę, 
tas neturi galios sunaikinti ir geriausią būklę. „Pri- 
pažįstame,— sakoma,— esant šaltį ir karštį, o tarp 
jų esant šilumą. Panašiai, jei vienas yra laimingas, o 
kitas nelaimingas, tai trečiasis — nei laimingas, nei ne- 
laimingas.“ Norėčiau sugriauti šį prieš mus nukreiptą 
palyginimą. Jei prie šilumos pridėsiu daugiau šalčio, 
viskas pasidarys šalta. Jei įmaišysiu daugiau karščio, 
galų gale bus karšta. O jei šitam nei nelaimingam, nei 
laimingam pridėsiu daugybę nelaimių, jis nepasidarys 
nelaimingas, kaip jūs sakote. Taigi jūs lyginate skirtin- 
gus dalykus. Antra, štai tau žmogus, kuris nėra nei ne- 
laimingas, nei laimingas. Pridedu jam aklumą — jis ne- 
pasidaro nelaimingas. Pridedu raišumą — nepasidaro 
nelaimingas. Pridedu pastovius stiprius skausmus — 
nepasidaro nelaimingas. Jeigu daugybė negandų nepri- 
vertė jo pripažinti savo gyvenimo nelaimingu, tai jos 
neatims iš jo ir visiškos laimės jausmo. Jeigu, kaip pa- 
tys sakote, išminčius negali iš laimingo pasidaryti nelai- 
mingas, tai jis negali tapti ir mažiau laimingas. Ar 
krintantis žemyn kur nors sustos? Tai, kas neleidžia 
nusiristi žemyn, išlaikys jį ir viršūnėje. Taigi, ar apskri- 
tai negalima sudaužyti laimės? Jos negalima net su- 

mažinti, todėl jai pasiekti užtenka vien dorybės. „Kaip- 
gi čia yra? — klausiama.— Ar išminčius, kuris ilgai gy- 
veno, kurio nevargino joks skausmas, nėra laimingesnis 
už tą, kuris nuolatos grūmėsi su pavydžiu likimu?“ 
Atsakyk man: ar jis doresnis, ar garbingesnis? Jei ne, 
vadinasi, jis nėra ir laimingesnis. Jis turi teisingiau 
gyventi, kad laimingiau gyventų, o jei teisingiau gy- 
venti negali, tai negali ir laimingiau gyventi. Dorybė 
nedidėja, vadinasi, ir iš jos kilusi gyvenimo laimė taip 
pat nedidėja. Dorybė yra toks didelis gėris, kad net 
nejunta tų menkų priedų: amžiaus trumpumo, skausmo, 
įvairių kūno negalavimų. Malonumas, nevertas to, kad 
dorybė rūpintųsi juo. Kas dorybėje ypatinga? Tai, kad 
ji nesitiki ateities ir neskaičiuoja savo dienų: ir per aki- 
mirką ji gali pasinaudoti amžinuoju gėriu. Tai mums 
atrodo neįtikima ir esant aukščiau žmogaus pri- 
gimties. Mat jos didybę matuojame savo silp- 
numu ir dorybe vadiname savo ydas. Bet argi 
neatrodo nejtikimi ir tokie žodžiai: „,„Aš esu laimin- 
gas!“, kai juos ištaria baisiausiai kankinamas žmo- 
gus? O juk šie žodžiai pasigirdo iš pačios malonumų 
kalyklos. ,„,Man ši diena nepaprastai laiminga“, — tarė 
Epikūras, kamuojamas pūslės nepraeinamumo ir negy- 
jančių pilvo žaizdų skausmo. Tai kodėl gi tokie žodžiai 
turėtų būti neįtikimi dorybės garbintojų lūpose, jei juos 


sutinkame ir ten, kur viešpatauja malonumas? O šie 


niekingi išgamos tvirtina, jog didžiausiuose skausmuo- 
se, didžiausiose nelaimėse išminčius nebus nei nelai- 
mingas, nei laimingas. Juk šis tvirtinimas iš tiesų yra 
neįtikimas, dar daugiau, jis yra neįtikinamesnis už 
aną. Nesuprantu, kaip negali nusiristi žemyn nuo vir- 
šūnės nųstumta dorybė. Ji turi arba teikti visišką lai- 
mę, arba, jeigu bus nuo jos atstumta, netrukdyti pasi- 
daryti nelaimingam. Kol ji stovi vietoje, jos negalima 
išvaryti. Ji arba pralaimi, arba mus nugali. Sakoma: 
„Vien nemirtingiesiems dievams tenka dorybė ir laimin- 
gas gyvenimas, o mums —tik tų gėrybių šešėlis ir 
atspindys. Mes tik priartėjame prie jų, bet nepasiekia- 
me jų“. Bet juk dievų ir žmonių protas yra tas pats. 
Jų protas yra tobulas, o mes galime savąjį tobulinti. 


Bet mūsų ydos neša nusivylimą. Juk žmonių protas ne- 
labai ištvermingai saugo aukščiausius dalykus, ką 
nors spręsdamas, jis dar svyruoja bei dvejoja. Toks 
norėtų šviesių akių, gerų ausų, stiprios sveikatos, ne- 
bjauraus pažiūrėti ir nesilpstančio kūno, pagaliau ilges- 
nio amžiaus. Šitaip galima leisti gyvenimą nieko ne- 
sigailint, bet netobulame žmoguje glūdi kažkokia 
blogio jėga, nes jo siela linkusi pasiduoti blogio 
įtakai. Šis išryškėjantis ir išjudintas piktumas yra to- 
limas gėriui. Toks žmogus dar nėra doras, bet darosi 
doras, o tas, kuriam dar ko nors trūksta iki gėrio, yra 
blogas. Bet, 


„„kas turi jėgų ir drąsos širdy nestokoja?, 


tas prilygsta dievams ir, atsimindamas savo kilmę, 
prie jų veržiasi. Niekam nėra gėda bandyti kopti ten, 
iš kur nusileido. Kaipgi yra, kodėl tu manai, jog ne- 
turi dieviškumo tas, kuris yra dievo dalelė? Visa, kas 
mus supa, yra vienybė ir dievas. Mes — dievo bendri- 
ninkai ir jo kūno dalys. Mūsų siela sugeba jį aprėpti 
ir, jeigu jos neslėgtų ydos, kiltų prie dievybės. Kaip 
mūsų kūno laikysena yra nukreipta tiesiai į dangų, taip 
ir siela, galinti pakilti kiek tik nori, yra gamtos 
sukurta taip, kad trokšta prilygti dievams. Ir jei ji 
savo jėgomis pakyla į erdvę, tai veržiasi į aukštybės 
jai pažįstamu keliu. Sunku kopti į dangų, todėl siela 
ne kartą grįžta. Bet kai ji atranda. šį kelią, žengia 
drąsiai niekindama viską, nesižvalgydama į pinigus, 
auksą ir sidabrą laikydama vertais tamsos, kurioje 
jie gulėjo, įkainodama juos ne pagal neišmanančių 
žmonių akis akinantį blizgesį, bet pagal ankstesnįjį 
purvą, iš kurio mūsų godumas juos susirinko ar iška- 
sė. Sakau, ji žino, jog turtai slypi ne ten, kur jie kau- 
piami: reikia pripildyti sielą, o ne piniginę. Tegu siela 
viešpataus visur, tegu valdys visą pasaulį nubrėždama 
savo sienas nuo rytų ligi vakarų, kaip dievai viską tvar- 
kydama, savo turtais išdidžiai niekindama turtuolius, 
kurie paprastai nesidžiaugia savo geru, bet pavydi sve- 
timo. Pakilusi į tokią aukštybę, ji rūpinasi kūnu ne- 
mylėdama jo, tik iš pareigos globodama jį ir never- 

gauja apvalkalui, kuriame buvo įkurdinta. Kūno vergas 
nėra laisvas žmogus. Nekalbant jau apie kitus šeimi- 
ninkus, kuriuos prisišaukia per didelė kūno globa, pa- 
ties kūno valdžia yra užgaidi ir išlepinta. Siela arba 
ramiai nuo jos pasitraukia, arba staiga išsiveržia ne- 
klausdama, kas bus su paliekamu būstu. Kaip neverti- 
name barzdos bei nukirptų plaukų, taip ir toji dieviška 
siela, išeidama iš žmogaus, nesirūpina, kur atsidurs 
jos buvęs prieglobstis: ar ugnis jį praris, ar Žemė pa- 
slėps, ar žvėrys sudraskys. Jai tai rūpi ne daugiau 
negu naujagimiui rūpi placentos likimas. Kas darbo 
tam, kurio jau nėra. Nejaugi sielai svarbu, ar išmestą 
kūną išnešios paukščiai, ar jis bus suėstas, „kad dras- 
kytų šunys lotynų ir paukščiai“3, jei ji jame nebegyve- 
na? Bet, dar tebebūdamas tarp žmonių, išminčius ne- 
bijo jokių pomirtinių grasinimų tų, kuriems maža, kad 
jų bijo iki pat mirties. Jis taria: ,„Manęs nejbaugins 
nei kankinimų kablys, nei baisus išniekinto lavono 
vaizdas jį draskant. Nieko neprašau atlikti man pasku- 
tinę pareigą, niekam nepavedu savo palaikų. Gamta 
įžvalgiai pasirūpino, kad niekas neliktų nepalaidotas. 
Laikas palaidos tą, kurį žiaurumas išmetė lauk“. Me- 
cenatas yra puikiai pasakęs: 


Kapas nerūpi man, gamta palaidoja viską. 


Galėtum pamanyti, jog tai aukštajuosčio žodžiai. Jo 
prigimtis buvo galinga ir narsi, tik sėkmė nurišo visas 
juostas*. Lik sveikas. 


DEVYNIASDEŠIMT TREČIAS LAIŠKAS 
Seneka sveikina mieląjį Lucilijų 


Laiške, kuriame dejavai dėl filosofo Metronakto 
mirties, tarytum jis galėjo ir turėjo ilgiau gyventi, ieš- 
kojau. teisingumo, kuris niekuomet tavęs neapleidžia 
kad ir ką tu veiktum ir kurio tau trūksta ten, kur ir vi- 
siems. Daug esu sutikęs vyrų, teisingų žmonėms, bet 
nesutikau nė vieno — teisingo dievams. Kasdien prie- 


kaištaujame lemčiai: kodėl pasigrobė šitą gyvenimo 
kelio vidury? Kodėl nepagrobia ano? Kodėl ilgina ir 
pačiam sau, ir kitiems nemalonią senatvę? Meldžiu 
tave teisingiau spręsti: ar tu turi paklusti prigimčiai, 
ar ji — tau? Juk nesvarbu, ar greitai išeisi, ar ne, jei- 
gu vis tiek reikės išeiti. Reikia rūpintis ne tuo, kad 
ilgai gyventum, bet tuo, kad pakankamai gyventum. II- 
gas gyvenimas — likimo reikalas, pakankamas gyveni- 
mas — tavo sielos reikalas. Gyvenimas ilgas tada, kai 
jis turiningas. O turinio jis prisipildo tada, kai siela 
pati tampa savo gėriu ir pradeda save valdyti. Ar ją 
džiugins aštuoniasdešimt metų neveiklumo? Toks žmo- 
gus ne gyvena, bet gaišta žemėje, jis ne per vėlai mirš- 
ta, bet per ilgai. Jis nugyveno aštuoniasdešimt metų! 
Svarbu, nuo kurios dienos laikysi jį mirusiu. O anas 
mirė žydinčio amžiaus. Tačiau jis atliko doro piliečio, 
doro draugo, doro sūnaus pareigas niekur nieko neap- 
leisdamas. Gal jo amžius ir nebaigtas, bet gyvenimas — 
baigtas. Nugyveno aštuoniasdešimt metų! Iš tiesų jis 
prabuvo aštuoniasdešimt metų, nebent žodį „gyventi“ 
vartotume ta prasme, kaip kad sakome „medis gyve- 
na“. Meldžiu tave, Lucilijau, elkimės taip, kad mūsų 
gyvenimas, kaip brangenybės, ne daug vietos užimtų, 
bet daug svertų. Matuokime jį darbais, o ne laiku. Nori 
žinoti, kuo skiriasi žvalus likimo niekintojas, įvykdęs 
visas Žmogaus gyvenimo pareigas ir pasiekęs aukščiau- 
siąjį jo gėrį, nuo to, kuris tik praleido daugelį metų? 
Pirmasis gyvena ir po mirties, antrasis išnyko dar prieš 
mirdamas. Todėl šlovinkime ir priskirkime prie laimin- 
gųjų tą, kuris gerai išnaudojo laiką, nors ir nedaug 
jam jo teko. Jis matė tikrąją šviesą. Jis nebuvo vienas 
iš daugelio. Jis gyveno ir parodė savo jėgą. Kartais 
dangus jam buvo giedras, kartais, kaip paprastai būna, 
galingos žvaigždės šviesa mirkčiojo jam pro debesis. 
Kodėl tu klausi, kiek gyveno? Jis tebegyvena, jis pasie- 
kė ainius palikdamas apie save atminimą. Aš neatsisa- 
kyčiau pridėti sau ir daugiau metų, bet netvirtinčiau, 
jei mano laikas baigtųsi, kad man ko nors trūksta iki 
laimės. Aš neprisirišau prie tos dienos, kurią godi vil- 
tis buvo man žadėjusi kaip paskutinę, o į kiekvieną 

dieną žiūriu kaip į paskutinę. Kam klausinėji, kada 
esu gimęs, ar dar priklausau prie jaunesnių. Aš jau 
turiu, kas man priklauso. Kaip ir mažesnio kūno žmo- 
gus gali būti tobulas, taip ir trumpesnį laiko tarpą be- 
sitęsiantis gyvenimas gali būti užbaigtas. Amžius — 
išoriiis dalykas. Kiek aš gyvensiu — priklauso ne nuo 
manęs, o kaip gyvensiu — priklauso nuo manęs. Rei- 
kalauk iš manęs, kad neskaičiuočiau savo metų pasken- 
dęs tamsioje nežinomybėje, reikalauk, kad gyvenčiau, 
o ne leisčiau gyvenimą pro šalį. Tu klausi, koks yra 
pats ilgiausias gyvenimas? — Gyventi tol, kol pasieksi 
išmintį. Prie jos priartėjęs Žmogus pasiekia ne toliau- 
sią, bet svarbiausią tikslą. Tuomet jis jau gali drąsiai 
girtis bei dėkoti dievams, o b“damas tarp jų, gali sau 
ir gamtai priskirti nuopelną, kad jis gyveno. Ir pa- 
grįstai priskirs: jis grąžino jai geresnį gyvenimą negu 
gavo. Jis pateikė doro žmogaus pavyzdį, parodė, koks 
jis yra ir koks jis yra didis. O jeigu jam būtų pridėta 
daugiau laiko, jis būtų praleidęs jį panašiai kaip ir 
ankstesnį. Ir vis dėlto, kiek mums gyventi? Mes jau pa- 
ragavome visokio pažinimo. Žinome, koks yra gamtos 
pradas, kaip ji tvarko pasaulį, kaip tuo pačiu ratu 
sugrąžina metus, kaip užbaigia visa, kas buvo, ir kaip 
ji grįžta į save. Žinome, jog žvaigždės juda pačios sa- 
vaime, jog niekas, išskyrus žemę, nestovi vietoje, jog 
visa lekia nepaprastu greičiu. Žinome, kaip mėnulis 
praeina pro saulę, kodėl lėtesnis šviesulys pralenkia 
greitesnį, kaip gauna iš jo šviesą ir kaip jos netenka, 
kodėl ateina naktis ir sugrįžta diena. Reikia eiti ten, 
kad iš arčiau šitai pamatytum. Išminčius sako: „Aš 
drąsiai išeinu ne todėl, kad manau, jog šis kelias veda 
pas dievus. Aš nusipelniau, kad jie mane priimtų, aš 
jau esu buvęs tarp jų, aš pasiunčiau jiems savo sielą, 
o jie man atsiuntė savąją. Tarkime, kad aš išnyksiu, 
kad po mirties iš žmogaus nieko nelieka: aš ramus, 
net jeigu išeinu į nebūtį. Kažkas gyveno trumpiau negu 
galėjo gyventi. Ir nedidelė eilėraščių knygelė gali susi- 
laukti šlovės ir teikti naudos. O Tanuzijaus metraš- 
čiai, —tu gerai Žinai, kokie jie sunkūs ir kaip vadina- 
mi. Kai kurių žmonių gyvenimas yra ilgas, nes pana- 


šus į Tanuzijaus metraščius. Tu laikai laimingesniu 
tą, kuris per Žaidynes užmušamas vakare, o ne vidur- 
dienį? Ar manai, jog yra taip kvailai trokštančių gy- 
venti gladiatorių, labiau norinčių būti užmuštiems dra- 
bužinėje, o ne arenoje? Ne taip jau daug mes aplenkia- 
me vienas kitą. Mirtis neaplenkia nieko, žudikas skuba 
paskui nužudytąjį. Tu nerimauji dėl smulkmenos. Kas 
iš to, jei ilgai vengsi to, kas neišvengiama?! Lik svei- 
kas. 


DEVYNIASDEŠIMT KETVIRTAS LAISKAS 
Seneka sveikina mieląjį Lucilijų 


Kai kas pripažįsta tik tą filosolijos dalį, kuri ne- 
ugdo žmogaus apskritai ir duoda patarimus tam tik- 
rais atvejais. Ji vyrui pataria, kaip elgtis su Žmona, 
tėvui — kaip auklėti vaikus, šeimininkui — kaip valdyti 
vergus. Kitus jos skyrius jie atmetė kaip nenaudingus, 
tarsi būtų įmanoma duoti naudingų patarimų kai ku- 
riais gyvenimo atvejais, pirma neaprėpus viso gyveni- 
mo esmės. O stoikas Aristonas, priešingai, šią dalį 
laiko nesvarbia, neįkrentančia giliai į sielą. Jis tei- 
gia, jog daugiausia naudos duoda pagrindiniai filoso- 
fijos principai ir aukščiausiojo gėrio apibūdinimas. Kas 
gerai juos suprato ir išmoko, tas pats sau nurodys, ką 
ir kada reikia daryti. Kaip besimokantis svaidyti ietį 
taiko į tam tikrą vietą ir mankština ranką, kad toji nu- 
Ereiptų ginklą kur reikia, o po to šiuo sugebėjimu, įgy- 
tu lavinantis ir įgundant, naudojasi, nes jis išmoko 
smogti ne tik į tą ar kitą daiktą, bet ir į ką tik 
nori, laip ir pasiruošusiam visiems gyvenimo atvejams 
nereikia kiekvienąkart priminti. Jis žinos, ne kaip su- 
gyventi su žmona ar sūnumi, bet kaip gyventi dorai. 
Čia slypi ir tai, kaip jis turi gyventi su žmona ir 
vaikais. Kleantas pripažįsta esant naudingą ir šią filo- 
sotijos dalį, bet laiko ją bejėge, jei ji neišplaukia iš 
visumos, jei nepažįsta pačių filosolijos pagrindų bei 
esmės. Taigi ši tema skyla į du klausimus: ar ši dalis 
yra naudinga, ar nenaudinga ir ar gali ji viena pada- 

ryti žmogų dorą, tai yra ar ji pati nereikalinga, ar 
visas kitas dalis daro nereikalingas. Norintieji, kad ši 
dalis atrodytų nereikalinga, sako šitaip: kai kokia nors 
kliūtis prieš akis trukdo žiūrėti, reikia ją pašalinti. Ir 
veltui gaišta laiką tas, kuris, esant tai kliūčiai, moko: 
eik taip, ten tiesk ranką. Panašiai, kai kas nors už- 
temdo sielą ir trukdo įžvelgti pareigas, nieko nepasieks 
tas, kuris tokį žmogų moko: taip gyvenk su tėvu, oO 
taip — su žmona. Nieko negelbės pamokymai, kol sie- 
la skęsta paklydimuose. Tik jų atsikratę, pamatysime, 
ko reikalauja kiekviena pareiga. Priešingu atveju tu 
mokysi, kaip turi elgtis sveikas, bet sveiko jo nepada- 
rysi. Skurdžiui liepi, kad elgtųsi kaip turtingas. O kaip 
jis tai padarys, jei tebėra skurdžius? Išalkusiam nuro- 
dinėji, ką jis turėtų daryti būdamas sotus. Geriau nu- 
malšink jį graužiantį badą. Tą patį sakau tau apie vi- 
sas ydas: reikia jas pašalinti, o ne mokyti to, kas yra 
neįmanoma, kol jos tebėra. Jeigu neišguisi labai mums 
žalingo visuotinio įsitikinimo, tai ir šykštuolis neklau- 
sys, kaip naudotis pinigais, ir bailys — kaip niekinti 
pavojų. Tu turi pasiekti, kad jis suprastų, jog pinigai 
nėra nei gėris, nei blogis. Parodyk jam, kokie nelai- 
mingi turtuoliai. Padaryk, kad jis suprastų, jog tai, 
kas kelia visuotinę baimę,— taip pat mirtis ir skaus- 
mas nėra taip baisu, kaip skelbia gandai. Didelė pa- 
guoda dėl mirties, nors ji — būtinas dėsnis, gali bū- 
ti tai, kad pas nieką ji nesugrįžta; o nuo skausmo 
vaistai bus tvirtybė sielos, kuri, narsiai kentėdama, 
viską sau pasilengvina. Skausmo prigimtyje geriau- 
sa yra tai, kad ilgas skausmas nebūna stiprus, o stip- 
rus skausmas nebūna ilgas. Reikia drąsiai sutikti vi- 
sa, ką mums įsako pasaulio būtinybė. Kai šitaip 
teigdamas tu priversi jį matyti savo padėtį, ir jis su- 
pras, jog laimingas yra ne malonumų ieškantis, bet 
prigimtį atitinkantis gyvenimas, kai pamils dorybę — 
vienintelį žmogaus gėrį, kai vengs gėdos kaip vienin- 
telio blogio ir žinos, jog visa kita — turtai, garbingos 
pareigos, gera sveikata, jėga, valdžia yra vidury ir jų 
negalima priskirti nei prie gėrio, nei prie blogio, tuo- 
met jam nereikės to, kuris tam tikrais atvejais ragintų 


ir sakytų: taip vaikščiok, o taip pietauk; šitai tinka 
vyrui, o tai — moteriai; tai — vedusiam, o tai — vien- 
gungiui. Kas labai uoliai ragina kitus, tas dažnai pats 
negali to padaryti. Taigi auklėtojas nurodinėja vaikui, 
senelė — anūkei, o pikčiausias mokytojas įtikinėja, kad 
nereikia pykti. Atėjęs į mokyklą, kurioje moko grama- 
tikos, sužinosi, jog filosofų išdidžiai teigiamos tiesos 
yra jau vaikų užrašuose. Toliau. Ar tu privalai patarti 
dėl aiškių ar abejotinų dalykų? Bet, kai aišku, nereikia 
ir patarimo, o kai abejotina, tai ir patarimais niekas 
netiki. Vadinasi, pamokymai nereikalingi. Todėl įsidė- 
mėk štai ką. Jeigu duodi neaiškius ir abejotinus nuro- 
dymus, reikia juos pagrįsti įrodymais. Jeigu imsies įro- 
dinėti, pavyzdžiai bus stipresni už tavo aiškinimus ir 
vien jų užteks. Taip elkis su draugu, taip — su piliečiu, 
o taip — su sąjungininku. Kodėl? Todėl, kad taip tei- 
singa. Betgi viso to mane moko svarstymai apie teisin- 
gumą. Iš jų aš sužinau, jog teisingumo reikia siekti 
dėl jo paties, jog ne baimė priverčia mus jo ieškoti, 
ne užmokestis veda prie jo, jog nėra teisingas tas, ku- 
riam šioje dorybėje patinka kas nors, išskyrus ją pačią. 
Kai tuo įsitikinsiu ir perimsiu, ką man duos patarimai, 
mokantieji mokytą?! Išminčiui patarimų nereikia, o ne- 
išmanėliui jų per maža. Juk jis turi girdėti ne tik tai, 
kas jam liepiama, bet ir tai, kodėl liepiama. Kuriam, 
kartoju, reikia pamokymų: ar susidariusiam teisingą 
nuomonę apie gėrį ir blogį, ar nesusidariusiam įos? 
Kas jos nesusidarė, tam tu niekuo nepadėsi, nes jo au- 
sys užkimštos kalbų, priešingų tavo pamokymams. Tas, 
kuris yra tvirtai nusprendęs, ko vengti ir ko siekti, ir 
be tavo žodžių žino, ką jam daryti. Taigi visą šitą Ii- 
losofijos dalį galima panaikinti. Yra dvi mūsų nusi- 
žengimų priežastys: arba sieloje glūdi klaidingų nuo- 
monių išugdytas piktumas, arba, net jeigu klaidingi 
greitai susivilioja kokia nors regimybe, kuri traukia ją 
ten, kur nedera. Vadinasi, turime arba išgydyti sergan- 
čią sielą ir išlaisvinti ją iš ydų, arba laiku ją užvaldy- 
ti, kol ji dar laisva, bet jau linksta į blogį. Ir viena, 
ir kita daro filosofijos teiginiai, tad kitoks mokymas 


310 


814 


nieko neduoda. Be to, jeigu mokysime kiekvieną, tai 
tas darbas bus neaprėpiamas. Vienokių patarimų reikės 
duoti palūkininkui, kitokių — žemdirbiui, trečių — pirk- 
liui, ketvirtų — ieškančiam valdovų draugystės, penk- 
tų — mylintiems sau lygius žmones, šešių — mylintiems 
žemesnius už save. Esant santuokos reikalams, tau 
reikės mokyti, kaip elgtis su žmona tam, kuris vedė 
merginą, ir kaip elgtis tam, kuris vedė jau gyvenusią 
su vyru, kaip elgtis su turtinga, o kaip — su bekraite. 
Ar tu manai, jog nėra skirtumo tarp nevaisingos ir 
vaisingos, tarp pagyvenusios ir jaunutės, tarp motinos 
ir pamotės? Visų atvejų apimti negalime, kiekvienas iš 
jų reikalauja savo nurodymo. O filosofijos pamokymai 
trumpi ir viską susieja. Pridėk, kad išminties pamo- 
kymai turi būti apibrėžti ir tvirti, o jei ko nors nega- 
lima apibrėžti, vadinasi, tai nepriklauso išminčiai. Iš- 
mintis žino daiktų ribas. Taigi šią pamokymų dalį rei- 
kia atmesti, nes ji negali duoti visiems tai, ką žada tik 
nedaugeliui; o išmintis aprėpia visus. Tarp visuotinės 
beprotybės ir tos, kurią patiki gydyti gydytojams, tėra 
tik toks skirtumas, kad antroji susijusi su kūno liga, o 
pirmoji — su klaidingais įsitikinimais. Vienos siautėji- 
mo priežastis — kūno negalavimai, kitos — sielos nega- 
lia. Jei kas nors pataria pamišėliui, kaip šis turi kal- 
bėti, kaip vaikščioti, kaip elgtis viešumoje, kaip — 
namie, jis yra dar didesnis kvailys už tą, kurį moko. 
Tada reikia gydyti tulžies juodavimą ir pašalinti pačią 
pamišimo priežastį. Tą patį reikia daryti prasidėjus 
sielos pamišimui. Reikia išvyti patį pamišimą, antraip 
ragintojo žodžiai plauks tuščiai. Šitaip kalba Aristo- 
nas. Atsakysime į kiekvieną jo teiginį. Pirmiau- 
sia — į tą, kuris sako, jog reikia pašalinti kliūtį, truk- 
dančią akims matyti. Pripažįstu, jog tokiam žmogui 
reikia ne pamokymų, kaip žiūrėti, bet vaistų, prava- 
lančių akis ir pašalinančių regėjimo kliūtį. Tačiau mes 
juk matome dėl prigimties, tad, pašalinus kliūtį, grą- 
žinami tikrieji jos sugebėjimai. Bet prigimtis nemoko, 
ko iš mūsų reikalauja kiekviena pareiga. Be to, tas, ku- 
riam išgydytas valkius, negali, vos tik atgavęs regė- 
Jimą, grąžinti jo kitiems. Bet tas, kuris išlaisvintas iš 


blogio, gali išlaisvinti nuo jo ir kitus. Nereikia raginti, 
netgi ir patarti, kad akis suvoktų įvairias spalvas: baltą 
nuo juodos atskirs be jokio pamokymo. O sielai, prie- 
šingai, reikia daugybės pamokymų, kad ji žinotų, ką 
privalo veikti gyvenime. Net ir sergančius akimis gy- 
dytojas ne tik gydo, bet ir paragina. ,,„Negalima,— sa- 
ko jis,— silpno regėjimo varginti pernelyg ryškia švie- 
sa: nuo tamsos pirma pereik prie prieblandos, paskui 
įsidrąsink ir pamažu pratinkis prie ryškios šviesos. 
Neskaityk ir nerašyk pavalgęs, nevargink ištinusių ar 
karščiuojančių akių, venk tiesiai į veidą pučiančio vėjo 
bei šalčio.“ Tokie ir panašūs raginimai veikia ne blo- 
giau už vaistus. Prie vaistų medicina prideda ir pata- 
rimą. „„Paklydimas,— sako jis— yra nuodėmės priežas- 
tis. Patarimai neišgelbsti mūsų nuo jo, nesutriuškina 
klaidingų įsitikinimų apie blogį ir gėrį.“ Sutinku, jog 
pamokymai patys savaime nėra veiksminga priemonė 
norint įveikti sieloje įsišaknijusias klaidingas pa- 
žiūras, bet kartu su kitais dalykais jie šiek 
tiek padeda. Pirmiausia jie gaivina atmintį. Be to, tai, 
kas apskritai atrodo sumaišyta, gali būti tiksliai išty- 
rinėta dalimis. Juk taip pat galėtum nereikalingais 
vadinti ir padrąsinimus, ir užuojautas. Jie nėra nerei- 
kalingi, tad nėra nereikalingi ir raginimai. ,„,Kvaila,— 
sako jis,—mokyti ligonį, ką jis turi daryti būdamas 
sveikas. Reikia jam grąžinti sveikatą, be kurios tokie 
pamokymai yra beprasmiški.“ Bet ar ligoniai ir svei- 
kieji neturi kai kurių bendrų polinkių, dėl kurių verta 
juos įspėti? Pavyzdžiui, reikia priminti, kad ne taip go- 
džiai valgytų, kad vengtų nuovargio. Kai kurie pamo- 
kymai yra bendri ir vargšams, ir turtingiems. „Gydyk 
šykštumą,— sako jis,— ir nebeturėsi ko mokyti nei 
vargšą, nei turtingą, jei sumažės jų godumas.“ Betgi 
viena yra trokšti pinigų, kita — mokėti jais naudotis. 


Godūs neturi saiko dėl pinigų, tačiau dažnai jais nau-- 


dotis nemoka ir negodūs. Jis sako: „Pašalink ydas, ir 
pamokymų nebereikės“. Tai netiesa. Įsivaizduok, jog 
godumas nurimo, prabangos troškimas suvaržytas, 

net ir atsikratę ydų, mes privalėsime mokytis, ką ir 

kaip daryti. Jis sako: „„Raginimai bejėgiai, kai ydos 
sunkios“. Ir medicina nieko nepadaro ligoms, kurios 
neišgydomos; jos griebiamasi kartais gydyti vienus, o 
kartais palengvinti kitus negalavimus. Taip ir net vi- 
sas savo galias sutelkusi filosotijos jėga neištrauks įsi- 
senujusios bei sukietėjusios sielos rakšties, tačiau ne 
todėl, kad ji nieko neišgydo, bet todėl, kad išgydo ne 
viską. „Ar daug padės,— klausia jis,— akivaizdžių 
dalykų nurodinėjimas?“ Labai daug. Kartais mes 
kažką žinome, bet nekreipiame į tai dėmesio. Perspėji- 
mas ne moko mus, bet suteikia į ką nors mūsų dėmesį, 
išjudina ir įtempia mūsų atmintį ir niekam neleidžia 
iš jos išslysti. Abejingai praeiname pro daugelį aiškiai 
matomų dalykų; perspėjimas yra savotiškas primini- 
mas. Dažnai siela apsimeta nematanti net akivaizdžių 
dalykų. Vadinasi, reikia priversti ją atpažinti net Ži- 
nomiausius dalykus. Šioje vietoje turiu pakartoti Kalvo 
pasakytą mintį kalboje prieš Vatinijų: „Jūs žinote, jog 
buvo papirkta, ir visi žino, jog jūs tai žinote“. Tu Ži- 
nai, kad draugystę reikia šventai saugoti, bet nedarai 
šito. Žinai, jog svetimų žmonų suvedžiotojui nedera 
reikalauti skaistumo iš savo žmonos. Žinai, jog jai ne- 
dera turėti meilužio kaip ir tau — sugulovės, bet neda- 
rai šito. Todėl retkarčiais reikia priversti tave įtempti 
atmintį. Tai turi būti ne atsargų sandėlyje, bet visa- 
da — po ranka. Visa, kas yra išganinga, turi būti daž- 
nai perkratoma ir vartoma, kad tai ne tik žinotume, 
bet ir pasiruoštume tam. Be to, ir aiškūs dalykai tuomet 
pasidaro dar aiškesni. „Tačiau,— sakoma,— jei mokai 
ne visuotinai priimtų tiesų, turi jas papildyti įrody- 
mais; vadinasi, tuomet jie, o ne patys pamokymai teiks 
naudos.“ O jei net be įrodymų įtikina pats ragintojo 
autoritetas — taip, kaip tikima teisininkų atsakymais 
net nereikalaujant jų pagrindimo? Be to, pamokymai 
patys savaime yra labai svarūs, ypač kai jie įpinami 
į eilėraštį arba pasakojant paverčiami posakiu. Pavyz- 
džiui, Katono mintis: „Pirk ne tai, ko reikia, bet tai, 
kas būtina. Už nebūtiną prekę ir asą mokėti per bran- 
gu“. O kokie puikūs yra orakulo ištarti arba kiti pana- 
šūs pasakymai! „Taupyk laiką!“ „Pažink pats save!“ 


Argi tu reikalausi pagrindimo, kai kas nors ištars tau 
šias eilutes: „Geriausiai skriaudą gydo užmiršimas“! 
arba „Laimė lydi drąsius“; „Tinginys — pats sau yra 
kliūtis“3? Tokiems žodžiams nereikia gynėjo. Jie patys 
veikia mūsų jausmus, padedant prigimčiai, kuri tada 
parodo savo jėgą, ir pasidaro naudingi. Sielose glūdi 
visų garbingų dalykų sėklos. Jas sudaigina primini- 
mai — kaip kad lengvai papūsta kibirkštis blyksteli ryš- 
kia liepsna. Dorybė tiesiasi paliesta arba pažadinta. Be 
to, kai kurios dorybės tikrai yra mūsų sieloje, bet jos 
menkai išryškėja ir tik nurodytos išsilaisvina. Kai kurios 
kitos glūdi visur išbarstytos, o neišlavintas protas nej- 
stengia jų surinkti į visumą. Taigi reikia jas surinkti ir 
sujungti į visumą, kad būtų stipresnės ir keltų sielą 
aukštyn. O jei pamokymai nieko nepadeda, turime at- 
mesti visus mokslus apskritai ir pasitenkinti pačia pri- 
gimtimi. Tie, kurie šito reikalauja, nemato, jog vienas 
yra judrios ir veiklios prigimties, kitas — lėtos ir tin- 
gios, pagaliau jie nesupranta, jog vienas gali būti ga- 
besnis už kitą. Proto jėga stiprėja ir auga dėl pamo- 
kymų, prie įgimtų polinkių jis prideda naujų, o klai- 
dingus įsitikinimus taiso. „Jei kas nors,— sakoma,— 
neturi teisingų principų, kuo jam, susipainiojusiam tarp 
klaidingų pažiūrų, padės priminimai?!“ Žinoma, padės 
tiek, kad jis išsilaisvins iš jų. Juk natūralus ir įgimtas 
jo kilnumas nenuvyto, jis tik pritemdytas ir prislėgtas. 
Jis ir pats mėgina prasiveržti ir priešinasi negerovėms, 
o padėjus ir pastiprinus įspėjimams, sutvirtėja, jei tik 
ilgalaikis užsikrėtimas nenumarino ir neužmušė jo. 
Priešingu atveju net labai sustiprintas filosofijos mo- 
kymas jo neatgaivins. Ar kuo nors skiriasi filosofijos 
teiginiai nuo pamokymų, išskyrus tuo, jog pirmieji yra 
bendrieji pamokymai, o antrieji skirti tam tikriems at- 
vejams? Ir vieni, ir kiti moko, tik vieni moko apskritai, 
kiti — iš dalies. Yra sakoma: „Kas įsisąmoninęs teisin- 
gus ir kilnius principus, to nereikia raginti“. Visai ne. 
Nors jis žino, ką turi daryti, bet nepakankamai tai su- 
pranta. Juk ne tik aistros kliudo mums dorai elgtis, 
bet ir nemokėjimas rasti to, ko iš mūsų reikia esant vie- 
nam ar kitam dalykui. Kartais mūsų siela yra darni, 

bet neveikli ir neprityrusi ieškoti savo pareigos kelio. 
Jį nurodo paraginimas. Yra sakoma: „Atsikratyk klai- 
dingų įsitikinimų apie gėrį ir blogį, pakeisk juos teisin- 
gais, ir tada paraginimas neturės ko veikti“. Nėra abe- 
jonės, kad siela tokiu būdu gali būti nukreipiama į tei- 
singą kelią, bet ne tik tokiu būdu. Nors tai, kas yra 
gėris ir blogis, nustatoma įrodymais, pamokymai vis 
tiek turi prasmės. Juk ir išmintis, ir teisingumas atsi- 
skleidžia vykdant pareigas, o pareigas nurodo pamo- 
kymai. Be to, patį blogio ir gėrio supratimą patvirtina 
pareigų atlikimas, prie kurio mus veda pamokymai. 
Taigi ir pagrindiniai principai, ir pamokymai susiję: 
pirmieji negali išsiveržti į priekį tiek, kad paskui juos 
neitų antrieji, o šie eina paskui juos parodydami, jog 
pirmieji eina priekyje. Yra sakoma: ,„Pamokymų be ga- 
lo daug“. Netiesa. Pamokymų dėl didžiausių ir būti- 
niausių dalykų nėra be galo daug. Jie ne per daug 
skiriasi priklausomai nuo laiko, vietos ar asmens; be 
to, ir šiuo atveju galima pateikti bendrų pamokymų. 
„Niekas,— sakoma,— pamokymais negydo beprotybės, 
vadinasi, blogio — taip pat!“ Tai — skirtingi dalykai. 
Jeigu įveiksi beprotybę, grįš sveikata, o atsikratęs 
klaidingų įsitikinimų, žmogus ne iš karto mato, ką rei- 
kia daryti. Jeigu jis ir mato, priminimas vis tiek su- 
tvirtins teisingą jo nuomonę apie gėrį ir blogį. Netiesa 
ir tai, kad pamokymai nepagelbsti bepročiams. Nors jie 
ir neišgydo, bet palengvina gydymą. Ir perspėjimas, ir 
papeikimas tramdo bepročius. Aš kalbu apie bepročius, 
kurių protas sutrikęs, bet ne visiškai prarastas. „Įsta- 
tymai,— sakoma,— negali pasiekti to, kad elgtumės 
taip, kaip dera, o juk įstatymai yra ne kas kita, kaip su 
grasinimais sumišę pamokymai.“ Pirmiausia jie todėl 
ir neįtikina, kad grasina. O pamokymai ne verčia, bet 
prašo. Antra, įstatymai atbaido nuo nusikaltimo, o 
pamokymai ragina atlikti pareigą. Prie to pridėk dar 
tai, kad įstatymai taip pat naudingi dorovei, jei jie ne 
tik įsakinėja, bet ir moko. Čia aš nesutinku su Posei- 
doniju, kuris dėsto: „Man nepatinka, kad prie Platono 
įstatymų pridėti jų pagrindai. Juk įstatymas turi būti 
trumpas, kad neišmanantys lengviau jį perprastų. Te- 


gul jis bus dievo žodis iš aukštybių, tegul jis liepia, 
o ne įrodinėja. Mano nuomone, nėra nieko šaltesnio ir 
paikesnio kaip įstatymas su įžanga. Ragink, sakyk, ką 
aš turėčiau padaryti: aš — ne mokinys, bet vykdytojas“. 
Įstatymai iš tiesų naudingi: blogus įstatymus turinčio- 
se valstybėse ir papročiai yra sugedę. „Tačiau įstatymai 
visų nepataiso.“ Taip pat yra ir dėl filosofijos, bet dėl 
to jos vis tiek negalima pripažinti nenaudinga ar ne- 
sugebančia formuoti sielų. Kaipgi yra? Argi filosotija 
nėra gyvenimo įstatymas? Tarkime, jog įstatymai ne- 
naudingi; iš to dar neišplaukia, kad paraginimai taip 
pat nenaudingi. Priešingu atveju sakyk, jog nenaudinga 
ir užjausti, ir atkalbinėti nuo ko nors, ir raginti, ir prie- 
kaištauti, ir girti. Juk tai — savotiški raginimai, per 
juos pasiekiamas sielos tobulumas. Niekas taip nekilni- 
na abejojančių ir į blogį krypstančių sielų, niekas jų 
taip nešaukia atgal į teisingumo kelią kaip bendravi- 
mas su dorais žmonėmis. Tai, kas dažnai matoma ir 
dažnai girdima, pamažu įsiskverbia į širdį ir įgauna 
pamokymų jėgą. Dievaži, padeda net susitikimas su 
išminčiais: iš didžio vyro sklinda kažkas dorinančio 
net tada, kai jis tyli. Man nelengva paaiškinti, kaip 
tai padeda, bet aš jaučiu, kad padeda. Pasak Fedono, 
neįmanoma pajusti, kaip mums įkanda kai kurie smul- 
kūs gyviai: tokia apgaulinga ir silpna, bet pavojinga 
yra jų jėga. Pagal patinimą gali spręsti apie įkandimą, 
bet net ir patinus nematyti žaizdos. Panašiai atsitinka 
ir bendraujant su išmintingais vyrais: nė nepastebėsi, 
kaip ir kada jie tau padeda, bet pastebėsi, kad padėjo. 
Klausi, kam visa tai? Ogi geri pamokymai, jei jie daž- 
nai tave lydės, padės tau taip pat, kaip ir geri pavyz- 
džiai. Pitagoras sako, jog įeinančių į šventyklą, iš arti 
žvelgiančių į dievų atvaizdus ir laukiančių kokio nors 
orakulo kalbos žmonių siela pasidaro kitokia. Kas 
neigs, kad kai kurie pamokymai labai paveikia net ir 
didžiausius neišmanėlius? Pavyzdžiui, šie labai trum- 
pi, bet tokie svarūs pasakymai: „Nieko per daug“*, 
„Gobšuolio maišas kiauras — niekad neprikrausi“s, 
„Kaip šauksi, taip ir atsilieps“?. Šie žodžiai tiesiog 
smogia mums, juos girdint, neįmanoma nei abejoti, 

nei klausti „kodėl?“ Štai kaip pati tiesa traukia mus 
net be jokio įrodinėjimo. Jeigu pagarba jai pažaboja 
sielas ir švelnina ydas, kodėl gi to paties negalėtų 
įstengti paraginimas? Jei peikimas sugėdina, kodėl gi 
to nepadarys paraginimas, net jeigu jis remiasi tik 
pavyzdžiais? Aišku, veiksmingesnis ir geriau supranta- 
mas toks pamokymas, kuris remiasi įrodinėjimais, pa- 
aiškinančiais, kodėl ir ką reikia daryti, taip pat — koks 
atpildas laukia tai darančiojo bei paklūstančiojo pamo- 
kymams. Jei duoda naudos įsakymas, tai jos duoda ir 
raginimas. Įsakymas duoda naudos daug, vadinasi, daug 
jos duoda ir raginimas. Dorybė skirstoma į dvi dalis: 
į tiesos ieškojimą ir veiksmą. Ieškoti tiesos pratina mo- 
kymas, veikti — raginimas. Teisingas veikimas ugdo 
dorybę ir atskleidžia ją. Jei besiruošiančiam veikti pa- 
deda patarėjas, tai jam padės ir ragintojas. Vadinasi, 
jei dorybei reikia teisingo veikimo, o teisingą veikimą 
nurodo priminimas, vadinasi, yra būtinas ir primini- 
mas. Du dalykai teikia sielai daugiausia stiprybės: iš- 
tikimybė tiesai ir pasitikėjimas savimi. Viena ir kita 
mums duoda paraginimas, nes juo tikime, o tikint siela 
įgauna didžiadvasiškumo ir prisipildo pasitikėjimo. 
Taigi paraginimas nėra nereikalingas. Markas Agripa, 
didžios sielos žmogus, vienintelis iš visų, kuriuos pilie- 
tiniai karai padarė garsius ir galingus, paskyręs savo 
sėkmę žmonių gerovei, mėgdavo sakyti, jog esąs labai 
skolingas šiam posakiui: „Santaikoje ir mažos valsty- 
bės klesti, nesantaikoje ir didžiausios žlunga“. Jis kal- 
bėjo, jog dėl šių žodžių jis pasidarė ir geras brolis, ir 
draugas. Jei tokie posakiai, stipriai įstrigę į sielą, ati- 
tinkamai ją formuoja, kodėl to paties negalėtų padaryti 
ir ta filosofijos dalis, kuri remiasi tokiais posakiais? 
Dorybę ugdo iš dalies mokslas, iš dalies — pratybos. 
Taigi tu turi mokytis ir veiksmu sutvirtinti tai, ką esi iš- 
mokęs. O jei taip yra, tai išminčiai yra naudingas ne tik 
įgytas žinojimas, bet ir pamokymai, kurie tarsi kokie edik- 
tas sutramdo bei pažaboja mūsų aistras. „Filosofija,— 
sakoma,— skirstoma į šias dalis: žinias ir atitinkamą 
dvasios būseną. Tas, kuris išmoko ir suprato, ką reikia 
daryti ir ko reikia vengti, dar nėra išminčius, jeigu jo 


siela nepasikeitė pagal visa tai, ko išmoko. Trečioji 
filosofijos dalis — pamokymai išplaukia iš dviejų pir- 
mųjų: ir iš mokslinių teiginių, ir iš atitinkamos dvasios 
būsenos. Taigi šios trečiosios nebereikia siekiant tobu- 
los dorybės, nes užtenka pirmųjų dviejų.“ Taip mąstant, 
nereikalinga ir užuojauta, nes ir ją sudaro pirmosios 
dvi, taip pat nereikalingas ir paraginimas, ir patari- 
mas, ir pats įrodinėjimas, nes visa tai išplaukia iš dar- 
nios ir stiprios dvasios būsenos. Tačiau nors jie ir iš- 
auga iš geriausios dvasios būsenos, geriausioji dvasios 
būsena kyla iš jų kartu sukurdama juos ir pati atsi- 
rasdama iš jų. Pagaliau tai, apie ką tu kalbi, yra to- 
bulo, žmogaus laimės viršūnę pasiekusio vyro dalia, 
Prie to prieinama ne iš karto; 0 ir netobulam, bet į 
priekį žengiančiam žmogui reikia parodyti tikrąjį jo 
veiksmų kelią. Galbūt išmintis jį susiras ir be paragi- 
nimų, ji jau nuvedė sielą ten, kur ši gali judėti tik 
teisingu keliu. O silpnesnės prigimties žmonėms reikia, 
kad kas nors jiems vadovautų: to venk, o tai daryk, 
Jei lauksime, kol jie patys sužinos, ką geriausia daryti, 
tai jie ilgą laiką klaidžios, ir šis klaidžiojimas trukdys 
jiems pasiekti tai, kas jiems leistų pasitenkinii savimi, 
Vadinasi, toks Žmogus turi būti valdomas, kol pradės 
valdyti pats save. Berniukai mokosi rašyti pagal pa- 
vyzdžius. Kito ranka, apglėbusi jų pirštus, vedžioja 
juos per raidžių pavyzdžius, ir tik po to jiems liepia- 
ma mėgdžioti šiuos pavyzdžius ir pagal juos kurti savo 
rašyseną. Panašiai ir mūsų siela ugdoma pagal pa- 
vyzdžius. Tai įrodo, jog ši filosolijos dalis nėra nerei- 
kalinga. Toliau kyla klausimas, ar užtenka jos vienos 
norint ką nors padaryti išminčiumi. Šiam klausimui 
skirsime kitą dieną, o tuo tarpu argi ir be įrodinėjimų 
nėra aišku, jog mums reikia kažkokio patarėjo, kuris 
mokytų prieštaraudamas minios pamokymams? Kiek- 
vienas mūsų ausis pasiekęs balsas — žalingas: kenkia 
tie, kurie mums linki gero, ir tie, kurie mus keikia, 
Šių prakeikimai pasėja mumyse nepagrįstą baimę, o 
linkinčių mums gero meilė moko blogio. Ji liepia mums 
ieškoti tolimo, neaiškaus, klaidingo gėrio, nors laimę 
galime rasti ir namie, Sunku, kartoju, eiti teisingu 

keliu. Į šunkelį traukia tėvai, traukia ir vergai. Niekas 
neklysta pats sau vienas. Kiekvienas užkrečia beproty- 
be artimuosius, kartu užsikrečia ja ir nuo jų. Taigi 
kiekvienam būdingos minios ydos, nes jas įdiegė 
minia, Kas daro blogesnį kitą, tas tampa blo- 
gesnis ir pats. Išmokęs niekšybių moko jų ir kitus; 
pagaliau gaunasi nepaprasta šlykštynė, kai į vieną 
vietą sunešama visa, ką kiekvienas žino blogiausia. 
Tad tegul bus koks nors sargas, kartais nusukantis 
mums ausis, išvejantis gandus ir peršaukiantis minios 
pagyras. Klysti, jei manai, kad ydos gimsta kartu su 
mumis: jos atėjo vėliau, buvo mums atneštos iš šalies. 
Tad tegul dažni raginimai apgins mus nuo aplink 
skambančių visuotinių įsitikinimų. Gamta nepasmer- 
kia mūsų nė vienai ydai: ji pagimdė mus tyrus ir lais- 
vus. Ji nepadėjo atviroje vietoje nieko, kas skatintų 
mūsų godumą. Ji numetė mums po kojomis auksą bei 
sidabrą ir liepė trypti ir mindžioti tai, dėl ko patys esa- 
me trypiami ir mindomi. Ji pakėlė mūsų veidą į dangų 
ir norėjo, kad, žvelgdami aukštyn, pamatytume visa, 
ką ji sukūrė didingo ir nuostabaus: saulėtekius ir saulė- 
lydžius, sklandų skubančio pasaulio bėgimą, dieną 
parodantį mums žemės, o naktį — dangaus vaizdus, ir 
žvaigždynų žingsnį — lėtą, palyginti su visuma, bet 
labai spartų turint galvoje, kokias erdves jie pralekia 
nenutrūkstamu greičiu, ir vienas kitą pakaitomis užsto- 
jančių saulės ir mėnulio užtemimus. Tai ji leidžia 
mums matyti ir visus kitus nuostabos vertus dalykus, 
kurie arba iš eilės pasirodo, arba atsiranda staiga dėl 
netikėtų priežasčių, pavyzdžiui, nakties ugnių keliai, 
be jokio smūgio ir garso danguje atsiveriantys žaibai 
ir liepsnos, panašios į stulpus, ruožus ir dar į daug 
ką. Visa tai gamta išdėliojo virš mūsų, o auksą bei 
sidabrą ir geležį, niekada neturinčią dėl ių ramybės, 
paslėpė kaip nešančius nelaimę. Mes patys iškėlėme į 
dienos šviesą visa, dėl ko kovojame. Mes patys, išrau- 
sę žemių krūvas, iškasėme savo pavojaus priežastis ir 
įrankius. Mes patys įteikėme likimui savo nelaimes ir 
neraustame, kad labiausiai vertiname tai, kas gulėjo 
žemiausiai. Ar nori žinoti, kaip apgaulingas blizgesys 


apakino tave? Kol tie metalai tūno giliai paslėpti ir 
aplipę purvu, nieko nėra už juos šlykštesnio ir blankes- 
nio, argi ne? Jie tempiami per ilgiausių požeminių urvų 
tamsybes. Kol jie apdirbami, kol atskiriami nuo nuosė- 
dų, nieko nėra bjauresnio už juos. Pagaliau pažvelk į 
pačius meistrus, kurių rankos nuvalo gryną gelmių že- 
mę: pamatysi, kokios jos dulkėtos ir pajuodusios. O juk 
sielą tie metalai purvina labiau nei kūną, ir juos val- 
dantis yra dar nešvaresnis negu anas amatininkas. 
Vadinasi, raginimai yra būtini. Reikia turėti kokį nors 
sveiku protu pasižymintį patarėją ir, smarkiai gau- 
džiant bei maišantis klaidinantiems žodžiams, įsiklau- 
syti tik į vieną balsą. Koks tai bus balsas? Aišku toks, 
kuris tau, apkurtintam smarkių garbės troškimo šauks- 
mų, pašnibždės išganingus žodžius, kuris tau pasakys: 
„Nereikia pavydėti tiems, kuriuos minia vadina di- 
džiais ir laimingais. Nereikia leisti, kad dėl plojimų 
prarastum dvasios susikaupimą ir sveiką protą. Ne- 
reikia pradėti niekinti savo ramybės todėl, kad štai 
aną, lydimą rykščių ryšulių, dengia purpuro dra- 
bužis. Nereikia laikyti laimingesniu to, kuriam skina- 
mas kelias, o tave liktorius varo į šalį“*. Jei nori nau- 
dingos sau ir kitų neslegiančios valdžios, atsikratyk 
savo ydų. Daug atsiranda tokių, kurie padega miestus, 
kurie parbloškia tai, ko nenugalėjo laikas ir ilgi am- 
žiai, kurie supila bokštams prilygstantį pylimą, kurie 
nepaprasto aukščio sienas daužo taranais bei kitokiais 
įrengimais. Daug yra tokių, kurie atremia didžiausias 
kariuomenes, nuolatos smarkiai grasina priešui iš už- 
nugario ir, susitepę žmonių krauju, ateina prie didžio- 
sios jūros; bet ir juos — nugalėtojus — nugali godu- 
mas. Niekas neapsigynė nuo jų puolimo, bet ir jie patys 
neatsispyrė garbės troškimui ir žiaurumui: jiems atro- 
dė, kad jie veja kitus, o iš tikro patys buvo vejami. 
Nelaimingąjį Aleksandrą vijo ir siuntė į nežinomybę 
svetimų kraštų grobimo kvaitulys. Ar tu manai, jog 
sveiko proto buvo tas, kuris pradėjo pirmiausia sutriuš- 
kindamas Graikiją, kurioje išsimokslino? Ar tu manai, 
buvo sveiko proto tas, kuris iš kiekvieno miesto išplėšė 
tai, kas ten buvo geriausia, priversdamas Lakedemoną 

vergauti, o Atėnus tylėti; tas, kuris, nesitenkindamas 
daugybės arba Pilypo nupirktų, arba nugalėtų valsty- 
bių nuniokojimu, pradėjo triuškinti kitas, esančias ki- 
tuose kraštuose, nešdamas savo ginklą per visą pasau- 
Iį; tas, kurio žiaurumas niekuomet nepailso,— tarsi di- 
džiulio laukinio žvėries, griebiančio daugiau negu rei- 
kia numalšinti alkiui? Jau daugelį valstybių jis sujun- 
gė į vieną; jau ir graikai, ir persai jo bijo, jau paverg- 
tos net nuo Darėjo valdžios laisvos tautos. O jis eina 
už okeano, už saulės, jis nepatenkintas, kad reikia pa- 
sukti į šalį nuo Herkulio Ir Liberio* kelių, jis pasiruo- 
šęs išprievartauti pačią gamtą. Toliau eiti nenori, bet 
stovėti negali — kaip į bedugnę mestas sunkus daiktas, 
kurio kritimo galas — dugnas. Ir Gnėjui Pompėjui tęsti 
išorės ir pilietinius karus patarė ne dorybė ar protas, 
bet beprotiškas apgaulingos didybės troškimas. Jis žy- 
giavo tai į Ispaniją prieš Sertorijaus kariuomenę, tai 
tramdyti piratų ir išvyti jų iš jūrų. Sios priežastys 
buvo sugalvojamos įtvirtinti jo galybei. Kas jį traukė 
į Afriką, į šiaurę, prieš Mitridatą, į Armėniją ir į visus 
Azijos kampelius? Aišku, begalinis didybės troškimas, 
nors tik pats sau jis atrodė nepakankamai didis. Kas 
siuntė Gajų Cezarį į savo, kartu ir į valstybės pražūtį? 
Šlovės ir garbės troškimas, noras bet kokiais būdais iš- 
kilti virš kitų. Jis negalėjo pakęsti net vieno, aukščiau 
jo stovinčio, nors respublika pakentė du. Ar, tavo nuo- 
mone, Gajus Marijus, konsulavęs vieną kartą (tik vieną 
konsulatą jis gavo per rinkimus, o kitus — išplėšė prie- 
varta), kai sumušė teutonus ir kimbrus, kai Afrikos 
dykumose persekiojo Jugurtą, tiek pavojų užsitraukė 
skatinamas dorybės? Marijus vedė kariuomenę, o Ma- 
rijų vedė garbės troškimas. Sie žmonės, kurie viską su- 
maišė ir patys maišėsi lyg vėjo sūkuriai, kurie susuka 
tai, ką yra pagrobę, bet pirmiau patys susisuka ir todėl 
taip smarkiai puola, kad patys savęs nebevaldo. Dauge- 
liui atnešę nelaimę, jie patys pajunta tą žudančią jėgą, 
kuria kenkė kitiems. Netikėk, jog galima pasidaryti lai- 
mingam svetimos nelaimės kaina. Reikia sugriauti vi- 
sus šiuos mūsų ausims ir akims pateikiamus pavyz- 
34  džius, reikia iki galo ištuštinti pilną nelabų sumanymų 


Širdį, o | laisvą vietą įvesti dorybę, kuri išraus ap- 
gaulę ir neteisybės pamėgimą, kuri atskirs mus nuo 
minios, nes per daug ja tikime, ir grąžins mus į tei- 
singų nuomonių glėbį. Išmintis yra atsigręžimas į pri- 
gimtį ir grįžimas ten, iš kur buvo išstūmęs visuotinis 
paklydimas. Nemažas žingsnis 3veikstant — palikti be- 
protybės skatintojus, pasišalinti iš to visiems kenks- 
mingo sambūrio. Jei nori įsitikinti, jog tai — tiesa, žiū- 
rėk, kaip skirtingai gyvenama dėl žmonių akių ir dėl 
savęs. Atsiskyrėliškumas pats savaime dar nėra nekal- 
tybės mokytojas, o kaimas neugdo mūsų santūrumo, bet 
ten, kur nėra nei liudininko, nei žiūrovo, silpnėja ydos, 
mėgstančios pašalinių dėmesį bei žvilgsnius. Kas vilk- 
sis purpuro drabužį, kurio nėra kam rodyti? Kas, vaka- 
rieniaudamas vienas, naudosis aukso indais? Kas, išsi- 
tiesęs vienas kokio nors kaimo medžio pavėsyje, išdė- 
lios savo prabangą rodyti? Niekas nesigražina tik dėl 
savęs arba dėl nedaugelio, netgi dėl artimyjų, bet 
kiekvienas išryškina savo ydų puošmenas priklauso- 
mai nuo stebėtojų minios didumo. Taip jau yra: mūsų 
garbintojas ir bendramintis skatina visa, dėl ko mes ei- 
name iš proto. Pasiek, kad negalėtume pasirodyti, ir 
tu pasieksi, kad mes šito ir negeistume. Garbės troš- 
kimas, prabanga, nesivaldymas ilgisi scenos. Tu išsi- 
gydysi nuo jų, jeigu pasislėpsi. Todėl, jei gyvename 
apsupti miesto gaudesio, tegul prie mūsų stovės pata- 
rėjas, kuris, prieštaraudamas didžiulių dvarų gyrėjams, 
girs tą, kuris jaučiasi esąs turtuolis mažai turėdamas 
ir matuoja išteklius poreikiais. Tegul jis, priešingai 
tiems, kurie aukština stipriųjų malonę ir galybę, gar- 
bins mokslams atiduotą ramybę ir sielą, pasukusią nuo 
išorinių jai dalykų prie savų reikalų. Tegu jis parodys, 
kaip tie, minios laikomi laimingaisiais, dreba ir stings- 
ta iš baimės toje savo pavydėtinoje viršūnėje ir apie 
save toli gražu yra ne tokios nuomonės, kokios apie 
juos yra kiti. Visa, kas kitiems atrodo aukštybės, jiems 
patiems yra skardis. Tad jie netenka kvapo ir dreba 
pažvelgę į tą savo didybės bedugnę. Jie galvoja apie 
įvairius atsitiktinumus, kurie padaro viršūnę tokią sli- 
džią, nuogąstauja dėl to, ką pasiekė, o sėkmė, dėl ku- 

rios jie slegia kitus, dar sunkiau užgula juos pačius. 
Tuomet jie pradeda girti ramų ir nepriklausomą poilsį, 
nekenčia blizgesio, stengiasi pabėgti nuo susiklosčiu- 
sių aplinkybių. Tada tu pamatysi filosofus iš baimės ir 
išgirsi sveikų liūdnos dalios žmonių patarimų. Atrodo, 
tarsi sėkmė ir sveikas protas yra nesuderinami dalykai, 
nes, ištikus nelaimei, mes protaujame daug teisingiau, 
o sėkmė pasigrobia iš mūsų tiesą. Lik sveikas. 


DEVYNIASDEŠIMT PENKTAS LAISKAS 
Seneka sveikina mieląjį Lucilijų 


Prašai, jog dabar atsiskailyčiau su tavim ir parašy- 


čiau apie tai, apie ką sakiau, kad turi būti atidėta kitai 


dienai, ir būtent: ar užtenka įgyti išminčiai tos filoso- 
fijos dalies, kurią graikai vadina „parenetiken“, o 
mes — pamokomąja. Žinau, jog būsi patenkintas, jei ir 
atsisakysiu tęsėti pažadą. Bet aš pažadu tai padaryti, 
nes noriu, kad būtų patvirtinta patarlė: „,„Neprašyk to, 
ko nenori gauti“. Juk kartais primygtinai siekiame 
to, ko atsisakytume, jei mums kas nors tai pasiūlytų. 
Ar tai yra lengvabūdiškumas, ar pataikavimas, reikia 
jį nubausti greitai sutinkant. Mes dažnai norime pa- 
rodyti, jog trokštame to, ko iš tikrujų visai netrokš- 
tame. Kas nors atsineša paskaityti ilgiausią, smulkio- 
mis raidėmis surašytą, kietai suvyniotą istoriją ir, per- 
skaitęs didesnę dalį, sako: „Jei norite, galiu baigti skai- 
tęs“. Visi šaukia: „Skaityk, skaityk!“ O juk trokšta, 
kad jis nutiltų. Dažnai norime vieno, o meldžiame kito, 
net dievams nepasakome teisybės; bet dievai arba mū- 
sų neišklauso, arba pasigaili. O aš, atmetęs gailestin- 
gumą, atikeršysiu surašydamas tau ilgiausią laišką. Jei 
jį skaitysi nenoromis, sakyk: „Aš pats tai užsitrau- 
kiau“. Priskirk save prie tų, kuriuos kankina po ilgų 
prašymų ištekėjusi žmona, prie tų, kuriems įgriso ma- 
rias prakaito išliejus sukrauti turtai, prie tų, kuriuos 
kamuoja įvairiomis pastangomis ir būdais gautos svar- 
bios pareigos, bei prie kitų savo nelaimės bendrininkų. 
Praleidęs įžangą, pereisiu prie paties dalyko. Sakoma: 


„Laimingas gyvenimas susideda iš teisingų poelgių. 
Prie gerų poelgių veda pamokymai. Vadinasi, laimin- 
gam gyvenimui užtenka pamokymų“. Ne visuomet pa- 
mokymai nuveda prie teisingų poelgių, tik tada, kai 
protas jų klauso. Kartais, kai sielą apgulę neteisingi 
įsitikinimai, pamokymai yra bergždi. Be to, net ir tei- 
singai elgdamiesi, žmonės nežino, kad elgiasi teisingai. 
Tiktai tas, kuris nuo pat pradžios lavinosi, pasiekė 
mokslo esmę, gali laikytis visų straipsnių, kad žinotų, 
ką reikia daryti, kada, kiek, su kuo, kaip ir kodėl. O ki- 
tas negalės visa širdimi siekti garbingų dalykų, net jei 
ir nuolatos, ir mielai tai darys; jis vis tiek gręžiosis at- 
gal ir svyruos. Sakoma: „Jei garbingas poelgis gimsta 
iš pamokymų, tai laimingam gyvenimui užtenka pamo- 
kymų! Kadangi pirmas teiginys teisingas, tai ir antra- 
sis — teisingas“. Mes atsakysime, jog garbingi poelgiai 
atsiranda dėl pamokymų, bet ne vien dėl pamokymų. 
Sakoma: „Jei kiti menai tenkinasi pamokymais, tai ir 
išmintis tenkinasi jais, nes ji yra gyvenimo menas. Vai- 
rininku žmogų daro tas, kuris jį moko: taip suk vairą, 
taip nuleisk bures, taip išnaudok palankų vėją, taip 
priešinkis priešpriešiniam, taip pasitelk savo naudai nei 
piktą, nei gerą šoninį vėją. Panašiai pamokymai lavina 
ir kitus amatininkus, vadinasi, taip pat jie gali mokyti 
gyvenimo meno“. Bet visiems tiems menams rūpi gy- 
venimo priemonės, o ne pats gyvenimas. Todėl daug 
kas juos sulaiko ir trukdo jiems iš išorės: viltis, noras, 
baimė. O tam sugebėjimui, kuris laikomas gyvenimo 
menu, niekas negali trukdyti veikti. Jis įveikia kliūtis 
ir prasiveržia pro užtvaras. Ar nori žinoti, kuo skiriasi 
šitas menas nuo kitų? Aniems labiau atleistinos sąmo- 
ningos klaidos negu atsitiktinės, o šio didžiausia nuo- 
dėmė yra suklysti savo valia. Turiu galvoje štai ką: 
gramatikas neparaus tyčia pavartojęs netinkamą pasa- 
kymą, bet jis paraus, kai šis išsprus netyčia. Gydy- 
tojas labiau nusideda savo mokslui, kai nesupranta, kad 
ligonis silpsta, negu kai apsimeta, jog šito nesupran- 
ta. O šiame gyvenimo mene pati šlykščiausia 
yra sąmoninga kaltė. Pridėk dar tai, kad visi 
mokslai ir menai, net patys laisviausi, turi ne tik pa- 

mokymų, bet ir pagrindinių savo principų, pavyzdžiui, 
medicina. Hipokratas turi savo mokyklą, Asklepiadas — 
savo ir Temisonas — savo. Be to, kiekvienas teorinis 
mokslas turi savo principus, kuriuos graikai vadina 
„dogmata“, o mes — „pagrindais“ arba „pirminiais tei- 
giniais“, arba „bendromis taisyklėmis“, kurių galima 
rasti ir geometrijoje, ir astronomijoje. O filosofija yra 
ir teorinis, ir taikomasis mokslas: ji ir stebi, ir veikia. 
Klysti, jei manai, jog Ji tau žada padėti vien žemiškuo- 
se reikaluose: jos siekimai aukštesni. Ji tvirtina: aš 
tyrinėju visą pasaulį Ir nepasilieku tarp mirtingųjų 
siekdama juos įtikinti ar atkalbėti. Mane vilioja tal; 
kas didu, tai, kas virš jūsų. 


Aš ketinu Ir dangaus, Ir dievų aukščiausiąją esmę 
dėstyti tau tr daiktų plrmykščius pradus atidengti: 
viską iš jų sudaro gamta, augina, maitina, 

juos ir išskaido gamta, kai daiktas koksai susibaigia',— 


kalp sako Lukrecijus. Vadinasi, kaip teorinis mokslas 
Ji turi savo principus. Kaipgi yra? Niekas teisingai ne- 
supras, ką turi daryti, išskyrus tą, kuris turės pagrin- 
dą, nurodantį, kaip ir kur reikia atlikti visas pareigas. 
Jų neįstengs įvykdyti tas, kuris gavo pamokymų tik 
tam tikram atvejui, o ne apskritai. Silpni, sakyčiau, be 
šaknų yra tie atskirai duodami nurodymai. Principai 
yra tai, kas mus stiprina, kas užtikrina mūsų saugumą 
ir ramybę, kas sudaro viso gyvenimo prasmę ir visų 
daiktų esmę. Filosofijos principai nuo pamokymų ski- 
riasi tiek, kiek pirminiai pradai — nuo daiktų: pasta- 
rieji priklauso nuo jų, o jie yra Ir pastarųjų, ir visa 
ko priežastys. Sakoma; „Senoji išmintis nemokė nieko 
kito, o tik to, ką reikla daryti Ir ko reikia vengti, ir 
tada žmonės buvo daug geresni. O kai atsirado daug 
mokytų, pradėjo stigti dorų, nes ana paprasta ir 
akivaizdi dorybė virto neaiškiu Ir išgudrautu žinojimu. 
Mes esame mokomi ginčytis, o ne gyventi“. Be abejo, 
kaip jūs sakote, senoji išmintis pradiniu laikotarpiu 
buvo nesudėtinga, kaip Ir kiti menai, kurių sub:lumai 
atsirado Jiems besirutuliojant. Bet tada ir nereikėjo 
828 kruopštaus gydymo, Sugedimas dar nebuvo nei taip 


išaugęs, nei talp paplitęs. Paprastas ydas galėjo išgy- 
dyti paprasti vaistai. O dabar tuo rūpestingiau reikia 
statyti įtvirtinimus, kuo smarkiau esame puolami. Ka- 
daise gydymo menas buvo pažinimas keleto žolelių, 
nuo kurių nustodavo bėgti kraujas ir užsitraukdavo 
žaizdos, bet paskui jis pamažu išsiplėtė iki plačios 
dabartinių vaistų įvairovės. Nenuostabu, kad tada tu- 
rėta mažiau rūpesčių: žmonės buvo stipraus ir tvirto 
kūno, jų maistas buvo lengvas ir dirbtinai nesugadin- 
tas siekiant malonumo. Tik vėliau jis buvo pradėtas 
vartoti ne tam, kad numalšintų alkį, bet tam, kad įį 
sukeltų, buvo ieškoma ir surasta tūkstančiai rajumą 
žadinančių prieskonių, ir tai, kas išbadėjusiems buvo 
valgis, persisotinusiems pasidarė našta. Dėl to atsiran- 
da blyškumas, vynu persisunkusių raumenų drebulys ir 
apgailėtinas, labiau vidurių laisvumo negu bado sąly- 
gotas liesumas. Dėl to atsiranda ir kojų silpnumas, 
svyrinėjimas lyg eitų girtas, dėl to — išpurtusi oda ir 
išsipūtęs pilvas, sunkiai priprantantis priimti daugiau 
negu gali, dėl to — tulžies išsiliejimas, nuo kurio pa- 
gelsta veidas, dėl to — puvimas viduje, išdžiūvę pirštai 
su sukaulėjusiais sąnariais, nieko nejaučiančių gyslų 
sustingimas arba nuolatinis purtomo kūno drebėjimas. 
Ką ten kalbėti apie galvos sukimąsi, apie akių ar ausų 
skausmus, įkaitusių smegenų dilgčiojimą ir pilnas vidi- 
nių žaizdų tas kūno dalis, per kurias nusilengviname. 
O dar nesuskaičiuojama daugybė karštligės rūšių: vie- 
nos užgriūva žiauriais priepuoliais, kitos prisėlina ty- 
liai suimdamos, o trečios ateina siaubingai purtydamos 
visus sąnarius. Ar minėti nesuskaičiuojamą daugybę už 
prabangą baudžiančių ligų? Šios nelaimės nelankė tų, 
kurie neatsiduodavo malonumams, kurie ir save valdy- 
davo, ir sau tarnaudavo. Jų kūnas užsigrūdindavo nuo 
darbo ir vargo, nualsintas bėgimo, medžioklės ar ari- 
mo. Jų laukdavo tik išalkusiems galintis patikti mais- 
tas. Todėl ir nereikėjo tiek daug gydymo priemonių, 
tiek daug geležėlių bei dėželių. Dėl paprastų priežasčių 
atsirandančios ligos buvo paprastos, o ligų gausybę 
pagimdė gausybė patiekalų. Ziūrėk, kiek per vieną 
gerklę pereinančių daiktų sumaišė prabanga, sausumos 

ir jūros niokotoja. Būdami tokie skirtingi, tie daiktai 
negali susijungti ir prarijus blogai virškinami, nes vie- 
nas trukdo kitam. Nenuostabu, kad dėl visokiau- 
sio maisto atsirandančios ligos yra besikeičian- 
čios ir įvairios ir kad sumaišyti skirtingos rūšies valgiai 
išeina atgal. Todėl mes ir sergame taip įvairiai, kaip 
ir gyvename. Pats didžiausias gydytojas, šio mokslo 
kūrėjasž sakė, kad moterims neslenka plaukai ir jos 
neserga podagra. O štai dabar jos ir plinka, ir podag- 
ra serga. Moterų prigimtis nepasikeitė, bet buvo tary- 
tum perdirbta. Susilyginusios su vyrais ištvirkimu, jos 
pradėjo negaluoti taip pat, kaip ir jie. Jos taip pat ne- 
miega naktimis, tiek pat geria, aliejaus? ir vyno kigkiu 
varžosi su vyrais, taip pat išvemia nenoromis suvartotą 
maistą, o visą išgertą vyną dar kartą išmatuoja vėma- 
lais, taip pat graužia ledą norėdamos numalšinti įkai- 
tusį skrandį. Ir geiduliais jos, gimusios kentėti, nenusi- 
leidžia patinams, tegu jas dievai ir deivės nutrenkia! 
Sugalvojusios atvirkščią begėdystės rūšį, pačios gula su 
vyrais kaip vyrai. Kas gi nuostabaus, kad didžiausias, 
labiausiai pažįstantis žmogaus prigimtį gydytojas su- 
gaunamas meluojant, kai tiek moterų serga podagra ir 
plinka?! Dėl ydų jos neteko savo lyties pranašumų ir, iš- 
sižadėjusios moteriškumo, tapo pasmerktos vyrų ligoms. 
Senovės gydytojai nemokėjo dažninti mitybos ir vynu 
stiprinti silpno širdies mušimo, nemokėjo nuleisti krau- 
jo ar palengvinti ilgo negalavimo voniomis bei prakai- 
tavimu, nemokėjo, surišę kojas ir rankas, nuleisti į ga- 
lines žmogaus kūno vidury pasislėpusią negerą jėgą. 
Jiems nereikėjo dairytis daugybės pagalbos būdų, nes 
buvo labai mažai pavojų. Kaip toli dabar pažengė 
sveikatos gadinimas! Juo mes mokame už besaikius, 
neleistinus, aistringai trokštamus malonumus. Suskai- 
čiuok virėjus ir nebesistebėsi, kad tiek daug ligų. Ne- 
besidomim mokslais, laisvųjų menų mokytojai sėdi 
niekieno nelankomi, tuščiuose kampuose; retorių ir filo- 
solų mokyklose — tuščia, užtat kaip tiršta virtuvėse! 
Kiek jaunimėlio apgulę smagurių krosnis! Nekalbu jau 
apie būrius nelaimingų berniukų, kurių po puotos Jau- 


kia nauji barniai miegamajame. Nekalbu apie virtines 
jauniklių meilužių, suskirstytų pagal tautybę ir spal- 
vą, kad visi būtų nuglaistyti, visi su pirmaisiais pūke- 
liais, su vienodais plaukais, kad tik tiesiaplaukis nejįsi- 
maišytų tarp garbanių. Nekalbu apie minias kepėjų, 
patarnautojų, kurie, davus ženklą, išbėgioja atnešti val- 
gių. Gerieji dievai, kiek žmonių varinėja vienas pilvas! 
Nejaugi tu manai, jog grybai, tas gardus nuodas, ne- 
veikia paslapčia, net jei šiuo metu ir nieko nejauti? 
Nejaugi tu manai, jog nuo vasaros ledų nesukietėja 
kepenys? Nejaugi tu tvirtini, jog taip riebiai purve nu- 
tukusios austrės nepalieka sunkių nuosėdų?  Ne- 
jaugi tu tikiesi, kad šis sąjungininkų padažas, 
brangios padvėsusių žuvų sultysė nedegina mūsų 
vidurių sūriomis srutomis? Nejaugi tu manai, kad tie 
pūdyti patiekalai, tiesiog nuo ugnies pakliuvę į bur- 
ną, aušta nekenkdami viduriams? Kaip šlykščiai ir ne- 
sveikai paskui raugėjam! Kaip bjaurimės patys savimi, 
atsiduodami dvokiančiu vynu! Žinok, prarytas maistas 
nėra virškinamas, jis pūva. Atsimenu, kadaise visi kal- 
bėjo apie prašmatnų patiekalą, į kurį smaližiai savo 
pražūčiai paskubėjo įmaišyti visa, prie ko paprastai 
leidžia dienas: tarp venerinių ir dygliuotųjų moliuskų 
bei austrių valgomųjų dalių pridėliota jūros ežių, ant 
viršaus — sluoksnis raudžių be ašakų. Jau gėda valgyti 
viską atskirai: gardėsiai sumetami krūvon. Valgant 
vyksta tai, kas turi pasidaryti pačiame pilve. Laukiu, 
kada jiems neš jau sukramtytus patiekalus. Kiek čia 
trūksta: kiautai ir kaulai išimti, vietoj dantų padirbėjo 
virėjas. „Vargas mėgautis kiekvienu valgiu. Tegu vis- 
ką patiekia iš karto, kad tik skonis būtų tas pats. Kam 
man liesti ranką prie ko nors vieno? Tegu iš karto 
paduoda visus valgius, kurių užtektų papuošti daugelį 
nešimų, tegu jie būna kartu ir susimaišo. Tegu tie, ku- 
rie kalba, jog taip siekiu pasigirti ir išgarsėti, žino: 
tai darau ne pasirodyti norėdamas, o leisdamas išmė- 
ginti. Tegu visa, kas paprastai patiekiama atskirai, bus 
kartu ir užpilta vienu padažu. Tegu austrės, jūrų ežiai, 
dygliuotieji moliuskai, raudės bus sumaišyti ir išvirti 
bei patiekiami neatskiriant jų.“ Maistas susimaišęs dar 

labiau negu vėmaluose. Kadangi tie patiekalai yra su- 
dėtingi, dėl jų ir ligos atsiranda ne paprastos, o nesu- 
prantamos, skirtingos, įvairių rūšių; ir gydymo menas 
pradėjo ginkluotis prieš jas daugybe gydymo būdų ir 
daugybe stebėjimų. Tą patį tau pasakysiu ir apie lilo- 
sotiją. Kadaise ji tarp mažesnių nusidėjėlių, išgydomų 
be didelio slaugymo, buvo daug paprastesnė. Bet prieš 
šitokį papročių apvirtimą aukštyn kojomis reikia išban- 
dyti visas priemones. Kad nors tokiais būdais būtų ga- 
lima įveikti šį marą! Einame iš proto ne po vieną, bet 
visa visuomenė. Tramdome žmogžudystes ir atskirus 
nužudymus; o kaipgi su karais ir šlovę teikiančiu nusi- 
kaltimu —ištisų tautų išpjovimu? Nei godumas, nei žiau- 
rumas nežino saiko. Kol tai paslapčiomis daro kai kurie 
asmenys, žalos ir siaubo mažiau. Betgi Žiauriausius 
veiksmus skelbia senato nutarimai ir tautos sprendi- 
mai, valstybė įsako atlikti tai, kas draudžiama atski- 
riems asmenims. Jei nusikaltimas įvykdomas slapta, už 
jį mokama galva, o jei apsirengus kareivio apsiaus- 
tu — visi giriame jį. Žmonės, švelniausioji gyvų būty- 
bių giminė, nesigėdija džiaugdamiesi kito krauju, vyk- 
dydami karus ir palikdami juos tęsti vaikams, o tuo 
tarpu tarp gyvulių ir Žvėrių viešpatauja taika. Prieš 
tokį galingą ir plačiai paplitusį pamišimą filosolija 
pasidarė veiklesnė įgydama tiek jėgų, kiek jų įgavo 
priešininkas. Lengva buvo priekaištauti vyno gerbėjams 
bei išrankesnio maisto mėgėjams: nereikėjo daug jėgų 
sugrąžinti tokių žmonių sielą į saiko kelią, iš kurio ji 
buvo tik šiek tiek iškrypusi. 


Rankom duokite vali;, mokslą parodykit savos, 


Malonumo ieškoma visur. Kiekviena yda neišsitenka 
savyje: prabangos troškimas nusirita iki godumo; gar- 
bingumas užmirštas; nesigėdijama nieko, kas žada ma- 
lonų užmokestį. Žmogus — žmogui šventas daiktas — 
dabar yra žudomas pasilinksminimui ir pramogai. Tas, 
kurio negalima buvo išmokyti kirsti smūgių ar jų pri- 
imti, įvedamas į areną nuogas ir beginklis; miniai už- 
tenka tik žmogaus mirties reginio. Šitaip pairus papro- 
čiams, reikia kažko stipresnio nei įprasta, kažko, kas 


Įstengtų Išrauti Įsišaknijusį blogį. Reikia pagrindinių 
principų, kad jie įveiktų plačiai paplitusius klaidingus 
įsitikinimus. Kartu su pamokymais, užuojautomis, pa- 
raginimais jie įgaus galios, o patys savaime jie nėra 
veiksmingi. Jeigu norime, kad žmonės įsipareigotų, jei- 
gu norime ištraukti juos iš nelaimių, kuriose jie skęsta, 
tegul jie mokosi, kas yra blogis ir kas — gėris. Tegu 
sužino, jog visa, išskyrus dorybę, keičia savo vardą ir 
vieną kartą gali būti laikoma blogiu, o kitą — gėriu. 
Svarbiausias karo tarnybos dalykas yra pareigos šven- 
tumas, pagarba vėliavoms, įsitikinimas, kad bėgti — 
gėdinga, o paskui jau iš priesaiką davusių kareivių leng- 
va reikalauti, jog šie vykdytų ir kitus įsakymus bei 
paliepimus. Taip ir tiems, kuriuos tu nori vesti į lai- 
mingą gyvenimą, reikia padėti pirmuosius pamatus ir 
įdiegti jiems dorybę. Tegu ja vadovaujasi net šiek tiek 
prietaringai; tegu ją myli; tegu nori tik su ja gyventi, 
o be jos — ne. „,Kaipgi yra? Argi kai kurie žmonės ir 
be tokių subtilybių mokymo neprasiveržė pro ydas ir 
nenuveikė didelių darbų, paklusdami tik pamoky- 
mams?“ Sutinku, bet juose glūdėjo teigiamos įgimtos 
savybės, kurios jiems leido prabėgomis perimti visa, 
kas yra išganinga. Kaip nemirtingiėji dievai nėra mo- 
kęsi dorybės, nes gimė su ja, ir viena iš jų prigimties 
savybių yra dorumas, taip kai kurie ypatingais gabu- 
mais apdovanoti žmonės be ilgo mokymo suvokia tai, 
kas paprastai dėstoma, ir įsimena garbingus dalykus 
vos tik apie juos išgirdę. Tokie godūs dorybei ar sa- 
vaime vaisingi jų protai. O kitų — silpnų ir atbukusių 
arba apaugusių blogais įpročiais ilgai reikia šveisti 
sielos rūdis. Beje, ir anuos, linkusius į gėrį, greičiau 
nuves į viršūnę, ir šiems, silpniems, padės ir ištrauks 
juos iš klaidingų įsitikinimų rato tas, kuris jiems iš- 
dėstys filosofijos principus. Kokie jie reikalingi, gali 
spręsti štai pagal ką: mumyse glūdi kažkas, kas vienur 
mus daro tingius, kitur — karštagalvius. Negalima nei 
veržlumo sutramdyti, nei nerangumo išjudinti, jeigu 
nebus pašalintos jų priežastys — klaidingas Žžavėjima- 
sis ir klaidinga baimė. Kol jie mus valdo, kartok kiek 
nori: „Tai turi padaryti tėvui, tai — vaikams, tai — 

draugams, tai — svečiams“. Godumas vis tiek sulaikys 
mėginantį veikti pagal tavo nurodymus. Nors jis žinos, 
kad reikia kautis už tėvynę, bet baimė jį atkalbės. Nors 
žinos, jog reikia iki paskutinio prakaito plūktis dėl 
draugų, jį sulaikys malonumai. Nors žinos, kad meilu- 
žė — didžiausia skriauda žmonai, bet geiduliai privers 
jį elgtis priešingai. Taigi patarimai nieko nepadės, 
jeigu prieš tai nepašalinsi visko, kas jiems priešinasi, 
kaip kad beprasmiška yra pasidėti šalia ginklus ar 
traukti juos vis arčiau savęs, jeigu rankos užimtos. 
Sielą reikia išlaisvinti tam, kad ji galėtų eiti prie mūsų 
duodamų pamokymų. Įsivaizduokime, jog kas nors da- 
ro tai, ką reikia daryti. Bet jis nedarys to nuolatos, 
nedarys to vienodai, nes nežinos, kodėl jis turi taip 
daryti. Ar atsitiktinai, ar iš įpratimo jam išeis teisin- 
gai, bet jis neturės mato, kuriuo galėtų vadovau- 
tis, kuris įtikintų jį, jog jo poelgiai teisingi. Atsitikti- 
nai doras žmogus nežadės būti toks amžinai. Be to, 
galbūt pamokymai tau pasakys, ką reikia daryti, bet 
jie nepasakys, kaip reikia daryti. Jei šito nepasakys, 
tai nenuves į dorybę. Sutinku, kad paragintas žmogus 
padarys, ką reikia, bet to maža, nes šlovę juk pelno 
ne pats darbas, o tai, kaip jis yra atliekamas. Kas gali 
būti gėdingiau už prašmatnius pietus, kurių vertė — 
raitelio turtas*?! Kas labiau nusipelno cenzoriaus pasta- 
bos, ypač jeigu pietūs, kaip sako ūžautojai, ruošiami 
savo ir savo genijaus garbei? Tačiau įstojamieji pie- 
tūs" net ir labai saikingiems vyrams yra kainavę de- 
šimteriopai daugiau. Tas pats dalykas yra gėdingas, 
jei pataikaujama gerklei, ir išvengia priekaišto, jei jis 
skirtas garbei. Juk jau ne prabanga, o švaistymas tapo 
įprastu reiškiniu. Tiberijus Cezaris jam atsiųstą didžiu- 
lę raudę (kodėl gi man nepridurti, koks jos svoris, kad 
paerzinčiau kai kuriuos rajūnus? Sako, ji svėrusi ke- 
turis su puse svaro) liepė nunešti į turgų, sakydamas: 
„Jei aš, draugai, neklystu, šią raudę nupirks Apici- 
jus arba Publijus Oktavijus“. Jo spėliojimai pranoko 
visas viltis: tiedu susiginčijo, ir nugalėjo Oktavijus, 
pelnydamas tarp savo draugų didžiulę šlovę; nes už 
334 Cezario parduotą žuvį sumokėjo penkias sestercijas, 


kad tik jos nenupirktų Apicijus. Tiek mokėti buvo gėda 
Oktavijui, o ne tam, kuris prieš tai pirko šią Žuvį no- 
rėdamas ją nusiųsti Tiberijui (nors jam aš taip pat 
papriekaištaučiau): jis susižavėjo daiktu, kurį pripaži- 
no esant vertą tik Cezario. O štai kas nors sėdi prie 
sergančio draugo. Giriame jį. O šis taip elgiasi dėl 
palikimo. Jis — kranklys, laukiąs lavono. Tie patys 
poelgiai gali būti ir gėdingi, ir kilnūs: viskas priklauso 
nuo to, kodėl ir kaip jie padaromi. Viskas bus gar- 
binga, jei atsiduosime ir dorybei ir visa, kas iš jos iš- 
plaukia, laikysime vieninteliu žmogaus gėriu. Bet koks 
kitas gėris yra trumpalaikis. Toks įsitikinimas turi stip- 
riai įsitvirtinti visam gyvenimui. Aš jį vadinu pagrin- 
diniu filosolijos principu. Koks bus šis įsitikinimas, 
tokie bus ir veiksmai bei mintys. O kokie bus pastarieji, 
toks bus ir gyvenimas. Norint sutvarkyti visumą, neuž- 
tenka duoti patarimų dėl kai kurių dalių. Markas Bru- 
tas knygoje Ileoi xa0nxovTo;š duoda daugybę patarimų 
ir tėvams, ir vaikams, ir broliams. Bet niekas šių pa- 
tarimų nevykdys taip, kaip reikia, jei neturės su kuo 
palyginti savo poelgių. Savo tikslu pasirinkime aukš- 
čiausiąjį gėrį, prie kurio veržtumės, į kurį žvelgtume 
atlikdami kiekvieną savo darbą — kaip jūrininkai, ku- 
rie nusistato kryptį pagal kokią nors žvaigždę. Gyve- 
nimas be tikslo yra klaidžiojimas. O jeigu reikia tiks- 
lo, pasidarys būtini ir filosofijos principai. Manau, pri- 
tarsi, jog nieko nėra šlykštesnio už svyravimą, abejoji- 
mą, bailumą. Šie dalykai ištiks mus visur, jei neatsikra- 
tysime to, kas stabdo ir sulaiko sielą, neleidžia jai 
reikštis. 

"Paprastai mokoma, kaip garbinti dievus. Šeštadie- 
niais drauskime uždegti žibintus, nes ir dievams 
nereikia šviesos, ir žmonių nedžiugina suodžiai. UŽ- 
drauskime rytinius dievų sveikinimus ir sėdėjimą prie 
šventyklų durų: šitaip įtinkama tik žmogaus garbės 
troškimui, o dievą garbina tas, kas jį pažįsta. Drauski- 
me nešti Jupiteriui drobes bei gremžtukus ir laikyti 
prieš Junoną veidrodį — dievams nereikia tarnų. Ko- 
dėl? Todėl, kad jie patys tarnauja žmonių giminei ir 
yra pasiruošę visur ir visiems padėti. Tačiau ir girdė- 

damas, kiek reikia turėti aukojant, kaip atsikratyti 
sunkių prietarų, žmogus niekuomet toli nenužengs, 
jeigu kaip reikiant protu nesuvoks, koks yra viską tu- 
rintis, visa duodantis, veltui darantis gera dievas. Ko- 
dėl dievai daro gera? Tokia jų prigimtis. Klysta tas, 
kas mano, kad dievai nenori kenkti žmonėms,— jie šito 
neįstengia. Neįmanoma jų nuskriausti, ir jie negali ko 
nors nuskriausti. Įžeisti ir būti įžeistam — susiję daly- 
kai. Iš visų aukščiausioji ir tobuliausioji jų prigimtis 
juos ir nuo pavojaus apsaugo, ir daro nepavojingus ki- 
tiems. Pirmoji dievų garbinimo sąlyga — tikėjimas. Po 
to — jų didybės, taip pat gerumo, be kurio nebūna di- 
dybės, pripažinimas; supratimas, kad jie yra pasaulio 
valdovai, savo jėga tvarkantieji visatą, kad jie — žmo- 
nių giminės globėjai, kartais nesirūpinantys kai kuriais 
asmenimis. Dievai nelemia blogio ir neturi jo. Tačiau 
kai kuriuos'jie peikia, tramdo, baudžia retkarčiais baus- 
mei suteikdami kokio nors gėrio regimybę. Trokšti 
dievų palankumo? Būk doras. Kas jais seka, tas 
pakankamai juos gerbia. Bet štai kitas klausimas: kaip 
elgtis su žmonėmis? Ką veikti? Ką patarti? Kad tu- 
rime gailėtis žmogaus kraujo? Kaip tai paprasta: ne- 
kenk tam, kam gali padėti! Aišku, gailestingumas ki- 
tam žmogui — girtinas dalykas. Taigi, ar mokysime, 
kad reikia ištiesti ranką skęstančiam, parodyti kelią pa- 
klydusiam, dalytis duona su išalkusiu? Užuot viską iš- 
sakęs, ką jis privalo daryti ir ko turi vengti, aš galiu 
trumpai jam išdėstyti šitokią žmogaus pareigų taisyk- 
lę: visa, ką matai ir kame glūdi dieviškų ir žmogiškų 
dalykų visuma, yra vieninga; mes esame didelio kūno 
nariai. Gamta sukūrė mus brolius, pagimdydama iš 
to paties ir tam pačiam tikslui. Ji įskiepijo mums abi- 
pusę meilę ir polinkį bendrauti. Ji nustatė, kas yra 
teisinga ir leistina. Pagal jos įstatymus blogiau yra 
kam nors kenkti negu pačiam patirti skriaudą. Tegu, 
jai įsakius, bus ištiesta ranka žmogui, kuriam reikia 
pagalbos. Tegu ir širdyje, ir lūposę bus žodžiai: 
Kadangi aš esu žmogus, tai ir manau, 
Jog visa žmogiška nesvetima ir man?, 


Laikykimės kartu, nes tam esame gimę. Mūsų bend- 
ruomenė labai panaši į akmenų skliautą, kuris suby- 
rėtų, jei akmenys vienas kito nelaikytų ir neremtų. Pa- 
kalbėję apie dievus ir žmones, aptarkime, kaip reikia 
elgtis su daiktais. Tuščiai švaistysimės pamokymais, 
jeigu iš anksto nenurodysime, ką turime manyti apie 
kiekvieną daiktą, ką turime manyti apie skurdą ir tur- 
tus, apie garbę ir nešlovę, apie tėvynę ir ištrėmimą, 
Įvertinkime viską atskirai ir, atmetę paplitusią apie 
juos nuomonę, ištirkime, kas tai iš tikro yra, o ne kaip 
yra vadinama. Pereikime prie dorybių. Kas nors mus 
mokys didžiai vertinti išmintį, mylėti narsumą, kiek 
galima stropiau diegti sau teisingumą. Bet jis nieko 
nepasieks, jei mes nežinosime, kas yra dorybė, ar ji 
yra viena, ar dorybių yra daugiau, ar jos yra po vieną, 
ar susipynusios, ar, turėdamas vieną iš jų, žmogus turi 
ir kitas, kuo jos skiriasi. Kalviui nebūtina teirautis 
apie kalvės išradimą ar jos naudą, taip pat ir mimui 
nebūtina teirautis apie šokio meną. Jei šių menų atsto- 
vai išmano savo sritis, tai nieko netrūksta. Jie neapima 
viso gyvenimo. O dorybė yra ir kitų, ir savęs pažini- 
mas. Norint jos išmokti, reikia mokytis visko, kas su 
ja susiję. Be teisingų ketinimų nebus teisingų poelgių. 
Juk poelgiai išplaukia iš ketinimų. Antra vertus, be tei- 
singo sielos nusistatymo nebus teisingų ketinimų. Juk 
ketinimai išplaukia iš teisingo sielos nusistatymo. O 
sielos nusistatymas nebus puikus, jeigu nebus suprasti 
visą gyvenimą tvarkantys dėsniai ir nebus nurodyta, 
kaip reikia įvertinti kiekvieną dalyką, ir nebus išaiš- 
kinta, kas jis yra iš tikrųjų. Dvasios ramybė tenka tik 
tiems, kurie sugeba spręsti nepalenkiamai ir tvirtai. 
Kiti daug kartų išsižada ir vėl sugrįžta ir taip paeiliui 
plaukioja tarp to, ko išsižadėjo, ir to, ko siekia. Kokia 
tokio blaškymosi priežastis? — Ta, kad besivadovau- 
jantiems nepatikimu vadovu — gandais viskas yra la- 
bai neaišku. Jeigu nori visada trokšti to paties, reikia, 
kad trokštum tik tiesos. O tiesos be filosofijos „principų 
nepasieksi: jie apima visą gyvenimą. Gėris ir blogis, 
kilnumas ir niekšybė, teisingumas ir neteisingumas, są- 
žiningumas ir nesąžiningumas, dorybė ir jos įgyven- 

dinimas, patogių daiktų turėjimas, geras vardas ir sa- 
vigarba, sveikata, jėga, grožis, jausmų aštrumas — vi- 
sam tam reikia žinovo, kuris juos įvertintų. Tegu bus 
mums leista žinoti, kokią vertę reikia priskirti kiekvie- 
nam daiktui. Juk tu klysti: kai kuriems dalykams pri- 
skiri didesnę vertę, negu jie iš tikrųjų verti. Ir labai 
klysti: turtai, garbė, galia ir visa, ką mes labiausiai 
vertiname, iš tikrųjų neverta nė sestercijaus. Šito nesu- 
prasi, jei neperprasi paties principo, pagal kurį visa 
tai palyginama ir įvertinama. Kaip lapai negali gyventi 
be šakų, ant kurių jie kybo ir iš kurių čiulpia sultis, 
taip ir tie pamokymai, jeigu bus vieni, nuvys: jie turi 
būti suaugę su žinių visuma. Be to, atmetan- 
tieji pagrindinius principus nesupranta, kad, juos at- 
mesdami, iš tikrųjų juos sustiprina. Juk ką jie sako? 
Tvirtina, jog, norint sutvarkyti gyvenimą, užtenka pa- 
mokymų, todėl išminties principai, tai yra dogmos, 
yra nebūtini. Bet ir tai, ką jie sako, jau yra principas, 
taip pat, dievaži, jei aš sakyčiau, jog reikia atsisakyti 
pamokymų kaip nebūtinų ir naudotis tik pagrindiniais 
principais ir tik jais užsiimti. Teigdamas, jog nereikia 
rūpintis pamokymais, aš kaip tik mokyčiau. Kai ku- 
riems dalykams lilosolijoje reikia priminimo, kai ku- 
riems — įrodymų, be to, daug, nes neakivaizdūs daly- 
kai yra vos atrandami net ieškant uoliausiai ir atsar- 
giausiai. Jei yra būtini įrodymai, tai būtini ir įrodymais 
tiesą grindžiantys principai. Kai kurie dalykai yra 
akivaizdūs, kai kurie — neaiškūs. Akivaizdūs — tie, ku- 
riuos pažįstame juslėmis ir aprėpiame atmintimi, neaiš- 
kūs — tie, kurių juslės ir atmintis neaprėpia. Protas 
nepasitenkina vien akivaizdžiais dalykais: didesnioji ir 
gražesnioji jo dalis užsiima neaiškiais dalykais. O 
šiems reikia įrodymų, o jų negali būti be pagrindinių 
principų. Taigi principai yra būtini. Kas įgalina su- 
prasti apskritai, tas „taip pat įgalina suprasti tiksliai: 
tai — tvirtas įsitikinimas. Jeigu be jo sieloje viskas plau- 
kioja, tai yra būtini principai, kurie užtikrina sielos 
sprendimų tvirtumą. Pagaliau, ką nors ragindami, kad 
draugą vertintų taip pat, kaip ir save, kad manytų, 
338 Jog priešas taip pat gali tapti draugu, kad pirmąjį 


stengtųsi pamilti, o antrojo nustotų nekęsti, priduria- 
me: „Tai yra teisinga ir garbinga“. O juk teisingumas 
ir garbingumas ir yra mūsų filosofinių principų esmė. 
Vadinasi, jie būtini, jei be jų negali būti anų. Susie- 
kime viena ir kita. Juk šakos be šaknų yra niekam 
vertos, tačiau ir šaknys gauna stiprybės iš išaugusio 
medžio. Visi žino, kokia nauda iš rankų, nes jos pade- 
da akivaizdžiai. Užtat širdis, kurios dėka rankos yra 
gyvos, veikia ir juda, lieka pasislėpusi. Tą patį galiu 
pasakyti apie pamokymus: jie — čia pat, o išminties 
principų nematyti. Kaip pačias didžiausias šventenybių 
paslaptis žino tik išrinktieji, taip ir Iilosotijos paslap- 
tys atskleidžiamos tik išrinktiesiems ir prileistiesiems 
prie šventų dalykų, o pamokymai ir kiti panašūs dalykai 
yra žinomi ir neišrinktiesiems. Poseidonijas ne tik pa- 
mokymą (niekas nedraudžia ir mums vartoti šį žodį) 
mano esant būtiną, bet ir patarimą, ir užuojautą, ir pa- 
raginimą. Prie to jis dar prideda priežasčių tyrinėji- 
mą, kurio nežinau kodėl mes nedrįstame vadinti etio- 
logija, nors gramatikai, lotynų kalbos sargai, laisvai 
vartoja šį pavadinimą. Tvirtindamas, jog bus naudin- 
gas ir kiekvienos darybės aprašymas, Poseidonijas va- 
dina jį etiologija, o kiti — charakteristika, nes nurodo 
kiekvienos dorybės ir ydos bruožus bei požymius, pa- 
gal kuriuos atskiriami panašūs reiškiniai. Toks nuro- 
dymas turi tiek pat reikšmės, kaip ir pamokymai. Mo- 
kytojas sako: „Taip daryk, jei nori būti susivaldantis“, 
o aprašinėtojas: ,,Susivaldantis yra tas, kuris daro tai, 
o šito vengia“. Klausi, kuo jie skiriasi? Vienas duoda 
dorybės pamokymus, kitas pateikia pavyzdį. Pripažįstu, 
kad šitie aprašymai ir (pasinaudosiu verteivų žodžiu) 
pavyzdėliai yra naudingi: išdėsčius girtiną dalyką, at- 
siras ir sekėjų. Ar tu manai, jog beprasmiška nurodyti 
žymes, pagal kurias galima atskirti grynaveislį arklį, 
kad neapsiriktum pirkdamas ir nevargtum su rambiu? 
Kur kas naudingiau yra pažinti kilnios sielos požymius, 
kuriuos galime perimti iš kito. 

Kur grynakraujis, tuojau pamatysi: jis laksto po lauką, 

Keldamas koją aukščiau ir dailiai dėdamas žemėn, 

Pirmas bėga keliu, grėsmingos upės nelenkia, 

Drąsiai žengia per tiltą, kurlo dar niekad nematė, 

Ir šlainesių tuščių nesibaido. Galva išraiškinga, 
Sprandas iškeltas, pilvas trumputis, aptukusio kryžiaus, 
O krūtinėj drąsioj vos raumenys telpa. Brangiausi 
Juodbėriai ir obuolainiai širmi, pigesni gi sartieji 

Ir kur šviesiai širmi. Jei ginklai iš tolo sužvango — 
Vietoj nerimsta, tik karpo ausim ir visas net dreba, ...!? 


Kalbėdamas apie ką kita, mūsų Vergilijus aprašė 
narsų vyrą. Aš iš tiesų pateikčiau kaip tik tokį didaus 
vyro paveikslą. Jei man reikėtų aprašyti Marką Kato- 
ną, nesibijantį pilietinių karų žvangesio, užpuolantį jau 
prie Alpių priartėjusią kariuomenę ir kylantį prieš pi- 
lietinį karą, suteikčiau jam kaip tik tokį veidą ir tokią 
laikyseną. Iš tiesų niekas negalėjo iškilti aukščiau už 
jį. Jis pakilo iš karto ir prieš Cezarį, ir prieš Pompė- 
jų, ir, vieniems šliejantis prie Cezario, o kitiems — 
prie Pompėjaus, jis metė iššūkį ir vienam, ir kitam įro- 
dydamas, kad dar liko respublikos šalininkų. Tik per 
maža apie Katoną pasakyti: „Ir šlamesių tuščių nesi- 
baido“. Kodėl? Todėl, kad jis nesibaidė ir tikro arti jo 
esančio gausmo, sviesdamas laisvės šūkį prieš dešimt 
legionų ir pagalbinę galų kariuomenę bei barbarų ir 
romėnų jėgas, ragindamas respubliką neatiduoti lais- 
vės, viskam ryžtis dėl jos, nes garbingiau žūti negu 
patekti į vergiją. Kokia gyvybinga dvasia, koks pasiti- 
kėjimas savimi visiems drebant! Jis supranta esąs vie- 
nintelis, kuriam nesvarbi jo paties padėtis. Neįmanomas 
klausimas: ar bus laisvas Katonas? Svarbu kas kita: 
ar jis gyvens tarp laisvų? Iš čia jo panieka pavojui ir 
kalavijui. Zavintis šio nenugalimo, nesuklupusio vis- 
kam griūvant vyro tvirtybe, norisi pasakyti: „O krū- 
tinėj drąsioj vos raumenys telpa“. Naudinga ne tik kal- 
bėti apie tai, kokie turi būti dori vyrai, aptariant jų 
laikysena ir veido bruožus, bet ir papasakoti, kokie jie 
buvo iš tikrųjų: parodyti tą paskutinę narsiausią Kato- 
no žaizdą, atėmusią gyvybę laisvei; parodyti Lelijaus 
išmintį ir sutarimą su Scipionu, puikius kito Katono 
žygius namie ir svetur; parodyti medinius Tuberono gul- 
tus, kai jis davė viešus pietus, o vietoj užtiesalų — ožkos 

svečiams skirtus molinius indus. Tuberonas pašventino 
Kapitolijuje skurdą. Net jei nežinočiau apie kitus jo 
darbus, argi maža šito, kad jis atsidurtų tarp Katonų? 
Tai buvo papročių teismas, o ne puota. O, kaip garbės 
ištroškusieji neišmano, kas ta garbė ir kaip jos reikia 
siekti! Tą dieną romėnų tauta matė daugelio indus, bet 
žavėjosi tik vieno indais. Visų kitų auksas ir sidabras 
buvo sulaužytas, tūkstantį kartų perlydomas, o Tube- 
rono molis gyvens amžinai. Lik sveikas. 


DEVYNIASDEŠIMT ŠEŠTAS LAISKAS 
Seneka sveikina mieląjį Lucilijų 


Tu vis kuo nors piktinies arba skundies ir nesu- 
pranti, jog pati didžiausia blogybė ir yra tai, kad tu 
piktinies ir skundies. Mano nuomone, pasaulyje vyrui 
nėra jokios nelaimės, jei tik jis kokios nors nesėkmės 
nevadina nelaime. Pajutęs, kad nebeįstengiu ko nors 
pakęsti, aš pradėsiu nekęsti pats savęs. Sergu — tokia 
mano dalia. Šeimyna atsigulė ligos patalan, užgriuvo 
skolų našta, sukiužo troba, užklupo nuostoliai, žaizdos, 
kančios, baimė — tai įprasti įvykiai. Maža to: taip turi 
būti. Tai — būtinybė, o ne atsitiktinumas. Patikėk ma- 
nimi, aš tau atskleidžiu visas savo sielos paslaptis. 
Visa, kas atrodo nelaimė ar nesėkmė, aš išmokau su- 
tikti šitaip: ne paklūstu dievui, bet sutinku su juo. Einu 
paskui jį nuoširdžiai, o ne todėl, kad tai būtina. Nėra 
nemalonumo, kuriam užgriuvus priimčiau jį liūdnas ir 
prislėgtas. Noriai moku kiekvieną duoklę. O juk visa, 
dėl ko vaitojame, dėl ko būgštaujame, yra duoklė gy- 
venimui. Nuo jos mokėjimo, mielas Lucilijau, nesitikėk 
būti atleistas ir neprašyk. Akmenligės skausmai nedavė 
tau ramybės, atėjo ne visai malonūs laiškai, persekioja 
kasdieniniai nuostoliai; dar daugiau pasakysiu: drebi 
dėl savo galvos. Bet argi tu nežinojai, jog trokšti šito 
trokšdamas senatvės? Visa tai reikia iškęsti ilgai gy- 
venant, kaip ilgai keliaujant — dulkes, purvą, lietų. „O 


aš norėčiau gyventi nepatirdamas jokių nelaimių.“ Tai 
moters žodžiai. Jie nedera vyrui. Pamąstyk pats, kaip 
priimsi tokį mano linkėjimą (jis plaukia ne tiek iš ge- 
ros, kiek iš kietos širdies): tegu tavęs dievai ir deivės 
nepadaro likimo numylėtiniu. Pats save paklausk: jei 
koks nors dievas duotų galimybę pasirinkti, kur labiau 
norėtum praleisti gyvenimą — tarp apsirijėlių ar karo 
stovykloje? O juk gyvenimas, Lucilijau, yra kova. Tik 
tie, kuriuos blaško likimas, kurie kopia į stačiausias 
ir aukščiausias viršūnes ir leidžiasi į bedugnes, kurie 
atstato krūtinę pavojingiausiems išpuoliams, vadinami 
narsuoliais ir geriausiais kariais. O tie, kuriuos švelniai 
gaubia gėdinga ramybė, kai kiti vargsta, panašūs į 
turkliukus, kurių niekas neliečia, nes visi jais bjaurisi. 
Lik sveikas. 


DEVYNIASDEŠIMT SEPTINTAS LAISKAS 
Seneka sveikina mieląjį Lucilijų 


Klysti, mielas Lucilijau, jei manai, jog prabanga, 
dorų papročių nepaisymas ir visa, dėl ko kiekvienas 
priekaištauja savo laikams, yra mūsų šimtmečio ydos. 
Tai — žmonių, o ne laiko trūkumai. Visi amžiai turėjo 
nuodėmių. Jei pradėsi matuoti kiekvieno šimtmečio pa- 
sileidimą, tai — gėda sakyti — niekada nebuvo nuside- 
dama taip atvirai, kaip Katono akivaizdoje. Kai kas 
mano, jog tik pinigai buvo įmaišyti tame teisme, ku- 
riame Publijus Klodijus buvo kaltinamas slaptu paleis- 
tuvavimu su Cezario žmona ir išniekinimu apeigų, ku- 
rios, kaip sakoma, atliekamos tautos vardu ir kuriose 
visiems vyrams taip griežtai draudžiama dalyvauti, 
kad net nupiešti gyvulių patinai pridengiami!. Zi- 
noma, teisėjams buvo duota ir pinigų, bet dar pridėta 
(o tai niekšiškiau už aną sandėrį) galimybė paištvir- 
kauti su matronomis ir kilmingais jaunikaičiais. Nusi- 
kaltimas buvo mažiau nuodėmingas negu išteisinimas: 
kaltinamas ištvirkavimu žmogus platino ištvirkimą ir 

842 nenurimo dėl savo saugumo tol, kol savo teisėjus pa- 


darė panašius į save. Ir tai įvyko teisme, kuriame Ka- 
tonas jei nieko kito nedarė, tai bent davė parodymus! 
Kadangi sunku tuo patikėti, pateiksiu Cicerono žodžius: 
„Jis šaukė juos pas save, žadėio, tarpininkavo, davė. 
Čia jau, gerieji dievai, iš tiesų niekšybė! Kaip priedas 
prie užmokesčio kai kuriems teisėjams buvo naktys su 
jiems skirtomis moterimis ir pasimatymai su kilmin- 
gais paaugliais“2. Ne laikas sielotis dėl pinigų, kur 
kas svarbiau — priedas. „Nori ano griežto vyro Žžmo- 
nos? Duosiu tau ją. O gal nori šio turtuolio žmonos? 
Pristatysiu ją į lovą. Jei nenori ištvirkauti, pats kaltas. 
Ateis ir ta gražuolė, kurios trokšti. Naktį su šituo tau 
pažadu ir neapgausiu. Ištesėsiu pažadus dar prieš nuo- 
sprendį.“ Toks ištvirkavimų dalijimas yra blogiau negu 
pats ištvirkavimas: juk ne iš geros valios ten eidavo 
šeimų motinos. Klodijaus teisėjai prašė senatą apsau- 
gos, kuri jiems būtų buvusi reikalinga tik tuo atveju, 
jeigu būtų jį nuteisę. Ir išprašė. Gražiai jiems pasakė 
Katulas, išteisinus kaltinamąjį: „,„Kam jūs prašėte iš 
mūsų apsaugos? Ar tam, kad iš jūsų neatim- 
tų pinigų?“ Tačiau kas iš tų juokų, jei liko ne- 
nubaustas žmogus, kuris iki teismo paleistuvavo, per 
teismą sąvadavo, o nuosprendžio išvengė dar niekšiš- 
kesniais būdais, negu kad užsitraukė jį. Ar tu manai, 
kad gali būti labiau pašliję papročiai, jei gašlumo 
nepažaboja nei šventenybės, nei teismas, o per ypatin- 
gu senato nutarimu sušauktą tardymą padaromi di- 
desni nusikaltimai negu tie, dėl kurių tardoma. Buvo 
aiškinamasi, ar gali kas nors po paleistuvavimo likti 
saugus; paaiškėjo, kad niekas negali likti saugus. Ir 
tai įvyko prie Pompėjaus ir Cezario, prie Cicerono ir 
Katono. Prie to Katono, kuriam sėdint šalia žmonės ne- 
drįsdavo reikalauti įprasto Floralijų? reginio — nuogų 
paleistuvių. O gal manai, kad linksmindamiesi žmonės 
buvo griežtesni negu teisdami? Taip būdavo ir taip 
bus, o palaidumas miestuose kartais sumažėdavo dėl 
bausmių ir baimės, bet niekuomet — pats savaime. To- 
dėl nemanyk, jog dabar mes daugiausia esame leidę 
goslumui ir mažiausia — įstatymams. Dabar jaunimas 
yra daug tyresnis negu tais laikais, kai kaltinamasis 

nelgė savo paleistuvystę per teismą, o teisėjai kaltina- 
majam prisipažindavo paleistuvaują, kai ištvirkaujama 
buvo dėl būsimo teismo, kai Klodijus, pataikaudamas 
toms ydoms, dėl kurių buvo kaltas, sąvadavo vykstant 
teismui. Kas tuo galėtų patikėti?! Zmogus, kaltinamas 
dėl vienos paleistuvystės, atsipirko jų daugeliu. Visi 
laikai turi Klodijų, bet ne visi gimdo Katonus. Mes 
lengviau pasiduodame blogiui, nes mums netrūksta nei 
vadų, nei palydovų, ir viskas gerai sekasi net ir be 
vadų ar palydovų: prie ydų kelias veda ne nuokalne, 
bet skardžiu. Daugelį žmonių nepataisomus padaro štai 
kas: visos kitos klaidos lemia kaltininkui gėdą ir ken- 


kia klystančiam, o gyvenimo nuodėmės yra malonios. 


Vairininkas nesidžiaugia apvirtus laivui; gydytojas ne- 
sidžiaugia dėl ligonio mirties; oratorius nesidžiaugia, 
jei dėl jo, gynėjo, kaltės kaltinamasis pralaimi bylą; o 
štai sava nuodėmė kiekvienam teikia džiaugsmo. Anas 
patenkintas paleistuvyste, kurios siekti jį kurstė per- 
galės sunkumas. Šitas patenkintas apgaule ir vagyste: 
tik nusivylęs sėkme, jis nusivils kalte. Visa tai atsi- 
randa dėl blogų įpročių. Antra vertus, žinok, jog ir 
labiausiai į blogį linkusiose sielose išlieka gėrio supra- 
timas: jos suvokia niekšybę, tiktai nepaiso jos. Tad 
kiekvienas nutyli savo nuodėmes ir, net viskam klostan- 
tis sėkmingai, naudojasi jų vaisiais, o pačias jas sle- 
pia. Tik švari sąžinė nori būti priekyje ir visų matoma. 
Blogis bijo net tamsos. Man atrodo, Epikūras yra gra- 
žiai pasakęs: „Gali būti, kad nusikaltėlis pasislėps, 
bet kad jis pasitikėtų slėptuve — šito negali būti“. Ar- 
ba, jeigu tu manai, jog šitaip galima aiškiau išsakyti 
šią mintį, tarsime: nusikaltėliams neverta slėptis, nes, 
net jeigu jiems ir pavyksta pasislėpti, jie vis tiek nėra 
tuo tikri. Taip jau yra, kad piktadaris gali būti saugus, 
bet negali būti ramus. Manau, kad, taip išaiškinus šį 
teiginį, jis neprieštaraus mūsų mokymui. Kodėl? To- 
dėl, kad pirmoji ir pati didžiausia bausmė nusidėjėliui 
yra pats jo nusidėjimas. Taigi jokia piktadarybė, nors 
likimas papuoštų ją savo dovanomis, nors Jis globotų 
ir saugotų nusikaltėlį, neliks nenubausta, nes bausmė 
už nusikaltimą glūdi pačiame nusikaltime, Be to, sle- 


gla bei persekioja ir kitos bausmės: nuolatinė baimė, 
nuogąstavimas, nepasitikėjimas savo saugumu. Kodėl 
aš turėčiau išvaduoti niekšybę Iš šios bausmės? Kodėl 
nepalikti jos amžinai neramios? Su Epikūru nesutin- 
kame tada, kal jis sako, jog teisingo nieko nėra iš 
prigimties, o nusikaltimų reikia vengti todėl, kad, juos 
padarius, neįmanoma išvengti baimės. Bet Ir jam pri- 
tariame dėl to, kad blogi darbai graužia sąžinę ir di- 
džiausia jos kančia yra tal, jog ją slegia Ir plaka nuo- 
latinis nerimas, jog nusikaltėlis negali patikėti savo 
ramybės laiduotuojais. Tačiau, jei kiekvienas bijo ir 
būdamas saugus, tad, Epikūrai, šitai Įrodo tai, kad pati 
prigimtis mus baido nuo nusikaltimų. Likimas daugelį 
išvaduoja iš bausmės, o Iš baimės — nė vieno. Galbūt 
taip yra todėl, kad mumyse glūdi priešiškumas viskam, 
ką smerkia prigimtis? Besislapstantis niekada nepasi- 
tiki slėptuve, nes jį] smerkia ir pačiam sau išduoda įo 
sąžinė. 

Nerimas yra nusikaltėlių dalia. Prasti būtų mūsų 
popieriai, jei daugybė nusikaltėlių, išvengusių įstatymų 
keršto ir jų skiriamos bausmės, tuoj pat neužmokėtų 
sunkia prigimties uždėta bausme, jei tardymo kankini- 
mų nepakeistų baimė. Lik sveikas, 


DEVYNIASDESIMT AŠTUNTAS LAIŠKAS 
Seneka sveikina mieląjį Lucilijų 


Niekada nelaikyk laimingu to, kuris priklauso nuo 
sėkmės. Jei toks pasitenkinimas yra kilęs iš šalies, tai 
jo pagrindas trapus: džiaugsmas išeis kaip atėjęs. Tik 
pats iš savęs atsiradęs džiaugsmas yra patikimas ir 
tvirtas, Jis auga Ir lydi mus iki pat galo. O bet koks 
kitas minios garbinamas gėris yra vienadienis. „Kaip- 
gi yra? Ar negalima juo naudotis ir džiaugtis?“ Kas 
sako, kad negalima? Galima, tačiau taip, kad jis nuo 
mūsų priklausytų, o ne mes nuo jo. Visos likimo do- 
vanos yra naudingos ir malonios, kai jas turintis žmo- 
gus valdo save nepakliūdamas savo turto valdžion. 

Klysta, Lucilijau, tie, kurie mano, jog likimas gali 
mums duoti kažką gero ar kažką blogo. Jis duoda tik 
dingstį gėriui ar blogiui, tik užuomazgas dalykų, mu- 
myse virstančių blogiu ar gėriu. Mūsų siela yra stip- 
resnė už likimą. Ji pati nukreipia savo reikalus vienur 
ar kitur, ji pati padaro savo gyvenimą laimingą arba 
nelaimingą. Bloga siela viską paverčia blogiu, net tai, 
kas jai atiteko kaip pats geriausias dalykas. Teisinga ir 
tyra siela ištaiso likimo piktadarybes, vargus ir nema- 
lonumus sušvelnindama tuo, kad moka juos iškęsti, sėk- 
mę sutikdama maloniai ir kukliai, o nelaimes — ištver- 
mingai ir narsiai. Nors žmogus būtų ir protingas, nors 
viską darytų pirma apmąstęs, nors nesiimtų nieko, kas 
ne pagal jo jėgas — jis nepasieks to tobulo, aukščiau 
už visus pavojus esančio gėrio, jei nebus tikras, kad 
mus reikalus mes sprendžiame laisviau) arba į patį 
save, nesigėrėdamas savimi, ir tu pamatysi bei pripa- 
žinsi, kad nė vienas iš tų trokštamų ir vertinamų daly- 
kų nėra naudingas, jei tu neapsiginklavęs prieš atsitik- 
tinumo nepastovumą ir padarinių atsitiktinumą, jei, 
įvykus nelaimei, nedejuoji ir nuolatos nekartoji: „Bet 
stipresnė ir teisingesnė, kad tu galėtum labiau sutvir- 
tinti savo dvasią, kiekvieną kartą, kai kas nors įvyks 
kitaip negu tu tikėjaisi, sakyk: „Dievai nusprendė, kad 
taip geriau“. Taip nusiteikusiam žmogui nieko neatsi- 
tiks. O taip nusiteikti jis gali tik mąstydamas apie 
žmogiškų dalykų nepastovumo jėgą ir, dar jos nepaty- 
ręs, žiūrėdamas į vaikus, žmoną, turtą taip, tartum ne 
visada juos turės ir nebus nelaimingesnis, jeigu visa 
tai prarastų. Nuskriausta yra nerimaujanti dėl ateities 
siela. Dar nepatyręs nelaimės, žmogus jau yra nelai- 
mingas, nes jaudinasi, kad dabartinis džiaugsmas ne- 
truks visą laiką. Jis nenurims nė akimirkai ir, laukda- 
mas ateities, praras dabartį, kuria galėtų mėgautis. 
Juk gailėtis prarasto daikto ir bijoti jį prarasti yra tas 
pats. Tačiau aš, žinoma, nemokau tavęs nerūpestingu- 
mo. Tu tik venk visko, ko reikia bijoti. Numatyk tai, 


ką galima numatyti protu. Iš anksto žiūrėk, kas 
gali tau kirsti, ir nukreipk tai į šalį Daugiau- 
sia tau padės pasitikėjimas savimi ir pasiruo- 
šusi viską ištverti stipri dvasia. Kas sugeba pakelti li- 
kimo smūgius, tas gali juos ir atremti. Jo ramybė yra 
nesutrikdoma. Nieko nėra labiau apgailėtino, nieko 
nėra kvailesnio už išankstinę baimę. Kokia beprotybė 
yra stengtis pralenkti savo nelaimę! Trumpai išdėsty- 
damas tai, ką manau, aprašysiu tau žmones, kurie pa- 
tys sau neduoda ramybės, patys sau tampa nepakelia- 
mi, kurie, ištkius nelaimei, taip pat nesivaldo kaip ir 
prieš ją. Tas, kuris sielvartauja anksčiau negu reikia, 
tas sielvartauja daugiau negu reikia. Juk tas pats silp- 
numas, kuris neleido jam laukti skausmo, taip pat ne- 
leidžia teisingai jo įvertinti. Tas pats nesaikingumas 
verčia jį įsivaizduoti, kad jo laimė amžina, verčia jį 
manyti, kad visa, kas tik jam teko, turi ne tik tęstis, 
bet ir didėti, ir jį, pamiršusį apie Žmonių gyvenimus 
perverčiantį smagratį, verčia tikėti, kad jo atsitiktinė 
laimė bus pastovi. Man atrodo, puikiai pasakė Metro- 
doras tame laiške, kuriame jis guodė seserį, praradusią 
daug žadantį sūnų: „Kiekvienas mirtingųjų gėris yra 
mirtingas“. Jis kalba apie tą gėrį, prie kurio visi ver- 
žiasi. Juk tikrasis gėris — išmintis ir dorybė — nemirš- 
ta, jis yra tvirtas ir amžinas. Tik jis yra vienintelis 
mirtingiesiems tenkantis nemirtingas dalykas. Tačiau 
žmonės yra tokie nedori ir lengvai užmiršta, kur jie 
eina, prie ko juos artina kiekviena diena, kad stebisi 
ko nors netekę, nors vieną dieną neteks visko. Turtas, 
kurio šeimininku esi vadinamas, yra tavo namuose, bet 
jis tau nepriklauso: silpnas negali tvarkyti nieko stip- 
raus, trapus negali turėti nieko amžino ir nenugalimo. 
Zūti yra tokia pat būtinybė, kaip ir ko nors netekti. 
Jei tai suprasime, turėsime paguodą. Ramiai iškęsk 
praradimą: vis tiek viskas pražus. Iš kur mums lauk- 
ti pagalbos, kad ištvertume šituos praradimus? — 
Stengiantis nepamiršti prarastų dalykų ir neleisti, kad 
su jais prarastume ir iš jų gautą naudą. Tai, ką turime, 
galima iš mūsų išplėšti, o to, ką turėjome,— ne, Labai 

nedėkingas yra tas, kuris, ko nors netekęs, nesijaučia 
esąs skolingas už tai, ką turėjo. Neganda išplėšia iš 
mūsų patį daiktą, bet palieka naudojimosi juo vaisius, 
kuriuos mes patys pražudomę gailėdamiesi prarasto 
daikto. Sakyk sau, kad visa, kas atrodo siaubinga, nėra 
neįveikiama. Daugelis nugalėjo ką nors viena: Mu- 
cijus — ugnį, Regulas — kryžių, Sokratas — nuodus, Ru- - 
tilijus — ištrėmimą, Katonas — mirtį nuo kardo. Ir 
mes ką nors nugalėkime. Antra vertus, daugelis 
paniekino tai, kas minią apakina savo išvaizda ir trau- 
kia ją kaip laimė. Būdamas vyriausiuoju kariuomenės 
vadu, Fabricijus atsisakė turtų, o būdamas cenzoriumi, 
juos pasmerkė. Tuberonas manė, jog skurdas vertas 
ir jo, ir Kapitolijaus: viešoje puotoje jis, išdėliodamas 
molinius indus, parodė, kad žmogus turi būti patenkin- 
tas tuo, kuo naudojasi dievai. Sekstijus, tėvas, atsisakė 
garbingų pareigų. Gimęs tam, kad valdytų valstybę, jis 
nepriėmė dieviškojo Julijaus siūlomo plataus antsiu- 
vož suprasdamas, jog visa, kas duota, gali būti ir 
atimta. Padarykime ir mes ką nors didžiadvasiško! Ir 
mes tapkime pavyzdžiais! Kodėl nusilpstame dvasia? 
Kodėl nusiviliame? Kas galėjo įvykti seniau, gali — ir 
dabar. Tik apvalykime sielą ir elkimės pagal prigimtį, 
nuo kurios nuklydusieji trokšta, bijo ir vergauja atsi- 
tiktinumams. Dar galima grįžti į teisingą kelią, dar 
galima susigrąžinti buvusį tyrumą. Susigrąžinkime jį, 
kad įstengtume iškęsti visus kūną užpuolusius skaus- 
mus, kad galėtume likimui pasakyti: „Tu susidūrei su 
vyru. Jei nori nugalėti, pasiieškok kito. <...> Tokie 
ir panašūs žodžiai malšina žaizdos skausmą. Dievaži, 
aš linkiu jam, kad ji trauktųsi ir arba išgytų, arba 
bent nedidėtų ir sentų kartu su juos. Bet dėl jo aš 
ramus; kalbu apie nuostolį mums, nes netenkame nuo- 
stabaus senio. Jis pats pasisotino gyvenimu ir nori jį 
kaip nors pratęsti, bet ne dėl savęs, o dėl tų, kuriems 
yra naudingas. Dosniai elgiasi, kad gyvena. Kitas jau 
būtų ir baigęs šias kančias, o jis mano, jog gėda ir 
bėgti nuo mirties, ir pabėgti į mirtį, „Kaip, ar jis ne- 
848 išeis, jei šito reikalaus aplinkybės?“ O kodėl jam ne- 


išeiti, kai jau niekam nebebus naudingas, kai nebevargs 
dėl nieko, išskyrus savo skausmą? Tai yra, mielas 
Lucilijau, filosofijos mokymasis iš gyvenimo ir lavini- 
masis pagal teisingą pavyzdį matant, kiek protingas 
žmogus turi dvasios sutikdamas artėjančią mirtį ir 
slegiantį skausmą. Darbo reikia mokytis iš dirbančio. 
Iki šiol mes aiškinomės teiginius, ar galima priešintis 
skausmui, ar atėjusi mirtis palaužia didžiadvasius. Bet 
kam šie žodžiai? Pažvelkime į tikrovę: ne mirtis daro 
jj stipresnį, kai reikia ištverti skausmą, Ir ne skaus- 
mas stiprina dvasią, kai reikia sutikti mirtį. Ir vienam, 
ir kitam jis priešinasi, pasitikėdamas savimi. Ne mirties 
vildamasis kantriai kenčia ir rie skausmui įkyrėjus no- 
riai miršta. Skausmą jis ištveria, mirties laukia. Lik 
sveikas, 


DEVYNIASDESIMT DEVINTAS LAIŠKAS 
Seneka sveikina mieląjį Lucilijų 


Siunčiu tau laišką, kurį parašiau netekusiam mažo 
sūnelio ir, anot gandų, prastai pakeliančiam nelaimę 
Marului. Laiške nesilaikiau įprastų taisyklių manyda- 
mas, jog neverta švelniai elgtis su tuo, kuris labiau 
nusipelno priekaišto negu užuojautos. Reikia truputį 
nusileisti parblokštam ir sunkiai pakeliančiam didelį 
smūgį žmogui: tegu nusiramina, bent jau pirmąjį 
skausmą išlieja. O tie, kurie tyčia sumanė liūdėti, turi 
būti nubausti nedelsiant. Tegu žino, kad būna ir kvai- 
lų ašarų. Lauki užuojautos? Sulauksi priekaištų. Tu 
prastai pakeli sūnaus mirtį, o ką darytum netekęs drau- 
go? Tave sūnus paliko dar kūdikis, jo ateitis neaiški. 
Pražuvo labai nedaug laiko. Mes ieškome priežasties 
sielvartauti ir neteisingai skundžiamės likimu, tarsi jis 
neduotų pagrįstų priežasčių skųstis juo. O man, dievaži, 
atrodė, jog tau užtektų dvasios susiremti ir su dide- 
lėmis nelaimėmis, ne tik su šiais jų šešėliais, dėl kurių 
žmonės vaitoja iš įpratimo. Jei nustotum draugo (tai 

pats didžiausias praradimas), ir tada privalėtum steng- 
tis labiau džiaugtis, kad jį turėjai, negu liūdėti, kad 
jo netekai. Bet dauguma žmonių neskaičiuoja, kiek 
jie buvo gavę, kiek patyrė džiaugsmo. Jų liūdesys, be 
viso kito, turi ir tą trūkumą, kad jis yra ne tik nerei- 
kalingas, bet ir nedėkingas. Negi todėl, kad praradai 
draugą, dingo ir šios draugystės vaisiai? Nejaugi nie- 
ko nepadarė šitiek metų trukęs bendras gyvenimas ir 
toks didelis bendrų pomėgių artumas? Nejaugi kartu 
su draugu palaidoji ir draugystę? Ko tu sielvartauji 
netekęs jo, jei tau nebuvo jokios naudos iš prarasto 
daikto? Patikėk, kai mirtis pasigrobia mūsų my- 
limus žmones, didelė jų dalis lieka su mumis. 
Praėjęs laikas — mūsų, ir niekas nėra mums taip 
saugu, kaip tai, kas praėjo. Ateities viltys daro mus 
nedėkingus už tai, ką esame gavę, tarytum ateitis, 
jei tik ji bus, akimoju nevirs praeitimi. Labai siaurai 
supranta daiktų naudą tas, kuris džiaugiasi tik dabar- 
timi. Juk mus džiugina ir ateitis, ir praeitis: viena — 
laukimu, kita — prisiminimais. Tačiau ateitis yra neaiš- 
ki ir gali neišsipildyti, o praeitis tikrai buvo. Argi ne 
beprotybė nepamatyti to, kas labiausiai tikra?! Pasi- 
tenkinkime tuo, kuo jau pasinaudojome, jeigu tik tai 
semdama mūsų dvasia nebuvo panaši į rėtį, pro kurį 
išbėga visa, kas į jį įpilama. Nesuskaičiuojama daugy- 
bė pavyzdžių, kaip žmonės be ašarų atsisveikino su 
pačioje jaunystėje mirusiais vaikais, kaip nuo laidotuvių 
laužo grįžo tiesiai į senatą bei prie kitų visuomeninių 
pareigų arba tuoj pat ėmėsi kitų darbų. Ir visai tei- 
singai. Juk, pirma, yra beprasmiška sielvartauti, jei 
sielvartaudamas niekuo nepadėsi. Antra, neteisinga vai- 
toti dėl to, kas atsitiko vienam, bet laukia visų. Be to, 
kvaila dejuoti iš liūdesio, kai tarp mirusiojo ir liūdin- 
čiojo tėra visai mažytis laiko tarpelis: turime būti ra- 
mesni vien todėl, kad einame paskui tą, kurio netekome, 
Pažvelk, kaip be galo greitai bėga laikas, pamąstyk, 
kokia trumpa atkarpa, per kurią taip greitai pralekiame, 
pažiūrėk į ten pat keliaujančią žmonių giminės vilks- 
350 tine, suskaidytą labai mažais atstumais, nors jie ir at- 


rodo didžiuliai, ir tu suprasi, jog tas, kurio manai nete- 
kęs, tik pralenkė tave. Kas gi yra paikiau negu ap- 
verkti Žmogų, pirma tavęs nuėjusį tuo keliu, kurį ir 
tau reikės išmatuoti?! Kas gi verkia dėl to, kas, kaip 
žinoma iš anksto, įvyks? O jei kas nors nepagalvojo 
apie žmogaus laukiančią mirtį, tai pats yra kaltas. 
Kas gi verkia dėl to, kas, kaip buvo kalbama, negali 
neįvykti? Jei kas vaitoja, jog kas nors numirė, tas vai- 
toja, kad mirusysis buvo žmogus. Visus mus riša tas 
pats likimas: kas gimė, tas ir mirs. Tik laikas skirtin- 
gas, o baigtis — ta pati. Atstumas tarp pirmos ir pas- 
kutinės dienos yra kintantis ir nežinomas. Jei skai- 
čiuosi sunkumus, tai ir vaikui atstumas atrodys ilgas, 
o jei vertinsi jį pagal greitį, tai ir seniui jis atrodys 
trumpas. Viskas netikra ir apgaulinga, viskas nepastovu 
kaip ir oras. Likimui įsakius, viskas blaškosi ir virsta 
priešybėmis, ir šitokioje žmogiškų dalykų maišalynėje 
tik mirtis yra tikras dalykas. Tačiau visi skundžiasi ja, 
vienintele, dar nieko neapgavusia. ,„Bet mirė dar vai- 
kas.“ Nekalbėsiu apie tai, kad greitai užbaigiančiam 
savo gyvenimą yra geriau. Iš karto pereisime prie pa- 
senusio. Ar daug jis pralenkė kūdikį? Pamėgink įsi- 
vaizduoti laiko gelmę ir mintimis aprėpti visatą, o po 
to su šia begalybe palygink tai, ką vadiname žmogaus 
amžiumi: tu suprasi, koks lašelis tėra tai, ko trokštame 
ir ką siekiame pratęsti. O kiek daug vietos čia už- 
ima ašaros bei nerimas! Kiek vietos užima mirtis, kurios 
kartais pageidaujame anksčiau, negu ji ateina? Kiek 
užima ligos, kiek baimė! Kiek daug atima ankstyvos 
kūdikystės arba nenaudingos senatvės metai! Pusę 
laiko pramiegame! Pridėk dar vargus, liūdesį, pavojus, 
ir tu suprasi, jog, ir labai ilgai gyvenant, gyvenimui 
lieka tik trumputė akimirka. Tačiau kas gi su- 
tiks su tavimi, kad nėra geriau tam, kuriam leista grei- 
tai sugrįžti ir užbaigti kelionę dar nenuvargus? Gy- 
venimas yra nei gėris, nei blogis, o tiktai gėrio ir 


blogio buveinė. Taigi jis nieko neprarado, išskyrus. 


galbūt blogą burtą. Jis galėjo tapti protingu ir 
santūrių žmogumi, jis, tavo globojamas, galėjo pasi- 

daryti geresnis, bet jis galėjo tapti ir panašus į dau- 
gelį, ir būgštauti dėl to yra didesnis pagrindas. Pa- 
žvelk į tuos jaunuolius, kuriuos pasileidimas iš kil- 
mingiausių namų nusviedė į areną, pažvelk į tuos, 
kurie tapo dvigubi ištvirkėliai, nes tenkina ir savo, ir 
kitų geidulius, kurie kasdien girtuokliauja, kasdien pa- 
daro kokią nors didelę niekšybę; ir tu suprasi, kad 
buvo galima daugiau būgštauti negu kažko tikėtis. 
Tu neprivalai ieškoti priežasčių sielvartauti ar savo ap- 
maudu išpūsti nedidelę nesėkmę. Aš neraginu tavęs 
išsitiesti ir pakilti. Ne taip blogai apie tave galvoju, 
kad manyčiau, jog, priešindamasis šiam skausmui, tu- 
rėtum pasitelkti visą savo narsumą. Tai — ne siel- 
vartas, o dūris. Sielvartą tu susikūrei pats. Be abejo, 
filosofija daug padarė, jei taip smarkiai liūdi dėl ber- 
niuko, kurį žindyvė pažinojo geriau už tėvą! Ar aš 
patariu tau virsti geležimi, liepiu, kad tavo veidas nė 
nevirptelėtų per laidotuves, neleidžiu, kad tau širdį su- 
spaustų? Visai ne. Tai būtų ne dorybė, o nežmonišku- 
mas, jeigu žmogus į artimųjų laidotuves žvelgtų to- 
kiomis pat akimis, kokiomis žvelgė į juos pačius, jeigu 
nesijaudintų, kad artimieji pirmąkart atplėšiami nuo 
jo. Tačiau tarkime, kad aš iš tikrųjų tai draudžiu; kai 
kurie iš šių dalykų nepriklauso nuo mūsų. Ašaros 
bėga net tramdomos, o kai jos išsilieja, palengvėja šir- 
džiai. Tai kaipgi yra? Leisime joms bėgti, bet ne- 
verksime. Tegu jų srūva tiek, kiek jų reikia jausmui, o 
ne kiek — apsimetinėjimui, Nieko nepridėkime prie sa- 
vo širdgėlos, nedidinkime jos remdamiesi kitų pavyz- 
džiu. Parodomajam skausmui reikia daugiau negu pa- 
prastam skausmui. Ar daug tokių, kurie liūdi patys sau?) 
Kai kas nors girdi, žmonės vaitoja garsiau. Būdami vie- 
ni, jie — tylūs ir ramūs, o ką nors pamatę, vėl puola 
raudoti, Tuomet jie raunasi plaukus, nors laisviau 
galėjo tai daryti niekam netrukdant, tuomet šaukiasi 
mirties, raičiojasi ant žemės. Kai nėra žiūrovo, skaus- 
mas nurimsta. Tada, kaip ir visada, darome tą pačią 
klaidą: elgiamės remdamiesi daugumos pavyzdžiu, ne- 
paisome to, ką reikia daryti, bet žiūrime, kaip įprasta 


daryti. Nutolstame nuo prigimties ir pasiduodame mi- 
niai, iš kurios nebūna nieko gero, kuri visur, ir čia, 
yra labai nepastovi. Pamačiusi tvirtai kenčiantį savo 
sielvartą žmogų, apšaukia jį bedieviu ir žvėrimi. Pama- 
čiusi sukniubusį, apsikabinusį mirusį žmogų, vadina jį 
silpna moteriške. Todėl viską reikia daryti protingai. 
Nėra nieko kvailesnio kaip siekti šlovės liūdint ir lie- 
jant ašaras. Manau, jog išmintingam vyrui vienaip jos 
byra tada, kai jis joms tai leidžia, ir kitaip tada, kai 
jos pačios liejasi. Pasakysiu, kuo skiriasi šie dalykai. 
Kai mus pritrenkia žinia apie žiaurią mirtį, kai ranko- 
se laikome kūną, kuris iš mūsų glėbio pateks į ugnį, 
tada ašaras išspaudžia natūrali būtinybė, o skausmo 
smūgio pritrenkta širdis suvirpina visą kūną ir verčia 
akis išlieti susitvenkusias ašaras. Šios išsiveržusios 
ašaros byra mums nenorint. Bet esti ir tokių ašarų, 
kurioms mes patys duodame pradžią, prisimindami tuos, 
kurių netekome. Apima kažkoks saldus liūdesys, kai 
atminty iškyla malonios jų kalbos, smagūs pašneke- 
siai, sąžiningas prisirišimas prie mūsų; tuomet akys 
sudrėksta tarsi iš džiaugsmo. Šioms ašaroms duodame 
valią, o anos nugali mus. Tad nereikia nei sulaikyti, 
nei išspausti ašarų dėl stovinčių ar sėdinčių aplink. 
Gėda ne nustoti ar pradėti verkti, bet apsimesti ver- 
kiančiam. Tegu jos plūsta savaime. O jas gali lieti ir 
ramūs, ir santūrūs žmonės. Dažnai jos teka nemažin- 
damos pagarbos išminčiui. Tada nenukenčia nei žmo- 
giškumas, nei savigarba. Kartoju, galima paklusti pri- 
gimčiai ir išsaugant orumą. Esu matęs garbingų žmo> 
nių per artimųjų laidotuves. Jų veiduose švietė meilė 
be jokios liūdesio kaukės: juose nebuvo nieko, išskyrus 
tikruosius jausmus. Yra tam tikras padorumas ir siel- 
vartaujant. Išminčius turi jo laikytis. Kaip ir kitur, 
taip ir ašarojant esama tam tikro saikingumo. Nepro- 
tingų žmonių ir džiaugsmas, ir skausmas yra bekraš- 
tis. Ramiai sutik būtinybę. Ar kas nors atsitiko nejti- 
kėtino ar naujo? Kiek daug žmonių dabar samdo lai- 
dotuvių ruošėjus, kiek daug žmonių perka mirties 
rūbus, kiek daug žmonių nešios gedulą po tavęs. Kai 
12. 2035 


353 


354 


pagalvoji, kad jis buvo vaikas, pamąstyk, kad jis buvo 
žmogus, kuriam nieko tikro nežadama ir kurį likimas 
nebūtinai veda iki jo senatvės: jis pasitraukia nuo jo 
bet kada. Tačiau dažnai kalbėk apie jį, kiek galėdamas 
gerbk jo atminimą, kuris dažniau aplankys tave, jei 
neteiks skausmo. Niekas nenori bendrauti su gedinčiu, 
tuo labiau su. pačiu gedulu. Jei tave džiugino kokie 
nors jo pasakymai, tegul ir vaikiški jo juokai, kartok 
juos dažniau, drąsiai tvirtink, kad jis būtų pateisinęs 
tavo viltis, sudygusias tėvo širdyje. Nežmoniška yra 
užmiršti, palaidoti savo artimųjų atminimą kartu su 
jais pačiais ir, baisiausiai apverkus, jų beveik neprisi- 
minti. Taip myli savo jauniklius paukščiai ir žvėrys, 
kurių meilė yra pašėlusi, beveik pasiutusi, tačiau tuo- 
jau išblėstanti, kai jų netenka. Protingam vyrui tai ne- 
dera, jis privalo visada prisiminti mirusiuosius, bet 
turi liautis liūdėjęs. Jokiu būdu nesutinku su Metrodo- 
ru, jog esama liūdesiui giminiško malonumo, kurį ir 
reikia gaudyti tokiomis akimirkomis. Aš išrašiau pa- 
ties Metrodoro žodžius: Mn1ioo06060V enwoTolOAv AO04 
Tnv ddeignv. eGTW yYUO TiG (NdOoVN Ava ovyyevNę, NV XON- 
Onosvew xaTa TOvTOv TOv xa:gov. Neabejoju, ką tu pama.- 
nysi apie juos. Ar gali būti didesnė gėda, negu gaudyti 
malonumą net liūdint, netgi siekti gauti jį iš liūdesio 
ir ieškoti tarp ašarų džiaugsmo? Štai kokie tie, kurie 
priekaištauja mums dėl per didelio griežtumo ir šmei- 
žia mūsų pamokymus vadindami juos žiauriais todėl, 
kad mes liepiame arba neįsileisti skausmo į širdį, arba 
greitai išvaryti jį. Tačiau kas yra labiau neįtikima ir 
nežmoniška: ar nepasiduoti skausmui netekus draugo, 
ar pačiame skausme ieškoti malonumo? Mūsų pamoky- 
mai garbingi: kai jausmas išsilies su ašaromis, saky- 
čiau, išsisklaidys, nedera atsiduoti skausmui. O tu sa- 
kai, kad ir į skausmą reikia įmaišyti malonumo! Taip 
sausainiu paguodžiame vaiką, taip pienu numaldome 
kūdikio verksmą. Tu neleidi pasitraukti malonumui net 
tada, kai dega ant laužo sūnus ar paskutinį kartą at- 
sidūsta draugas, tu nori, kad net pats sielvartas tave 
ramintų? Kas garbingiau— ar pašalinti iš širdies 

skausmą, ar malonumą susieti su skausmu? Ką ten 
susieti — gaudyti malonumą pačiame skausme, Jis sa- 
ko: „Esama tam tikro malonumo, giminiško liūde- 
siui“. Tai mums galima taip sakyti, o jums — ne. Jūs 
pripažįstate vienintelį gėrį — malonumą ir vienintelį 
blogį — skausmą. Kokia gali būti giminystė tarp gė- 
rio ir blogio?! Tačiau tarkime, kad ji gali būti. Tad, 
ar dabar geriausia |ą atskleisti tyrinėjant skausmą 
tam, kad sužinotume, ką jis turi malonaus ir mėgstamo? 
Kai kurie vaistai gydo vienas kūno dalis, bet netinka 
kitoms dėl bjaurumo ir šlykštumo. Jei vienoje vietoje 
jie teikia naudos nepažeisdami padorumo, tai nekuklu 
juos dėti prie žaizdos kitoje vietoje. O tau ar negėda 
liūdesį gydyti malonumu? Šiai opai reikia griežtes- 
nių priemonių. Geriau prisimink, kad miręs nieko blo- 
go jau nejaučia, nes jeigu jaustų, tai, vadinasi, jis 
dar nemiręs. Kartoiu: niekas neužgauna to, kuris yra 
niekas, o jei užgauna, tai šis yra gyvas. Ar tu manai, 
Jog jam gali būti blogai todėl, kad jis yra niekas, ar 
todėl, kad jis vis dar tebėra kažkas? Bet nebūtis negali 
jam teikti kančios, nes tas, kurio nėra, neturi pojūčių. 
Bet būti taip pat nėra kančia: juk jis išvengė nebū- 
ties— didžiausio mirtį lydinčio nemalonumo. Tam, kuris 
rauda ir liūdi dėl per anksti pagrobto žmogaus, pasa- 
kysime dar štai ką: jei amžiaus trumpumą lyginsime su 
visata, tai visi — ir jaunuoliai, ir seniai — esame lygūs. 
Negalima net sakyti, kad iš viso pasaulio laiko mes 
gauname mažiausią dalelę, nes net mažiausia dalelė 
vis dėlto yra tam tikra dalis, o mūsų gyvenimo laikas 
yra beveik niekas. Ir, nepaisant šito — tokia mūsų be- 
protybė| — mūsų siekimai yra kuo plačiausi. Sitai pa- 
rašiau tau ne todėl, kad lauktum iš manęs tokios vė- 
lyvos paguodos (man juk aišku, kad tu pats sau kar- 
tojai visa, ką perskaltysi šiame laiške), bet norėdamas 
tave nubausti už tą trumpą akimirką, kai buvai nuto- 
lęs pats nuo savęs, taip pat norėdamas padrąsinti, kad 
sutelktum dvasią kovai su likimu ir numatytum visus 
jo smūgius, kurie ne tik gali tau tekti, bet ir tikrai teks. 
Lik sveikas, 

SIMTAS LAISKAS 
Seneka sveikina mieląjį Lucilijų 


Rašai, jog godžiai perskaitei Fabiano Papiro kny- 
gas „Apie piliečių reikalus“, bet jos nepateisino tavo 
lūkesčių, o po to, užmiršęs, kad kalbi apie filosofą, 
peiki jo stilių. Tarkim, yra taip, kaip tu sakai, 
tarkim, jo žodžiai liejasi, o ne sminga. Pirmiausia čia 
taip pat yra lėtai plaukiančią kalbą puošiančio grožio. 
Mano nuomone, kapota kalba labai skiriasi nuo sklan- 
džios. Be to, jos labai skiriasi ir dėl to, ką tuojau 
pasakysiu. Man atrodo, kad Fabiano žodžiai liejasi ne 
audringai, bet gausiai: tokia plati, niekur neužkliūvanti 
jo kalba. Ji smagi, bet ne šuoliuojanti. Ji pati atvirai 
prisipažįsta ir parodo, kad nebuvo daug vartyta ar ilgai 
dailinta. Patikėkime, jog yra taip, kaip tu nori. Juk jis, 
beje, stengėsi tobulinti papročius, o ne žodžius ir rašė 
širdims, o ne ausims. Be to, jei jis sakytų kalbą, tu 
neturėtum laiko kreipti dėmesį į kai kurias dalis, tave 
patrauktų visuma. O tai, kas patinka kalboje, paimta 
į rankas atrodo ne taip patraukliai. Bet ir tai 
yra daug, jei iš pirmo žvilgsnio prikausto dė- 
mesį, nors, kruopščiau patyrinėję, rasime ką papeikti. 
Jei tu paklaustum manęs, aš atsakyčiau, jog didesnis 
yra tas, kuris iš karto išsikovoja pripažinimą neleisda- 
(mas mums net jo įvertinti, negu tas, kuris ilgai sten- 
gėsi jį įsigyti. Žinau, jog antrasis jaučiasi saugiau, 
jog jis drąsiau gali pasikliauti ateitimi. Filosoiui netin- 
ka pernelyg rūpestinga kalba. Kaip galės būti drąsus 
ir ištvermingas, kaip žais su ugnimi tas, kuris bijo žo- 
džių? Fabianas kalbėdamas buvo ne aplaidus, bet ra- 
mus. Jo kalboje nerasi šiukšlių: žodžiai parinkti, o ne 
atsitiktinai sugauti, nėra vartojami ne pagal jų reikšmę 
ir neiškraipyti pagal šių laikų papročius, jie spindi, 
nors ir paimti iš viduriniojo stiliaus. Mintys kilnios 
ir didingos, ne glaustais posakiais, bet plačiais paaiš- 
kinimais išreikštos. Pažymėsime, jog, pagal dabartinius 
stiliaus reikalavimus, kai kas per mažai apgenėta, kai 

nereikalingo glaustumo. Nors čia ir nėra įvairaus mar- 
muro, per miegamąjį tekančių vandens srovių, skur- 
džiaus kambarėlio ir viso kito, ko įterpia paprastais 
papuošalais nesitenkinanti prabanga, bet namas, sa- 
kytume, yra toks, kokio reikia. Be to, dėl sti- 
liaus nėra bendros nuomonės. Vieni nori, kad jis būtų 
kuklus ir neišpuoštas, kitiems taip patinka nelygumai, 
kad net ten, kur jis pasidaro glotnesnis, stropiai pri- 
barsto daug žodžių ir nukapoja pabaigą, kad 
būtų netikėta, Paskaityk Ciceroną: jo stilius sklan- 
dus, be staigių posūkių ir švelnus ne blogąja šio 
žodžio prasme. O Azinijaus Poliono kalba, priešin- 
gai — užsikertanti ir šokinėjanti, nutrūkstanti ten, kur 
mažiausiai to lauki. Ciceronas viską užbaigia, o Poli- 
onas staiga nukerta, išskyrus kelias tam tikru būdu 
ir pagal vieną pavyzdį sujungtas vietas. Be to, tu 
sakai, jog tau viskas atrodo pernelyg prasta, per maža 
išaukštinimo. Aš tvirtinu, jog jis neturi šios 
ydos. Jo išvados ne prastos, bet malonios, sukurtos ra- 
miai ir susikaupusiai sielai; jos ne lėkštos, bet lygios, 
Trūksta iškalbingo gyvumo, aštrumo, kurių tu pasigen- 
di, ir netikėtų sentencijų kirčių. Tačiau visa sąranga 
(pažiūrėk, kaip ji sutvarkyta!) — verta pagarbos. Jo 
kalba pati neturi orumo, bet pasiskolina jo iš paties 
dalyko. Išvardyk, ką tu galėtum labiau vertinti už Fa- 
bianą. Nurodyk Ciceroną, kurio Lilosofijos veikalų yra 
beveik tiek pat, kiek ir Fabiano. Sutinku, betgi mažes- 
nis už patį didžiausią — dar ne menkysta. Nurodyk Azi- 
nijų Polioną. Sutiksiu ir atsakysiu: būti dėl tokio da- 
lyko trečiam — vadinasi, būti neeiliniam. Paminėk dar 
Titą Livijų, juk ir jis yra parašęs dialogų, kurie gali 
būti priskirti ir filosofijai, ir istorijai, ir tikrai filosofi- 
jos knygų. Ir šiam skirsiu pirmenybę. Tačiau žiūrėk, 
kiek daug pralenkė tas, kurį nugalėjo tik trys, ir tai — 
trys patys iškalbingiausi vyrai. Jis turi trūkumų: jo 
kalba, nors ir išaukštinta, neturi pakankamai jėgos; ji, 
nors ir plačiai išsiliejanti, nėra veržli ir audringa; 
ji, nors ir švari, nėra skaidri. Tu kartoji: „Pageidauti- 
na, kad apie ydas būtų kalbama rūsčiai, apie pavojus — 

drąsiai, apie likimą — Išdidžiai, 0 apie garbės troški- 
mą — paniekinamai. Aš noriu, kad prabanga būtų pei- 
kiama, geiduliai išjuokiami, nesivaldymas pažaboja- 
mas. Tegul kalba turės oratoriaus aštrumo, tragedijos 
didingumo, komedijos menkumo“. 

Tu nori, kad jis sėdėtų prie tokio niekingo daly- 
ko — prie žodžių. Jis atsidavė dideliems dalykams, o 
gražbylystė tarsi šešėlis eina jam iš paskos nevaroma. 
Pripažįstu, jog kai ko, be abejonės, jis neapžvelgs ar 


- neužbaigs, ne kiekvienas jo žodis ragins ar durs. Dau- 


gelis Žodžių nepataikys į tikslą, ir kartais kalba, nieko 
nenuveikdama, plauks pro šalį; bet visur bus daug 
šviesos ir didžiulės nenuobodžios erdvės. Pagaliau jis 
duos tau galimybę išsiaiškinti, kad jis manė taip, kaip 
rašė, Tu suprasi, jog jis siekė ne tau patikti, bet kad 
tu suvoktum, kas jam patinka. Apskritai jo tikslas buvo 
tobulinti svarstymų mintį, o plojimų jis visai neieškojo. 
Neabejoju, kad jo raštai kaip tik tokie, nors daugiau 
juos prisimenu negu gerai žinau: mano atminty išliko 
jų stiliaus spalva, nors ne tokia ryški kaip po tiesiogi- 
nio susitikimo, išliko bendri bruožai, kaip seniai suži- 
notas dalykas. Kai aš jo klausydavausi, man atrodė, 
jog jo mintys nėra per daug tvirtos, bet turtingos, 
galinčios patraukti gabų jaunuolį, kviečiančios mėg- 
džioti, teikiančios vilties nugalėti. O toks raginimas, 
man atrodo, pats veiksmingiausias. Atbaido tas mąs- 
tytojas, kuris žadina norą mėgdžioti, bet atima viltį 
pralenkti jį. Pagaliau Fabianui nestinga žodžių, ir, 
nors atskiros veikalo dalys turi trūkumų, apskritai jis 
yra puikus. Lik sveikas, 


ŠIMTAS PIRMAS LAISKAS 


Seneka sveikina mieląjį Lucilijų 


Kiekviena diena, kiekviena valanda skelbia, kad esa- 
me niekas, kokiu nors įrodymu mums, užuomaršoms, 
primindama mūsų būties trapumą ir versdama mus, 
užuot svajojus apie amžinybę, pažvelgti į mirtį. Kam 


tokia įžanga? — paklausi. Tu pažinojai Kornelijų Se. 
necioną, puikų ir paslaugų romėnų raitelį. Labai kuk- 
liai pradėjęs, jis pats savo jėgomis prasibrovė aukštyn, 
o po to jau nuolaidus kelias vedė jį prie viso kito. 
Mat visuomeninis žmogaus svoris auga greičiau negu 
atsiranda. Didžiausia kliūtis norint- įsigyti pinigų yra 
skurdas, ir, tik išlipus iš jo, jie įgyjami pastoviai. Se- 
necionas jau buvo priartėjęs prie turtų, kuriuos jam 
žadėjo du sėkmę užtikrinantys dalykai: mokėjimas įgy- 
ti pinigų ir mokėjimas saugoti juos. Ir vienas iš šių 
požymių gali padaryti kiekvieną turtingą. Šis labai 
santūrus ir besirūpinantis savo kūnu ne mažiau negu 
turtu žmogus kaip paprastai rytą aplankė mane, po 
to visą dieną iki vėlyvo vakaro prasėdėjo prie sunkiai 
sergančio ir be vilties pagyti gulinčio draugo, linksmai 
pavakarieniavo ir tada staiga buvo užkluptas netikėto 
negalavimo — anginos, kuri užspaudė jam gerklę 
taip, kad šis kvėpavo tik iki aušros. Taigi, praėjus vos 
kelioms valandoms po to, kai atliko visas sveiko ir stip+ 
raus žmogaus pareigas, jis mirė. Jis, vaikęsis pinigų 
jūroje ir sausumoje, pasidaręs net valstybinių pajamų 
nuomotoju ir nepalikęs neišmėgintos nė vienos pelno 
rūšies, puikiai besiklostant reikalams, buvo pagrobtas 
iš paties vis didėjančio pinigų srauto vidurio. 


Kriaušes dabar, Melibėjau, sodink tu, vynuoges velski!! 


Kaip kvaila numatyti veiklos metmenis visam savo 
amžiui, kai nesi net rytdienos šeimininkas! Kokia be- 
protybė puoselėti tolimas viltis: pirksiu, statysiu, pa- 
skolinsiu, išreikalausiu, eisiu svarbias pareigas, 0 po 
to, nuvargęs ir pasisotinęs, ilsėsiuos senatvėje. Tikėk 
manimi, net ir laimingųjų ateitis netikra. Niekas ne- 
privalo ko nors žadėti sau ateityje. Netgi tai, ką laiko- 
me rankose, išsprūsta, ir mūsų jau sugautą valandą 
nusineša atsitiktinumas. Laikas rieda pagal nustatytą, 
tačiau mums nesuprantamą dėsnį. Kas man darbo, ar 
gamtai aišku, jei man pačiam tai nėra aišku. 
Mes tikimės toli nukeliauti mariomis ir, paklaidžioję 
po svetimus krantus, kada nors grįžti į tėvynę, tikiniės 

vėlesnio atlyginimo už karo tarnybą ir stovyklos var- 
gus, tikimės valdyti provincija, nuo vienų pareigų per- 
eiti prie kitų, o tuo tarpu mirtis — jau visai šalia. Ka- 
dangi mąstome tik apie kitų mirtį, tai, nors pavyzdžiai 
nuolatos mums primena, kad esame mirtingi, apie tai 
mes mąstome tik tol, kol stebimės. Ar gali būti kas 
nors kvailiau kaip stebėtis, kad vieną dieną įvyksta 
tai, kas gali vykti kasdien?! Mūsų laukia nepermaldau- 
jamos lemties užbrėžta riba, bet niekas nežino, ar toli 
ta riba. Tad nuteikime sielą taip, lyg būtume jau baigę 
savo kelionę. Nieko neatidėliokime. Kasdien atsiskaity- 
kime su gyvenimu. Didžiausia gyvenimo klaida yra tai, 
kad jis visuomet laikomas nebaigtu, kad vis kas 
nors atidėliojama. Kasdien užbaigiančiam savo gyve- 
nimą žmogui nestinga laiko. O juk kaip tik trūkstant 
laiko, gimsta baimė ir sielą graužiantis ateities troški- 
mas. Labiausiai apgailėtinas dalykas — tai ateinančių 
nežinojimas, kur išeiti. Sunerimusį protą kankina su- 
prantama baimė dėl to, kiek ir kokio gyvenimo yra 
likę. Kaip išvengti tokio nerimo? Yra tik vienas būdas: 
nesistengti skubinti savo gyvenimo, jis privalo tarytum 
susikaupti, nes nuo ateities priklauso tik tas, kuris 
tuščiai leidžia dabartį. O kai aš pasiimu tai, kas mano, 
kai nurimusi dvasia suvokia, jog tarp dienos ir šimt- 
mečio nėra jokio skirtumo, tada ji iš aukšto žvelgia į 
ateities dienas bei darbus ir, smagiai juokdamasi, mąs- 
to apie laiko pynę. Ar tave jaudins atstiktinumų įvairo- 
vė ir kaita, jei tu būsi tikras dėl netikrų dalykų? Todėl 
skubėk, mielas Lucilijau, gyventi ir tikėk, jog kiek- 
viena diena yra visas gyvenimas. Kas pasirengė šitaip 
gyventi, kam gyvenimas užsibaigia kasdien, tas ramus, 
o viltimis gyvenantiems žmonėms laikas nuplaukia, at- 
siranda gyvenimo godulys ir pasigailėtina, visus daran- 
ti pasigailėtinus mirties baimė. Štai iš kur atsirado ta 
gėdingiausia Mecenato malda, kuroje jis nesipriešina 
nei bejėgiškumui, nei luošumui, nei net kančioms — kad 
tik tokių nelaimių kaina išprašytų gyvybę: 


Galit kirsti abi rankas, 
Galit kojas abi 


Ir Į kuprą surlest mane, 

Ir dantis išdaužyt. 

Jei gyvybė rusens — gerai, 
Jos maldauju karštai 

Net ant kryžiaus prikaltas aš. 


Maldaudamas kančių pratęsimo lyg gyvybės, jis mel+ 
džia paties blogiausio, kas gali atsitikti. Mano nuomo- 
ne, didžiausios paniekos yra vertas tas, kuris nori gy- 
venti net nukryžiuotas. O jis sako: „,„Suluošink mane, 
bet kad tik sulaužytame ir nenaudingame kūne išliktų 
gyvastis. Sužalok mane, tik pridėk suklypusiai baidyk- 
lei laiko. Gali mane prikalti ant kryžiaus, pasodinti ant 
kuolo...“ Ar verta užspausti žaizdą ir karoti nukryžiuo- 
tam atitolinant geriausią iš nelaimių — kančių pabai- 
gą? Ar verta sulaikyti sielą, jei vis tiek su ja išsiskirsi? 
Ko tokiam palinkėti, jeigu ne to, kad dievai būtų jam 
palankūs? Ko trokšta šios bjauriai išglebusios eilės? Ar 
tai — sandėris su beprotiška baime? Ar tai — šlykštus 
gyvybės meldimas? Ar manai, Vergilijus jam kada nors 
skaitė: 


Argi mirtis žmogaus nedalia? 2 


Jis trokšta pačių baisiausių nelaimių, nori pratęsti 
tai, ką sunkiausia iškęsti. Dėl ko? Aišku, dėl ilgesnio 
gyvenimo. Bet ar lėta mirtis yra gyvenimas? Nejaugi 
atsiras Žmogus, norintis pamažu tirpti kančiose ir, ne- 
tekdamas vieno sąnario po kito, atiduoti gyvybę po 1a- 
šą, užuot iš karto ją iškvėpęs? Nejaugi atsiras toks, 
kuris, atvestas prie to nelaimingo stulpo jau luošas, 
paverstas šlykščia menčių ir krūtinės kupra, sutriuškin- 
tais kaulais, turėjęs daugybę priežasčių mirti dar iki 
kryžiaus, norės pratęsti gyvenimą pratęsiant kankini- 
mus?! Štai ir prieštarauk dabar, kad neišvengiama mir- 
ties būtinybė — didelė gyvenimo geradarybė! Daugelis 
pasiruošę susitaikyti su dar blogesniais dalykais: iš- 
. duoda net draugus, kad tik galėtų ilgiau gyventi, patys 
atveda išniekintojui savo vaikus, kad tik galėtų ilgiau 
žvelgti į šviesą — tokios daugybės nusikaltimų .liudy- 
toją. Reikia atsikratyti troškimo gyventi ir įsikalti, 

Jog neturi reikšmės, kada tave Ištiks tal, kas vls tiek 
kada nors turės ištikti. Svarbu, kaip gyveni, o ne kiek 
gvveni. Dažnai net gerai, kad gyveni neilgai. Lik svei- 
kas. 


SIMTAS ANTRAS LAISKAS 
Seneka sveikina mieląjį Lucilijų 


Kaip nemielas būna žmogus, pažadinęs mus Iš 
saldaus sapno ir atėmęs tegul ir tariamą, tačiau pa- 
gal savo veikimą prilygstantį tikram malonumą, taip 
mane nuliūdino tavo laiškas. Jis atitraukė mane nuo 
išganingų apmąstymų, kuriems buvau atsidavęs ir ke- 
tinau eiti toliau, jei tik bus galima. Man buvo malonu 
mąstyti apie sielų nemirtingumą ir, dievaži, netgi tikė- 
ti juo. Mat aš lengvai pasiduodavau didžiųjų vyrų 
nuomonėms, veikiau žadančioms negu įrodančioms tą 
labai mielą dalyką. Jau buvau įtikėjęs tokia didele vil- 
timi, jau nekenčiau pats savęs, jau niekinau tai, kas 
liko iš mano palūžusio gyvenimo, ruošdamasis pereiti 
į tą begalinį laiką ir valdyti amžinybę, kai staiga mane 
pažadino tavo laiškas ir aš netekau tokio gražaus sap- 
no. Bet, sutriuškinęs tave, aš susigrąžinsiu jį, vėl jį 
atpirksiu. Laiško pradžioje tu tvirtini, kad aš neišaiš- 
kinau iki galo to samprotavimo, kai mėginau įrodyti, 
Jog, kaip teigia mūsiškiai, pomirtinė šlovė yTa gėris. 
Esą aš nepaneigiau šio mums pateikiamo prieštaravimo: 
„Gėrio negali sudaryti dalys, atskirtos nuo jo, 0 jį 
sudaro būtent tokios dalys“. Tavo klausimas, mielas 
Lucilijau, susijęs su kita to paties samprotavimo dali- 
mi, todėl aš ir neaptariau ne tik šito, bet ir dar kai 
ko, susijusio taip pat su ta dalimi. Tu gi žinai, kad 
kai kurie dorovės dalykai susiję su tam tikromis 
logikos problemomis. Aš nagrinėju tą dalį, kuri tiesio- 
giai liečia dorovę, aiškindamasis, ar nėra kvaila ir ar 
reikalinga rūpintis tuo, kas bus po paskutinės mūsų 
valandos. Ar mūsų gėrybės žūva kartu su mumis, ar 
lieka kas nors iš to, kuris pats tapo nieku? Ar galima 


iš anksto gauti ir siekti koklos nors naudos iš to, kas 
įvyks vėliau ir ko jau nebejausime? Visus šiuos klau- 
simus nagrinėja mokslas apie dorovę, todėl jie buvo 
deramai keliami. Tai, ką, prieštaraudami mano nuomo- 
nei, sako dialektikai, reikėjo atskirti ir atidėti į šalį. 
Dabar, kadangi reikalauji iš manęs visko, pirmiausia 
pateiksiu tai, ką jie sako, o po to atsakysiu į kiekvie- 
ną jų priekaištą. Čia dar reikia tam tikros įžangos, 
nes antraip bus neįmanoma suprasti, kokia atmetamų 
priekaištų esmė. Ką aš noriu pasakyti įžangoje? Kai 
kurie kūnai yra vientisi, pavyzdžiui žmogus, kai ku- 
rie — sudėtiniai, pavyzdžiui laivas, namas, pagaliau visi 
kiti, kurių įvairios dalys sujungtos į visumą. Kai kurie 
kūnai sudaryti iš nuo jų atskirtų dalių, egzistuojančių 
tarytum atskirai. Tokie yra, pavyzdžiui, kariuomenė, 
tauta, senatas. Tie, kurie sudaro tokias visumas, tar- 
pusavy siejami teisės ar pareigos, o iš prigimties jie 
yra atskiri ir nepriklausomi vienas nuo kito. Ką dar 
norėčiau tau pasakyti įžangoje? Mes manome, jog nėra 
gėrio, kurį sudarytų atskirtos dalys. Mat gėris turi būti 
palaikomas ir valdomas vienos dvasios: vienas gėris 
savy turi vieną pagrindinį pradą. Tu gali manyti, jog 
tai savaime aišku, bet dabar reikėjo tai išdėstyti, nes 
priešas čia prieš mus vartoja mūsų pačių ginklą. Jis 
sako: „Jūs tvirtinate, kad nėra gėrio, sudaryto iš at- 
skirtų dalių. Bet juk pripažinimas yra palanki dorų 
žmonių nuomonė. Kaip negali būti šlovė vieno žmogaus 
atsiliepimas, kaip negali būti nešlovė blogas vieno žmo- 
gaus įvertinimas, taip ir pripažinimas nepriklauso nuo 
vieno doro žmogaus. Pripažinimas — bendra daugelio 
žymių ir garbingų vyrų nuomonė. Taigi jis susidaro iš 
daugelio žmonių sprendimų, tai yra iš atskirtų dalių. 
Vadinasi, jis nėra gėris.“ „Pripažinimas, — tęsia mūsų 
priešininkas,— yra dorų Žmonių pagyrimas doram žmo- 
gui. Pagyrimas yra kalba, kalba yra kažką reiškiantis 
garsas, 0 garsas, nors ir plaukia iš dorų vyrų lūpų, 
nėra gėris. Juk ne visa, ką daro doras vyras, yra gėris, 
Jis ir ploja, ir švilpia, tačiau net labai juo besižavintis 
ir jį giriantis žmogus nepasakys, jog plojimas ar švil- 

pimas yra gėris. Taip pat niekas nevadins čiaudulio ar 
kosulio gėriu. Vadinasi, pripažinimas nėra gėris. O 
svarbiausia, pasakykite mums, ar pripažinimas yra gi- 
riančiojo ar giriamojo gėris. Jeigu jūs sakote, jog jis 
yra giriamojo gėris, tai krečiate juokus — lyg tvirtin- 
tumėte, jog gera kito Žmogaus sveikata yra mano svei- 
kata. Tačiau girti pagyrimo vertus žmones — garbingas 
poelgis. Vadinasi, tai — giriančiojo arba taip besiel- 
giančiojo, gėris, o ne mūsų, kurie esame giriami. Šito 


"mes ir ieškojome.“ Dabar trumpai atsakysiu į kiekvieną 


teiginį. Pirmiausia dar nėra išaiškinta, ar koks nors 
gėris gali susidėti iš atskirtų viena nuo kitos dalių; 
ir abi priešingos nuomonės turi šalininkų. Antra, ar 
pripažinimui tikrai reikia visuotinio balsavimo? Man 
atrodo, jam gali pakakti ir vieno doro vyro sprendimo. 
Užtenka, kad vienas doras nusprendžia, jog mes dori. 
„Kaipgi yra? — sako jis.— Ar šlovė taip pat remsis vie- 
no žmogaus vertinimu, o nešlovė — nepalankia vieno 
žmogaus kalba? Slovė, mano supratimu, taip pat yra 
plačiau sklindantis dalykas, kuriam reikia bendros dau- 
gelio nuomonės.“ Bet šlovė ar nešlovė ir pripažini- 
mas —tai ne tas pats. Kodėl? Todėl, kad kai apie ma- 
ne gerai mano doras vyras, tai yra tas pats, lyg apie 
mane tą patį manytų visi dorieji, nes jie visi manytų 
tą patį, jei tik mane pažinotų. Jų sprendimas turi būti 
vienodas, nes jis kyla iš tiesos. Jie negali būti skirtingų 
nuomonių, vadinasi, visi manytų tą patį, nes kitaip jie 
negalėtų manyti, O garbei arba šlovei neužtenka vieno 
žmogaus nuomonės. Pirmuoju atveju viena nuomonė 
reiškia tą patį, ką ir visų nuomonė, nes, jei paklaustu- 
me jų, visų nuomonė būtų vienoda, o antruoju atveju 
kiekvieno žmogaus sprendimas yra skirtingas, jaus- 
mai — sunkūs, viskas tampa abejotina, nepastovu, įtar- 
tina. Ar tu manai, kad tuomet gali būti vienoda visų 
nuomonė? Netgi ir vienas neturi vienos nuomonės! Do- 
ram žmogui patinka tiesa, o tiesos esmė ir pavidalas 
visada yra tas pats. Anie pritaria klaidingiems daly- 
kams. Klaidingos pažiūros niekuomet nebūna pasto- 
vios, jos keičiasi ir prieštarauja viena kitai. „Bet pa 


gyrimas,— sako |is,— yra ne kas kita, kaip garsas, o 
garsas nėra gėris.“ Kai jie tvirtina, kad pripažinimas 
yra dorųjų pagyrimas doriesiems, jie turi galvoje ne 
garsą, bet nuomonę. Jei doras žmogus net tylėdamas 
nusprendžia, jog kas nors yra vertas pagyrimo, tas yra 
pagirtas. Be to, vienas dalykas yra šlovė, kitas — pa- 
gyrimas. Šiam ir reikia balso. Todėl niekas nesako 
„paskutinė šlovė“, bet sako „paskutinis pagyrimas“, 
kurį tariantysis turi sakyti kalbą. Teigdami, jog kas 
nors vertas šlovės, mes žadame jam ne malonių žodžių, 
bet sprendimų. Vadinasi, šlovė yra neišsakyta gerai 
apie dorą vyrą manančio ir tyliai savyje jį giriančio 
žmogaus nuomonė. Toliau. Kaip jau minėjau, kalbėdami 
apie šlovę, turime galvoje šlovinančių sprendimus, o 
ne žodžius, išreiškiančius tik sieloje subrandintą šlovę 
ir skelbiančius apie ją daugeliui. Giria tas, kuris 
mano, jog reikia pagirti. Tragikas, sakydamas, jog pui- 
ku yra būti pagirtam pagirto vyro, turi galvoje šlovės 
vertą vyrą!. Kai senovės poetas taria: „Šlovė maitina 
mus“2, jis kalba ne apie pagyras, smukdančias menus. 
Mat niekas taip nesugadino iškalbos ir kitų Žodžio me- 
nų, kaip minios pritarimas. Taigi šlovei reikia ištartų 
žodžių, o pripažinimas gali tenkintis ir nebyliu įvertini- 
mu. Jis yra visiškas ne tik miniai tylint, bet ir nepa- 
lankiai šaukiant. Pasakysiu, kuo skiriasi pripažinimas 
nuo garbės: garbė yra daugelio žmonių sprendimai, 
pripažinimas — dorų žmonių sprendimai. Jis klausia: 
„Kieno gėris yra pripažinimas arba šlovė, tai yra dorų 
žmonių pagyrimas doram vyrui? Ar giriamojo, ar gi- 
riančiojo?“ — Abiejų. Mano, kuris esu giriamas, 
nes prigimtis sukūrė mane mylintį visus žmones, 
ir aš džiaugiuosi gerais savo darbais. Man smagu, kad 
atsirado dėkingų mano dorybių vertintojų. Tai yra 
daugelio žmonių gėris, nes jie dėkingi, bet kartu ir 


- mano. Juk taip esu nusistatęs sieloje, kad kitų gėrį 


laikau savu, ypač tų, prie kurių gėrio aš pats esu 
prisidėjęs. Tačiau pripažinimas yra ir giriančiųjų gėris, 
nes jį veda dorybė, o kiekvienas dorybės darbas yra 
gėris. Bet šito jie nebūtų gavę, jeigu ir aš nebūčiau 

toks. Vadinasi, pelnytas pagyrimas yra abiejų gėris, 
taip pat, dievaži, kaip palankus nuosprendis yra ir tei- 
siančiojo, ir to, kurio naudai teisiama, gėris. Nejaugi 
tu abejoji, kad teisingumas yra gėris ir to, kuris jį turi, 
ir to, kuriam atiduodama tai, kas jam priklauso? Pel- 
nytas gyrimas yra teisingas poelgis, vadinasi, tal — 
abiejų gėris. Su kaupu atsakėme į tuos išvedžiojimus. 
Bet mūsų tikslas neturi būti gudragalviški svarstymai 
ir filosofijos, nublokštos nuo didingos jos viršūnės, 
įspraudimas į tokius siaurus rėmus. Ar ne geriau eiti 
atviru ir tiesiu keliu, užuot darius vingius, kuriuos, 1a- 
bai vargdamas, pats turi įveikti?! Juk šie ginčai yra ne 
kas kita, kaip mikliai vienas kitą gaudančių žmonių 
žaidimas. Geriau sakyk, jog iš prigimties mūsų siela 
veržiasi į begalybę. Didelis ir kilnus dalykas — žmogaus 
siela! Ji nepakenčia, kad jai būtų statomos kitos, negu 
dievams, ribos. Pirmiausia ji atsisako tokios mažos tė- 
vynės kaip Efesas ar Aleksandrija, ar kita dar tankiau 
apgyventa ir labiau apstatyta žemė. Jos tėvynė — vi- 
sa, ką apjuosia paskutinis ir aukščiausias visatos ratas, 
visas tas lankas, kuriame tįso jūros ir Žemės, kuriame 
oras atskiria dievus nuo žmonių ir kartu sujungia juos, 
kuriame išdėstyta tiek savo darbą atliekančių dangaus 
šviesulių. Antra, siela neleidžia apriboti jai amžiaus. 
Ji sako: „„Man priklauso visi metai. Nė vienas amžius 
nėra uždarytas didžiam protui, mintis pasiekia visus 
laikus. Kai ateis toji diena, kuri atskirs tai, kas dabar 
sumaišyta — tai, kas dieviška ir kas žmogiška, aš pa- 
liksiu kūną ten, kur jį radau, o pati sugrįšiu pas die- 
vus. Ir dabar aš su jais, tik man kliudo tas sunkus 
žemiškas būstas“. Tas mirtingo būvio tarpsnis — tik 
įžanga į geresnį ir ilgesnį gyvenimą. Kaip motinos įs- 
čios slepia mus devynis mėnesius, ruošdamos gyventi ne 
jose, bet kitoje vietoje, į kurią ateiname jau sugebėda- 
mi kvėpuoti ir būti be apvalkalo, taip per laiką, trun- 
kantį nuo kūdikystės iki senatvės, bręstame kitam gi- 
mimui. Mūsų laukia kita pradžia ir kita daiktų tvar- 
ka. Kol kas dangų galime patirti tik iš tolo. 
366 Todėl nedrebėdamas lauk tos „žadėtosios valan- 


dos: ji paskutinė ne sielai, bet kūnui. Kad ir kokie 
daiktai tave suptų, žiūrėk | juos kaip į užvažiuojamojo 
kiemo rakandus: reikia keliauti pro šalį. Išeinant 
gamta mus iškrato kaip ir ateinant. Neleidžiama išsi- 
nešti daugiau negu atsinešei; net daug ką iš to, ką 
atsinešei į gyvenimą, reikės palikti: nusivilksi tave 
dengiantį viršutinį apsiaustą — odą, neteksi raumenų ir 
po visą kūną tekančio kraujo, neteksi kaulų ir gyslų, 
sutvirtinančių tai, kas tąsu ir nestipru. Ta diena, kurios 
tu bijai kaip paskutinės, bus gimimo amžinajam gy- 
venimmui diena. Nusimesk tą naštą! Ko delsi, tarsi jau 
anksčiau nebuvai palikęs kūno, kuriame tūnojai? Tu 
gaišti, priešiniesi, bet ir tada tave taip pat stumte išstū- 
mė smarkiai įsirežusi motina. Vaitoji, raudi. Taip verkia 
naujagimiai. Tačiau tuomet tau buvo galima atleisti: 
atėjai neprotingas ir nepatyręs. Palikus šiltas, švelnias 
motinos įsčias, į tave padvelkė laisvas oras, o po to 
įskaudino kietų rankų prisilietimas, ir gležnas, dar nie- 
ko nesuprantantis, tu apstulbai prieš nežinomybę. Da- 
bar tau ne naujiena atsiskirti nuo to, kieno dalimi bu- 
vai. Ramiai atsisveikink su nebereikalingais sąnariais, 
palik šį kūną, kuriame taip ilgai gyvenai. Jis gal bus 
sudraskytas ar užkastas, ar sudegintas. Ko tu liūdi? Taip 
visada būna. Juk naujagimių placenta paprastai yra su- 
naikinama. Kodel taip prisirišęs prie jo, tarsi jis pri- 
klauso tau? Tu tik apvilktas juo. Ateis diena, kuri nu- 
rengs ir išves tave iš šių bjaurių ir dvokiančių įsčių. 
Ir dabar kiek galėdamas jai atsiduok, o malonumui — 
tik būtinam ir rimtam. Jausdamasis čia svetimas, mąs- 
tyk apie ką nors aukštesnio ir kilnesnio. Kada nors tau 
atsiskleis gamtos paslaptys, išsisklaidys migla ir 
iš visų pusių tave nutvieks ryški šviesa. Įsivaizduok, 
koks bus tas spindėjimas žibant begalinei daugybei 
žvaigždžių! Joks debesėlis netemdys giedros, vienodai 
spindės visos dangaus pusės. Dienos ir nakties kaita- 
liojimasis vyksta tik žemutiniuose oro sluoksniuose, Kai 
tu visa savo esybe suvoksi visą šią šviesą, kurią dabar 
neaiškiai regi per siaurą akių plyšį ir kuria vis tiek 
iš tolo žaviesi, tu sakysi, jog anksčiau gyvenai tamsy- 

bėse. O kokia pasirodys tau dieviškoji šviesa, kai ją 
išvysi jos vietoje! Tokios mintys neleidžia pasilikti sie- 
loje purvui, menkybei, žiaurumui. Ji teigia, kad die- 
vai — visų mūsų reikalų liudytojai — liepia siekti jų 
pagyrimo, ruoštis būsimam susitikimui su jais, savo 
tikslu laikyti amžinybę. Jai užvaldžius mūsų protą, ne- 
bijosime nei kariuomenės, nei mūšį skelbiančio trimito 
garso, nedrebėsime kam nors grasinant. Ar ko nors 
bijo mirties laukiantis žmogus? Netgi tas, kuris tvir- 
tina, jog siela egzistuoja tol, kol ją laiko kūno pančiai, 
o išsilaisvinusi tučtuojau suyra, netgi jis rūpinasi, kad 
po mirties galėtų būti DES Nors jis pats išnyks 
iš žmonių akių, tačiau 


Neina jai iš galvos to vyro didis narsumas?, 


Pamąstyk, kaip mums padeda geri pavyzdžiai, ir tu 
suprasi, kad didžių vyrų atminimas yra ne mažiau 
naudingas negu jų buvimas. Lik sveikas, 


ŠIMTAS TREČIAS LAIŠKAS 
Seneka sveikina mieląjį Lucilijų 


Ko tu nerimauji dėl to, kas gali atsitikti, o gali ir 
neatsitikti? Turiu galvoje gaisrą, namo sugriuvimą ir 
visas kitas negandas, kurios kartais ištinka, bet nuo- 
latos netykoja. Geriau saugokis tų, kurios jėga išplėšia 
mus iš gyvenimo, kurios mus persekioja ir stengiasi pa- 
gauti. Laivo sudužimas ar iškritimas iš vežimo — re- 
tesnės nelaimės, nors ir sunkios, o žmogus žmogui 
grasina kasdien. Šitam ruoškis, šito nepaleisk iš akių. 
Nėra dažnesnės, atkaklesnės, apgaulingesnės nelaimės. 
Audra prieš kildama grūmoja, pastatai prieš sugriūda- 
mi braška, apie gaisrą perspėja dūmai, o žmonių 
paruošta pražūtis būna visiškai netikėta ir kuo ji ar- 
čiau, tuo stropiau slepiama. Klysti, jei pasitiki veidų 
išraiškomis tų, kuriuos sutinki. Jie turi žmonių išvaiz- 
dą, tačiau žvėrių sielą. Nors ne, su žvėrimis pavojinga 
susitikti tik vieną kartą, nes, nuėjus tolyn, jie nebe- 


seka iš paskos. Tik būtinybė prispiria juos daryti mums 
bloga: badas ar išgąstis verčia juos pulti. O žmogui 
pražudyti kitą žmogų malonu. Tačiau mąstydamas, jog 
žmogus pavojingas, nepamiršk ir žmogaus pareigos. 
Į vieną žiūrėk, kad jis tau nepakenktų, į kitą — kad 
tu jam nepakenktum. Džiaukis kitų sėkme, užjausk dėl 
nesėkmių ir atmink, ką turi daryti, o ko — saugotis. 
Ką pasieksi taip gyvendamas? — Kenkti tau nenustos, 
bet apgauti negalės. Kiek galėdamas pasinerk į filo: 
soliją. Ji paslėps tave savo glėbyje, jos šventovėje būsi 
saugus ar bent saugesnis: susidura tik tie, kurie vaikš- 
tinėja vienu keliu. Tačiau ir pačia filosolija negalima 
per daug girtis: daugeliui pagyrūnų ir išdiduolių ji 
tapo pavojumi. Tegu ji išrauna tavo ydas, o ne sve- 
timas peikia. Neatmesk visuotinių papročių, nesielk 
taip, kad atrodytum smerkiąs tai, ko pats nedarai. 
Galima būti išminčiumi ir viešai to nerodant bei ne- 
kurstant kitų neapykantos. Lik sveikas, 


ŠIMTAS KETVIRTAS LAIŠKAS 


Seneka sveikina mieląjį Lucilijų 


Kaip manai, nuo ko bėgau į savo dvarą prie No- 
mento? Nuo miesto? Ne, nuo atsėlinančio drugio. Jis 
jau tiesė į mane ranką. Gydytojas sakė, jog tai jo pra- 
džia, nes pulsas neramus ir nelygus, sutrikęs natūralus 
ritmas. Nedelsdamas įsakiau paruošti vežimą. Nors ma- 
noji Paulina ir bandė mane sulaikyti, atkakliai veržiau- 
si išvykti. Ant liežuvio galo sukosi žodžiai mano pono 
Galiono, kuris, būdamas Achajoje, pajutęs, kad prasi- 
deda drugys, tučtuojau sėdo į laivą šaukdamas, jog 
tai — ne kūno, o vietovės liga. Taip ir aš pasakiau 
mielajai Paulinai, dėl kurios man tenka rūpintis savo 
sveikata. Žinau, kad jos gyvenimas priklauso nuo 
manojo, tad, rūpindamasis ja, pradedu rūpintis savimi. 
Nors senatvė man suteikė daugiau -drąsos, šiuo atveju 
nesinaudoju jos dovana. Mat ateina man į galvą min- 

tis, jog, saugodamas save — senį, kartu saugau ir jos 
jaunystę. Taigi, kadangi aš nepriprašau jos, kad ji 
būtų narsesnė mane mylėdama, ji priprašo mane, kad 
aš labiau mylėčiau save. Kilniems jausmams reikia nu- 
sileisti, ir kartais, net priešinantis aplinkybėms, artimų- 
jų labui reikia, kad ir su dideliu vargu, sugrįžti į gy- 
venimą ar tiesiog dantimis sulaikyti paskutinį atodūsį, 
nes doras žmogus turi gyventi ne tiek, kiek jam ma- 
lonu, bet tiek, kiėk reikia. Tas, kuris mano, jog nei 
žmona, nei draugas nėra verti, kad jam reikėtų užgaišti 
šiame pasaulyje, kuris vis tiek nori mirti, yra išlepėlis. 
Kai šito reikia artimųjų gerovei, siela privalo ne tik 
įsakyti sau nenorėti mirti, bet net sustabdyti prasidė- 
jusią mirtį, kad tik galėtų pasitarnauti artimiesiems. 
Tvirtos dvasios požymis — grįžti į gyvenimą dėl kitų, 
ir dideli vyrai dažnai tai darė. Bet, mano nuomone, di- 
džiausias žmogiškumas atsiskleidžia ir tada, kai kas 
nors smarkiau rūpinasi savo senatve, kurios didžiau- 
sias pranašumas yra tai, kad gali taip uoliai nebesi- 
saugoti ir drąsiau naudotis gyvenimu, ir atidžiau ją 
prižiūri žinodamas, jog kam nors iš artimųjų ji yra 
miela, naudinga ir pageidautina. Už ją atlygina mil- 
žiniškas džiaugsmas, nes nėra nieko malonesnio už to- 
kią žmonos meilę, dėl kurios pradedi labiau mylėti save. 
Taigi manoji Paulina gali sau priskirti ne tik savo 
būgštavimus dėl manęs, bet ir mano paties — dėl savęs. 
Klausi, kuo baigėsi mano nutarimas išvažiuoti? Vos 
ištrūkęs iš slegiančio miesto, iš dvoko rūkstančių 
virtuvių, kurios užkurtos kartu su dūmais išmeta visus 
ten susikaupusius nuodingus garus, iš karto pajutau, 
Jog sveikata pasitaisė. O kaip tu manai, kiek jėgų pri- 
sidėjo, kai pasiekiau vynuogynus? Pasijutau lyg pa- 
leistas į ganyklą ir puoliau prie savo maisto. Vėl su- 
radau pats save, neliko to netvirto, bloga sumaniusio 
kūno silpnumo. Visa dvasia vėl imuosi mokslų. Tačiau 
vieta šiam reikalui nedaug padės, jei žmogus nepri- 
klausys pats sau. Norėdamas jis susikurs vienatvę ir 
būdamas prislėgtas rūpesčių, o tas, kuris keičia vieto- 
379 ves ir ieško laisvo laiko, visur ras ką nors, kas jį 


blaškys. Pasakojama, Jog Sokratas, kažkam skundžiane 
tis, jog kelionės jam niekuo nepadėjo, atsakė: „Taip 
ir turėjo būti; juk tu keliavai su savimi“. Oi, kaip 
gerai būtų kai kuriems atsiskirti nuo savęs! Dabar patys 
save slegia, jaudina, gąsdina. Kas iš to, kad perplauk- 
si jūras ir aplankysi visus miestus?! Norint išvengti to, 
kas tave kamuoja, reikia ne kitur būti, bet tapti kito- 
kiam. Tarkim, atvykai į Atėnus ar į Rodą. Išsirink 
kokią nori šalį. Argi svarbu, kokie ten papročiai, jei 
nusivešiį savus? Turtus pripažinsi gėriu, tave kamuos 
skurdas, ir, liūdniausia — netikras skurdas. Nors ir 
daug turėtum, vis dėlto tau atrodytų, kad tau trūksta 
kaip tik tiek, kiek pralenkia tave turintis daugiau. Tu 
laikysi gėriu svarbias pareigas: krimsies dėl to, kad 
šis tapo konsulu, o anas juo išrinktas jau antrą kartą, 
pavydėsi kiekvienam, kurio vardas dažniau minimas 
metiniuose sąrašuose!. Tave apims tokia garbės troški- 
mo beprotybė, kad, jei tik kas nors atsidurs pirma 
tavęs, tau atrodys, jog tu — paskutinis. Didžiausiu blo- 
giu laikysi mirtį, nors joje nieko nėra bloga, kai nebijai 
jos iš anksto. Tave baugins ne tiek pavojai, kiek įtari- 
mas, kad yra pavojus, Nuolatos tuščiai jaudinsies. Kas 
iš to, jog | 
smagu, kad miestus argoliečių 
Praplaukėm nepastebėti ir viduriu priešų prabėgomž, 


Net ramybė kels tau baimę. Jei kartą tavo dvasia 
buvo sugniuždyta, nepasitikėsi net saugia vieta. Dva- 
sia, įpratusi be atodairos bijoti, nesugeba net apsi- 
saugoti: ji ne vengia nelaimės, bet aklai bėga. O pa- 
vojus dažniau ir užklumpa mus iš užpakalio. Didžiau- 
sias blogis tau — kurio nors mylimo asmens netekimas, 
o verkti dėl to taip pat kvaila, kaip ir dėl to, kad 
krinta lapai nuo puikių tavo namus puošiančių medžių. 
Į visa, kas džiugina, žiūrėk taip, kaip žiūri į Žaliuojan- 
čius lapus. Ir juos, ir žmones likimas vieną dieną nu- 
purtys. Kaip nesunku pakelti lapų kritimą, nes jie 
atauga, taip turi būti nesunku pakelti ir netekimą tų, 
kuriuos myli, kuriuos laikai savo gyvenimo paguoda, 

nes jų vėl atsiras, nors anie ir neprisikels. „Bet nebe- 
bus tie patys.“ Tačiau ir tu nebūsi tas pats. Tave kei- 
čia kiekviena diena, kiekviena valanda. Visa, kas pa- 
grobta iš kitų, matyti aiškiau, o kas iš tavęs — ne taip 
aiškiai, nes tai vyksta paslapčiomis. Kitus iš mūsų plėš- 
te išplėšia, o mes patys save prarandam nejučiom. 
Apie tai tu nemąstysi ir nedėsi vaistų prie savo Žaiz- 
dų, bet pats sėsi savo nerimo priežastis vieno tikėda- 
masis, o kitu nusivildamas. Jei esi išmintingas, prie 
vilties pridėk šiek tiek nusivylimo, o prie nusivylimo — 
šiek tiek vilties. Ar gali kuo nors padėti klaidžiojimas? 
Jis nesutramdo malonumų, nepažaboja norų, nenumal- 
šina pykčio, nepalaužia nesuvaldomos meilės prasiver- 
žimo, pagaliau neišlaisvina sielos iš jokio blogio. Jis ne- 
paaiškina sprendimų, nepašalina suklydimų, bet tik 
trumpam laikui lyg vaiką, besižavintį nematytu daiktu, 
patraukia tam tikru naujumu. Klaidžiojimas tik sustip- 
rina dvasios nepastovumą, daro ją, sunkiai sergančią, 
dar lengvabūdiškesnę ir neramesnę. Tie, kurie su di- 
džiausiu noru veržiasi į kokią nors vietą, dar noriau ją 
palieka ir skrenda lyg paukščiai, išvykdami greičiau 
negu atvyko. Kelionės leidžia mums pažinti kitas tau- 
tas, pamatyti įvairių formų kalnų, neregėtų lygumų pla- 
galėsi stebėti kokios nors upės ypatumus; tokios, kuri 
išsilieja kaip Nilas per vasaros potvynius, ar tokios, 
kuri, kaip Tigras, dingsta iš akių, teka pasislėpusi po 
žeme ir išnyra tokio pat didumo, kokio buvo; ar tokios, 
kuri, kaip Meandras — visų poetų pratybų ir žaidimo 
įrankis, vingiuoja visaip raitydamasi, dažnai priartėda- 
ma prie pat savo vagos, tačiau, neįtikėjusi pati į save, 
vėl nuringuoja tolyn. Bet kelionės nepadarys tavęs nei 
geresnio, nei išmintingesnio. Reikia studijuoti mokslus, 
bendrauti su išminties kūrėjais, kad žinotume, kas iš- 
tirta, ir ieškotume, kas dar neatrasta. Tik taip dvasia, 
kuri turi būti išlaisvinta iš labiausiai apgailėtinos ver- 
gijos, įgyja laisvę. Kol nežinosi, nuo ko bėgti, o ko 
siekti, kas yra būtina, o kas — nereikalinga, kas yra tei- 
singa, o kas — neteisinga, tai bus ne kelionė, bet klai- 


džiojimas. Toks blaškymasis neduos tau jokios naudos, 
nes tu keliauji su savo aistromis ir tavo blogybės velkasi 
paskui tave. O kad jos tik vilktųsi! Tada jos būtų toliau 
nuo tavęs, nes dabar tu ne vedies jas su savimi, bet 
nešies. Vadinasi, jos visur tave vienodai vargins ir kan- 
kins. Ligoniui reikia ieškoti vaistų, o ne naujų vieto- 
vių. Kai žmogus susilaužo blauzdikaulį arba išsisuka 
sąnarį, tai jis ne į vežimą, ne į laivą sėdasi, bet šau- 
kiasi gydytojo, kad tas sutvarkytų lūžusią dalį, o iš- 
narintą — atstatytų į jos vietą. Kaipgi yra? Ar dau- 
gelyje vietų lūžusią ir išnarintą sielą tikiesi pagydyti 
pakeitęs buvimo vietą? Tai — per daug stipri liga, kad 
būtų įmanoma ją išgydyti keliaujant neštuvais. Kelio- 
nė nė vieno nepadarys gydytoju ar oratoriumi, nė vie+ 
na vietovė nemoko jokio meno. Tai argi išminties, pa- 
ties didžiausio meno iš visų menų, galima įgyti kelyje? 
Patikėk manimi, nėra tokio kelio, kuris vestų tolyn nuo 
geismų, pykčių, baimės. Jei toks kelias būtų, visa žmo- 
nių giminė išsirikiavusi juo žygiuotų. Šios blogybės tol 
slėgs ir kankins tave, klajojantį' po sausumas ir jūras, 
kol su savimi tampysies jų priežastis. Stebiesi, kad 
nepadeda pabėgimas? Betgi tai, nuo ko tu sprunki, 
bėga su tavimi. Vadinasi, taisykis pats, nusimesk savo 
naštą ir apskritai troškimams, kurie turi būti pašalinti, 
suteik išganingą santūrumą. Išrauk iš sielos visa, kas 
sugedę. Jei nori, kad kelionės būtų malonios, pirmiau- 
sia gydyk savo bendrakeleivį. Kai gyvensi su šykščiu 
ir godžiu, tavęs nepaliks šykštumas, kai bendrausi su 
išpuikėliu, prie tavęs prilips pasipūtimas. Būdamas po 
vienu stogu su budeliu, niekaip neatsikratysi žiauru- 
mo. Paleistuvis draugas kurstys ir tavo geidulius. Jeigu 
nori atsikratyti ydų, spruk šalin nuo ydų pavyzdžių. 
Šykštuolis,  tvirkintojas,  žiauruolis ar  klastūnas 
kenktų tau ir būdami šalia, o juk jie— pa- 
čiame tavyje! Eik pas geresnius: gyvenk su Katonais, 
su Lelijumi, su Tuberonu. Jei tau smagu būti su grai- 
kais, bendrauk su Sokratu ir Zenonu: pirmasis tave 
išmokys mirti tada, kai šito reikės, antrasis — anksčiau 
negu reikės. Gyvenk su Chrisipu ar Poseidoniju. Jie 

padės tau pažinti žmogiškus Ir dieviškus dalykus, jle 
lieps iš tiesų veikti ir ne tik mokytai kalbėti beriant 
žodžius klausytojų malonumui, bet ir grūdinti dvasią, 
priešpriešinti ją pavojams. Mat yra tik vienas šio aud- 
ringo ir banguojančio lyg jūra gyvenimo uostas: nie- 
kinti ateities įvykius, stovėti pasiruošus sutikti likimo 
smūgius, ryžtingai atstatyti krūtinę, nesislapstyti ir 
nesitraukti atgal. Gamta mus sukūrė didžiadvasius, 
ir kaip vienus gyvūnus apdovanojo žiaurumu, kitus — 
klastingumu, trečius — bailumu, taip mus — šlovinga ir 
kilnia siela, ieškančia, kur galėtų gyventi garbingiau- 
siai, o ne kur — saugiausiai, ir panašia į visatą, paskui 
kurią eina kiek leidžia mirtingojo žingsnis ir su kuria 
varžosi. Ji veržiasi į priekį vildamasi pagyrimo ir dė- 
mesio. Ji — visko viešpats ir virš visko iškilusi. Taigi ji 
niekam nenusileidžia, niekas jai neatrodo per sunku, 
niekas negali jos priversti nusilenkti. 


Šiurpūs pažvelgti veidai, Giltinė ir Vargas šalimais3, 

Visai ne, jei kas nors galėtų žiūrėti į juos tiesiai ir 
žvilgsniu perskrosti tamsą. Daug kas, kas naktį atrodo 
baisiai, dieną priverčia juoktis. 

Siurpūs pažvelgti veidai, Giltinė ir Vargas šalimais, 


Mūsų Vergilijus puikiai pasakė: iš tikro jie yra bai- 
sūs tik akims, tai yra atrodo baisūs, o iš tiesų tokie 
nėra. Kartoju: ar jie tokie baisūs, kaip skelbia gan- 
dai? Kaip čia yra? Maldauju, Lucilijau, sakyk, kodėl 
vyras turėtų bijoti vargo, o Žmogus — mirties? Sutinku 
daugybę žmonių, kurie įsitikinę, jog apskritai yra ne- 
įmanoma tai, ko jie patys negali padaryti, ir kurie 
tvirtina, jog mes reikalaujame daugiau, negu įstengia 
pakelti žmogaus prigimtis. O aš apie juos manau daug 
geriau! Ir jie gali tai padaryti, tik nenori. O kam iš 
tų, kurie bandė, nepavyko? Ar dirbant viskas nepasi+ 
rodo lengviau? Mums trūksta drąsos ne todėl, kad 
sunku, bet sunku todėl, kad mums trūksta drąsos. Jei 
jums reikia pavyzdžio, prisiminkite Sokratą, nepapras- 


tai ištvermingą senį], kuris daug iškentėjo Ir patyrė 
daug vargo, tačiau jo nenugalėjo nei skurdas, kurį 
dar labiau didino šeimyniniai nesklandumai, nei sun- 
kumai, patirti kare. Kaip jis buvo ujamas namiel 
Prisiminkime atšiauraus būdo ir pikto liežuvio jo žmoną 
arba negabius vaikus, labiau panašius į motiną negu 
į tėvą. Dar turėk galvoje, kad visą jo gyvenimą lydėjo 
arba karas, arba tironija, arba laisvė, žiauresnė už 
karą ir tironų viešpatavimą. Mūšiai tęsėsi dvidešimt 
septynerius metus4. Pasibaigus karams, valstybė atsi- 
dūrė rankose trisdešimties tironų —kenkėjų, iš kurių 
daugelis buvo jo priešai. Ir pagaliau — patys sunkiausi 
kaltinamojo nuosprendžio straipsniai: jį apkaltino dėl 
tikėjimo įžeidimo, jaunuomenės, kurią jis esą nusta- 
tinėjęs prieš dievus, tėvus ir valstybę, tvirkinimo; 
po to — kalėjimas ir nuodai. Ir visa tai niekada nesu- 
drumstė Sokrato sielos, nepakeitė net jo veido išraiš- 
kos. Tai — nuostabi ir reta savybė! Iki paskutinės aki 
mirkos niekas nematė Sokrato nei linksmesnio, nel 
litdnesnio. Taip neramiai siautėjant likimui, jis išliko 
ramus. Nori kito pavyzdžio? Prisimink Marką Katoną, 
jaunesrjjį, su kuriuo likimas elgėsi dar priešiškiau ir 
puolė dar atkakliau, visur statė jam užtvaras, galų 
gale net numirti neleido. Tačiau jis įrodė, kad narsus 
vyras gali ir gyventi, ir mirti prieš likimo valią. Visas 
Jo gyvenimas praėjo arba siaučiant pilietiniams ka- 
rams, arba jiems jau gresiant, Apie jį. kaip ir apie Sok- 
ratą, galima pasakyti, kad jis patyrė vergovę, jei tik tu 
kartais nemanai, jog Gnėjus Pompėjus, Cezaris ir Krasas 
buvo laisvės šalininkai. Niekas nematė Katono pasikei- 
tusio, nors tiek daug kartų keitėsi valstybė. Jis visur 
pasirodydavo toks pat: ir būdamas pretoriumi, ir neiš- 
rinktas juo, ir būdamas apkaltintas, ir provincijoje, ir 
tautos susirinkime, kariuomenėje ir mirties akivaizdoje. 
Pagaliau, drebant visai valstybei, kai vienoje pusėje 
stovėjo nercegėtai kovingų legionų remiamas ir daugy- 
bės svetimšalių padedamas Cezaris, o kitoje — Gnėjus 
Pompėjus, galintis vienas viskam pasipriešinti, kai vieni 
linko prie Cezario, kiti — prie Pompėjaus, Katonas vie- 


J 


bu] 


Ci 


375 


nut vienutėlis sudarė respublikos šalininkų partiją. Min- 
timis aprėpęs tų laikų paveikslą, pamatysi vienoje pu- 
sėje plebėjus ir liaudį, pasirengusią bet kokiam pervers- 
mui, kitoje — optimatus, raitelių luomą ir visa, kas 
valstybėje buvo šventa ir rinktinio, o viduryje — pasi- 
likusią porą — respubliką ir Katoną. Kartoju, nustebsi 
išvydęs " 


Brolius Atridus, Priamą ir rūstų abiem jiems Achiląs , 


O jis abu peikia, abu nuginkluoja, abiem paskelbia 
nuosprendį; jis sako, kad mirs, jei nugalės Cezaris, ir 
keliaus į ištrėmimą, jei nugalės Pompėjus. Ar jam buvo 
ko bijoti, jeigu jis pats sau — ir nugalėtam, ir nuga- 
lėjusiam — paskyrė tai, ką jam galėjo skirti pikčiausias 
priešas?! Taigi jis Žuvo pagal savo paties nuosprendį. 


Matai, žmonės gali pakelti vargą: per patį Afrikos 


dykumų vidurį jis pėsčias vedė kariuomenę. Matai, 
galima iškęsti ir troškulį: vesdamas per išdegusias kal- 
vas nugalėtos, jokių atsargų neturinčios kariuomenės 
likučius, jis šarvuotas ištvėrė vandens trūkumą, o kai 
pasitaikydavo proga, gerdavo paskutinis. Matai, 
galima niekinti ir garbę, ir nešlovę: tą dieną, 
kai buvo neišrinktas, jis žaidė sviediniu susirin- 
kimų aikštėje. Matai, galima nebijoti aukštesniųjų: 
jis metė iššūkį iš karto ir Pompėjui, ir Cezariui, tuo 
tarpu kiti jei ir išdrįsdavo užsipulti vieną iš jų, tai tik 
tam, kad įtiktų antrajam. Matai, galima niekinti 
ir mirtį, ir ištrėmimą: jis pats pasiskyrė sau ir ištrė- 
mimą, ir mirtį, o prieš tai — karą. Vadinasi, užteks di- 
džiadvasiškumo, jei tik norėsime nusimesti jungą nuo 
kaklo. Pirmiausia spjaukime į malonumus: jie silpnina, 
išlepina ir daug ko reikalauja, o tada reikia daug ko 
reikalauti iš likimo. Po to paniekinkime turtūs: jie — 
vergijos laidas. Atsisakykime aukso, sidabro ir visų 
pertekusius namus užgriozdinančių brangenybių. Laisvė 


negali nieko nekainuoti. Jeigu tu didžiai ją vertini, visa 


kita vertink kaip nieką: Lik sveikas. 


ŠIMTAS PENKTAS LAIŠKAS 
Seneka sveikina mieląjį Lucilijų 


Pasakysiu, ko reikia žiūrėti, kad gyventum saugiau. 
Tikiuosi, tu išklausysi mano pamokymų taip, lyg mo- 
kyčiau, kaip neprarasti geros sveikatos Ardėjos! krašte. 
Ziūrėk, kas verčia žmogų pražudyti kitą žmogų, ir tu 
pamatysi viltį, pavydą, neapykantą, baimę ir panieką. 
Panieka — lengviausias iš šių dalykas, daugelis, no- 
rėdami apsiginti, slepiasi už jos. Kas nors, niekindamas 
kitą, aišku, įgelia jam, bet prabėgomis. Niekinamam 
žmogui nekenkiama ilgai ir uoliai. Net ir mūšyje pro 
gulintį praeinama, o kaunamasi su tais, kurie — ant 
kojų. Nežadinsi nedorėlių vilties, jei neturėsi nieko, 
kas kursto kito nedorą geismą, jei nevaldysi nieko, kas 
krinta į akis. Mat geidžiama ir mažų dalykų, jeigu 
tik jie — žymūs ar reti. Išvengsi pavydo, jei nesimaišysi 
akyse ir nesigirsi turtais, jei mokėsi džiaugtis pais 
vienas. Neapykanta arba kyla dėl įžeidimo,— jos iš- 
vengsi, jei nieko neužgausi,— arba atsiranda be prie- 
žasties,— šiuo atveju tave nuo jos apsaugos sveikas 
protas. Neapykanta buvo daugeliui pavojinga; tačiau 
kai kurie užsitraukdavo ją ir neturėdami priešų. Kiti 
tavęs nebijos, jei tavo sėkmė bus vidutiniška, o būdas 
švelnus. Tegul žmonės žino, jog tu esi tas, kurį įžeisti 
yra nepavojinga, o susitaikyti — visada galima. Sunku, 
jei tavęs bijo ir namie, ir kitur, jei bijo tiek vergai, 
tiek ir laisvieji. Kiekvienam užteks jėgų pakenkti tau. 
Be to, pridėk dar tai, kad tas, kurio kiti bijo, bijo pats. 
Tas, kuris kelia siaubą kitiems, negali būti saugus. Dar 
lieka panieka, kurios dydis yra galioje to, kuris ją 
užsitraukia, kuris yra niekinamas todėl, kad šito no- 
rėjo, o ne todėl, kad turėjo toks būti. Atsikratyti šio 
nemalonumo padeda ir laisvieji menai, ir draugystė su 
žmonėmis, turinčiais galios kokiam nors galiūnui. Prie 
jų priartėk, bet ne suartėk, kad vaistai nekainuotų 
daugiau už ligą. Naudingiausia bus elgtis ramiai ir kuo 
mažiau kalbėtis su kitais, o daugiau su savimi. Pašne- 
kesys turį tam tikro žavesio, kuris prisėlina ir suvilių- 

ja mus, Įls Ir išduoda paslaptis tarsi girtumas arba 
meilė. Niekas nenutylės to, ką išgirdo. Niekas nepasakys 
tik tiek, kiek pats girdėjo. Kas nenutylės, tas nenutylės 
ir sakiusiojo vardo. Kiekvienas turi žmogų, kuriam pa- 
tiki tiek, kiek jam pačiam patikėta. Tegu jis ir nebus 
plepus, tegu tenkinsis tik tuo, kad jį išklausys vienos 
ausys, vis tiek jų susirinks visa virtinė, ir tai, kas buvo 
paslaptis, virs gandu. Smarkiai mūsų saugumą užtikri- 
na ir skubotų poelgių vengimas. Nesivaldančių žmonių 
gyvenimas yra sujauktas ir neramus. Kuo daugiau jie 
kenkia, tuo labiau bijo ir niekada nepatiria ramios aki- 
mirkos. Jie dreba padarę ką nors bloga ir nieko kito 
negali daryti, nes sąžinė neleidžia mąstyti apie ką nors 
kita, verčia tuojau atsiskaityti jai. Kas laukia bausmės, 
tas jau yra nubaustas, o laukia jos kiekvienas, kuris 
nusipelnė. Kai sąžinė nėra švari, galima rasti saugią 
vietą, bet negalima rasti ramybės. Mat jis mano, jog 
gali būti sugautas, net jeigu jo ir nesugauna, vartosi 
per miegus, ir, pradėjus kalbėti apie kieno nors nusi- 
kaltimą, tuoj prisimena savąjį, kuris jam atrodo vis 
dar blogai paslėptas blogai pridengtas. Nusikaltėlis 
galį sėkmingai pasislėpti, bet pats niekuomet netiki 
savo sėkme. Lik sveikas. 


SIMTAS ŠESTAS LAIŠKAS 
Seneka sveikina mieląjį Lucilijų 


Pavėluotai atsakau į tavo laišką ne todėl, kad bū- 
čiau a9sivertęs darbais. Tokio pasiteisinimo tu neišgir- 
si: nesu užimtas nei aš, nei kiti, kai tik šito norime. 
Reikalai nė vieno nesmaugia. Jų susirandame patys ir 
manome, jog toks apsikrovimas darbais — laimės po- 
žymis. Tai kodėl aš ne iš karto tau parašiau? Mat tai, 
ko tu manęs teiravaisi, yra mano kūrinio dalis. Juk 
žinai, kad aš noriu parašyti dorovės filosotijos veikalą 
ir paaiškinti visus su ja susijusius klausimus. Taigi 
dvejojau, ar tavo bylą atidėti, kol ateis jos laikas, ar 

žmoniškiau negalšinti atvykusio iš taip toli. Todėl nag 
rinėsiu šį klausimą, nesiedamas jo su kitais, su juo 
susijusiais dalykais, ir, jei vėliau atrasiu ką nors pa- 
našaus, pats neprašomas tau nusiųsiu. Ką turiu gal- 
voje? Visa, apie ką žinoti yra maloniau negu naudinga, 
kaip ir tai, ko dabar klausi: ar gėris kūniškas? Gėris 
kažką veikia teikdamas naudos. O tai, kas veikia, yra 
kūnas. Gėris išjudina mūsų sielą, tam tikru būdu ją 
formuoja ir sulaiko, o tai — kūno požymiai. Kūno gėris 
pats yra kūniškas, vadinasi, ir dvasios gėris taip pat. 
Žmogaus gėris būtinai turi būti kūniškas, nes pats žmo- 
gus yra kūną turinti būtybė. Jeigu tai, kas žmogų 
maitina, kas jį saugo ar grąžina jo sveikatą, yra kū- 
niški dalykai, tai ir žmogaus gėris yra kūniškas. Ma- 
nau, jog tu neabejoji, kad jausmų — tokių kaip pyktis, 
meilė, liūdesys — pagrindas yra kūnas, — pridėsiu ir tai, 
apie ką tu nesiteirauji. Tu juk neabejoji, kad jie keičia 
mūsų veido išraišką, suraukia kaktą, iššiepia lūpas, 
priverčia parausti ar pabalti. Tai kaip? Ar manai, jog 
tokius akivaizdžius kūno pasikeitimus gali sukelti kas 
nors kita, išskyrus kūną? Jei jausmai yra kūniški, to- 
kios pat yra dvasios ligos: šykštumas, žiaurumas bei 
kitos įsišaknijusios ir jau nepataisomos ydos. Vadinasi, 
ir niekšybė bei visos jos atmainos — pyktis, pavydas, 
puikybė — taip pat. Vadinasi, ir gėris taip pat; pirmiau 
sia todėl, kad jis yra blogio priešingybė, o antra, todėl, 
kad turi tas pačias žymes. Ar nematai, kiek jėgų akims 
suteikia drąsa? Kiek susikaupimo — išmintis? Kiek san- 
tūrios ramybės — garbingumas? Kiek šviesos — džiaug= 
smas? Kiek šalčio — žiaurumas? Kiek palengvėjimo — 
švelnumas? Vadinasi, visa tai, kas keičia kūno spalvą 
ir išvaizdą, kas veikia jį, yra kūniški dalykai. Visos 
mano minėtos dorybės yra gėris, kaip ir visa, ką jos 
teikia. Nereikia abejoti, jog tai, kas gali ką nors palies- 
ti, yra kūnas. 


Juk paliest ar paliečiamas būt vien kūnas tegali!. 


Taip sako Lukrecijus. Visa, ką minėjau, nekeistų 
mūsų kūno, jeigu šis nebūtų paliečiamas. Vadinasi, visa 
tai yra kūniška. Be to, visa, kas turi galios skatinti, 

versti, sulaikyti ir įsakyti, yra kūnas. O kaipgi? Argi 
baimė nesulaiko? Argi drąsa neskatina. Argi narsa ne- 
ragina ir neįkvepia? Argi santūrumas nepažaboja ir 
nešaukia atgal? Argi džiaugsmas neiškelia? Argi liū- 
desys negniuždo? Pagaliau, kad ir ką darytume, mes 
veikiame įsakyti arba blogio, arba dorybės. Tai, kas 
įsakinėja kūnui, yra kūnas; tai, kas suteikia kūnui jėgų, 
yra kūnas. Kūno gėris yra kūniškas; žmogaus gėris yra 
ir kūno gėris, vadinasi, jis yra kūniškas. 

Įvykdžiau tavo valią kaip tu norėjai, o dabar pats 
pasakysiu, ką, man regis, tu pats ištarsi: „Žaidžiame 
plėšikėlius“2. Tuščiai eikvojame laiką dėstymo grakštu- 
mui: tie dalykai nedaro mūsų geresnių, o tik mokytus. 
Išmintis yra prieinamesnis dalykas. Geroms mintims pa- 
kanka perskaityti nedaug. Bet mes ir filosotiją, kaip 
ir visa kita, perkrauname nereikalingais dalykais. Moks- 
le, kaip ir visur, vargstame dėl nesantūrumo; ir moko- 
mės ne gyvenimui, o mokyklai. Lik sveikas, 


SIMTAS SEPTINTAS LAISKAS 
Seneka sveikina mieląjį Lucilijų 


Kur tavo protas? Kur mokėjimas sumaniai perprasti 
visus dalykus? Kur didybė? Toks niekniekis tave su- 
krėtė? Vergai pasinaudojo tavo užimtumu ir pabėgo! 
Jei tave būtų apgavę draugai (tegu jie turi tą vardą, 
kurį jiems davė mūsų apakimas, ir būna taip vadinami, 
kad jiems nebūtų didesnė gėda), visiems tavo reikalams 
<...>; 0 dabar paliko tie, su kuriais tu bergždžiai var- 
gai, kurie manė, jog tu ir kitiems esi našta. Nieko čia 
neįprasto, nieko netikėto. Pykti dėl to taip pat juokinga, 
kaip ir skųstis, kad gatvėje tave aptaškė ar kad išsitepei 
purvyne. Gyvenimo taisyklės tokios pat, kaip pirties, 
spūsties, Kelionės: kas nors tyčia į tave metama, kas nors 
pataiko į tave atsitiktinai. Gyvenimas — nelengvas daly- 
kas. Tu pradėjai ilgą kelionę: vadinasi, ir paslysi, ir 
kaktomušomis susitrenksi, ir parkrisi, ir pavargsi, ir 
šauksi: „Ateik, mirtie!“, tai yra meluosi. Vienoje vietoje 


paliksi kelionės draugą, kitoje — palaidosi jį, trečioje — 
išsigąsi jo. Su tokiomis užtvaromis reikės susidurti ma- 
tuojant žingsniais šį nelygų kelią. Kažkas nori mirti? 
Tegul siela ruošiasi pasipriešinti viskam, tegul žino, 
jog atėjo ten, kur trenkia žaibai. Tegul žino, jog atėjo 
ten, kur 

Raudos guolius pasistatė ir Sielvartai, žmogui kerštingi, 

Tiso ten Ligos išblyškę, liūdna, nusiminus Senatvė! ... 

Tokioje draugijoje reikės praleisti gyvenimą po vie- 

nu stogu. Tu šito negali išvengti, gali tai tik niekinti, 
Paniekinsi tai, jeigu dažnai mintimis nuklysi į ateitį. 
Kiekvienas drąsiau žengia prie to, kam ilgai rengėsi, 
ir pasipriešina net žiauriausiems smūgiams, jeigu buvo 
juos numatęs. Nepasirengęs, priešingai, išsigąsta net 
mažmožių. Reikia elgtis taip, kad nieko nebūtų neti- 
kėto; ir kadangi bet kokia naujovė atrodo sunkesnė, tai 
nuolatiniai apmąstymai padarys taip, kad, esant bet 
kokiai nelaimei, nesijausi naujokas. „Vergai mane pa- 


liko!“ O kitą jie apiplėšė, trečią apkaltino, ketvirtą už- “ 


mušė, penktą išdavė, šeštą sutrypė, septintą pražudė 
nuodais, aštuntą įskųsdami. Tai, apie ką tu pasakoji, 
atsitinka daugeliui. Daugybė įvairiausių [strėlių] 
be paliovos svaidoma į mus. Vienos jau įsmi- 
go, kitos skrieja ir tikrai pataikys, trečios, pataiky- 
damos į kitus, užkliudo ir mus. Nesistebėkime tuo, kam 
esame gimę ir kuo niekam nedera skųstis, nes tai vi- 
siems vienoda. Taip ir pasakysiu: vienoda. Juk negan- 
dos išvengęs žmogus galėjo ir patirti ją. Teisių ly- 
gybė glūdi ne tame, kad visi jomis naudojasi, bet tame, 
kad jos visiems suteiktos. Taigi įsakykime sielai būti 
ramiai ir nesiskųysdami mokėkime mirtingųjų duoklę. 
Žiema atneša šalčius — teks stipti, vasara sugrąžina 
karščius — teks šusti, orų nepastovumas gresia sveika- 
puls, ir žmogus, pavojingesnis už kiekvieną žvėrį. Kai 
ką išplėš vanduo, kai ką — ugnis. Mes nepajėgūs pa- 
keisti tokios daiktų tvarkos, bet pajėgūs įgyti dvasios 
didybę, doro vyro vertą gėrį, kad drąsiai pakeltume 
visus atsitiktinumus ir neprieštarautume gamtai. Mat 

gamta Įvairiais kaitaliojimals tvarko tą karalystę, 
kurią tu matai: debesis pakeičia giedra, drumsčiasi ra 
mios marios, Iš visų pusių pakaitomis pučia vėjai, po 
nakties ateina diena, viena dangaus dalis pateka, o 
kita nusileidža. Amžinybę sudaro priešybės. Mūsų dva- 
sia ir turi prisitaikyti prie šio dėsnio, privalo jam pa- 
klusti ir juo vadovautis. Kad ir kas atsitiktų, tegul mano, 
jog taip turėjo įvykti, ir tegul nepriekaištauja prigim- 
čiai. Tai, ko negali pakeisti, geriau ištverti ir nemur- 
mant lydėti dievą, kurio valia viskas vyksta. Blogas 
karys, kuris eina paskui karvedį vaitodamas. Todėl 
vikriai ir žvaliai klausykime įsakymų ir nepalikime to 
puikaus kelio, į kurį supiname visa, ką patiriame. Į šį 
milžinišką luitą vairuojantį Jupiterį kreipkimės taip, 
kaip mūsų Kleantas kreipiasi savo nuostabiai iškalbin- 
gomis eilėmis, kurias išversti į mūsų kalbą man padeda 
iškalbingiausiojo vyro Cicerono pavyzdys. Jeigu jos tau 
patiks — pagirk, nepatiks — Žinok, jog vadovaujuos Ci- 
cerono pavyzdžiu: 

Kur nori, vesk, pasaulio tėve ir dangaus 

Valdove, seksiu aš negaišdamas tuojau 

Zvalus ir pasiryžęs. Jei staiga tačiau 

Atsisakyčiau, teks vaitojant veikti man 

Begėdžiui viską, ką teisus galėjau veikt: 

Klusnius likimas veda, tempia — neklusnius?, 

Taip gyvenkime, taip kalbėkime! Tegul likimas ras 
mus pasiruošusius ir žvalius. Tokia yra didi, dievui at- 
sidavusi dvasia. Ir priešingai, niekingas ir menkysta 
yra tas, kuris spyriojasi Ir blogai mano apie pasaulio 
tvarką, kuris labiau norėtų pataisyti dievus negu save. 
Lik sveikas. 


ŠIMTAS AŠTUNTAS LAISKAS 


Seneka sveikina mieląjį Lucilijų 


Tai, apie ką tu klausi, priklauso tai sričiai, kurią 
išmanydamas įgysi tik žinių. Kadangi jų įgysi, tai tu 
ir skubi nenorėdamas laukti visą dorovės filosofiją aiš- 
kinančių knygų, prie kurių kaip tik dabar dirbu. Todėl 


nedelsdamas įvykdysiu tavo prašymą, tačiau pirma pa- 
rašysiu, kaip elgtis su tave uždeguslu, kaip matau, noru 
mokytis, kad jis pats sau neirukdytų. Negalima padrikai 
pešioti ar godžiai pulti prie visko iš karto, reikia per 
dalis prieiti prie visumos, renkantis naštą pagal jė- 
gas ir užsiimant tik tuo, ką pajėgi. Gerk ne kiek nori, 
bet kiek telpa. Tik būk doros sielos ir tu sutalpinsi 
tiek, kiek norėsi: kuo daugiau siela gauna, tuo ji darosi 
stipresnė. Atsimenu, taip mokė Atalas, kai buvome ap- 
gulę jo mokyklą: ateidavome į ją pirmieji, o išeidavome 
paskutiniai, kai net žingsniuojantį pasivaikščioti steng- 
davomės jį įtraukti į pokalbį, o jis buvo ne tik visuomet 
pasiruošęs, bet ir nusiteikęs bendrauti su mokiniais. „Ir 
niokytojas, ir mokinys,— sakydavo jis,— privalo turėti 
tą patį tikslą — naudą, kurią vienas nori teikti, o ki- 
tas — gauti.“ Tegul tas, kas vaikšto pas filosofą, kas- 
dien išsineša su savim ką nors gero: tegul grįžta namo 
arba sveikesnės dvasios, arba lengviau pagydomas. Taip 
ir bus, nes filosofija stipri tuo, kad padeda ne tik ją 
studijuojantiems, bet ir turintiems su ja reikalų. Saulės 
atokaitoje atsidūręs žmogus įdega, net jeigu jis neke- 
tino degintis, o kiek ilgiau užsisėdėjęs tepalų parduo- 
tuvėje, išsineša su savimi jos kvapą. Tie, kurie pa- 
buvojo pas filosofą, net ir nesistengdami būtinai pa- 
siims ką nors naudingo. Atkreipk dėmesį, aš sakau „net 
nesistengdami“, o ne „net priešindamiesi“. ,Kaipgi yra? 
Argi mes nepažįstame tokių, kurie ilgus metus prasė- 
dėjo pas filosofus ir net nė kiek neįgijo filosofinio at- 
spalvio?“ Kur nepažinsime! Tokius amžinus kietaspran+ 
džius aš vadinu ne filosofų mokiniais, bet jų įnamiais. 
Kai kurie iš jų ateina tik pasiklausyti, o ne mokytis — 
panašiai kaip į teatrą traukiame dėl malonumo norė- 
dami palinksminti savo ausis arba kalba, arba balsu, 
arba pasakojimu. Gali pamatyti, kad didelei klausytojų 
daliai filosofo mokykla yra prieglobstis poilsiauti. Jie 
nesistengia atsikratyti ydų, susikurti kokį nors gyve 
nimo principą, pagal kurį galėtų taisyti savo įpročius, 
bet mėgaujasi išgirstais teiginiais kaip kokia pramoga. 
Kai kurie atsineša net užrašų lenteles, tačiau pagauna 

ne esmę, o žodžius, kuriuos po to be naudos sako ki- 
tam taip pat, kaip patys klausėsi jų be naudos sau. 
Kitus pakeri didingi posakiai, įkvėpta širdimi ir veidu 
jie perima kalbančiojo jausmus, panašiai kaip fleitos 
garsai įaudrina pagal įsakymą šėlstančius pusiau vyrus 
frigus!. Juos traukia ir kursto pats dalyko grožis, o 
ne tuščias žodžių skambėjimas. Jie norėtų tučtuojau 
įgyvendinti išgirstą narsų pasakymą apie mirtį ar ryž- 
tingą atkirtį likimui, jie pasiduoda tokioms mintims ir 
tampa tokie, kokiems liepiama būti. Ak, jeigu jų sie- 
la išliktų tokia pat, jeigu minia, mokanti atkalbėti nuo 
viso, kas dora, beregint neatimtų iš jų puikaus po- 
lėkio! Nedaugelis sugeba parsinešti namo gautą dvasią. 
Klausytoją lengva paskatinti trokšti tiesos: juk prigim- 
tis visiems davė gėrio pagrindą ir dorybės sėklų. Visi 
esame jai gimę, ir, kai pasirodo ragintojas, tada gėris, 
kuris tarsi snaudė mūsų sieloje, prabunda. Ar negir- 
dėjai, kaip sugaudžia teatras, kai pasakoma tiesa, kurią 
visi pripažįsta, kuriai visi pritaria? 
Netrūksta skurdžiui nieko, trūksta tik godžiam?. 
Sykštuolis niekam geras nėr, blogiausias — sauš. 


Šioms eilutėms ploja ir didžiausias šykštuolis, 
džiaugdamasis, kad kažkas peikia jo ydas. O kiek kar- 
tų, tavo nuomone, stipresnis poveikis būna tuomet, kai 
tai sako filosofas, kai į išganingus pamokymus įterpia- 
mos eilės, kad jie veiksmingiau įstrigtų į nepatyrusio 
žmogaus sielą? „Kaip,— sakydavo Kleantas,— mūsų iš- 
kvepiamas oras, praėjęs pro ilgo trimito vamzdžio su- 
siaurėjimą ir išstumtas pro platesnę angą, sukelia skar- 
desnį garsą, taip ir mūsų jausmus stipresnius padaro 
glausta eilėraščio eilutė.“ Ta pati mintis, pasakyta lais- 
va kalba, išklausoma ne taip atidžiai ir mažiau veikia 
negu tada, kai pridedamas metras, kai puiki prasmė 
įspraudžiama į tam tikras pėdas, tas pats teiginys įsmin- 
ga tarsi plačiai užsimojus mesta ietis. Daug kalbama apie 
panieką pinigams, ilgiausiomis šnekomis mokoma, kad 
žmonės suprastų, jog vertybė yra dvasios turtas, o ne 
paveldėti daiktai, jog turtingas yra tas, kuris prisitaiko 
prie savo skurdo ir, mažai turėdamas, laiko save pasi- 


turinčiu. Tačiau sielą labiau sukrečia eiliuotas pasa- 
kymas: 

Mažiausiai visko trūksta trokštančiam mažai“. 

Turėsi viską, jei norėsi, kiek gana“. 

Girdėdami tokius ar panašius žodžius, esame pri- 
versti pripažinti jų tiesą. Ir net tie, kurie visada trokš- 
ta daugiau, žavisi, pritaria šūksniais ir prakeikia pini- 
gus. Pamatęs tokią pakilią jų nuotaiką, spausk juos, 
užgulk, slėk atmetęs įvairias subtilybes, išprotavimus, 
išvedžiojimus ir kitus beprasmiško sąmojingumo pokš- 
tus. Kalbėk prieš godumą, prieš prabangą. Kai pama- 
tysi, jog esi šį tą nuveikęs, jog prasiskverbei į klausy- 
tojų sielas, užsipulk dar karščiau. Sunku patikėti, ko- 
kia naudinga būna kalba, kurios tikslas — gydyti ir 
kuri skirta klausytojų gėriui. Neužkietėjusi širdis leng- 
viau pamilsta garbingumą ir tiesą. Tačiau, radusi ga- 
bų gynėją, tiesa pasiekia netgi vidutiniškai supratingą 
ir jau šiek tiek sugadintą žmogų. Kai aš klausydavausi 
Atalo, smerkiančio ydas, paklydimus ir įvairias gyve- 
nimo blogybes, dažnai imdavau gailėtis žmonių gimi- 
nės ir tikėjau, kad jis pakilęs virš žmogui pa- 
siekiamų viršūnių. Jis pats sakėsi esąs karalius, bet 
man atrodė esąs didesnis už karalius, nes teisė ir juos. 
Kai jis pradėdavo girti skurdą ir įrodinėti, kad visa, 
kas nėra būtina, yra tik nereikalingas ir sunkus svoris, 
dažnai norėdavau išeiti iš mokyklos, pasidaręs 
skurdžiumi. Kai pradėdavo juoktis iš mūsų malonumų, 
girti skaistų -kūną, blaivų stalą, dvasią, laisvą ne tik 
nuo neleistinų, bet ir nuo nereikalingų malonumų, aš 
norėdavau sutramdyti gerklę ir pilvą. Šį tą iš tų laikų, 


Lucilijau, aš išsaugojau iki šiol. Buvau viskam labai 


užsidegęs, tačiau po to, priverstas grįžti prie visuome- 
ninių pareigų, išsaugojau tik kai kuriuos iš tų puikių 
sumanymų. Vis dėlto nuo to laiko visam gyvenimui 
atsisakiau austrių ir grybų. Juk tai ne maistas, o ska- 
numynas, verčiantis vėl valgyti jau pasisotinus, leng- 
vai išvaromas atgal ir per apačią, ir per viršų, o tai 
ir yra maloniausia ėdrūnams, kemšantiems daugiau ne- 
gu telpa. Nuo to laiko visą gyvenimą nenaudoju tepalų, 

nes maloniausiai kvepia niekuo nekvepiantis kūnas. Nuo 
to laiko į mano skrandį nepatenka vyno. Nuo to laiko 
visą gyvenimą vengiu vonių, nes esu įsitikinęs, jog 
šutinti kūną ir sunkti iš savęs prakaitą yra nenaudin- 
gas išlepimas. Prie kitų dalykų, kuriuos aš tada atme- 
čiau, grįžau, tačiau ir jų neatsisakydamas žiūriu 
saikingumo, kuris artimesnis atsisakymui ir galbūt net 
sunkesnis už jį, nes ko nors atsisakyti yra lengviau 
negu būti saikingam. Kadangi pradėjau pasakoti, kaip, 
būdamas jaunas, ėmiausi filosofijos su didesniu polė- 
kiu, negu užsiimu ja senatvėje, tai nebus gėda prisipa- 
žinti, kaip smarkiai buvau įsimylėjęs Pitagorą. Sotionas 
mums pasakojo, kodėl tas atsisakydavo valgyti gyvūnų 
mėsą ir kodėl po to Sekstijus padarė tą patį. Abu taip 
elgėsi dėl skirtingų, bet didingų priežasčių. Vienas ma- 
nė, jog ir be kraujo praliejimo užtenka žmogui maisto, 
o kai žudymas teikia malonumo, žiaurumas tampa įpro- 
čiu. Jis pridurdavo, kad reikia apriboti prabangą, teig- 
damas, jog įvairus ir mūsų kūnui svetimas maistas ken- 
kia sveikatai. Pitagoras tvirtino, jog tarp visų gyvų 
būtybių yra giminystės ryšių, ir jos keičiasi sielomis, 
pereinant šioms į kitus pavidalus. Vadinasi, jeigu tikė- 
tume jo mokymu, nė viena siela nežūva, tik trumpą 
laiką ji būna viena, kol pereina, persilieja į kitą kūną. 
Kada nors pamatysime, per kokią laikų kaitą ji per- 
eis ir kada ji, pakeitusi daugybę būstų, sugrįš į 
žmogų. Tuo tarpu jis skatina žmonių nusikaltimo ar 
tėvažudystės baimę, nes nežinodami galime kame nors 
užpulti tėvo sielą ir peiliu ar dantimis sužeisti kokio 
nors giminaičio sielą. Šias mintis Sotionas papildydavo 
ir savo įrodymais klausdamas: „Tu netiki, kad sielos 
pereina vis į kitus ir kitus kūnus ir kad tai, ką mes 
vadiname mirtimi, yra kelionė? Netiki, kad šiuose gy- 
vuliuose, žvėryse ar vandens gyvūnuose glūdi kokio 
nors žmogaus siela? Netiki, kad niekas šiame pasauly- 
ję nežūva, o tik keičia vietą, kad ne tik dangaus kūnai 
sukasi tam tikrais ratais, bet ir gyvos būtybės išnyksta 
ir sugrįžta, ir sielos keliauja ratu? Didieji vyrai tuo 
tikėjo. Taigi kol kas susilaikyk nuo sprendimo ir neda- 


ryk nieko, kas prieštarautų tam. Jei visa tai tiesa, ne- 
valgydamas gyvūnų, išvengsi nuodėmės, o jei netie- 
sa — būsi saikingas. Ar labai daug žalos padarys tavo 
patiklumas? Juk aš atimu iš tavęs tik liūtų ir kranklių 
maistą“. Tokių jo žodžių paveiktas, aš pradėjau ne- 
valgyti mėsos, ir po metų tai jau buvo ne tik lengva, 
bet ir malonu. Man atrodė, kad mano dvasia tapo gy- 
vesnė, nors ir šiandien aš netvirtinu, jog iš tiesų taip 
buvo. Klausi, kodėl atsisakiau šio įpročio? Mano jau- 
nystė prabėgo Tiberijaus Cezario principato metais. Tuo- 
met buvo gujami įvairūs svetimi papročiai, o kai kurių 
gyvūnų mėsos nevalgymas buvo laikomas prietaru. Tad, 
prašomas ne tiek šmeižto bijančio, kiek filosofijos ne- 
mėgstančio savo tėvo, aš grįžau prie ankstesnių įpro- 
čių. Jis nesunkiai mane įtikino geriau maitintis. 

Atalas paprastai girdavo tą čiužinį, kuris neįdubdavo 
nuo kūno svorio. Tad, ir senas būdamas, aš naudoju 
tokį, ant kurio nelieka gulėjimo pėdsakų. Visa tai pa- 
pasakojau norėdamas tau įrodyti, kaip karštai iš pra- 
džių naujokėliai veržiasi prie gėrio, kai kas nors juos 
paragina, kai kas nors juos uždega. Bet po to, iš dalies 
dėl mokytojų, mokančių mus samprotauti, o ne gyventi, 
iš dalies dėl mokinių, kurie kreipiasi į mokytojus, no- 
rėdami tobulinti ne dvasią, o protą, kaltės, šis verži- 
masis atlėgsta, ir filosofija virsta filologija. Labai svar- 
bu, su kokia nuostata imiesi to ar kito dalyko. Kuris 
nors būsimas gramatikas knaisiojasi po Vergilijų, ne- 
suprasdamas, jog žymioji eilutė: 


Bėga tuo tarpu skubiai ir bėga negrįžtantis laikas8 


reiškia, kad reikia nesnausti. Kas neskuba, tas atsilieka. 
Skubančios dienos gena mus ir pačios lekia pagrobda- 
mos mus nejučiom. O mes viską atidedame ateičiai, 
delsiame, kai reikia bėgti galvotrūkčiais. Ne, jis pa- 
stebi, jog Vergilijus, kalbėdamas apie laiko greitumą, 
vis vartoja žodį „pralekia“. 

Amžiaus geroji diena mirtingiems vargšams šioj žemėj 


Pralekia greit, ateina liūdna senatvė ir ligos, 
Prislegia vargo našta ir mirtis be gailesčio rauna?. 

Tas, kurio žvilgsnis nukreiptas į filosofiją, šias ei- 
lutes supras kaip dera ir pasakys: „Vergilijus niekuo- 
met nesako, kad dienos „eina“, bet kad jos visada „le- 
kia“, nes tai — pats greičiausias bėgimas iš visų, o pa- 
čios geriausios pralekia pirmos. Tai kodėl gi mes neragi- 
name savęs, kad pavytume šį greičiausią dalyką? Tai, 
kas geriausia, praskrenda pro šalį, o lieka tai, kas pras- 
čiausia. Kaip iš ąsočio pirmiausia išteka skaidrus vynas, 
o tai, kas sunkesnio ir drumzlinesnio, nusėda ant dug- 
no, taip ir mūsų gyvenime pirmiausia praeina visa, kas 
geriausia. O mes leidžiame tai išgerti kitiems, sau pa- 
likdami tik nuosėdas. Tegul įstringa sieloje ir lyg ora- 
kulo ištarti įtikina mus šie žodžiai: 

Amžiaus geroji diena mirtingiems vargšams šioj Žemėj 
Pralekia greit ... 


Kodėl geroji? Todėl, kad apie likusias mes nežino- 
me. Kodėl geroji? Todėl, kad, būdami jauni, galime 
mokytis, galime nukreipti į gėrį dar nesurambėjusią 
ir lanksčią sielą. Todėl, kad šis laikas tinka vargams, 
tinka gabumų lavinimui mokantis, tinka kūno grūdini- 
mui dirbant. Likusieji metai yra tingesni, ne tokie pa- 
slankūs ir arčiau pabaigos. Taigi stenkimės iš visos šir- 
dies ir, palikę visa, kas mus blaško, siekime vieno da- 
lyko: laiku supraskime, kaip nepaprastai greitai bėga 
laikas, o ne tada, kai jis jau praėjęs. Kiekvieną dieną 
laikykime geriausia ir išnaudokime ją mūsų tikslams. 
Reikia sučiupti tai, kas bėga“. Skaitantis Vergilijų gra- 
matiko akimis apie tai nemąstys. Jis negalvos, kad 
kiekviena diena yra geriausa, nes vėliau atsėlina ligos 
ir prislegia senatvė, kuri jau kybo virš galvos iki šiol 
manantiems, jog jie jauni. Jis sakys, kad Vergilijus 
visuomet gretina ligas ir senatvę. Dievaži, ne be pa- 
grindo: juk senatvė — tai nepagydoma liga. Be to, jis 
paaiškins, kad poetas duoda senatvei pravardę, visuomet 
vadina ją „liūdna“: 





ateina liūdną senatvė ir ligos... 


Kitoje vietoje jis sako: 
Tiso ten Ligos išblyškę, liūdna, nusiminus Senatvėš... 


Nereikia stebėtis, kad iš to paties kiekvienas renka- 
si tik tai, kas tinka jo tyrinėjimams. Toje pačioje pie- 
voje jautis ieško žolės, šuo — kiškio, o gandras — drie- 
žo. Kai Cicerono knygą „Apie valstybę“ paima į rankas 
koks nors filologas, po to gramatikas, o dar vėliau fi- 
losofijai atsidavęs žmogus, kiekvienam iš jų rūpi skir- 
tingi dalykai. Filosofas stebisi, kad įmanoma tiek daug 
pasakyti smerkiant teisingumą. Filologas, skaitydamas 
tą patį, pažymi štai ką: buvo du tokie romėnų karaliai; 
vienas iš jų neturėjo tėvo, kitas — motinos. Mat yra ne- 
aišku dėl Servijaus motinos, o Ankas neturėjo tėvo, jį 
vadina Numos anūku. Be to, jis paaiškins, jog tas, kurį 
mes vadinamę diktatoriumi ir kurio tokį vardą randame 
istorijos veikaluose, senovės žmonių buvo vadinamas 
„tautos vadu“. Šiandien tai įrodo augurų knygos“ ir iš 
to vardo padarytas pavadinimas „raitelių vadas“. Taip 
pat jis pažymės, kad Romulas žuvo per saulės užtemi- 
mą ir kad teisę kreiptis į tautą turėjo jau karaliai. Kai 
kurie, taip pat ir Fenestela, mano, jog apie tai buvo 
rašoma jau pontitikų knygose!?. Jei tą pačią knygą iš- 
sivynios!! gramatikas, jis pirmiausia nusirašys vaiz- 
dingus žodžius: Ciceronas sako „išties“, užuot sakęs 
„Iš tiesų“, taip pat „savim“, užuot — „savimi“. Be to, 
gramatikas užsiims tais pasakymais, kurie per šimt- 
metį pasikeitė. Mat. Ciceronas rašo: „Dėl jo įsikišimo 
esame grąžinti nuo kalkių ruožo“. Dabar tą ruožą 
mes vadiname kreida, o senovės žmonės vadino kal- 
kėmis!2. Tada jis išrinks Enijaus eilutes, pirmiausia tas, 
kuriose rašoma apie Scipioną Airikietį: 


Nei priešas, nei pilietis jam 
Atlygint negalės už triūsą ir žygius. 


Jis pasakys, kad iš to galima suprasti, jog senovėje 


„triūsas“ reiškė ne tiek pagalbą, kiek darbą. Enijus 


turįs galvoje darbą tvirtindamas, kad niekas — nei pi- 
lietis, nei priešas — negalėjo atlyginti Scipionui už jo 

darbus. O laimingu jis laikys save atradęs, iš kur, kaip 
atrodo, Vergilijus bus paėmęs žodžius: 


„„padangių vartai didingi 
Dunda virš jo galvos... 


Jis pasakys, kad Enijus perėmė tai iš Homero, o 
Vergilijus — iš Enijaus. Juk tame pačiame Cicerono 
veikale „Apie valstybę“ yra Enijaus epigrama: 


Jei tik leista kam nors užkopti į dievišką aukštį, 
Man vienam atsivers vartai didieji dangaus. 


Bet tam, kad ir aš pats, užsiimdamas kitais dalykais, 
nenusirisčiau į filologo ar gramatiko kelią, raginu ir 
klausyti filosofų, ir skaityti juos, jei norime pasiekti 
laimingą gyvenimą, o ne gaudyti senus žodžius ar nau- 
jadarus, nevykusius perkeltinės reikšmės pasakymus ar 
iškalbos figūras. Reikia ieškoti naudingų pamokymų ir 
didingų, narsių žodžių, kuriuos tuoj būtų galima pri- 
taikyti. Juos išmokime taip, kad žodžiai taptų darbais. 
Mano nuomone, niekas mirtingiesiems nepadarė tiek 
bloga, kaip tie, kurie išmoko filosofijos kaip kokio nors 
parsiduodančio amato, kurie gyvena kitaip, negu moko 
gyventi. Atsidavę visoms pačių peikiamoms ydoms, jie 
patys gali būti puikiais beprasmiško mokymosi pa- 
vyzdžiais. Toks patarėjas suteiks man ne daugiau nau- 
dos negu jūros liga susirgęs vairininkas. Siaučiant 
bangoms, reikia laikyti vairą, kautis su pačia jūra, 
išplėšti bures iš vėjo valdžios. O ką įstengia apkvaitęs 
ir vemiantis laivo vadas? Argi mūsų gyvenimą 
audros svaido ne smarkiau už bet kokį laivą? Reikia 
ne kalbėti, bet vairuoti. Visa, ką jie sako, kuo giriasi 
miniai, yra ne ių: tą pasakė jau Platonas, tą — Zenonas, 
tą — Chrisipas, Poseidonijas, tą — didelis būrys mūsiš- 
kių ir panašių į juos. Patarsiu, kaip įrodyti, kad tavo 
ištarti Žodžiai yra tavo: daryk taip, kaip sakai. Pasa- 
kęs, ką norėjau tau perteikti, dabar nusileisiu tavo pra- 
šymui ir kitame laiške surašysiu visa, apie ką klausei. 
Tuomet nepavargęs galėsi imtis to painaus dalyko, ku- 
rio klausytis reikia atsukus ir ištempus ausis. Lik svei- 
899 kas. 


SIMTAS DEVINTAS LAIŠKAS 
Seneka sveikina mieląjį Lucilijų 


Nori sužinoti, ar išminčius gali padėti išminčiui. 
Mes sakome, kad išminčius yra kupinas įvairaus gėrio 
ir jau pasiekęs viršūnę. Kyla klausimas, kaip dar kas 
nors gali būti naudingas tam, kuris pasiekė aukščiau- 
siąjį gėrį. Vis dėlto geri žmonės padeda vienas kitam. 
Jie neleidžia užsnūsti dorybėms ir stengiasi išsaugoti 
išmintį tokią, kokia ji yra. Kiekvienam žmogui reika- 
lingas kas nors, su kuriuo galėtų bendrauti ar kartu 
ieškoti. Patyrę kovotojai mankštinasi vienas su kitu, 
muzikantą išjudina tiek pat mokąs draugas. Išminčius 
taip pat privalo neleisti poilsiauti savo dorybėms: kaip 
jis pats išjudina save, taip ir kitas išminčius gali jį 
išjudinti. Kuo išminčius pagelbės išminčiui? Padrąsins, 
nurodys, kada kilniai pasielgti. Be to, išdėstys jam kai 
kuriuos savo apmąstymus, išmokys to, ką pats atrado. 
Juk ir išminčiui visuomet bus ką atrasti, bus kur išsi- 
lieti sielai. Blogas kenkia blogam ir daro jį dar blo- 
gesnį kurstydamas jo pyktį, pritardamas liūdesiui, gir- 
damas malonumus. Blogiesiems blogiausia tuomet, kai 
susipina daugumos ydos. kai jų sugedimas susikaupia 
vienoje vietoje. Vadinasi, kai yra priešingai, doras žmo- 
gus bus naudingas doram. Kuo? — tu klausi.— Jis teiks 
jam daug džiaugsmo, sustiprins jo pasitikėjimą, o ma- 
tant vienam kito ramybę, didės abiejų pasitenkinimas. 
Be to, jis perduos kai kurių žinių. Juk išminčius žino 
ne viską. Net jei ir žinotų, kitas gali surasti trumpesnį 
kelią ir pasakyti, kaip lengviau išspręsti visą reikalą. 
Aišku, išminčius išminčiui padės ne tik savo jėgomis, 
bet ir jėgomis to, kuriam pagelbsti. Anas ir vienas 
įstengtų susitvarkyti, bet net bėgikui padeda paragi- 
nantis žiūrovas. „Išminčius padeda ne kitam išmin- 
čiui, o pats sau. Žinok tai. Atimk iš jo jėgą, ir jis nieko 
nepadarys.“ Pradėjus taip kalbėti, galima tvirtinti, kad 
ir medus neturi saldumo: ragaujančiojo liežuvis ir go- 
murys turi taip prisitaikyti prie tokio skonio, kad jis 
arba patiktų, arba keltų pasibjaurėjimą. Juk yra žmo- 

nių, kuriems medus atrodo kartus. Stiprybės reikia 
abiem: vienas turi įstengti padėti, kitas — būti pasiruo- 
šęs priimti paramą. „Kaip yra beprasmiška kaitinti — 
sakoma, — tą, kuris įkaitęs iki aukščiausio laipsnio, taip 
ir pasiekusiam aukščiausiąjį gėrį yra nereikalingas pa- 
galbininkas. Ar savo darbą išmanantis žemdirbys ieško 
patarėjo? Ar karys, apsiginklavęs tiek, kad gali saugus 
stoti į rikiuotę, prašo daugiau ginklų? Vadinasi, taip 
pat yra ir su išminčiumi. Jis pakankamai mokytas ir 
pakankamai apsiginklavęs gyvenimui.“ Į tai atsakau 
taip: net ir labiausiai įkaitusį reikia nuolatos kaitinti, 
kad išsilaikytų tas pats įkaitimo laipsnis. Kas nors 
pasakys: „Jis turi karščio savyje!“ Pirma, čia lyginami 
skirtingi dalykai. Karštis yra vienas, o pagalba būna 
įvairi. Antra, labai karšto kūno daugiau nebeįjkaitinsi- 
me, o išminčius neišsaugo savo sielos, jei neprisilei- 
džia panašių į save draugų, su kuriais dalijasi savo do- 
rybėmis. Be to, dorybės tarpusavy draugauja. Vadinasi, 
tas, kuris myli kito jam lygaus žmogaus dorybes ir kar- 
tu leidžia jam mylėti savąsias, yra naudingas. Pana- 
šumas džiugina, ypač kai tai, kas panašu, yra garbin- 
ga, kai panašūs moka ir pagirti, ir priimti vienas kito 
pagyrimą. Be to, niekas kitas nesugeba deramai pa- 
veikti išminčiaus sielos, išskyrus išminčių. Žmogų pro- 
tingai paveikti gali tiktai žmogus. Vadinasi, kaip, no- 
rint paveikti protą, reikia proto, taip, norint paveikti 
tobulą protą, reikia tobulo proto. Sakome, jog mums 
padeda ir tie, kurie dovanoja mums tai, kas nėra nei 
gėris, nei blogis: pinigus, malonę, saugumą ir kitus 
vertingus arba gyvenime būtinus dalykus. Šitaip ir 
apie kvailį galime pasakyti, neva jis tuo padeda iš- 
minčiui. Bet padėti — tai paveikti sielą pagal prigim- 
ties reikalavimus, paveikti per savo dorybę ir dorybę 
to, kuris turi -būti paveiktas. Tai privalo tapti gėriu ir 
tam, kuris padeda. Mankštindamas kito dorybę, jis 
mankština ir savąją. Bet net ir nekalbant apie aukš- 
čiausiąjį gėrį bei kaip jį pasiekti, išminčiai vis tiek 
gali padėti vieni kitiems. Išminčius privalo stengtis jau 
vien atrasti kitą išminčių, nes geram žmogui iš prigim- 


ties yra brangus bet koks gėris, ir prie gero žmogaus 
prisirišame taip, kaip patys prie savęs. 

Kad tai įrodytume, turime nuo šio klausimo pereiti 
prie kito: ar išminčius vienas svarstys savo reikalus, 
ar kvies ką nors patarti. Aišku, tai yra jam būtina, kai 
tik iškyla pilietiniai ir asmeniniai, sakytume, mirtingi 
reikalai. Čia išminčiui reikia svetimo žmogaus pata- 
rimo taip, kaip jam reikia gydytojo, vairininko, gynėjo, 
ginčo tarpininko. Vadinasi, išminčius kartais ir čia pa- 
gelbės išminčiui, ko nors jį pamokydamas. Bet jis bus 
naudingas ir esant dideliems, dieviškiems dalykams, 
kaip sakėme, kartu siekiant dorybės, sujungiant sielas 
ir apmąstymus. Be to, draugų meilė ir džiaugsmas dėl 
jų gerovės kaip dėl savo paties atitinka prigimtį. Jei 
to nedarysime, dorybė paliks mus, nes tik nuolatinės 
pratybos daro ją stiprią. Dorybė pataria deramai iš- 
naudoti dabartį, apmąstyti ateitį, apsvarstyti ir įtempti 
proto jėgas. Lengviau įtemps protą ir viską supras tas, 


kuris pasitelkia ką nors į pagalbą. Tegul jis ieško arba- 


tobulo vyro, arba tobulumo siekiančio ir jau esančio 
arti jo. Tas tobulas vyras bus naudingas, nes kartu su 
jo protu bus lengviau rasti sprendimą. Sakoma, kad 
žmogus akylesnis svetimuose reikaluose negu savo. Šis 
dalykas blogai baigiasi tiems, kuriuos apakina savimei- 
lė, kuriems baimė atima sugebėjimą įžvelgti savo nau- 
dą. Tokie žmonės, tik atsidūrę saugioje vietoje, pradės 
ramiau mąstyti. Vis tiek yra dalykų, kuriuos net išmin- 
čiai geriau mato kituose negu savyje. Be to, išminčius 
suteiks išminčiui tą saldžiausią ir kilniausią pagal- 
bą — „to paties norėti, to paties nenorėti“!, o kartu tem- 
piant jungą galima sukurti nuostabiausią kūrinį. 
Ivykdžiau tai, ko prašei, nors iš tiesų tai yra daly- 
kas, kurį aš apžvelgsiu savo dorovės filosofijos knygo- 
se. Neužmiršk to, ką dažnai tau kartoju: tokiais svars- 
tymais nieko nepasiekiame, nieko kito, tik aštriname 
savo sąmojį. Aš vis grįžtu prie to paties klausimo: kuo 
man tai padeda? Tegu padaro mane drąsesnį, teisinges- 
nį, saikingesnj. Man ne pratybų trūksta: man gydytojo 
reikia. Kodėl prašai manęs nenaudingų žinių? Esi man 

žadėjęs didžių dalykų. Reikalauk jų, išmėgink. Sakei, 
jog aš nedrebėsiu, net jei aplink žybčios kardai, net 
jei ašmenys lies mano gerklę. Sakei, jog būsiu ramus, 
net jei aplink mane liepsnos gaisrai, net jei pagrobęs 
mano laivą netikėtas sūkurys blaškys jį po jūrą. Su- 
teik man tokią ramybę, kad niekinčiau malonumą ir 
garbę! Tiktai po to išmokysi išnarplioti supainiotus 
dalykus, suvokti dviprasmybes, įžvelgti tai, kas neaiš- 
ku. O dabar mokyk to, kas yra būtina. Lik sveikas. 


ŠIMTAS DESIMTAS LAISKAS 
Seneka sveikina mieląjį Lucilijų 


Sveikinu tave iš savo dvaro palei Nomentą ir lin- 
kiu, kad būtum geranoriškas, tai yra palankių dievų, 
kurie atlaidūs ir maloningi tam, kuris pats sau yra 
palankus. Šiais laikais atsisakyk kai kam labai patin- 
kančios minties, jog kiekvienam iš mūsų duotas globė- 
jas — dievas, jei ne iš pirmųjų gretų, tai bent žemesnis, 
iš tų, kuriuos Ovidijus vadina „dievais iš prastuome- 
nės“!. Tačiau noriu, kad, atsikratęs šios klaidos, tu 
prisimintum, jog tuo tikėjusieji mūsų protėviai buvo 
tikri stoikai?: jie kiekvienam priskyrė Genijų arba 
Junoną. Vėliau pamatysime, ar dievai turi laiko rūpintis 
kiekvieno žmogaus reikalais, tuo tarpu tebūnie tau Ži- 
noma, jog nesvarbu, ar esame išrinktieji, ar paniekinti 
ir palikti likimo valiai, tu negali prakeikti Žmogaus 
baisiau negu prakeikdamas, kad jis susipyktų su savi- 
mi. Tu neprivalai trokšti, kad dievai nekęstų to, kurį 
tu laikai esant vertu bausmės. Jie jo nekenčia, nors ir 
atrodytų, jog jis klesti jų globojamas. Pasitelk visą sa- 
vo stropumą ir įsižiūrėk, kokie iš tiesų yra mūsų rei- 
kalai, o ne kokiais jie laikomi. Tu pamatysi, kad dau- 
giau blogio mums gresia negu jo atsitinka. Kaip 
dažnai sėkmės priežastis ir pradžia būna įvykis, 
vadinamas nelaime! Kaip dažnai visų sveikina- 
mas dalykas pasirodo esąs laiptelis, vedantis prie be- 


dugnės krašto, kiek kartų jis dar aukščiau iškėlė jau if 
taip iškilusį žmogų, lyg iš ten, kur jis stovėjo iki 
šiol, būtų buvę smagu kristi! Tačiau pats kritimas nėra 
blogis, jei tik matai ribą, žemiau kurios prigimtis jau 
nieko neįstengia nublokšti. Visų dalykų pabaiga yra 
arti, kartoju, arti ir toji vieta, iš kurios išvaromas lai- 
mingasis, ir toji, iš kurios išvedamas nelaimingasis. 
Mes patys didiname atstumą iki šių vietų, ilginame 
kelią viltimi ir baime. Tačiau jei esi išmintingas, ma- 
tuok viską pagal įprastą žmogaus padėtį: apribok ir 
tai, kuo džiaugiesi, ir tai, ko bijai. Verta ilgai nesi- 
džiaugti, kad nereikėtų ilgai bijoti. Bet kodėl gi aš tik 
sumažinu šį blogį? — Nemanyk, kad reikia ko nors bi- 
joti. Tuščias dalykas yra tai, kas mus jaudina ir gąs- 
dina. Nė vienas neišsiaiškiname, kur yra tiesa, bet vie- 
nas kitą užkrečiame baime. Nė vienas neišdrįstame im- 
tis to, kas kelia nerimą, ištirti savo baimės prigimtį ir 
pažiūrėti, ar ten esama gėrio. Ligi šiol tikime klaidinga 
ir tuščia pasaka, nes ji nėra atskleista. Supraskime, 
kaip svarbu įdėmiai įsižiūrėti: galų gale pamatysime, 
kad bijome to, kas taip trumpa, taip netvirta, taip ne- 
pavojinga. Mūsų protuose viešpatauja tokia pati pai- 
niava, kokią matė Lukrecijus: 
Juk kaip vaikai šiurpioj tamsybėje bijo ir dreba 
lygiai ir mcs dažnai dienos metu išsigąstamš... 

Kaipgi yra? Ar esame kvailesni už vaiką, jei dre- 
bame vidury dienos? Ne, Lukrecijau, mes drebame ne 
dienos vidury, mes patys paverčiame viską naktimi! Ne- 
matome, nei kas mums kenkia, nei kas padeda. Visą 
kur statome koją. Matai, kokia beprotybė — šitas ver- 
žimasis per tamsą. O mes, dievaži, tik ir sten- 
giamės, kad mus pašauktų ten kuo vėliau; ir nors 
patys nežinome, kur veržiamės, vis dėlto nesustodami 
greitai veržiamės tuo pačiu keliu. Tačiau jei norėtume, 
gali ir pašviesėti. Tai įmanoma tik vienu būdu: jei žmo- 
gus- stengsis pažinti dieviškus ir Žmogiškus dalykus; 
jei ne tik pasiners į tą pažinimą, bet ir prisisotins jo; 
jei, net ir puikiai visa tai suvokdamas, vis grįš prie jo 

i dažnai pritaikys žinias sau; jei tyrinės, kas yra gėris 
ir kas — blogis ir kodėl šie vardai vartojami klaidingai; 
jei tyrinės, kas yra gėdinga, garbinga, lemtinga. Žmo- 
gaus proto smalsumas čia nesustoja. Jis nori pažvelgti 
ir už pačios visatos, sužinoti, kur ji veržiasi, iš kur 
atsirado, prie kokio tikslo skuba galvotrūkčiais lėkdami 
visi daiktai. Tačiau mes atplėšėme sielą nuo šio dieviš- 
ko regėjimo, nusviedėme ją į purvą ir menkybę, kad ji 
taptų godumo verge, kad, palikusi pasaulį, jo ribas 
ir visa judinančius viešpačius, raustųsi žemėje ir ieško- 
tų, kokį dar blogį iš jos iškasti, nepasitenkindama tuo, 
kas yra čia pat. Mūsų dievas ir tėvas arti mūsų padėjo 
tai, kas mums gera, nelaukdamas, kol ieškosime, ir da- 
vė jis viską pats, o tai, kas mums kenkia, kuo gi- 
liau paslėpė. Negalime niekuo skųstis, išskyrus pačius 
save: mes patys prieš gamtos valią iškėlėme į paviršių 
visa, kas mums pražūtinga, ką gamta buvo paslėpusi. 
Pasmerkėme sielą malonumui, kuriam atlaidumas yra 
visų nelaimių pradžia; atidavėme ją puikybei ir šlovės 
siekimui ir kitoms tiek pat beprasmiškoms ir tuščioms 
vilionėms. Ką daryti dabar raginu tave? Nieko nauja, 
juk ne nuo naujų ligų ieškome vaistų. Pirmiausia tu 
pats sau turi išaiškinti, kas yra būtina, o kas — ne- 
reikalinga. Tai, kas būtina, visada šalia tavęs, o to, kas 
nereikalinga, visuomet reikia ieškoti, ir labai stengian- 
tis. Nėra ko per daug girtis, jeigu paniekinai auksinę 
lovą ar brangakmeniais išpuoštus indus. Argi niekinti 
tai, kas nereikalinga, yra dorybė? Žavėkis savimi tada, 
kai paniekinsi būtinus dalykus. Nedaug esi pasiekęs, jei 
gali gyventi be karališkos prabangos, jei netrokšti po 
tūkstantį svarų sveriančių šernų, užjūrio paukščių lie- 
žuvėlių ar kitokių išsigimėliškos, niekinančios visą gy- 
vūną ir besirenkančios tik tam tikras jo dalis, prabangos 
dalykų. Žavėsiuosi tavimi tuomet, kai atsisakysi net 
prastos duonos, kai įtikinsi save, jog žolė želia ne tik 
gyvuliams, bet, kai reikia — ir žmonėms, kai patirsi, kad 
ir medžių ūgliai gali prikimšti pilvą, į kurį sudedame 
tiek brangaus maisto, tarsi jis jį saugotų. Jį galima pri- 
pildyti ir be įnorių. Argi svarbu, ką jis gaus, jeigu 


viską, kad ir ką bus gavęs, vis tiek pavers nieku?! 
Tau džiugu, kai ant stalo išdėliojama visa, kas sugau- 
nama sausumoje ir jūroje. Vieni tau malonesni, kai 
paduodami švieži, kiti — kai iki to buvo ilgai penimi 
bei tukinami, kad po to plauktų taukais. Tave džiugina 
išradingai išrūkyti valgiai. Tačiau, dievaži, patekęs į 
pilvą, šis taip rūpestingai ieškotas ir įvairiai paruoštas 
maistas virs tuo pačiu mėšlu. Nori išmokti niekinti- gar- 
dėsius? Pažiūrėk, kuo jie virsta. Prisimenu, visiems la- 
bai žavintis, Atalas yra kalbėjęs šitaip: „Ilgai man darė 
įspūdį turtai. Apstulbdavau, kai vienur ar kitur kas 
nors sublizgėdavo, maniau, jog tai, kas paslėpta, yra 
panašu į tai, kas matoma. Bet per vienas iškilmes pa- 
mačiau visus sostinės aukso bei sidabro raižinius ir už 
auksą bei sidabrą vertingesnes brangenybes, pamačiau 
įvairiausių spalvų audinių, atvežtų iš kraštų, svetimų 
ne tik mums, bet ir mūsų priešams. Vienur mačiau 
žavingų, puikiai išpuoštų berniukų, kitur — moterų bū- 
rius ir visa kita, ką rodė visa valdanti laimė, apžvelg- 
dama savo išteklius. Visa tai, tariau sau, yra ne kas 
kita, kaip jau ir taip neramių žmonių aistrų kurstymas. 
Ko nori šis lobių šėlsmas? Ar čia susirenkame mokytis 
godumo? O aš, dievaži, iš čia išsinešu mažiau norų 
negu atsinešiau. Niekinu turtus ne todėl, kad jie nerei- 
kalingi, bet todėl, kad jie — niekingi. Ar tu nematei, 
jog toji eisena, nors buvo lėta ir nesusigrūdusi, praėjo 
per keletą valandų? Nejaugi visą mūsų gyvenimą už- 
ima tai, kas neįstengė užimti visos dienos? Prisidėjo 
dar vienas dalykas: lobiai man pasirodė nereikalingi nei 
jų savininkams, nei žiūrovams. Dabar kiekvieną kartą, 
kai kas nors panašaus patraukia mano žvilgsnį — ar 
prašmatnus namas, ar išpuošta vergų minia, ar neštu- 
vai ant galingų tarnų pečių, aš pats sakau sau: „Kuo 
tu žaviesi? Ko stulbsti? Juk tai — iškilmės. Tai yra pa- 
roda, o ne nuosavybė: bežavėdama ji ir išnyksta. Ge- 
riau pasuk prie tikrųjų turtų. Mokykis būti patenkintas 
mažu ir narsiai bei smarkiai sušuk: „Turime vandens, 
turime košės, vadinasi, mes su pačiu Jupiteriu varžysi- 
mės dėl laimės!“ Bet, meldžiu tave, varžykimės ir ne- 

turėdami šito. Gėda auksą ir sidabrą laikyti laimingu 
gyvenimu, bet taip pat gėda juo laikyti vandenį ir košę. 
Ką daryti, jei ir jų nebus? Klausi, koks yra vaistas nuo 
skurdo? — Badui galą padaro badas. Antra vertus, koks 
skirtumas, kupeta ar šiaudas verčia tave vergauti? Argi 
svarbu, kokio didumo yra tai, ko likimas gali tau ne- 
duoti? Net vanduo ir košė ne tik nuo tavo valios pri- 
klauso. O laisvas yra ne tas, į kurį likimas turi mažai 
teisių, bet tas, į kurį jis visai neturi teisių. Taip yra: 
jei trokšti varžytis su Jupiteriu, kuris nieko nenori, 
reikia pačiam nieko nenorėti“. Atalas taip kalbėjo mums, 
o prigimtis tai pasako visiems. Dažnai apie tai mąsty- 
damas, pasidarysi iš tikrųjų laimingas, o ne atrodysi 
esąs laimingas, tai yra atrodysi esąs laimingas pats 
sau, o ne kitiems. Lik sveikas. 


ŠIMTAS VIENUOLIKTAS LAIŠKAS 
Seneka sveikina mieląjį Lucilijų 


Klausi, kaip lotyniškai pavadinti sofizmus. Daugelis 
bandė juos pavadinti, bet nė vienas iš pavadinimų 
neprilipo. Matyt, pavadinimo kratėmės todėl, kad ne- 
perėmėme ir nevartojome paties dalyko. Tačiau, man- 
regis, labiausiai tinka Cicerono vartotas žodis „išve- 
džiojimai“. Jiems atsidavęs žmogus tik rezga painius 
klausimėlius, neduodamas naudos gyvenimui, nesidary- 
damas nei narsesnis, nei saikingesnis, nei kilnesnis. O 
tas, kuris filosofiją laiko savo vaistais, įgyja milžino 
širdį, pasitiki savimi, yra nenugalimas ir, priėjus ar- 
čiau, atrodo dar stambesnis. Kaip dideliuose kalnuose, 
kurių aukščio nematyti iš tolo, o tik priartėjus pasidaro 
aišku, kokios stačios jų viršūnės, taip, mielas Lucili- 
jau, yra ir su tikru, o ne tariamu filosofu. Stovi jis 
aukštumoje, keldamas susižavėjimą, didžiadvasis tikro- 
sios didybės žmogus. Ne storapadžiai batai jį kelia, jis 
nevaikšto pasistiebęs ant pirštų galų kaip tie, kurie 
apgaulingai didina savo ūgį, norėdami atrodyti esą 

398 aukštesni negu yra iš tikrųjų. Jis patenkintas savo 


ūgiu. Kodėl gi turėtų būti nepatenkintas, jeigu užaugo 
ligi ten, kur nepasiekia likimo rankos? Jis iškilęs virš 
žmogiškų reikalų ir, esant bet kokioms aplinkybėms, 
lieka ištikimas sau — ar gyvenimas sėkmingai žengia, 
ar blaškosi eidamas per vargus ir sunkumus. Tokio pa- 
stovumo negali suteikti minėti išvedžiojimai. Jie links- 
mina sielą, bet neteikia naudos, nuveda tilosofiją iš 
aukštumų į slėnį. Nedraudžiu retkarčiais tau jais už- 
siimti, tačiau tik tada, kai norėsi padykinėti. Didžiausia 
jų blogybė ir yra tai, kad jie turi tam tikro žavesio, 
apima ir gaišina skvarbumo regimybės suviliotą protą, 
kai jį šaukia daugybė reikalų, kai vargu ar viso gy- 
venimo užteks išmokti vienam dalykui — niekinti gy- 
venimą. „Kaip,— tu paklausi, — ne valdyti gyvenimą?“ 
Tai — šalutinis uždavinys, gyvenimą valdyti įmanoma 
tik jį paniekinus. Lik sveikas. 


ŠIMTAS DVYLIKTAS LAIŠKAS 
Seneka sveikina mieląjį Lucilijų 


Prisiekiu, noriu tavo draugą lavinti ir mokyti taip, 
kaip tu trokšti. Bet jis pasirodo esąs per daug kietas, 
tiksliau, per daug minkštas —o tai yra dar blogiau — 
ir palaužtas ilgalaikių blogų įpročių. Pateiksiu tau pa- 
vyzdį iš savo amato!. Ne kiekvieną vynuogę galima 
skiepyti: jeigu ji sena ar tuščiavidurė, jeigu ji netvirta 
ar menka, tai arba nepriims skiepo, arba jo nemaitins 
ir nepriaugins prie savęs, neperims jo savybių ir pri- 
gimties. Taigi paprastai tokią vynuogę nupjauname 
aukštai virš žemės, kad nepasisekus galėtume išmėginti 
laimę antrą kartą, pakartodami skiepijimą prie pat 
žemės. Tas, apie kurį rašai ir kurį pavedi man; neturi 
jėgų: jis pasidavė savo ydoms. Jis iš karto ir nuvyto, 
ir surambėjo. Neįstengia priimti proto daigų, neįstengia 
jų maitinti. „Bet jis pats to nori.“ Netikėk. Nesakau, 
kad jis tau meluoja: jis mano, kad iš tiesų nori. Pra- 
banga jam įkyrėjo, bet greitai jis vėl susitaikys su ja. 
„Tačiau jis sakosi esąs nepatenkintas savo gyvenimu.“ 

Nesiginčiju. O kas gi juo patenkintas? Žmonės ir myli 
savo ydas, ir nekenčia jų. Apie jį spręsime tuomet, kai 
jis įrodys mums, jog iš tikrųjų negali pakęsti palaidu- 
mo. Dabar jis su juo tik nesutaria. Lik sveikas. 


ŠIMTAS TRYLIKTAS LAIŠKAS 
Seneka sveikina mieląjį Lucilijų 


Nori, kad parašyčiau tau, ką manau apie taip daž- 
nai mūsų šalininkų keliamą klausimą: ar teisingumas, 
narsa, išmintis ir kitos dorybės yra gyvos būtybės. To- 
kiomis subtilybėmis, brangiausias Lucilijau, ir pasiekė- 
me tai, kad žmonėms mes darome įspūdį, jog savo pro- 
tus užimame tuščiais pratimais ir beprasmiškais svars- 
tymais trumpiname savo dykinėjimą. Tačiau įvykdysiu 
tavo prašymą ir išdėstysiu, ką apie tai mano mūsų šalinin- 
kai. Bet pareiškiu, jog aš pats esu kitokios nuomonės: ma- 
nau, kad yra dalykų tik baltus sandalus ir trumpą 
apsiaustą dėvintiems žmonėms!. Taigi pasakysiu, kas 
įkvėpdavo senovės žmones arba ką įkvėpdavo senovės 
žmonės. Aišku, kad siela yra gyva, nes ji daro mus 
gyvus, ir iš jos gyvos būtybės gavo savo vardą. O 
dorybė yra ne kas kita, kaip tam tikra sielos būsena; 
vadinasi, ji yra gyva. Be to, dorybė ką nors veikia, o 
veikti įmanoma tik judant. Jeigu jai būdingas tik gy- 
voms būtybėms būdingas judėjimas, tai ji — gyva bū- 
tybė. „Jeigu dorybė yra gyva būtybė,— teigiama,— tai 
ir ji pati turi dorybę“. O kodėl jai neturėti pačios sa- 
vęs? Kaip išminčius viską daro dorybės pagalba, taip 
dorybė — savo pačios pagalba. „Vadinasi, gyvos būty- 
bės yra ir visi menai, ir visa, ką mes manome ir aprė- 
piame protu. Vadinasi, šiose ankštose krūtinėse knibžda 
daug tūkstančių gyvų būtybių, ir kiekvienas iš mūsų 
esame gyvų būtybių aibė, arba mumyse yra daugybė 
gyvų būtybių.“ Tu klausi, ką galima į tai atsakyti? Kiek- 
vienas iš šių minėtų daiktų yra gyva būtybė; bet visi 
kartu jie nebus gyvų būtybių daugybė. Kodėl? Pasaky- 
siu tau, jei labai įsigilinsi ir susikaupsi. Pavienė gyva 


būtybė privalo turėti savo tam tikrą esmę. Bet visos 
jos turi tik vieną sielą. Vadinasi, jos gali egzistuoti 
po vieną, bet negali egzistuoti kaip daugybė. Aš esu 
ir gyva būtybė, ir žmogus; tačiau tu nepasakysi, kad 
mūsų yra du. Kodėl? Todėl, kad turėtume egzistuoti po 
vieną. Aš taip pasakysiu: kad būtų du, vienas turi būti 
atskirtas nuo kito. O tai, kas yra daugeriopa viename, 
turi vieną prigimtį, taigi egzistuoja kaip vienas. Ir ma- 
no siela yra gyva būtybė, ir aš esu gyva būtybė, tačiau 
mes nesame dvi būtybės. Kodėl? Todėl, kad siela yra da- 
lis manęs. Bet koks dalykas yra skaičiuojamas atskirai 
tik tada, kai egzistuoja savarankiškai. O būdamas su- 
dedamoji ko nors kito dalis, negali būti laikomas atskira 
būtimi. Kodėl? Pasakysiu tau: tai, kas yra pavienė būtis, 
turi priklausyti sau, būti tik savo nuosavybe ir būti 
kažkas užbaigta ir nepriklausoma savaime. Aš jau pa- 
reiškiau, jog pats esu kitokios nuomonės. Juk jeigu 
sutiksime su šiuo teiginiu, tai gyvos būtybės bus ne 
tik dorybės, bet ir priešingi joms dalykai — ydos bei 
aistros, pavyzdžiui, pyktis, baimė, liūdesys, įtarumas. 
Toliau šitaip mąstant, gyvomis būtybėmis reikės pripa- 
žinti visas mintis, visus sumanymus. Su šituo niekaip 
neįmanoma sutikti. Juk ne visa, kas kyla iš žmogaus, 
yra žmogus. Klausiama: „Kas yra teisingumas? Tam 
tikra sielos būsena. Vadinasi, jei siela yra gyva būtybė, 
tai teisingumas taip pat yra gyva būtybė“. Jokiu būdu 
ne. Jis yra ir sielos būsena, ir tam tikra jėga. Ta pati 
siela įgauna įvairių pavidalų, bet kiekvieną kartą, da- 
rydama ką nors kita, ji nepasidaro kita gyva būtybė. 
Tai, kas kyla iš sielos, taip pat nėra gyva būtybė. Jei 
teisingumas yra gyva būtybė, jei tokia yra drąsa, jei 
tokios yra ir kitos dorybės, tai ar jos kartais nustoja 
būti gyvos būtybės, o po to vėl atsiranda, ar visuomet 
egzistuoja? Dorybės negali išnykti. Vadinasi, sieloje 
glūdi nesuskaičiuojama daugybė gyvų būtybių. „„Dau- 
gybės nėra,— sakoma, — nes visa kyla iš vieno, visa yra 
to paties dalys ir nariai.“ Taigi sielą turime įsivaizduoti 
tarytum daugiagalvę hidrą, kurios kiekviena galva kau- 
nasi pati ir pati gelia. Tačiau nė viena iš tų galvų nėra 

gyva būtybė, bet visos jos — vienos būtybės galvos, jos 
visos sudaro vieną gyvūną. Niekas nesako, kad chimero- 
je3 yra gyvas liūtas ar slibinas, nes jie yra tik jos dalys. 
O dalys nėra gyvūnai. Kuo remdamasis tu darai iš- 
vadą, kad teisingumas yra gyva būtybė? „Jis veikia,— 
sakoma,— ir teikia naudos. O kas veikia ir teikia nau- 
dos, tam būdingas judėjimas, o kam būdingas judėji- 
mas, tas yra gyva būtybė.“ Tai būtų teisinga, jeigu 
jis turėtų savo judėjimą; tačiau teisingumas pats sa- 
vaime nejuda, jis juda tik sielos dėka. Kiekviena gyva 
būtybė iki mirties yra tokia pati, kokia gimė: Žmogus 
iki mirties būna žmogumi, arklys — arkliu, šuo — šu- 
nimi. Jie negali virsti kuo nors kitu. Teisingumas, tai 
yra tam tikra sielos būsena, yra gyva būtybė. Tarkime, 
kad tuo patikėjome. Tuomet ir drąsa, būdama tam tikra 
sielos būsena, yra gyva būtybė. Kokios sielos? Ar tos, 
kuri ką tik buvo teisingumas? Bet ji lieka pirmojoje 
gyvoje būtybėje ir negali pereiti į kitą gyvą būtybę, o 
privalo likti ten, kur pirmiausia pradėjo būti. Be to, 
viena siela negali priklausyti dviem gyvoms būtybėms, 
tuo labiau — daugeliui. Jei teisingumas, drąsa, susival- 
dymas ir kitos dorybės yra gyvos būtybės, kaip jos 
gali turėti vieną sielą? Reikia, kad kiekviena iš jų 
turėtų savo sielą, arba jos nėra gyvos būtybės. Vienas 
kūnas negali priklausyti daugeliui gyvūnų. Mūsų prie- 
šininkai ir patys tai pripažįsta. Kas tada yra teisingumo 
kūnas? Siela. Kaip? O kas yra drąsos kūnas? Ta pati 


siela. Bet juk negali vienas kūnas priklausyti dviem 


gyvoms būtybėms. „Tačiau ta pati siela,— sakoma,— 
įgyja ir teisingumo, ir drąsos, ir susivaldymo pavidalą.“ 
Taip galėtų būti, jei siela, tapusi teisingumu, nebebūtų 
drąsa, o tapusi drąsa, nebebūtų susivaldymas; betgi vi- 
sos dorybės egzistuoja kartu. Tad kaip dorybės gali 
būti atskiros būtybės, jei yra tik viena siela, galinti 
sukurti tik vieną gyvą būtybę? Pagaliau jokia gyva 
būtybė nėra kitos gyvos būtybės dalis. Teisingumas yra 
sielos dalis, vadinasi, jis nėra gyva būtybė. Man regis, 
kad aš vargstu įrodinėdamas akivaizdų dalyką. Dėl to 
reikėtų labiau piktintis negu ginčytis. Jokia gyva būty- 

nus: kiekvienas turi savo spalvą, savo pavidalą ir savo 
dydį. Prie kitų dalykų, verčiančių žavėtis dieviškojo kū- 
rėjo protu, priskiriu ir tai, kad tokioje daiktų daugybėje 
jis niekada nepasikartojo: net iš pažiūros panašūs daik- 
tai, palyginus juos, pasirodo esą skrtingi. Kiek rūšių 
lapų jis sukūrė! Ir kiekvienas išskirtas savu ženklu. 
Kiek gyvūnų! Ir nė vienas iš jų nesutampa su kitu, 
būtinai kuo nors skiriasi. Jis pats iš savęs pareikalavo, 
kad visa, kas yra kitos rūšies, būtų ir nepanašu, ir 
nevienoda. Visos dorybės, pasak jūsų, yra vienodos. 
Vadinasi, jos nėra gyvos būtybės. Kiekviena gyva bū- 
tybė veikia pati savaime, o dorybė savaime neveikia, 
tik kartu su žmogumi. Visos gyvos būtybės yra arba 
protingos, kaip žmonės ir dievai, arba neprotingos, kaip 
žvėrys ir gyvuliai. Dorybės tikrai yra protingos. Bet jos 
nėra nei žmonės, nei dievai. Vadinasi, jos nėra gyvos 
būtybės. Kiekviena protinga būtybė, kad veiktų, turi 
būti pirmiausia paskatinta veikti kokio nors daikto re- 
ginio, po to ji turi pajusti akstiną judėti, ir pagaliau 
jai reikia pritarimo, sustiprinančio tą akstiną. Pasaky- 
siu, kas yra pritarimas. Man reikia pasivaikščioti. Vaikš- 
tinėsiu tik tada, kai būsiu sau įsakęs tai ir pats pritaręs 
šiai savo nuomonei. Man reikia sėdėti. Sėdėsiu tik po 
tokio paties pritarimo. Dorybėje tokio pritarimo nėra. 
Įsivaizduok, pavyzdžiui, įžvalgumą. Kaip jis gali pri- 
tarti minčiai ,„Man reikia pasivaikščioti“? Prigimtis šito 
nenumatė. Mat įžvalgumas rūpinasi tuo, kam jis pri- 
klauso, o ne pačiu savimi. Juk jis negali nei vaikščioti, 
nei sėdėti. Vadinasi, jis neturi galimybės pritarti, nėra 
protinga gyva būtybė. Jei dorybė yra gyva būtybė, tai 
ji yra protinga būtybė. Bet ji nėra protinga būtybė. 
Vadinasi, ji nėra gyva būtybė. Jei dorybė yra gyva 
būtybė, o dorybė yra gėris, tai ar gėris yra gyva bū- 
tybė? Taip, mūsų šalininkai tai pripažįsta. Gelbėti tėvą 
yra gėris, išmintingai pareikšti savo nuomonę senate 
yra gėris, teisingai spręsti yra gėris. Vadinasi, ir tėvo 
išgelbėjimas yra gyva būtybė, ir išmintingas nuomonės 
pareiškimas senatę yra gyva būtybė. Nueiname taip 

toli, kad negali susilaikyti nesijuokęs: išmintingai tylėti 
yra gera, pietauti yra gera, vadinasi, ir tyla, ir pietūs 
yra gyvos būtybės! Aš, dievaži, nenustosiu šaipytis 
ir juoktis iš šių įžvalgių kvailysčių. Jei teisingumas ir 
drąsa yra gyvos būtybės, tai jie — ir žemiškos būtybės. 
Kiekviena žemiška būtybė šąla, alksta, trokšta. Vadi- 


nasi, teisingumas šąla, drąsa alksta, atlaidumas trokš- 


ta. Kas toliau? Gal paklausti jų, kokia tų gyvų būtybių 
išvaizda? Žmogaus, arklio ar žvėries? Jei jie suteikė 
joms apvalų pavidalą kaip dievybės, tada aš paklausiu, 
ar godumas ir palaidumas, ir beprotybė taip pat yra 
apvalūs. Juk tai — taip pat gyvos būtybės. Jei jie ir 
jas suapvalins, pasiteirausiu, ar atsargus vaikščiojimas 
yra gyva būtybė. Jie būtinai turi tai pripažinti, o po to 
pasakyti, jog vaikščiojimas yra gyvas ir netgi apvalus. 
Nemanyk, kad aš pirmas iš mūsiškių kalbu ne taip, 
kaip parašyta, o remiuosi savo nuomone. Jau Kleantas 
ir jo mokinys Chrisipas nesutarė dėl to, kas yra vaikš- 
čiojimas. Kleantas sako, jog tai yra dvasios, kuri per- 
eina iš pagrindo į kojas, reikalas, o Chrisipas mano, 
jog tai — paties pagrindo reikalas. Kodėl gi paties Chri- 
sipo pavyzdžiu kiekvienas iš mūsų negali pripažinti 
savęs sau laisvu ir išjuokti tą daugybę gyvų būtybių, 
kurių ir visas pasaulis nesutalpintų? Sakoma: ,„Dorybės 
nėra gyvų būtybių daugybė, tačiau jos gyvos būtybės. 
Kaip koks nors žmogus yra ir poetas, ir oratorius, ta- 
čiau jis yra vienas asmuo, taip ir dorybės yra gyvos 
būtybės, bet jų nėra daugybė. Ta pati siela yra ir tei- 
singa, ir išmintinga, ir drąsi siela, tik tam tikru būdu 
prisitaikanti prie kiekvienos dorybės“. Gerai, ginčas 
baigtas. Mat ir aš kol kas pripažįstu, jog siela yra gy- 
va būtybė, nors vėliau pažiūrėsiu, ką galutinai dėl to 
nuspręsiu. Tačiau aš neigiu, kad jos veiksmai yra gyvos 
būtybės. Antraip ir visi žodžiai, ir visos eilės bus gy- 
vos būtybės. Juk jeigu išmintinga kalba yra gėris, o 
kiekvienas gėris — gyva būtybė, tai ir kalba yra gyva 
būtybė. Išmintingos eilės yra gėris, o kiekvienas 
gėris yra gyva būtybė; vadinasi, eilės — gyva būtybė, 


Taigi 
Zygį apgiedu ir vyrą, kuris iš Trojos pakrančių“ 

yra gyva būtybė. Tačiau jie negalės pavadinti jos 
apvalia, nes ji turi šešias pėdas“. „Po šimts pypkių,— 
sakai tu.— Dabar labiausiai tinka užsiimti šiais raizga- 
lais!“ Bet aš sprogstu iš juoko, kai įsivaizduoju, kad 
gyvos būtybės yra ir solecizmas, ir barbarizmas, ir silo- 
gizmas, ir kai lyg dailininkas pritaikau jiems deramą 
išvaizdą. O mes svarstome tai suraukę antakius, ap- 
niukusia kakta! Šiuo atveju negaliu nepakartoti Celiano 
žodžių: „(O nuobodžios kvailystės!“ Juokinga visa tai! 

Verčiau siekime to, kas mums naudinga ir išganin- 
ga. Klauskime, kaip įgyti dorybių ir kaip rasti į jas 
kelią. Mokyk mane ne to, kad drąsa yra gyva būtybė, 
bet to, kad jokia gyva būtybė nėra laiminga be drąsos, 
jei neįgijo stiprybės prieš atsitiktinius dalykus ir minty- 
se nenugalėjo visų nelaimių, dar jų nepatyrusi. Kas 
yra drąsa? Nenugalima žmogaus silpnumo apsauga. 
Kas ja apsitvėrė, tas saugus iškęs šio gyvenimo ap- 
gulimą, nes naudosis savo jėgomis ir savo ginklais. 
Čia noriu tau pateikti Poseidonijo nuomonę: „Nėra pa- 
grindo manyti, jog nuo pavojų tave apsaugos likimo 
ginklai. Kaukis savais! Likimas neapginkluoja prieš sa- 
ve patį. Taigi net tie, kurie apsiginklavę sutinka prie- 
šus, prieš jį yra beginkliai“. Nors Aleksandras nunio- 
kojo ir privertė trauktis ir persus, ir hirkanus?, ir indus, 
ir visas tautas, esančias iki Rytų vandenyno, bet pats, 
vieną draugą užmušęs, o kitą praradęsš, gulėjo tam- 
soje, vieną kartą sielvartaudamas dėl savo nusikaltimo, 
o kitą — liūdėdamas dėl praradimo. Nugalėjęs tiek ka- 
ralių ir tautų, palinko po pykčio ir liūdesio našta. Juk 
jis stengėsi valdyti viską, išskyrus aistras. Kaip baisiai 
Klysta žmonės, trokštantys už jūrų išplėsti savo viešpa- 


tavimo teisę ir laikantys save nepaprastai laimingais, 


jei valdo daug provincijų ir prie senų prijungia nau- 
jas! Jie nežino, kas yra beribis ir prilygstantis dieviškam 
karaliavimas. Juk didžiausia valdžia yra valdyti save. 
Tegu ji moko mane, koks šventas yra teisingumas, sau- 
gantis svetimą. gėrį ir nesiekiantis sau nieko, išskyrus 

galimybę reikštis. Tegul jam nerūpi nei tuščiagarbišku- 
mas, nei šlovė; tegul jis būna patenkintas pats savimi. 
Tegul kiekvienas pirmiausia įtikina save štai kuo: „Aš 
turiu būti teisingas be atlyginimo“. Maža to. Nuo šiol 
tegul įtikina save štai kuo: „Aš su džiaugsmu atiduodu 
viską šiai pačiai gražiausiai dorybei“. Tegul visi tavo 
sumanymai kuo toliau nukryps nuo asmeninės naudos. 
Nežiūrėk, koks atlyginimas laukia už teisingą poelgį, 
didesnis atpildas slypi pačiame teisingume. Prie to 
pridurk ir neseniai mano pasakytą tau mintį: nesvarbu, 
ar daugelis žino apie tavo teisingumą. Kas nori pa- 
skelbti apie savo dorybę, tas rūpinasi ne dorybe, bet 
garbe. O ar tu nenorėtum būti teisingas be šlovės? 
Dievaži, dažnai už teisingumą pelnysi nešlovę. Ir tuo- 
met, įeigu esi išmintingas, tegul tave džiugins blogos 
kalbos apie gerus tavo darbus. Lik sveikas. 


ŠIMTAS KETURIOLIKTAS LAIŠKAS 
Seneka sveikina mieląjį Lucilijų 


Klausi, kodėl kai kada atsiranda bloga iškalba ir 
kaip žmonių protuose išsirutulioja polinkis į tam tikras 
ydas, nes kartais klesti išpūstas, o kartais — iškleręs ar 
lyg daina ištęstas stilius. Kodėl vienais laikais patinka 
drąsios ir neįtikimos, kitais — nebaigtos ir paslaptingos, 
daugiau numanomos negu išgirstamos mintys? Kodėl 
vienu metu buvo piktnaudžiaujama perkeltinėmis pras- 
mėmis? Apie tai tu daug kartų esi girdėjęs, o graikai 
turi net priežodį: koks Žmonių gyvenimas, tokia ir 
kalba. Kaip kiekvieno žmogaus minčių reiškimo būdas 
yra panašus į jį patį, taip vyraujanti iškalbos rūšis 
atspindi visuomenės papročius. Kai valstybės tvarka 
pašlijusi ir piliečiai pasinėrę į pramogas, tada visuo- 
tinį prabangos troškimą rodo ne vienam ar kitam ora- 
toriui būdingas, bet visų giriamas ir visiems priimtinas 
kalbos įmantrumas. Protas negali būti vienos spalvos, 
o dvasia — kitos. Kai dvasia sveika, rami, rimta ir 
santūri, tai ir protas aiškus ir blaivus; kai dvasia ydin- 


ga, užsikrečia ir protas. Gal pastebėjai, kai siela būna 
ištižusi, tai ir žmogus vos velka savo kūną tingiai kil- 
nodamas kojas; kai siela išlepusi — ir eisena minkšta; 
kai siela šiurkšti ir žiauri — žingsnis skubus; kai sielą 
apėmęs šėlimas arba panašus į šėlimą pyktis — judesiai 
padriki, žmogus ne eina, o blaškosi. Tai nejaugi manai, 
jog ne tas pats atsitinka protui, kuris susiliejęs su 
dvasia, yra jos formuojamas, jai paklūsta, iš jos gauna 
elgesio taisykles? Visiems puikiai žinoma, ir dabar ne- 
reikia pasakoti, kaip gyveno Mecenatas, kaip jis eidavo 
pasivaikščioti, koks buvo lepus, kaip troško pasirodyti, 
kaip nenorėjo slėpti savo ydų. Na ir kaip? Ar jo kalba 
nebuvo tokia pat nerišli, koks buvo palaidas jis pats? 
Ar jo žodžiai išsiskirdavo ne taip pat, kaip ir jo gy- 
venimo būdas, tarnų palyda, namai, žmona? Jis būtų 
pagarsėjęs kaip didelių gabumų vyras, jei būtų nukrei- 
pęs juos teisingesniu keliu, jei nebūtų vengęs būti su- 
prastas, jei bent jo kalba nebūtų išskydusi. Žiūrėk, jo 
iškalba — tai girto žmogaus šneka: sujaukta, padrika ir 
netaisyklinga. [Mecenatas. „Apie savo gyvenimo bū- 
dą“| Kas gali būti šlykštesnio už eilutę: „Upė ir kran- 
tas miškais plaukuotas“?! Zvelk, kaip „jie vagoja sro- 
vę laiveliais ir, kapodami brastą, sodus siunčia atgal“. 
Na kaip? „Kaip moters sruogas garbanodamas ir baks- 
nodamasis su ja kaip balandis, — pradeda atsidusęs,— 
taip nuvarginę kaklą, dūksta girios valdovai.“ ,,„Nepagy- 
doma gauja šniukštinėja puotose ir ieško butelio po 
namus, ir jų viltis reikalauja mirties.“ ,Genijų, kuris 
vargu ar atvyks į savo šventę... Plonas vaško siūlas ir 
girgždančios girnos... Židinį puošia motina ar žmona...“ 
Argi vos perskaitęs beregint nesuprasi, jog čia tas, 
kuris mieste visuomet vaikščiodavo su palaida tunika 
(net tada, kai pavadavo išvykusį Cezarį, sargyba gau- 
davo slaptažodį iš nesusijuosusio vado), jog čia tas, ku- 
ris ir teisme, ir ant kalbėtojų pakylos, visuose viešuose 
susirinkimuose pasirodydavo apsimūturiavęs galvą ap- 
siaustu, tik abi jo ausys kyšodavo, kaip mimuose pa- 
bėgėlių turtuolių?! Ar čia ne tas, kuris, baisiausiai 
sklindant pilietinių karų žvangesiui ir nerimaujant ap- 

siginklavusiam miestui, išeidavo į gatvę lydimas dviejų 
kastratų — vyriškesnių negu jis pats?! Ar čia ne tas, 
kuris tūkstantį kartų vedė vis tą pačią žmoną?! Šie jo 
taip netaisyklingai sujungti, taip nerūpestingai numesti, 
taip neįprastai pavartoti žodžiai rodo, jog jo būdas buvo 
ne mažiau negirdėtas, iškrypęs ir keistas. Labiausiai jis 
šlovinamas už atlaidumą: jis nelietė kardo, neliejo krau- 
jo ir ne kuo nors kitu, o tik įpročių laisve rodė savo 
galią. Bet ir šią savo šlovę jis sutepė tokios siaubingos 
kalbos pomėgiu! Iš jos aišku, kad jis buvo išlepęs, o 
ne atlaidus. Tai kiekvienam parodys jo sakinių sanda- 
ros vingiai, atvirkščiai vartojami žodžiai ir keistos min- 
tys, dažnai didingos, bet prarandančios jėgą dar neiš- 
reiškus jų. Nuo per didelės laimės jam apsisuko galva. 
Kartais dėl to būna kaltas žmogus, kartais — laikas. 
Kai sėkmė sėja prabangos aistrą, pirmiausia pradedama 
uoliau rūpintis kūnu, po to vargstama dėl indų, po to 
užgriūva rūpesčiai dėl namų, kad šie būtų erdvūs kaip 
dvaras, kad sienos žvilgėtų iš už jūrų atvežtu marmuru, 
kad stogas žibėtų auksu, kad pjaustytais pagražinimais 
išpuoštos lubos atsispindėtų grindyse. Po to prašmatnu- 
mas persikelia į puotas; čia malonumą teikia nauji val- 
giai ir įprastos jų atnešimo tvarkos pakeitimas: tai, kuo 
puota paprastai užsibaigdavo, pateikiama pirmiausia, o 
tai, kas būdavo duodama atėjus, duodama išeinant. Kai 
siela pradeda bjaurėtis šiokiadieniais, kai įprasti daly- 
kai pasidaro per menki, ji ir kalboje pradeda ieškoti 
naujovių: arba ištraukia ir vartoja senus ir užmirštus 
žodžius, arba kuria naujus, arba iškreipia žinomus, arba 
visai neseniai peikti drąsūs ir dažni prasmės perkėli- 
nėjimai dabar laikomi laimėjimu. Atsiranda tokių, ku- 
rie nutraukia mintį, įsitikinę, jog kalbos grožis slypi 
tame, kai tik puse lūpų išsakoma mintis, kai prasmė pa- 
kimba ore. Atsiranda tokių, kurie kiekvieną mintį tęsia 
ir negali baigti. Pasitaiko tokių, kurie ne atsitiktinai 
priartėja prie šios ydos, nes turinčiam didelių užmojų 
taip elgtis būtina, bet myli pačią ydą. Taigi, kai suži- 
nosi, kad giriama bloga iškalba, gali neabejoti, jog ten 
ir papročiai nukrypę nuo tiesos kelio. Kaip puotų pra- 


banga, kaip drabužių prašmatnumas yra ligotos vals- 
tybės požymis, taip dažnai besikartojantis kalbos pa- 
laidumas rodo, jog sielos, iš kurių plaukia žodžiai, yra 
smukusios. Nesistebėk, kad sugadintą kalbą palankiai 
priima ne tik prastuomenės ratas, bet ir išsilavinusiųjų 
būrys: jis skiriasi tik togomis, o ne nuomonėmis. Labiau 
stebėkis tuo, kad giriami ne tik trūkumų turintys da- 
lykai, bet ir patys trūkumai. Taip buvo visuomet: kiek- 
vienam vertinamam talentui kas nors atleidžiama. Pri- 
mink bet kurio didžio vyro vardą, ir aš tau pasakysiu, 
ką jo laikai jam atleisdavo, ko apsimesdavo nepastebjį 
jį vertindami. Išvardysiu daugybę žmonių, kuriems trū- 
kumai nepakenkė, ir keletą tokių, kuriems jie net padėjo. 
Kartoju, galiu išvardyti milžiniškos šlovės ir susižavė- 
jimo apgaubtus vyrus, kuriuos kas nors, mėgindamas 
pataisyti, viską sugriautų: trūkumai čia taip neatskiria- 
mi nuo teigiamų bruožų, kad visuomet nusitemps juos 
su savimi. Be to, kalba neturi griežtų taisyklių: jas 
keičia niekuomet ilgai neišsilaikantys piliečių įpročiai. 
Daugelis skolinasi žodžių iš kito amžiaus, kalba Dvy- 
likos lentelių! kalba. Jiems Grakchas, Krasas ir Kurio- 
nas atrodo per daug įmantrūs ir nauji, jie grįžta prie 
Apijaus ir net Korunkanijaus. Kiti, priešingai, pripažin- 
dami tik nuvalkiotus ir visų vartojamus žodžius, puola 
į kažkokias nešvankybes. Ir viena, ir kita yra sugedi- 
mas, tik skirtingos rūšies, kaip, dievaži, ir noras vartoti 
tik ryškius, skambančius, poetiškus žodžius vengiant 
būtinų ir įprastų. Aš sakyčiau, jog ir vienas, ir kitas 

plaukus išsipešioja, kitas neišsipešioja net pažastų. Da- 
bar pereikime prie žodžių jungimo tvarkos. Kiek klai- 
dų rūšių tau nurodyti? Kai kurie gina laužytą ir šiurkš- 
čią kalbą. Kai kalba ramiai liejasi, jie tyčia ją sudarko, 
nepakėnčia lygių junginių, manydami, jog vyriška ir 
stipri yra tik šiurkštumu ausis žeidžianti kalba. O kai 
kurių — ne sakinys, bet priedainis: taip maloniai ir 
švelniai teka jų kalba. Ir ką pasakyti apie tokį jun- 
ginį, kuriamę žodžiai sukeičiami vietomis ir ilgai lauk- 

ti pasirodo tik pačioje pabaigoje? Arba apie ramią pa- 
baigą, būdingą Cicerono stiliui, kuri palengva leidžiasi 
žemyn nė kiek nepažeisdama tam tikro įprasto jos bū- 
dui žingsniavimo. Kalbos ydos atsiskleidžia ne tik 
tada, kai mintys yra menkos, vaikiškos, nešvankios ar 
įžūlios tiek, kad įžeidžia padorumą, bet ir tada, kai jos 
pernelyg puošnios, per švelnios ar tuščios ir neteikia 
jokios naudos, išskyrus skambesį. Paprastai visus šiuos 
trukumus pradeda vartoti koks nors vienas žymiausias 
kalbėtojas, o kiti jį mėgdžioja ir perduoda vieni kitiems 
klaidas. Pavyzdžiui, tada, kai didžiausią įtaką darė 
Salustijus, buvo vertinamos nebaigtos mintys, žodžiai, 
nukirsti anksčiau negu tikimasi, nesuprantamas glaus- 
tumas. Lucijus Aruncijus, nepaprastai santūrus vyras, 
parašęs pūnų karų istoriją, buvo Salustijaus stiliaus 
šalininkas ir labai stengėsi. Pavyzdžiui, Salustijus sa- 
ko: „Kariuomenę sidabru padarė“, tai yra pasamdė ją 
už pinigus. Aruncijus pamėgo šį žodį ir kiekviename 
puslapyje jį vartojo. Vienoje vietoje jis rašo: „Jie pada- 
rė mūsiškių bėgimą“, kitoje: „Hieronas, Sirakūzų kara- 
lius, padarė karą“, trečioje: „Išgirsta žinia padarė 
tai, kad panormiečiai pasidavė romėnams“. Čia aš tau 
pateikiu tik šiek tiek pavyzdžių, o šitaip išmarginta visa 
jo knyga. Tai, ką Salustijus vartojo retai, šis — dažnai, 
beveik pastoviai. Aišku, kodėl taip yra: Salustijus pa- 
sakė taip atsitiktinai, o šis sąmoningai to ieškodamas. 
Matai, kaip būna, kai trūkumas tampa pavyz- 
džiu.  Salustijus pasakė: „,„,Vandenims žiemojant“. 
Aruncijus pirmoje knygoje apie pūnų karus rašo: „Stai- 
ga orai ėmė žiemoti“. Ir kitoje vietoje, norėdamas pa- 
sakyti, jog buvo šalti metai, rašo: „Visi metai žiemojo“. 
Dar kitoje vietoje: „Iš ten išsiuntė šešiasdešimt leng- 
vujų krovininių laivų, susodinęs tik karius ir jūrininkų 
tiek, kiek būtina, nes šiaurės vėjas žiemojo“. Jis be 
paliovos visur kaišioja šiuos žodžius. Salustijus kaž- 
kur pasakė: „Jie siekia, kad, vykstant pilietiniams ka- 
rams, gandai skelbtų, jog jis esąs teisingas ir geras 
žmogus“. Aruncijus nesusilaikė ir jau pirmoje knygoje 
tuoj įrašė: „Milžiniški gandai apie Regulą“. Tačiau šie 


mėgdžiojimo sąlygojamos ydos nėra palaidumo ar 
sugedusios sielos požymis. Trūkumai, pagal kuriuos tu 
gali vertinti kieno nors aistras, turi priklausyti tik jam, 
būti gimę tik iš jo: pikto žmogaus ir kalba pikta, susi- 
jaudinusio — per greita, lipšnaus — švelni ir sklandi. 
Matai, kas būna tiems, kurie išsipešioja arba visą barz- 
dą, arba vietomis, kurie trumpai skuta arba gremžia 
lūpas leisdami apaugti likusiai galvos daliai, kurie vilki 
nederamos spalvos apsiaustą arba persišviečiančią to- 
gą, kurie nedaro nieko, kas praslystų pro žmonių akis, 
kurie erzina kitus ir atkreipia į save dėmesį, pakęsdami 
viską, net plūdimą, kad tik būtų pamatyti. Tokia yra 


Mecenato ir visų, kurie klysta ne atsitiktinai, bet są- 


moningai, kalba. Priežastis — stipri sielos liga. Kaip 
nuo vyno liežuvis pradeda pintis tada, kai palaužtas ar 
išduotas protas suklumpa po našta, taip ir kalbos keis- 
tenybės, kurios yra ne kas kita, kaip girto vapaliojimas, 
nieko neslegia, kol nesvyruoja siela. Todėl pirmiausia 
reikia gydyti sielą: iš jos kyla jausmai, iš jos kyla 
žodžiai, iš jos kyla mūsų laikysena, veido išraiška ir 
eisena. Kai dvasia sveika ir stipri, kalba taip pat galin- 
ga, tvirta ir narsi. Kai smunka siela, griūva ir visa 
kita. 

„„Baisus sutarimas, kol bitinas gyvas. 

Mirė jisai — iširo ryšys?... 

Mūsų karalius yra siela. Kol ji stipri, visi atlieka 
savo pareigas, klauso ir paklūsta, o šiek tiek jai su- 
negalavus, iš karto viskas susvyruoja. Kai tik pradeda- 
ma pasiduoti malonumams, visa, ką ji moka ir ką gali 
veikti, tirpsta, visi jos darbai tampa tingūs ir padriki. 
Pasinaudojęs šiuo palyginimu, remsiuos juo ir toliau. 
Mūsų siela būna tai karalius, tai tironas. Ji karaliauja, 
kai siekia garbingumo, kai rūpinasi jai patikėto kūno 
gerove, nereikalaudama iš jo nieko begėdiško ar niek- 
šiško. O kai ji yra nesuvaldoma, godi ir lepi, ji pakeičia 
vardą — gauna prakeiktą ir baisų tirono vardą. Tuomet 
ją pagauna ir nepalieka nesuvaldomos aistros, kurios iš 
pradžių net džiugina, kaip paprastai kenksmingo dos- 
numo pasotinta minia čiupinėja net tai, ko jau neįsten- 

gia praryti. O kai liga vis labiau ir labiau ėda jėgas 
ir ištvirkimas įsisiurbia į širdį bei kraują, tada žmogui 
belieka džiaugtis žiūrint į tai, ką per didelis godumas 
atėmė iš jo paties, ir vietoj savo malonumų jis regi 
svetimus, tapdamas tvarkytoju bei liudytoju tų gašly- 
bių, kurias pats atėmė iš savęs be saiko joms atsiduo- 
damas. Ir jam ne tiek miela skęsti malonumuose, kiek 
yra pikta, kad nebegali visos tos prabangos perleisti 
per gerklę ir pilvą, voliotis su visa berniukų ar moterų 
minia, ir liūdna, kad netenka didelės tokios laimės da- 
lies todėl, jog toks netalpus kūnas. Mielas Lucilijau, 
argi nėra beprotybė tai, kad niekas iš mūsų nesupran- 
ta esąs mirtingas, kad niekas nesupranta esąs silpnas? 
Ne! Beprotybė yra tai, kad niekas iš mūsų nesupranta 
esąs vienas. Pažvelk į mūsų virtuves ir tarp gausybės 
viryklių bėgiojančius virėjus! Ar įstengi įsivaizduoti, 
jog ši maišatis ruošia valgį tik vienam pilvui? Pažvelk 
į mūsų rūsius ir sandėlius, pilnus daugybės praėjusių 
amžių vynų! Ar įstengi įsivaizduoti, jog vienam pilvui 
saugomi daugybės konsulų? ir kraštų vynai? Pažvelk, 
į daugybėje vietovių vagojamą žemę, į tūkstančius ją 
ariančių bei purenančių valstiečių! Ar įstengi įsivaiz- 
duoti, jog vienam pilvui sėjama ir Sicilijoje; ir Afriko- 
je? Būsime sveiki ir mūsų troškimai taps saikingi, jei 
kiekvienas suskaičiavęs pamatys esąs vienas, jei, iš- 
matavęs savo kūną, supras, kaip nedaug ir kaip neilgai 
jis sugeba ką nors talpinti. Tačiau niekas taip nepadės 
ugdyti visokeriopo santūrumo, kaip dažnos mintys apie 
trumpą ir neužtikrintą mūsų amžių. Kad ir ką darytum, 
mąstyk apie mirtį. Lik sveikas. 


SIMTAS PENKIOLIKTAS VAIšKAS 


Seneka sveikina mieląjį Lucilijų 


Mielas Lucilijau, nenoriu, kad per daug sielotumeisi 
dėl žodžių ir jų junginių. Yra svarbesnių dalykų, kuriais 
privalai rūpintis. Mąstyk, ką rašyti, o ne kaip rašyti. 
Ką rašai, tą jausk, o tai, ką jauti, perimk ir tarsi pa- 
žymėk savo antspaudu. Pamatęs kieno nors rūpestingai 


nugludintą kalbą, žinok, jog ir to Žmogaus sielai rūpi 
tik menki dalykai. Didis vyras kalba laisviau ir nerū- 
pestingiau; kad ir ką jis pasakytų, tai atrodo įtikima, 
o ne išdailinta. Tu juk pažįsti gražučių, tiesiog šiugž- 
dančių jaunuolių su puikiomis barzdomis ir šukuoseno- 
mis: nesitikėk iš jų nieko drąsaus, nieko tvirto. Kalba — 
sielos rūbas: kai ji apkirpta, padažyta ir papuošta, tada 
aišku, kad ir sieloje nėra nuoširdumo, o tik kažkoks 
apsimetimas. Grakšti kalba nėra vyro papuošalas. Jei 
įstengtume pažvelgti į tobulo vyro sielą, kokį gražų, 
kokį šventą, kaip didingai ir ramiai spindintį reginį pa- 
matytume! Kaip žibėtų ir teisingumas, ir drąsa, ir sai- 
kingumas, ir protingumas. Be to, į tą žėrėjimą dar 
įsilietų kuklumas ir susivaldymas, kantrybė ir dosnumas, 
mandagumas ir — kas tuo patikėtų?! — reta žmogaus 
vertybė — žmoniškumas. Kiek grožio, o gerieji dievai! 
Kiek svarumo bei didingumo pridėtų įžvalgumas, sub- 
tilus skonis ir iš visų vertingiausia savybė — didžia- 
dvasiškumas! Koks puikus ir mielas būtų pavyzdys! 
Visi sakytų, kad tokia siela verta ne tik meilės, bet ir 
pagarbos. Jei kas nors išvystų šį reginį — kilnesnį ir 
smarkiau spindintį negu Žmogaus veidas, ar nesustotų 
apstulbęs tarsi būtų sutikęs dievybę, ar nebyliai ne- 
maldautų, kad jam būtų leista jį matyti? Po to, pa- 
kviestas malonaus tokios sielos žvilgsnio, priėjęs gar- 
bintų ją ir klauptųsi prieš ją; ilgai žiūrėjęs į ją, ge- 
rokai iškilusią virš įprasto mums ūgio ir turinčią ra- 
mias, bet gyvai liepsnojančias akis, maldingai nustėręs 
ištartų mūsų Vergilijaus žodžius: 

Bet, mergele, tave kaip vadint? Nemirtingas juk tavo 

Žvilgsnis, ir balsas ne žmogaus: tu deivė tikriausiai... 

Neški mums laimę, vis tiek, kas būtum, palengvinki vargą!. 

Ji padės ir palengvins vargą, jei tik norėsime ją 
garbinti. O garbinama ji ne pjaunant aukoms geriau- 
sius jaučius, ne kabinant šventykloje auksą ir sidabrą, 
ne žeriant pinigų į jos iždą, bet dorais ir teisingais 
norais. Kartoju, kiekvienas užsidegtų meile jai. jei 
mums būtų leista ją išvysti. O dabar daug kas tam 
trukdo, ir mūsų žvilgsnį arba apakina per didelis Žėrė- 

jimas, arba užtemdo neįžvelgiama tamsa. Bet mes, jei 
norėtume išlaisvinti mūsų sielos regėjimą nuo bet ko- 
kių kliūčių, kaip kad mes stipriname akis, vartodami 
tam tikrus vaistus, ir aštriname jų regėjimą, galėtume 
įžiūrėti net kūne įkalintą, net vargo prislėgtą, net pa- 
žeminimo ir nešlovės užgniaužtą dorybę. Kartoju, ma- 
tytume jos grožį net ir po purvo sluoksniu. Antra ver- 
tingumą, net jei mums kliudytų ryškus spinduliuojančių 
turtų blizgesys ir tviekstų į akis apgaulinga garbės bei 
didelės galios šviesa. Tuomet mes suprastume, kokie 
niekingi dalykai mus žavi, kokie mes esame panašūs į 
vaikus, besigrožinčius bet kokiu žaisliuku. Pigius karo- 
lius jie brangina labiau už brolius ar tėvus. Kuo gi 
mes skiriamės nuo jų, pasak Aristono, jei einame iš 
galvos dėl paveikslų ir statulų?! — Tik tuo, kad mūsų 
kvailumas daugiau kainuoja. Vaikai džiaugiasi pakran- 
tėje rastais nugludintais įvairiaspalviais akmenėliais, 
o mes — milžiniškomis ar iš Egipto smėlynų, ar 
iš Afrikos dykumų atvežtomis kolonomis, kurios 
remia kokį nors portiką ar valgomojo, galinčio sutal- 
pinti minias žmonių, lubas. Žavimės plonu marmuro 
sluoksniu išklotomis sienomis, nors ir žinome, kas po 
juo paslėpta. Dumiame sau akis ir, dengdami stogus 
auksu, argi ne apgaule esame patenkinti? Juk puikiai 
suvokiame, kad po šiuo auksu — neišvaizdus medis. Ne 
tik sienos ir lubos dengiamos plonu puošniu sluoksniu: 
visų, kuriuos matai didingai žengiant, sėkmė taip pat 
apkalta spindinčia auksine skarda. Pažvelk ir sužinosi, 
kiek blogio slypi po šia plona gero vardo plėvele. O 
tas dalykas, kuriuo užsiima tiek daug valdininkų ir tiek 
daug teisėjų ir kuris daro ir valdininkus, ir teisėjus, 
yra pinigai. Nuo tada, kai jie gerbiami, išnyko tikroji 
pagarba: tapdami tai pardavėjais, tai pirkėjais, mes 
neklausiame, kokia prekė, bet klausiame, kiek ji kai- 


nuoja. Už užmokestį esame dori, už užmokestį — ne- 


dori. Sloviname garbingumą, kol tikimės iš to ko nors, 
visada pasiruošę pereiti į priešingą pusę, jei už pikta- 
darybę bus pasiūlyta daugiau. Tėvai išmokė mus žavė- 


tis auksu ir sidabru, ir iš mažens įdiegtas giliai įsišak- 
nijęs godumas auga kartu su mumis. Be to, visi žmo- 
nės būdami skirtingų nuomonių dėl kitų dalykų, sutaria 
dėl vieno: į pinigus žiūri su pagarba, pinigų linki arti- 
miesiems, pinigus, kaip vertingiausia iš žmogiškų da- 
lykų, aukoja dievams, kai nori jiems įtikti. Pagaliau 
mūsų papročiai taip smuko, kad neturtas tapo pra- 
keiksmu ir gėda, turtingieji jį niekina, o vargšai jo ne- 
kenčia. Dar poetai siūlo savo eilių, uždegančių mūsų 
aistras ir šlovinančių brangenybes kaip vienintelį gy- 
venimo papuošalą. Atrodo, jog net nemirtingieji dievai 
nieko geresnio negali nei mums duoti, nei patys turėti. 

Sauliaus rūmai aukšti su remiančiom dangų kolonom 

Žalvario degė liepsnom ir auksu Žžėrėjo iš tolo?. 
Ziūrėk, koks jo vežimas: 

Zėri auksinė ašis, auksinis rodiklis, iš gryno 

Aukso tekinių lankai, o jų stipinai sidabriniais. 

Pagaliau netgi amžių, kuris, jų nuomone, buvo ge- 

riausias, jie vadina aukso amžiumi. Ir tarp graikų 
tragikų yra tokių, kurie nekaltybę, sveikatą, gerą var- 
dą iškeičia į naudą: 

Niekšu lai šauks, kad tik vadintų turtuoliu. 

Neklausiam, ar jis doras, tik ar turto daug. 

Kodėl? Iš kur? — Nerūpi. Vien tik, ką turi. 

Kiek kas turėjo, tiek ir buvo jo vertės. 

Ar ką turėti gėda? Ne. Turėk bet ką. 


Gyvent turtingas trokštu, jei nuskursiu — mirt. 
š Laimingas miršta tas, kas pelno gauna dar“. 


Didžiausias gėris žmogui, aišku, pinigai, 

Jiems motinos glamonių džiaugsmas neprilygs, 
Nei tėvo rūpestingojo stropi globa, 

Saldybė jie, kaip ir Veneros šypsena, 

Kuri dievus ir žmones užburia visadš. 

Kai buvo ištartos šios Euripido tragedijos eilutės, 
visi žiūrovai pašoko iš savo vietų, pasiryžę vienu kartu 
ir išvyti aktorių, ir nutraukti kūrinį. Tada Euripidas 
puolė į vidurį, prašydamas palaukti ir pažiūrėti, koks 
galas ištiks aukso garbintoją. Belerofontas šioje dra- 
moje buvo nubaustas, kaip kiekvienas iš mūsų nubau- 
džiamas savo dramoje. Godumas visada sulaukia baus- 

mės, nors ir jis pats savaime yra pakankama bausmė. 
Kiek ašarų, kiek triūso jis reikalauja! Kaip jis trokšta 
atrodyti vargšas ir koks jis vargšas, kai pasiekia savo! 
O kur dar kasdienis nerimas, kankinantis kiekvieną žmo- 
gų pagaljo turto dydį?! Turėti pinigų — didesnė kančia 
negu jų įsigyti. Kaip žmonės dejuoja dėl nuostolių, kurie 
iš tikrųjų būna dideli, bet atrodo dar didesni! Pagaliau, 
net kai likimas nieko iš jų neatima, jiems nuostoliu 
tampa tai, ko neįsigijo. ,„Bet žmonės tokį vadina lai- 
mingu ir turtingu, trokšta jam prilygti ir turėti tiek, 
kiek jis turi.“ Sutinku, kad taip yra. Bet kas iš to? Ar 
gali būti blogiau gyvenančių už tuos, kurie ir vargą 
kenčia, ir patiria Žmonių pavydą?! O kad svajojantys 
apie turtus pasitartų su turtuoliais, o siekiantys svar- 
bių tarnybų pasikalbėtų su ant aukščiausiojo padėties 
laiptelio užkopusiais garbėtroškomis! Tada jie tikrai 
pakeistų troškimus, o dabar, prakeikę vienus troškimus, 
griebiasi kitų. Nėra nė vieno, kuriam užtektų savos 
laimės, net jeigu ji bėgte bėga pas jį. Visi nepatenkinti 
savo sumanymais ir pasiekimais ir visuomet labiau 
trokšta to, kas pasiliko nuošaly. O filosofija duos tau 
tokį dalyką, už kurį, mano nuomone, nėra nieko dides- 
nio: tu niekada nesigailėsi. Prie šios tvirtos, jokios 
audros neparbloškiamos laimės neatves tavęs nei de- 
ramai suregzti žodžiai, nei lėtai besiliejanti kalba. Te- 
gul ji teka kaip nori, kad tik išliktų nepažeista dvasia, 
kad tik ji būtų didi ir nesijaudintų dėl svetimos nuo- 
monės. Tegul jai patinka kaip tik tai, kas nepatinka 
kitiems, tegul savo sėkmę ji įvertina gyvenimu ir 
sprendžia apie savo išmintį pagal tai, kiek ji netrokšta 
ir nebijo. Lik sviekas. 


SIMTAS SEŠIOLIKTAS LAIŠKAS 


Seneka sveikina mieląjį Lucilijų 


Dažnai klausiama, kas geriau, ar kad aistros būtų 
santūrios, ar apskritai jų neturėti. Mūsiškiai visai jas 
atmeta, peripatetikai stengiasi tik pažaboti jas. Aš ne- 
suvokiu, kaip gali būti sveikas ar naudingas kažkoks 


vidutiniškas ligos sunkumas. Nebijok, neišplėšiu iš 
tavęs to, ko nenorėtum atsisakyti. Būsiu sukalbamas ir 
atlaidus dėl to, ko tu sieki ir ką manai esant arba 
būtiną gyvenimui, arba naudingą, arba malonų. Aš no- 
riu pašalinti tik ydas. Uždraudęs tau trokšti, leisiu 
norėti, kad tą patį darytum nebijodamas ir tvirčiau nus 
sistatęs, kad net pačius malonumus justum stipriau, 
Argi, valdydamas juos, nejusi jų geriau negu jiems 
vergaudamas? „Tačiau juk natūralu,— sakai, — kankin- 
tis gedint draugo. Tu neturi drausti byrėti ašaroms dėl 
tokios rimtos priežasties. Natūralu jaudintis ir dėl žmo- 
nių nuomonės, liūdėti, jeigu ji nepalanki. Kodėl ne- 
leidi garbingai būgštauti dėl blogos nuomonės?“ Visos 
ydos yra pateisinamos. Iš pradžių jos būna nedrąsios 
ir lengvai nugalimos, bet paskui išsikeroja daug pla- 
čiau. Leidęs joms pradėti, nepriversi jų baigti. Iš 
pradžių kiekviena aistra būna silpna, vėliau pati save 
kursto ir augdama kaupia jėgas. Jos neprisileisti yra 
lengviau, negu vėliau atsikratyti ja. Kas prieštaraus, 
Kad kiekviena aistra išplaukia iš kažkokios lyg ir na- 
tūralios pradžios? Prigimtis liepė mums rūpintis savi- 
mi, bet jei per daug nuolaidžiausime šiam rūpesčiui, 
jis virs yda. Prigimiis sumaišė malonumą su būtinais 
dalykais ne tam, kad jo siektume, bet kad dėl to priedo 
mums būtų maloniau tai, be ko negalime gyventi. Pra- 
dėjus viešpatauti malonumui, atsiranda palaidumas. 
Taigi užtrenkime duris ydoms, nes, kaip sakiau, leng- 
viau jų nepriimti negu išvaryti. Sakai: „Leisk nors 
šiek tiek liūdėti, leisk nors šiek tiek bijoti“. Tačiau tas 
„Šiek tiek“ paprastai tęsiasi ir nesibaigia ten, kur nori, 
Išminčius gali ir ne taip rūpestingai saugoti save, jam 
tai nepavojinga: kai norės, jis sutramdys ir ašaras, ir 
malonumus. O mums taip sunku grįžti, todėl geriau vi- 
sai nepradėkime. Man atrodo, Panetijas subtiliai at- 
sakė kažkokiam jaunikliui, kuris paklausė, ar išminčius 
gali įsimylėti. „Dėl išminčiaus,— tarė jis,— pažiūrėsi- 
me, o man ir tau, kuriems kol kas toli gražu iki tikros 
išminties, neleistina įklimpti į audringą, nesuvaldomą, 
pasmerkiantį vergijai, verčiantį nevertinti savęs jaus- 


14. 2035 


417 


416 


mą. Juk jeigu nuo mūsų nenusigręžiama, mes dar smar- 
kiau tirpstame iš gerumo, o paniekinti mes dar smar- 
kiau liepsnojame iš išdidumo. Iš laimingos meilės taip 
pat nieko gero, kaip ir iš nelaimingos: laiminga mus 
pasigrobia, nelaiminga — ragina kautis. Taigi, suvok- 
dami savo silpnumą, geriau gyvenkime ramiai. Ne- 
atiduokime savo netvirtos sielos nei vynui, nei grožiui, 
nei pataikavimui, nei kitoms patrauklioms vilionėms“., 
Tai, ką Panetijas sakė apie meilę, aš sakau apie visas 
aistras: kiek galėdami, eikime tolyn nuo slidaus tako, 
nes nelabai tvirtai stovime net ant tvirtos žemės. Dabar 
tu priminsi paplitusį priekaištią stoikams: „Pernelyg 
dideli pažadai; pernelyg rūstūs jūsų pamokymai. Mes 
esame tik silpni žmogeliai, negalime sau visko uždraus- 
ti. Kentėsime, bet nedaug; norėsime, bet saikingai; nir- 
šime, bet nurimdami“. Žinai, kodėl mes šitaip negali- 
me? Todėl, kad mes netikime, jog galime tai. Garbės 
žodis, iš tikrųjų yra kitaip: kadangi mylime savo ydas, 
tai ir giname jas ir labiau esame linkę jas pateisinti 
negu jų atsikratyti. Prigimtis davė žmogui pakanka- 
mai tvirtybės, tik reikia ja pasinaudoti, sukaupti jėgas 
ir nukreipti jas savo naudai, o ne prieš save. Priežastis 
čia yra nenoras, o negalėjimas yra tik pasiteisinimas, 
Lik sveikas, 


SIMTAS SEPTYNIOLIKTAS LAISKAS 
Seneka sveikina mieląjį Lucilijų 


Pridarysi man daug vargo ir, pats to nejausdamas, 
įklampinsi į ilgą ir nemalonų ginčą, jei uždavinėsi to- 
kius klausimus, į kuriuos atsakydamas aš negaliu prieš- 
tarauti mūsiškių nuomonei nesusipykdamas su jais, ne- 
galiu ir pritarti jiems nesusipykdamas su savo sąžine. 
Tu klausi, ar teisingai stoikai skelbia, jog išmintis yra 
gėris, o būti išminčiumi nėra gėris. Pirmiausia išdės- 
tysiu stoikų pažiūras, o po to išdrįsiu pareikšti ir 


savo nuomonę. Mūsų šalininkai teigia, jog gėris yra kū- 
nas, nes gėris veikia, o tai, kas veikia, yra kūnas. 
Gėris padeda. Kad padėlų, jis turi veikti. Jeigu veikia, 
vadinasi, tai yra kūnas. Jų žodžiais tariant, išmintis yra 
gėris. Vadinasi, reikia pripažinti ją esant kūnišką. Ta- 
čiau būti išminčiumi, jų nuomone,— visai kitas daly- 
kas. Jis yra nekūniškas, tai — priedas prie kito daly- 
ko — prie išminties. Vadinasi, jis nieko neveikia ir ne- 
padeda. „„Kaipgi yra? — klausiama.— Ar mes nesako- 
me, jog būti išminčiumi yra gėris?“ Sakome, priskir- 
dami jį prie to, nuo ko jis priklauso, tai yra prie pačios 
išminties. Paklausyk, kaip jiems prieštarauja kiti, o po 
to ir aš pradėsiu nuo jų tolti ir užimsiu kitą poziciją. 
„Jeigu taip, tai ir laimingai gyventi nėra gėris. Norom 
nenorom jums reikia atsakyti, jog laimingas gyvenimas 
yra gėris, o laimingai gyventi nėra gėris.“ Be to, mūsų 
šalininkams prieštaraujama šitaip: „Jūs norite būti iš- 
minčiais. Tad būti išminčiumi yra dalykas, kurio reikia 
siekti. Bet tai, kas siektina, yra gėris“. Mūsiškiai yra 
verčiami iškraipyti žodžius ir į žodį „siekti“ įterpti vie- 
ną skiemenį, kurį įkišti mūsų kalba draudžia. Bet aš, 
tau leidus, pridėsiu jį. „„Siektina,— sako jie,— yra tai, 
kas yra gėris. Pasiekta yra tai, kas mums tenka, kai 
jau pasiekėme gėrį. Sito nesiekiama kaip gėrio, bet tai 
gaunama kaip priedas pasiekus gėrį.“ Aš taip negal- 
voju ir manau, jog mūsiškiai nusirita iki šito todėl, 
kad juos supančioja pirmasis teiginys neleisdamas keis- 
ti formuluotės. Mes paprastai labai vertiname visuoti- 
nius sprendimus, o teisingumo įrodymu laikome tai, ką 
pripažįsta visi. Pavyzdžiui, išvadą, kad egzistuoja die- 
vai, mes darome remdamiesi tuo, kad visi šituo įsiti- 
kinę ir kad nėra tautos, tiek atmetančios įstatymus ir 
papročius, kuri netikėtų kokius nors dievus. Sampro- 
taujant apie sielų amžinybę, nemažą reikšmę turi 
žmonių, arba bijančių požemių karalystės gyventojų, 
arba garbinančių juos, sutarimas. Ir aš galėčiau pasi- 
naudoti visuotiniu įsitikinimu: nerasi tokio, kuris ma- 
nytų, jog ir išmintis, ir būti išminčiumi nėra gėris. Ne, 
nedarysiu, kaip paprastai elgiasi nugalėtieji: nesikreip- 
siu į minią!, bandysime grumtis savo ginklais. Ar tai, 

kas yra pridedama prie ko nors, yra išorėje to, prie ko 
pridedama, ar slypi jame? Jei slypi tame, prie ko pri- 
dedama, vadinasi, tai yra kūnas, kaip ir tai, prie ko 
pridedama. Niekas negali būti pridėtas prie ko nors ir 
neprisiliesti prie to. O tai, kas liečia, yra kūnas. Jei yra 
išorėje, tai po to, kai buvo prie kažko pridėtas, gali 
nuo to ir atsiskirti. O tai, kas atsiskiria, juda. Tai, kas 
juda, yra kūnas. Tikiesi, jog aš pasakysiu, kad bėgimas 
ir bėgti — tas pats, kad šiluma ir šildyti, šviesa ir švies- 
ti — taip pat tas pats. Ne, aš sutinku, kad tai — skir- 
tingi dalykai, bet jie nėra skirtingos rūšies. Jei svei- 
kata yra beskirtis dalykas, tai ir būti sveikam taip pat 
yra beskirtiška. Jei grožis yra beskirtis dalykas, tai 
ir būti gražiam taip pat yra beskirtiška. Jei teisingu- 
mas yra gėris, tai ir būti teisingam — gėris. Jei niekšy- 
bė yra blogis, tai ir būti niekšu — blogis, taip kaip, 
dievaži, jei žlibumas yra blogis, tai ir apžlibti — blo- 
gis. Zinok, kad nė vienas iš šių dalykų negali būti be 
kito: kas yra išmintingas, tas yra išminčius; kas yra 
išminčius, tas yra išmintingas. Negalima abejoti, kad 
koks yra vienas, toks yra ir kilas. Kai kuriems žmonėms 
atrodo, jog viena ir kita yra tas pats. Tačiau norėčiau 
paklausti: jei viskas yra arba blogis, arba gėris, arba 
beskirtybė, kur tuomet dėti „būti išmintingam“? 
Tvirtinant, jog tai nėra gėris, negalima teigti, 
jog lai yra blogis. Vadinasi, tai yra kažkoks vidurys. 
Bet beskirčiu dalyku vadiname tai, kas gali tekti tiek 
blogam, tiek geram žmogui: pavyzdžiui, pinigai, grožis, 
kilmė. O būti išmintingas gali tik geras žmogus, vadi- 
nasi, tai nėra beskirtis dalykas. Be to, nėra blogis ir 
tai, kas negali tekti blogam žmogui. Vadinasi, tai yra 
gėris. Tai, ką turi tik doras žmogus, yra gėris. Būti iš- 
minčiumi — tik doro žmogaus savybė; vadinasi, tai yra 
gėris. Sakoma: „Bet tai — tik išminties priedas“. Ar tai, 
ką tu vadini „būti išminčiumi“, sukuria išmintį, ar tik 
išplaukia iš jos? Abiem atvejais tai yra kūnas, nes ir 
tai, kas pasidaro, ir tai, kas daro, yra kūnas. Jei yra 
kūnas, tai yra ir gėris, nes jam, kad būtų gėris, tik to 
vieno trūko — kūniškumo. Peripatetikai mano, jog iš- 
420 mintis ir būti išmintingam yra tas pats, nes viename 


glūdi kita. Nejaugi manai, kad yra išmintingų neiš- 
minčių? Nejaugi manai, kad išminčius neturi išminties? 
Senieji dialektikai skyrė šiuos dalykus, o iš jų šį skirs- 
tymą perėmė stoikai. Dabar pasakysiu, koks jis yra. 
Laukas — tai viena, turėti lauką — kita, ar ne? Lauko 
turėjimas susijęs ne su lauku, bet su turėtoju. Taip pat 
viena yra išmintis, kita — būti išmintingam. Manau, su- 
tiksi su manimi, jog tai, kas turima, ir tai, kas turi, yra 
du dalykai: turima išmintis, o turi ją tas, kuris yra 
išmintingas. Išmintis yra tobulas, viršūnę ir gėrį pa- 
siekęs protas. Ji — gyvenimo menas. O kas yra „būti 
išmintingam“? Aš negaliu atsakyti: „Tobulas protas“, 
bet: „Tai, kas tenka žmogui, turinčiam tobulą protą“. 
Taigi vienas dalykas yra tobulas protas, kitas — turėti 
tobulą protą. Sakoma: „Kūnų prigimtys skirtingos: pa- 
vyzdžiui, šis kūnas yra Žmogus, o anas — arklys. Jos 
sąlygoja sielos judesius, gaunančius pranešimą apie 
kūną. Šiuose judesiuose yra kažkas sava, nepriklausoma 
nuo kūno. Pavyzdžiui, aš matau vaikštinėjantį Katoną. 
Pojūtis parodė tai, o siela patikėjo juo. Kūnas yra tai, 
Ką matau, į ką kreipiu ir akis, ir sielą. Paskui tariu: 
„Katonas vaikštinėja“. Tai, ką dabar sakau, yra ne kū- 
nas, bet tam tikras pranešimas apie kūną, kurį vieni 
vadina pasakymu, kiti — paskelbimu, treti — kalba. 
Taip pat, sakydami „išmintis“, suvokiame esant kažką 
kūniška; o kai sakome „jis išmintingas“, kalbame apie 
kūną. Tačiau yra didelis skirtumas, ar sakai „jis“, ar 
„apie jį“. Kol kas tarkime, kad tai yra du dalykai (aš 
dar neišsakiau savo paties nuomonės). Ar tai kliudo 
būti ir kitam dalykui, taip pat gėriui? Truputį anksčiau 
sakiau, jog vienas dalykas yra laukas, kitas — turėti 
lauką. Ar ne taip yra? Juk skirtingos prigimties yra 
tas, kuris turi, ir tai, kas turima: pirmuoju atveju tai — 
žmogus, antruoju — žemė. Tačiau tai, apie ką mes kal- 
bame, yra tos pačios prigimties: ir tas, kuris turi iš- 
mintį, ir pati išmintis. Ten vienas dalykas yra tai, 
kas turima, kitas — kas turi; čia ir tai, kas turima, ir 
tas, kuris turi, yra tas pats. Laukas įgyjamas pagal nu- 
statytą tvarką, išmintis — iš prigimties. Lauko galima 
atsisakyti, perduoti jį kitam, o išmintis savininko ne- 

palieka. Taigi nelygink skirtingų dalykų. Anksčiau už- 
siminiau, jog daiktai gali būti skirtingi, tačiau ir vie- 
nas, ir kitas gali būti gėris. Pavyzdžiui, išmintis ir 
išminčius yra du dalykai, ir tu sutinki, kad abu yra 
gėris. Kaip niekas nekliudo, kad gėris būtų ir išmintis, 
ir tas, kuris ją turi, taip niekas nekliudo vadinti gėriu 
ir išmintį, ir išminties turėjimą, tai yra būti išmintin- 
gam. Aš noriu būti išminčiumi todėl, kad būčiau išmin- 
tingas. Kaipgi yra? Ar nėra gėris tai, be ko ir anas 
dalykas nėra gėris? Jūs sakote, jog neverta semtis iš- 
minties, jeigu ji niekur nepanaudojama. O kas yra pa- 
naudoti išmintį? Būti išmintingam. Tai — pati didžiausia 
jos vertybė, be kurios ji pasidarytų bereikšmė. Jei kan- 
kinimai yra blogis, tai ir būti kankinamam — blogis. Jei 
antrasis dalykas nebūtų blogis, nereikėtų taip vadinti 
ir pirmojo. Išmintis yra tobulo proto savybė, būti iš- 
minčiumi — tobulo proto panaudojimas. Kaip gali ne- 
būti gėris panaudojimas to, kas nenaudojamas nustoja 
būti gėris? Klausiu tave, ar reikia siekti išminties. Tu 
pritari. Klausiu, ar reikia siekti panaudoti išmintį. Tu 
pritari. Juk atsisakai ją priimti, jeigu tau bus drau- 
džiama ja naudotis. Tai, ko reikia siekti, yra gėris. Būti 
išmintingam yra išminties panaudojimas, kaip sklandi 
kalba — iškalbos panaudojimas, kaip matymas — akių 
panaudojimas. Taigi būti išminčiumi yra išminties pa- 
naudojimas, o išminties panaudojimas yra siektinas 
dalykas. Vadinasi, būti išminčiumi yra siektinas daly- 
kas. 

Seniai smerkiu save už tai, kad, kaltindamas kitus, 
pats juos mėgdžioju ir švaistau žodžius įrodinėdamas 
tai, kas akivaizdu. Ar galima abejoti, kad jei kaitra 
yra blogis, tai ir kepti nuo kaitros — taip pat blogis? 
Jei šaltis— blogis, tai ir sušalti — blogis? Jei gyvy- 
bė — gėris, tai ir gyventi — gėris? Visi šie klausimai 
sukasi apie išmintį, bet tai — dar ne ji. O mums reikia 
sustoti prie jos. Tačiau jei norėsis paklajoti, ji leis 
nuklysti į tolimas erdves: tyrinėkime dievų prigimtį, 
dangaus šviesulių kurą, įvairiausius žvaigždžių kelius; 
susimąstykime, ar nuo jų judėjimo priklauso mūsų rei- 

Jėga; ar tai, kas vadinama atsitiktinumu, yra valdoma 
tam tikro dėsnio ir šiame pasaulyje nevyksta nieko 
nenumatyto ir netvarkingo. Sie dalykai yra labai toli 
nuo dorovės tobulinimo, bet jie pakylėja sielą ir pri- 
artina ją prie nagrinėjamų klausimų didybės. O tie da- 
lykai, apie kuriuos neseniai kalbėjau, menkina ir sle- 
gia ją, be to, ne aštrina mintį, kaip kad jūs manote, 
bet bukina ją. Meldžiu pasakyti, ar neeikvojame pa- 
stangų, tokių būtinų didesniems ir geresniems daly- 
kams, nežinau, ar klaidingam, bet tikrai nenaudingam 
reikalui? Kas man iš to, jei žinosiu, kad išmintis yra 
viena, o būti išmintingam — kita? Kas man iš to, jel 
žinosiu, kad pirmas „dalykas yra gėris, o antras — ne? 
Pasielgsiu įžūliai, užbursiu tokį troškimą: tegul tau bus 
lemta išmintis, o man — būti išmintingam. Tuomet abu 
būsime lygūs. Geriau stenkis parodyti man kelią, ku- 
riuo galėčiau prie to ateiti. Pasakyk, ko privalome 
vengti, o ko siekti, kokiais mokslais stiprinti svyruo- 
jančią sielą, kaip nustumti tolyn nuo savęs iš visų pu- 
sių trenkiančius ir blaškančius blogio smūgius, kaip 
susidoroti su negandų griūtimi, kaip atremti tas nelai- 
mes, kurios užpuolė mane, ir kaip atremti tas, į kurias 
aš pats papuoliau. Išmokyk mane, kaip nedejuojant 
iškęsti sielvartą, o laimę — neverčiant dejuoti kito, kaip 
nelaukti paskutiniosios neišvengiamos valandos, bet pa- 
čiam pabėgti, kai reikės. Man regis, pats gėdingiausias 
dalykas — šauktis mirties. Jei nori gyventi, tai kam jos 
šauktis? Jei nenori, kam prašyti dievus to, ką jie davė 
tau gimstant? Juk nustatyta, kad ir nenorint mirtis kada 
nors ateis, o jei nori — ji tavo rankose. Pirma yra ne- 
išvengiama, antra — leista. Šiomis dienomis perskai- 
čiau iš tiesų iškalbingo vyro labai gėdingą įžangos 
eilutę: „O kad kuo greičiau numirčiau!“ Beproti! Tu 
ieškai to, ko nepametei. „O kad kuo greičiau numir- 
čiau!“ Tu gal ir pasenai šitaip šūkaliodamas. Kas gi 
tau trukdo? Niekas nelaiko: išeik, kada tau patiks. Pa- 
sirink bet kurią gamtos dalį ir įsakyk jai atverti išėji- 
mą. Štai pasaulį valdančios stichijos: vanduo, žemė, 
oras. Visos jos yra ir gyvybės šaltinis ir kelias į mirtį. 
„O kad kuo greičiau numirčiau!“ Kas, tavo nuomone, 

yra tas „kuo greičiau“? Kokią dieną jam paskirsi? Gall 
tai įvykti ir greičiau, negu pats norėtum. Tokie žo- 
džiai — požymis silpnos dvasios, kuri, pasmerkdama 
save, ieško užuojautos. Kas šaukiasi mirties, tas nenori 
mirti. Dievų prašyk gyvybės ir sveikatos, o jei nuspren- 
dei mirti, tai mirties nauda ir bus tai, kad nustosi jos 
šauktis. Stai apie ką samprotaukime, mielas Lucilijau, 
ir tokiais samprotavimais nuteikime sielą. Tai yra iš- 
mintis, tai yra būti išmintingam, o ne svaidymasis be- 
prasmiškomis subtilybėmis tuščiai samprotaujant. Lem- 
tis pateikė tau daugybę klausimų, kurių dar neišspren- 
dei. Tai ko gudragalviauji? Kvaila, išgirdus mūšio 
signalą, mojuoti ore kardu. Mesk šituos pramogų gink- 
lus: dabar reikia griebtis lemiamų. Pasakyk man, kaip 
elgtis, kad sielos nedrumstų joks liūdesys ir jokia bai- 
mė, kaip nusimesti geismų naštą. Tebūnie kas nors 
nuveikta! „Išmintis yra gėris, būti išminčiumi nėra gė- 
ris.“ Taip ir yra, kai pradedama tvirtinti, kad mes ne- 
same išmintingi, kai visas šis užsiėmimas išjuokiamas 
kaip pasmerktas beprasmybel. Ką tu pasakysi sužino- 
jęs, jog tyrinėjama ir štai kas: „Ar būsima išmintis yra 
gėris?“ Bet, meldžiamasis, ar galima abejoti, jog klėtys 
nė nesapnuoja būsimo derliaus, o vaikystė nieko nenu- 
mano apie jaunystės jėgą bel stiprumą?! Jokios nau- 
dos ligoniui iš to, kad po daugelio metų jis bus sveikas. 
Bėgikai ar imtynininkai taip pat neatgaus dabar jėgų, 
jei pailsėti jiems bus leista kažkada ateityje. Kas neži- 
no, jog būsimas gėris todėl ir nėra gėris, kad jis — 
būsimas?! Gėris būtinai padeda; o padėti gali tik dabar; 
Jei dar nepadeda, tai nėra gėris; jei padeda, tai dabar. 
Aš — būsimasis išminčius. Kai juo tapsiu, tai bus gė- 
ris, o kol kas — ne. Pirma turi kas nors būti, tik po 
to — būti toks ar kitoks. Prašom pasakyti, kaip tai, 
ko dar nėra, jau yra gėris? Ar nori, kad Ir toliau įro- 
dinėčiau, jog to, apie ką sakau „būsimas“, dar nėra? 
Kas ateina, tas dar neatėjo. Atkeliaus pavasaris, bet aš 
žinau, jog dabar yra žiema. Atkeliaus vasara, bet aš 
žinau, jog vasaros dar nėra. Svarbiausiu įrodymu, jog 
ko nors dar nėra, laikome aplinkybę, kad tai turi įvykti. 
44 Tikiuosi būti išmintingas. tačiau kol kas dar nesu iš- 


mintingas. Jel turėčiau šį gėrį, jau būčiau atsikratęs 
ano blogio. Aš būsiu išmintingas; tuo remdamasis, tu 
gali suprasti, jog aš dar nesu išmintingas. Negaliu 
iš karto būti ir būsimo gėrio, ir šio blogio valdžioje. 
Šie du dalykai nesusitinka, nes viename žmoguje ir gė- 
ris, ir blogis nebūna kartu. Palikę nuošaly išradingiau- 
sius niekniekius, skubėkime prie to, kas mums pagel- 
bės. Tas, kuris rūpinasi pakviesti priėmėją besiruošian- 
čiai gimdyti dukteriai, neskaito žaidynių skelbimų bei 
Jų programos. Bėgantis gesinti savo namo žmogus ne- 
spoksos į lošimo lentą, norėdamas sužinoti, kaip iš ap- 
supimo prasiverš akmenėlis. O juk, dievaži, iš visų 
pusių tau plaukia pranešimai ir apie namų gaisrą, ir 
apie pavojun pakliuvusius vaikus, ir apie apsuptą tė- 
vynę, ir apie išplėštus turtus. Pridėk dar laivų suduži- 
mus, žemės drebėjimus ir visa kita, kas kelia baimę. Ar 
tu, draskomas tokių kančių, turi laiko užsiimti dalykais, 
kurie neduoda nieko kito, išskyrus smagumą širdžiai? 
Aiškinies, kuo skiriasi Išmintis ir būti išmintingam?! 
Mazgioji ir atrišinėji mazgelius, kai virš galvos paki- 
busi didžiulė uola! Ne taip maloniai ir dosniai gam- 
ta apdovanojo mus laiku, kad jo užtektų ir praradi- 
mams. Žiūrėk, kiek daug laiko pražūva ir uoliausiems 
žmonėms: dalį jo nusineša savo, dalį — artimųjų liga; 
dalį atima asmeniniai, dalį — valstybiniai reikalai, gy- 
venimą pusiau dalijamės su miegu. Koks gi malonu- 
mas tuščiai išeikvoti didesnę dalį trumpo, veržliai te- 
kančio ir mus nusinešančio laiko?! Dar turėk galvoje 
tai, kad siela lengviau įpranta linksmintis negu gydy- 
tis ir filosofiją, kuri yra vaistas, paverčia pramoga. Aš 
nežinau, kuo skiriasi išmintis ir „būti išmintingam“; 
žinau, jog man nesvarbu, ar aš žinau tai, ar ne. Pasa- 
kyk, ar aš pasidarysiu išmintingas supratęs, kuo ski- 
riasi išmintis nuo „būti išmintingam“? Kodėl verti ma- 
ne kalbėti apie išmintį, užuot vertęs vcikti? Padaryk 
mane drąsesnį, padaryk ramesnį, padaryk lygų liki- 
mui, padaryk stipresnį už jį. Aš galiu būti stipresnis, 
jeigu sutelksiu šiam tikslui visa, ko mokausi. Lik svei- 
kas. 

SIMTAS ASTUONIOLIKTAS LAIŠKAS 
Seneka sveikina mieląjį Lucilijų 


Reikalauji, kad aš dažniau rašyčiau. Patikrinkime 
sąskaitas, ir tu dar liksi skolingas. Juk esame susitarę, 
kad pirmas būsi tu: rašysi laiškus, o aš į juos atsaky- 
siu. Tačiau aš nebūsiu užsispyręs: žinau, jog tavimi 
galima pasitikėti. Tad užmokėsiu tau iš anksto ir neda- 
rysiu taip, kaip nepaprastai iškalbingas vyras Cicero- 
nas liepia daryti Atikui: „Jei nėra apie ką rašyti, tegul 
rašo visa, kas šauna į galvą“. Man niekada netrūksta 


apie ką rašyti, nors ir nepradedu rašyti tokių pasakoji- 


mų, kokių savo laiškus prigrūda Ciceronas: kas vargsta 
ketindamas užimti kokią nors vietą; kas kovoja sveti- 
momis, o kas — savo jėgomis; kas siekia konsulato pade- 
damas Cezario, kas — Pompėjaus, o kas — piniginės; 
koks griežtas palūkininkas yra Cecilijus, iš kurio net 
artimieji gali gauti pinigų tik už dvylika procentų ir 
nė skatiko mažiau. Geriau užsiimti savomis, o ne sve- 
timomis ydomis, geriau nagrinėti save ir pažiūrėti, 
kiek daug vietų mes tikimės, bet nesurenkame reikia- 
mo balsų skaičiaus. Atsisakyti visų siekių, praeiti pro 
visus likimo rinkimus — štai kas, mielas Lucilijau, yra 
šlovė, ramybė ir laisvė. Ar manai, jog tuomet, kai su- 
šauktos tribos, kai kandidalai virpa ant savo paaukšti- 
nimų ir vienas siūlo pinigų, kitas veikia per tarpininką, 
trečias laižo rankas, prie kurių išrinktas nenorės ir 
prisiliesti, kai visi įsitempę laukia skelbiko balso, ne- 
malonu nerūpestingai stovėti ir žvelgti į tą prekyvietę 
nieko neperkant ir neparduodant?! Kur kas daugiau 
džiaugsmo tenka tam, kuris ramiai stebi ne pretoriaus 
ar konsulo rinkimus, bet tuos didžiuosius, per kuriuos 
vieni siekia metinių pareigų, kiti — amžinos valdžios, 
treti — sėkmingos karo pabaigos ir triumfo, ketvirti — 
turtų, penkti — santuokos ir vaikų, šešti — savo ir arfi- 
mųjų gerovės. Kokia yra dvasios didybė to, kuris vie- 
nas nieko nesiekia, nieko nemaldauja ir sako: „Neturiu 
su tavim reikalų, likime! Nesu tavo valdinys, nesilen- 
kiu tau. Žinau, jog Katonus tu nubloški, o Vatinijus 


iškeli!. Nieko neprašau“. Tai yra savo likimo kūrimas. 
Taigi apie tai rašykime vienas kitam, naudokimės šiuo 
neišsenkančiu dalyku, matydami tūkstančius neramių 
žmonių, kurie, tarsi norėdami susirasti pražūtį, per 
piktadarybes skverbiasi prie blogio ir siekia nepastovių 
ar net paniekos vertų dalykų. Kuriam iš gavusiųjų buvo 
gana, kas trokštančiam atrodė per daug?! Sėkmė nėra 
pavydi, kaip mano žmonės, bet silpna: nieko neįstengia 
pasotinti. Tau atrodo, jog tai aukštuma, nes esi toli, 
o tam, kas į ją užkopia, ji yra kažkas žema. Meluo- 
čiau sakydamas, jog jis nenorės kopti aukščiau. Tai, 
ką tu laikai viršūne, yra tik laiptelis. Visiems blogai 
nežinoti tiesos. Gandų apgauti žmonės veržiasi lyg ir 
prie gėrio, o paskui, įgiję tai, ko troško,-ir daug išken- 
tėję, pamato, jog visa tai yra blogis arba tuštybė, arba 


mažiau negu buvo tikėtasi. Dauguma žmonių iš tolo 


žavisi tuo, kas netikra, ir didelius daiktus minia laiko 
gėriu. 

Kad mums šitaip neatsitiktų, panagrinėkime, kas yra 
gėris. Įvairiai jis aiškinamas, kiekvienas jį supranta 
kitaip. Kai kas apibūdina jį taip: gėris yra tai, kas 
traukia mūsų sielas, kas kviečia jas prie savęs. Bet 
tam tučtuojau prieštaraujama: o kas, jei iš tikrųjų 
traukia, bet į pražūtį? Zinai, kaip dažnai blogis atrodo 
patrauklus. Tiesa ir tiesos regimybė — ne tas pats. Gė- 
ris siejasi su tiesa. Netiesa nėra gėris. O tai, kas trau- 
kia prie savęs ir vilioja, yra tik tiesos regimybė: prisi- 
gerina, ragina, lenkia prie savęs. Kiti gėrį apibūdina 
taip: gėris yra lai, kas skatina siekti savęs, arba tai, 
kas link savęs nukreipia sielos veržimąsi. Ir šiam su- 
pratimui taip pat galima prieštarauti: daugelis dalykų 
skatina sielos veržimąsi, netgi tie, kurių siekiama sie- 
kiančiųjų nelaimei. Geresnis toks apibrėžimas: gėris 
yra tai, kas skatina sielos veržimąsi, atitinkantį prigim- 
tį. Jo. siekti reikia tik tada, kai jis pripažįstamas rei- 
kalingu. Tai yra garbingas dalykas, ir tik tokio jo 
verta tobulai siekti. Pats dalykas verčia pasakyti, koks 
skirtumas tarp gėrio ir dorybės. Jie turi kažką bendra ir 
neatskiriama. Gėris gali būti tik tai, kas garbinga, o 
garbingumas visada yra gėris. Tai kuo gi jie skiriasi? 

Garbingumas yra tobulas, darantis gyvenimą laimingą 
gėris, kuriam prisilietus ir kiti dalykai virsta gėriu. Stai 
ką turiu galvoje: kai kurie dalykai nėra gėris, bet nėra 
ir blogis, pavyzdžiui, karo tarnyba, vadovavimas legio- 
nui arba teisėjavimas. Kai šios pareigos atliekamos gar- 
bingai, jos tampa gėriu, iš abejotino dalyko pereina į 
gėrio sritį. Gėris atsiranda iš sąjungos su garbingumu, 
garbingumas pats savaime yra gėris. Gėris išplaukia iš 
garbingumo, o garbingumas atsiranda pats iš savęs. 
Tai, kas yra gėris, galėjo būti blogis, tai, kas yra gar- 
bingumas, galėjo būti tik gėris. Kai kurie yra pateikę 
tokį apibrėžimą: gėris yra tai, kas atitinka prigimtį. 
Klausyk, ką į tai atsakysiu: tai, kas yra gėris, atitinka 
prigimtį, bet tai, kas atitinka prigimtį, dėl to dar nėra 
gėris. Daug kas neprieštarauja prigimčiai, bet yra taip 
menka, kad tam netinka gėrio vardas. Tai — smulkūs 
ir paniekos verti dalykai. Tuo tarpu net mažiau- 
sias gėris nėra vertas paniekos. Kol jis men- 
kas, jis nėra gėris, Oo tapęs gėriu, jis nebėra 
menkas. Kaip atpažinti gėrį? Jis tobulai atitinka pri- 
gimtį. „Pripažįsti, — sakai man,— jog gėris atitinka pri- 
gimtį. Tai — jo savybė. Bet pripažįsti, kad egzistuoja 
ir kiti prigimtį atitinkantys dalykai, kurie nėra gėris. 
Tai kaipgi viena yra gėris, o kita — ne? Kaip atsiranda 
kitokia kokybė, jei ir vienam, ir kitam bendra yra tai, 
kad jie atitinka prigimtį?“ Tikriausiai dėl paties didu- 
mo. Visiškai nenauja, kad augant keičiamasi. Kažkas 
buvo kūdikis, o tapo suaugęs: ir jo kokybė jau kitokia. 
Kūdikis — neprotingas, o suaugęs Žmogus — protingas. 
Kai kurie dalykai augdami pasidaro ne tik didesni, bet 
ir kiti. Tvirtinama: „Tai, kas didėja, nepasidaro kažkuo 
kitu. Ar pripilsi butelį vyno, ar statinę, vis tiek abie- 
juose bus vynas. Ir trupinėlis medaus, ir didelis jo kie- 
kis saldumu nesiskiria“. Tu pateiki netikusių pavyz- 
džių: čia visada lieka ta pati kokybė nepaisant kiekio. 
Kai kurie daiktai didėdami išsaugo savo rūšį ir kokybę; 
yra tokių daiktų, kurie po daugelio jų padidinimų tik 
nuo paskutinio priedo pasikeičia įgydami naują, kitokią 
negu buvo kokybę. Skliautą suformuoja vienas ak- 
42 muo— tas, kuris įsiterpdamas sujungia išgaubtus šo- 


nus ir padaro smailą viršūnę. Kodėl paskutinysis prie- 
das, nors ir mažas būdamas, padaro daugiausia? Todėl, 
kad jis ne didina, bet užbaigia. Kai kurie daiktai besi- 
vystydamiesi atsikrato pirminio pavidalo ir įgyja nau- 
ją. Kai mūsų siela ilgai siekia ką nors aprėpti ir, 
eidama paskui tą didybę, nuvargsta, tą daiktą prade- 
dame vadinti begalybe. Tai yra visai kas kita negu at- 
rodąs didis, tačiau baigtinis daiktas. Taip pat kai ku- 
riuos daiktus laikome sunkiai skaidomais ir galų gale, 
didėjant šiam sunkumui, pamatome, kad jie yra neskai- 
domi. Taip ir nuo to, kas sunkiai ar vos juda, prieina- 
me prie to, kas visai nejuda. Taip tam, kas atitinka 
prigimtį, didėjimas suteikia kitą kokybę ir paverčia gė- 
riu. Lik sveikas. 


SIMTAS DEVYNIOLIKTAS LAIŠKAS 
Seneka sveikina mieląjį Lucilijų 


Ką nors radęs, nelaukiu, kol man tarsi: „Dalyki- 
mės“. Pats tai sau tariu. Klausi, ką radau. Laikyk rieš- 
kučias, tavęs laukia tikras lobis. Išmokysiu, kaip aki- 
moju pasidaryti turtingam. Oi, kaip stipriai trokšti tai 
išgirsti! Ir ne veltui: kaipmat nuvesiu tave prie di- 
džiausių turtų. Bet tau reikės kreditoriaus. Verslo pra- 
džiai būtina pasiskolinti; tačiau nenoriu, kad susipai- 
niotum su tarpininkais, nenoriu, kad tavo vardą val- 
kiotų vertelgos. Pasiūlysiu tau užtikrintą kreditorių — 
Katono patarimą: „Skolinkis pats iš savęs“. Už- 
teks ir mažmožių, jei to, ko mums trūksta, prašysime 
patys savęs. Mielas Lucilijau, juk nėra jokio skirtumo, 
ar tu netrokši kokio nors daikto, ar turėsi jį. Dalyko 
esmė čia ta pati: tu nesikankinsi. Nemokau tavęs eiti 
prieš prigimtį: jinai atkakli, jos neįmanoma nugalėti, ji 
reikalauja savo. Tačiau žinok, jog visa, ko prigimtis 
neprašo, yra pageidautina, bet nebūtina. Aš alkanas — 
reikia pavalgyti. Bet prigimčiai tas pats, ar aš krimsiu 
juodą duoną, ar pyragą. Ji nori tik prikimšti pilvą, o 
ne smaginti jį. Aš noriu gerti. Prigimčiai tas pats, ar 
pasisemsiu vandens iš artimiausio ežero, ar gersiu van- 

dens, laikyto sniege, kad atšaltų. Ji liepia viena — nu- 
malšinti troškulį. Visai nesvarbu, ar iš aukso, ar iš 
krištolo, ar iš lydyto špato taurės, ar iš tiburietiško! 
dubenėlio, ar iš rieškučių gersi. Stenkis visada žiūrėti 
į dalyko esmę atmesdamas visa, ko nereikia. Badas 
mane šaukia: ranka tiesiasi į bet kokį pirmą pasitai- 
kiusį maistą, bus gerai viskas, ką tik sugriebsiu. Iš- 
alkęs nieko neniekina. Tu klausi: „O kas mane pra- 
džiugins?“ Man regis, puikiai pasakyta: „Išminčius 
godžiai ieško prigimtį atitinkančių turtų“. Tu droži: 
„Kaipgi yra? Man dovanojai kiaurą maišą. Aš jau ruo- 
šiau dėžes, dairiausi, į kurią jūrą leisiuosi prekiauti, 
kokių valstybės pajamų nuomotoju būsiu, kokias pre- 
kes vešiu. Tai apgaulė: pažadėjęs turtą, mokai skurdo“. 
Negi tu vadini skurdžiumi tą, kuriam nieko netrūksta? 
Tu sakai: „Jis dėkoja savo kantrybei, o ne likimui“. 
Negi tu nelaikai jo turtingu todėl, kad jo turtai neišse- 
miami? Kas geriau: turėti užtektinai ar turėti daug? 
Kas daug turi, tas dar daugiau trokšta, tai rodo, jog 
jam negana to, ką turi. Kas turi užtektinai, tas pasiekė 
tai, ko niekuomet nepasiekia turtingas. Ar tai ne tur- 
tas, jei Žmogaus neįtrauks į proskripcijų sąrašą, jei jo 
nenunuodys sūnus ar žmona? Jei saugu kare, jei nesle- 
gia pareigos taikos metu, jei nėra jokio pavojaus ar var- 
go? Tvirtini, jog maža yra tik nealkti, nešalti, netrokšti. 
Bet daugiau pats Jupiteris neturi. Nėra maža, jei užten- 
ka, ir niekada nėra daug, jei neužtenka. Nukariavęs Da- 
rijų ir indus, Aleksandras pasidarė skurdžius. Ar aš sa- 
kau netiesą? Betgi jis ėmė ieškoti, ką dar užgrobus, šmi- 
žinėjo po nepažįstamas jūras, vis siuntė laivyną į okea- 
ną norėdamas, sakyčiau, pralaužti pasaulio ribas. Ko 
užtenka prigimčiai, neužtenka žmogui. Ir, turėdamas 
viską, jis randa, ko trokšti. Kaip aklai elgiasi žmonės, 
kaip jie užmiršta, nuo ko pradėjo nusišypsojus laimei! 
Nežinomo užkampio valdovas (ir tai dar ginčytina) 
Aleksandras, pasiekęs žemės ribas, liūdėjo grįždamas 
atgal per užkariautą pasaulį?. Pinigai nė vieno ne- 
padarė turtingo, priešingai, kiekviename pažadino dar 
didesnį godumą. Kodėl? Kas turi daugiau, tas pradeda 
galėti turėti dar daugiau, Pakviesk bet kurį iš tų, 


kurie minimi šalia Kraso ar Licinijaus vardų. Tegul 
atneša savo turto sąskaitą ir tegul suskaičiuoja, kiek 
tikisi. Mano nuomone, jis — skurdžius, tavo nuomone, 
jis gali toks pasidaryti. O žmogus, paklūstantis pri- 
gimties reikalavimams, skurdo ne tik nejaučia, bet ir 
nebijo. Tačiau žinok, kad nepaprastai sunku matuoti 
savo poreikius prigimties saiku. Juk net tas, apie kurį 
kalbame, kurį tu vadini skurdžiumi, turi kažką nerei- 
kalingo. Turtai apakina žmones ir atkreipia jų dėmesį. 
Jei iš kurių nors namų plaukia daug pinigų, jei stogas 
smarkiai paauksuotas, o šeimyna išsiskiria kūno gro- 
Žiu ar puošniais drabužiais, tokia gerovė yra visiems 
kaip ant delno. Tas, kurį mes paslėpėme ir nuo minios, 
ir nuo likimo, yra laimingas iš vidaus. Kalbėdami apie 
tą, pas kurį turto vardu prisidengęs gyvena skurdas, 
mes neteisingai sakome, kad jis valdo turtus, kaip ir 
kalbėdami apie. drugį, mes neteisingai sakome: jis su- 
sigriebė drugį. Priešingai, jį ima drugys. Taigi reikėtų 
sakyti: jį valdo turtai. Todėl norėčiau tave paraginti 
daryti tai, ką žmonės labai greitai užmiršta — viską 
matuoti prigimties poreikiais, kuriuos patenkinti galima 
arba veltui, arba nedidele kaina. Tik nemaišyk savo po- 
reikių su ydomis. Klausi, koks turi būti stalas, kokio 
sidabro induose turi būti paduoti valgiai, ar reikia, kad 
vergai būtų vienodo ūgio ir bebarzdžiai? Prigimtis ne- 
reikalauja nieko kito, išskyrus valgį. 

Ar kai baisus troškulys išdegins gerklę, ieškosi 

Gryno aukso taurės? Išbadėjęs nevalgysi nieko 

Kito, tiktai plekšnės ar povą? 3 


Badas nėra įnoringas. Jis patenkintas, kai jį numal- 
šina, o kuo numalšina — jam per daug nerūpi. Nelai- 
mingoji prabanga gimdo kančias: pasisotinęs žmogus 
stengiasi išalkti, pavalgęs vėl kemša, atsigėręs skuba 
ištrokšti. Horacijus puikiai pasakė, jog troškuliui ne- 
svarbu, į kokią taurę buvo įpiltas vanduo ir ar žavi 
rankutė jį padavė. O jei tau svarbu, kad vaiskią taurę 
ištiestų ilgaplaukis berniukas, tai tu nesi ištroškęs. Be 
kita ko, prigimtis sukūrė nuostabų dalyką: tai, kas bū- 
tina, neįkyri. Perteklius skatina išrankumą: tas netinka, 


432 


anas nepriimta, į šitą gėda žiūrėti. Gyvenimo įstatymus 
mums davęs pasaulio kūrėjas norėjo, kad būtume svei- 
ki, o ne išrankūs. Visa, kas sveika, yra čia pat, o pra- 
bangos dalykai įgyjami vargstant ir kenčiant. Tad 
naudokimės šia prigimties malone ir, didžiai ją vertin- 
dami, galvokime ,jog geriausia jos dovana yra dėsnis; 
tai, kas būtina, neįgrysta. 


SIMTAS DVIDEŠIMTAS LAISKAS 


Seneka sveikina mieląjį Lucilijų 


Tavo laiškas užkabina daug klausimėlių, tačiau 
apsistoja ties vienu, trokšdamas išsiaiškinti, kaip mes 
pažįstame gėrį ir garbingumą. Kiti šiuos du dalykus 
laiko priešingais, o mes — tik skirtingais. Turiu galvoje 
štai ką: kai kas mano, jog gėris yra tai, kas naudinga, 
ir pavadina gėriu ir turtus, ir arklį, ir vyną, ir avalynę 
smarkiai nupigindami gėrį, sutepdami jį ir pažeminda- 
mi. Jie mano, jog garbingumas — tai pareigos vykdy- 
mas: atidus rūpinimasis nusenusiu tėvu, pagalba skurs- 
tančiam draugui, narsus žygis, išmintingas ir santūrus 
pasiūlymas senate. Mes čia skiriame du dalykus, tačiau 
laikome juos kilusiais iš vieno. Nėra gėris tai, kas nėra 
garbinga. Kas garbinga, yra ir gėris, Manau, nėra rei- 
kalo pridurti, koks tarp jų skirtumas, nes apie tai esu 
nemažai kalbėjęs. Tik viena pasakysiu: mums neatro- 
do, jog gėris yra tai, ką gali kas nors panaudoti piktam. 
O juk matai, kad daugelis piktnaudžiauja turtais, kil- 
mingumu, jėga. 

Dabar grįžtu prie to, ką prašei paaiškinti: iš kur 
mumyse atsiranda pirminis gėrio ir garbingumo pažini- 
mas. Prigimtis negalėjo mūsų išmokyti: ji davė mums 
tik žinojimo pradmenis, bet nedavė paties žinojimo. Kai 
kurie tvirtina, jog šis pažinimas teko mums atsitikti- 
nai. Tačiau neįtikima, kad kam nors netyčia pasipintų 
dorybės pavyzdys. Mums atrodo, kad jį sukūrė ste- 
bėjimas ir dažnų poelgių lyginimas, kiti mūsų šalinin- 
kai mano, kad garbingumas ir gėris suvokiami per ana- 


logiją. Man regis, jog reikia ne smerkti, kad lotynų gra- 
matikai suteikė šiam žodžiui pilietybės teises, o priimti 
jį į savo valstybę. Taigi naudosiuosi juo ne kaip skoli- 
niu, bet kaip visuotinai vartojamu. Pasakysiu, kas yra 
ta analogija. Mes žinojome esant kūno sveikatą ir iš to 
padarėme išvadą, kad yra ir sielos sveikata. Mes žino- 
jome esant kūno jėgą, tuo remdamiesi, priėjome išvadą, 
kad egzistuoja ir dvasios stiprybė, Mus apstulbino kai 
kurie gailestingi, žmogiški, narsūs poelgiai, ir pradėjo- 
me jais žavėtis kaip tobulybe. Už jų tūnojo daugybė ydų, 
kurias slėpė kokio nors nuostabaus žygio spindesys, bet 
mes tų ydų nepastebėjome. Prigimtis verčia didinti tai, 
kas verta pagyrimo, ir šlovė visuomet atrodo didesnė 
negu yra iš tikrųjų. Taigi iš čia paėmėme didžiulio gė- 
rio pavyzdį. Fabricijus atstūmė karaliaus Pyro auksą, 
nusprendęs, jog panieka karališkiems turtams yra 
didesnis dalykas už karalystę. O kai Pyro gy- 
dytojas pažadėjo duoti karaliui nuodų, jis per- 
spėjo Pyrą, kad šis saugotųsi išdavystės. Tokios pat 
dvasios stiprybės reikėjo norint neleisti nugalėti savęs 
auksu ir nesiekti pergalės nuodais. Mes susižavėjome 
didžios sielos vyru, kurio nepalenkė nei karaliaus pa- 
žadai, nei pažadai nužudyti karalių; vyru, kuris liko 
ištikimas savo doram nusistatymui ir — o tai yra sun- 
kiausia — sąžiningas net kare; vyru, kuris buvo įsiti- 
kinęs, jog, susidūrus ir su priešais, leistinos ne visos 
priemonės; vyru, kuris, būdamas baisiausiai nuskurdęs, 
manė, jog tai teikia jam garbės, ir vengė turtų taip, 
kaip ir nuodų. „Gyvenk,— tarė jis,— Pyrai, dėl mano 
malonės ir džiaukis tuo, kuo ligi šiol buvai nepaten- 
kintas — kad negalima Fabricijaus papirkti.“ Horacijus 
Koklitas vienas atsistojo ant siauro tilto ir, liepęs at- 
kirsti jam kelią atgal, kad ir priešai negalėtų pereiti, tol 
priešinosi puolantiems, kol supoškėjo baisiai griūdami 
rąstai. Kai jis atsigręžė ir pamatė, jog, nubloškęs save 
į pavojų, jau išgelbėjo nuo pavojaus tėvynę, tarė: „Jei 
norite, persekiokite mane šiuo keliu!“ Po to jis stačia 
galva puolė nuo tilto žemyn, labiau susirūpinęs, kad iš 
smarkios upės srovės išliptų ginkluotas negu gyvas, 
ir, nepaleisdamas iš rankų ką tik pergale papuošto 

ginklo, grįžo pas savus ramus, tarsi būtų ėjęs tiltu. Sie 
ir panašūs žygdarbiai išryškina mums dorybės paveiks- 
14. Pridursiu tai, kas galbūt pasirodys keista: kartais 
blogis išryškina garbingumą, o gėris labiau spindi šalia 
savo priešybės. Juk, kaip žinai, yra ydų, artimų dory- 
bei, o bjaurūs ir gėdingi dalykai panašūs į teisingus. 
Štai išlaidus žmogus vaidina dosnų, nors mokantis 
duoti nuo nemokančio saugoti labai skiriasi. Aš pasa- 
kysiu, Lucilijau, jog daugelis ne dovanoja, bet išmėto; 
nevadinu dosniu to, kuris yra savo pinigų priešas. Abe- 
jingas apsimeta nuolaidžiu, karštagalvis — narsuoliu. 
Toks panašumas mus privertė būti apdairius, nepai- 
nioti iš išorės panašių kaip du vandens lašai, o iš tikro 
labai skirtingų dalykų ir, stebint tuos, kuriuos nepa- 
prastas darbas padarė žymius, atkreipti dėmesį į tai, 
kas iš tikrųjų ką nors padarė kilniadvasiškai ir labai 
ryžtingai, tačiau padarė tai tik vieną kartą. Pamatė- 
me, kad vienas kare yra narsuolis, o forume — bailys, 
vyriškai kenčia skurdą, bet nepakelia šmeižto. 
Mes gyrėme jo poelgį, bet smerkėme jį kaip žmogų. 
Kitą matėme esant malonų su draugais, susivaldantį 
su priešais, sąžiningai atliekantį ir valstybines, ir as- 
menines pareigas, nepristingantį ištvermės, kai reikia 
kęsti, o kai reikia veikti — išminties. Matėme jį pilna 
sauja seikėjantį, kai reikia duoti, ir stiprų, kantrų, dva- 
sios jėgomis gaivinantį nuilsusį kūną, kai reikia vargti. 
Be to, visados, ką nors darydamas, jis yra ištikimas 
sau, ne pasiryžęs būti geras, bet, verčiamas savo būdo, 
jis gali elgtis tik teisingai ir negali elgtis neteisingai. 
Supratome, jog jo dorybė yra tobula. Suskaidėme ją į 
dalis; paaiškėjo, kad reikia išskirti norų tramdymą, bai- 
mės pažabojimą, būsimų darbų numatymą, atidavimą 
visiems to, kas priklauso; sužinojome, kad yra susival- 
dymas, narsumas, protingumas, teisingumas ir kokia 
kiekvieno iš jų pareiga. Kaip mes supratome, kas yra 
dorybė? Ją mums parodė to žmogaus nuoseklumas, 
grožis, ištvermė, visų poelgių dermė ir didybė, išky- 
lanti virš visko. Supratome, kad toks gyvenimas yra 
laimingas, plaukiantis be audrų ir priklausantis nuo 
savo paties valios. Kaip tai mums paaiškėjo? Pasaky- 


siu. Anas tobulas vyras, kuris pasiekė dorybę, niekuo- 
met nekeikė likimo, niekada nesutiko įvykių liūdnas, 
manydamas, jog jis — pasaulio pilietis ir karys, ir kentė 
vargus tarsi lieptas įsakymo. Kad ir kas įvyktų, jis nie- 
ko nesikratė kaip atsitiktinai jį ištikusios nelaimės, bet 
elgėsi taip, lyg ji būtų buvusi jam skirta. „Kad ir kas 
būtų,— sakė jis,— tai yra mano: ar vargas, ar sunku- 
mai — vis tiek stropiai darbuosimės.“ Tad aiškiai atsi- 
skleidė didybė to, kuris niekuomet nevaitojo dėl nelai- 
mių, niekuomet nesiskundė lemtimi, daugelį privertė 
suvokti, koks jis yra, ir suspindo tarytum žvaigždė 
tamsybėse, traukdamas prie savęs visų sielas, nes buvo 
ramus ir malonus, vienodai santūrus žmogiškuose ir 
dieviškuose dalykuose. Turėjo tobulą sielą, pasiekusią 
viršūnę, virš kurios nieko nėra, išskyrus dievo dvasią, 
kurios dalelė įsiliejo į šią mirtingą širdį. O ji niekuo- 
met nebūna labiau dieviška, kaip tada, kai mąsto apie 
savo mirtingumą ir žino, jog žmogus gimė tam, kad 
baigtų gyvenimą, jog kūnas yra ne namai, o laikinas 
prieglobstis, kurį reikia palikti, kai pamatai, kad esi 
našta šeimininkui. Aš taip pasakysiu, mielas Lucili- 
jau: svarbiausias įrodymas, kad siela ateina iš aukš- 
čiau, yra tas, jog savo būstą ji laiko menku ir ankštu, 
jog nebijo iš jo išeiti. Mat ji žino, kur išeis, atsimena, 
iš kur atėjusi. Ar nematome, kiek daug nemalonumų 
mums suteikia ir kaip mums netinka šitas kūnas? 
Skundžiamės tai galvos skausmu, tai pilvu, tai širdimi 
ar gerkle. Kartais vargina sausgyslės, kartais — kojos, 
viduriavimas, sloga, kai kada trūksta kraujo, kai kada 
jo per daug. Esame tampomi ir stumdomi tai šen, 
tai ten. Taip paprastai atsitinka gyvenant svetimoje 
pastogėje. Ir, gavę tokį trapų kūną, mes vis tiek turime 
ilgalaikių sumanymų, kuriems įgyvendinti reikia žmo- 
gaus amžiaus, susikuriame daugybę vilčių, nepaten- 
kinti jokiais pinigais, jokia valdžia. Kas gali būti kvai- 
lesnio ir gėdingesnio už tokį elgesį?! Mums nieko 
negana net ruošiantis mirti ir netgi mirštant! Juk kas- 
dien vis labiau artėjame prie paskutiniosios, kiekviena 
valanda stumia mus ten, kur reikės nužengti. Ziūrėk, 
kaip aklai mes protaujame: tai, ką vadiname ateitimi, 

Jau dabar vyksta, Ir didesnė mūsų gyvenimo dalis jau 
praėjo. Klysiame bijodami paskutiniosios dienos: kiek- 
viena diena mus artina prie mirties. Tas žingsnis, kurį 
žengdami pristingame jėgų, nenualina, jis tik parodo, 
Jog esame nuvargę. Mirlį pasiekia paskutinė diena, o 
artėja prie jos kiekviena diena. Mirtis skina mus pa- 
mažu, o ne pagrobia. Tad, žinodama esanti aukštesnės 
prigimties, kilni siela stengiasi jai skirtoje vietoje elg- 
tis garbingai ir stropiai, tačiau nieko iš to, kas ją 
supa, ji nelaiko savu ir, tarsi skubąs pakeleivis, vis- 
kuo naudojasi kaip skolintu daiktu. Kaip, matant šito- 
kią tvirtybę, mums gali neiškilti neregėtos prigimties 
paveikslas?! Tuo labiau kad pastovumas, kaip sakiau, 
parodė, jog tai — tikroji didybė. Tiesa ir lieka nepa- 
kitusi, o melas — trumpalaikis. Kai kurie pakaitomis 
esti tai Vatinijal, tai Katonai. Kartais jiems atrodo 
nepakankamai griežtas pats Kurijus, nepakankamai ne- 
turtingas pats Fabricijus, nepakankamai kuklus ir neiš- 
rankus pats Tuberonas. Kartais jie lenktyniauja turtais 
su Licinijumi, pietumis — su Apicijumi, ištaigos pomė- 
giu — su Mecenatu. Svarbiausias nesveikos sielos įro- 
dymas yra blaškymasis ir nuolatinis puldinėjimas tarp 
apsimetinėjimo doru ir polinkio į ydas. 

Kartais laikė šimtus vergų, o kartais tik dešimt, 

Tai didžius karalius, tetrarchus be perstojo gyrė, 

Tai: „Man stalo užteks trikojo ir trupinio druskos, 

Togos storos, šiurkščios, nuo šalčio apsaugo — ir viskas“, 

Jei milijoną tu jam, mažu patenkintam duotum, 

Ir taupiam, per penkias dieneles neliks nė skatiko!, 


Daug yra tokių žmonių kaip šis, aprašytas Hora- 
cijaus Flako. Jis visuomet vis kitas, nepanašus net į 
patį save, nes blaškosi iš vienos pusės į kitą. Aš pasa- 
kiau „daug“. Ne, beveik visi. Kiekvienas kasdien kei- 
čia ir sprendimus, ir pažadus. Jis nori turėti tai žmo- 
ną, tai meilužę; jis tai nori valdyti, tai elgiasi kaip 
paslaugiausias vergas; tai pučiasi tiek, kad visi jo ne- 
apkenčia, tai sumažėja susitraukdamas daugiau už ma- 
žiausią, tai švaisto pinigus, tai glemžia juos. Neprotin- 
ga siela geriausiai atsiskleidžia štai kaip: vienąkart ji 
iškyla vienokia, kitąkart — kitokia, ir, mano nuomone, 


nėra nieko gėdingesnio už šį nepastovumą. Patikėk, 
didelis dalykas yra vaidinti tą patį vaidmenį, bet nie- 
kas, išskyrus išminčių, nevaidina to paties vaidmens. 
Visi esame daugiaveidžiai. Kartais pasirodysime sai- 
kingi ir rimti, kartais — išlaidūs ir tušti. Keičiame kau- 
kę, užsidėdami visai priešingą negu ta, kurią nusiėmė- 
me. Taigi pareikalauk iš savęs, kad iki mirties būtum 
toks, koks ketinai būti iš pradžių. Stenkis, kad tave 
girtų ar bent atpažintų. Apie kai kuriuos vakar sutik- 
tus Žmones šiandien pagrįstai galima klausti: „Kas jis 
toks?“ Taip pasikeitė! Lik sveikas. 


SIMTAS DVIDESIMT PIRMAS LAIŠKAS 
Seneka sveikina mieląjį Lucilijų 


Matau, jog ginčysies, kai išdėstysiu šiandieninį klau- 
simą. Prie jo jau pakankamai ilgai buvome sustoję. 
Vėl sušuksi: „Kas čia bendro su dorove?“ Gali šaukti, 
tik pirmiausia priminsiu kitus, su jais pasiginčyk — 
su Poseidoniju ir Archidemu: tegul jie ir išspręs. O po 
to pasakysiu: ne visa, kas susiję su dorove, ją ir stip- 
rina. Vieno reikia žmogui norint prasimaitinti, kito — 
mankštintis, trečio — apsirengti, ketvirto — mokytis, 
penkto — pramogauti. Viskas susiję su žmogumi, nors 
ir ne viskas daro jį geresnį. Ir su papročiais kiekvienas 
dalykas susijęs savaip: kai kas juos taiso ir tvarko, 
kai kas atskleidžia jų prigimtį ir kilmę. Manai, aš 1a- 
bai nutolstu nuo dorovės klausdamas, kodėl gamta 
sukūrė žmogų, kodėl] iškėlė jį aukščiau visų gyvų bu- 
tybių? Ne. Kaip mes sužinosime, kokių papročių reikia, 
jei nenustatysime, kas žmogui yra geriausia, jei ne- 
pažinsime jo prigimties? Tik tada suprasi, ką turi da- 
ryti, o ko vengti, kai sužinosi, ko reikalauja tavo pri+ 
gimtis. „Aš, — sakai, — noriu išmokti mažiau trokšti ir 
mažiau bijoti. Išpurtyk iš manęs prietarus, įtikink, jog 
tai, kas paprastai vadinama laime, yra laikinas ir tuš- 
čias dalykas; juk prie jo taip lengvai limpa dar vienas 
skiemuo,“ Įvykdysiu tavo norą, skatinsiu tave siekti 

dorybių, o kartu plaksiu tavo ydas. Tegul kas nors 
apšauks mane besaikiu, vis tiek nenustosiu persekioti 
ištižimo, tramdyti laukiniškiausių aistrų, malšinti skaus- 
mu virstančių malonumų, trukdyti maldoms. Kodėl? 
Todėl, kad patys sau išmeldžiame didžiausių negandų, 
kad dabartinės aimanos yra gimusios iš džiūgavimų. 

-O kol kas leisk man tyrinėti dalyką, kuris atrodo 
šiek tiek tolesnis. Kėlėme klausimą, ar visi gyvūnai 
jaučia savo kūno sandarą. Kad jaučia, geriausiai įrodo 
tai, jog sąnarius jie judina tinkamai ir sklandžiai tar- 
si būtų mokyti. Juk kiekvienas gyvūnas laisvai valdo 
visą savo kūną. Amatininkas lengvai naudojasi savo 
įrankiais, įgudęs laivo vadas tiksliai sukioja vai- 
rą, dailininkas, nors prieš jį daug įvairių spalvų, ne- 
paprastai greitai randa tą, kurios jam reikia, kad per- 
teiktų panašumą, ir jo žvilgsnis bei rankos smagiai 
skraido tarp vaško! ir darbo. Taip ir gyvūnai lengvai 


-valdo save. Paprastai stebimės prityrusiais šokėjais: 


įgudusios išreikšti bet kokį veiksmą ar jausmą jų ran- 
kos sparčiais judesiais palydi žodžius. Šito juos išmo- 
ko menas, o gyvūnus — prigimtis. Nė vienas iš jų ne- 
velka savo sąnarių sunkiai, nė vienas nekliudo pats 
sau. Jie taip elgiasi vos atsiradę, gimsta viską mokė- 
dami ir žinodami. ,,Tačiau,— tvirtinama,— sklandžiai 
judėti gyvūnus verčia baimė. Jei jie kitaip judėtų, jus- 
tų skausmą. Taigi jie taip juda ne savo valia.“ Tai ne- 
tiesa. Varomi jie velkasi lėtai, o savo noru juda vikriai. 
Ne skausmo baimė verčia juos natūraliai judėti net 
tada, kai skausmas neleidžia. Kai kūdikis, mėginantis 
atsistoti ir besipratinantis išsilaikyti ant kojų, vos iš- 
bandęs savo jėgas, parpuola, jis vis tiek verkdamas 
stojasi, kol per skausmą išmoksta to, ko reikalauja pri- 
gimtis. Kai kurie tvirtesnės nugaros gyvūnai pargriauti 
tol kankinasi, tabaluoja kojomis ir vartosi, kol vėl yra 
pastatomi ant kojų. Apverstas vėžlys nejaučia skausmo, 
bet jam neramu, jis stengiasi vėl atsidurti natūralioje 
padėtyje ir, tik atsistojęs ant kojų, liaujasi spardęsis. 
Vadinasi, visi jaučia savo kūno būseną ir todėl 
taip laisvai judina sąnarius. Svarbiausias įrody- 


mas, kad gimstama tai mokant, yra tai, kad visi gy- 
vūnai sugeba save valdyti. Sakoma: „Natūrali būsena, 
kaip jūs tvirtinate, yra sielos, tam tikru būdu vado- 
vaujančios kūnui, veikla. Tai — labai paini ir subtili 
sąvoka, kurią net jums sunkiai sekasi paaiškinti. Tai 
kaipgi šitai gali suvokti kūdikis? Visi gyvūnai 
turėtų gimti dialektikais, kad suprastų šį ir dau- 
gumai togomis apsisiautusių vyrų nesuprantamą 
apibrėžimą“. Tavo prieštaravimai būtų teisingi, jei aš 
sakyčiau, kad gyvūnai suvokia, kaip apibūdinti savo 
įgimtą būseną, o ne ją pačią. Prigimtis lengviau su- 
vokiama negu paaiškinama. Taigi kūdikis nežino, kas 
yra jo natūrali būsena, bet pažįsta tą savo būseną. 
Gyvūnas nežino, kas vra gyvūnas, bet jaučia, jog jis — 
gyvūnas. Be to, ir pačią savo būseną jis suvokia tik ap- 
graibomis ir netiksliai. Mes taip pat žinome, jog tu- 
rime sielą, o kas yra siela, kur ji yra, kokia yra ir iš 
kur atsiranda — šito nežinome. Kaip mus pasiekia mū- 
sų sielos pojūtis, nors ir nežinome, kokia jos prigimtis 
ir buveinė, taip ir visi gyvūnai turi savo kūno būsenos 
pojūtį. Jie būtinai turi jausti tai, per ką jaučia visa 
kita; būtinai turi jausti tai, kam paklūsta, kas juos 
valdo. Kiekvienas iš mūsų suvokia, jog yra kažkas, ska- 
tinantis mus judėti, bet nesupranta, kas tai yra. Kiek- 
vienas jaučia savo troškimus, o kas jie, Iš kur atsiran- 
da — nežino. Taip ir kūdikiai, ir gyvūnai jaučia vado- 
vaujančią savo sielos dalį, nors ir nepakankamai aiškiai, 
nepakankamai tiksliai. „Sakote,— kalbama,— jog kiek- 
vienas gyvūnas prisitaiko prie savo kūno būsenos, o žmo- 
gaus būsena yra protinga, todėl žmogus prisitaiko 
prie savęs ne kaip prie gyvos būtybės, bet kaip prie 
protingos būtybės. Mat žmogus save ir brangina dėl 
to, kas daro jį žmogumi. O kaip kūdikis gali prisitai- 
kyti prie protingos būsenos, jei jis dar nėra protinga 
būtybė?“ Kiekvieną amžių atitinka jam būdinga natū- 
rali būsena. Viena būdinga kūdikiui, kita — vaikui, tre- 
čia —seniui. Visi jie prisitaiko prie savo sandaros. 
Kūdikis neturi dantų: jis prisitaiko prie tokios savo 
būsenos. Prasikalė dantys: prisitaiko prie šitos naujos 

savo būsenos. Juk ir želmuo, pavirsiantis javu bel grū- 
du, kol jaunutis, yra vienoks, bet, kai vos kyšo iš dir- 
vos, yra kitoks, o kai jis sutvirtėja ir tampa liaunas, 
bet jau išlaikantis savo naštą, yra dar kitoks ir pa- 
galiau tada, kai pageltęs žvelgia į klėtį, o jo varpa jau 
sukietėjusi, vėl pasikeičia. Kad ir koks jis būtų, prisi- 
taiko prie savo būsenos ir saugo ją. Vis kitas yra 
kūdikio, vaiko, jaunuolio, senio amžius, tačiau aš, ku- 
ris buvau ir kūdikis, ir vaikas, ir jaunuolis, esu tas 
pats. Nors būsena vis keičiasi ir keičiasi, prisitaikymas 
prie jos yra tas pats. Juk prigimtis man paveda ne 
berniuko, jaunuolio ar senio būseną, o mane patį. Tai- 
gi kūdikis prisitaiko prie tos savo būsenos, kuri yra 
būdinga kūdikiui, o ne prie tos, kuri yra būdinga jau- 
nuoliui. Jeigu kūdikiui lemta augti ir pereiti į kitą 
būseną, tai negalima teigti, jog ta būsena, su kuria jis 
atėjo į pasaulį, prieštarauja prigimčiai. Gyva būtybė 
pirmiausia prisitaiko prie savęs pačios, mat turi būti 
kažkas viena, prie ko veržtųsi visa kita. Kam siekiu ma- 
lonumo? Sau. Vadinasi, rūpinuosi savimi. Vengiu skaus- 
mo. Kodėl? Dėl savęs. Vadinasi, rūpinuosi savimi. Jei 
viską darau dėl savęs, šis rūpinimasis savimi tampa 
svarbiausiu dalyku. Tai būdinga visoms gyvoms bū- 
tybėms, tai nėra įgyjama, o yra įgimta. Gamta savo 
vaikus augina ir neapleidžia jų. Ir kadangi pati pa- 
tikimiausia yra artimiausia globa, kiekvienas yra pa- 
vestas pats sau. Kaip esu minėjęs ankstesniuose laiš- 
kuose, mažučiai, vos iš motinos įsčių ar kiaušinio iš- 
siritę gyvūnai ir savo priešus pažįsta, ir vengia visko, 
kas jiems pražūtinga. Net praskrendančio paukščio še- 
šėlio bijos tie, kurie yra jo grobis. Visi gyvūnai at- 
eina į žemę nešini mirties baime. „Kaip,— klausiama, — 
tik atsiradęs gyvūnas gali suvokti, kas jį gelbsti, o kas 
pražudo?“ Pirmiausia reikia klausti, ar apskritai jie 
suvokia, o ne kaip suvokia. O kad suvokia, rodo tai, 
Jog jie elgiasi lyg suvoktų. Kodėl gi višta nebėga nuo 
povo ar žąsies, o bėga nuo daug mažesnio ir net nie- 
kuomet jos neregėto vanago? Kodėl viščiukai bijo ka- 
tės, o nebijo šuns? Aišku, kad juose glūdi ne iš pa- 


Mrties įgytas žinojimas, kas įlems pražūtinga, nes jie 
daug ko saugosi dar nespėję išbandyti. Antra, kad ne- 
manytum, jog tai vyksta atsitiktinai, žinok, kad jie ne- 
bijo to, ko nereikia bijoti, ir niekuomet neužmiršta pa- 
sislėpti ar apsižiūrėti; jie visada vienodai bėga nuo 
pražūties. Be to, gyvendami jie nepasidaro bailesni. 
Vadinasi, aišku, kad jie taip elgiasi ne iš pripratimo, 
bet iš įgimto savisaugos poreikio. Patirtis ateina vė= 
lai ir būna įvairi; o tai, ką duoda prigimtis, duoda vi- 
siems vienodai ir nedelsiant. Tačiau, jei reikalauji, pa- 
sakysiu, kaip gyvūnai mėgina suprasti, kas jiems pra- 
žūtinga. Mat jie jaučia esą sudaryti iš kūno. Taip pat 
jaučia, kuo kūnas gali būti pjaustomas, kuo degina- 
mas, kuo sumalgomas, kuo galėtų jiems pakenkti kiti 
gyvūnai, kuri jų rūšis yra pavojinga ir priešiška. Vis- 
kas čia susiję: kiekviena būtybė taikosi prie to, kas ją 
gelbsti, siekia to, kas jai naudinga, ir bijo to, kas jai 
žalinga. Veržtis prie naudingų dalykų yra natūralu, 
kalp natūralu Ir vengti priešiškų dalykų. Tai, ko moko 
prigimtis, išmokstama be išankstinio ketinimo, be jokio 
vadovaujančio mąstymo. Ar nematai, kaip dailiai bitės 
stato savo būstus, kaip jos pasidalija darbą ir suta- 
ria? Ar nematai, jog nė vienas mirtingasis neįstengia 
prilygti vorul sugebėjimais austi? Kiek reikia triūso 
ištempiant siūlus taip, kad vieni iš jų eitų tiesiai ir 
laikytų kitus, dalį iš jų reikia tempti tai tankiau, tai 
rečiau, kad eitų ratu, kad į juos, tarytum į pražūtingus 
tinklus, įsipainiotų mažesnieji gyviai? Sis menas įgim- 
tas, o ne išmoktas. Nė vienas gyvūnas nėra mokytesnis 
už kitą: visi voratinkliai vienodi, visų korių akys tokio 
pat dydžio. Tal, ką mums pateikia mokslas, yra nevieno- 
da ir nepatikima; ką duoda gamta, duoda visiems po 
lygiai. Ji nieko daugiau taip gerai neįskiepijo kaip sa- 
visaugą ir visa, ko šiai reikia. Todėl gyvos būtybės iš 
karto pradeda ir mokytis, ir gyventi. Nenuostabu, kad jos 
gimsta su tuo, ko neturėdamos būtų gimusios veltui, 
Kad išliktų gyvos, gamta pirmiausia davė joms ginklą — 
prisitaikymą ir savisaugą. Jos negalėtų išlikti, jei ne- 
norėtų šito, Tik noras joms nepadėtų, bet be jo nepa- 

dėtų niekas. Nerasi nė vieno, kuris nevertintų ir nepri- 
žiūrėtų savęs. Netgi tyliems ir bukiems, visiškai neran- 
giems gyvūnams užtenka išradingumo gyventi. Gali 
pamatyti, jog net tie, kurie kitiems nėra naudingi, ne- 
užmiršta rūpintis savimi. Lik sveikas. 


ŠIMTAS DVIDESIMT ANTRAS LAIŠKAS 
Seneka sveikina mieląjį Lucilijų 


Dienos jau mažiau lieka. Ji gerokai sutrumpėjo, ta- 
čiau žmogui, keliančiam su saule, kol kas pakanka 
laiko. Dar dosnesnė ir geresnė ji yra tam, kuris jos 
laukia sutikdamas aušrą. Gėda tam, kuris guli snū- 
duriuodamas, kai saulė aukštai pakilusi, ar kuris pa- 
bunda vidurdienį — beje, daugeliui tai reiškia keltis 
švintant. Yra ir tokių, kurie naktį paverčia diena ir pra- 
merkia apsunkusias nuo vakarykščio girtavimo akis tik 
temstant. Sakoma, jog tie, kuriuos gamta, pasak Ver- 
gilijaus, įkurdino po mūsų kojomis, yra priešingoje 
pusėje. 

Ir kai Ryto žirgai prunkšdami mums tylą sudrumsčia, 
Ten vėlyvus deglus paraudęs Vakaras dega!, 

Šių žmonių ne padėtis, bet gyvenimas priešingoje 
pusėje. Ir mūsų mieste yra antipodų, kurie, pasak Mar- 
ko Katono, nemato nei saulėtekio, nei saulėlydžio. Ar 
tu manai, jog žino, kaip gyventi, tie, kurie nežino, ka- 
da gyventi; jog bijo mirties pasaulio, kuriame atsidūrė 
dar būdami gyvi? Jie yra grėsmingi kaip naktiniai 
paukščiai. Jie per naktis mirksta vyne ir kvepaluose, lei- 
džia aukštyn kojom apverstą laiką daugęlį pertraukų tu- 
rinčiuose pokyliuose, tačiau juk jie ne puotauja, o at- 
lieka savo pačių laidotuvių apeigas. Beje, ir mirusieji 
pagerbiami dieną. O užimtam žmogui, dievaži, nėra 
per ilgų dienų. Pratęskime gyvenimą! Juk jo prasmė ir 
pagrindas yra veikla. Nors šiek tiek sutrumpinkime nak- 
tį dienos naudai. Puotoms penimi paukščiai laikomi tam- 
soje, kad nejudėdami greičiau tuktų. Be jokios mankš- 
tos tistantis žmogaus kūnas taip pat bjauriai išplersta 


ir, nematydamas dienos šviesos, apauga taukais. Todėl 
tokie šlykštūs atrodo tamsai save pasmerkusių žmonių 
kūnai. Jų veido spalva dar įtartinesnė negu išbalusių 
ligonių: išglebę ir silpni jie išblykšta ir, dar būdami 
gyvi, jau tampo numirėlio kūną. Tačiau tai — mažiausia 
nelaimė. Kur kas daugiau tamsos jų sieloje, kuri su- 
stingsta savyje, aptemsta ir pavydi akliesiems. Juk ne 
tamsoje žiūrėti duotos akys. Klausi, kaip siela taip 
iškrypsta, kad žmogus šalinasi dienos ir visą gyvenimą 
perkelia į naktį. Ydos visada kovoja su prigimtim, vi- 
sos jos prieštarauja reikiamai tvarkai. Lėbautojai sie- 
kia džiaugtis priešingais dalykais, ne tik nukrypti, bet 
ir kuo toliau nueiti nuo tiesaus kelio sustojant priešin- 
goje pusėje. Ar tau neatrodo, jog ne pagal prigimtį 
gyvena tie, kurie geria prieš valgį, kurie prisisiurbia 
vyno į tuščias gyslas ir prie pietų stalo ateina girti? 
Įprasta jaunuolių, besirūpinančių jėga, yda yra tai, kad 
jie pradeda gerti beveik ant pirties slenksčio, tarp nuo- 
gų, siekdami išprakaituoti ir nugremžti prakaitą, va- 
romą daugybės karštų gėrimų. Gerti po valgio ar pie- 
tų esą prasčiokiška, taip darą tik kaimo šeimų tėvai, 
kurie neišmano, kas yra tikras malonumas. Grynas vy- 
nas džiuginąs tik tuomet, kai neplaukioja maiste, bet 
laisvai prasiskverbia į gyslas. Smagus esąs tik per 
tuščią pilvą ateinantis apsvaigimas. Ar tau neat- 
rodo, jog ne pagal prigimtį gyvena ir tie, kurie vilki 
moteriškus drabužius? Ar pagal prigimtį gyvena tie, 
kurie trokšta spindėti vaikyste jau būdami brandesnio 
amžiaus? Kas gali būti žiauriau ir labiau apgailėtina?! 
Niekada nebus vyras tas, kuris ilgai būna vyro pra- 
moga. Jei išniekinus galima išplėšti iš jo lytį, kodėl 
gi neišplėšus amžiaus? Ne pagal prigimtį gyvena tie, 
kurie žiemą užsigeidžia rožių ir, karšto vandens šildy- 
tuvais išsaugodami reikiamą šilumą, per žiemos šal- 
čius priverčia pražysti leliją, pavasario gėlę. Ar ne 
prieštaraudami prigimčiai gyvena tie, kurie aukštuose 
bokštuose sodina sodus? Tie, ant kurių namų stogų 
siūbuoja miškai, suleidę šaknis ten, ko paprastai ne- 
pasiektų ir viršūnėmis? Ar ne prieštaraudami prigim- 

čiai gyvėna tie, kurie pirčių pamatus stato jūroje, ma- 
nydami, jog jie nepakankamai išrankiai maudosi, jei 
šilto baseino sienų nedaužo audringos bangos? Kai 
pradedama trokšti to, kas priešinga prigimčiai, galų 
gale visai nuo jos atprantama. „Išaušo: laikas gulti. 
Naktis: dabar mankštinsimės, keliausime neštuvais, pus- 
ryčiausime. Brėkšta: laikas vakarieniauti. Negalima elg- 
tis taip, kaip elgiasi visi žmonės, negarbinga eiti pra- 
mintu, visiems įprastu keliu. Diena telieka kitiems. Mū- 
sų rytas bus ypatingas ir savitas!“ Tokius aš laikau 
lavonais. Gyvenantys prie deglų ir žvakių nėra toli nuo 
laidotuvių, ir per ankstyvų laidotuvių. Aš atsimenu, kad 
vienu metu taip gyveno daugelis, tarp jų ir buvęs pre- 
torius Acilijus Butas. Kai jis iššvaistė didžiulį paliki- 
mą ir pasiskundė Tiberijui dėl savo skurdo, tas atsakė: 
„Per vėlai pabudai“. Kartą Montanas Julijus, neblogas 
poetas, pagarsėjęs tuo, kad Tiberijus, parodęs jam drau- 
giškumą, vėliau atšalo nuo jo, skaitė klausytojams 
eiles, kuriose buvo prikaišiota žodžių „saulėte- 
kis“ ir „saulėlydis“. Kai kažkas, pasipiktinęs tuo, kad 
jis skaitąs visą dieną, atsisakė ateiti į skaitymus, Nata 
Pinarijus tarė: „Niekuomet neįstengsiu būti dosnesnis: 
esu pasiruošęs klausytis jo nuo saulėtekio iki saulėly- 
džio“, Kai Montanas pažėrė tokias eilutes: 


Febas karštąsias liepsnas uždegti jau pradeda vėlei, 

Ir raudonskruostė diena pabyra. Nuliūdusios kregždės 
Pradeda grįžt su maistu prie savo krykščiančio lizdo 
Ir švelniu snapeliu iš eilės visiems padalija... 


Marko Vinicijaus palydovas romėnų raitelis Varas, me- 
džiotojas gerų pietų, kuriuos pelnydavo savo palaidu 
liežuviu, sušuko: „Butas pradeda snausti!“ Po to, kai 
Montanas perskaitė: 


Piemenys jau suvarė į tvartus jaučius savuosius, 
Jau naktis pamažu snūduriuojančią žemę migdyti 
Pradeda... 


tas pats Varas tarė: „Ką kalbi? Ar jau naktis? Eisiu 
sveikinti Buto“. Nebuvo nieko geresnio už Buto iš- 
virkščiai išverstą gyvenimą, nors, kaip sakiau, tuo mę- 


tu talp gyveno daugelis. Kai kurie talp elgiasi ne todėl, 
kad naktis jiems malonesnė, bet todėl, kad jų nedžiu- 
gina tai, kas neatkreipia kitų dėmesio; be to, todėl, kad 
šviesa nepakeliama negrynai sąžinei, kuri visko trokšta 
ir viską niekina pagal tai, ar pirkta kas nors brangiai 
ar pigiai, kuri kratosi veltui duotos šviesos. Be to, lė- 
bautojai trokšta, kad apie jų gyvenimą būtų šnekama, 
kol jie gyvi. Jeigu apie juos nekalbama, jie mano, jog 
veltui stengiasi. Jiems nepatinka, kai koks nors jų po- 
elgis nesukelia gandų. Daugelis perleidžia savo turtus 
per gerklę, daugelis turi meilužių. Tad, norint tarp to- 
kių pagarsėti, reikia ne šialp paleistuvauti, bet elgtis 
ypatingai. Mieste, kur visi užsiėmę tuo pačiu, dykinė- 
jimu neišsiskirsi. Aš girdėjau, kaip nepaprastai sąmo- 
jingas pašnekovas Pedonas Albinovanas pasakojo apie 
Sekstą Papinijų, kurio namas stovėjo žemiau jo namo. 
Papinijus buvo iš tų, kurie vengia šviesos. „Girdžiu,— 
pasakoja,— apie trečią valandą nakties botagų pliauš- 
kėjimą. Klausiu, ką jis darąs. Man atsako, jog suve- 
dinėjąs sąskaitas. Apie šeštą valandą girdžiu siaubingą 
riksmą. Klausiu, kas atsitikę. Man atsako, lavinąs bal- 
są. Apie aštuntą valandą klausiu, ką reiškiąs šis ratų 
bildesys. Man atsako, kad vykstąs pasivažinėti. Apy- 
aušriu prasideda bėgiojimas, vergų šaukimas, subruzda 
vyno pilstytojai ir virėjai. Klausiu, kas yra. Sako, jog, 
išėjęs iš vonios, paprašęs midaus ir kvietinės košės. 
Taigi baisiai santūriai gyveno: dienų puotose beveik 
neleisdavo, jei ką nors švaistydavo, tai tik naktis.“ O 
manantiems, jog jis godus ir šykštus, Pedonas sakyda- 
vo: „Jūs jį ir nakviša pavadinsite“. 

Tu neturi stebėtis radęs tiek daug ydų bruožų: ydos 
yra įvairios ir daugiaveidės, neįmanoma rasti visų jų 
atmainų. Tiesus kelias — vienas, o kreivų — daugybė, ir 
visi jie dar šakojasi. Tas pats ir su papročiais. Pagal 
prigimtį gyvenantiems jie yra lengvi, laisvi, jų papro- 
čiai nedaug skiriasi tarpusavy. O anų papročiai bai- 
siausiai iškrypę ir visiškai nepanašūs vieni į kitus. Ta- 
čiau man atrodo, jog svarbiausia šios ligos priežastis 
yra jų panieka visų priimtam gyvenime būdui, Skirda- 

miesi nuo kitų drabužiais, puotų prabanga, vežimų puoš- 
numu, jie trokšta išsiskirti ir kitokiu laiko pasirinkimu. 
Jie nenori nusidėti įprastai, nes siekia blogos šlovės 
kaip atlyginimo už savo nuodėmes. Tos nešlovės vai- 
kosi visi, kurie, taip sakant, gyvena atvirkščiai. Stai 
kodėl, Lucilijau, mums reikia eiti prigimties nurodytu 
keliu ir nenukrypti į šoną. Juo einantiems viskas yra 
lengva, nesunku. Pasukusieji priešinga kryptimi gyve- 
na taip, lyg irtųsi prieš srovę. Lik sveikas. 


SIMTAS DVIDESIMT TREČIAS LAIŠKAS 
Seneka sveikina mieląjį Lucilijų 


Nuvargintas ne tiek ligos, kiek sunkios kelionės, 
į savo dvarą ties Alba atvykau gilią naktį. Čia nieko 
neparuošta, tik aš vienas pasiruošęs. Taigi mėginu pa- 
ilsėti išsitiesęs guolyje. Nesipiktinu dėl virėjo ar kepė- 


jo nerangumo. Pats sau kartoju: nieko nėra sunkaus, 


jei sakai, jog tai lengva, dėl nieko neverta širsti, jei 
tik pats širsdamas neperdedi. Mano kepėjas neiškepė 
turi nuomininkas. Prasta duona, sakai. Palauk, 
pasidarys gera. Alkis pavers ją tau šviežia ir 
kvietine. Nereikia valgyti, kol jis neverčia. Taigi pa- 
lauksiu ir valgysiu tada, kai turėsiu geros duonos arba 
kai nustosiu bjaurėtis prasta. Būtina priprasti tenkintis 
mažu. Net turtingųjų ir viskuo aprūpintųjų malonu- 
mams dažnai trukdo vieta ir laikas. Niekas negali 
turėti visko, ko tik užsigeidžia; bet kiekvienas gali ne- 
norėti to, ko neturi, ir patenkintas naudotis pirmu pasi- 
taikiusiu daiktu. Daug laisvės teikia pilvas, kuris pri- 
pratęs laukti ir pakelia prastą maistą. Neįmanoma per- 
vertinti malonumo, kurį patirsiu tada, kai nuovargis 
pats praeis: man nereikia nei tepalų, nei vonios, nei 
jokio kito vaisto, reikia tik laiko. Nuovargis prislėgė, 
o poilsis pakels. Siokia tokia vakarienė bus malonesnė 
už įstojimo! puotą. Netikėtai išmėginau sielą, o toks 
išmėginimas yra ir paprastesnis, ir tikslesnis. Kai žmo- 


gus, pasiruošia ir iš anksto priverčia save būti kantrų, 
neaišku, kiek jis turi tikros tvirtybės. Patikimiausi įro- 
dymai yra tie, kuriuos gauna be pasiruošimo, kai jis 
ne <...> tik abejingai, bet ir ramiai žvelgia į sunku- 
mus, kai nesikarščiuoja ir nesibara, kai tai, ką privalo 
gauti, pakeičia nenoru turėti, manydamas, jog šio bei 
to trūksta tik jo pripratimui, o jis pats nieko nepasi- 
genda. Tik netekę kai kurių daiktų, suvokiame, kad jie 
mums nereikalingi: naudojomės jais ne todėl, kad jie 
būtini, bet todėl, kad juos turėjome. Kiek daug dalykų 
įsigyjame tik todėl, kad jų įsigijo kiti, kad jų turi dau- 
gelis. Viena iš mūsų nelaimių priežasčių yra tai, kad 
gyvename vadovaudamiesi ne protu, bet kitų pavyzdžiu, 
kad mus klaidina taisyklė „Taip jau įprasta“. Kai ko 
nenorėtume mėgdžioti, jei šitai darytų nedaugelis, bet 
mėgdžiojame, nes daro tai visi, tarsi kas nors būtų 
garbingiau todėl, kad vyksta dažniau. Paklydimas, kai 
jis tampa visuotinis, užima teisingumo vietą. Visi šian- 
dien keliauja taip, kad priekyje veržiasi numidų raite- 
liai ir bėga būrys bėgikų. Gėda, kai nėra tarnų, kurie 
nubloškia nuo kelio sutiktus keleivius, ar kai dulkių 
stulpai nerodo artinantis žymų žmogų. Jau visi turi 
mulų, vežančių krištolo ar muros2 taures bei garsių 
menininkų raižytus indus. Gėda, kai tavo manta atrodo 
nebijanti kratymo. Visi gabenasi berniukus ištepę jiems 
veidus, kad saulė ar šaltis nepakenktų švelniai jų odai. 
Gėda, jei tavo palydoje nėra nė vieno neištepto ber- 
niuko. Reikia vengti kalbėti su tokiais žmonėmis, nes 
jie perduoda ir persodina ydas iš vienos vietos į kitą. 
Atrodytų, blogiausi yra gandus nešiojantys žmonės, ta- 
čiau yra ir tokių, kurie išnešioja ydas. Kalbėtis su jais 
labai žalinga: gal jie pakenkia ne staiga, bet sieloje 
lieka blogio sėklų, ir vėliau išsikerojantis blogis lydi 
mus net ir išsiskyrus su jais. Kaip muzikos klausytojai 
išsineša ausyse harmoningų garsų, kurie trukdo mąs- 
tyti ir neleidžia susikaupti prie rimtų dalykų, taip pa- 
taikūnų ir nedorybes giriančių žmonių kalba įstringa 
mumyse ilgiau negu girdime. ją. Nelengva išmesti iš 
sielos tą malonų skambesį: jis persekioja, įsitvirtina, 

po tam tikro laiko vėl sugrįžta, Todėl ausis reikia už- 
sikimšti dar prieš išgirstant žalingus balsus: kai žo- 
džiai jau ištarti, kai leidžiama jiems įsmigti, jie dar 
taip: „Filosotija, dorybė, teisingumas — tik tuščiai 
skambantys žodžiai. Tėra viena laimė — pataikauti gy- 
venimui. Valgyti, gerti, švaistyti turtą — tai gyventi 
neužmirštant, jog esi mirtingas. Dienos plaukia, gyve- 
nimas bėga nesugrąžinamai. Ko abejoti? Kodėl draus- 
ti Žmogui malonumus, kol jis gali, kol jų nori? Juk ne 
amžinai jais naudosis. Kam aplenkti mirtį atsisakant 
to, ką ji vis tiek nusineš? Neturi nei meilužės, nei 
berniuko, kuriam net meilužė pavydi; kasdien esi blai- 
vus, pietauji taip kukliai, tarytum ruoštumeis tėvui ati- 
duoti sąskaitas: tai ne gyvenimas, o žiūrėjimas, kaip 
gyvena kiti. Kokia kvailystė rūpintis savo įpėdinio nau- 
da, o pačiam visko atsisakyti tik tam, kad didelis. pa- 
likimas tavo draugą paverstų priešu! Juk jis tuo labiau 
džiaugsis dėl tavo mirties, kuo daugiau gaus. Neduok 
nė skatiko už tuos rimtus ir griežtus svetimo gyvenimo 
vertintojus, 0 savojo — priešus, tuos viešuosius globo- 
tojus,; neabejok, ką rinktis: gerą gyvenimą ar gerą 
vardą“, Tokių balsų reikia vengti taip, kaip tų, pro 
kuriuos Uliksas praplaukė tik pririštas*. Jų galia tokia 
pati: nuveda toli nuo tėvynės, nuo draugų, nuo dorybių 
ir tarp vilčių <...> tyčiojasi iš bet kokio gyvenimo, 
išskyrus gėdingą. Daug geriau eiti tiesiai ir pa- 
siekti, kad tau būtų malonu tik tai, kas garbinga. 
Mes sugebėsime tai pasiekti, jei žinosime, jog yra dvi 
dalykų rūšys; vieni mus vilioja, kiti atgraso. Vilioja 
turtai, malonumai, grožis, garbė ir visa, kas meilinasi 
ir šypsosi; o atgraso vargas, mirtis, skausmas, šmeiž- 
tai, skurdus maistas. Vadinasi, turime pratintis, kad 
vienų nebijotume, o kitų netrokštume. Stenkimės elgtis 
priešingai: nusigręžę nuo viliojančių dalykų, pulkime 
priešiškus. Ar nematai, kokia skirtinga lipančių žemyn 
ir kopiančių aukštyn laikysena? Kas leidžiasi nuožu!- 
niai, tas atsilošia, kas ropščiasi stačiai, tas susilenkia. 
Svorio perkėlimas į priekį einant žemyn ir jo perkėli- 


mas atgal kopiant Į viršų yra, Lucilijau, tas pats, kaip 
pataikauti ydoms. Prie malonumų leidžiamės žemyn, 
prie sunkių ir nemalonių dalykų reikia ropštis aukštyn: 
tad čia paraginkime savo kūną, o ten jį pristabdykime, 
Manai, kad aš tvirtinu, jog mūsų ausims kenkia tik tie, 
kurie giria malonumus, kurie kursto savaime siaubingą 
skausmo baimę? Aš manau, kad mums taip pat žalingi 
ir tie, kurie, prisidengdami stoikų mokyklos vardu, ža- 
dina mūsų ydas. Štai kuo jie svaidosi: „Tik mokytas 
išminčius gali būti meilužis. Jis vienintelis išmano šį 
meną. Gerti ir valgyti puotoje geriausiai moka taip pat 
išminčius. Panagrinėkime, iki kokio amžiaus galima 
mylėti jaunuolius“. Tebūnie tai įprasta graikų krašte, 
o mes geriau ištempkime ausis šiems žodžiams: „Nie- 
kas nėra doras atsitiktinai. Dorybės reikia mokytis. Ma- 
lonumas — niekingas, menkas, nieko nevertas dalykas, 
bendras žmonėms ir nebyliems gyvūnams. Prie jo su- 
lekia mažiausi ir niekingiausi padarai. Garbė — skra- 
ji, už vėją nepastovesnė tuštybė. Skurdas niekam nėra 
blogis, išskyrus tuos, kurie jam priešinasi. Mirtis nėra 
blogis. Klausi, kas ji? Tai — vienintelis dalykas, į kurį 
visi žmonės turi lygias teises. Prietarai — beprotiškas 
<...> paklydimas: bijo tų, kuriuos reikia mylėti, ir 
įžeidinėja tuos, kuriuos gerbia. Koks skirtumas — ar 
neigti dievus, ar juos šmeižti?“ Stai ko reikia mokytis 
ir išmokti. Filosofija neturi tarnauti ydų pateisinimui. 
Nėra vilties pasveikti ligoniui, kurį gydytojas ragina 
būti nesaikingą. Lik sveikas. 


SIMTAS DVIDEŠIMT KETVIRTAS LAISKAS 
Seneka sveikina mieląjį Lucilijų 


Daugel aš tau galiu tėvų patarimų priminti, 
Jei nebėgsi šalin, smulkių reikalų neišklausęs!. 


Tu nebėgi, jokios subtilybės tavęs nebaido. 
Tavo išrankumas neapsiriboja tik dideliais dalykais 
<...>, aš giriu tave, kad visur sieki tam tik- 
ros naudos ir priekaištauju tik tuomet, kai didžiausios 

subtilybės apskritai niekam netarnauja. Pasistengsiu, 
kad dabar taip neatsitiktų. Klausimas toks: ar gėris 


suvokiamas juslėmis, ar protu? Be to, teigiama, jog 


nebylūs gyvūnai ir kūdikiai gėrio nepažįsta. Tie, kurie 
virš visko iškelia malonumus, mano, jog gėris junta: 
mas juslėmis, o mes, priskiriantieji jį sielai, manome 
priešingai: jis suvokiamas protu. Jeigu apie gėrį spręs- 
tų jutimai, mes neišsižadėtume jokių malonumų, nes 
kiekvienas iš jų vilioja, kiekvienas džiugina, ir, prie- 
šingai, savanoriškai nekentėtume jokio skausmo, nes 
bet koks jutimas kratosi jo. Be to, nebūtų verti prie- 
kaištų tie, kuriems pernelyg patinka malonumai, ir tie, 
kurie labiausiai bijo skausmo. Mes smerkiame apsiri- 
jėlius ir paleistuvius, niekiname tuos, kurie, bijodami 
skausmo, nieko nedrįsta ir praranda vyriškumą. Ta- 
čiau kuo jie kalti, jei jie paklūsta jutimams, kuriems 
jūs patys pavedėte spręsti, kas yra gėris ir blogis ir 
ko reikia vengti, ko — siekti? Juk aišku, kad šis daly- 
kas yra pavaldus protui: jis sprendžia apie laimingą 
gyvenimą, apie dorybę ir garbingumą, vadinasi, ir apie 
gėrį bei blogį. O anie suteikia pačiai prasčiausiai mūsų 
daliai teisę teisti patį kilniausią dalyką: apie gėrį turi 
spręsti jutimas, bukas ir kvailas, kurį žmogus turi silp- 
nesnį negu kitos gyvos būtybės. Kas būtų, jei kas nors 
bandytų atskirti smilteles ne akimis, bet lytėjimu? O 
juk, norint atpažinti gėrį ir blogį, reikia dar jautresnio 
ir stipresnio už akių aštrumą dalyko. Matai, kaip ne- 
žino, kas yra tiesa, ir kaip nusviedžia ant žemės aukš- 
tus ir dieviškus dalykus tas, kuris yra įsitikinęs, jog 
apie gėrį ir blogį sprendžia lytėjimas. „Kaip bet koks 
žinojimas ir menas,— sakoma,— turi atsirasti ir augti 
iš kažko akivaizdaus ir sugaunamo juslėmis, taip lai: 


mingo gyvenimo pradžia ir pagrindas yra akivaizdūs ir 


juslėms pavaldūs dalykai. Juk ir jūs tvirtinate, kad 
laimingas gyvenimas prasideda nuo to, kas aišku.“ 
Tvirtiname, jog laiminga yra tai, kas atitinka prigimtį, 
o tai, kas atitinka prigimtį, nedelsiant ryškiai atsisklei- 
džia, kaip ir visa, kas yra tobula. Dalis to, kas atitinka 
prigimtį, jau tenka ir naujagimiui, bet aš šito nevadinu 


gėriu, o tik gėrio užuomazga. Tu gi dovanoji kūdikys- 
tei didžiausią gėrį — malonumą, kad ateinantis į pa- 
saulį pradėtų nuo to, ką pasiekia tik subrendęs žmo- 
gus. Tu sukeiti šaknis su viršūne. Jei kas nors sakytų, 
jog motinos įsčiose esantis vaisius, dar būdamas ne- 
aiškios lyties, neišsivystęs ir nebaigtas, be tikslaus pa- 
vidalo, jau pažįsta kažkokį gėrį, tas, aišku, atrodytų 
klystąs. O kuo gi skiriasi tas, kuris vos pradėjo gy- 
venti, nuo to, kuris tebėra slapta motinos kūno našta? 
Ir vienas, ir kitas yra tiek pat subrendę, kad suvoktų 
gėrį ir blogį. Kūdikis supranta gėrį ne geriau negu 
medis ar koks nors nebylus gyvūnas. Kodėl gi nei 
medis, nei nebylus gyvūnas nesupranta gėrio? Todėl, 
kad jie neturi proto. Todėl ir kūdikis nesupranta gėrio, 
nes ir jam trūksta proto. Pažinti gėrį jis galės tik tada, 
kai įgys proto. Yra neprotingų gyvų būtybių, yra kol 
kas neprotingų, yra protingų, bet netobulų. Nė viena 
iš jų neturi gėrio supratimo, kurį suteikia protas. Tad 
kuo skiriasi minėtos gyvų būtybių rūšys? Toje, kuri ne- 
protinga, gėrio niekuomet nebus. Toje, kuri dar ne- 
protinga, gėrio dar negali būti. Toje, kuri protinga, 
bet netobula, gėris gali būti, tačiau iš tikrųjų jo nėra. 
Aš taip pasakysiu, Lucilijau: gėris glūdi ne bet kokiame 
kūne ir ne bet kokio amžiaus; jis tiek nutolęs nuo kū- 
dikystės, kiek pabaiga nuo pradžios, kiek tobulybė nuo 
jos užuomazgos. Vadinasi, jo nėra nei jauname, nei 
paaugusiame kūne. Kodėl negali ten jo būti? Jo nėra 
taip pat, kaip nėra sėkloje. Jei sakytume, jog žinome 
tam tikrą gėrį esant medyje ar pasėlyje, tai jo nėra 
daiguose, kai šie dygdami kalasi iš žemės. Esama tam 
tikro gėrio kviečiuose, bet jis — ne sultinguose stiebuo- 
se, ne minkštų varpų šepetėliuose, o kaitros ir brandos 
sunokintuose grūduose, Kaip visa gamtoje atskleidžia 
savo gėrį tik visiškai subrendus, taip ir žmogaus gėris 
pasirodo jo protui pasiekus tobulumą. Koks tas gėris? 
Atsakysiu: laisva, kilni, visa valdanti ir nie- 
kam nepavaldi siela. Toks gėris svetimas kūdikystei, 
nėra ko tikėtis jo vaikystei, o ir jaunystė vargu ar gali 
Jo laukti, Gerai, jei jis ateina senatvėje po ilgų ir 

įtemptų pastangų. Jei tai yra gėris, jis pažįstamas pro- 
tu. „Tvirtinai, — sakoma,— jog kažkokio gėrio esama ir 
medyje, ir žolėje; vadinasi, kažkokio gėrio gali būti 
ir kūdikyje.“ Tikrojo gėrio nėra nei medžiuose, nei 
nebyliuose gyvūnuose. Tai, kas juose vra gera, negali- 
ma vadinti tikru gėriu. „Kas gi tai yra?“ — klausi. Tai, 
kas atitinka kiekvieno daikto prigimtį. Gėris jokiu bū- 
du negali tekti nebyliam gyvūnui: gėris skirtas laimin- 
gesnės ir geresnės prigimties būtybėms. Kai nėra vie- 
tos protui, nėra ir gėrio. Yra keturios prigimties rūšys: 
medžiai, gyvūnai, žmonės, dievas. Paskutinės dvi yra 
protingos ir turi panašią prigimtį, o skiriasi tarpusavy 
tuo, kad viena nemirtinga, o kita — mirtinga. Vienai 
iš jų, aišku, dievui, gėrį suteikė pati prigimtis, antra- 
jai, tai yra žmogui — jo paties pastangos. Visos kitos 
būtybės tobulos tik pagal savo galimybes; jos nėra iš 
tiesų tobulos, nes joms trūksta proto. Tikrai tobula yra 
tik tai, kas tobulai atitinka visuotinę prigimtį, o vi- 
suotinė prigimtis yra protinga. Visa kita gali būti to- 
bula tik savo rūšyje. Čia nėra laimingo gyvenimo, nėra 
ir to, kas sukuria laimingą gyvenimą. Laimingą gy- 
venimą sukuria gėris. Nebylus gyvūnas neturi laimingo 
gyvenimo ir to, kas padaro gyvenimą laimingą; taigi 
nebyliame gyvūne nėra gėrio. Nebylus gyvūnas juti- 
mais aprėpia dabartį, o praeitį prisimena tik tada, kai 
atsitinka kas nors, kas primena pojūčius: arkliai atsi- 
mena kelią, kai atvedami į jo pradžią, o tvarte jie 
visai neprisimena daug kartų trypto kelio. Trečiojo 
laiko — būsimojo — gyvūnai apskritai nesuvokia. Kaip 
gali atrodyti tobula prigimtis tokių būtybių, kurios ne- 
moka naudotis praeities laiku?! Juk laikas susideda iš 
trijų dalių: būtojo, esamojo ir būsimojo laiko. Gyvū- 
nams duotas tik pats trumpiausias, akimirksniu pra- 
skriejantis esamasis laikas. Jų būtojo laiko atsiminimai 
reti, ir sukelia juos tik kai kurie dabarties įvykiai. Va- 
dinasi, tobulos prigimties gėris negali būti netobuloje 
prigimtyje, o jei tokia prigimtis jį turėtų, tai turėtų jį 
ir pasėliai. Aš neneigiu, kad nebylūs gyvūnai labai 
ryžtingai veržiasi prie to, kas atitinka prigimtį. Tačiau 


daro jie tai netvarkingai ir padrikai. O gėris niekada 
nebūna netvarkingas ar padrikas. „Kaipgi yra? — klau- 
si. — Ar nebylūs gyvūnai juda padrikai ir nedėsningai?“ 
Sakyčiau, jog jie juda padrikai ir nedėsningai, jei jų 
prigimtis sugebėtų suprasti tvarką, o dabar jie juda 
pagal savo prigimtį. Mat padrika yra tai, kas gali būti 
kada nors nepadrika; sujaudinta yra tai, kas gali būti 
ramu. Ydą turi tik tas, kas gali turėti dorybę. Nebylūs 
gyvūnai taip juda iš prigimties. Tačiau, ilgiau tavęs 
negaišindamas, pasakysiu: tam tikro gėrio esama ir 
nebyliame gyvūne, jame esama tam tikros dorybės, ja- 
me esama tam tikros tobulybės; bet nei šis gėris, nei ši 
dorybė, nei ši tobulybė nėra absoliutūs. Tokie tenka tik 
protingoms būtybėms, kurios gali suprasti, kodėl, kiek 
ir kaip. Taigi gėrį turi tik tas, kuris turi pro- 
to. Klausi, kur suka šitoks svarstymas ir kuo jis 
padeda tavo sielai? Atsakau: ir stiprina ją, ir daro ją 
įžvalgesnę ir, ketinant jai ką nors nuveikti, neleidžia 
nutolti nuo garbingo užsiėmimo. Jis naudingas ir tuo, 
kad sulaiko žmones, skubančius pasukti šunkeliais. Ir 
štai ką dar pasakysiu: niekuo negaliu būti tau naudin- 
gesnis, kaip kad parodydamas tau tavąjį gėrį, atskir- 
damas tave nuo nebylių gyvūnų, sulygindamas tave su 
dievu. Kam tu mankštini ir kaupi kūno jėgas? Gyvu- 
liams ir žvėrims prigimtis davė jų daugiau. Kam puo- 
selėji savo grožį? Jei ir viską padarysi, daugelis gy+ 
vūnų pralenks tave dailumu. Kam be galo uoliai tvar- 
kai savo plaukus? Ar partų papročiu tu juos nešiosi 
palaidus, ar susiriši kaip germanai, ar styros jie kaip 
skito, vis tiek kiekvieno arklio karčiai plaikstysis tan- 
kiau, o liūto— gražiau karos. Kad ir kiek mankštintu- 
meisi, vis tiek nepavysi kiškio. Tai ar nenorėtum, pa- 
likęs tai, dėl ko vis tiek būsi įveiktas, nes sieki svetimo 
gėrio, grįžti pre savojo? Kas jis? Aišku, laisva nuo 
ydų, tyra, galinti varžytis su dievu, iškilusi virš visko, 
kas žmogiška, turinti visa savyje siela. Tu — protinga 

būtybė. Kas yra tavo gėris? Tobulas protas. Ar tu keli 
jam tikslą augti kuo aukščiau? Laikyk save laimingu 
tada, kai tavo džiaugsmas plauks tik iš jo, kai, pama- 
tęs, ką griebia, ko trokšta, ką saugo žmonės, nerasi ten 
nieko, ko ne tik trokštum sau, bet apskritai nenorėtum. 
Pateiksiu tau trumpą taisyklę, kaip įvertinti save ir 
sužinoti, ar jau tapai tobulas: savo gėrį būsi pasiekęs 
tuomet, kai suprasi, jog nelaimingieji yra patys laimin- 
giausi. Lik sveikas. 


PAAIŠKINIMAI 


Lucijaus Anėjaus Senekos „Laiškai Lucilijui“ — vienas iš žy- 
miausių antikos lilosofinės ir etinės minties paminklų. Beje, išliko 
keli iš dalies skirtingi šio veikalo rankraščio variantai. Todėl „Laiš- 
kų“ vertėjai ir leidėjai paprastai susiduria su tekstologinėmis šio 
veikalo problemomis. Nežinomas ir tikrasis jo pavadinimas, tad 
įvairiuose jo leidimuose jis vadinamas nevienodai. Leisdami šį 
veikalą lietuvių kalba, jį pavadinome „Laiškais Lucilijui“. 

Taip pat neaišku, ar Senekos laiškų adresatas -—— istorinis ar 
išgalvotas asmuo, Antikos tyrinėtojai linkę manyti, jog Lucilijus 
buvo Senekos amžininkas, Romos imperatoriaus vietininkas Sici- 
lijoje. Apie tai kalba ir pats Seneka devynioliktame laiške. 

Lietuvių kalba keletas laiškų iš šio Senekos veikalo pirmą 
kartą buvo paskelbta ,antikai skirtame „Filosotijos istorijos chres- 
tomatijos“ tome (1977 m.). Šiame leidinyje pateikiami visi 124 
laiškai. Juos iš lotynų kalbos išvertė Dalia Dilytė. Versta įš: 
L. Annaei Senecae. Ad Lucilium epistolarum moralium guae su- 
persunt. Interum edidit Olto Hense, Lipsiae, 1914. Redaguojant 
vertimą buvo remtasi rusiškuoju (vertė S. Ošerovas) ir lenkiškuo- 
ju (vertė V. Kornatovskis) šių „Laiškų“ Įeidimais. Daugtaškiais 
laužtiniuose skliaustuose pažymėtos originalo tekste neišlikusios 
arba blogai išlikusios vietos. Kai kurias vietas mėginta atstatyti; 
atstatytas tekstas rašomas stačiuose laužtiniuose skliaustuose. 

Senekos cituojamų antikos autorių kūrinių ištraukos sulygintos 
su jau esančiais lietuvių kalba A. Dambrausko ir kitų vertimais. 
Tas ištraukas, kurių nėra lietuvių kalba, išvertė D. Dilytė. Ji taip 
pat parengė paaiškinimus ir vardų rodyklę. 


IV laiškas 


! Preieksta — toga su purpurine apdaila, kurią Romoje vilkėjo 
aukštieji valdininkai ir paaugliai. Romėnas, sulaukęs pilnainetystės, 
iškilmingai nusivilkdavo pretekstą ir apsisiausdavo vyro toga bė 
papuošimų. 

2 Metus romėnai nurodydavo pagal tais metais išrinktus kon- 
sulus. Konsulai būdavo renkami vieneriems metams, ir, tai žino- 
dami, romėnai suprasdavo, kada įvyko vienas ar kitas įvykis. 


VII laiškas 


1 Gladiatorių varžybų dieną būdavo rengiamos dvejos kauty- 
nės: rytą — kova su žvėrimis, pusiaudienį — kova tarp gladiatorių. 

2 Mušant ir deginant įkaitinta geležimi, į areną būdavo grą- 
žinami iš išgąsčio pasitraukę gladiatoriai. 

VIII laiškas 


1 Romėnai rašydavo ant vašku padengtų medinių lentelių. 
Asmeninis kiekvieno žmogaus antspaudas paprastai būdavo žiedas 
su tam tikru ženklu jo akyje. | | 

2 Turima galvoje togata. Tai — komedija, vaizduojanti romė- 
nų gyvenimą, kurios veikėjai būdavo apsivilkę togomis. Romoje 
dar buvo statomos paliatos — komedijos, kurių siužetas visada 
būdavo skolinamas iš praikų komedijų. Aktoriai vaidindavo ap- 
sivilkę graikų apsiaustais (lot. pallium). L 

* Basi — mimų aktoriai, koturnuoti — tragedijų aktoriai. 


IX laiškas 


! Pagal stoikų mokymą, pasaulis turįs žūti ugnyje. 
ž Publilijaus Siro posakis. 


X laiškas 


! Pitagorininkai reikalaudavo melstis garsiai. 


XII laiškas 
1 Vergilijus. Eneida, IV, 653. 


XIII laiškas 


' Romoje buvo daug neplaningai, paskubomis ir prastai pa- 
statytų pastatų, kurie dažnai sugriūdavo. Šį dalyką Seneka minį 
ir kituose laiškuose, 


XIV laiškas 


! Tunika — marškiniai su rankovėmis arba be jų, ilgi arba iki 
Kelių. Vyrai ant tunikes vilkdavosi togą, moterys — stolą, vergai 
vilkėdavo tik tunikas. 

2 Svenlieji raiščiai — žynio, atliekančio apeigas, atributas. 2Zy- 
nys, ypač atliekantis apeigas, buvo neliečiamas asmuo. 

3 Markas Porcijus Katonas 59 m. pr. m. e. pasipriešino Gajaus 
Julijaus Cezario pasiūlymui dėl žemės reformos. Būdamas konsulu, 
Cezaris įsakė suimti Katoną ir tiesiai iš tribūnos nuvesti jį į ka- 
lėjimą. Ir vedamas į kalėjimą, Katonas nesiliovė kalbėjęs žmo- 
nėms. 


XV laiškas 


! Aliejumi atletai išsitrindavo kūną. 
„ 2 Salijai — karo dievo Marso žynių kolegija. Salijai atlikdavo 
ritualinius šokius ir giesmes Marso garbei. Jų pavadinimas kildi- 
namas iš lot. veiksmažodžio salire — „šokti“. 
: Milo vėlėjai sudėdavo vilną į didžiulius katilus, užpildavo 
ją šiltu vandeniu su įvairiais priedais ir, vienodai šokinėdami ka- 


tile, veldavo ją. Kad būtų lengviau šokinėti, jie laikydavosi už 
specialių turėklų. Taip šokinėdami milo vėlėjai ir valydavo vil- 
nonius drabužius. Tik tada į katilus buvo pilamas šlapimas — 
gerai riebalų dėmes bei nešvarumus valanti priemonė. 

* Kvirilai — senasis Romos piliečių pavadinimas. Kviritais ro- 
mėnai daugiausia vadinti kalbant apie civilinius valstybės reika- 
lus, Žodžio kilmė nėra išaiškinta. Iš pradžių taip vadinti sabinai, 
gyvenę Kūro mieste, vėliau, sabinams susiliejus su romėnais,— 
romėnai. Be to, lot. conviri'es — „visi vyrai“, „vyrų visuomenės 
nariai“, 


XVIII laiškas 


" Pilietinio karo metais respublikos šalininkai Katono Jaunes- 
niojo pavyzdžiu apsivilko gedulą simbolizuojančiomis tamsiomis 
togomis. 

2 Per saturnalijas buvo paprotys užsimauti smailiaviršūneės 
veltines kepures — vergo paleidimo į laisvę ženklą — kaip visuoti- 
nės laisvės simbolį. 

s Garsus antikos mizantropas atėnietis Timonas ir pietaudavo 
vienas. Mūsų eros pralžioje buvo madingi „vargšų kambarėliai“ 
turtingų žmonių namuose, kuriuose turtuoliai „pratindavosi“ prie 
skurdo. 

+ Asas — smulkiausia Romos moneta. 

8 Vergilijus. Eneida, VIII, 364—365. 


XIX laiškas 


! Klientai — kilmingo romėno (patricijaus) globojami plebėjai 
arba atleistiniai. Jie kas rytą ateidavo pasveikinti savo patrono, po 
to šis, lydimas klientų, vykdavo į forumą. Klientai padėdavo 
patronui tvarkyti rinkimų kampaniją, o kartais net ginklu ginda- 
vo jo interesus. | 

2 Provincija — Romos užkariauta svetimos šalies teritorija. Ją 
paprastai valdydavo buvęs konsulas, o vėlesniais laikais — impera- 
toriaus vietininkas. 

3 Nomenklatorius — vergas, privalėjęs gatvėje pasakinėti šei- 
mininkui sutiktų Žmonių vardus, o namuose — vergų ir atėjusių 
sveikintį klientų vardus. 


XXI laiškas 


! Vergilijus. Eneida, IX, 446—449. Kapitolijus — viena iš sep- 
tynių kalvų, kur buvo išsidėstęs Romos miestas. Čia buvo romėnų 
religijos kulto centras — Kapitolijaus šventyklos. Enėjiečiai — pa- 
gal padavimą iš achajų nugalėtos Trojos į vakarus pasitraukę 
trojiečiai, kuriems vadovavo Enėjas. Enėjiečiai tapo romėnų pro- 
tėviais. 


XXIV laiškas 


! Gėjos ir Dzeuso sūnus Titijas buvo nubaustas Apolono ir 
Artemidės už jų motinos Lėtonės įžeidimą ir pasmerktas amžinai 
gulėti požemio karalystėje, kur du pesliai nuolat Įesė vis atau- 
gančias įo kepenis. 

XXVIII laiškas 


! Vergilijus. Eneida, III, 72. ž 

2 Vergilijus. Eneida, VI, 78—79. 

S Stoikų mokymui būdingas kosmopolitiškumas. 

* Trisdešimt tironų — oligarchų grupė, valdžiusi 404 m. pr. m. 
e. Atėnus, pralaimėjus Peloponeso karą Spartai (431—404 
m. pr. m. e.). Sokratas juos griežtai kritikavo, ir šie uždraudė 
jam mokyti jaunimą. 


XXIX laiškas 


! Zodis „peripatetikas“ kildinamas iš gr. veiksmažodžio 
negizaTeV — „vaikščioju“. 


XXX laiškas 


! Sepiyni ratai — įprasta vežimų lenktynių distancija romėnų 
cirke. Nugalėtojas būdavo apdovanojamas palmės šaka. 


XXXI laiškas 


'* Plaukdamas pro sirenų krantus, Odisėjas užlipdė savo drau- 
gams ausis vašku, kad tie irkluodami negirdėtų sirenų dainų, ne- 
pasuktų laivų jų pusėn ir nebūtų jų sudraskyti. 

2 Prokuratorius — Romos imperijos laikais didelių žemės val- 
dų, priklausančių imperatoriui ar privatiems asmenims, valdytojas. 
valdininkas. 

3 Preteksta — Žr. IV laiško 1 paaišk. Pretekstą nešiojo ir Se 
natoriai. | 

* Romėnų raiteliai — vidurinysis Juomas, Aukščiausias — patri- 
cijai; Žemiausias — plebėjai. 

5 Vergilijus. Eneida, VIII, 364. 


XXXIII laiškas 


" Tunika su ilgomis rankovėmis — Išlepimo požymis. Tokias 
tunikas paprastai nešiodavo tik moterys. 
ž 2 Aukštajuosčiai — romėnų kariai. Jie šarvus susijuosdavo dir- 
u. | 

* Ovidijus. Metamorfozės, XIII, 824. 

* Chrija — trumpas pasakojimas apie kokio nors Žmogaus po- 
sakį ar žygdarbį. 


XXXVII laiškas 


! Gladiatoriaus priesaika. 
2 Vergilijus. Eneida, II, 494. 


XL laiškas 
Homeras. WMiada, III, 216—223 ir I, 249. 


XLI laiškas 
1 Vergilijus. Eneida, VIII, 352, 


XLIV laiškas 


! Raitelių luomo žmonėms buvo skirtos pirmosios keturiolika 
eilių teatre. 

2 Kurija — Romos taryba. 

š Atriumas — didelė menė romėno name. Joje šeimininkas pri- 
imdavo atėjusius rytą jo pasveikinti klientus ir kitus lankytojus. 
Atriume stovėjo spinta su namų židinio dievais ir spinta su mi- 
rusių protėvių kaukėmis. Mirusio romėno veidas buvo aplipinamas 
minkštu vašku, kuriam sukietėjus buvo padaroma jo kaukė. Žodis 
„atriumas“ kildinamas iš žodžio afer — „juodas“, nes iš pradžių 
atriume buvo židinys su anga Jubose. Kadangi dūmai išeidavo tik 
pro angą lubose, tai aprūkdavo ir lubos, ir sienos, ir protėvių kau- 
kės. Tad aprūkęs protėvio atvaizdas buvo giminės senumo ženklas. 


XLV laiškas 


1 Paleistas į laisvę vergas gaudavo šeimininko vardą. 

ž Garsus solizmas: „Tu turi tai, ko nepametei. Ragų nepame- 
tei, vadinasi, tu turi ragus“. 

* Kitas garsus sofizmas: „Ar meluoja tas, kuris sakosi meluo- 
jąs?“ Apie šį sofizmą rašė Tecirastas ir Chrisipas. 


XLVII laiškas 


! Vergai, dalyvaujantys teisme kaip liudytojai, buvo apklau- 
sinėjami tik juos kankinant. | 

2 Romėnai pietaudavo pusiau gulėdami ant kairiojo šono, pa- 
sirėmę kairiąja ranka į gultą, dešiniąja imdami valgį. 

š Pirmasis parduodamų vergų dešimtukas būdavo patys pras- 
čiausi vergai. 

+ Saturnalijos. 

5 Paleidžiant vergus į laisvę, jiems būdavo užmaunama vel- 
tinė smailiaviršūnė kepurė, kurią nešioti turėjo teisę tik laisvieji. 


XLVIII laiškas 
! Vergilijus. Eneida, IX, 641. 


XLIX laiškas 


! Dialektika sen. Graikijoje — ginčo menas, prieštaravimų pa- 
šnekovo samprotavimuose atskleidimas kaip būdas tiesai surasti. 

2 Vergilijus. Eneida, VIII, 385—386. 

S Euripidas. Finikietės, 481. 


LI laiškas 


1! Zodį „filetas“ Seneka kildina iš gr. veiksmažodžio Ę0.e0 — 
„Mylėti“, 

LIII laiškas 
! Vergilijus. Eneida, VI, 3. 
2 Vergilijus. Eneida, III, 277. 
LVI laiškas 
! Fontanas Romoje. £ | 
2 Eilutė iš neišlikusios Varono Atakiečio poemos „Argonauti- 
ka“. 
8 Vergilijus. Eneida, II, 726—729. 
LVII laiškas 
I! Imtynininkai iš pradžių ištepdavo savo kūną alyva, kad šis 


būtų slidus, o po to pabarstydavo smėliu. m 
2 Maždaug kilometro ilgio tunelis tarp Puteolų ir Neapolio. 


LVIII laiškas 

! Vergilijus. Georgikos, III, 146—151. 

2 Vergilijus. Eneida, XII, 707—709. 

3 Vergilijus. Eneida, XI, 467. 

* Pravardė „Platonas“ reiškia „plačiapetis“. Tikrasis Platono 
vardas buvo Aristoklis. 


LIX laiškas 


i Vergilijus. Eneida, VI, 278. 
2 Vergilijus. Eneida, VI, 513—514. 


LX laiškas 


! Salustijus. Katilinos sąmokslas, I. 


LXIII laiškas 
! Homeras, Iliada, XIX 225—232 ir XXIV, 602—603. 


LXIV laiškas 
! Vergilijus. Eneida, IV, 158—159. 


LXV laiškas. 


! Aristotelis „Fizikoje“ (II.3) nurodo veikiančias, formalias, 
materialias ir tikslo priežastis. 

* Polikleto (V a. pr. m. e.), vieno iš žymiausių graikų skulp- 
torių, statulos „Doriforas“ („Ietininkas“) (apie 440 pr. m. e.) ir 
„Diadumenas“ („Kaspinuotasis“), (apie 420—410 pr. m. e.). 

3 Platonas. Timėjas, 29. 


LXVI laiškas 


! Vergilijus. Eneida, V, 344. 

2 Sicilijos miesto Akraganto valdovas Falaridas (VI a. pr. m. 
e.) savo priešininkus degindavo bronzinėje jaučio statuloje, kuri 
buvo padaryta taip, kad aukos vaitojimai buvo panašūs į jaučio 
maurojimą. 


LAVII laiškas 


' Marką Atilijų Regulą kartaginiečiai karkino ritindami nuo 
kalno vinių prikalinėtoje dėžėje ir kitaip. 
2 Vergilijus. Eneida, I, 93—94. 


LXX laiškas 


! Vergilijus. Eneida, III, 72. 

? Iš ryto gladiatoriai kaudavosi su žvėrimis, dieną — tarpų- 
savy. 
š Jūrų mūšį vaizduojančios gladiatorių kautynės vykdavo di- 
deliame baseine. Gladiatoriai dažniausiai vaidindavo iš tiesų vy- 
kusius mūšius ir būdavo aprengiami atitinkamais rūbais. 


LXXI laiškas 


' 54 m. pr. m. e. respublikos gynėjas Katonas pralaimėjo rin- 
kimuose Cezario šalininku: Publijui Vatinijui, išrinktam dė] pa- 
pirkimo ir Pompėjaus paramos. 

2 48 m. pr. m. e. Farsalo mūšyje (Graikijos šiaurėje) Cezaris 
sumušė Pompėjų, kurio gretose kovėsi Katonas ir kiti respublikos 
šalininkai. 

3 Pompėjus su savo armijos likučiais pasitraukė į Egiptą ir ten 
buvo nužudytas. Katonas su Scipionu sutelkė kariuomenę Šiaurės 
Afrikoje, kur jiems padėjo Numidijos karalius Juba, ir, kai atvykęs 
į Afriką Cezaris juos sumušė, Juba, Scipionas ir Katonas nusižudė. 
Vėliau Cezaris Ispanijoje sutriuškino paskutinius Pompėjaus armi- 
jos likučius, vadovaujamus Pompėjaus sūnų. 

* Akademikai — filosofo Platono, kuris Įkūrė savo mokyklą 


mitinio herojaus Akademo vardu vadintoje giraitėje netoli Atėnų,. 


sekėjai ir mokiniai. Vadinamoji Senoji akademija gyvavo 387— 
270 m. pr. m. e., Vidurinioji akademija — III a. pr. m. e., Naujoji 
akademija — II—I a. pr. m. e. Senoji akademija plėtojo Platono 
teoriją, susiedama ją su pitagorizmo elementais. 


LAXAIII laiškas 
t Vergilijus. Bukolikos, I, 6—7. 


2 Vergilijus. Bukolikos. I; 9—10. 
8 Vergilijus. Eneida, IX, 641. 

LXXVI laiškas 


! Kiekvieną rytą turtingo bei įtakingo romėno ateidavo pa- 
sveikinti vienaip ar kitaip nuo jo priklausantys asmenys; 
2 Vergilijus. Eneida, VI, 103—105. 


LXXVII laiškas 


! Laivynas gabendavo iš Egipto į Romą duoklę — javus. 

2 Pateiktos citatos autorius nežinomas. Minima Minervos — 
išmintes ir amatų deivės — statula prie jos šventyklos. 

3 Vergilijus. Eneida, VI, 376. 

* Vienos iš Romos gatvių pavadinimas. 


LXXVIII laiškas 


! Antikoje žmonės net patys sau skaitydavo garsiai. 

2 Galbūt tai Senekos užuomina apie save. Imperatorius Kali- 
gula norėjo užmušti Seneką, bet viena Iš jo sugulovių patarė pa- 
likti mąstytoją gyvą, nes jis smarkiai sergantis džiova, vis tiek 
greit mirsiąs. Kaligula jos paklausė. 

8 Vergilijus. Eneida, I, 202—203. 

* Austrės iš Kampanijoje esančio Lukrino ežero buvo Jaikomos 
ypatingu skanėstu. 


LXXIX laiškas 


'! Ovidijus aprašo Etną „Metamorfozėse“ (XV, 340—354), Ver- 
gilijus — „Eneidoje“ (III, 571—582). Be to, rinkinyje „Vergilijaus 
papildymas“, kurį sudaro daug trumpų eilėraščių ir kelios poemos, 
tikriausiai priklausančios ne tik Vergilijaus plunksnai, yra poema 
„Etna“. Kornelijaus Severo, gyvenusio ir kūrusio Augusto epocho- 
je, kūrinių neišliko. 

* Pasak padavimo, Demokritas buvo paskelbtas bepročiu, nes, 
dalydamasis su broliais tėvo palikimą, pasirinko prasčiausią jo dalį 
ir išleido ją kelionėms pas įvairių tautų išminčius. 


LXXX laiškas 


" Rutulių varžybos — dėl žinių trūkumo nepakankamai gerai 
išaiškinta sporto šaka. 
* Visus, gavusius laisvę ir romėnų pilietybę, cenzorius įrašy- 
davo į piliečių sąrašą. 
Citata iš žymaus romėnų tragiko Akcijaus (170— po 90 m. 
pr. m. e.) tragedijos „Atrėjas“. 
* Neaišku, iš kur paimta citata. 


LXXXI laiškas 


> 1 Denaras (iš lot. deni — po dešimtį) — sidabrinė sen. Romos 
462 moneta, lygi 10 asų (smulkių monetų). 


LXXXII laiškas 


! Pasmerktųjų mirti lavonai buvo išvelkami kabliu ir išmetami 


į Ti 2 

2 Vergilijus. Eneida, VI, 261. 

3 Indiierentiški, beskirčiai dalykai. 

* Vergilijus. Eneida, VI, 400—401. 

S Vergilijus. Eneida, VIII, 296—297. 

6 Vergilijus. Eneida, VI, 95. 

7 Fabijai — sena ir garsi romėnų giminė, kurios apie 300 at- 
stovų V a. pr. m. e. žuvo kare su etruskais. Iš Fabijų giminės 
labiausiai išgarsėjo Kvintas Fabijus Maksimas, 217 m. pr. m. e. 
nualinęs Hanibalo jėgas ir tuo užtikrinęs romėnų pergalę. 

ė Tai — Kvintas Cedicijus, karo tribūnas, vadovavęs būriui ro- 
mėnų Sicilijoje per Pirmąjį pūnų karą (264—241 m. pr. m. e.). 

* 480 m. pr. m. e. 300 spartiečių, vadovaujamį karaliaus Leo- 
nido, žuvo Termopilų tarpeklyje gindami Graikiją nuo persų. 

10 Per Pirmąjį pūnų karą Afrikoje buvę romėnų kariai sutiko 
milžinišką gyvatę. 

!! Kažkoks svaidomasis pabūklas. 


LXXXII! laiškas 


! Progimnastas — vergas, kuris mankštindavosi kartu su šei- 
mininku ir nurodydavo šiam tempą ir ritmą. 

? Euripas — kanalas Romoje, pavadintas garsiojo graikų 5ą- 
siaurio tarp Balkanų pusiasalio ir Eubojos salos vardu. 

3 Pirmąją metų dieną romėnai turėjo paprotį burti savo darbus 
visiems metams, ką norėdavo veikti naujais metais, tą po truputį 
dirbdavo pirmąją metų dieną. 

* Tibro vanduo šiltesnis negu Mergelės šaltinio. 

5 Cirke vykdavo arklių lenktynės. 

* Plutarchas pasakoja, kad „piktas likimas Klitą ištiko per 
karaliaus pyktį ir girtumą“. Mat Klitas puotoje pradėjęs priekaiš- 
tauti Aleksandrui dėl draugystės su svetimšaliais Ir didžiavimosi 
savo „dieviška kilme. Aleksandras labai perpykęs Ir užmušęs Klitą. 
(Plutarchas. Rinktinės biografijos.— V., 1962). 

7 Labai didelė sidabro taurė. 

* 43 m. pr. m. e. į proskripcijas buvo įrašytas ir nužudytas 
Ciceronas, kurio galva taip pat buvo pristatyta Antonijui, 


LXXXIV laiškas 


1 Vergilijus. Eneida, I, 432—433. 


LXXXV laiškas 


1! Vergilijus. Eneida, VII, 808—811. | - : 
2 Numanoma „paskandinsi“, Kažkokio graikų vairininko žo- 
džiai, cituojami daugelio antikos autorių. 

LXXXVI laiškas 


f 300 m. pr. m. e. visą Romos miestą, išskyrus Kapitolijaus 
tvirtovę, buvo užėmę galai. Tai — vienintelis Romos užgrobimo 
atvejis jos istorijoje iki Senekos laikų. 

2 Horacijus. Satyros, I, 2, 27. Eilutė skamba taip: 

Kvepia Bukilas skaniai, ožiu Gargonijus dvokia. 

3 Alyvmedžiai labai ilgai auga. 

+ Vergilijus. Georgikos, II, 58. 

5 Vergilijus. Georgikos, I, 215—216. 


LXXXVII laiškas 


! Džiovintos figos buvo valgomos ir dovanojamos Naujųjų 
metų dieną, kad visi metai būtų saldūs. 

2 Vergilijus. Eneida, VII, 276—279. 

3 T. yv. pasisamdyti gladiatoriumi. Kardais gladiatoriai kau- 
davosi tarpusavy, o peiliais kovodavo su žvėrimis. Paprastai gla- 
diatoriais būdavo vergai, bet, kadangi už kovas būdavo mokamas 
atlyginimas, gladiatoriais pasisamdydavo ir prasilėbavę kilmingi 
įaunuoliai. 

4 Triumfas — Romos karvedžio nugalėtojo iškilmingas įžen- 
gimas į sostinę (nuo Marso lauko iki Jupiterio šventyklos Ka- 
pitolijuje). Triumias buvo rengiamas Senato nutarimu ir Jaiko- 
mas didžiausiu karvedžio pagerbimu. Triumiatorius važiuodavo bal- 
tais arkliais pakinkytu dviračiu vežimu, apvainikuotas laurų vai- 
niku su Jupiterio atributais. Jį lydėdavo kariuomenė, belaisviai 
Romos piliečiai. 

Šš Lanista — gladiatorių mokyklos savininkas. 

“ Vergilijus. Georgikos, 53—58. | 

7 Nukariautų kraštų šventyklų turtai buvo vežamį triumfo 
metu kaip karo grobis. 


LXXXVIII laiškas 


! Gramatika, retorika, dialektika, aritmetika, geometrija, ast- 
ronomija, muzika. š 

Žž Trys gėrio rūšys: sielos gėris, kūno gėris ir išorės gėris. 

8 Vergilijus. Georgikos, I, 336—337. 

* Vergilijus. Georgikos, I, 424—426. 

5 Turimos omeny teatro mašinos, kurios padėdavo keisti de- 
koracijas. 

* Kalviai nukaldavo geometrams geležines lazdeles, kuriomis 
šie braižydavo smėlyje. 

"7 Legendomis apgaubtas XIII-XII a. pr. m. e. vykęs graikų 
karas su Mažosios Azijos pusiasalyje buvusiu miestu Troja, pasi- 
baigęs graikų pergale ir Trojos sudeginimu. 

ė Pirmasis „Iliados“ žodis unvw — „pyktis“ prasideda raidė- 
mis MH, kurios graikams, žymėjusiems skaičius raidėmis, reiškė 
48 — knygų skaičių abiejose poemose („Iliadoje“ ir Odisėjoje“). 

9 Megariečiai — Sokrato mokinio Euklido iš Megaros įkurtos 
mokyklos atstovai. 

LXXXIX laiškas 


: Triba — gentinis junginys. Manoma, kad Romos gyventojai 
susidėję iš 3 tribų. Romos miestui išsiplėtus, tribų padaugėjo 
iki 35. 

2 Centurija (lot. centum — šimtas) — romėnų kariuomenės pa- 
dalinys, sudarytas iš šimto kareivių. 

3 Zodis „filosofija“ kilęs iš gr. geo — „aš myliu“ ir 
oog1a — „išmintis“. Vadinasi, filosofija — išminties meilė. 
timi plėtojusi Sokrato principus. 

8 Vergilijus. Eneida, I, 342. 


XC laiškas 


I! Septyni išminčiai — septynių graikų miestų-valstybių vyrai: 
Biantas Prienietis, Pitakas, Solonas, Chilonas, Kleobulas, Periand- 
ras, Talis Miletietis. 

2 Vergilijus. Georgikos, I, 144. 

3 Vergilijus. Georgikos, I, 139—140. 

* Kvepiančiu vandeniu būdavo apšlakstoma romėnų teatro 
scena. 

S Ovidijus. Metamoriozės, VI, 55—58. 

6 Stenogralijos išradėju laikomas Cicerono atleistinis Markas 
Tulijus Tironas. 

7 Vergilijus. Georgikos, I, 125—128. 

* Romoje dažnai įgriūdavo stogas ar pastatų sienos. 


XCII laiškas 


! Vergilijus. Eneida, III, 426—428. 

2 Vergilijus. Eneida, V, 363. 

8 Vergilijus. Eneida, IX, 485—486. 

4 Mecenatas, kaip rašo Seneka CXIV laiške, niekados nesusi- 
juosdavo. 


XCIV laiškas 


! Publilijaus Siro posakis. 

2 Vergilijus. Eneida, X, 284. 

3 Nežinomo autoriaus posakis. 

4 Vienam iš septynių išminčių — Chilonui — priskiriamas po- 
sakis. 

5 6 Publilijaus Siro posakiai. 

7 Liktorius — vienas iš žemiausių Romos valstybės parei- 
gūnų. Jie buvo magistratų asmeniniai sargybiniai ir atlikdavo pa- 
radines funkcijas: nešdavo aukštųjų magistratų valdžios atribu- 
tus — rykščių ryšulius (lot. fascis). . 

8 Herkulis, pasak mito, buvo pasiekęs žemės kraštą vakaruose, 
o Liberis (Bakchas) — žemės kraštą rytuose. 


XCV laiškas 


! Lukrecijus. Apie daiktų prigimtį, I, 54—98. 
2 Hipokratas. 

3 Turima omeny, kad moterys pradėjo užsiiminėti imtynėmis. 
Imtynininkai išsitrindavo kūną aliejumi. 

4 Brangus padažas iš jūrų žuvų kraujo; atveždavo jo į Romą 
iš Afrikos ir Ispanijos. 

5 Vergilijus. Eneida, VIII, 442. 

6 III a. pr. m. e. nustatyta raitelių turto vertė — ne mažiau 
kaip 400 000 sestercijų. 

7 Įstojamieji pietūs būdavo ruošiami pradedant eiti kurias nors 
visuomenines pareigas. 

š „Apie tai, kas pridera.“ 

9 Terencijus. Pats save baudžiąs, I, I, 54. 

10 Vergilijus. Georgikos, III, 75—84. 


XCVII laiškas 


162 m. pr. m. e. gruodžio mėn. per Gerosios Deivės apeigas 
Publijus Klodijus, apsirengęs moterimi, prasmuko į pretoriaus Ce- 
zario namus slapta pasimatyti su šio žmona Pompėja. Apeigose 
buvo leidžiama dalyvauti tik moterims, o visi vyrai turėdavo išeiti 
iš namų. Klodijų atpažino Cezario motina Aurelija, ir jis buvo 
patrauktas į teismą už šventvagystę, o Cezaris išsiskyrė su žmona. 

2 Ciceronas. Laiškai Atikui, I, 16, 5. 

3 Pagal papročius, per deivės Floros šventę teatre pasirodyda- 
e šokančios prostitutės, kurios, reikalaujant žiūrovams, nusireng- 

avo. 


XCVIII laiškas 


! Vergilijus. Eneida, II, 428. 
š 2 Kadangi neišliko dalis laiško, neaišku, apie kokį senį kalba 
eneka. 


CI laiškas 


! Vergilijus. Bukolikos, I, 73. 
2 Vergilijus. Eneida, XII; 646. 


CII laiškas 


! Turima galvoje romėnų tragiko Gnėjaus Nevijaus (III a. 
pr. m. e.) tragedija „Herkulis“. 

Žž Nežinia kieno citata. 

5 Vergilijus. Eneida, IV, 3. 


CIV laiškas 


! Turima galvoje kasmet sudaromi pareigūnų sąrašai. 
Žž Vergilijus. Eneida, III, 282—283. 7, 

3 Vergilijus. Eneida, VI, 277. 

* Kalbama apie Peloponeso karą. 

5 Vergilijus. Eneida, I, 458. 


CV laiškas 
! Ardėjos apylinkės buvo pelkėtos. 


CVI laiškas 


! Lukrecijus. Apie daiktų prigimtį, I, 304. 
2 Į šaškes panašus žaidimas. 


CVII laiškas 


! Vergilijus. Eneida, VI, 274—275. 
2 Kleantas buvo parašęs himną Dzeusui, kuriame aprašė šį 
kaip pasaulio sielą ir pasaulio protą. 


CVIII laiškas 


! Turimį galvoje iškastruoti Didžiosios Motinos žyniai, kurie, 
paliepus vyriausiajam žyniui, šokdavo. 

+ 34 5 Posakiai, priskiriami Publilijui Sirui. 

6 Vergilijus. Georgikos, III, 284. 

7 Vergilijus. Georgikos, III, 66—68. 

8 Vergilijus. Eneida, VI, 275. 

9 Augurų knygos — užrašai, kuriuos rašydavo žynių kolegija — 
dieviškų ženklų (žaibų, paukščių skridimo ir klyksmo) stebėtojai ir 
aiškintojai. 

10 Pontilikų knygos — užrašai, kuriuos rašydavo pontifikų ko- 
legija — svarbiausia valstybės religinių reikalų tvarkytoja. Ji su- 
darydavo kalendorių, nurodydavo šventes, aukojimų formą bei 
laiką, papročius ir t. t. 

Uu Antikos knyga — tai ilgas į ritinėlį susuktas papiruso lapas. 
Skaitant ji buvo vyniojama. 

12 Finišo juosta arklių lenktynėse buvo žymima kalkėmis, vė- 
liau — kreida. Perkeltine prasme šis žodis reiškė galutinį tikslą. 

13 Vergilijus. Georgikos, III, 260—261. 


CIX laiškas 


1 Salustijus. Katilinos sąmokslas, 20. (Tie patys norai ir tie 
patys nenorai — štai kas yra tvirta draugystė.) 


CX laiškas 


1 Ovidijus. Metamorfozės, I, 594. 

2 Pagal senovės romėnų tikėjimą, kiekvienas žmogus turi savo 
dvasią-globėją: vyrai — Genijų, moterys — Junoną. Seneka ironi- 
zuoja, tapatindamas šį tikėjimą su stoikų mokymu apie demo- 
nus — kiekvieno žmogaus dvasias-globėjas, tarpininkes tarp die- 
vų ir žmonių. 

3 Lukrecijus. Apie daiktų prigimtį, II, 55—56. 

CXII laiškas 


! Seneka domėjosi vynuogininkyste ir gerai ją išmanė. 


CXIII laiškas 


1 Graikų filosofai. 

2 Zodžiai animus — „siela“ ir animal — „gyvis“, „gyva būty- 
bė“ lotynų kalboje turi tą pačią šaknį. 

5 Čhimera — graikų mitinio didvyrio Belerofonto užmušta pa- 
baisa. | 

4 Stoikai, tapatinę dievą su visata, laikė jį apvaliu. 

5 Vergilijus. Eneida, I, 1.. 

6 Hegzametro eilutę sudaro šešios pėdos. Seneka ironizuoja 
turėdamas galvoje žodžio „pėda“ tiesioginę ir perkeltinę reikšmes. 

7 Hirkanai — prie Kaspijos gyvenusi tauta. 

8 Užmušęs iš pykčio savo draugą Klitą, Aleksandras Makedo- 
nietis labai liūdėjo. Didžiai sielvartavo jis ir mirus artimiausiam 
bičiuliui Hefaistionui. 2 


CXIV laiškas 


! Duylika lentelių — pirmieji rašytiniai Romos įstatymai, priim- 
ti V a. pr. m. e. 

2 Vergilijus. Georgikos, IV, 212. 

* Kadangi romėnai metus nurodydavo pagal tai, kas kada bu- 
vo konsulu, tai daug konsulų laikytas vynas — senas vynas. 


CXV laiškas 


1! Vergilijus. Eneida, I, 326. 327, 330. 

2 Ovidijus. Metamorfozės, II, 1—2. 

3 Ovidijus. Metamorfozės, II, 107—108. 

* Eilučių autorius nežinomas. 

? Ištrauka iš neišlikusios Euripido tragedijos „,Danaja“. 


CXVII laiškas 


! Varžovo nugalėtas gladiatorius galėdavo prašyti žiūrovų ma- 
lonės. Jei šiems patikdavo jų kova, jie dovanodavo nugalėtajam 
gyvybę. pakeldamį nykščius į viršų, jei ne — pasmerkdavo mirti, 
nuleisdami nykščius žemyn. 


CXVIII laiškas 


. ' 54 m. pr. m. e. per rinkimus Markas Katonas pralaimėjo. 
Vietoj jo buvo išrinktas Cezario pakalikas Vatinijus. Apie tai žr. 


468  LXXI laiškę, 


CXIX laiškas 


! Dubenėlis iš molio. 

Žž Besiverždama į rytus, Aleksandro Makedoniečio kariuomenė 
pavargo nuo sunkių žygių, mūšių, ligų, ir Aleksandras buvo pri- 
verstas grįžti atgal, neįgyvendinęs savo svajonės — pasiekti žemės 
ribą — Okeaną, kurį jis (taip pat ir jo mokytojas Aristotelis) tikėjo 
esant daug arčiau. 

* Horacijus. Satyros, I, 2, 114—116. 


CXX laiškas 
! Horacijus. Satyros, I, 3, 11—16. 


CXXI laiškas 

! Turima galvoje enkaustinė tapyba. Tam tikru būdu paruoš- 
tas įvairių spalvų vaškas buvo tepamas ant gipsu padengtos lentos 
arba sienos ir šildomas įkaitintomis metalo plokštelėmis. Vaškui 
tirpstant, dažai įsigerdavo į tapomą paviršių. Taip buvo piešiami 
portretai, mumijos, pastatų sienos. 


CXXII laiškas 
! Vergilijus. Georgikos, I, 250—251. 


CXXIII laiškas 
! Prieš pradėdamį eiti pareigas, Romos pareigūnai ir žyniai 
ruošdavo įstojimo puotas. 


2 Neišaiškinta, ar tai — brangus mineralas, ar krištolo rūšis. 
3 Turimos galvoje sirenų dainos. 


CXXIV laiškas 
1 Vergilijus. Georgikos, I, 176—177 

VARDŲ IR VIETOVARDŽIŲ RODYKLĖ 


Achaja — vienos iš žymiausių sen. graikų genčių — achajų — 
gyvenama vietovė Peloponeso pusiasalyje. Užkariavę Graikiją, ir 
padarę ją savo provincija, romėnai vadino ją Achaja.— 298, 369 


Acherūzijos ežeras — antikos pasaulyje šiuo vardu buvo va- 
dinami keli ežerai. Paprastai jie buvo laikomi nusileidimo į po- 
žemio pasaulį vieta. Seneka turi galvoje ežerą Italijos viduryje.— 
1 


Achilas — mitinis graikų Trojos karo karžygys, Homero „Ilia- 
dos“ herojus.— 77, 272, 376 


Adrijos jūra.— 284 
Afrika.— 69, 186, 241, 324, 376, 412, 414 


Agamemnonas — mitinis Mikėnų karalius, vyriausias achajų 
kariuomenės vadas Trojos kare.— 167 


Agripa, Markas Vipsanijus (apie 63—12 m. pr. m. e.) — im- 
peratoriaus Augusto bendražygis, žymus romėnų karvedys ir vals- 
tybės veikėjas. Sumušė Augusto varžovų — Pompėjaus (36 m. pr. 
m e.), Antonijaus (31 m. pr. m. e.) kariuomenes, numalšino Is- 
panijos genčių sukilimą (20—19 m. pr. m. e.). Pirmoji jo žmona 
a as dukra Pomponija, antroji — Augusto dukra Julija— 

„324 


Akcijus, Lucijus (170 — po 90 m. pr. m e.) — romėnų dra- 
maturgas, rašęs tragedijas sen. graikų ir romėnų istorijos ir mi- 
tologijos temomis.— 140 


Albos kalnas — kalnas netoli Romos. Ant jo stovėjo Jupiterio 
šventykla.— 446 


Aleksandras Makedonietis (Aleksandras Didysis) (356—323 
m. pr. m. e.) — Makedonijos karaliaus Pilypo II sūnus, Aristotelio 
mokinys, vienas iš žymiausių antikos karvedžių. Pirmiausia jis 
įtvirtino Makedonijos hegemoniją Graikijoje, po to nukariavo 
Egiptą, Finikiją, Persiją, Vidurinės Azijos šalis, kai kurias Indi- 
jos sritis.— 124, 148, 245, 246, 299, 323, 405, 430 

Aleksandrija — Aleksandro Makedoniečio 332—331 m. pr. m. e. 


įkurtas miestas Egipte, Nilo deltoje, stambus prekybos ir kultūros 
centras— 214, 259, 366 


Alpės.— 193, 340 


Anacharsis — išmintingas skitų kunigaikštis, gerai išmanęs 
graikų kultūrą bei papročius ir juos kritikavęs.— 292 


Anakreontas (VI a. pr. m. e.) — sen. graikų lyrikas. Jo lyrika 
žaisminga, grakšti, joje vyrauja gyvenimo džiaugsmo, puotų, mei- 
lės motyvai.— 278 


Anėjus Serenas — artimas Senekos draugas ir galbūt gimi- 
naitis.— 155, 320 | 


Ankas Marcijus — ketvirtasis Romos karalius.— 389 


Antipatras Tarsietis (II a. pr. m. e.) — sen. graikų filosofas 
stoikas, vienas iš pirmųjų dialektikų.— 269, 270, 302 


Antonijus Markas (apie 82—30 m. pr. m. e.) — Romos valsty- 
bės veikėjas ir karvedys, Cezario bendražygis. Po Cezario nužu- 
dymo su Oktavianu ir Lepidu sudarė II triumviratą. Antonijus mė- 
gino vienas užgrobti valdžią, bet 31 m. pr. m. e. pralaimėjo Ok- 
taviano kariuomenei ir nusižudė.— 238, 246 


Apicijus Celijus, Markas (I a. pr. m. e.— I m. e. a.) — žymus 
romėnų kulinaras. Jo vardas virto bendriniu, juo vadinami mė- 
gėjai gardžiai pavalgyti — 334, 335, 436 


Apijus Klaudijus Aklasis (IV—III a. pr. m. e.) — Romos 
valstybės veikėjas: cenzorius, konsulas, diktatorius.— 409 


Apionas (I. m. e. a.) — romėnų gramatikas, Didimo moki- 
nys.— 278 


Apulija — sritis Pietų Italijoje, prie Adrijos ir Jonijos jūrų.— 
263 


Ardėja — nedidelis miestas į pietus nuo Romos.— 299, 377 


Archidemas Tarsietis (II a. pr. m. e.) — sen. graikų filosofas 
stoikas.— 437 


Aristarchas Samotrakietis (apie 217—145 m. pr. m. e.) — sen. 
graikų filologas, kritikas. Buvo Aleksandrijos bibliotekos vado- 
vas. Leido ir komentavo Homero, Heziodo, Eschilo, Sofoklio. 
Aristofano ir kitų kūrinius.— 278 


Aristonas (I a. pr. m. e.) — turbūt Lepido globojamas Ro- 
moje gyvenęs filosofas.— 81 


Aristonas Chijietis (II a. pr. m. e.) — sen. graikų filosofas 
stoikas, Zenono Kitijiečio mokinys, vėliau nukrypęs į kinizmo 
filosofiją.— 94, 282, 311, 314, 414 

Aristotelis (384—322 m. pr. m. e.) —sen. graikų filosofas ir 
mokslininkas, Platono mokinys, Aleksandro Makedoniečio auklė- 
tojas, Likėjaus — peripatetikų filosofijos mokyklos Atėnuose — kū- 
rėjas.— 23, 140, 158, 159 

Armėnija.— 324 

Aruncijus Lucijus — turbūt 22 m. pr. m. e. romėnų konsulas, 
Augusto priešininkas, o vėliau bendražygis.— 410 

Asklepiadas (I a. pr. m. e.) — Romoje gyvenęs žymus gy- 
dytojas, epikūrizmo ir atomizmo šalininkas. Anot Asklepiado, ligą 
sukelia sutrikęs kūno dalelių judėjimas.— 328 


Atalas (I a. pr. m. e— I m. e. a.) —sen. graikų filosofas 
stoikas, Senekos mokytojas.— 29, 153, 175, 193, 234, 383, 385, 
387, 397, 398 


Atėnai. — 145, 226, 286, 323, 372 


Atėnodoras Tarsietis (I a. pr. m. e.) — sen. graikų filosofas 
stoikas.— 33 


Atikas, Titas Pomponijus (110—32 m. pr. m. e.) — turtingas 
romėnų raitelis, rašytojas ir leidėjas. Artimiausias Cicerono drau- 
gas, kurio laiškai Atikui sudaro 16 knygų.— 61, 426 


Augustas, Gajus Julijus Cezaris Oktavianas (63 m. pr. m. e.— 
14 m. e. m.) — Romos imperatorius. Karvedžio Julijaus Cezario 
įsūnis. Po Cezario nužudymo su Antonijumi ir Lepidu sudarė 
II triumviratą. Nugalėjęs Cezario žudikų kariuomenę, triumvirato 
priešą Sekstą Pompėjų, įveikęs Lepidą, Antonijų ir Kleopatrą VII, 
Augustas įgijo neribotą valdžią, įkūrė naują vergvaldinę monar- 
chiją — principatą, pats tapdamas princepsu. Augusto valdymo 
metais buvo gaivinami senovės papročiai, suklestėjo romėnų menai, 
literatūra.— 244, 407 


Azelijus (I m. e. a.) — Romos valstybės veikėjas ir oratorius, 
galbūt imperatoriaus Kaligulos auklėtojas.— 101 


Azija.— 129, 298, 324 


Azinijus Galas (40 m. pr. m. e— 33 m. e. m.) — garsus ro- 
mėnų oratorius, valstybės veikėjas. Buvo persekiojamas Tiberi- 
jaus, įkalintas ir mirė kalėjime.— 132 


Azinijus Polionas, Gajus (76 m. pr. m. e—4 m. e. m.) — 
Romos valstybės ir kultūros veikėjas, oratorius, poetas.— 357 


Baba — garsus Romos pamišėlis, miręs 54 m. e. m.— 47 


Bajai — garsus romėnų kurortas su gydomaisiais šaltiniais 
netoli Neapolio. — 122, 124, 125, 133, 137 


„ Basas Auljidijus (I m. e. a.) — epikūrininkas, garsus romėnų 
istorikas, rašė knygas apie karus su germanais.— 82, 83, 84, 85 


Belerofontas — sen, graikų mitinis didvyris. Poseidonas pa- 
dovanojo jam baltą sparnuotą žirgą Pegasą. Belerofontas užmušė 
pabaisą Chimerą ir atliko daug kitų žygdarbių, bet, kai įsigeidė 
pakilti į Olimpą, Pegasas nubloškė jį žemėn ir suluošino.— 415 


Brutas, Junijus Decimas — (85—43 m. pr. m. e.) — Cezario 
šalininkas, vėliau kovojęs prieš jį. Per Oktaviano ir Antonijaus 
karą 43 m. pr. m. e. gynė Mutiną nuo Antonijaus. Susitaikius 
Oktavianui ir Antonijui, Brutas išvyko pas Marką Brutą į Ma- 


kedoniją, bet buvo išduotas ir nužudytas Antonijaus įsakymu.— 
238, 239 


„Brutas, Markas Junijus (85—42 m. pr. m. e.) — Romos vals- 
tybės veikėjas. Su Kasijum surengė sąmokslą prieš Cezarį ir jį 


nužudė, po to su Kasijumi vadovavo respublikonams, kovojusiems 
AR triumviratu. Pralaimėjus respublikonams, Brutas nusižudė — 


Butas Acilijus.— 444 
Cecilijus — Atiko dėdė.— 426 
Celianas.— 405 


Cerberis — sen. graikų mitinis trigalvis šuo, saugojęs įėjimą 
į požemio karalystę Hadą.— 71 


Cezaris, Gajus Julijus (100—44 m. pr. m. e.) — Romos vals- 
tybės veikėjas, karvedys, rašytojas. Su Pompėjumi ir Krasu su- 
darė I triumviratą. Užkariavo visą Galiją, atrėmė germanų puo- 
limus, surengė sėkmingų karo žygių į Britaniją ir Germaniją. 
48—45 m. pr. m. e. nugalėjo Pompėjaus ir jo šalininkų kariuo- 
menes. Cezaris tapo diktatoriumi ir liaudies tribūnu iki gyvos 
galvos, turėjo cenzoriaus įgaliojimus. Reformavo kalendorių, pa- 
rašė veikalų istorijos, retorikos, kalbos klausimais. Buvo nužudy- 
tas senatorių sąmokslininkų.— 44, 69, 124, 217, 244, 278, 340, 
342, 343, 348, 375, 376, 426 


Charibdė — sekluma pietvakarinėje Italijos pakrantėje. Home- 
ras vaizduoja ją kaip vandenį ryjančią pabaisą.— 43, 71, 87, 108, 
224 


Charinas — Atėnų archontas 308—307 m. pr. m. e.— 54 


Charondas (VII-—VI a. pr. m. e.) — garsus sen. graikų įsta- 
tymų leidėjas, gyvenęs Sicilijoje.— 286 


Chelidonas.— 265 


Cherėja, Kasijus — pretorionų (imperatoriaus asmeninės gvar- 
dijos) karo tribūnas, sąmokslo prieš imperatorių Kaligulą 41 m. 
e. m. dalyvis, Kaligulos žudikas.— 19 


Chrisipas Solietis (apie 280—206 m. pr. m. e.) — vienas iš 
žymiausių sen. graikų filosofų stoikų.— 31, 90, 135, 373, 390, 404 


Ciceronas, Markas Tulijus (106—43 m. pr. m. e.) — Romos 
valstybės veikėjas, teisininkas, oratorius, filosofas. 63 m. pr. m. e. 
Ciceronas, būdamas konsulu, atskleidė ir užgniaužė Katilinos va- 
dovaujamą sąmokslą. Už tai jis gavo Tėvynės Tėvo vardą. Per 
pilietinį karą (49—45 m. pr. m. e.) rėmė Pompėjų, o šiam pralai- 
mėjus, perėjo į Cezario pusę. Po Cezario nužudymo Ciceronas 
buvo nužudytas.— 50, 61, 101, 119, 141, 142, 343, 357, 382, 389, 
390, 398, 410, 426 


Dakija — Romos provincija (106—271 m.).— 191 


Darijus (IV a. pr. m. e.) — persų karalius, nugalėtas Alek- 
sandro Makedoniečio.— 114, 324, 430 


Decijus Musas, Publijus — romėnų konsulas, 340 m. pr. m. e. 
mūšyje su lotynais paaukojęs save dievams ir savo žuvimu Įėmęs 
romėnų pergalę. 295 m. pr. m. e. jo žygdarbį pakartojo jo sūnus, 
taip pat konsulas, žuvęs mūšyje su samnitais ir galais. Tokį „pat 
žygdarbį 279 m. pr. m. e. pakartojo ir Decijaus anūkas mūšyje 
su Pyru.— 174 


473 


474 


Dedalas — sen. graikų mitinis meistras iš Atikos, Kretoje ka- 
raliui Minui pastatęs Labirintą. Kai Minas jį su sūnumi Ikaru 
įkalino Labirinte, jiedu iš vaško ir plunksnų pasidarė sparnus ir 
išskrido.— 288 


Dekstras — romėnų tribūnas, imperatoriaus Kaligulos įsakymu 
nužudęs jo svainį Marką Lepidą.— 19 


Demetrijas (I m. e. a.) — sen, graikų filosofas kinikas.— 59, 
152, 175, 300 


Demetrijas Poliorketas (337—283 m. pr. m. e.) — Atėnų val- 
dovas, karvedys, iš buvusios Aleksandro Makedoniečio imperijos 
atsikariavęs Graikiją ir trumpai buvęs (284 m. pr. m. e.) Ma- 
kedonijos karaliumi.— 32 


Demokritas Abderietis (apie 460—370 m. pr. m. e.) — sen. 
graikų filosofas materialistas, vienas iš atomizmo kūrėjų.— 26, 
226, 293 


Didimas — garsus Augusto laikų graikų gramatikas.— 278 


Diogenas Sinopietis (404—323 m. pr. m. e.) — sen. graikų 
filosofas kinikas.— 80, 114, 288 


Dosenas.— 281 


Druzas, Julijus Cezaris (13 m. pr. m. e— 23 m. e. m.) — 
Romos imperatoriaus Tiberijaus sūnus.— 61 


Efesas — miestas Jonijoje.— 366 


Egėjas — jūra tarp Balkanų ir Mažosios Azijos pusiasalių— 
284 


Egialas.— 261, 262 
Egiptas.— 125, 186, 414 


Elena — sen. graikų epo herojė, Dzeuso ir Ledos duktė, Spar- 
tos karaliaus Menelajo žmona, laikoma gražiausia moterimi. Ją 
pagrobus, kilo Trojos karas.— 271 


Enėjas — mitinis trojiečio Anchiso ir deivės Afroditės sūnus. 
Po Trojos sugriovimo jis su savo gentainiais atvyko į Italiją ir 
tapo romėnų protėviais. Iš Enėjo sūnaus Julo (Askanijaus) save 
kildino Julijų giminė, kuriai priklausė Cezaris ir jo įsūnytasis 
Augustas.— 61, 237, 278 


Enijus, Kvintas (239—169 m. pr. m. e.) — romėnų poetas, 
nacionalinio epo „Analai“ kūrėjas.— 140, 389, 390 


Epikūras Samietis (341—270 m. pr. m. e.) —sen. graikų 
filosofas materialistas, Leukipo-Demokrito atomistikos tęsėjas. Jo 
mokykla buvo vadinama „Epikūro sodais“.— 17, 23, 26, 27, 28, 
30, 32, 35, 38, 42, 45, 49, 52, 54, 59, 60, 61, 62, 63, 65, 67, 71, 
72, 74, 76, 78, 80, 82, 85, 90, 111, 125, 126, 166, 170, 171, 175, 
177, 193, 226, 231, 253, 306, 344, 345 


Etna — ugnikalnis Sicilijoje.— 122, 224, 225 


Euripidas Salaminietis (485—406 m. pr. m. e.) — sen. graikų 
poetas tragikas.— 415 


Fabianas Papiras — vienas iš Senekos mokytojų, romėnų ora- 
torius, filosofas stoikas.— 35, 101, 127, 140, 356, 357, 358 


Fabijai — stipri ir garsi patricijų giminė. 477 m. pr. m. e. 
Fabijai, nepriklausomai nuo valstybės, pradėjo karą su etruskų 
miestu Vejais.— 240 


Fabijus Maksimas, Kvintas (mirė 203 m. pr. m. e.) — Romos 
valstybės veikėjas, karvedys, per Antrąjį pūnų karą (218—201 m. 
pr. m. e.) iš pasalų užpuldinėjęs į Italiją atžygiavusį Hanibalą ir 
dėl to amžininkų pramintas Delsėju. Fabijus buvo žymus kaip 
griežtas senų papročių ir griežto gyvenimo būdo šalininkas.— 260 


Fabricijus Luscinas, Gajus — romėnų konsulas 282 ir 278 m. 
pr. m. e. griežto gyvenimo būdo šalininkas. Nuvykęs pas karalių 
Pyrą tartis dėl pasikeitimo belaisviais, atsisakė karaliaus pasiū- 
lyto papirkimo.— 348, 433, 436 


Farijus.— 242 


Farsalas — miestas Tesalijoje, prie kurio Cezaris 48 m. pr. 
m. e. sumušė Pompėjaus kariuomenę.— 186 


Febas — kitas Apolono — saulės, šviesos dievo — vardas.— 444 


Fedonas Elidietis — Sokrato mokinys, kurio vardu Platonas 
pavadino garsų dialogą.— 319 


sa Fenestela (I a.) — romėnų istorikas, kurio veikalai neišliko.— 


Fidijas (V a. pr. m. e.) —sen. graikų skulptorius, architek- 
tas, vadovavęs Atėnų akropolio statybai, dirbęs Deltuose, Tėbuose, 
Platėjoje, Olimpijoje.— 29, 257 

Filositas.— 36 

Flakas.— 153 


Galionas, Lucijus Junijus — Senekos brolis, 51—52 m. Acha- 
jos provincijos prokonsulas. Nusižudė kartu su Seneka.— 369 


Genijus — romėnų mitinė dvasia globėja, visą gyvenimą va- 
dovaujanti žmogaus veiksmams ir mintims. Genijai padėdavę 
tik vyrams, globoję valstybes, miestus, bendruomenes.— 394 


Graikija.— 81, 101, 226, 278, 286, 323 


Grakchas, Tiberijus Sempronijus (162—133 m. pr. m. e.) — 
Romos valstybės veikėjas, liaudies tribūnas, puikus oratorius, su- 
manęs ir pradėjęs įgyvendinti žemės įstatymą, ribojantį visuome- 
nės žemių pasisavinimą. Nužudytas opozicionierių.— 409 


Grecinas Julijus (I a.) — romėnų senatorius, mokslininkas — 
vynininkystės žinovas, nužudytas imperatoriaus Kaligulos įsaky- 
mu.— 81 


Hanibalas (247—183 m. pr. m. e.) — Kartaginos karvedys ir 
valstybės veikėjas, atžygiavęs per Pirėnų pusiasalį į Italiją ir 
sumušęs romėnų armiją. Užtrukusi Italijoje, Hanibalo kariuomenė 
paniko, negalėjo užimti Romos ir buvo atšaukta į Kartaginą.— 
123, 25 

Harpastė.— 121 

Haterijus Kvintas (I a. pr. m. e— I a.) — Romos valstybės 
veikėjas ir oratorius.— 101 

Hejaistionas.— 224 


Hekatonas (I a. pr. m. e.) —sen. graikų filosofas stoikas, 
Panetijo mokinys.— 22, 23, 2 


Hekuba — lotyniška Hekabės, sen. graikų mitinės Trojaus ka- 
raliaus Priamo žmonos, vardo forma. Po Trojos sugriovimo ji 
tapo Odisėjo verge.— 114, 271 


Heraklitas Efesietis (apie 544—483 m. pr. m. e.) — sen. grai- 
kų filosofas, vienas iš dialektikos pradininkų. Dėl neaiškaus savo 
minčių dėstymo buvo pramintas Tamsiuoju— 37, 143 


Herkulis — lotyniška sen. graikų mitinio herojaus Heraklio, 
Dzeuso ir Tėbų karalienės Alkmenės sūnaus, atlikusio dvylika 
žygdarbių ir pelniusio nemirtingumą, vardo forma.— 246, 269, 324 


Hermarchas Mitilėnietis (IV—III a. pr. m. e.) — sen. graikų 
filosofas, Epikūro mokinys.— 23, 90, 126 


Heziodas (VIII-VII a. pr. m. e.) — sen. graikų poetas, davęs 
pradžią didaktiniam sen. graikų epui.— 77, 271 


Hieronas (540—467 m. pr. m. e.) — Sirakūzų valdovas, pa- 
daręs Sirakūzus stambiu kultūros centru.— 410 


Hipokratas (460—370 m. pr. m. e.) — žymiausias sen. graikų 
gydytojas.— 328 


Homeras (VIII a. pr. m. e.) — legendinis sen. graikų poetas, 
epų „Iliada“ ir „Odisėja“ autorius,— 77. 99, 142, 271, 278, 292, 
390 


Horacijus Flakas, Kvintas (65—8 m. pr. m. e.) — romėnų 
poetas.— 260, 261, 431, 436 


Horacijus Koklitas — legendinis romėnų didvyris, pagarsėjęs 
kare su etruskais.— 433 


Idomenėjas Lampsakietis (IV—III a. pr. m. e.) — sen. graikų 
rašytojas, istorikas, filosofas, Epikūro mokinys.— 60, 61, 63 


Iksionas — mitinis sen. graikų požemio karalystės kankinys, 
pririštas prie amžinai besisukančio ugnies rato.— 71 


Indija. — 148 

Isionas— 47 

Ispanija.— 186, 324 

Itakė —sala Jonijos jūroje prie vakarinės Balkanų pusiasalio 
pakrantės, Odisėjo tėvynė.— 167 

Italija.— 272, 286 


Jonijos jūra — Viduržemio jūros dalis tarp Balkanų ir Apeni- 
nų pusiasalių. — 229, 284 


Juba (I a. pr. m. e.) — Numidijos karalius, padėjęs Afrikoje 
susitelkusiems respublikos šalininkams.— 186 


Jugurta (apie 160—104 m. pr. m. e.) — Numidijos karalius.— 
4 


Junona — romėnų dangaus deivė, Jupiterio sesuo ir žmona, 
šeimos ir moterų globėja.— 335, 394 


Jupiteris — romėnų dievų valdovas, dangaus ir šviesos die- 
vas, Romos valstybės globėjas.— 31, 74, 149, 196, 335, 341, 382, 
397, 398, 430 


Kaligula (Gajus Julijus Cezaris Germanikas) (12—41 m.) — 
Romos imperatorius nuo 37 m. Jis siekė neribotos valdžios ir iš 
valdinių reikalavo, kad jį garbintų kaip dievą. Daug valstybės 
lėšų naudojo teatrui, triumfui, statyboms.— 19, 77, 78, 278 

Kalistas, Gajus Julijus — imperatoriaus Kaligulos atleistinis, 
sąmokslo prieš jį dalyvis.— 113 


Kalvas, Gajus Licinijus (I a. pr. m. e.) — žymus sen. graikų 
oratorius ir poetas.— 316 


Kalvizijus Sabinas — tokia pavarde žinoma keletas asmenų. 
Galbūt Seneka mini 26 m. konsulą.— 77, 78 


Kambizas (VI a. pr. m. e.) — Persijos karalius.— 258 
Kampanija — sritis Italijos pietuose— 118, 133, 214, 244 
Kandavija — kalnų sritis Makedonijoje.— 87 


Kanobas — miestas Nilo deltoje, Aleksandrijos gyventojų po- 
ilsio vieta.— 123 


Kapitolijus — viena iš septynių kalvų, kur buvo išsidėstęs 
Romos miestas. Čia buvo kultūrinis ir religinis Romos centras— 
61, 341, 348 


Kapris —sala Tirėnų jūroje prie Apeninų pysiasalio.— 214 


Kartagina — finikiečių valstybė ir miestas Afrikos šiaurėje.— 
70, 259 


Kasijus Longinas, Gajus — Romos karvedys, valstybės vei- 
kėjas, pasikėsinimo prieš Cezarį vadovas, žuvęs 42 m. pr. m. e.— 
244 


Katonai.— 157, 183, 341, 344, 373, 426, 436 


Katonas Jaunesnysis, Markas Porcijus (95—46 m. pr. m. e.) — 
Romos valstybės veikėjas, liaudies tribūnas, pretorius, stoikų fi- 
losofijos šalininkas. Respublikonų armijoje kovėsi su Cezariu, po 
pralaimėjimo nusižudė ir tapo kovotojo už laisvę ir respubliką 
simboliu.— 44, 99, 124, 141, 142, 174, 182, 183, 186, 226, 238, 239, 
342, 343, 344, 348, 373, 375, 376 


Katonas Vyresnysis, Markas Porcijus (234—149 m. pr. m. 
e.) — Romos valstybės veikėjas, romėnų literatūros prozos pra- 
dininkas.— 25, 35, 41, 44, 69, 70, 74, 258—260, 264, 316, 340, 
429, 442 

Katulas, Kvintas Lutacijus (I a. pr. m. e.) — Romos valsty- 
bės veikėjas, konsulas 78 m. pr. m. e.— 343 


Kipras— 298 
Klaranas.— 162 


Kleantas Asietis (331—251 m. pr. m. e.) —sen. graikų fi- 
losofas stoikas, Zenono mokinys, po jo mirties vadovavęs stoikų 
mokyklai.— 23, 90, 91, 107, 157, 311, 382, 384, 404 


Kleopatra (69—30 m. pr. m. e.) — Egipto karalienė — 246, 


Klodijus Pulchras, Publijus (92—52 m. pr. m. e.) — Cezario 
pakalikas, garsėjęs demagogija ir maištingumu; Cicerono prie- 
šas.— 342, 343, 344 

Kornelijai — sena romėnų giminė.— 260 

Kornelijus Senecionas.— 359 

Kornelijus Severas (I a. pr. m. e.) — romėnų poetas.— 224 


Korunkanijus Tiberijus (III a. pr. m. e.) — romėnų konsulas 
280 m. pr. m. e., oratorius.— 409 


Kosas, Kornelijus Lentulas.— 245 


Krasas, Lucijus Licinijus (140—91 m. pr. m. e.) — žymiausias 
romėnų oratorius, teisininkas, Cicerono mokytojas.— 409 


Krasas, Markas Licinijus (115—53 m. pr. m. e.) — romėnų 
karvedys, valstybės veikėjas. Pralobo iš Sulos vykdytų proskrip- 
cijų, e 5 buvo pramintas Turtuoliu. Buvo I triumvirato narys.— 
19, 375, 431 


Kratetas (IV a. pr. m. e.) —sen. graikų filosofas kinikas, 
Diogeno mokinys, gyvenęs elgetaudamas.— 33 


Krezas (VI a. pr. m. e.) — Paskutinis Lydijos (Mažoji Azi- 
ja) karalius, garsėjęs turtais ir dosnumu.— 114 


Ksenokratas Chalkedonietis (396—314 m. pr. m. e.) — sen. 
graikų filosofas skeptikas, 339—314 m. pr. m. e. vadovavęs Pla- 
tono Akademijai.— 253 


Kumai — pati seniausia graikų kolonija Italijoje, garsėjusi 
kaip Apolono orakulo vieta.— 132 


Kurijus Dentatas, Manijus (III a. pr. m. e.) — romėnų kon- 
sulas, karvedys.— 436 


Kurionas, Gajus Skribonijus (II a. pr. m. e.) — romėnų ora- 


torius.— 409 

Ladas (III a. pr. m. e.) —bėgikas iš Spartos, olimpinis čem- 
pionas.— 251 

Lakedemonas — sen. graikų miestas ir valstybė — Sparta.— 
323 


Lelijus, Gajus (II a. pr. m. e.) — romėnų teisininkas, valsty- 
478 bės veikėjas, pramintas Išmintinguoju.— 25, 35, 74, 157, 340, 373 


Leonidas (V a. pr. m. e.) — Spartos karalius, Žuvęs Termo- 
pilų kautynėse.— 241 

Lepidas, Markas Emilijus (apie 89—13 m. pr. m. e.) — Romos 
valstybės veikėjas, II triumvirato narys, 36 m. pr. m. e. Oktaviano 
pašalintas iš valdžios.— 19, 81 

Liberalis, Ebutijus — Senekos draugas, kuriam šis paskyrė sa- 
vo traktatą „Apie geradarystes“.— 296, 299 

Liberis — romėnų vyno ir vynuogininkystės dievas— 324 


Libonas Druzas, Skribonijus Markas — Seksto Pompėjaus sū- 
nus, apkaltintas sąmokslu prieš Tiberijų ir dėl to nusižudęs.— 
180 


Licinijus (I a. pr. m. e.) — turtingas Augusto atleistinis— 
431, 436 


Likija — kalnuotas kraštas Mažosios Azijos pietuose.— 224 


Likurgas — legendinis IX ar VIII a. Spartos įstatymų lei- 
dėjas — 286 


Liternas — nedidelis miestas vidurinės Italijos vakaruose, kur 
gyveno pasitraukęs iš Romos Scipionas Afrikietis.— 124, 259 


Livijus, Titas (59 m. pr. m. e— 17 m.) — romėnų istorikas, 
parašęs 142 knygų Romos istoriją. — 111, 357 


Lugdūnas — Galijos miestas, įkurtas 43 m. pr. m. e. Sudegė 
55 ar 65 m., bet buvo greitai atstatytas.— 296 


Lukrecijus Karas, Titas (96—55 m. pr. m. e.) — romėnų poe- 
tas ir filosofas. Savo 6 dalių filosofinėje poemoje „Apie daiktų 
prigimtį“ išdėstė atomizmo teoriją.— 141, 379, 395 


Lukrinas — ežeras vidurinėje Italijoje — 223 


Makedonija — šalis Balkanų pusiasalio šiaurėje, nuo 148 m. 
pr. m. e. Romos provincija.— 298, 299 


Marijus, Gajus (156—86 m. pr. m. e.) — romėnų karvedys ir 
valstybės veikėjas.— 124, 324 | 


Marulas.— 349 


Maksimas, Cezonijus (arba Cezenijus) — artimas Senekos 
draugas, lydėjęs šį į ištrėmimą į Korsikos salą.— 262 


Marcelinas Tulijus.— 80, 81, 215 
Meandras — labai vingiuota upė Mažojoje Azijoje.— 372 


Mecenatas. Gajus Cilnijus (I a. pr. m. e.) — Romos valsty- 
bės veikėjas, imperatoriaus Augusto patarėjas. Globojo ir mate- 
rialiai padėjo jauniems rašytojams ir poetams.— 56, 57, 308, 360, 
407, 411, 436 


Menelajas — sen. graikų mitų herojus, Spartos karalius, vy- 
ras gražiosios Elenos, kurią Pariui pagrobus, kilo Trojos karas.— 
229. 

Mesala, Markas Valerijus Korvinas (apie 64 m. pr. m. e.— 
8 m.) — Romos valstybės veikėjas, oratorius, rašytojas.— 122 


Metelas, Kvintas Cecilijus (II a. pr. m. e.) — Romos valsty- 
bės veikėjas, karvedys, sėkmingai kovojęs su numidų karaliumi 
Jugurta. Kovojo prieš žemės įstatymo pakeitimą, o kai tas įsta- 
tymas buvo priimtas, savo noru išvyko tremtin į Rodo salą.— 
68 

Metrodoras (331—278 m. pr. m. e.) — geriausias Epikūro drau- 
gas ir mokinys, visą laiką buvęs kartu su juo.— 23, 45, 54, 90, 
125, 226, 232, 347, 354 

Metronaktas.— 208, 308 


Mikėnai — miestas Peloponeso pusiasalio šiaurėje, stambus 
kultūros centras, klestėjęs II tūkstantmečio pr. m. e. viduryje.— 
167 


Mitridatas (132—64 m. pr. m. e.) — Ponto karalius.— 324 
Montanas Julijus, Gajus (I a.) — romėnų poetas.— 444 


Mucijus Scevola. Gajus — legendinis romėnų karų su etrus- 
kais (VI a. pab.—V a. pr. m. e.) didvyris. Jis prasibrovė į et- 
ruskų stovyklą, ketindamas nužudyti jų karalių Porseną, bet ap- 
sigavo: nužudė ne karalių, o jo raštininką. Už tai bausdamas 
save, įkišo dešinę ranką į ugnį ir ją nusidegino. Porsena, suža- 
vėtas tokio narsumo, atsitraukė nuo Romos.— 68, 69, 172, 348 


Munacijus Plankas, Lucijus (I a. pr. m. e.) — Cezario pa- 
skirtas Galijos valdytojas, įkūręs Lugdūną — romėnų Galijos sos- 
tinę.— 299 


Nata Pinarijus — vienas iš Kremucijaus Kordo kaltintojų teis- 
me 25 m.— 444 


„ Natalis.— 265 


Nausijanas (IV a. pr. m. e.) — sen. graikų filosofas atomis- 
tas, Demokrito sekėjas.— 279 


Neapolis.— 118, 137, 176, 208 


Neptūnas — romėnų upių ir versmių, vėliau dar ir jūrų die- 
vas.— 195 


: Nesidė — nedidelė salelė netoli vakarinės Italijos pakrantės.— 
12 


Nestoras — sen. graikų mitologijos personažas, achajų mies- 
to — Pilo — karalius, valdęs tris žmonių kartas.— 218 


Nilas — upė Egipte.— 135, 372 


Nomentas — nedidelis, vynuogininkyste garsėjęs miestas į 
šiaurės rytus nuo Romos.— 369, 394 


„„ „Numancija — Ispanijos miestas, kurį 133 m. pr. m. e. mal- 
šindamas sukilimą, sugriovė Scipionas Jaunesnysis.— 165 


Numa Pompilijus — antrasis iš septynių legendinių Romos 
karalių.— 389 


Numidija — kraštas šiaurės Afrikoje.— 259 


Oktavijus, Publijus — galbūt Egipto valdytojas Augusto lai- 
kais.— 334, 335 


Orfėjas — sen. graikų mitologijos personažas, Trakijos dai- 
nius.— 278 


Orkas — mitinė sen. graikų požemio karalystė.— 239 


Ovidijus Nazonas, Publijus (43 m. pr. m. e.— 18 m.) —ro- 
mėnų poetas.— 224, 394 


Pajas — miestas Kipro saloje, Afroditės kulto centras.— 298 
Pakuvijus (I a.) — Sirijos provincijos vietininkas.— 37 
Paladė (Atėnė) —sen. graikų karo ir išminties deivė.— 214 


Panetijas Rodietis (180—100 m. pr. m. e.) — sen. graikų fi- 
losofas stoikas.— 90, 417, 418 


Papinijus Sekstas — sąmokslininkas prieš imperatorių Kaligu- 
1ą.— 445 


Parmenidas Elėjietis (apie 540—470 m. pr. m. e.) — sen. grai- 
kų filosofas, Elėjos mokyklos kūrėjas.— 279 


Partenopėja — kitas Neapolio pavadinimas.— 128 
Patroklas — Homero „Iliados“ herojus, Achilo draugas.— 271 


Paulina, Pompėja — antroji Senekos žmona. Kai Neronas įsa- 
kė Senekai nusižudyti, Paulina taip pat persipjovė sau venas, bet 
tai sužinojęs imperatorius liepė ją išgelbėti, ir ji dar gyveno 
keletą metų.— 369, 370 

Pedonas Albinovanas (I a.) — poetas.— 445 


Pelopas — mitinis sen. graikų herojus, valdęs visą Pietų Grai- 
kiją, pavadintą Peloponesu.— 229 


Penelopė — Odisėjo žmona, dvidešimt metų laukusi savo vy- 
ro.— 272 


Peninai — kalnai Apeninų pusiasalyje, Italijoje — 87 


Pilypas II (359—336 m. pr. m. e.) — Makedonijos karalius, 
Aleksandro tėvas.— 324 


Pyras (319—273 m. pr. m. e.) — Epyro karalius, karvedys.— 


Pironas Elidietis (365 — apie 275 m. pr. m. e.) — sen. graikų 
filosofas, skepticizmo pradininkas.— 279 

Pitagoras Samietis (570 — apie 500 m. pr. m. e.) — sen. grai- 
kų filosofas, matematikas, Italijoje (Krotonoje) įkūręs savo mo- 
kyklą — pitagorininkų sąjungą.— 127, 319, 386 


Pitoklis — Epikūro mokinys.— 61, 62 


481 


482 


Pizonas, Lucijus Kalpurnijus (48 m. pr. m. e—32 m.) — 
Romos valstybės veikėjas.— 244, 245 


Platonas Atėnietis (428 ar 427—348 ar 347 m. pr. m. e.) — 
sen. graikų filosofas, objektyviojo idealizmo pradininkas. Sokrato 
mokinys.— 23, 69, 107, 114, 139, 140, 142, 143, 144, 145, 157, 
159, 318, 390 


Polienas Lampsakietis (IV—III a. pr. m. e.) — Epikūro mo- 
kinys.— 23, 54 


Pompėja — miestas Italijoje.— 118, 179 

Pompėjus Didysis, Gnėjus (106—48 m. pr. m. e.) — Romos 
karvedys ir valstybės veikėjas. 60 m. pr. m. e. su Cezariu ir 
Krasu sudarė triumviratą. 49 m. pr. m. e. pasitraukė į Graikiją. 
48 m. pr. m. e. Farsalo mūšyje pralaimėjo Cezariui, pabėgo į 
Egiptą ir ten buvo nužudytas.— 19, 35, 44, 69, 124, 186, 244, 
324, 340, 343, 375, 376, 426 


Pomponijus (I a. pr. m. e.) — romėnų poetas, komedijų ir 
tragedijų autorius.— 18 


Porsena (VI a. pr. m. e.) — etruskų karalius.— 69, 172 


Poseidonijas Apamėjietis (135 — apie 51 m. pr. m. e.) — sen. 
graikų filosofas stoikas, istorikas, geografas, astronomas. Vado- 
vavo Rodo salos stoikų mokyklai.— 90, 223, 243, 268, 269, 274, 
275, 286, 287, 288, 290, 291, 292, 293, 303, 318, 339, 373, 390, 
405, 437 


Priamas — sen. graikų mitologijos personažas, paskutinysis 
Trojos karalius.— 77, 376 


Prometėjas — sen. graikų mitologijos personažas, pavogęs iš 
Olimpo ugnį ir atidavęs ją žmonėms. Už tai Dzeusas įsakęs pri- 
kalti jį prie uolos Kaukaze, o erelis kasdien lesdavo jo kepenis, 
kurios per naktį vėl užgydavusios.— 56 


Protagoras Abderietis (480—410 m. pr. m. e.) — sen. graikų 
filosofas, ankstyvosios sofistikos teoretikas, tvirtinęs, kad žmogus 
esąs visų daiktų matas. Tiesos kriterijumi jis laikė naudą.— 279 


Publilijus Siras (I a. pr. m. e.) — romėnų mimų aktorius ir 
mimų kūrėjas.— 28 


Puteolai — uostas ir prekybos miestas Italijoje— 128, 214 


Regulas, Markas Atilijus (III a. pr. m. e.) — Romos valsty- 
bės veikėjas, karvedys. Per Pirmąjį pūnų karą pateko į nelaisvę, 
po penkerių metų buvo pasiųstas į Romą siekti taikos, bet senate 
jis pasisakė prieš taiką su Kartagina. Grįžęs į nelaisvę, buvo 
nukankintas — nuritintas vinių prikalinėtoje statinėje nuo kalno.— 
174, 175, 188, 348, 410 


Rodas — didelė ir derlinga sala Egėjo jūros pietuose.— 372 
Roma.— 244, 258, 259, 260, 299 


Romulas — mitinis Romos įkūrėjas ir pirmasis jos karalius.— 
389 


Rutilijus Rufas, Publijus (apie 154—74 m. pr. m. e.) — Ro- 
mos valstybės veikėjas, filosofas stoikas, Panetijo sekėjas. Valdy- 
damas Aziją, kovojo su mokesčių rinkėjų savivaliavimu, dėl to 
Romoje buvo nuteistas ir ištremtas.— 68, 174, 226, 348 


Salustijus Krispas, Gajus (86 — apie 35 m. pr. m. e.) — romėnų 
istorikas, veikalų „Katilinos sąmokslas“, „Jugurtos karas“ au- 
torius.— 151, 410 


Sapfo (VII—VI a. pr. m. e.) —sen. graikų poetė lyrikė. 
Išliko keletas jos eilėraščių ir daug jų fragmentų.— 278 


Sarmatija — Rytų Europos teritorijos nuo Karpatų iki Dono 
romėniškas pavadinimas.— 2 


Satelijus Kvadratas.— 77, 78 


Satija — kažkokia 99 metus išgyvenusi moteris, minima ir 
Plinijaus Vyresniojo „Gamtos istorijoje“ (VII, 48) — 218 


- Scilė — mitinė sen. graikų jūrų pabaisa su šešiomis šuns 
galvomis, gyvenanti oloje virš jūros ir ryjanti jūreivius.— 87, 
108, 224, 302 


Scipionai — garsi Romos patricijų giminė— 70, 183 


Scipionas Afrikietis Vyresnysis, Publijus Kornelijus (235 — 
apie 183 m. pr. m. e.) — Romos karvedys ir valstybės veikėjas: 
205 ir 194 m. pr. m. e. konsulas, nuo 199 m. pr. m. e. cenzorius 
ir senato princepsas. Pasižymėjo per Antrąjį pūnų karą, 202 
m. pr. m. e. sumušė Hanibalą Lamos mūšyje.— 74, 124, 258, 260, 
264 


Scipionas Emilianas Afrikietis Jaunesnysis, Publijus Kornelijus 
(apie 185—129 m. pr. m. e.) — Scipiono Vyresniojo įvaikis, kar- 
vedys; 146 m. pr. m. e. sugriovė Kartaginą ir užbaigė Trečiąjį 
pūnų karą (149—146 m. pr. m. e.). Daug prisidėjo ugdant Ro- 
mos kultūrą.— 389 


Scipionas, Kvintas Cecilijus Metelas Pijus — Romos karvedys, 
valstybės veikėjas, laivyno vadas Farsalo mūšyje, kovojęs Pom- 
pėjaus pusėje; po pralaimėjimo pabėgo į Afriką, vadovavo res- 
publikonų kariuomenei, o po pralaimėjimo prie Tapso nusižudė.— 
69, 186 


Sejanas. Lucijus Elijus — Tiberijaus numylėtinis, pretorionų 
vadas, vėliau nužudytas kaip sąmokslininkas prieš imperatorių.— 
132 


Sekstijus Nigras, Kvintas (I a. pr. m. e.) — artimas stoikams 
romėnų filosofas.— 147, 157, 196, 348 


Serapionas.— 99 


483 


484 


Sertorijus, Kvintas (123—72 m. pr. m. e.) — romėnų karve- 
dys, valstybės veikėjas. Būdamas pretoriumi Ispanijoje, atsiskyrė 
nuo Romos ir įvedė savo režimą. Jį sumušė Pompėjus Didysis.— 
324 


Servijus Tulijus — šeštasis legendinis Romos karalius.— 389 


Servilijus Vatija, Publijus (I a. pr. m. e.) — Romos karvedys, 
Cicerono draugas, miręs 44 m. pr. m. e.— 132, 


Sicilija — sala Viduržemio jūroje— 43, 224, 272, 286, 412 
Sirakūzai — miestas Sicilijoje.— 410 
Sirija — sritis tarp Eufrato ir Viduržemio jūros.— 298 


Sirtės — dvi seklios Viduržemio jūros įlankos prie šiaurės 
Afrikos krantų.— 87, 289 


Sizifas — sen. graikų mitologijos personažas, Korinto įkūrė- 
jas ir karalius. Nusikaltęs dievams, buvo pasmerktas amžinai Ha- 
de risti į kalną akmenį, kuris, pasiekęs viršūnę, vė] nuriedėdavęs 
žemyn.— 71 


Skauras, Emilijus Mamerkas (I a.) — talentingas romėnų ora- 
torius ir tragikas, nusižudęs apkaltintas imperatoriaus Tiberijaus 
įžeidimu.— 81 

Skitija — skitų valstybė, buvusi į šiaurę nuo Juodosios jū- 
ros.— 229 


Skribonija — antroji Augusto žmona. Jos brolis Lucijus Skri- 
bonijus įsūnijo Sekstą Pompėjų (Pompėjaus Didžiojo sūnų) — 
Marko Libono Druzo tėvą.— 180, 181 

Sokratas Atėnietis (469—399 m. pr. m. e.) — sen. graikų fi- 


losofas.—23, 25, 41, 68, 78, 79, 107, 157, 174, 180, 185, 187, 
226, 348, 371, 373, 374, 35 


Solonas (640—559 m. pr. m. e.) — Atėnų poetas ir įstatymų 
leidėjas.— 286 

Sotionas — romėnų filosofas stoikas, pripažinęs pitagorininkų 
mokymą.— 386 


Speusipas (IV a. pr. m. e.) — sen. graikų filosofas, Platono 
mokinys, po Platono mirties vadovavęs jo Akademijai.— 253 


Stilponas Megarietis (IV a. pr. m. e.) —sen. graikų filoso- 
fas, žymiausias megariečių mokyklos atstovas, nagrinėjęs dau- 
giausia etikos problemas.— 28, 31, 32, 33 


Sula, Lucijus Kornelijus (138—78 m. pr. m. e.) — Romos 
valstybės veikėjas, karvedys, diktatorius.— 34, 68 


Tarentas — miestas Italijos pietryčiuose.— 176 


Tanuzijus Geminas (I a. pr. m. e.) — romėnų istorikas.— 
310, 311 


Tasas — sala Egėjo jūros šiaurėje.— 259 
Tauromenijus — miestas Sicilijoje.— 224 


Temisonas (I a. pr. m. e.—I a.) — garsus antikos gydyto- 
jas.— 328 


Teofrastas Lesbietis (370—288 m. pr. m. e.) — sen. graikų 
filosofas, mokslininkas, po Aristotelio mirties vadovavęs peripa- 
tetikų mokyklai. — 17 


Termopilai — tarpeklis, jungiantis šiaurinę Graikiją su vidu- 
rine. 480 m. pr. m. e. Termopilų kautynėse su persais žuvo Spar- 
tos karaliaus Leonido vadovaujama graikų kariuomenė.— 240 


Tiberijus, Klaudijus Neronas (42 m. pr. m. e.— 37 m.) — antra- 
sis Romos imperatorius (nuo 14 m.), Augusto posūnis.— 61, 244, 
245, 334, 335, 387, 444 


Tibras — didžiausia vidurinės Italijos upė, prie kurios žiočių 
įsikūrė Roma.— 243 


Tigras — upė Mesopotamijoje.— 372 


Tilijus Kimbras, Lucijus — sąmokslo prieš Gajų Julijų Cezarį 
dalyvis, nutraukęs Cezariui togą ir taip davęs ženklą jį už- 
pulti. — 244 


Timagenas (I a. pr. m. e.) — romėnų istorikas ir oratorius, 
naudojęsis imperatoriaus Augusto palankumu, bet vėliau prara- 
dęs jo malonę.— 299 


Timonas Atėnietis (V a. pr. m. e.) — žymus sen. graikų mi- 
zantropas.— 53 


Trakija — sritis šiaurinėje Egėjo jūros pakrantėje.— 244. 


Tuberonas, Kvintas Elijus (II a. pr. m. e.) — romėnų filo- 
sofas stoikas, Panetijo mokinys.— 340, Šai, 348, 373, 436 


Uliksas (Ulisas) — lotyniškas Odisėjo vardas.— 77, 128, 137, 
167, 272, 448 


Valgijus Rujas, Gajus (I a. pr. m. e.) — Romos valstybės 
veikėjas, poetas.— 122 


Varas.— 444 


Varijus Geminas, Kvintas — Augusto laikų oratorius, valsty- 
bės veikėjas.— 101 


Vatinijus, Publijus — Cezario pakalikas, vėliau — legatas, 59 
m. pr. m. e. išrinktas liaudies tribūnu, 47 m. pr. m. e. — konsu- 
lu.— 316, 426, 436 


Vergilijus Maronas, Publijus (70—19 m. pr. m. e.) — žymiau- 
sias romėnų poetas. 42 39 m. pr. m. e. sukūrė eilėraščių rinkinį 
„Bukolikos“, 37—30 m. pr. m. e.— žemdirbio darbą šlovinančią 
poemą „Georgikos“, 29—19 m. pr. m. e.— herojinę poemą „Enei- 


465 


da“, kurioje pavaizdavo Trojos karžygio Enėjo klajones ir ko- 
vas.— 61, 78, 79, 128, 136, 139, 143, 146, 150, 179, 224, 248, 
261, 302, 340, 361, 374, 387, 388, 390, 442 


Vinicijus, Markas — romėnų oratorius, konsulas 30 ir 45 m., 
imperatoriaus Germaniko dukters Julijos vyras.— 444 


Vinicijus, Publijus — romėnų konsulas 2 m. e. m.— 101 


Zaleukas (VII a. pr. m. e.) — sen. graikų įstatymų leidėjas.— 
286 


Zenonas Elėjietis (490—430 m. pr. m. e.) — sen. graikų fi- 
losofas, elėjiečių mokyklos atstovas.— 279 


Zenonas Kitijietis (336—264 m. pr. m. e.) —sen. graikų fi- 
losofas, stoicizmo pradininkas, įkūręs Atėnuose filosofijos mokyk- 
„1ą.— 23, 90, 91, 157, 237, 238, 240, 243, 244, 245, 390 

Stambiausiame žymaus romėnų rašytojo ir filosofo L. A. 
Senekos (apie 4 m. pr. m. e.— 65 m. e. m.) veikale laiškų 
forma įtaigiai pasakojama apie žemiškosios egzistencijos pras- 
mę, prieštaringą žmogaus prigimtį, dorovinį žmogaus tobulė- 
jimą. Etikos problemos siejamos ne tik su individo dvasiniu 
gyvenimu, bet ir su visuomenės, valstybės uždaviniais. Au- 
toriaus požiūriui būdinga gili pagarba visiems žmonėms, ne- 
priklausomai nuo jų socialinės padėties. 

